
DE  PHILOSOPHIA  MORALI. 


Philosophia  moralis  est  scientia  practica  dirigens  ac- 
tus  liberos  hominis  ad  finem  suum  ultimum.  Philosophia 
quidem  minime  sufficit  ad  docendum  nos  ea  omnia  quae 
agenda  sunt  ut  finem  ultimum  consequamur  ;  quia  homo 
est  evectus  ad  statum  supernaturalem,  ac  proinde  plura 
officia  ei  implenda  sunt,  qu3e  cognoscere  non  potest  nisi 
per  revelationem  a  Deo  ipsi  datam.  Philosophia  moralis 
tamen  docet  quomodo  recte  actus  nostros  liberos  ordi- 
nemus. 

Moralem  philosophiam  veram  esse  scientiam  patet,  quia 
est  cognitio  per  causas.  Habet  enim  sua  principia  ex  qui- 
bus  caetera  omnia,  quae  ad  eam  spectant,  legitime  dedu- 
cuntur,  ut  ex  ipsa  rei  tractatione  constabit.  Quamvis  Phi- 
losophiain  demonstratione  veritatummoralium  non  utatur 
nisi  iis  principiis,  quae  nobis  lumine  naturali  innotescunt ; 
fatendum  tamen  est,  nos  miro  modo  adjuvari  a  Dei  reve- 
lata  veritate.  Potest  quidem  ratio  plures  veritates,  ad 
moralem  disciplinam  spectantes,  nativa  sua  vi  percipere, 
attamen  nisi  a  Dei  revelatione  adjuta  esset,  impossibile  ei 
foret  totum  complexum  veritatum  moralium,  etiam  earum 
quoe  lumen  naturale  non  excedunt,  cum  certitudine  et 
sine  ulla  erroris  admixtione  proponere.  Hoc  ex  omnium 
saeculorum  experientia  luculentissime  constat.  Hinc  duo 
scopuli  Philosopho  vitandi  sunt :  Rationalismus  nempc, 
qui  asserit  rationem  solam  sibi  sufficere  ad  detegendas 
omnes  veritates  morales  ad  recte  agendum  necessarias  ;  et 
Traditionalismus,  qui  statuit  nos  omnes  veritates  morales 

a  sola  Dci  revelatione  accipere.  Praeterea  etiam  rejicien- 
da  est  Schola  historica  aut  positivistarum,  ut  vocatur,  qui 
principia  moralia  a  sola  observatione  factorum  per  induc- 
tionem  deducere  volunt.  Nam  haec  facta  dijudicare  haud 
possemus,  nisi  jam  instructi  essemus  norma  aliqua  per 
quam  quid  bonum  quidve  malum  sit  discernere  valeamus. 

Quatuor  in  partes  praecipuas  dividi  potest. 

Prima  tractat  de  fine  ultimo  hominis.  Nam  ad  recte 
agcndum  necesse  est  ut  in  primis  constituatur,  quis  sit 
finis  ad  quem  actus  nostri  dirigendi  sint  ;  quia,  ut  recte 
animadvcrtit  Cicero,  hoc  in  Philosophia  constituto,  con- 
stituta  sunt  omnia.  Summum  autem  bonum  si  ignoretur, 
vivendi  rationem  ignorari  necesse  est. 

Secunda  agit  de  natura  actuum  humanorum  quibus  ad 
finem  tendere  oportet,  atque  de  norma  quam  sequi  tene- 
mur  ut  actus  nostri  sint  boni  in  genere  morum. 

Tcrtia  tractat  de  juribus  et  officiis  quae  nobis  servanda 
sunt. 

Quarta  denique  agit  de  societate  inter  homines,  sive 
domcstica  sive  civili,  et  de  jure  internationali. 

Quanta  sit  hujus  scientiae  praestantia  et  necessitas, 
ncmo  cst  qui  non  videat.  Caeterae  enim  scientiae,  prae- 
tcr  Metaphysicam,  de  natura  rerum  et  de  legibus  quibus 
mundana  corpora  reguntur,  homini  inserviunt  ut  vitam 
matcrialcm  mclius  regat  ;  haec  vero  ut  sese  recte  ordinet 
ad  finem  ad  qucm  ut  ens  rationale  tendere  debet.  Nos- 
tris  certe  tcmporibus  hujus  scientiae  cognitio  quam  maxi- 
mc  ncccssaria  cst,  co  quod  pravi  homincs  toti  sint  in  spar- 
gendis  doctrinis  pcssimis  contra  morcs,  omnia  morahtatis 
et  juris  naturah's  princi])ia  suis  sophismatibus  obscurare, 
ct,  si  ficri  possit,  subverLcre  conantes. 


PARS  PRIMA. 

DE  FINE  ULTIMO  ET  DE  BEATITUDINE. 


LIBER    UNICUS. 


Cum  moralis  philosophia  de  actibus  humanis  recte  ad 
finem  dirigendis  agat,  necesse  in  primis  est  lit  de  fine  in 
genere  sermo  fiat.  Deinde  ostendendum  est  voluntatem, 
qUcX  tendentia  ad  bonum  est,  in  omnibus  suis  actibus  de- 
liberatis  ad  finem  tendere,  ac  proinde  finem  aliquem  ulti- 
mum  sibi  pr^stitutum  habere,  qui  unicus  tantum  est,  et 
in  sola  Dei  cognitione  et  amore  consistit  ;  quem  tamen 
finem  in  hac  vita  consequi  non  possumus. 


CAP.  I. 

DE    FTXE    ET    BEATITUDINE    IN    GENERE. 

§  I.  Finis  in  sua  generali  acceptione  idem  significat  ac 
cessatio,  seu  id  ultra  quod  ens  non  protenditur  ;  unde 
etiam  terminus  et  limes  vocatur.  Si  vero  hcTec  vox  actui 
applicatur,  significat  objectum  in  c[uo  apprehenso  sistit 
actio.  Finis  ergo  de  quo  in  praescnti  sermo,  est  id  ])rop- 
ter  quod  aliquid  fit. 

Finis  actionis  varie  dividitur  :  i'^.  In  fincm  qui  et  cui. 
Prior  est  objectum  cjuod  per  actioncm   intcnditur  ;  altcr 

est  persona  in  cujus  gratiam  objectum  hoc  appetitur. 
Sic  niedico  finis  cui  est  segrotus,  et  finis  qui  sanitas  aut 
conservanda  aut  restituenda.  Id  quo  ad  finem  conse- 
quendum   utimur,  viedium  vocatur. 

2°.  In  finem  operis  et  opej'a7itis.  Prior  est  id  ad  quod 
tendit  actio  ipsa  sua  natura  ;  alter  est  bonum  propter 
quod  actio  ab  agente  ponitur.  Sic  finis  eleemosynae  est 
sublevare  pauperem  ;  sed  operans  per  eleemosynam  mul- 
tos  alios  fines  intendere  potest. 

3°.  In  ^ntm  proximum,7nedium  et  ulti77iu77i.  Proximus 
finis  est  objectum  quod  immediate  ab  agente  attingitur. 
Medius  est  objectum  quod,  mediante  fine  proximo  ob- 
tinendum,  ab  agente  intenditur,  ac  simul  ad  ulteriorem 
finem  refertur.  Finis  ultimus  est  ille  in  quo  voluntas 
conquiescit,  omni  ad  alium  finem  relatione  sublata. 

Finis  ultimus  dicitur  ultimus  secundum  quid  seu  nega- 
tive,  vel  si}7ipliciter  ^tn  positive.  Hic  est  illud  objectum 
in  quod  natura  entis  tendit,  quod  propterea  ipsum  ita 
perficit  ut  eo  obtento  perfecte  compleatur  et  quiescat, 
nec  aliud  quid  desiderandum  illi  supersit.  Alter  est  ob- 
jectum  in  quo  animus  sistit  quidem,  quin  tamen  naturae 
entis  complementum  perfectionemque  praebere  queat. 

Finis  ultimus  rursum  dividitur  in  objectivu7n  et  subjec- 
tivu7n.  Objectivus  est  objectum  ad  quod  agens  ita  tendit 
per  actionem  ut  in  illo  velit  conquiescere.  Subjectivus, 
qui  t\.  for7natis  aut  finis  ultimus  quo  dicitur,  est  finis  ulti- 
mi  objectivi  consecutio  et  immota  possessio. 

§  2.  Effectus  finis  vocantur  actus  qui  ab  agente  ponun- 
tur  in  ordine  ad  finem.  Sex  numerari  solent  :  si77iplex 
volitio^  intentio,  detiberatio,  consensus,  electiOy  usus  seu  pro- 
secutio. 

Volitio  simplcx  est  amor  finis  nullum  ordinem  dicens 
ad  media. 

Intentio  est  actus  voluntatis  ad  finem  tendentis  utpote 
per  medium  consequendum. 

Deliberatio  est  actus  a  voluntate  imperatus,  quo  mens 
inquirit  media  ad  finem  consequendum  idonea. 

Consensus  est  actus  voluntatis  unum  aut  multiplex  me- 
dium  approbantis  ut  ad  finis  consecutionem  conducens. 

Electio  est  actus  voluntatis  peculiare  aliquod  medium 
prae  aliis  assumentis. 

Usus  seu  prosecutio  est  actus  quo  voluntas  mediis  jam 
electis  utitur,  ut  finem  assequatur. 

Habito  fine,  voluntas  ei  inhaeret  ac  per  amorem  in  eo 
conquiescit.     Hic  actus  v ozdXMx  fruitio. 

§  3.  Intentio  finis  quintuplex  esse  potest. 

i"^.  Fornialis^  cum  voluntas  finem  intendit  expresse, 
eumque  ut  finem  cognitum  prosequitur. 

2°.  Virtualis^  cum  intentio  prius  habita  et  nondum  re- 
tractata  nonnisi  tenuiter  et  confuse  in  mente  est,  et  tamen 
in  actum  influit. 

3°.  Virtualis  implicita  habetur  quando  agens  facit  ali- 
quid  natura  sua  ordinatum  et  tendens  ad  aliquem  finem, 
sive  ille  finis  cognoscatur  sive  non,  modo  tamen  alium 
finem  priori  oppositum  non  intendat. 

4°.  Interpretaiiva  dicitur  intentio  quee  quidem  nec  ad- 
fuit  nec  adest,  sed  de  qua  praesumitur  ex  ipsa  disposi- 
tione  et  modo  operandi  subjecti  quod  adfuisset,  si  agens 
advertisset. 

5^^.  Habitualis  intentio  dicit  puram  concomitantiam 
habitus  alicujus  cum  actu,  absque  ullo  influxu  sive  ac- 
tuali  sive  virtuali  in  ipsum  actum. 

§  4.  Hominem  impelli  naturali  determinatione  ad  bea- 
titudinem,  unicuique  propria  experientia  constat  ;  nemo 
enim  est  qui  amore  beatitudinis   haud    teneatur.      Beati- 

tiido  importat  exemptionem  a  malo  et  possessionem  om- 
niiim  bonorum  quce  facultates  hominis  explent,  cum  ju- 
dicio  nihil  jaiii  deesse  eorum  quae  ad  plenum  illarum  com- 
plementum  requiruntur. 

Si  facultates  naturae  ita  impletre  sunt  ut  jam  non  ma- 
neat  ulhim  desiderium  uUerioris  boni,  tunc  natura  per- 
fectam  suam  beatitudinem  adepta  est.  Haec  non  potest 
obtineri  nisi  in  consecutione  uUimi  iinis,  quia  ille  solus 
totam  naturam  perficit  atque  complet,  ita  ut  nihil  jam  sit 
quod  uherius  desiderari  possit. 

Omnis  hominis  tendentia  quae  objectum  sibi  proprium 
assequitur,  gaudium  in  anima  producit.  Sed,  cum  variae 
sint  facuhates  in  homine  et  homo  tamen  unus  sit,  debent 
omnes  istae  tendentiae  ad  invicem  subordinari,  itaut  ex  his 
omnibus  una  totius  naturae  tendentia  resuUet.  Et  quia 
necesse  est  ut  pars  inferior  subordinetur  superiori,  patet 
facuhates  sensitivas  esse  rationis  imperio  subjiciendas. 
Quotiescumque  ergo  homo  in  suis  tendentiis  hunc  ordi- 
nem  custodit,  tranquihitate  et  pace  interna  fruitur,  atque 
beatitudinem  quamdam  obtinet.  Ubi  vero  haec  subordi- 
natio  non  servatur,  necesse  est  ut  habeatur  confusio,  in- 
quietudo  ac  proinde  beatitudinis  absentia. 


CAP.  11. 

DE    ULTIMO    FINE    HOMINIS. 

§  5.  Antequam  accedamus  ad  inquirendum,  quisnam 
sit  uUimus  hominis  finis,  determinare  oportet  modum  quo 
voluntas  ad  finem  tendit. 

PkOPOSITIO  I.  VOTUNTAS  NON  POTEST  TENPERE  IN 
MALUM    UT    MALUM. 

Probatur.  Omnis  appetitus  habet  objectum  sibi  pro- 
prium  ;  hoc  autem  objectum  debet  esse  aliquod  ens ;  sed 
omne  ens  quatenus  est  ens,  est  bonum.  Ergo  omnis  ap- 
petitus  tendit  in  bonum  sibi  proprium  ;  atqui  voluntas 
est  appetitus  rationalis.  Ergo  ipsa  tendit  in  bonum. 
Prceterea,  maUim  ut  malum  est  non  ens  seu  nihil  ;  nihi- 
him  autem  non  potest  esse  objectum  alicujus  tendentiae, 
quia  tendentia  ad  nihihim  est  nulla  tendentia.  Ergo  vo- 
luntas  non  potest  tendere  in  mahim  ut  mahim. 

Principia  ad  solvendas  difficultates.  i°.  Volun- 
tas  s^pe  vuh  malum,  sed  illud  quatenus  bonum  amplec- 
titur.  Ideo  peccat  homo  quia  sperat,  fore  ut  per  actum 
peccaminosum  aUquod  objectum,  quod  ut  bonum  sibi  ap- 
prehendit,  consequatur. 

Hoc  bonum  non  est  quidem  verum  hominis  bonum, 
sed  tamen  ut  bonum  a  mente  apprehenditur  et  ut  tale 
voluntati  proponitur. 

2°.  Etiam  ille  qui  ex  mahtia  peccat,  ahquod  bonum 
sperat  se  inde  consecuturum. 

3°.  Qui  ahum  odio  prosequitur,  vuU  ihi  mahim  ut  ma- 
lum,  sed  hoc  vuh  ut  sibi  ahquam  voluptatem  procuret. 

4°.  Qui  bonum  oblatum  respuit,  id  facit  quia  putat  ma- 
jori  sibi  esse  emolumento  ejusmodi  bono  carere. 

5°.  Qui  sibi  ipsi  mortem  consciscit,  vita  quidem  seip- 
sum  privat,  sed  ipse  arbitratur  se  phis  consequi  boni  ex 
suae  vitae  jactura,  quam  ex  vita  tot  tantisque  miseriis  agi- 
tata. 

§  6.  Propositio  II.  Homo  deliberate  agens  semper 

AGIT  PROPTER  FINEM. 

Probatur.  Vohintas  est  tendentia  ad  bonum  (§  5). 
Ergo,  quotiescumque  vohintas  agit,  ahquod  bonum  in- 
tendit,  et  actum  ehcit  ut  quod  intendit  bonum  assequa- 
tur.     Atqui  id  cujus  consequendi  gratia  voluntas  agit  est 

finis.      Ergo  voluntas  deliberate  agens  semper  agit  prop- 
ter  finem. 

Principium  ad  solvendas  difficultates.  Finis  est 
primiis  in  intentione  et  ultimus  in  executione  ;  unde, 
prouti  in  intentione  primus  est,  rationem  causae  habere 
potest  et  reapse  habet. 

§7.  Propositio  III.  Debet  esse  aliquis  finis  ulti- 

MUS  PRO  HOMINE. 

Probatur.  Homo,  teste  conscientia,  in  omnibus  suis 
actibus  necessario  appetit  felicitatem.  Ergo  iste  felicita- 
tis  appetitus  a  Deo  nobis  inditus  est.  Deus  autem  nihil 
facit  frustra,  quia  est  sapientissimus.  Ergo  debet  esse 
ahquod  objectum  in  quo  homo  suam  felicitatem  invenire 
possit.  Hoc  autem  objectum  debet  esse  ejusmodi  ut 
omnem  naiurae  appetitum  expleat  ;  quia  homo  non  qua- 
lemcumque,  sed  perfectam  appetit  beatitudinem.  Ergo 
debet  esse  finis  ultimus  pro  ipso.  Si  enim  hoc  objectum 
non  omnem  naturae  appetitum  expleret,  natura  semper 
appeteret  atque  ad  bonum  absens  tenderet  ;  atqui  ten- 
dentia  semper  tendens  et  nunquam  objectum  suum  at- 
tingens,  est  tendentia  absurda.  Pra^terea,  cum  homo  in 
omnibus  suis  actibus  deliberatis  intendat  aliquem  fmem, 
oportet  ut  sit  aHquis  finis  ultimus,  i.e.,  aliquis  fmis  qui  ad 
alium  jam  non  referatur,  qui  propter  se  unice  ametur,  et 
propter  quem  csetera  omnia  intendantur.  Non  enim  fieri 
potest  ut  in  illa  serie  finium  in  inlinitum  procedatur. 

Principia  ad  solvendas  difficultates.  i°.  Vita 
requirit  principium  activitatis  ;  sed  actus  vitalis  duplici 
modo  exerceri  potest  :  vel  tendendo  ad  finem  nondum 
possessum,  vel  fruendo  fine  jam  obtento. 

2°.  Quies  quai  consisteret  in  suspensione  perpetua  om- 
nis  actus,  eadem  esset  ac  mors  ipsius  animse  ;  sed  quies 
quae  resultat  ex   adeptione  finis  ultimi,  cum  consistat  in 

actu  vitali  quo  aniiiia  fruitur  objecto  suo  proprio,  non  est 
mors  sed  vita  perfecta. 

3°.  Non  natura  humana  abstracte  considerata  ad  fcli- 
citatem  tendit,  sed  natura  singulorum  individuorum,  ac 
proinde  finis  ultimus  a  singulis  hominibus  attingi  potest. 
Natura  humana,  nisi  consideretur  prouti  concrete  in  in- 
dividuis  existit,  est  logicum  ens,  quod  ad  finem  tendere 
non  potest.  Hinc  patet  pantheistas  delirare  cum  dicunt, 
pro  tota  natura  humana,  non  vero  pro  singulis  hominibus, 
existere  finem  ultimum. 

4°.  Etsi  finis  pro  omnibus  et  singulis  existat,  non  tamen 
exinde  sequitur  omnes  debere  finem  de  facto  assequi. 
Nam  ille  finis  obtineri  debet  per  actus  liberos.  Ergo  qui 
actus  liberos  juxta  ordinem  a  Deo  statutum  non  ponit, 
semetipsum  a  consecutione  finis  excludit.  Omnes  finem 
hunc  assequi  possunt,  non  omnes  tamen  eum  assequun- 
tur. 

§  8.  Propositio   IV.   HOMO  non  potest  duos  fines 

ULTIMOS  SIMUL  INTENDERE. 

Probatur.  Finis  ultimus  est  ille  qui  totam  naturam 
explet,  ita  ut  jam  nihil  extra  hunc  finem  remaneat  appe- 
tendum.  Atqui  duos  fines  ejusmodi  homo  intendere  non 
potest.  Etenim,  si  unum  ut  vere  ultimum  spectat,  jam 
alterum  desiderare  non  potest  ;  quod  si  alterum  etiam  de- 
siderat,  hoc  ipso  manifestat,  se  priorem  non  considerare 
ut  capacem  explendi  totam  naturam. 

Principia  ad  solvendas  difficultates.  i°.  Qui 
per  errorem  plura  objecta  ut  finem  ultimum  appetit,  in 
illa  tendit  tanquam  in  unum  objectum  totale,  appetitum 
perfecte  satians. 

2°.  Qui  venialiter  peccat,  in  eo  actu  non  intendit  ob- 
jectum  quod  vult  ut  fmem  vere  ultimum,  quia  secus  jam 
mortaliter  peccaret. 

§  9.  PrOPOSITIO  V.  NULLUM  OBJECTUM  CREATUM 
POTEST    ESSE    FINIS    ULTIMUS    HOMINIS. 

Probatur.  Objectum  quod  vere  est  finis  ultimus,  de- 
bct  naturam  hominis,  ut  homo  est,  explere.  Atqui  homo 
est  homo  prcecipue  per  facultates  intellectus  et  voluntatis. 
Ergo  finis  ultimus  debet  explere  facultates  intellectus  et 
voUintatis.  Atqui  nuUum  objectum  creatum  hoc  valet 
prcestare.  Etenim  haec  objecta  sunt  vel  divitiae,  vel  ho- 
nores,  vel  voluptates,  vel  scientiae,  vel  virtus.  Atqui 
nullum  horum  sufficit. 

1°.  Non  divitiae  ;  quia  ipsae  sunt  tantum  media  ad  feli- 
citatem  temporalem,  sunt  transitoriae,  quae  mortis  tem- 
pore  certo  sunt  relinquendae,  intellectum  et  voluntatem 
non  perficiunt,  neque  ipsum  animum  a  curis  et  anxietati- 
bus  eximunt,  et  pauci  tantum  eas  consequi  possunt. 

2^.  Non  honores  ;  quia  honor  est  externa  manifestatio 
bonae  existimationis  quam  alii  de  nobis  habent.  Atqui 
ista  existimatio  est  admodum  precaria,  hominem  non  per- 
ficit,  non  est  in  ejus  potestate,  eamque  saepe  amittere 
potest  absque  sua  culpa.     Idem  dicendum  est  de  fama. 

3°.  Non  delectatio  ;  delectatio  perfecta  voluntatis  et 
intellectus  supponit  possessionem  ultimi  finis  ;  ergo  non 
potest  ipsa  esse  finis.  Sensibilis  delectatio  non  solum 
non  perficit  intellectum  et  voluntatem,  sed  quotidiana 
experientia  constat,  eos  qui  has  voluptates  unice  prose- 
quuntur,  in  dies  hebetiores  fieri  et  ad  praeclariora  pera- 
gcnda  ineptiores.  Insuper,  si  voluptates  sensibiles  essent 
finis  uhimus,  cum  laudabile  sit  totis  viribiis  finem  ulti- 
mum  prose(|ui,  maxime  laudandi  essent  qui  se  totos  de- 
vovent  voluptatibus  ;  quo  nihil  absurdius  dici  potest. 

^'^.  Non  srienticC  luimanar:  ;  nam  eae  sunt  valde  im- 
perfectae,  nec  omnes  homines  eas  assequi  possunt,  cum 
maxima  hominum  pars  aliis  curis  et  occupationibus  de- 
tincatur. 

5°.  Neque  ipsa  virtus  ;  virtus  enim  consistit  in  habitu- 
ali  recta  tendentia  ad  finem  natura^  humance  proprium. 
Ergo  ipsa  finis  non  est. 

Prinxipia  ad  solvendas  difficultates.  i°.  Omnes 
homines  appetunt  voluptatem,  quia  omnes  volunt  esse 
beati  ;  sed  vokiptas  ut  finis  appeti  non  potest,  quia 
finis  non  est,  eo  quod  finem  consequitur  ;  ipsa  enim 
est  quies  et  gaudium  quae  resultant  ex  eo  quod  ten- 
dentire  naturae  satisfactum  sit  per  adeptionem  sui  pro- 
prii  objecti. 

2°.  Virtus  per  se  amari  potest  et  debet  ;  i.e.,  virtus 
non  est  colenda  propter  utilitatem  temporalem  quam  inde 
derivare  possumus,  sed  ad  finem  ultimum  dirigenda. 

§  10.  PrOPOSITIO  VI.  DeUS  SOLUS  EST  FINIS  ULTI- 
MUS  OBJECTIVUS  HOMINIS. 

Probatur.  Nullum  objectum  creatum  est  finis  ulti- 
mus  hominis,  sive  sumatur  seorsum,  sive  sumantur  orania 
simul  ;  quia  etiam  de  omnibus  simul  sumptis  valent 
rationes  superius  allatce.  Ergo,  cum  homo  debeat  habere 
alicpiod  objectum  quo  perfecte  beari  possit,  solus  Deus 
hoc  objectum  esse  potest. 

Prceterea,  intellectus  et  vohmtas  satiari  non  possunt 
nisi  per  cognitionem  sumnii  Veri  et  per  amorem  summi 
Boni  ;  quia  intellectus  capax  est  cognoscendi  sumnii 
Veri,  illudque  cognoscere  atque  amare  vohintas  deside- 
rat.  Ergo  voluntas  satiari  non  potest  nisi  in  adeptione 
hujus  summre  Veritatis. 

Dcus  autem  solus  est  suinmum  Verum  et  summum 
Bonum.     Ergo,  etc. 

Princtpia  AD  solvendas  difficultates.  i°.  Omnes 
homines  Deum  naturaliter  appetunt  in  quantum  desi- 
dcrant  objectum  eos  perfecte  beans  ;  sed  non  omnes  ap- 
l^etunt  Deum  appetitu  cHcito  seu  Hbero. 

2^.  Deus  totiis  cognoscitur,  quia  nulla  constat  parte  ; 
scd  nec  potest  nec  debet  totaliter  cognosci. 

3°.  Cognitio  Dei  totum  nostruni  appetituni  rationaleni 
explens  perfectior  esse  debet  ea  qua  nunc  gaudemus,  ut 
per  se  patet  ;  ea  tamen  non  differret  specie  a  prsesenti 
cognitione,  si  homo  in  statu  mere  naturali,  aut,  ut  aiunt, 
in  statu  naturae  purae  conditus  fuisset.  Deus  enim  a 
creaturis  intelligentibus  non  potest  intuitive  cognosci  ptr 
vires  niere  naturales.  Ipsarum  cognitio  Dei  naturalis 
est  abstractiva,  seu  cognitio  quam  hauriunt  ex  considera- 
tione  suimetipsarum  et  perfectionum  a  Deo  conditarum. 
Haec  cognitio  tamen  tanta  esset,  quantam  capere  posset 
niens  humana  juxta  eatn  quam  sibi  acquisivit  capacita- 
tem  per  virtutis  exercitium,  ita  ut  uniuscujusque  appe- 
titus  perfecte  satiaretur.  Revelatione  divina  constat  ho- 
minem,  Dei  bonitate,  ad  statum  supernaturalem  evectum 
esse,  ejusque  beatitudinem  consistere  in  intuitiva  visione 
ipsius  Essentiae  divinse. 

4°.  Si  homo  conditus  fuisset  in  statu  mere  naturali, 
nulla  est  ratio  coge;is  qua  ostei»di  posset  corpus  iteruni 
anim?e  beata^  uniri.  Resurrectio  enim  carnis,  quam  Dei 
revclatione  suffultl  credimus,  est  donum  gratuitum  Dei 
hominis  naturce  haud  debitum.  Hinc  in  illo  casu  anima 
beata,  cum  privata  esset  organis  corporeis,  capax  non 
esset  desiderandi  sensibiles  delectationes  ;  et  ejus  beati- 
tudo  consisteret  in  expletione  perfecta  appetitus  ratio- 
nalis.  In  praesenti  rerum  ordine  corpus  iterum  reddetur 
nobis  non  mortale  et  passibile  ut  nunc  est,  sed  gloriosum 
et  immortale.  Hinc  etiani  fruemur  gaudiis  sensibilibus. 
Sed  etiam  nunc  Deus  solus  est  objectum  beatitudinis 
hominis,  quia  gaudia  hxc  se  isibilia  iion  pertinent  ad 
essentialem  beatitudinem,  sed  superaddunUir  ;  et  etiam 
si  nulhim  objectum  scnsibile  adessct,  gaudium  quo  be- 
ati  ex  visione  Dei  fruuntur,  ejusmodi  est,  ut  etiam  in  sen- 

sibiles  facultates  redundet.  Et,  ut  ait  S.  Thoma  (r'', 
2*  Q.  4,  Art.  7)  :  Ad  beatitudinein  perfectani,  qua^  in 
visione  Dei  consistit,  nullo  modo  bona  corporis  requi- 
runtur  ;  quia  illa  bona  ad  vitam  animalem  ordinantur,  et 
tunc  corpus  jam  non  erit  animale  sed  spirituale. 

5°.  Deus  non  est  medium  quo  homo  beatitudinem  con- 
sequitur  ;  sed  est  objectum  beatitudinem  causans.  Non 
ordinat  homo  Deum  ad  se,  sed  ipse  semetipsum  ad  Deum 
ordlnat. 

6"^.  Nemo  desiderare  potest  id  quod  omnino  impos- 
sibile  esse  cognoscit.  Hinc  nemo  potest  desiderare  ut 
Deum  comprehendat.  Beati  in  coelo  non  desiderant  ma- 
jorem  illa  quam  habent  beatitudinem  ;  nam  unusquisque 
juxta  positivam  capacitatem  quam  sibi,  Deo  adjuvante, 
per  virtutis  exercitium  acquisivit,  totaliter  explebitur,  ita 
ut  cognoscat  se  majoris  beatitudinis  positive  capacem 
non  esse.  Si  homo  in  statu  naturali  esset,  capacitas  haec 
foret  naturalis  ;  sed  in  statu  prsesenti  capacitas  haec  vi- 
dendi  Deum  est  omnino  supernaturalis  ;  quia  merita  a 
gratia  Dei  pendent,  et  ipsa  mens  Deum  ut  in  se  est  in- 
tueri  non  potest,  nisi  per  lumen  gloriae  hujus  intuitus 
capax  reddatur. 

7°.  Intellectus  noster  est  subjective  finitus ;  unde  finito 
modo  cognoscit  Deum  ;  sed  objective  finitus  non  est  ; 
hinc  nullo  finito  objecto  expleri  potest. 

8°.  Nulla  est  proportio  entitatis  inter  intellectum  fini- 
tum  et  Deum  ;  sed  adcst  proportio  habitudinis,  i.e.,  ten- 
dentiae  ad  suum  objectum. 

§  II.  Finis  uhimus  subjectivus  est  beatitudo,  seu  ipsa 
anima  actu  intellectus  apprehendens  fmem  ultimum  ob- 
jectivum,  et  in  eo  quiescens. 

Muhum  disputatum  fuit  a  Philosophis,  in  quonam  actu 
consistat  beatitudinis  essentia,  utrum  in  actu   intellectus, 

an  vero  in  voluntatis  actu.  Si  sermo  est  de  beatitudine 
adxquate  spectata,  evidens  est  ad  essentiam  beatitudi- 
nis  requiri  tum  actum  intellectus  quo  anima  finem  ulti- 
mum  apprehendit,  tum  actum  voluntatis  quo  de  finis 
adeptione  gaudet.  Per  intellectum  finis  ultimus  animae 
conjungitur;  sed,  nisi  voluntas  gauderet  de  objecto  pos- 
sesso,  nulla  adhuc  haberetur  beatitudo  ;  quia  beatitudo 
importat  quietem  appetitus  in  objecto  sibi  proprio.  Si 
vcro  per  essentiam  inteUigimus  id  quod  primo  de  re  in- 
telligitur,  et  a  quo  caetera  omnia  attributa  fluunt,  nullum 
est  dubium  quin  essentia  beatitudinis  consistat  in  actu 
intellectus,  quo  anima  Deo  per  claram  cognitionem  con- 
jungitur. 


CAP.  III. 

DE    FINE    HOMINIS    IN    HAC    VITA. 

§  12.  PrOPOSITIO  VII.  FlNEM  ULTIMUM  IN  HAC  VITA 
ASSEQUI    NON    POSSUMUS. 

Probatur.  Patet  haec  propositio  experientia  quoti- 
diana. 

Cognoscimus  quidem  Deum,  eumque  pariter  amare 
possumus  et  debemus  ;  sed  cum  ista  cognitio  sit  admo- 
dum  imperfecta,  neque  intellectus  neque  voluntas  plene 
satiari  possunt. 

Praeterea,  quamdiu  homo  manet  in  hac  vita,  fieri  non 
potest  quin  multis  malis  et  incommodis,  tum  ex  parte 
animae,  tum  ex  parte  corporis,  obnoxius  sit. 

Denicjue  homo  naturaliter  refugit  a  morte,  non  solum 
quando  jam  instat,  sed  etiam  quando  ut  certo  futura 
cogitatur.  Nemo  autem  in  hac  vita  assequi  potest  ut 
non  moriatur.  Ergo  perfecta  beatitudo  in  hac  vita  non 
est  possibilis. 

§  13.  Non  tamen  excluditur  homo  in  hac  vita  a  frui- 
tione  imperfectae  beatitudinis  quae,  etsi  non  careat  mul- 
tiplici  defectu,  nec  ita  stabilis  sit  ut  amitti  non  possit, 
ejusmodi  tamen  est  ut  multo  melius  sit  eam  habere 
quam  ea  carere.  Ista  imperfecta  beatitudo  consistit  in 
quadam  pace  et  tranquillitate  interna,  quce  naturam  suavi 
quodam  gaudio  perfundit.  Pax  et  tranquillitas  ista  ob- 
tineri  non  potest  nisi  cum  omnes  nostrae  tendentiae  recte 
diriguntur  ad  ultimum  finem.  Ex  hac  enim  recta  ten- 
dentia  exurgit  ordo  inter  omnes  facultates  animae  et  cor- 
poris,  et  cupiditates,  quae  quam  maxime  animum  cruciant, 
compescuntur  ;  si  praeterea  absint  curae  et  molestiae  cor- 
poris,  homo  tantam  experitur  beatitudinem,  quantam  in 
hac  terra  desiderare  ipsi  licet. 

Hinc  sequitur  :  i"^.  Pravos  homines,  etsi  omni  genere 
bonorum  temporalium  abundent,  felices  non  esse,  eo 
quod  careant  fundamento  verae  beatitudinis. 

2*^.  Bonos  posse  esse  felices,  etsi  magnis  aerumnis  pre- 
mantur  ;  non  quidein  more  Stoicorum,  nam  homo  neque 
debet  neque  potest  omni  voluptatis  dolorisve  carere 
sensu. 

Fieri  non  potest  quin  sentiat  dolorem  tum  internum 
tum  externum  ob  calamitates  quae  ipsi  superveniunt  ;  sed 
iste  dolor  mirifice  lenitur  per  testimonium  bonae  con- 
scientiae  et  per  firmam  spem,  fore  ut  brevi  omnis  luctus 
in  perfectissimum  gaudium  vertatur.  Ista  duo  motiva 
tantam  saepe  vim  in  animatn  exercent,  ut  homo  non  solum 
aequo  animo  ferat  calamitates  quibus  premitur,  sed^etiam 
tali  gaudio  perfruatur,  ut  has  calamitates  vix  sentiat. 

3°.  Hinc  impossibile  est  ut  nobis  invitis  haec  felicitas 
auferatur. 

4°.  Ut  simus  felices  quantum  praesens  nostra  conditio 
fert,  in  primis  necesse  est  ut  virtutem  colamus  et  mode- 
remur  affectiones  et  desideria  nostra.       Ha^c  moderatio 

non  solum  requirit  ut  prava  desideria  compescamus,  sed 
necesse  etiam  est  ut  quae  licite  appetere  possumus,  immo- 
derato  affectu  non  prosequamur.  Optimum  autem  me- 
dium  hujus  moderationis  consequendae  est  animadvertere, 
omnia  Dei  providentiae  in  hoc  mundo  subesse,  Deumque 
nostri  esse  amantissimum,  ita  ut  omnia  quae  nobis  acci- 
dunt,  ab  eo  in  hunc  finem  dirigantur  ut  felicitatem  aeter- 
nam  consequamur. 


PARS  SECUNDA. 

DE    MORIBUS. 

Tractationem  de  moribus  in  quinque  libros  divisimus. 

Cum  libertate  arbitrii  donati  simus,  non  agimur  in 
finem  sicuti  bruta  animalia,  sed  eum  actibus  libere  a  no- 
bis  positis  acquirere  debemus.  Hinc  in  i°  libro  agen- 
dum  est  de  imputabilitate  actus  humani  et  de  merito,  ac 
consideranda  veniunt  ea  impedimenta  quae  actus  nostros 
plus  minusve  voluntarios  seu  liberos  reddunt. 

Actus  liber  ideo  moralis  dicitur,  quia  cum  sit  in  nostra 
potestate  eum  ponere  aut  non  ponere,  perfectio  aut  im- 
perfectio  quam  acquirimus  per  actus  liberos  nobis  tri- 
buenda  est.  In  2°  igitur  libro  agitur  de  origine  morali- 
tatis,  et  de  principiis  quae  moralitatem  actus  constituunt. 

Actus  ut  recte  fiant,  juxta  normam  aliquam  obligantem 
fieri  debent  quae  lex  dicitur  ;  hinc  in  3°  libro  de  lege 
tum  aeterna,  tum  naturali,  tum  positiva  agitur. 

Sed  norma  haec  objectiva  applicanda  est  actibus  nostris 
per  cognitionem  intellectus,  unde  oritur  norma  subjectiva 
quae  conscientia  vocatur  ;  de  ea  sermo  est  in  libro  4°. 

In  Hbro  5°  agitur  de  passionibus,  de  habitibus  sive 
bonis  sive  malis,  quia  tum  passiones  tum  habitus  suum  in 
voluntatis  operationem  etiam  influxum  exerunt. 


XQ 

LIBER   I. 

DE    ACTIBUS    HUMANIS. 


CAP.   I. 
DE    NATURA    ACTUUM    HUMANORUM. 

§  I.  Actus  humanus  dicitur  ille  qui  homini  proprius 
est  ut  homo  est,  i.e.,  qui  procedit  a  voluntate  cum  cogni- 
tione  finis.  Hinc  actus  indeliberati  concupiscentiae,  actus 
hominis  omnino  distracti,  somniantis,  delirantis,  amentis, 
non  sunt  actus  humani,  etsi  sint  actus  hominis.  Omnis 
actus  humanus  est  voluntarius,  quia  procedit  a  voluntate 
cum  cognitione  finis,  sed  non  omnis  actus  voluntarius  est 
Hber.  In  coelesti  patria  Deus  amatur  a  Beatis  amore 
voluntario  qui  liber  non  est.  Actus  humani  hominis  via- 
toris  omnes  sunt  liberi.  Homo  quidem  in  hac  vita  ne- 
cessario  appetit  beatitudinem  quam  in  omni  suo  actu 
qucerit  ;  sed  haec  necessitas  est  specificationis,  non  vero 
exercitii  ;  quia  naturali  tendentia  nuUum  objectum  parti- 
culare  necessario  amamus.  Unde  hoc  desiderium  ad  ac- 
tum  reducitur  per  tendentiam  ad  objecta  particularia,  ad 
qune  ehgenda  Hberi  sumus. 

Quod  si  (juis  dicat,  hoc  desiderium  felicitatis  ad  ac- 
tum  reduci  posse  per  hoc  quod  quis  velit  esse  felix,  quin 
uUum  objectum  particulare  respiciat,  animadvertendum 
est  hunc  actum,  si  deliberatus  est,  liberum  esse,  quia  po- 
terat  ehci  hic  et  nunc  aut  etiam  omitti.  Hinc  S.  Thoma 
(i^,  2*,  Q.  T,  Art.  i)  ait  :  Illee  soIcTC  actiones  vocantur 
])r()pric  luimancX,  (piarum   homo  dominus  est. 

Actus  hiimanus  perfectus  est,  si  fit  cum  plena  cogni- 
tione  et  pleno  consensu,  seclusa  omni  voluntatis  repug- 
nantia  ;  late  imperfectus  est,  si  adest  quaedam  repugnantia 
voluntatis,  etsi  aliunde  fiat  cum  plena  cognitione  et  pleno 
consensu  ;  stricte  imperfectus  est,  si  deest  plena  cognitio 
aut  plenus  consensus.  Voluntarium  est  directum^  quando 
aliquid  est  directe  et  in  se  intentum  ;  indirectu7?i,  quando 
aliquid  est  volitum  non  in  se,  sed  secuturum  praevidetur. 
Voluntarium  /;/  causa^  quando  aliquid  est  volitum  in  alio 
directe  intento,  ut  effectus  in  causa. 


CAP.  II. 

DE    IMPUTABILITATE-  ET    MERITO. 

§  2.  Ex  libertate  hu.mani  arbitrii  oritur  imputabilitas. 
Cum  enim  homo  sit  dominus  suorum  actuum,  perfectio 
aut  imperfectio  quam  per  actus  suos  liberos  acquirit,  illi 
ut  vero  auctori  seu  causce  tribui  potest.  Bonce  ergo  ac- 
tiones  quae  hominem  perficiunt,  in  laudem  illius  vergunt, 
malee  vero  in  ejus  vituperium  ;  seu  actiones  istce  illi  im- 
putantur.  Ex  eodem  fonte  oriuntur  meritum  et  de- 
meritum.  Si  actus  liber  unius  vergit  in  bonum  alterius, 
aequalitas  quae  viget  inter  homines  et  proportio  ordinis, 
postulant  ut  qui  in  bonum  alterius  operatus  est,  compen- 
sationem  accipiat  ab  eo  in  cujus  commodum  actio  facta 
est.  Item  qui  damnum  alicui  infert,  tenetur  ahquid  prae- 
stare  quo  ilKid  resarciatur.  Unde  meritum  et  demeritum 
oriuntur  ex  libera  actione  et  ex  aequalitate  inter  homines 
servanda,  ac  proinde  in  ordine  fundatur. 

Ut  actus  sit  meritorius,  non  obstat  obligatio  eum  prae- 
standi  ex  aliqua  lege  dimanans,  nisi  in  casu  quo  compen- 
satio  pro  eo   actu   jam'  fuerit  facta.      Notandum    tamen 

est,  actionem  quae  vergit  in  bonum  alterius,  ejusmodi  esse 
debere  ut  aut  acceptetur  ab  alio,  aut  saltem  ab  eo  ac- 
ceptari  debeat  ;  nam  quod  nec  acceptare  tenemur  nec 
acceptavimus,  compensare  minime  tenemur. 

§  3.  PrOPOSITIO  I.  ACTIONES  LIBER.E  HOMINIS  SU- 
MUNT  RATIONEM  MERITI  AUT  DEMERITI  ETIAM  RELATE 
AD  DEUM. 

Probatur.  Hominem  demereri  posse  apud  Deum, 
nemo  est  qui  neget  ;  quia,  etsi  hominis  actiones  non  ver-  ^ 
gant  in  damnum  proprie  dictum  Dei,  cum  Deus  sit  immu- 
tabilis  et  infinitus,  eo  tamen  sensu  ei  damnum  afferunt, 
quod  homo  per  peccatum  privat  Deum  honore  illi  ex 
stricto  jure  justitiae  debito.  Meritum  autem  nihil  aliud 
est  quam  actus  praemio  dignus.  Atqui  Deus  voluit  ut 
homo  virtutem  exercendo  aeternae  beatitudinis  praemio 
dignus  sit.  Ergo  Deus  voluit  ut  homo  mereri  possit  suas 
beatitudinis  consecutionem.  Hanc  vero  beatitudinem,  in 
ipsa  Dei  possessione  sitam,  a  solo  Deo  homo  obtinere 
potest.     Ergo  potest  homo  apud  Deum  mereri. 

Principia  ad  solvendas  difficultates.  i°.  Meri- 
tum  apud  Deum  non  fluit  ex  titulo  justitiae,  sicuti  meri- 
tum  apud  homines,  sed  ex  Dei  voluntate,  qui  statuit  ut 
homo  per  virtutis  exercitium  finem  suum  ultimum  conse- 
quatur.  Hinc  fit  ut  ratio,  propter  quam  praemium  con- 
nectatur  cum  actu  libero  hominis,  sit  Dei  ordinatio  et 
voluntas.  Deus  homini  nihil  debet,  sed  ipse  sibi  debet 
ut  stet  suis  promissis. 

2"".  Actiones  a  Deo  praescriptae,  sunt  ilH  debitae  ex  jure 
justitiae  ;  sed  quia  Deus  voUiit  ut  homo  operibus  bonis 
obtineat  finem,  ideo  etiam  vokiit  ut  mereri  possit  hujus 
finis  consecutionem.  Insuper  dantur  actus  virtutis  a 
Deo  nullatenus  praecepti. 

l^ .  In  praesenti  ordine,  cum  simus  elevati   ad  statura 

supernaturalem,  actus  nostri  liberi  solis  naturae  viribus 
eliciti  nihil  ad  vitam  asternam  mereri  possunt,  quia  ut 
actus  mere  naturales,  nullam  proportionem  cum  fine  su- 
pernaturali  habent  ;  igitur,  ut  meriti  sint  capaces,  per 
gratiam  Christi  supernaturales  fieri  debent. 

§  4.  Quod  directe  voluntarium  est,  agenti  aut  ad  lau- 
dem  aut  ad  vituperium  imputari  potest.  Ast,  quando 
agitur  de  indirecte  voluntario,  non  quilibet  hujusmodi 
actus  ut  malus  imputari  potest,  etsi  effectus  malus  ex  eo 
sequatur.  Ut  talis  actus  imputabiHs  sit  ad  culpam,  ne- 
cesse  est  ut  effectus  malus  ex  actione  proveniens  prsevi- 
sus  sit  aliquo  saltem  modo  ;  nihil  enim  volitum  nisi  prae- 
cognitum.  Si  praevisus  non  est,  videre  oportet  an  prae- 
videri  potuerit  et  debuerit. 

Si  potuit  et  debuit  praevideri,  imputabilis  est  ;  etenim 
quod  iste  effectus  malus  non  fuerit  praevisus,  culpabili 
negligentiae  est  adscribendum.  Si  praevisus  fuerit  malus 
effectus,  sed  nuUum  sit  praeceptum  illum  vitandi,  impu- 
tabilis  non  est  ad  culpam. 


CAP.  III. 

DE    IMPEDIMEXTIS    ACTUM   HUMANUM   AFFICIENTIBUS. 

§  5.  Quatuor  causae  influere  possunt  in  actum  huma- 
num,  ut  eum  involuntarium,  aut  minus  liberum  reddant  : 
Ignorantia,  Concupiscentia,  Metus,  et  Vis. 

§  6.  De  Ig?iora?itia.  Ignorantia  est  carentia  scientiae. 
Dicitur  iiegativa^  si  agitur  de  rebus  quas  ahquis  scire  non 
potest  aut  non  tenetur ;  positiva^  si  agitur  de  iis  quas  scire 
tenetur.  Habetur  discrimen  inter  ignorantiam  et  errorem. 
Prior  nihil  importat  nisi  carentiam  scientiae  ;  posterior  ad- 
dit  assensum  falsitati  praestitum.     Ignorantia  est  \t\juris 

vel  fdcti,  proiiti  versatur  vel  circa  existentiam  legis,  vel 
circa  aliciuod  fa(  tum  lege  comprehensum.  Ipsa  etiam  divi- 
ditur  in  vincibilem  et  invincibilejn  j  haec  ea  est  quae  adhibita 
morali  diligentia  hic  et  nunc  deponi  non  potest ;  illa  vero, 
qux  deponi  potest  et  debet  ;  quia  supponit  cognitam 
saltem  in  confuso  obligationem  ulterius  inquirendi.  Haec 
ultima  est  vel  affectata^  si  quis  ex  proposito  deliberato  eam 
qucerit  ut  liberius  peccare  possit  ;  crassa  aut  supina,  si 
nuUaautvix  uUadiligentia  adhibetur  ad  eam  superandam. 

§  7.  Propositio  II.     Ignorantia  invincibilis,  sive 

JURIS  SIVE  FACTI,  TOLLIT  VOLUNTARIUM,  AC  PROINDE 
ACTIO  EX  TALI  IGNORANTIA  FACTA  NON  EST  IMPUTABILIS 
AD  CULPAM. 

Probatur.  Voluntati  imputari  non  potest  quod  ipsa 
nullatenus  vult.  Atqui  quae  ipsa  ex  ignorantia  invinci- 
bili  patrat,  revera  non  vult.  Etenim  voluntas  aliter  non 
vult  actum  nisi  prouti  a  mente  apprehenditur.  Atqui, 
quando  quis  ex  ignorantia  invincibili  ponit  actum,  iste 
ceu  maUis  non  apprehenditur.  Ergo  voluntas  eum  ceu 
malum  non  vult. 

Prixcipia  ad  solvendas  difficultates.  i°.  Qui  ex 
ignorantia  invincibiU  aliquid  agit  quod  est  contra  legem 
obHgantem,  objectum  peccaminosum  quidem  libere  ap- 
petit,  sed  non  ut  peccaminosum.  Unde,  etsi  actus  liber 
sit  agenti,  non  tamen  ad  culpam  imputari  potest. 

2°.  Leges  civiles  saepe  puniunt  eos  qui  invincibili  legis 
ignorantia  laborant  ;  tum  quia  civiUs  auctoritas  ejusmo- 
di  ignorantiam  perspectam  saepenumero  nequit  habere  ; 
tum  praesertim  quia,  ad  majora  incommoda  cavenda,  lex 
sufficienter  promulgata  omnibus  cognita  supponitur. 

§  8.  Propositio  III.  Ignorantia  vincibilis  non 
excusat  a  peccato. 

Probatur.     Qui  vuU  causam  quam  et  potest  et  debet 

impedire,  vult  simul  effectus  cum  ea  connexos.  Atqui 
qui  peccat  ex  ignorantia  vincibili,  vult  causam  peccati, 
quam  et  potest  et  debet  impedire,  quia  potest  et  debet 
hanc  ignorantiam  deponere.  Ergo  vult  peccatum.  Ergo 
ignorantia  vincibilis  non  excusat  a  peccato.  Notandum 
tamen  est  quod,  etsi  nihil  praetexere  valet  qui  ex  igno- 
rantia  vincibiU  peccat,  peccatum  iUius  nihilominus  eo 
majorem  vel  minorem  contrahit  gravitatem,  quo  major  aut 
minor  exstitit  negHgentia,  quia  operans  ita  se  habet  ut,  ea 
ignorantia  seclusa,  non  ageret.  Quae  de  ignorantia  dis- 
seruimus,  etiam  ad  inadvertentiam  mentis  extendenda 
sunt. 

§  9.  De  Concupisce7itia.  Concupiscentia  est  motus  ap- 
petitus  sensibilis  quo  voluntas  ad  bonum  sensibile  fertur. 
Ea  vel  antecedens  est  vel  consequens.  Antecedens  prae- 
venit  omnem  rationis  dehberationem  et  voluntatis  deter- 
minationem.  Consequens  vero  voluntatis  determinatio- 
nem  subsequitur.  De  hac  ultima  qusestio  non  est ;  nam 
ipsa,  utpote  actum  consequens,  in  actus  positionem  influ- 
ere  non  potest. 

PrOPOSITIO  IV.  CONXUPISCEXTIA  ANTECEDENS  MIN- 
UIT    RATIONEM    LIBERI,    NON    TAMEN    EAM    TOLLIT. 

Probatur.  Concupiscentia  nonnihil  subtrahit  de 
clara  cognitione  hnis  et  circumstantiarum,  incHnat  in- 
tellectum  ad  motiva  alHcientia  intensius  consideranda 
eumque  avertit  a  consideratione  motivorum  quse  volunta- 
tem  retrahunt  ab  objecto.  Ipsa  etiam  minuit  aequiH- 
brium  voluntatis,  eam  maxima  vi  ad  objectum  concupi- 
tum  pertrahendo.  Ergo  minuit  rationem  Hberi.  Non 
tamen  eam  penitus  toUit  ;  non  enim  omnem  rationis 
advertentiam  arcet,  et  objectum  concupitum  semper  ut. 
finitum  apprehenditur;  hinc  voluntas  ad  iUud  amplecten- 
dum    Hbera   manet.     Unde   qui    ex   vehementi  passione 

peccatum  committit,  libere  quidem  perpetrat  illud,  nihilo- 
minus  gravitas  ejus  minor  est  quam  si  ex  sola  malitia 
tantummodo  patratum  fuisset.  Si  passio  eo  vehementiae 
veniret  ut  rationis  judicium  prorsus  labefactaret,  actus 
libertate  careret,  adeoque  imputabilis  non  esset,  nisi  haec 
ipsa  passio  libera  fuisset  in  causa. 

Habitus,  sive  boni  sive  mali,  contracti  ex  repetitis  actibus 
liberis,  augent  inclinationem  et  propensionem  voluntatis, 
et  quamvis  rationem  liberi  minuant  in  actu,  in  causa  tamen 
minime  eam  attenuant,  quia  ista  major  inclinatio  ad  ob- 
jecta  circa  quae  habitus  versatur,  libera  est  in  causa. 

§  10.  De  Metii.  Metus  est  trepidatio  ob  aliquod  peri- 
cuUim  instans  aut  futurum.  Metus^r^^z-^/V  esse  potest  aut 
levis. 

Prior  ille  est  qui  oritur  ex  periculo  quod  natura  sua 
virum  etiam  constantem  afficere  potest  ;  levis  autem  qui 
non  ex  hujusmodi  periculo  derivatur.  Aliud  est  agere 
ex  metu,  aliud  cum  metu  ;  de  hoc  ultimo  sermo  non  est 
in  praesenti. 

PrOPOSITIO  V.  MeTUS  GRAVIS  NON  TOLLIT  LIBERUM, 
SED  MINUIT. 

Probatur.  Qui  agit  ex  metu  gravi,  finis  et  cujusHbet 
circumstantia^  cognitione  instructus,  cum  advertentia  ra- 
tionis  suum  exerit  actum.  Atqui  ejusmodi  actus  est 
liber.  Ergo,  etc.  Metus  gravis  tamen  minuit  rationem 
liberi  ;  actio  enim  ex  tali  metu  exorta  annexam  habet 
voluntatis  repugnantiam,  et  voluntas,  nullo  instante  metu, 
actionem  non  perfecisset. 

Prixcipia  ad  solvendas  difficultates.  i°.  Actio 
mala  ex  metu  facta,  eo  quod  Hbera  est,  patienti  metum 
merito  crimini  vertitur,  potuit  enim  eam  non  ponere  ; 
minus  tamen  culpabiHs  est  quam  qui  hunc  metum  inique 
incussit,  quia  hic  praecipuus  est  actionis  auctor. 

2^.  Violatio  alicujus  prc"ecepti  positivi  non  imputatur 
agenti  ex  gravi  metu,  non  c[uia  actio  careat  libertate,  sed 
quia  in  casu  j^n^cepta  istiusmodi  non  obligant.  Actiones 
autem  per  se  maLx  semper  imputantur  etsi  ex  gravi  metu 
posit?e,  quia  actio  intrinsece  mala  malitiam  exuere  nullo 
modo  potest. 

3°.  Contractus  natura  sua  liciti,  ex  gravi  metu  initi,  ab 
aliquibus  asseruntur  vaHdi  non  esse,  non  ex  libertatis  de- 
fectu,  sed  quia  fraus  nemini  prodesse  debet. 

§  II.  Dc  Vi.  Vis  seu  violentia  est  impetus  voluntati 
contra  ejus  naturam  illatus.  Voluntas  quoad  actus  elici- 
tos  (i.e.,  qui  procedunt  immediate  a  voluntate),  vim  nul- 
lam  pati  putest.  Deberet  enim  velle  dum  actu  non  vult, 
quod  fieri  non  potest. 

Hinc  nec  ipse  Deus  potest  vobantati  vim  inferre,  et  effi- 
cere  ut  velit  dum  actu  non  vult.  Quamvis  enim  divina 
omnipotentia  virtute  polleat  voluntatis  iunnutandoe,  hoc 
tamen  contin_^it  sine  ulla  suie  libertatis  la:sione,  quia  tunc 
anima  ex  non  volente  fit  revera  volens.  Violentia  autem 
inferri  potest  actibus  imperatis  externis.  (Actus  impera- 
tus  est  ille  qui  procedit  ab  aliqua  facultate  ex  imperio 
voluntatis.) 

PrOPOSITIO  VI.  VlS  ABSOLUTA  TOLTJT,  VIS  SECUN- 
DUM  QUID  MINUIT  LIP,ERUM. 

Probatur.  Actio  orta  ex  absoluta  coactione  fit  vo- 
luntate  pro  viribus  renitente  ;  tabs  autem  actio  nullo  modo 
est  volita.  Ergo,  etc.  Vis  secundum  quid  infertur  (|uan 
do  quis  pro  viribus  non  resistit.  At([ui  voluntas,  pro  \iri- 
bus  non  resistendo,  hoc  ipso  jam  aHquatenus  vult  actum 
ad  quem  cogitur.  Ergo  vis  secundum  quid  non  causat  in- 
voluntarium  sim])Hciter.  Attamcn  rcnititur  xohmt.-is  iUi 
actioni.     Ergo,  etsi  non  tollat  Hberum,  tamen  iUud  miniiit. 

LIBER   11. 

DE    MORALITATE. 


CAP.   I. 

DE    ORIGINE    MORALITATIS. 

§  12.  Homo  ideo  dicitur  ens  morale  quia,  cum  liber  sit 
et  dominus  suorum  actuum,  perfectio  aut  imperfectio 
quam  inde  contrahit  illi  ut  verse  causae  tribui  potest.  Ho- 
minis  autem  perfectio  in  eo  sita  est  quod  recte  se  habeat 
in  ordine  ad  finem  ultimum.  Ergo  actio  bona  vel  mala 
moralite'*  est,  prouti  ad  ultimum  finem  consequendum 
confert  vel  obest.  Unde  moralitas  actionum  oritur  ex 
relatione  ad  regulam  quam  homo  sequi  tenetur  ut  iinem 
suum  ultimum  obtineat.  Finis  autem,  utpote  principium 
ac  certissima  mensura  humanorum  actuum,  tanti  est  mo- 
menti  ut,  si  male  constituatur,  omnia  qu3e  moralitatem 
spectant  corruant,  atque  innumeris  erroribus  aditus  fiat 
necesse  sit.  Et  re  quidem  vera,  Spinosa  ex  sua  panthe- 
istica  doctrina  infert,  omne  id  moraliter  esse  bonum  quod 
homo  naturse  viribus  praestare  potest.  Materialistse  nihil 
aliud  prceter  sensationes  in  homine  deprehendentes,  sta- 
tuunt  bonum  morale  esse  id  quod  arcet  dolorem  sensibi- 
lem  et  vohiptatem  affert  ;  malum  vero,  quidquid  aufert 
vokiptates  aut  dolorem  ingenerat.  AHi  agendi  normam 
unicam  rationem  esse  propugnant.  AHi  denique  omnem 
moralitatem  ex  utiHtate  dimetiuntur,  inter  quos  eminet 
Jeremias  Bentham,  qui  de  virtute  sic  disserit :  Virtus 
in  eo  sita  est  ut  utiHtatem  minorem  majori,  fluxam  sta- 
LiH,  dubiam  ccrtee  posthabeamus  ac  quodammodo  immo- 

lemiis.  Ergo,  jiixta  ipsum,  tota  moralis  scientia  consta- 
ret  ex  accurata  utilitatis  seu  privata^,  seu  communis  sup- 
putatione.     H^c  quam  falsa  sint  ex  dicendis  patebit. 

§  13.   Propositio   VII.    Intrinsecum   discrimen    in- 

TER  BONUM  ET  MALUM  MORALE  INTERCEDIT. 

Probatur.  Actio  moraliter  bona  ea  est  quee  hominem 
ordinat  ad  finem,  et  cum  illo  concordat,  mala  vero  quae  a 
fine  discrepat  et  avocat.  Atqui  dantur  actiones  quae  na- 
tura  sua  ad  finem  ordinant,  ali?e  vero  quae  natura  sua  ab 
illo  avertunt.  Etenim  multae  actiones  reperiuntur  quae, 
spectata  hominis,  et  objectorum,  et  variarum  facultatum 
ejus  natura,  omnino  necessariam  et  essentialem  relatio- 
nem  cum  assecutione  finis  ultimi  prae  se  ferunt,  ut  puta 
actus  amoris  Dei  ;  aliae  vero  huic  assecutioni  sunt  omnino 
contrariae,  ut  actus  odii  in  Deum.  Ergo  dantur  actiones 
quae  natura  sua  sunt  bonae  aut  malae  moraliter.  Ergo 
intrinsecum  discrimen  inter  bonum  et  malum  morale  in- 
tercedit. 

Idem  etiam  ex  sensu  naturae  communi  luculenter  evin- 
citur.  Etenim  omnes  gentes  ubique  terrarum  semper 
agnoverunt  aliquas  actiones  ut  malas,  alias  vero  ut  bonas, 
etsi  nulla  lege  humana  vetitae  essent  aut  praescriptae,  sem- 
perque  vitium  a  virtute  distinxerunt. 

Corollaria.  i°.  Ergo  discrimen  inter  bonum  et  ma- 
lum  morale  non  pendet  ab  arbitrario  consensu  hominum. 

2°.  Ergo  nec  pendet  a  legibus  civilibus.  Profecto  ho- 
mo,  antequam  legibus  civilibus  se  subjiciat,  agnoscere 
debet,  bonum  esse  legi  obedire,  makim  vero  ei  obedien- 
tiam  detrectare.  Secus  enim  nullo  modo  obligari  posset 
ad  legem  servandam. 

3°.  Ergo  hoc  discrimen  in  essentiis  rerum  fundatur  ; 
desumitur  enim  ex  relatione  qua^  intercrdit  inter  natu- 
ram  hominis  ejusque  varias  facultates  et  finem  ultimum. 

4^^.  Ergo  non  pendet  a  lege  positiva  divina,  quia  essen- 
tia2  reriim  a  Dei  libera  voluntate  rationem  suam  non  ha- 
bcnt. 

5°.  Pendet  autem  ab  ipsa  divina  essentia,  quia  essentia- 
rum  metaphysicarum  realitas  et  intelhgibilitas  in  ipsa  di- 
vina  essentia  fundamentum  aeternum  et  necessarium  ha- 
bet,  ut  patet  ex  iis  quoe  in  Ontologia  traduntur. 

6°.  Ergo  Deus  est  fons  omnis  moralitatis,  et  scientiae 
morales  tradi  non  possunt  quin  Deum  ut  moraUtatis  ori- 
ginem  spectemus.  Cum  sensa  morahtatis  hominibus  in- 
sita  sint  ab  ipso  auctore  naturse,  ita  ut  ne  quam  maxime 
degeneres  sylvestres  primis  principiis  morahtatis  careant, 
ii,  qui  nostris  diebus  Atheismum  vel  materiahsticum  vel 
pantheisticum  profitentur,  de  morahtate  sermonem  qui- 
dem  habent,  attamen  fundamentum  ipsius  penitus  sub- 
vertunt.  Hinc  proponunt  theoriam  de  Morah  doctrina 
independenti,  ut  aiunt,  id  est  de  morahtate  ab  omni  cum 
Dei  relatione  sejuncta.  Primus  gradus  ad  hanc  absurdam 
theoriam  fuit  eorum  qui  autumantes  rationem  humanam 
sibi  soh  sufficere  ad  omnes  veritates  morales  detegendas, 
morahtatem  ab  omni  doctrina  rehgionis  separarunt,  sed 
ahi,  uherius  progressi,  statuerunt  morahtatem  a  conceptu 
Dei  et  ab  omni  theoria  metaphysica  independentem.  De 
facto  tamen  omnem  morahtatem  de  medio  tohunt,  quia 
in  eorum  theoria  nuUa  potest  dari  veri  nominis  hbertas 
arbitrii,  hinc  neque  uha  moraUtas.  Sublato  Deo,  nulla 
potcst  dari  norma  obhgans  nuUumque  officium  ;  quia 
norma  obhgans  supponit  Legislatorem  normam  hanc  im- 
ponentem,  ejusque  observationem  exigentem.  Si  nullus 
est  Deus,  et  nuHa  vita  futura,  finis  hominis  consisteret 
unice  in  procurandis  bonis  vit?e  prsesentis  ;  imo  homo 
sibimet  ipsi  hnis  esset,  ita  ut  unicuique  hcitum  foret  id 
quod  in  proprium  commodum  cedere  judicaret,  dummo- 
do  vires  sibi  suppeditarent  ad  id  consequendum,  et  jus 

uniuscujusqiie  tantum  se  protenderet  quantum  ejus  vires 
physica^,  nulloque  officio  erga  alios  astringeretur.  Hujus 
moralitatis  summa  optime  illo  uno  principio  Fichte  com- 
prehenditur  :  *'  Ama  te  ipsum  super  omnia,  et  coeteros 
homines  propter  te." 

§  14.  PrOPOSITIO  VIII.  MORALITAS  NON  EST  DESU- 
MEXDA   EX   UTILITATE,   NEC   PRIVATA  NEC  PUBLICA. 

Probatur.  Bonum  triplex  est  :  honestum,  utile,  et  de- 
lectabile.  Honestum  est  illud  quod  in  hominis  naturam 
et  in  ejus  finem  ultimum  quadrat.  Utile  illud  est  quod 
propter  aliud  intenditur.  Delectabile,  quod  ex  finis  as- 
secutione  derivatur.  Ergo  utile  non  habet  bonitatem 
nisi  quatenus  inservit  ad  finis  consecutionem.  Hinc  se- 
quitur,  bonitatem  moralem  dijudicandam  esse  ex  fine, 
non  vero  ex  medio  seu  utili.  Insuper,  si  moralitas  ex 
utilitate  privata  esset  desumenda,  regula  morum  a  putido 
egoismo  haudquaquam  differret,  quia  tota  reduceretur  ad 
hoc  principium  :  Quod  mihi  placet  justum  est,  quod  vero 
displicet  injustum.  Unusquisque  esset  fere  solus  judex 
eorum  quas  sibi  commodum  aut  nocumentum  parerent  ; 
nam  quoad  hominum  necessitates  multiplex,  imo  infinita 
differentia  invenitur.  Hinc  nulla  fixa  regula  morum, 
adeoque  crimina  omnia  cohonestari  possent.  Pari  ra- 
tione  ostenditur,  moralitatem  ex  utiHtate  publica  manare 
non  posse,  siquidem  eadem  adessent  incommoda,  nempe 
regula^  morum  mutabiHtas,  quippe  quae  penderet  ab  ho- 
minum  opinionibus,  et  scelerum  omiiium  cohonestatio. 
Prceterea  solae  actiones  externae  essent  moraHtate  prae- 
ditae,  quia  societatis  potestas  ad  eas  solas  praecipiendas 
valet. 

Notandum  est  quod,  cum  virtus  sit  recta  tendentia  to- 
tius  naturae  hominis  in  finem  ultimum,  impossibile  est  ut 
tum  societas,  tum  ii  ex  quibus  conflatur,  magnam  utiHta- 

tem  non  carpant  ab  hujus  exercitio.  Homo  enim  per 
virtutis  exercitium  perficitur  et  aptus  redditur  fini  ultimo 
consequendo,  societas  vero,  nisi  nitatur  fundamento  or- 
dinis  et  justitiae,  diu  subsistere  non  potest.  Vera  igitur 
utilitas  nunquam  sejungi  potest  ab  honestate.  Hinc  ve- 
rum  est  dicere  :  Hsec  actio  est  honesta  ;  ergo  est  utilis  ; 
non  valet  autem  propositio  inversa  :  Haec  actio  est  uti- 
lis  ;  ergo  est  honesta. 


CAP.  II. 

DE    PRINCIPIIS    MORALITATEM     ACTUS    CONSTITUENTIBUSw 

§  15.  PrOPOSITIO  IX.  MORALITAS  ACTUUM  DESUMI- 
TUR  EX  OBJECTO,   FINE  ET  CIRCUMSTANTIIS. 

Probatur.  Objecti  nomine  hic  non  intelligitur  quid- 
quid  voinntati  objicitur,  sed  id  quod  primario  et  per  se 
ab  ea  attingitur  ;  neque  spectatur  objectum  ut  res  aliqua 
physica,  sed  prouti  conveniens  est  aut  disconveniens  ten- 
dentiae  in  ultimum  finem.  His  positis,  ad  probationem 
accedamus. 

Prima  et  intima  bonitas  moralis  desumitur  ab  eo  quod 
actioni  speciem  tribuit,  eamque  in  certo  quodam  morali 
ordine  collocat.  Atqui  hoc  praestat  objectum  ;  quia  ex 
objecto  fit  ut  actio  contrahatur  ad  determinatam  speciem 
virtutis  aut  vitii.  Ergo  moralitas  actionum  desumitur  ex 
objecto.  Insuper  bonitas  quae  ex  objecto  derivatur  ad 
actionem,  huic  inest  ante  omnem  aHam  bonitatem,  sine 
illa  actio  concipi  nequit,  et  mutatis  adjunctis  ipsa  non 
mutatur.  wSic  eleemosyna  hoc  ipso  quod  est  sublevatio 
pauperis  est  per  se  bona,  et  quamvis  adjuncta  et  finis  mu- 
tationem  subeant,  eleemosyna  in  se  spectata  bonitatem 
suam  nunquam  amittit.  Ergo  bonitas  actuum  pendet 
principaHter  ex  objecto.     Haec  bonitas  vocatur  objectiva. 

Finis  de  quo  hic  sermo,  non  est  finis  operi  intrinsecus 

seu  finis  operis,  qiiia  hic  spectat  ad  objectum  ;  sed  est 
finis  extrinsecus  seu  fniis  operantis.  Deus  pra^scribit  non 
solum  ut  homo  velit  objecta  in  se  bona,  sed  etiam  ut  ea 
velit  propter  finem  ab  eo  stabilitum  ;  ergo,  si  finis  volun- 
tatis  fini  a  Deo  intento  et  ab  homine  cognito  refragatur, 
actio,  etsi  ex  objecto  bona,  mala  evadit,  quia  voluntas 
revera  fertur  in  maUim. 

Circumstantice,  quae  sequenti  versiculo  exprimuntur : 

Quis,  quid,  ubi,  quibus  auxiliis,  cur,  quomodo,  quando, 

possunt  efficere  ut  actio  aliunde  ex  objecto  bona  fiat  na- 
turae  rationali  contraria.  Hinc  et  ipsae  in  actuum  moraU- 
tatem  influunt. 

CoROLLARiA.  1°.  Ergo  ad  actum  moraliter  bonum 
triplex  bonitas  requiritur,  nempe  objecti,  quod  saltem  ap- 
petitui  ultimi  finis  minime  debet  adversari,  finis  operantis, 
omniumque  circumstantiarum.  Ubi  vel  unum  ex  his 
tribus  deest,  actio  mala  est  ;  quia  bonum  ex  integra 
causa,  maUim  vero  ex  quocumque   defectu   oritur. 

2°.  NuUa  actio  per  se  mala,  bona  fieri  pot^st  per  bo- 
num  operantis  finem.  Hinc  finis  bonitatem  ineptis  me- 
diis  suppeditare  nequit.  Actus  autem  ex  objecto  indif- 
ferentes,  boni  aut  maU  ex  fine  operantis  evadunt. 

§  l6.  PrOPOSITIO  X.  NULLUS  DATUR  ACTUS  INDIF- 
FEREXS   IN    INDIVIDUO. 

Dari  actus  indifferentes  ex  objecto  seu  in  specic,  evi- 
denter  patet,  quia  multa  objecta  nullam  habent  pecu- 
Uarem  aut  convenientiam  aut  repugnantiam  cum  natura 
rationaU,  v.g.,  ambulare,  sedere,  etc.  Ast  si  tales  actus 
considerentur  in  individuo,  seu  prouti  ab  homine  eUciun- 
tur,  fieri  non  potest  quin  sint  aut  boni  aut  maH  moraHter, 
cum  deUberate  fiunt. 

Probatur.    Homo  deHberate  agens  semper  agit  prop- 

tcr  finem  aliquem.  Atqui  hic  finis  aut  bonus  est  aut 
malus  moraliter.  Ergo  et  actus.  Intenditur  enim  aut 
finis  honestus  aut  bonum  delectabile  ;  nam  utile  intendi- 
tur  non  propter  se,  sed  propter  aliud,  adeoque  ut  finis 
nunquam  spectatur.  Atqui  prior  intentio  dat  bonitatem 
actui,  altera  vero  malitiam.  Etenim  operari  propter 
solam  delectationem  non  licet  ;  nam  hoc  invertit  ordinem 
a  Deo  constitutum.  Deus  voluit  ut  delectatio  sit  propter 
operationem,  seu  ut  adjuvet  ad  ea  proestanda  quse  neces- 
saria  sunt  ad  vitam  conservandam.  Qui  ergo  propter 
solam  delectationem  operatur,  medium  ut  finem  spectat, 
ac  proinde  naturae  ordinem  invertit. 

Prinxipia  ad  solvendas  difficultates.  i°.  Ex  eo 
quod  dentur  actiones  in  specie  indifferentes  non  sequitur, 
debere  etiam  dari  in  individuo.  Et  sane  actio  in  specie 
indifferens  objective  spectatur,  et  sic  spectata  etiam  in  in- 
dividuo  indifferens  est  ;  ast  in  thesi  spectanda  est  sub- 
jective,  et  sic  in  individuo  indifferens  esse  non  potest. 

2^.  Qui  peragit  actiones  ex  objecto  indifferentes  ut 
corporis  sustentationi  et  saluti  consulat,  honeste  agit  ; 
quia  hic  finis  per  se  tendentiae  in  ultimum  finem  nulla- 
tenus  repugnat. 

3°.  Non  est  necesse  ut  semper  reflexe  et  explicite  ten- 
damus  in  honestatem  actionis,  sed  sufficit  animadveitere, 
actionem  nihil  difforme  in  se  continere. 

\^ .  Quivis  actus  in  finem  ultimum  est  referendus,  sed 
non  necesse  est  ut  hf)c  semper  fiat  directe  et  explicite. 
Sufficit  ut  actus  per  suam  intrinsecam  honestatem  in  ulti- 
mum  finem  conducat,  modo  nulhis  finis  pravus  prae  oculis 
habeatur. 

5°.  Quando  agitur  de  omissione  actiis  boni  non  prae- 
cepti,  motivum  ob  quod  omittitur  est  attendendum  ;  si 
hoc  consonum  est  rationi,  omissio  est  bona,  secus  vero 
mala. 

6°.  Etsi  omnes  actus  sint  vel  boni  vel  mali  moraliter, 
non  ideo  sequitur,  omnes  actus  bonos  esse  etiam  meri- 
torios.  Ad  meritum  enim  requiritur  ut  quod  fit,  non 
solum  sit  referibile  in  finem  ultimum,  sed  actu  aut  saltem 
virtute  in  finem  referatur. 

§  17.  PrOPOSITIO  XI.  ACTUS  EXTERNUS  PER  SE 
NULLAM  ADDIT  SPECIFICAM  BONITATEM  AUT  MALITIAM 
ACTUI    INTERXO. 

Probatur.  jMoralitas  actus  pendet  a  voluntate,  ergo 
ab  actu  interno.  Etenim  actus  externus  non  est  liber 
nisi  in  causa  ;  atqui  nonnisi  actus  liber  moralitatem  in- 
duit.  Ergo,  etc.  Hoc  evidenter  apparet  in  omissione 
actus  externi,  quando  omittitur  absque  culpa  voluntatis, 
eaque  quantum  in  se  est  disposita  est  ad  eum  ponendum. 
Tunc  enim  omissio  illi  minime  imputatur.  Notandum 
est,  hic  agi  de  specifica  bonitate  et  malitia,  non  vero 
negatur,  accidentalem  bonitatem  aut  malitiam  ab  actu 
externo  provenire  posse ;  s^pe  enim  requiritur  major  in- 
tensitas  actus  interni  ut  externus  ponatur  ;  saepe  etiam 
actus  internus  repetendus  est  ;  praeterea  actus  externus 
addit  majorem  injustitiam  si  fiat  contra  proximum  vel 
coram  proximo,  propter  scandalum.  Non  sufficit  velle 
actum  internum,  quando  externus  poni  debet  et  potest, 
ut  satisfiat  praecepto.  Quando  enim  actus  externus  poni 
potest  ac  debet  et  non  ponitur,  non  id  fit  quod  pr?ecipi- 
tur.  Signum  praeterea  est,  agentem  in  mera  velleitate 
quiescere. 

LIBER    III. 

DE    EXTERNA    NORMA    ACTUUM    HUMANORUM, 
SEU    DE    LEGE. 


CAP.    I. 

DE    LEGE    IN    GENERE. 

§  18.  Norma  actuum  humanorum  alia  est  remota,  ex- 
terna,  seu  objectiva,  et  vocatur  lex  j  alia  est  interna  seu 
subjectiva,  et  vocatur  conscientia, 

Lex  est  ordinatio  superioris  ad  bonum  commune,  per- 
petuo  et  stabiliter  promulgata. 

Est  ordinatio  ;  quia  per  eam  praescribuntur  media  quse 
vel  de  se  necessaria  sunt,  vel  talia  efficiuntur  ad  finem  in- 
tentum  consequendum. 

Est  ordinatio  supo^ioris ;  lex  enim  ligat  voluntatem 
liberam,  eique  moralem  necessitatem  imponit ;  ejusmodi 
effectus  requirit  causam,  quse  est  superior  jus  seu  potes- 
tatem  ligandi  aut  moralem  necessitatem  imponendi  ha- 
bens. 

Ad  bonu7n  commune  dirigitur  lex  ;  quia  munus  ejus  est 
dirigere  actus  liberos  hominum  qui  societatis  vinculo  co- 
pulati  snnt. 

Ferpetua  et  stabilis  ;  quia  ut  in  gubernatione  hominum 
non  desit  sapientia,  debet  lex  esse  constans  et  quam 
maxime  fieri  potest  stabih's  ;  secus  enim  homo  norma 
fixa  suarum  actionum  destitueretnr. 

Fromulgata  ;  quia  normanon  potest  hominum  actiones 
dirigere,  nisi  eis  quorum  actus  dirigendi  simt  innotescat. 

Hinc  patet,  legem  debere  esse  :  1°.  Possibilem,  qiiia 
ad  impossibile  nemo  obligari  potest. 

2°.  Justam  ;  ut  dirigere  valeat  actiones  hominum  ad 
finem,  qui  est  bonum  ordinis  ;  lex  injusta  ordini  contraria 
est.  Lex  autem  potest  esse  injusta  dupliciter.  1°.  Pras- 
scribendo  injusta,  nempe  ea  quae  debitum  ordinem  pes- 
sumdant.  2°.  Si  superior  injuste  praescribat,  ea  scili- 
cet  quae  utut  justa,  attamen  praescribere  non  potest,  eo 
quod  jus  illius  ad  talia  non  sese  porrigat. 

3°.  Bono  communi  faventem  ;  lex  enim  est  medium  ut 
finis  societati  constitutus  obtineatur,  qui  citra  dubium  est 
commune  bonum.  Si  lex  ejusmodi  bono  haud  suffragare- 
tur,  sed  superioris  aut  paucorum  utiHtati,  esset  tyrannica  ac 
munere  suo  minime  fungeretur.  Non  debet  bonum  supe- 
rioris  excludi,  quia  et  ipse  est  societatis  membrum  ;  sed 
bonum  aliorum  praecipue  spectandum  est,  quia  superior 
tenetur  eos  ad  finem  dirigere  ;  illi  enim  fere  integram 
societatem  componunt,  cujus  bono  lex  prospicere  debet. 

Contingit  aliquando,  bonum  commune  bono  privato- 
rum  e  diametro  adversari  ;  si  bonum  commune  praevalet, 
lex  hoc  ordinans  injusta  non  est,  etsi  nonnulli  exinde  in- 
commodum  sentiant. 


CAP.    11. 

DE    LEGE    yETERNA. 

§  19.  Lex  dividitur  in  dirinam  et  humanain.  Lex  di- 
vina  est  vel  ?iecessarta^  respiciens  ordinem  et  relationes 
essentiales  inter  Deum  et  hominem  et  hominum  ad  in- 
vicem  ;  vel  mtxtpositiva,  pendens  a  libera  Dei  voluntate. 

§  20.   Propositio  XIL    Existit  lex  .'Eterxa. 
Probatur.     Lex  aeterna  est  ratiodivinae  sapientiae,  or- 
dinem  naturalem   et  necessarium   quoad  liberas  actiones 

hominum  servari  jubens,  et  perturbari  vetans.  Atqui 
talis  ratio  divince  sapientise  est  in  Deo.  Sunt  enim  multse 
actiones  natura  sua  cum  ultimi  finis  consecutione  con- 
nexae,  aliae  vero  huic  fini  omnino  contrariae.  Porro  istum 
ordinem  Deus  ab  aeterno  cognoscit,  vultque  servari  ab 
homine,  ut  hic  suum  finem  ultimum  consequatur.  Ergo 
existit  lex  aeterna. 

Principia  ad  solvendas  difficultates.  i°.  Lex 
aeterna  latiori  sensu  sumi  potest  pro  ratione  divinae  sapi- 
entiae,  qua  Deus  statuit  totum  mundum  a  se  conditufn 
gubernare,  et  sic  includit  pariter  leges  physicas  hujus 
universi  ac  leges  positivas  divinas  ;  sed  si  stricto  sensu 
accipiatur,  significat  solummodo  ordinem  naturalem  ne- 
cessarium  qui  exurgit  ex  relatione  naturae  hominis  ejus- 
que  facultatum  cum  ultimo  fine. 

2°.  Lex  aeterna  ab  aeterno  non  fuit  promulgata,  neque 
ab  aeterno  habuit  subditos  actu  existentes.  Deus  tamen 
ab  aeterno  decrevit  creare  hominem  huic  legi  subditum, 
proindeque  ab  aeterno  habuit  iste  ordo  veram  legis  ra- 
tionem.  Si  Deus  decrevisset  nihil  creare,  ordinem  hunc 
naturalem  et  necessarium  cognosceret  quidem,  sed  hic 
ordo  vim  legis  non  prae  se  ferret,  deficiente  voluntate  quae 
hanc  legem  hominibus  imponeret. 

3°.  Hujiismodi  ordo  non  pendet  a  Dei  libera  voluntate, 
quia  oritur  ab  ipsis  rerum  essentiis  et  naturis  ;  verumta- 
men  a  Deo  minime  independens  est,  quia  essentiae  rerum 
metaphysicae  in  natura  divina  fundantur. 

4°.  Deus  neque  huic  nec  ulli  alii  legi  subjicitur,  quia 
nullum  superiorem  agnoscit.  Non  potest  tamen  Deus 
contra  ordinem  suae  sapientiae  agere,  quia  se  ipsum  ne- 
gare  nequit. 

5^.  Lex  aeterna  est  fundamentum  omnium  aliarum 
legum,  in  quantum  normam  recti  prsebet,  et  omnis  obli- 
gatio  alii  legi  parendi   ab  ea  desumitur. 

CAP.  III. 

DE    LEGE    NATURALI. 

§  2  1.  Lex  naturalis  est  participatio  legis  reternre  ho- 
mini  per  rationis  lumen  communicata.  Ea  continet 
omnia  pra^cepta  qua^  exurgunt  ex  necessaria  relatione 
inter  Deum  et  hominem  et  inter  ipsos  homines  interce- 
dente. 

PrOPOSITIO    XIII.       EXISTIT    LEX    NATURALIS. 

Probatur.  Lumine  naturali  cognoscimus,  plures  ac- 
tiones  omnino  contrarias  esse  fini  ultimo,  alias  vero  om- 
nino  necessarias  esse  ut  illum  consequamur.  Pariter 
cognoscimus,  Deum  velle  ut  ad  finem  tendamus,  ac 
proinde  ut  priores  actiones  vitemus,  alteras  vero  pona- 
mus.  Ergo  naturaliter  cognoscimus  aliquam  normam 
obligantem  nobis  impositam  esse.  Talis  norma  est  lex. 
Ergo  existit  lex  naturalis. 

Praeterea,  lex  naturaHs  homini  est  necessaria.  Ipse 
enim,  quia  liber  est,  non  agitur  in  finem,  ut  creaturse 
ratione  carentes,  sed  semetipsum  ad  fineni  dirigere  debet. 
Oportet  ergo  ut  habeat  aliquam  normam  juxta  quam  ac- 
tiones  suas  in  finem  dirigat.  Ha^c  non  potest  imponere 
necessitatem  physicam,  quippe  quae  libertatem  destrue- 
ret ;  ergo  necessitatem  moralem  seu  obligationem  debet 
inducere.  Habet  ergo  homo  naturaliter  aliquam  nor- 
mam  obligantem  seu  legem  naturalem  quam  sequi  debet. 

Id  ipsum  ostenditur  ex  sensu  naturae  communi.  Om- 
nes  enim  homines  intime  sentiunt,  se  obligatos  esse  ad 
quasdam  actiones  ponendas  aHasque  vitandas,  indepen- 
denter  a  quavis  positiva  lege,  sentiuntque  stimulos  con- 
scientiae  quotiescumque  contra  hanc  obligationem  agant. 

Principia  ad  solvendas  difficultates.  i°.  Ratio 
humana  non  est  lex  naturalis,  sed  eam  legem  nobis  ma- 
nifestat  ;  non    obligat    ratio,   sed    obligationem    ostendit. 

Lex  enim  reqiiirit  siiperiorem,  et  ratio  sibi  ipsi  superior 
non  est. 

2°.  Hinc  patet,  autono)}iia)}i  }'atio}iis  a  Kant  invectam 
absurdam  esse. 

3°.  Homo  non  potest  semetipsum  obligatione  constrin- 
gere.  Quod  enim  vota  et  pacta  attinet,  eorum  obligatio 
nititur  legi  naturali  imperanti  ut  fides  data  servetur. 
Homo  pactis  et  votis  ponit  solummodo  conditiones  quibus 
obligatio  ex  lege  naturali  pendens  in  actum  reducitur. 

4°.  Qui  agit  contra  dictamen  rationis  hoc  ipso  contra 
legem  naturalem  agit,  quae  ipsi  suae  rationis  lumine  mani- 
festatur. 

5°.  Homo  contra  dictamen  rationis  agens  semperpeccat 
in  Deum  in  quantum  Deus  in  se  objective  spectatur,  quia 
nemo  Deum  sub  conceptu  Entis  sibi  superioris  et  scele- 
rum  vindicis  invincibiliter  ignorare  potest.  Qui  peccat 
potest  quidem  actu  non  cogitare  de  Deo  explicite  et  dis- 
tincte,  ast  ille  actus  semper  habet  implicitam  relationem 
ad  Deum  ;  etenim  homo  quando  peccat,  conscius  sibi  est, 
se  legem  violare  et  agere  contra  obligationem  sibi  impo- 
sitam  ;  obligatio  autem  dicit  relationem  ad  causam  obli- 
gantem,  qucne  relatio  saltem  in  confuso  percipitur ;  ac 
praeterea  haec  obhgatio  admonet  eum,  Enti  supremo  ra- 
tionem  reddendam  esse.  Absurdum  est  igitur  peccatiim 
philosophicum^  ut  aiunt,  quod  nempe  sit  contra  rationem, 
sed  non  contra  Deum. 

6°.  Lex  naturalisnecessitatem  legis  civilis  non  eHminat; 
lex  enim  naturaHs  non  determinat  omnia  media  quibus 
finis  societatis  obtinendus  est.  Insuper,  sine  lege  natu- 
rali  lex  civilis  inutilis  foret  ;  quia  nullam  obligationem 
imponeret. 

§  22.  Multum  disputatum  fuit  a  Philosophis,  quodnam 
sit  principium  obligationis  impositae  nobis  per  legem  na- 

turalem.  Multi  putant,  principium  obligationis  desu- 
mendum  esse  ab  ipsa  essentia  divina,  quatenus,  ut  om- 
nium  rerum  exemplar,  repraesentat  relationes  necessarias 
quns  inter  Deum  et  hominem  et  inter  homines  ad  invicem 
intercedunt,  ita  ut  obligatio  haec  in  nobis  gignatur  inde- 
pendenter  ab  actu  divinae  voluntatis  quo  Deus  necessario 
vult  ordinem  moralem  custodiri.  Et  hoc  sic  conantur 
ostendere  : 

Obligatio  est  necessitas  moralis  voluntati  imposita,  quae 
ex  eo  oritur  quod  intellectus  reprcesentet,  quasdam  ac- 
tiones  necessario  connexas  esse  cum  ultimi  finis  con- 
secutione,  alias  vero  ultimo  fini  esse  omnino  contrarias. 
Atqui  statim  ac  norma  hcec  actionum  nostrarum  percipi- 
tur  a  mente,  sentit  homo,  se  moraliter  necessitari  ad  eam 
servandam,  quia  videt  ipse,  hanc  normam  oriri  ex  neces- 
sariis  relationibus  inter  entia  rationalia,  ac  proinde  actio- 
nes  ab  ea  proescriptas  necessario  esse  peragendas.  Ergo 
etiam  independenter  ab  actu  divinse  voluntatis  sentit 
homo,  se  esse  obHgatum. 

Alii  vero  Philosophi  dicunt,  mentem,  antequam  perci- 
piat  voluntatem  Dei  reapse  connectentem  actus  nostros 
cum  fine  uhimo,  et  excludentem  a  fine  eos  qui  hanc  nor- 
mam  non  sequuntur,  non  videre  omnimodam  necessitatem 
hujus  normas,  sed  percipere  solummodo  quamdam  con- 
venientiam,  non  vero  proprie  dictam  obligationem  ;  norma 
enim  in  tantum  ut  necessaria,  percipi  potest  in  quantum 
constat,  Deum  velle  ut  ad  finem  tendamus.  Porro  quin 
longius  in  hac  quasstione  immoremur,  addere  juvat  secun- 
dam  sententiam  videri  nobis  anteponendam.  Idea  siqui- 
dem  normae  obligantis  necessario  includit  ideam  legisla- 
toris  ;  et  qui  se  obligatum  sentit  ad  aliquod  praeceptum 
servandum,  etiam  percipit,  saltem  in  confuso,  superiorem 
aliquem  exigentcm  ut  hoc  praeceptum  servetur.  Hinc 
patet  obligationem  non  solum  a  Dei  essentiae  perceptione, 

sed  etiam  a  necessaria  Dei  voluntate  jubente  ordinem 
servari,  desumendam  esse. 

§  23.  Propositio  XIV.    Lex  naturalis  in  se  spec- 

TATA  EST  ABSOLUTE  IMMUTABILIS,  ET  QUOAD  GENE- 
RALIORA  PRINCIPIA  A  NEMINE  INVINCIBILITER  POTEST 
IGNORARI. 

Probatur.  Lex  naturalis,  ex  dictis,  fundatur  in  essen- 
tiis  rerum  ;  quia  oritur  ex  necessariis  relationibus  mora- 
libus  quc^  inter  entia  intelligentia  intercedunt.  Atqui 
essentiee  rerum  sunt  immutabiles.  Ergo  et  lex  naturalis 
in  se  spectata  est  immutabilis.  Praeterea,  lex  naturalis 
est  norina  necessaria  juxta  quam  actus  humani  confor- 
mandi  sunt.  Atqui  impossibile  est  ut  haec  norma,  quoad 
generaliora  principia,  ignoretur  invincibihter  ;  secus  enim 
Deus  hoiiTinem  sine  norma  reliquisset.  Ergo  lex  natu- 
rahs  quoad  generaliora  principia  ignorari  non  potest  in- 
vincibiliter.  Hoc  etiam  confirmatur  experientia  omnium 
populorum  et  temporum. 

Prinxipia  ad  solvendas  difficultates.  i°.  Lex 
naturaHs  mutari  potest  hoc  sensu  ut,  plene  vigentibus 
prasceptis  naturalibus,  alia  praecepta  eis  superaddantur. 
Sed  hoc  non  est  proprie  dicta  mutatio. 

2°.  Legislator  in  lege  positiva  dispensare  potest,  quia 
hsec  lex  pendet  ab  ejus  voluntate.  Lex  autem  naturalis 
a  Dei  Hbera  voluntate  non  pendet. 

3*^.  Quae  in  Scripturis  leguntur,  puta  prseceptum  immo- 
landi  filium  Abrahae  impositum,  facta  Israelitis  potestas 
surripiendi  vasa  aurea  ^^gyptiorum,  non  ostendunt  Deum 
dispensasse  alege  homicidium  et  furtum  prohibente.  IUe 
enim,  ut  auctor  supremus  vitae  et  mortis,  potest  jubere 
occisionem,  quae  hoc  ipso  jam  desinit  esse  ablatio  injusta 
vitae  alienae ;  potest  etiam,  ut  supremus  omnium  rerum 
Dominus,  transferre  dominium  alicujus  rei  ab  uno  inalium. 

4°.  Supremus  Pontifex  vota  aut  juramenta  relaxans, 
non  mutat  aliquam  legem  naturalem,  sed  solunimodo 
declarat,  aut  ea  fuisse  irrita  ab  initio,  aut  aliis  circum- 
stantiis  exortis  obligationem  ea  adimplendi  exstinctam 
fuisse. 

5°.  Lex  naturalis  eadem  est  apud  omnes  quoad  prima 
principia,  sed  multi  sa^pe  in  applicatione  eorum  a  veritate 
recedunt. 

§  24.  De  saxctioxe  legis  naturalis.  Sanctio  dici- 
tur  prcemium  vel  poena  servantibus  legem  aut  eam  trans- 
gredientibus  a  legislatore  statuta.  Pressius  tamen  est 
poena  eis  qui  legem  violant  infligenda.  Leges  omnes 
sanctionem  annexam  habeant  necesse  est,  quia,  ea  defi- 
ciente.  homines  spe  ahcujus  commodi  allecti,  saepe  leges 
violarent.  Hinc  neque  lex  naturalis  sua  sanctione  caret. 
Cum  enim  lex  illa  sit  norma  obligans  dirigens  hominem 
ad  finem  suum  ultimum,  et  cum  Deus  statuerit,  ut  qui 
eam  servaverit  (simul  cum  aliis  legibus  quas  ipse  super- 
addit)  finem  suum  consequatur,  fieri  non  potest  quin  ii, 
qui,  libertate  sua  abutentes,  Dei  legem  violant,  a  conse- 
cutione  finis  arceantur  ;  qu^  amissio  finis,  cum  anima 
natura  sua  immortalis  sit,  eos  in  ceternum  miseros  reddit, 
quia  separati  sunt  ab  eo  unico  Bono  quod  eorum  deside- 
rio  felicitatis  satisfacere  valeat.  Homo  enim  non  potest 
semper  manere  in  via  ad  terminum  ;  qui  ergo  mansit  in 
sua  nequitia  usque  ad  terminum  viae,  in  eo  statu  perma- 
neat  necesse  est. 

Jam  in  hac  vita  violatores  legis  naturalis  scepe  a  Deo 
puniuntur,  tum  per  calamitates  in  quas  saepe  incidunt  ob 
crimina  patrata,  tum  etiam  per  stimulos  conscientiae 
quibus  animus  eorum  exagitatur  ;  attamen  haec  sanctio 
minime  sufticiens  est,  quia,  ut  patet  experientia,  crimina 
non  pauca  in  hac  vita  impunita  manent,  et  homines  flagi- 

tiosi  s?epe  ita  passionibus  obcsecati  sunt,  ut  stimulos  con- 
scientice  vix,  ac  ne  vix  quidem,  persentiant. 

Quidem  ausi  sunt  asserere  legem  naturalem  non  solum 
nulla  sanctione  egere,  sed  nuUam  debere  adesse,  si  enim 
nulla  datur  vita  futura,  homines  melius  virtutem  colent, 
quia  eam  tunc  colent  propter  se  ipsam,  et  non  propter 
praemium  quod  sperant  obtinere.  Talis  assertio  nulla 
eget  refutatione  ;  si  nulla  daretur  vita  futura,  in  quo 
homines  virtutem  reponerent  nisi  in  explendis  cupidi- 
tatibus  ? 

§  25.  De  primo  legis  naturalis  principio.  Omnis 
sci.entia  in  primo  aliquo  principio  cceterarum  veritatum 
fonte  stabihtur.  Quodnam  sit  hoc  primum  morum  prin- 
cipium,  multum  disceptatum  fuit  a  Philosophis.  Aliqui, 
inter  quos  eminent  Grotius  et  Puffendorf,  jus  naturale  a 
consideratione  ultimi  finis  sejungentes,  statuerunt  ut  pri- 
mum  morum  principium,  prseceptum  de  ineunda  socie- 
tate.  Sed  hoc  est  ineptum.  Nam  principium  primum 
moralitatis  non  est  ex  aUo  deducendum  ;  sed  per  se  et 
citra  medium  evidens,  absolutae  necessitatis,  et  tantae 
universalitatis  est  ut  ex  eo  omnia  alia  principia  prono 
fluant  alveo.  Hujusmodi  autem  non  est  prseceptum 
de  ineunda  societate,  quod  derivatur  ex  praecepto 
sese  conservandi  et  perficiendi.  Non  est  insuper  abso- 
lutse  necessitatis,  ut  postea  probabitur.  Ex  eo  demum 
non  possunt  alia  officia  tum  erga  Deum  tum  erga  nosmet- 
ipsos  fluere,  nisi  forsan  modo  indirecto  et  valde  im- 
plexo.  Hoc  ergo  rejecto,  tria  aHa  principia  remanent 
consideranda  : 

i^.  Fac  bonum  et  inta  malum. 

2°.   Serva  ordi^tem. 

3°.  Ama  Deum  ut  fine^n^  et  ccetera  propter  ipsum. 

Si  ista  principia  in  se  perpenduntur,  patet,  ea  esse  idem 

principium  diversimode  enuntiatum.  Nam  bonum  verum 
hominis  est  bonum  ordinis,  unde  idem  est  dicere  : 

Fac  bonum  ac  serva  ordinem.  Ordo  autem  in  eo  consistit 
ut  finem  ultimum  seu  Deum  amemus  propter  se,  et  caetera 
propter  ipsum.  Attamen  cognitio  Dei  non  est  prima  in 
ordine  logico,  ut  ex  Metaphysica  constat,  et  percipimus 
legem  obHgantem  antequam  ad  legislatorem  ascendamus. 
Hinc  primum  principium,  prouti  prius  a  mente  concipitur, 
non  sese  manifestat  sub  tertia  enuntiatione,  sed  potius 
sub  prima  : 

Fac  bonum  et  vita  malum.  "  Nam,"  ut  ait  S.  Thomas 
(i^  2%  Q.  94,  Art.  11),  ^^  sicuti  ens  est  primum  quod 
cadit  in  apprehensione  simpliciter,  ita  bonum  est  primum 
quod  cadit  in  apprehensione  rationis  quae  ordinatur  ad 
opus.  Omne  enim  agens  agit  propter  finem,  qui  habet 
rationem  boni.  Et  ideo  primum  principium  in  ratione 
practica  est  quod  fundatur  supra  rationem  boni." 

Hoc  autem  principium,  si  mens  illud  penitius  investi- 
get,  in  hoc  aliud  resolvitur  :  Serva  ordinem.  Et  huic 
principio  competunt  omnia  quae  ad  rationem  principii 
primi  pertinent  ;  nam  immediate  evidens  est,  absolutae 
necessitatis,  et  omnia  alia  officia  ex  eo  deducuntur.  Ea 
enim  ad  tria  capita  revocantur  :  officia  hominis  erga 
Deum,  erga  seipsum,  et  erga.cseteros  homines  ;  ista  autem 
fluunt  ex  ordine  inter  Deum  et  hominem,  ex  ordine  qui 
existit  in  ipso  homine,  i.e.,  in  ipsis  hominis  viribus,  fa- 
cultatibus  et  tendentiis,  et  tandem  ex  ordine  inter  ipsos 
homines. 

Necesse  non  est  refutare  principia  absurda  quae  ab 
aliquibus  modernis  rationalistis  statuta  fuere.  Kant  ex 
sua  autonomia  deducit  suum  imperativum  categoricum, 
quod  sic  exprimit  :  Sic  age,  ut  lex,  quam  tuae  vohmtati 
praestituis,  valere  possit  pro  generali  norma  operandi. 
Cousin    illud    proponit  :     Ens    liberum,    mane    hberum. 

Fichte  vero  eo  dementiae  progressus  est,  ut  assereret  pri- 
nium  principium  esse  :  Dilige  te  super  omnia,  et  alios 
homines  propter  te. 


CAP.  IV. 

DE    LEGE    POSITIVA. 

§  26.  Lex  positiva  ea  est  quae  a  libera  legislatoris 
voluntate  pendet,  estque  vel  divina  vel  hiunana.  Lex 
divina  positiva  per  solam  revelationem  nobis  innotescere 
potest,  atque  de  ea  tractant  Theologi.  Lex  positiva  hu- 
mana  in  ecclesiasticam  et  civilem  dividitur. 

PrOPOSITIOXV.  LeGES  HUMANiE  A  LEGITIMA  AUCTORI- 
TATE    LAT^  OBLIGATIONEM    PROPRIE  DICTAM    IMPONUNT. 

Probatur.  Deus  vult  ut  leges  a  legitima  auctoritate  la- 
tce  observentur.  Ergo  hse  leges  vere  obligant.  Deus  enim 
in  praesenti  ordine  vult  tum  religiosae  tum  civilis  societa- 
tis  existentiam.  Ergo  vult  etiam  ea  oiuniaquae  ad  harum 
societatum  existentiam  absolute  sunt  necessaria.  Atqui  ad 
hanc  existentiam  absolute  necessaria  est  legum  justarum 
observantia  ;  sine  ea  enim  nullus  in  societate  esset  ordo, 
nulla  ad  eumdem  finem  mediis  communibus  conspiratio. 

Principia  ad  solvendas  d^fficultates.  i°.  Deus  vult 
absolute  tum  Ecclesiae,  tum  societatis  civilis  et  domesticae 
existentiam.  Hinc  etiam  vult  positive  ut  earum  leges 
observentur  si  justae  sint.  Aliae  autem  consociationes 
non  sunt  absolute  necessariae  ;  ergo  neque  eas  Deus  ab- 
solute  vult,  sed  permittit  si  finis  earum  sit  honestus. 

Unde  non  sequitur,  leges  harum  societatum  invehere 
pej'  se  obHgationem  proprie  dictam.  Fieri  tamen  potest 
quod  aliunde  petenda  sit  obligatio  illas  servandi ;  plerum- 
que  tamen  sunt  solum  directivse. 

2^ .  Leges  civiles  nequeunt  praecipere  nisi  actus  exter- 

nos  ;  attamen  vere  obligant  ad  actiis  illos  eliciendos  ; 
unde  indirecte  etiam  respiciunt  internum  actum  volun- 
tatis. 

3°.  Leges  humance  vim  suam  habent  ab  auctoritate 
qUcX  societati  pra^est. 

Auctoritatis  enim  est  actus  sociorum  ad  finem  inten- 
tum  diriiiere.  Hinc  leo^es  tum  civiles  tum  ecclesiasticae 
obligant  quin  consensus  subditorum  exspectetur.  Auc- 
toritas  quidem  a  pluribus  aut  ab  uno  homine  exerceri 
potest,  sed  lex  a  legitima  auctoritate  lata  statim  obliga- 
tionem  imponit.  Si  leges  apud  aliquas  civitates  feruntur 
in  comitiis  populi,  potestas  suprema  a  populo  exercetur. 
Unde  non  obligant  antequam  suffragia  populidata  fuerint. 

4°.  Ex  hoc  non  sequitur,  nullas  posse  dari  leges  mere 
poenales,  ut  deinceps  probabitur. 

5°.  Cessatio  legis  fit  vel  per  abrogationem,  quando  tota 
lex  ab  habente  auctoritatem  tollitur  ;  vel  per  deroga- 
tionem,  quando  auctoritas  partim  legem  irritat  partimqae 
conservat.  Potest  etiam  lex  cessare  per  consuetudinem 
contrariam  qua^  introducitur,  legitima  auctoritate  non 
contradicente.  Contra  jus  naturale  aut  divinum  nuUa 
consuetudo  valere  potest. 

§  27.  Propositio    XVI.    Obligatio   legis    positiv^ 

PENDET    A    DeO. 

Probatur.  Obligatio  est  necessitas  moralis  ponendi 
quasdam  actiones  connexas  cum  ultimo  fine.  Atqui  so- 
lus  Deus  potest  connectere  actiones  nostras  liberas  cum 
fine,  quia  ad  ipsum  solum  spectat  concedere  aut  negare 
finem  ultimum.  Ergo  omnis  obligatio  pendet  a  Deo. 
Ergo  leges  humance  suam  obh'gationem  a  Dei  vohintate 
desumunt,  ac  propterea  c[ui  resistit  legitimx  auctoritati, 
Deo  resistit. 

LIBER    IV. 

DE  NORMA  SUBJECTIVA  ACTIONUM    HUMANARUM. 


CAP.   I. 

DE    CONSCIENTIA. 


§  28.  Lex  naturalis  ut  actiones  nostras  dirigat,  duce 
et  praelucente  ratione  nobis  manifestari  debet.  Quando 
judicamus,  aliquem  actum  hic  et  nunc  esse  aut  ponen- 
dum  aut  omittendum,  aut  fieri  posse,  quemdam  syllogis- 
mum  tacite  instituimus  cujus  major  continet  principium 
aliquod  generale,  minor  est  aliqua  enunciatio  facti,  et 
inde  inferimus  conclusionem  quae  conscientia  aut  dictamen 
practicum  rationis  vocatur  ;  cognitio  vero  principii  gene- 
ralis  synderesis  vocatur.  Itaque  qui  parentibus  in  eorum 
necessitatibus  subvenit,  hunc  tacite  instituit  syllogismum  : 
Parentibus  in  eorum  necessitatibus  oportet  subvenire  ; 
sed  hi  parentes  mei  versantur  in  necessitate  ;  ergo  debeo 
eis  subvenire.  Ergo  conscientia  est  judicium  rationis 
dictans,  aHquem  actum  hic  et  nunc  ponendum  esse  vel 
omittendum,  vel  poni  posse. 

Conscientia  moralis  potest  respicere  actum  vel  prae- 
teritum,  vel  praesentem  vel  futurum.  Si  respicit  prae- 
teritum,  sita  est  in  memoria  praeteriti  actus  et  judicio  de 
ejus  honestate  aut  pravitate  ;  si  praesentem,  sita  est  in 
judicio  quo  quis  decernit,  actionem  quam  hic  et  nunc 
ponit  esse  aut  honestam  aut  pravam  ;  hoc  modo  homo 
dicitur  agere  vel  juxta  vel  contra  conscientiam.  Si  re- 
spicit  futurum,  conscientia  consistit  in  judicio  dictante, 
actum  esse  vel  praescriptum  adeoque  ponendum,  vel  prohi- 

bitum  adeoque  omittendum,  vel  licitum  atque  idcircofieri 
posse.  Hoc  tertio  sensu  proprie  est  conscientia  practica, 
et  de  hac  conscientia  sermo  est  in  preesenti,  quia  ea  sola 
spectari  potest  ut  norma  proxima  nostrarum  actionum. 

Si  syllogismus  quem  tacite  instituimus  est  tum  ma- 
terialiter  tum  formaliter  verus,  et  nobis  de  hac  veritate 
constat,  conscientia  dicitur  certa.  Tale  dictamen  ratio- 
nis  sequi  omnino  oportet  ;  qui  secus  agit,  vult  positive 
id  quod  scit,  se  velle  non  debere,  ac  proinde  agit  contra 
legem  seu  peccat. 

§  29.  PrOPOSITIO  XVII.  CUM  DUBIO  PRACTICO  NUN- 
QUAM    LICET    OPERARI. 

Dubium  practicum  dicitur,  quando  dictamen  practi- 
cum  quod  deducitur  ex  praemissis  est  dubium,  eo  quod 
una  ex  praemissis  sit  dubia. 

Probatur.  Qui  non  est  certus,  actum  quem  ponere 
vult  licitum  esse,  et  tamen  eum  ponit,  libere  et  scienter 
sese  exponit  periculo  peccandi,  quod  facere  nefas  est. 
Qui  enim  scienter  et  libere  sese  tali  exponit  periculo, 
exercite  vult  actum  malum,  quia  sic  agit  ac  si  diceret  : 
Volo  hunc  actum  sive  malus  sit  sive  bonus.  Unde  vo- 
luntas  in  malum  tendit ;  voluntas  autem  in  malum  ten- 
dens  est  mala. 

CoROLLARiUM.  Ergo  conscicntia  dubia  deponi  debet  ; 
quod  si  nequeat  deponi,  tunc  id  quod  tutius  est  fieri  de- 
bet,  i.e.,  id  quod  certo  a  formali  legis  violatione  removet. 

§  30.  Propositio  XVIII.    Tenetur  homo  sequi  dic- 

TAMEN    CONSCIENTiyE    INVINCIBILITER    ERRONE/E. 

Triplici  modo  in  errorem  invincibilem  incidere  pos- 
sumus  :  errando  vel  in  ipsa  lege  seu  morali  principio, 
vel  in  modo  quo  legem  ad  nostram  accommodamus  ac- 
tionem,  vel    in   aliquo  rei  adjuncto  ex   quo  legis   appli- 

candae  occasionem  sumimus.  Error  autem  invincibilis 
oritur  ir.terdum  ex  eo  quod  remotum  aliquod  legis  na- 
turalis  consectarium  nos  lateat,  sed  plerumque  enascitur 
ex  eo  quod  ignoremus  certum  aliquod  factum  aut  quam- 
dam  rei  conditionem,  quse  legi  applicandse  occasionem 
pnebeat,  quin  tamen  haec  ignorantia  nobis  sit  vitio  ver- 
tenda. 

Probatur.  Qui  tale  dictamen  conscientiae  non  sequi- 
tur  peccat.  Vult  enim  id  quod  hic  et  nunc  ut  malum 
apprehendit ;  voluntas  autem  tendit  in  objectum  prouti 
ab  intellectu  apprehenditur.  Ergo  in  casu  voluntas  vult 
makim,  adeoque  peccat.  Haec  conscientia,  etsi  sit  cum 
errore  conjuncta,  recta  tamen  est.  Nam  si  agitur  de 
errore  circa  jus,  cum  mens  versetur  in  invincibili  errore, 
non  potest  ipsa  judicare,  talern  legem  existere,  hinc  nec 
ab  ea  obligari  potest  ;  si  vero  agitur  de  errore  facti,  cum 
in  eo  judicio  mens  non  operetur  imprudenter,  neque  in 
eo  consistat  moralis  conscientia,  sed  in  dictamine  quod 
inde  deducitur,  non  potest  ipsa  conscientia  recta  non  esse. 

§31.  Propositio  XIX.  NoN  licet  sequi  conscien- 
TIAM  vincibiliter  erroneam,  nec  contra  eam  agere. 

Probatur.  Quod  fit  ex  ignorantia  vincibili  est  volun- 
tarium  in  causa  ;  ergo  actus  ex  ignorantia  aut  errore 
vincibili  positus  contra  legem,  est  imputabilis  ad  culpam. 
Praeterea,  qui  agit  contra  hanc  conscientiam,  facit  id  quod 
judicat  esse  prohibitum.  Ergo  vult  malum.  Ergo  non 
licet  agere  contra  conscientiam  vincibiliter  erroneam. 

Hinc  patet,  talem  conscientiam  ante  actum  esse  exuen- 
dam,  quod  fieri  potest  ;  quia,  cum  iste  error  voluntarius 
sit,  deponi  potest,  et  sic  nec  dissentimus  a  conscientia 
errante  nec  ei  conscntimus.  Ex  his  patet,  hominem 
cujus  conscientia  vincibili  tenetur  errore,  ad  peccandum 
minime  adigi. 

CAP  11. 

DE    MODO    DEPONENDI    DUBIAM    CONSCIENTI AM. 

§  32.  Cum  dubiam  conscientiam  teneamur  deponere 
ut  cum  certa  conscientia  agamus,  investigandum  est, 
quomodo  hoc  fieri  possit. 

Bifariam  dubium  deponere  licet,  vel  adhibendo  directe 
principia  certa  spectantia  ad  materiam  de  qua  agitur,  et 
ostendendo  per  ratiocinium,  actionem  esse  licitam  ;  vel 
per  principia  reflexa,  cum  deficientibus  principiis  directis 
alias  adhibentur  rationes  extrinsecae  ipsi  subjecto  de  quo 
agitur,  ut  sic  ostendatur  actionem  licite  fieri  posse. 

Opinio  est  assensus  nientis  propositioni  alicui  praestitus 
propter  rationes  plus  minusve  firmas,  sed  non  exclu- 
dentes  omnem  erroris  formidinem,  Opinio  igitur  differt 
a  dubio,  quia  in  dubio  assensus  suspenditur,  in  opinione 
e  contra  praestatur.  Motiva  quibus  innititur  assensus, 
possunt  desumi  vel  a  ratione  vel  ab  auctoritate.  Opinio 
potest  esse  : 

1°.  Teniiiter  probabilis  ;  talis  opinio  nititur  levi  funda- 
mento,  nec  viri  prudentis  assensum  meretur. 

2^.  Probabilis  ;  quae  nititur  solido  fundamento,  ita  ut 
prudenter  ei  assensus  praestetur. 

Ty" .  yEque probabilis  ac  opposita  ;  si  rationes  pro  utraque 
parte  sunt  aeque  solidae. 

4°.  Probabilior  ;  quae  fundamento  graviori  quam  op- 
posita  sustentatur,  fpiin  tamcn  hrec  desinat  esse  |)rol)a- 
bilis,  eo  quod  et  in  ipsius  subs.idium  solida^  militent  ra- 
tiones,  quae  a  rationibus  alterius  opinionis  non  destruun- 
tur. 

5^.  Probabilissima  ;  quae  tam  firmo  instruitur  funda- 
mento  ut  opposita  non  censeatur  nisi  leviter  proba])ib's. 

6^.   Moraliter  certa  ;  si  fundamentum   ea  vi  sit  pra^di- 

tiim  ut  opposita  sententia  prorsus  improbabilis  evadat. 
Vox  niordliter  certa  hic  sensu  latiori  quam  in  Logica 
usurpatur,  quia  moralis  certitudo  de  qua  in  Logica  fit 
sermo,  omnem  submovet  errandi  formidinem  ;  opinio 
vero  moraliter  certa  non  excludit  omnem  errandi  possi- 
bilitatem. 

Notandum  est,  majorem  aut  minorem  probabilitatem 
pendere  ab  ipso  intellectu,  et  eamdem  opinionem  eidem 
intellectui  nunc  minus  nunc  magis  probabilem  apparere. 
Probabilitas  major  alicujus  opinionis  non  necessario  in- 
firmat  probabilitatem  opinionis  oppositse,  quia  saepe  fit 
ut  rationes  prioris  sententiae  non  elidant  rationes  alte- 
rius  ;  secus  enim  opposita  opinio  fieret,  non  solum  pro- 
babilior,  sed  probabilissima.  Hinc  minus  probabilis 
opiiiio,  si  vere  probabilis  est,  etiam  in  concursu  cum  pro- 
babiliori,  pro  se  adhuc  habet  veras  et  solidas  rationes. 

Tutum  in  morali  vocatur  id  quod  a  peccandi  periculo 
removet  ;  minus  aut  magis  tutum,  quod  minus  aut  ma- 
gis  ab  eo  periculo  arcet.  Sed  minus  tutum,  ut  revera  sit 
tutum,  debet  et  ipsum  peccandi  periculum  removere,  quia 
secus  jam  desineret  esse  tutum.  Tutius  non  idem  est  ac 
probabilius,  quia  probabilitas  sese  tenet  ex  parte  subjecti, 
tutius  vero  ex  parte  objecti.  Unde  ista  duo  minime 
sunt  confundenda. 

§  33-  Quod  attinet  usum  opinionis  probabilis,  variae 
sunt  sententiae. 

1°.  RigoristcE  docent,  non  licere  amplecti  opinionem 
faventem  libertati  contra  legem,  nisi  moraliter  certum  sit 
legem  non  existere,  Hinc  volunt  ut  semper  tutius  am- 
plectamur.     Ha^c  opinio  ab  Ecclesia  proscripta  fuit. 

2^^.  Tutioristce  propugnant,  non  licere  sequi  opinionem 
faventem  libertati  nisi  ea  sit  probabilissima. 

3^.  ProbabilioristcB  volunt  ut  opinio  libertati  suffragans 

sit  probabilior  quam  ea  qiiae  legi  patrocinatur  ad  hoc  ut 
quis  eam  licite  tenere  possit. 

4°.  ^quiprobabilistce  asserunt,  omnibus  esse  permis- 
sum  opinionem  faventem  libertati  amplecti,  si  h?ec  eadem 
gaudeat  probabilitate  ac  illa  quae  legi  opitulatur. 

5°.  Probabilistm  tradunt,  posse  nos,  ^uando  agitur  de 
licito  aut  ilHcito,  opinioni  vere  probabili  adhasrere,  etsi 
opinio  favens  legi  sit  Deque  probabilis  aut  probabilior. 

6°.  Laxistce  non  requirunt  nisi  opinionem  utcumque 
probabilem  faventem  libertati.  Haec  opinio  damnata  fuit 
ab  Ecclesia. 

§  34.  PrOPOSITIO  XX.  QUOTIES  ADEST  ABSOLUTA 
OBLIGATIO  ALICUJUS  FINIS  OBTINENDI  QUEM  IN  PERICU- 
LUM  ADDUCERET  PROBABILIT AS,  PARS  TUTIOR  SEQUENDA 
EST. 

Probatur.  Cui  absoluta  incumbit  finis  alicujus  obti- 
nendi  obligatio,  is  ea  tenetur  eligere  media  quibus  sine 
ullo  dubio  finis  obtinetur.  Atqui  in  casu  praesenti  per 
solam  tutiorem  partem  certo  obtineri  potest  finis.  Ergo 
in  casu  de  quo  hic  agitur,  non  potest  ahquis  sequi  opinio- 
nem  probabilem,  sed  tutiorem  debet  eligere.  Nam,  ex 
hypothesi,  medium  probabile  in  periculum  vocaret  finem 
obtinendum.  Ergo  non  est  medium  fini  consequendo 
aptum  ;  ergo  aliud  medium  adhibendum  est.  Hinc  pa- 
tet,  medicum  non  posse  media  probabilia  usurpare,  si  ad 
manum  habeat  certa  et  tuta.  Sic  etiam  in  negotio  sa- 
lutis  aeternae  quoad  ea  quae  sunt  necessaria  nccessitate 
medii,  tutiora  semper  sunt  adhibenda. 

§  35.  PrOPOSITIO  XXI.  LlCET  SEQUI  OPINIONEM  VERE 
ET  SOLIDE  PROBABILEM,  RELICTA  TUTIORI  /EQUE  proba- 
BILI  AUT  ETIAM  PROBABILIOKI,  UBI  DE  SOLO  LICITO  aut 
ILLICITO  AGITUR. 

Probatur.     Lex  dubia  nequit  certam  obligationem  im- 

ponere.  Atqui  lex  contra  quam  militat  vera  et  solida 
probabilitas,  est  lex  dubia.  Ergo  talis  lex  non  obligat, 
adeoque  vera  est  propositio  enunciata.  Prob.  Maj.  Ob- 
ligatio  est  necessitas  moralis  quae  oritur  ex  cognita  con- 
nexione  alicujus  actus  cumultimi  finis  consecutione.  At- 
qui  quando  lex  ^est  dubia,  ista  connexio  non  cognos- 
citur.  Ergo  lex  dubia  non  obligat.  Prob.  Min.  Lex 
illa  dubia  est  de  qua  prudenter  dubitari  potest  an  ex- 
istat.  Atqui  quando  militant  contra  aliquam  legem  so- 
lida  et  vere  probabilia  argumenta,  ipsa  lex  revera  ejus- 
modi  est  ut  de  ejus  existentia  prudenter  dubitari  possit, 
quia  judicium  vere  probabile  est  judicium  prudens. 
Ergo  talis  lex  dubia  est.     Ergo  patet  asserta  propositio. 

CoROLLARiUM.  Ergo  quando  adest  dubium  de  licei- 
tate  aut  illiceitate  alicujus  actionis,  hoc  dubium  practice 
deponi  potest  per  principium  reflexum  :  Lex  dubia  non 
obligat.  Ut  si  dubitem,  an  licitum  sit  pingere  die  Do- 
minica,  sic  instituere  possum  syllogismum  :  Lex  dubia 
non  obligat;  atqui  lex  de  non  pingendo  die  Dominica  est 
dubia,  quia  solida  et  vere  probabilia  argumenta  adducun- 
tur  ad  probandum,  picturam  non  esse  opus  servile  ;  ergo 
lex  de  non  pingendo  die  Dominica,  si  forte  existat,  non 
obligat,  adeoque  licitum  mihi  est  ea  die  pingere.  Hujus 
syllogismi  conclusio  certa  est ;  ergo  et  dictamen  practi- 
cum  rationis  certum  est,  quamvis  theoreticum  dubium, 
an  pingere  sit  opus  servile,  non  sit  sohitum. 

Principia  ad  solvendas  difficultates.  i°.  Effa- 
tum  hoc  :  In  dubiis  tutius  est  semper  eligeiidu^n^  non  valet, 
nisi  in  casu  de  quo  sermo  fuit  propositione  XX.;  in 
cneteris  est  consilium,  non  praeceptum,  quia  lex  dubia 
non  obligat. 

2°.  Falsum  est,  opinionem  minus  probabilem  pra^  pro> 
babiHori  amittere  suam  probabiHtatem  ;  qui  judicat, 
opinionem  aHquam  esse  probabiHorem,  non  ideo  judicat, 

oppositam  esse  falsam,  quia  falsum  tum  probabili  tum 
probabiliori  subesse  potest. 

3°.  Probabilitas  major  alicujus  opinionis  non  est  ratio 
affirmandi,  legem  pro  qua  stant  istae  rationes  probabi- 
liores  jam  dubiam  non  esse,  et  fuisse  propter  has  pro- 
babiliores  rationes  sufficienter  promulgatam.  Excessus 
probabilitatis  ex  una  parte,  nisi  sit  valde  notabilis,  oppo- 
sitae  opinioni  improbabilitatem  aut  tenuem  probabilita- 
tem  non  indit.  Prceterea,  in  praxi  iste  excessus  vix  aesti- 
mari  potest  nisi  sit  valde  notabilis. 

4°.  Si  quis  sequitur  opinionem  minus  probabilem,  fieri 
potest  ut  contra  legem  agat,  sed  hoc  etiam  potest  acci- 
dere  ei  qui  sequitur  opinionem  magis  probabilem  ;  in 
utroque  casu  peccatum  erit  materiale,  non  formale. 


56  Dc  Moribus. 


LIBER   V. 

DE  PASSIONIBUS,   HABITIBUS,  VIRTUTIBUS,  ET   VI- 

TIIS. 


CAP.  I. 

DE    PASSIONIBUS. 


§  36.  Voluntas,  cum  sit  tendentia  ad  bonum,  statim  ac 
intellectus  ei  objectum  aliquod  ut  bonum  proponit,  sibi 
in  eo  complacet,  seu  amorem  ejus  objecti  concipit,  unde 
oritur  desiderium  illius  habendi.  Sihoc  objectum  obten- 
tum  fuit,  gaudium  in  voluntate  producitur.  E  contra,  si 
malum  voluntati  ab  intellectu  proponitur,  statim  exurgit 
odium  et  aversio  seu  fuga  a  malo.  Quod  si  malum  jam 
supervenerit,  voluntas  exinde  tristitiam  concipit.  Saepe 
sunt  difficultates  et  obstacula  superanda  ut  voluntas  bo- 
num  quod  desiderat  adipiscatur,  aut  malum,  quod  odio 
habet,  declinet.  Si  obstacula  quae  impediunt  assecutio- 
nem  objecti  superari  possunt,  spem  concipit.  Si  vero 
autumat,  nullo  modo  fieri  posse  ut  haec  obstacula  elimi- 
nentur,  oritur  desperatio  ;  timor  autem  gignitur  si  non 
auferatur  omnis  spes  ea  superandi,  sed  magna  admodum 
appareant.  Si  non  obstantibus  istis  obstaculis  voluntas 
confidit  fore  ut  superentur,  audaciam  concipit.  Tandem, 
si  malum  quod  timebatur  jam  supervenit  nec  amplius 
vitari  potest,  oritur  indignatio.  Similes  affectiones  ori- 
untur  in  appetitu  sensitivo.  In  homine  ergo,  qui  duplici 
constat  substantia,  spirituali  nempe  et  corporali,  quique 
proinde  duplicem  habet  appetitum,  rationalem  et  sensi- 
tivum,  affectiones  praedictae  ex  hoc  duplici  appetitu  origi- 

nem  ducere  possunt.  Si  ex  appetitu  sensibili  oriuntur, 
aut,  etsi  ab  appetitu  rationali  procedant,  commotionem  in 
parie  sensibili  c:}.\\s:xni, passiones  vocantur. 

Veteres  philosophi  duplicem  operandi  modum  distinxe- 
runt  in  appetitu  sensibili,  quorum  unum  concupiscibileni^ 
alterum  vero  irascibilem  appetitum  vocabant.  Prior  re- 
spicit  bonum  aut  malum  sensibile  in  se,  praescindendo  a 
difficultatibus  quce  superandre  sunt  ut  appetitus  conse- 
quatur  bonum  aut  fugiat  a  malo.  Posterior  autem  respi- 
cit  bonum  aut  malum  prouti  habet  rationem  ardui  ;  vo- 
cabatur  irascibilis,  quia  difficultates  quae  superandae  sunt 
naturaliter  excitant  iram.  Hinc  factum  est  ut  passiones 
in  concupiscibiles  et  irascibiles  dividerentur.  Undecim 
ergo  numerantur  passiones. 

Concupiscibiles  :  Anior^  desideriujn  seu  co7tcupiscentia, 
delectatio,  odiuni^  aversio^  dolor  seu  tristitia. 

Irascibiles  :   Spes^  desperatio,  tinior^  audacia^  ira. 

Omnes  istae  passiones  ab  amore  originem  ducunt.  Ob- 
jectum  enim  passionis  est  aut  bonum  quod  appetitus 
consequi  nititur  vel  in  quo  ouiescit,  aut  malum  a  quo 
fugere  conatur.  Tendentia  r.d  bonum  haud  dubie  ab 
amore  procedit,  sed  et  ipsa  fuga  mali  ex  amore  boni 
oritur  ;  ideo  enim  malum  fugimus  quia  bonum  amamus. 

§  37-  Amor  seu  complacentia  est  appetitus  qui  a  s^lo 
bono  causari  potest  ;  malum  enim  ut  mahim  nunquam 
appetitur,  et  si  quando  mahim  appetitur,  hoc  ipsum  a 
facultate  cognoscente  sub  specie  boni  apprehenditur  et 
appetitui  ut  bonum  proponitur.  Amor  non  potest  in- 
veniri  nisi  in  ente  cognoscente,  quia  bonum  est  causa 
amoris  per  modum  ol^jecti,  ac  proinde  non  movet  appeti- 
tum  nisi  quatenus  est  apprehensum.  Amor,  dilcctio  et 
charitas  idem  sip:nificant  ;  sed  amor  est  tcrminus  gencri- 
cus  ;    dilectio    addit    supra    amorem    electionem    praece- 

dentem  ;  charitas  vero  addit  quamdam  perfectionem  di- 
lectioni,  in  quantum  id  quod  diligitur,  magni  lit  amanti. 
Hinc  patet,  sola  entia  ratione  praedita  esse  dilectionis  et 
charitatis  capacia.  Amor  tendit  ad  unionem  cum  ob- 
jecto  amato  aut  eam  supponit  ;  quia  est  vel  tendentia  ad 
bonum  nondum  possessum  vel  quies  in  bono  possesso. 
Duplicis  generis  potest  esse  amor,  co7icupiscentice  nempe  et 
amicitice.  Uterque  tendit  ad  unionem,  sed  diversimode 
juxta  diversa  motiva  quae  appetitum  impellunt  ad  hanc 
desiderandam.  Homo  enim  movetur  vel  a  considera- 
tione  propriae  utilitatis  et  delectationis  quas  sperat  sibi 
obventuras  ex  hac  unione,  et  tunc  habetur  amor  concti' 
piscentice  ;  vel  a  bonitate  quae  ipsi  objecto  inest,  ita  ut  in 
objecto  sibi  complaceat,  praescindendo  ab  utilitate  quae 
ex  unione  sibi  provenit,  et  talis  amor  est  amor  amicitice. 
Amor  amicitiae  importat  voluntatem  boni  ipsi  personse 
amatae  ut  est  bonum  ipsius,  et  non  praecise  ut  est  bonum 
amantis.  Amor  prouti  procedit  a  parte  sensibili,  est  sem- 
per  amor  concupiscentiae. 

§  Ty"^.  Ex  complacentia  oritur  desiderium,  quod,  si 
oriatur  in  parte  sensitiva,  vocatur  concupiscentia.  Con- 
cupiscentia  considerata  in  se,  i.e.,  ut  est  motus  appetitus 
sensitivi  ad  objectum  sibi  conveniens,  mala  non  est.  Si 
vero  spectatur  ut  motus  appetitus  ad  objecta  rationi  non 
conformia,  mala  est,  non  quidem  moraliter  sed  physice, 
et  est  potius  morbus  animae,  qui  peccaminosus  non  est 
nisi  quando  eam  voluntas  libere  excitavit  aut  ei  consen- 
sum  praebuit.  Hinc  non  prava  desideria  sentire,  sed  eis 
consentire  peccatum  est.  Bonum  sensuum  necessario 
est  limitatum  ;  impossibile  igitur  est  ut  concupiscentia 
sit  objective  infinita,  sicuti  est  desiderium  appetitus  ra- 
tionahs  ;  sed  cum  homo  sit  ratione  praeditus,  potest  ipse 
etiam  augere  concupiscentiam  in  indefinitum,  quod  tunc 


De  Passiojiihus,  Hahitibiis,  Virtiitibus,  ct  Vitiis.   59 

praecipue  fit  qiiando  sensuiim  satisfactiones  non  qurerun- 
tur  ut  media  ad  finem,  sed  ut  finis  intenduntur. 

§  39-  Quando  appetitus  consequitur  bonum  concupi- 
tum,  oritur  delectatio,  qu^  consistit  in  expletione  appeti- 
tus.  Si  ipsa  obtinet  in  solo  motu  voluntatis,  gaudium 
vocatur.  Gaudium  delectatione  sensibili  majus  est  in  se 
et  nobilius  quia  ad  facultatem  nobiliorem  pertinet  ;  sed 
quoad  nos  sensibiles  delectationes  sunt  plerumque  vehe- 
mentiores,  quia  objecta  sensibilia,  utpote  nobis  magis 
cognita,  majori  nos  impetu  rapiunt,  necnon  permultas  in 
corpore  immutationes  producunt.  Istud  non  accidit  in 
gaudio  quod  oritur  ex  re  mere  intelligibili,  nisi  gaudium 
ita  vehemens  sit  ut  redundet  in  partem  sensibilem.  Prce- 
terea,  delectatio  sensibiHs  quaeritur  ut  remedium  contra 
molestias  corporales,  quae  magis  sentiuntur  quam  de- 
fectus  qui  sola  mente  percipiuntur.  Hinc  patet,  posse 
aliquem  sensibiliter  magis  affici  ab  objectis  externis  quam 
ab  objectis  sola  ratione  cognitis,  quin  tamen  inde  sequa- 
tur,  amorem  ejus  erga  objecta  sensibilia  majorem  esse  in 
se  quam  erga  objectum  sola  ratione  cognitum.  Delecta- 
tio  sensibilis  in  se  spectata  mala  non  est  ;  quia  est  quies 
appetitus  in  bono  sibi  conveniente,  et  Deus  operationi- 
bus  quas  tum  ad  speciem  tum  ad  individua  conservanda 
necessari^  sunt  delectationes  sensibiles  addidit,  ut  fa- 
cilius  peragantur.  IMala  est  delectatio  qua^  tendentiae  in 
ultimum  finem  non  est  conformis  et  tamen  a  voluntate 
libere  admittitur  ;  mala  pariter  est  delectatio  qu?e,  etsi 
per  se  non  sit  tendentiae  in  ultimnm  finem  contraria,  a 
vohmtate  tamen  aut  immoderate  aut  ut  finis  appetitur. 
Nam,  ut  supra  dictum  est,  delectatio  propter  se  appeti 
non  potest. 

§  40.   Amori   opponitur  odium,  quod  a  S.   Thoma  de- 

finitiir  :  "  Dissonantia  quaedam  appetitiis  ad  id  quod 
apprehenditur  ut  repugnans  et  nocivum  "  (i'',  2*,  Q.  29, 
A.  i).  Desiderio  opponitur  aversio,  quae  consistit  in 
actuali  fuga  a  malo,  seu  ab  eo  quod  ut  repugnans  et  noci- 
vum  apprehenditur.  Uterque  affectus  oritur  ex  amore 
boni  ;  ideo  enim  odio  prosequimur  et  aversamur  malum 
quia  ad  bonum  tendimus.  Ergo  eorum  objectum  est 
malum  vel  id  quod  ut  malum  a  facultate  cognoscente  ap- 
prehenditur.  Bonum  enim  aversari  non  possumus  nisi 
conjunctum  cum  aUquo  quod  alicui  facultati  nostr?e  est 
repugnans,  etsi  toti  naturae  sit  conveniens.  Sic  virtus  in 
se  bona  est  et  naturae  humanae  apprime  convenit  ;  atta- 
men,  ob  difftcultates  quae  saepe  saepius  cum  exercitio 
virtutis  connexae  sunt,  plerique  virtutem  odio  habent. 
Odium,  sicuti  et  amor,  potest  vel  esse  sensibile  vel  in 
solo  motu  voluntatis  consistere  ;  sed  ut  passio,  semper 
habet  annexam  immutationem  in  parte  sensitiva,  etiamsi 
objectum  odii  sola  ratione  percipiatur.  Ipsum  odium 
duplex  est,  abominaHonis  et  inimicitice.  Odium  abomi- 
nationis  est  illud  quo  aversamur  aliquid  ut  nobis  ma- 
lum  et  disconveniens  ;  opponitur  amori  concupiscentiae. 
Odium  inimicitiae  est  illud  quo  volumus  alicui  malum  ut 
iUi  malum  sit  ;  amori  amicitiae  contrarium  est.  Res  pri- 
ori  solum  odio  habere  possumus,  personas  vero  odio  tum 
abominationis  tum  inimicitiae  prosequi  valemus.  Odium 
inimicitiae  semper  pravum  est,  odium  vero  abominationis. 
si  non  versatur  circa  personam  ipsam,  sed  circa  moraliter 
malam  ejus  qualitatem,  bonum  est  ;  quia  malum,  ut  ma- 
lum  est,  odio  habere  est  rectae  rationi  consentaneum. 

§  41.  Malo  ingruente,  dolor  seu  tristitia,  quae  delecta- 
tioni  opponitur,  occupat  animam.  Tristitia  et  dolor  in 
hoc  differunt  :  quod  dolor  ex  apprehensione  exterioris 
sensus  gignitur,   ac  sic   proprie  opponitur   delectationi ; 

tristitia  vero  causatur  magis  per  apprehensionem  intc- 
riorem  sive  rationis  sive  imaginationis,  ac  proinde  magis 
gaudio  adversatur.  Dolor  de  malo  prcesenti,  si  modera- 
tus  sit,  malus  non  est  ;  impossibile  cnim  est  ut  aliquis 
malo  premente  non  doleat.  Si  enim  non  doleret,  id  esset 
quia  vel  malum  non  sentiret  vel  malum  ut  sibi  repugnans 
non  haberet.  Imo  tristitia  de  vero  hominis  malo  est 
honesta,  quia  est  juxta  rationis  praescriptum. 

§  45.  Spes  pro  suo  objecto  habet  bonum  nondum  pos- 
sessum,  cujus  consecutio  nonnullis  difficultatibus  impli- 
catur  quce  ut  superabiles  apprehenduntur.  Objectum 
quod  nondum  habetur,  et  quod  certo  atque  sine  uUa 
difficultate  obtinebitur,  non  speratur,  sed  quasi  pro  jam 
possesso  existimatur.  Spes  semper  supponit  desiderium, 
ab  eo  tamen  differt,  quia  desiderium  prcescindit  a  diffi- 
cuhatibus  quce  cum  acquisitione  boni  concupiti  con- 
junguntur.  Spes  proprie  dicta  non  potest  esse  in  sola 
parte  sensitiva,  quia  supponit  comparativam  cognitionem, 
cujus  sensus  capax  non  est.  Attamen  in  animahbus 
ahquis  motus  similis  spei  reperitur,  quia  instinctu  a  Deo 
ipsis  indito  ducuntur  quasi  revera  illam  comparationem 
instituerent.  Spes,  si  de  bono  naturae  rationali  non  re- 
pugnante  agitur  et  est  moderata,  optima  est  ;  praestat 
enim  operationi  efficaciam,  attentionem  excitat,  adjuvat 
conatum  vohmtatis,  et  insuper  quadam  delectatione  ani- 
mam  perfundit  quae  multum  confert  ad  actuum  praestan- 
tiam.  Spei  opponitur  desperatio,  quae  habetur  quando 
tot  difficultates  verae  vel  apparentes  urgent  ut  modus  eas 
superandi  minime  percipiatur. 

§  43.  Timor  adest  quando  difficukatum  cumulus  adeo 
excrevit  ut  a^gre  admodum  superari  possit.  Hinc  o!)- 
jectum  timoris  est  malum  (reale  vel  imaginarium),  futu- 

rum  et  arduiim,  quod  nequit  facili  ratione  removeri. 
Timor  non  excludit  spem  omnem,  hoc  enim  in  casu  ani- 
mus  desperatione  premeretur.  Malum  praesens  etiam 
potest  esse  objectum  timoris,  non  quatenus  prsesens  est, 
sed  quatenus  concipitur  ut  aliquandiu  duraturum.  Ti- 
mor,  etsi  sit  de  objecto  sola  ratione  cognoscibili,  ple- 
rumque  ad  passionem  pertinet,  quia  vix  fieri  potest  quin 
hic  affectus  transeat  in  partem  sensibilem  et  immuta- 
tionem  in  organis  corporeis  causet.  Si  timor  moderatus 
sit  nec  judicium  rationis  perturbet,  operationem  adjuvat, 
quia  nos  magis  circumspectos  reddit. 

§  44.  Timori  opponitur  audacia,  quae  non  obstantibus 
magnis  difftcultatibus  et  obstacuHs  malum  quod  imminet 
aggreditur  ut  illud  superet  et  propellat.  Audacia  haec 
spem  co7isequitur  ;  ideo  enim  homo  audacter  malum  im- 
petit,  quia  sperat  fore  ut  illud  submoveat.  Timorem  vero 
subsequitur  desperatio,  quae  ideo  animum  subit  quia  dif- 
ficultates  insuperabiles  esse  cognoscit  aut  censet. 

§  45.  Si  malum  quod  timebatur  supervenit,  oritur  ira, 
cujus  causa  est  aliqua  tristitia  nobis  illata.  S.  Thomas 
(1%  2*,  Q.  46,  A.  6)  sic  eam  definit  :  ^^  Ira  est  appetitus 
nocendi  alteri  sub  ratione  justi  vindicativi."  Ira  proprie 
dicta  in  solo  animali  ratione  praedito  locum  habere  potest, 
eo  quod  rationem  et  mentem  supponat  ;  est  enim  appeti- 
tus  vindictae,  qui  dari  nequit  nisi  comparatio  inter  poe- 
nam  infligendam  et  offensam  illatam  praecesserit.  Nihilo- 
minus,  quia  ira  semper  cum  magna  sensuum  commotione 
copnlata  est,  quominus  mens  recte  judicet  magnopere 
impedit.  Ira  considerari  potest  vel  ut  passio  vel  ut  actus 
vel  ut  habitus.  Si  ut  passio  consideratur,  nihil  aliud 
significat  quam  motum  appetitus  insurgentem  contra 
malum  praesens.     Hoc  modo  non  est  mala  per  se  ;  nam 

multiim  confert  ad  mala  quibiis  aftligimur  abigenda,  eo 
quod  nos  audaciores  ad  subeunda  pericula  efficiat.  Si 
motus  irx  rationi  non  consonent,  sive  relate  ad  objectum 
circa  quod  versantur,  sive  relate  ad  moduni,  sed  nec  di- 
recte  nec  indirecte  voliti  sunt,  morbus  animi  est,  non 
autem  malum  morale,  quod  solum  a  libertatis  exercitio 
potest  provenire.  Ira  autem  non  vacat  culpa  si  motus 
rationi  reluctantes  voluntas  libere  excitaverit,  aiit  si  eis 
libere  consenserit.  Vitium  evadit  si  voluntas  ex  incuria 
circa  cohibendos  ejus  motus  habitum  iri^  contrahit. 

§  46.  Ex  dictis  patet,  omnes  istas  passiones,  si  in  se 
considerentur,  minime  esse  malas  ;  sed  quia  passiones 
sunt  tendentiae  appetitus  nostri,  quae  et  objectum  et  moti- 
vum  habere  debent ;  ipsae,  si  eorum  objecta  particularia 
et  motiva  spectentur,  malae  esse  possunt  aut  bonae,  secun- 
dum  quod  istiusmodi  objecta  et  motiva  sunt  conformia 
rationi  aut  ab  ea  discrepantia.  Hinc  necesse  est  ut  homo 
ratione  sua  passiones  dirigat  ad  finem  ultimum,  easque 
cohibeat  si  ipsum  ad  objecta  fini  ultimo  contraria  incitant 
atque  a  vero  bono  avertunt.  Hoc  in  pr^senti  rerum  or- 
dine  sine  gratiae  auxilio  praestari  non  potest,  sed  humiHter 
petenti  gratia  non  denegatur  a  Deo, 

§  47.  Praeter  passiones  enumeratas  sunt  et  aliae  quae  ad 
priores  reducuntur.  Verecundia  est  timor  ne  aliis  pateant 
defectus  nostri,  aut  tristitia  ex  eo  orta  quod  illis  perspecti 
sunt.  luvidia  est  tristitia  de  bono  alieno  conjuncta  vel 
cum  timore  privationis  hujusmodi  boni,  vel  cum  despe- 
ratione  acquirendi  id  quod  jam  ab  alio  possidetur,  simul 
cum  aversione  contra  personam  quae  hoc  bono  fruitur. 
^mulaiio  continet  spem  faciendi  magna  ab  aliis  effecta 
et  audaciam  ad  obstacula  superanda.  Admiratio  incUidit 
vel  delectationem  ob  rem  insoHtam  quae  nobis  sese  offert, 

vel  desiderium  cognoscendi  ejus  causam,  vel  timorem  ne 
sub  re  hac  insolita  lateat  aliquod  periculum.  Inquietiido^ 
consternatio^  horror^  sunt  species  timoris  ;  furor  pertinet 

ad  iram. 


CAP.  II. 

DE    HABITIBUS,  VIRTUTIBUS,  ET    VITIIS. 

§  48.  Habitus  est  facilitas  quam  aliqua  facultas  sibi 
comparat  ex  ssepius  repetitis  actibus  ad  actus  sibi  conve- 
nientes  tacilius  et  majori  cum  delectatione  ponendos. 
Tales  habitus  acquiri  nequeunt  nisi  ab  entibus  quae  suas 
determinationes  mutare  possunt.  Hinc  in  homine  prae- 
sertim  elucet  istiusmodi  proprietas  habitus  acquirendi, 
quippe  qui  libera  voluntate  praeditus  est.  Habitus  pos- 
sunt  esse  vel  boni  vel  mali,  unde  oriuntur  virtutes  et 
vitia.  Virtus  est  habitus  inclinans  mentem  et  voluntatem 
ad  actus  naturas  rationali  consentaneos.  Vitium  est  habi- 
tus  contrarius.  Homo  a  natura  non  habet  nisi  disposi- 
tiones  ad  virtutem  aut  ad  vitium,  sed  existentia  boni  aut 
mali  habitus  pendet  a  voluntate,  quatenus  ipsa  istas  dis- 
positiones  vel  perficit  vel  cohibet  et  ad  actus  contrarios 
inclinat.  Praeter  virtutes  acquisitas,  quibus  solis  conve- 
nit  defniitio  modo  data,  dantur  etiam  virtutes  infusae,  de 
quibus  sermo  est  in  Theologia. 

§  49.  Prsecipuae  potentise  quae  moralem  hominis  natu- 
ram  constituunt,  sunt  intellectus  et  voluntas.  Hinc  pen- 
semus  oportet,  qualis  sit  virtutis  influxus  in  exercitio 
harum  facuhatum.  Ex  jam  dictis  constat,  eas  facultates 
habitum  induere  non  posse  in  quibus  subjectum  a  natura 
ad  unum  est  determinatum,  sed  eas  solum  quae  subsunt 
influxui  liberi  arbitrii  voluntatis.     Jam  vero,  etsi  intellec- 

tus  sit  potentia  necessaria,  tamen  subest  influxui  volunta- 
tis,  quia  potest  ipsa  eum  ad  hoc  potius  quam  aliud  con- 
siderandum  applicare.  Quoad  cognitionem  homo  recto 
dictamine  conscientiae  gaudere  debet.  Hoc  dictamen 
duobus  constat  elementis,  abstracto  et  concreto  (§  27). 
Principia  abstracta,  si  evidentia  polleant,  non  subjacent 
imperio  voluntatis  ;  si  sunt  principia  deducta,  illius  im- 
perio  subduntur  hoc  sensu  quod  voluntas  potest  vel  im- 
pedire  quominus  intellectus  ea  investiget,  vel  rationes  fu- 
catas  quaerere  quibus  ad  assentiendum  falsis  principiis 
intellectus  flectatur.  Elementum  concretum  sunt  facta 
vel  applicationes  legum  generalium  casibus  particulari- 
bus.  Quoad  haec  voluntas  etiam  potest  exercere  influxum 
in  intellectum,  adhibendo  vel  non  adhibendo  debitam  at- 
tentionem  et  reflexionem.     Hinc  necessitas/;-/^^/^;///^. 

§  50.  Prudentia  est  habitus  incHnans  voluntatem  ad 
exquirenda  et  eligenda  media  fini  prasstituto  accommo- 
data.  Supponit  ipsa  finem  cognitum,  quia  secus  hujus- 
modi  media  investigari  non  possent.  Prudentiae  con- 
jungitur  docilitas^  quae  inclinat  ad  sectanda  sapientum 
consilia  et  impedit  quominus  quis  nimium  sibi  fidat  ;  ad 
eam  pariter  spectant  solertia^  seu  apprehensio  relationum 
inter  media  et  finem,  ac  proindcjitia.  Prudentiae  iinpru- 
dentia  refragatur,  quae  est  defectus  debitae  consideratio- 
nis.  Ad  imprudentiam  pariter  xts>\)\c\ux\l prcccipita?itia  at- 
que  i?iconstautia.  Si  prava  voluntas  hac  facilitate  coor- 
dinandi  media  ad  finem  abutitur  ad  fines  iniquos  conse- 
quendos,  habetur  astutia  seu  carnis  prudcjitia.  Dotes 
prudentiae  sunt,  perspicuitas  intellcctus.,  et  circujnspectio, 
quae,  quamvis  virtutis  robur  ac  excellentiam  adaugeant, 
tamen  degenerare  possunt  in  vitia  prudentiae  opposita. 
Cum  perspicuitas  intellectus  viam  homini  sternit  ut  ad 
finem  bonum  utatur  mediis  minus  honestis,  habetur//'f7//i'. 

Circumspectio  in  eligendis  mediis  eo  procedere  potest  iit 
anxictas^  piisiUauimitas  atque  hcesitatio  evadat.  Docilitas 
ipsa  potest  fieri  debilitas.  Etsi  prudentia  partim  pendeat 
a  dispositione  intellectus,  tamen  maximam  in  ea  acqui- 
renda  partem  sibi  voluntas  vindicat.  Duo  praesertim  ne- 
cessaria  sunt  ad  prudentiam  :  i°.  Voluntas  efficax  addis- 
cendi  ea  quae  scitu  sunt  necessaria  ut  fini  apta  media 
eligere  valeamus  ;  2°.  Circumspectio  in  agendo,  ne  un- 
quam  absque  debita  reflexione  agamus. 

§  51.  Quod  attinet  voluntatem,  ea  necessario  appetit 
felicitatem  in  genere.  Hinc  quoad  hoc  felicitatis  deside- 
rium  nullus  est  virtuti  locus  ;  sed  quoad  finem  in  specie 
et  media  ad  hunc  finem  voluntas  Hbera  est ;  unde  ibi 
virtus  exerceri  potest.  Ea  animi  constans  inclinatio  quae 
habituahter  nos  ad  recte  agendum  determinat,  vocatur 
justitia  j  sed  haec  justitiae  acceptio  generica  est  et  omnes 
morales  virtutes  complectitur.  Ut  virtus  specialis,  est 
habitus  inclinans  voluntatem  ad  reddendum  unicuique 
quod  suum  est,  seu  ad  servandum  intactum  uniuscujus- 
que  jus.  Quatenus  respicit  jura  Dei,  vocatur  religio ; 
quatenus  respicit  parentes,  pietas  filialis  dicitur ;  et  qua- 
tenus  aliorum  hominum  jura  respicit,  retinet  nomen  y^^i-- 
titice. 

§  52.  Amor  ordinis  aut  justitiae  in  genere  invenit  multa 
impedimenta,  vel  in  bonis  sensibilibus  quae  nos  alliciunt, 
vel  in  maHs  sensibilibus  quae  voluntatem  deterrent  a  bono 
prosequendo.  Hae  difficultates  non  sunt  insuperabiles,  et 
voluntas  potest  ac  debet  uti  passionibus  quae  ab  objectis 
externis  excitantur  ut  operatio  sua  dirigatur  efficacius  ad 
bonum  rationis  et  celerius  perficiatur.  Hinc  iterum  fit 
locus  virtuti  in  istis  obstaculis  vincendis. 

§  53.  Passiones  humancX  specici  necessariae  sunt  et  a 
Deo  intenti^  ad  eam  conservandam,  sed  juxta  rationis 
prcescriptum  moderanda?  sunt.  Habitus  compescendi 
passiones  et  appetitus  qui  nos  ad  bonum  sensibile  incli- 
nant,  et  admittendi  eas  solas  delectationes  quae  fini  nostro 
non  sunt  contrariee,  vocalur  tonperantia^  quse  definiri  po- 
test  :  Habitus  frasnans  appetitum  et  passiones,  easque 
moderans  circa  voluptates.  Temperantia  non  praescribit 
totalem  abstinentiam  a  bonis  sensibilibus,  sed  modera- 
tionem,  ita  ut  non  admittatur  nisi  id  quod  tendentioe  in 
finem  sit  conforme,  et  solum  eatenus  quatenus  conforme 
sit.  Probe  tamen  animadvertendum  est,  saepe  passionum 
motus  esse  subitos  et  improvisos,  ac  proinde  necesse  esse 
ut  qui  hujusmodi  motus  experitur,  eos  fr^net,  non  solum 
repellendo  illicita,  sed  etiam  negando  appetitui  quaedam 
licita  per  jnortificaiioneni^  ut  sic  voluntas  promptior  sit  ad 
resistendum  motibus  improvisis  passionum  ;  secus  enim 
facili  ratione  eveniet  ut  ipsa  a  passionibus  in  servitutem 
redigatur. 

Objecta  quae  temperantia  respicit  sunt :  1°.  Ea  quae 
spectant  conservationem  individui,  et  tunc  temperantia 
vocatur  sobrictas^  cujus  oppositum  sunt  :  Inte^nperantia^ 
ebriositas^  crapula. 

2^ .  Quae  respiciunt  conservationem  speciei ;  hinc  casti- 
tas  aut  continentia^  ad  quam  pertinent  verecundia  et  fuo- 
destia  ;  hisce  opponuntur  incontinentia^  i?iverecundia^  et 
inimodestia. 

3°.  Appetitus  reddendi  mahim  pro  malo,  nuncupntur 
ira  et  vindicta.  Temperantia  cpire  hunc  moderatur  vo- 
catur  ?nansuetudo. 

4*^.  Passiones  rationales,  quae  et  ipsae  suas  hal)ent  de- 
lectationes,  etiam  moderandc^  sunt.  Magnopere  enim 
cupimus  cognitione  ornari  ac  perfici,  doctrinamque  nos- 
tram  ante  omnium  oculos  obversari.      Haec  desideria  per 

temperantiam  inter  rationis  limites  sunt  continenda  ;  de- 
bemiis  enim  tendere  ad  cognitiones  utiles,  et  hoc  est 
stiidiositas ;  nec  utiles  cognitioiies  indebito  modo  qu3e- 
rere,  nec  inutiles  et  nocivas  appetere,  quod  ad  curiosita- 
tem  pertinet. 

Qucerenda  nobis  est  perfectio  in  veritate  per  humilita- 
tem  et  superbia  praecavenda  ;  amandum  decoru?n,  et  illud 
in  affabili  gravitate  reponendum,  nec  unquam  sinendum 
ut  degeneret  in  vanam  ostentationem  et  fastum  ;  compa- 
randa  aliorum  sestimatio  per  virtutis  exercitium,  quod 
constituit  modestiam^  non  autem  emendicanda  per  vani- 
tatem. 

§  54.  Habitus  qui  secundum  rationis  praescriptum  or- 
dinat  horrorem  maH  esi  fortitudo,  quae  est  habitus  firmans 
animum  in  rebus  arduis  aggrediendis  aut  tolerandis.  Ea 
non  consistit  in  eo  ut  audacter  omni  malo  quod  passiones 
detestantur,  nosmetipsos  opponamus,  sed  ut  juxta  rationis 
praescriptum  medium  justum  teneamus.  Si  ergo  occurrit 
aliquod  malum,  et  prudentia  dictet  ut  nos  ei  opponamus, 
cum  77iag7ianimitate  rem  aggredi  oportet,  cum  plena  ftdu- 
cia  vincendi  obstacula,  ac  ge7ierose  contemnendo  difficul- 
tates  quae  sese  nobis  offerunt.  Huic  virtuti  per  defectum 
opponitur  pusilla7ii77iitas  vel  ig7iavia.  Si  tamen  conatus 
nostri  non  diriguntur  ratione,  ita  ut  non  sint  viribus  nos- 
tris  proportionati,  fortitudo  degenerat  in  temeritatem  et 
audaciam,  quae  non  merentur  nomen  virtutis  sed  potius 
furoris. 

Quando  malum  jam  evitari  nequit,  tunc  munus  fortitu- 
dinis  est  illud  paiie7iter  ferre,  cavendo  ne  homo  sinat  se 
abripi  vel  a  tristitia  immoderata,  vel  a  vana  spe,  neque 
consentiat  in  ullam  actionem  indignam,  ut  sese  a  prae- 
senti  malo  libcret.  Patientia  haec  non  est  neque  stupidi- 
tas  neque  stoica  apathia,  sed  aequanimitas  sapientis,  qui 

mala  ipsum  opprimentia  sentit  qiiin  tamen  eis  siiccum- 
bat. 

Mala  quns  virum  fortem  opprimunt  ])ossunt  esse  diu- 
turna  ;  hinc  ad  fortitudinem  spectat  pcrseverantia  in  iis 
quce  ipse  sapienter  statuit  esse  facienda,  ne  per  inconstau' 
tiani  huc  ilhic  fluctuet.  AHa  est  perseverantia  in  bono 
proposito,  aha  obstinatio  qua  homo  a  semel  statuto  pro- 
posito  recedere  non  vuU,  etsi  percipiat,  se  malum  iniisse 
consiUum.  Hoc  enim  in  casu  persistere  in  consiHo  inito, 
non  esset  virtus  fortitudinis  sed  magna  stultitia.  (Tap- 
parelli,  "  De  jure  naturali,"  Part.  I.  cap.  10.) 

Omnes  istae  virtutes  inter  se  connexae  sunt,  ita  ut  in 
gradu  perfecto  una  sine  altera,  haberi  nequeat.  In  gradu 
autem  imperfecto  potest  haberi  una  quin  CcCterae  adsint. 


PARS  TERTIA. 

DE    JURE    NATURALI,    SEU     DE    OFFICIIS    QU^    EX 
LEGE    NATURALI    PROFLUUNT. 

Hactenus  de  morum  principiis  in  genere  egimus; 
nunc  ad  ipsa  praecepta  legis  moralis  hominibus  imposita 
consideranda  accedimus.  Ista  praecepta  constituunt  jus 
naturale.  Omnia  nostra  officia  oriuntur  ex  relationibus 
quae  inter  nos  et  alia  entia  intelligentia  intercedunt. 
Porro  homo  considerari  potest  in  relatione  ad  Deum,  ad 
se  ipsum  et  ad  alios  homines  sive  ut  personae  sunt  inde- 
pendentes  ab  invicem,  sive  ut  membra  alicujus  Societatis. 

Hinc  agendum  nobis  est  de  officiis  erga  Deum,  erga 
nosmetipsos  et  erga  aHos  homines,  ac  deinde  consideran- 
dae  veniunt  Societas  domestica,  civilis,  internationaHs,  et 
religiosa. 

Ethica  a  jure  naturali  distincta  est,  quia  prima  consi- 

derat  actus  humanos  secundum  eas  conditiones,  quas  ne- 

cesse  est  eos  habere  ut  boni  et  morales  evadant,  altera 

vero  eos  considerat  in  relatione  ad  alia  entia  intelligentia, 

ut  scrutetur  ea  quse  ad  justitiam  pertinent,  ac  proinde  jus 

naturale   recte  definitur :    Justi  injustique  naturalis  sci- 

entia.     Attamen  impossibile  est  ut   istae  duae  scientise  ab 

invicem    separentur,  quia  eodem  omnino  fundamento  ni- 

tuntur.     Deus    enim    regula  summa  est  tum  moralitatis 

tum  juris.      Tractatus  de  virtutibus  ad  Ethicam  utique 

spectat,  ast  quomodo  posset  quis  de  justitia  sermonem 

facere  nisi  jus  ipsum  naturale  respiciat  ? 

LIBER    I. 

DE    OFFICIIS    HOMINIS    ERGA    DEUM. 


CAP.    I. 


DE    JURE    IN    GENERE    ET    DE    OBLIGATIONE. 

Antequam  incipiamus  tractare  de  officiis  erga  Deum, 
pauca  dicenda  sunt  de  jure  in  genere. 

§  I.  Nomen  juris  multiplicem  significationem  habet. 

1°.  Usurpatur  pro  loco  in  quo  judicia  exercentur,  unde 
locutiones  :  In  jus  vocare,  comparere  i?ijure. 

2°.  Exprimit  sententiam  judicis.  Hinc  judex  dicit  jus, 
praeest  juri  dicendo. 

3°.  Sumitur  pro  jurisprudentia. 

4°.  Magis  proprie  adhibetur  ad  significandam  regulam 
justi  seu  ipsam  legem.  Hinc  dicimus  jus  naturale,  jus 
gentium,  jus  civile,  jus  ecclesiasticum.  In  hac  significa- 
tione  vocemy^.r  in  titulo  hujus  partis  tertiae  accipimus. 

5°.  Stricto  autem  sensu,  jus  significat  potestatem  mo- 
ralem  irrefragabilem  seu  inviolabilem  aliquid  faciendi, 
omittendi  aut  exigendi  ab  altero.  Haec  potestas  moralis 
qua  homo  gaudet  exigendi  ab  altero  ut  ipse  vel  praestet 
aliquem  actum,  vel  non  impediat  exercitium  hujus  moralis 
potestatis,  vocatur  jus  activum  ;  actio  vero  ipsa  aut  ejus- 
dem  omissio  ab  altero  praestanda,  utpote  terminus  juris 
activi,  vocatur  jus  passivum  aut  debitum.  Hoc  debitum 
morale,  seu  officium,  seu  obligatio  juri  correspondens,  est 
necessitas  moralis  hominem  subjiciens  ad  actum  aliquem 

vel  praestandum  vel  omittendum,  eo  quod  percipiat,  hujus 
actus  positionem  aut  omissionem  connexam  esse  cum 
consecutione  ultimi  finis.  Hujus  necessitatis  ratio  seu 
causa  est  lex  ligans  voluntatem  nostram  et  connectens 
actum  nostrum  cum  ultimi  finis  consecutione.  Lex  au- 
tem  haec  potest  esse  vel  divina  vel  humana.  In  prsesenti 
capite  nomen  juris  in  hoc  ultimo  sensu  sumitur.  Ex  dic- 
tis  sequentia  patent  : 

1°.  Jus  omne  in  Deo  fundatur.  Deus  enim  solus  po- 
test  actiones  liberas  connectere  cum  consecutione  ultimi 
finis. 

2°.  Juri  correspondet  debitum,  et  vice  versa.  Qui  enim 
jus  habet  aliquid  faciendi,  exigere  potest  ne  alii  eum  im- 
pediant.  Ideo  jus  vocatur  potestas  moralis  inviolabilis, 
i.e.,  potestas  cui  nemo  moraliter  sese  opponere  potest. 
Debitum  autem  correspondet  juri,  quia  nihil  alteri  debe- 
tur  nisi  iste  jus  habeat  illud  exigendi. 

3°.  Jus  hominis  relate  ad  Deum  nullum  est,  quia  Deus 
nulla  potest  constringi  obligatione  cui  jus  correspondeat. 

4°.  Homo  respectu  alterius  hominis  potest  verum  jus 
habere.  Homo  enim  est  persona,  ac  propterea  praeditus 
est  potestate  aliquid  possidendi  ut  proprium,  vi  cujus  tale 
dominium  in  rem  ipsam  ei  competit,  ut  nullus  hominum 
eum  illa  spoliare  possit  quin  hoc  ipso  dolorem  et  displi- 
centiam  illi  inferat  et  ejus  personalitatem  violet.  Hoc 
autem  a  lege  naturali  vetatur,  quia  ordini  oppositum  est. 
Ergo  potest  unusquisque  exigere  ab  ahis  ne  injuria  ipsum 
afficiant,  omnesque  ab  ea  abstinere  tenentur.  Est  ergo 
ex  una  parte  moralis  potestas  inviolabilis,  ex  altera  vero 
obligatio  seu  debitum.  Haec  jura  quidem,  ut  et  ipsa  ob- 
ligatio  ea  servandi,  in  Deo  innituntur,  qui  homini  veram 
contuHt  facultatem  res  eo  animo  occupandi  et  ejusmodi 
jus  in  eas  retinendi,  ut  omnes  exinde  fructus  ac  emolu- 
raenta,  aliis  exclusis,  unus  coUigat. 

5°.  Ens  liberum  solum  juris  est  capax,  sed  libertas 
physica  sola  non  sufficit  ut  jus  statim  enascatur  ;  magna 
enim  inter  jus  et  potestatem  physicam  viget  differentia. 
Jus  ergo  postulat  libertatem  moralem  ;  i.e.,  exigit  ne  ac- 
tus  cujus  ponendi  jus  habemus,  ulla  interim  lege  nos  ob- 
ligante  proscribatur,  nec  alii  ab  illo  ponendo  nos  impedire 
licite  possint.  Ubi  vel  unum  ex  his  duobus  deficit,  nul- 
lum  est  jus.  Hinc  nullum  est  jus  rem  illicitam  perpe- 
trandi.  Et  quamvis  actus  aHquis  licitus  sit  in  se,  si 
tamen  alii  jure  nos  impediendi  insigniti  sunt,  nullum  jus 
nobis  est  hujus  actus  ponendi. 

6^.  Jura  et  debita  correspondentia  inveniri  nequeunt 
nisi  in  entibus  intelligentia  praeditis.  Jus  enim  supponit 
personalitatem  agentis,  debitum  vero  non  potest  imponi 
nisi  liberis  entibus.  Hinc  animalia  nuUis  juribus  gau- 
dent,  neque  nos  erga  illa  ullas  habemus  obligationes. 

7°.  Quando  dicimus,  nos  habere  jus  i?i  re  vel  ad  rem, 
res  ipsa  non  est  terminus  juri  correspondens,  sed  materia 
circa  quam  jus  versatur.  Terminus  correspondens  juri 
est  in  hominibus,  qui  liberum  nostri  juris  exercitium 
prc-estare  tenentur. 

8°.  Jura  et  debita  desumenda  sunt  ex  variis  relationi- 
bus  qu3e  intercedunt  inter  nos  et  alia  entia  inteHigentia  ; 
ex  his  enim  relationibus  resultat  quid  unicuique  pro- 
prium. 

9°.  Cum  ergo  jura  et  debita  in  ordine  a  Deo  stabiHto 
fundentur,  patet,  existere  jura  a  voluntate  humana  pror- 
sus  independentia  adeoque  inaHenabiHa  ;  aHa  vero  volun- 
tati  hominis  subjecta,  videHcet  acquisita,  quibus  nos  saepe 
abdirare  possumus. 

lo^.  ObHgationes  ortae  ex  ordine  a  Deo  stabiHto,  non 
solum  eis  bonum  afferunt  qui  jura  his  obHgationibus  cor- 
respondentia  possident,  sed  etiam  eis  qui  hisce  obHga- 
tionibus  adstringuntur  ;    quia  his  obHgationibus  satisfa- 

ciendo  ordinem   servamus,  quod  bonum  verum  nostrum 
nostramque  perfectionem  constituit. 


§  2.  Varia  sunt  obstacula  quae  juribus  nostris  opponi 
possunt. 

1°.  Violari  possunt  ab  aliis.  Ejusmodi  violatio  jus 
nostrum  minime  tollit,  et  contra  ordinem  agit  qui  illud 
violat. 

2°.  Jura  nostra  incertis  titulis  fulciri  possunt.  Hsec 
non  sunt  propria  jura,  quia  alii  nulla  exinde  obligatione 
adstringuntur.  Voluntati  enim  non  potest  imponi  neces- 
sitas  nisi  prius  ei  intellectus  ostendat,  actum  revera  neces- 
sario  cum  ultimi  finis  consecutione  connecti.  Atqui 
quando  tituli  juris  non  sunt  certi,  ista  connexio  a  mente 
non  percipitur. 

3°.  Jura  nostra,  quamvis  certa,  obscura  tamen,  tum 
quoad  titulum  tum  quoad  materiam,  esse  possunt.  Talia 
sunt  quae  nascuntur  a  dispositionibus  animi  vel  circa 
eas  versantur,  ut  jus  ad  amicitiam,  ad  gratitudinem  ;  ta- 
lia  sunt  pariter  plura  quae  spectant  non  justitiam  sed 
humanitatem.  Eorum  tituli  non  possunt  semper  per- 
fecte  cognosci  nec  quantitas  obligationis  perfecte  de- 
terminari.  Hinc  nulla  habetur  norma  certa  juxta  quam 
ad  amussim  sententia  feratur  de  horum  jurium  viola- 
tione.  Hsec  sunt  vera  jura,  sed  quia  potestas  rigorosa 
nobis  deest  exigendi  solutionem  debiti  inde  orti,  haec  jura 
vocantur  imperfecta^  seu  potius  non  rigorosa.  Alia  vero 
rigorosa  ^twjuridica  dicuntur,  quia  alii  compelli  possunt 
ad  debitum  explendum. 

4°.  Jura  nostra  venire  possunt  in  collisionem  cum  ju- 
ribus  aliorum.  In  tali  casu  jura  quidem  subsistunt,  sed 
si  debiliora  sunt  iis  quibuscum  in  collisionem  veniunt, 
eorum  effectus  suspenduntur.     Impossibile  enim  est  ut 


De  Officiis  Honiiiiis  crga  Dcjnn,  75 

sit  ex  iina  partc  j^otestas  moralis  cxigcndi  alitiiiicl,  (]uando 
ex  akcra  \\o\\  habctur  obligatio  iilud  prx.Uandi. 

§  3.  Ad  dijudicandum  qua^nam  jura  in  collisione  posita 
prievaleant,  sequcntia  sunt  notanda. 

1°.  Quo  ])ra3stantius  est  objectum  et  arctius  cum  ul- 
timo  line  connexum,  eo  validius  est  jus.  Sic  jus  ad 
vitam  pri-eferendum  est  juri  ad  possessioncm  temporalium 
bonorum. 

2°.  Quanto  universalior  est  ordo  ad  qucm  jura  pcrti- 
nent,  tanto  etiam  prxstantiora  sunt  jura  quce  ex  illo  or- 
dine  enascuntur.  Hinc  bonum  sociale,  si  in  coUisionem 
veniat  cum  bono  privatorum,  anteponendum  est. 

3°.  Quanto  tituli  sunt  evidentiores,  tanto  magis  intel- 
lectus  et  voluntas  moventur.  Hinc  isti  tituli  jus  in  coUi- 
sione  positum  validius  reddunt. 

Sic  si  duo  homines  in  cequali  versentur  periculo,  et  uni 
soli  auxilium  ferre  possim,  unus  autem  eorum  sit  pater 
meus,  ipsiui  titulus,  utpote  evidentior,  est  proeferendus. 


CAP.  n. 

DE    CULTU    INTERNO    ET    EXTERXO    DEO    DEBITO. 

§  4.  Cum  obligationes  nostrae  desumendae  sint  ex  rela- 
tionibus  quas  nos  inter  et  alia  entia  intelligentia  interce- 
dunt,  prima  et  praecipua  relatio  consideranda  ea  est  qucX 
inter  Deum  et  nos  existit,  quia  Deus  est  primum  nostrum 
principium  et  ultimus  noster  finis.  Omnia  quidem  nostra 
officia  Deum  respiciunt,  cpiia  omnis  obligatio  in  Dco  fun- 
datur  ;  sed  qucedam  ex  his  officiis  Dcum  directe  res])i- 
ciunt.  et  de  istis  in  pr^esenti  sermo  est.  Complexus  horum 
officiorum  vocatur  rcligio. 

§  5.  Propositio  L  Homo  tenetur  Deum  colere 
cultu  interno  et  externo. 

Probatur.  Deus  est  primum  principium  et  ultimus 
hominis  finis.  Ergo  duae  sunt  relationes  morales  prae- 
cipuae  ad  Deum,  ex  quibus  fluit  officium  colendi  Deum. 
Hominis  enim  relatio  ad  Deum  ut  primum  principium, 
postulat  ut  homo  agnoscat,  se  totum  a  Deo  pendere. 
Cum  enim  homo  sit  praeditus  intellectu,  hanc  suam  de- 
pendentiam  a  Deo  cognoscit,  et,  cum  liber  sit,  potest 
hanc  dependentiam  ultro  fateri  et  testari  suis  actibus. 
Ergo  homo  tenetur  id  praestare.  Atqui  actus  per  quem 
libere  agnoscimus  et  testamur  Dei  summum  dominium 
summamque  excellentiam,  est  adoratio.  Supremum  in  nos 
dominium  expostulat  obedie?ttia77i  j  et  quia  a  Deo  in  om- 
nibus  dependemus  et  ab  illo  solo  media  ad  finem  ultimum 
consequendum  necessaria  obtinere  possumus,  tenemur  ad 
twm  preeationes  nostras  fundere.  Ut  ultimum  finem  eum 
agnoscimus  ad  eum  tendendo  eumque  amando  et  omnibus 
aliis  7'ebus  prcefere7tdo.  In  his  autem  actibus  cultus  in- 
ternus  consistit.  Ergo,  etc.  Externus  etiam  cultus  Deo 
debetur.  Nam  homo,  cum  anima  et  corpore  constet  et 
totus  a  Deo  pendere  debeat,  tenetur  non  solum  actus 
internos  sed  etiam  externos  ad  eum  dirigere,  suamque  a 
Deo  dependentiam  externis  actibus  manifestare.  Insu- 
per,  impossibile  est  ut  homo  actus  internos  sincere  et  in- 
tense  ehciat  quin  exterius  se  prodant.  Imo  actus  externi 
necessarii  sunt  ut  interni  rite  peragantur  ;  quia  secus 
mens  nimis  facile  divagatur.  Et  praeterea  isti  actus 
maximo  sunt  auxiHo  ut  actus  interni  frequentius  et  ma- 
jori  animi  ardore  eUciantur.  Denique  homo,  cum  sit 
naturaliter  in  societate,  Deum  colere  debet  cultu  sociali, 
quod  absque  actibus  externis  fieri  non  potest. 

Principia  ad  solvendas  difficultates.  i°.  Deus 
nulla  re  eget ;  ipse  poterat  mundum  non  creare,  quem  si 

non  creasset,  cultus  illi  non  exhiberetur.  Sed,  supposita 
creatione,  cultum  exigere  debet  a  creatura,  non  ut  rem 
qiia  perficiatur,  sed  quia  ordo  postulat  ut  homo  Deum 
cultu  prosequatur,  neque  potest  Deus  hominem  ab  hoc 
officio  eximere. 

2^^.  Cultus  noster  imperfectus  est.  Actibus  enim  fmitis 
tanluni  colere  Dcum  possumus,  sed  ipse  cultus  moralem 
perfectionem  attingit,  si  Deo  rite  colendo  vacamus. 

3°.  Etsi  infinitum  sit  intervallum  inter  Deum  et  homi- 
nem,  non  ideo  est  cultus  noster  parvipendendus,  dum- 
modo  quod  in  nobis  est  faciamus  ut  cultum  Deo  rite 
praestemus.  Actus  enim  liberi  apti  esse  possunt  ut  Deum 
agnoscamus  tanquam  primum  principium  et  ad  eum  ten- 
damus  ut  ad  ultimum  fmem. 

4°.  Deus  est  spiritus,  et  in  spiritu  ac  veritate  adorari 
debet  ;  hoc  est,  Deus  non  est  adorandus  soHs  actibus 
externis,  sed  ut  cultus  illi  sit  acceptabilis,  ex  affectu  in- 
terno  procedere  debet. 

5°.  Deus  non  eget  cultu  externo  ut  actus  interni  eidem 
innotescant,  sed  exigit  cultum  externum,  quia  ordo  re- 
lationis  inter  ipsum  et  hominem  hunc  cultum  expos- 
tulat. 

6°.  Lumine  naturali  determinari  non  potest,  quibus- 
nam  actibus  externis  Deum  colere  debeamus  ut  noster 
cultus  eum  nobis  propitium  reddat,  si  eum  per  peccata 
offendimus,  quia  neque  actus  externus  neque  internus 
natura  sua  ejusmodi  est  ut  peccatorum  veniam  mereri  per 
illum  valeamus.  Omnis  tamen  actus  per  se  bonus  adhi- 
beri  potest  ut  debito  nostro  erga  Deum  satisfaciamus,  si 
Deus  media  revelatione  cultum  aliquem  particularem  non 
praescripserit. 

§  6.   Propositio    II.    Tfnetur    homo    intellkctum 

SUUM    PEKFICERE    PER    COGNITIONEM    DeI    ATQUE  EARUM 

VERITATUM  QU^  AD  FINEM  CONSEQUENDUM    NECESSARI^ 
SUNT. 

Probatur.  Homo,  cum  sit  capax  cognitionis,  et  Deuni 
pro  ultimo  fine  habeat,  potest  et  debet  Deum  cognoscere; 
secus  enim  finem  suum  attingere  non  posset.  Praeterea, 
non  potest  Deus  ab  homine  attingi  nisi  per  quosdam  ac- 
tus  Hberos  recto  ordine  positos.  Ergo  cum  isti  actus  sint 
media  omnino  necessaria  ad  finem,  tenetur  homo  eorum 
cognitionem  sibi  acquirere. 

CoROLLARiA.  1°.  Ergo  tcnctur  homo  habere  notitiam 
religionis.  Ipsa  enim  consistit  in  cognitione  Dei  et  eorum 
officiorum  qaae  necessaria  sunt  ut  homo  finem  suum  con- 
sequatur. 

2°.  Ergo  religio  vera  ab  omnibus  suflficienter  cognosci 
potest.  Nemo  enim  tenetur  ad  impossibile,  omnes  autem 
tenentur  Deum  colere.  Non  est  hic  sermo  de  religione 
revelata,  sed  de  naturali. 

Principia  ad  solvendas  difficultates.  i°.  Multi 
olim  laborabant  ignorantia  veri  Dei,  cum  multi  semper 
extiterint  et  existant  idololatrae  ;  ast  eorum  error  erat 
vincibiHs  adeoque  culpabilis.  Ergo  idololatria  est  cri- 
men  quod  excusari  nequit. 

2°.  Deus  sub  conceptu  Entis  unius^  supremi^  ceterni^  et 
potentissiini^dh  omnibus  cognoscibilis  est,  et  a  nemine  in- 
vincibiliter  ignorari  potest  si  usum  rationis  habeat  expe- 
ditum.  Effectus  enim  requirit  causam  ;  ordo  autem  et 
subordinatio  omnium  rerum  in  hoc  mundo  ostendunt  uni- 
tatem  et  sapientiam  causae  effectricis  et  gubernantis  ;  et 
ipsa  vox  conscienti?e  proclamat,  existere  legislatorem 
supremum,  cui  omnes  de  violata  lege  rationem  reddere 
tenentur.  Ergo  impossibile  est  ut  Deus  invincibihter 
ignoretur. 

3°.  Religio  revelata  invincibiliter  ignorari  potest ; 
quamdiu  invincibiliter  ignoratur  ipsa  non   obligat,  sed  ii 

qui  eam  non  cognoscunt,  tenentur  servare  prcecepta  reli- 
gionis  naturalis  prouti  ea  cognoscere  possunt. 

§  7.   Propositio  III.     Si  Deus  aliquam  religionem 

VOLUERIT     REVELARE,     TENETUR     HOMO     EAM     AMPLECTI 
QUANDO  EI  SUFFICIENTER  INNOTUERIT. 

Probatur.  Deus  est  supremus  Dominus  et  ultimus 
finis  ;  ergo  potest  ipse  qu^vis  media  homini  possibilia 
cum  finis  ultimi  consecutione  connectere.  Ergo  si  Deus 
aliquam  religionem  revelaverit  velitque  ut  homo  eam  pro- 
fiteatur,  tenetur  ipse  eam  amplecti.  Debet  enim  homo  ad 
finem  tendere  per  ea  media  quae  vult  Deus.  Si  ergo  Deus 
vult  ut  honio  admittat  veritates  aliquas  praeter  eas  quae 
ilH  per  lumen  rationis  innotescunt,  eas  admittere  debet, 
quia  Deus  ut  summa  Veritas  nec  falli  nec  fallere  potest, 
et  aliunde  jus  habet  exigendi  ut  homo  se  suamque  men- 
tem  Veritati  infinitae  submittat. 


CAP.   III. 
DE  revelationis  possibilit ate. 

§  8.  Propositio  IV.  PoTEST  Deus  mysteria  reve- 
lare. 

Probatur.  Veritas  aliqua  mysterium  dicitur  cum 
subjectum  et  praedicatum  sufficienter  cognoscuntur  pari- 
terque  cognoscitur  praedicatum  convenire  subjecto,  sed 
ignoratur  ?nodus  quo  aut  r.itio  quare  pra^dicatum  subjecto 
convenit.  Mysterium  potest  esse  vel  naturale  vel  super- 
naturale.  Prioris  generis  sunt  ea  quae  lumine  rationis 
nobis  innotescunt,  ut  unio  animce  cum  corpore,  immuta- 
bilitas  et  libertas  Dei,  praevisio  futurorum  actuum  hominis, 
etalia  siiniha.     Posteriora  sunt  ea  quorum  ne  existentiam 

quidem  invenire  possumus  solo  rationis  lumine.  Deus  au- 
tem  tales  veritates  revelare  potest.  Nam  certum  in  primis 
est,  dari  multas  veritates  quae  captum  nostrae  mentis  su- 
perant :  quia  veritas  infinita  est,  mens  autem  nostra  valde 
limitata.  Et  Deus  tales  veritates  nobis  manifestare  po- 
test  si  velit ;  ipse  enim  potest  nobis  suos  conceptus  mani- 
festare,  cum  nobis  dederit  facultatem  conceptus  nostros 
aliis  manifestandi  ;  eo  magis  quod  ipsas  veritates  quas 
naturaliter  cognoscimus  ab  ipso  Deo  accepimus,  qui  no- 
bis  facultatem  intelligendi  tribuit. 

Principia  ad  solvendas  difficultates.  i°.  Mys- 
teria  non  sunt  voces  sine  sensu,  quia  sufficienter  intelli- 
gimus  quid  significent  veritates  revelatae,  etsi  ignotum 
nobis  sit  quomodo  praedicatum  subjecto  conveniat.  Sci- 
mus  quid  significet  vox  Deus^  quid  unus^  quid  trinus^  quid 
fiatura  et  persona,  Scimus  praeterea,  Deum  unum  esse 
in  natura,  trinum  in  personis  ;  sed  nobis  non  est  comper- 
tum  quomodo  Deus  unus  sit  in  natura  et  trinus  in  per- 
sonis. 

2°.  Religio  evidens  esse  debet  evidentia  extrinseca, 
non  vero  intrinseca,  i.e.,  debet  nobis  evidenter  constare, 
Deum  esse  locutum  ;  sed  non  est  necesse  ut  proposi- 
tiones  revelatae  intrinseca  evidentia  niteant,  quia  infalli- 
bilis  Dei  auctoritas  est  sufficiens  motivum  ad  hoc  ut  as- 
sensum  praebeamus  veritati  revelatae. 

3°.  Mysteria  non  sunt  homini  inutilia  ;  nam  intellec- 
tum  hunianum  perficiunt  cognitione  multarum  veritatum 
circa  Deum  ejusque  divinas  operationes  ;  et  praeterea 
mysteria  a  Deo  revelata  voluntati  proponunt  motiva  effica- 
cissima  quae  eam  ad  Dei  amorem  summopere  impellunt. 

4°.  Deus  revelando  mysteria  non  destruit  humanum 
intellectum,  sed  eum  perficit.  Insuper  ipsa  mysteriorum 
revelatio  supponit,  nos  uti  posse  nostro  intellectu. 

5"".   Mysteria  sunt  veritates  supra  rationem,  non  contra 


De  Officiis  Hoininis  crga  Dcuni,  8i 

eam  ;  quia  qiiod  contra  rationem  est,  evidentem  implicat 
contradictionem  ;  insuper,  veritas  veritati  nequit  refra- 
gari.  Ergo  nulla  veritas  revelata  alicui  veritati  lumine 
rationis  evidenter  cognitae  contradicere  potest. 

6^.  Mysteria  dici  queunt  rationi  non  conformia  qua- 
tenus  semota  revelatione  cognosci  nequeant  ;  sed  si  7io7i 
cojiforfne  idem  sonat  ac  opposifum,  falsa  est  assertio. 

7°.  Qui  assentitur  veritati  revelatae  non  debet  effor- 
mare  sibi  conceptus  contradictorios  eis  quos  jam  antea 
per  rationem  sibi  legitime  formaverat.  Nam  homo  solo 
rationis  lumine  ductus  nihil  de  mysteriis  affirmare  aut 
negare  possit.  Ergo  si  quis  ante  cognitam  revelationem 
propositioni  quae  mysterio  contradicat  assensum  praebu- 
erit,  id  temere  et  sine  ratione  sufficienti  fecit,  ac  proinde 
falsum  judicium  corrigat  nece-se  est. 

8°.  Si  Deus  mysteria  ita  revelaret  ut  fierent  intrinsece 
evidentia,  et  homo  assentiretur  propter  solam  evidentiam 
inirinsecam,  meritum  fidei  omnino  periret. 

9°.  Deus  homini  loquitur  ut  ab  eo  intelligatur,  i.e.,  ut 
homo  cognoscat  convenientiam  revera  adesse  inter  prae- 
dicatum  et  subjectum  propositionis  revelatae,  non  vero 
ut  homo  videat  jnodum  quo  conveniunt. 

10"^.  Permultis  difficultatibus  mysteria  oppugnantur 
qu3e  non  semper  sufficienter  solvuntur  per  motiva  intrin- 
seca  ;  ast  rationibus  extrinsecis  semper  eas  solvere  licet. 
Sane  quae  mysteriis  opponuntur  insolubilia  non  sunt  ; 
nemo  enim  unquam  poterit  ostendere,  mysterium  veram 
involvere  contradictionem.  Omnes  objectiones  incredu- 
lorum  vel  evidenter  falsis  vel  saltem  dubiis  principiis  ni- 
tuntur,  adeoque  nihil  adversus  mysteria  probant,  pos- 
suntque  eorum  gratuitae  assertiones  semper  negari  donec 
eas  evidenter  demonstrent. 

ii"^.  Absurdum  est  principium  incredulorum,  niliil  ad- 
mitiendum  essc  nisi  evidenter  comperiatur  quomodo  subjecto 

prcedicatinn  conveniat ;  hoc  enim  seniel  admisso,  fere  om- 
nes  veritat.  s  negandae  forent. 

12°.  Deus  revelando  mysteria  non  tenetur  ea  immedi- 
ate  unicuique  manifestare,  sed  potest  ea  per  ministerium 
hominum  nobis  communicare,  dummodo  eos  tanta  mu- 
niat  auctoritate  ut  omnibus  evidenter  constare  possit, 
illos  nomine  et  auctoritate  Dei  loqui. 


CAP.  IV. 

DE    MEDIIS    COGNOSCENDI    REVELATIONEM. 

§  9.  Media  quibus  nobis  constare  potest,  Deum  locu- 
tum  esse,  sunt  miracula  et  propl^etiae.  Miraculum  est 
effectus  aliquis  sensibilis  ordini  physico  nobis  cognito 
contrarius.  Prophetia  est  prsedictio  certa  futuri  even- 
tus  qui  in  causis  naturalibus  nullatenus  praevideri  potuit 
quique  ad  confirmandam  aliquam  doctrinam  adhibetur. 

§  10.    PrOPOSITIO  V.        MlRACULA    SUNT    POSSIBILIA. 

Probatur.  Ordo  physicus  pendet  a  libera  Dei  volun- 
tate.  Ergo  potest  Deus,  quando  vult,  effectus  quosdam 
producere  huic  ordini  contrarios.  Per  tales  enim  effec- 
tus  non  perturbatur  ordo  physicus,  cum  leges  physicae  eae- 
dem  permaneant,  sed  cujusdam  legis  effectus  in  casu  par- 
ticulari  suspenditur.  Insuper,  potest  Deus  nobis  loqui. 
Atqui  loqui  nobis  non  posset  nisi  per  miracula  certiores 
nos  faceret  de  sua  locutione.  Nam  Dei  locutio  innotescere 
nobis  non  potest  per  solam  propositionis  manifestationem, 
eo  quod  hic  agatur  de  propositione  per  se  non  evidente  ; 
neque  per  effectum  naturalem  illi  propositioni  additum, 
quia  naturalis  effectus  nullam  in  specie  manifestat  Dei 
voluntatem    praeter   eam    quae    ex    relatione    causalitatis 


Dc  Officiis  Houiinis  crga  Dcuvi.  83 

desiimitur.  Ergo  non  potest  Dei  locutio  nobis  innotes- 
cere  nisi  a  Deo  adjungatur  illi  effectus  aliquis  non  na- 
turalis,  a  nobis  ut  talis  cognitus.  Ergo  miraculum  est 
possibile. 

Prinxipia  ad  solvendas  difficultates.  i°.  Non 
omnes  effectus  corporum  ab  eorum  essentiis  pendent,  et 
illi  etiam  qui  pendent  ab  essentiis  eorum,  a  Deo  impediri 
possunt.  Sic,  cogitandi  facultas  homini  essentialis  est  ; 
potest  tamen  Deus,  si  vult,  impedire  quamcumque  homi- 
nis  cogitationem. 

2°.  Deus  patrando  miraculum  mutat  quidem  opera,  sed 
non  consiHum  suum.  Deus  a  tota  aeternitate  decrevit  non 
soUmi  ordinem  hujus  mundi,  sed  etiam  quando  et  quo- 
modo  miracula  fieri  debeant. 

3°.  Miraculum  non  derogat  constantiae  ordinis  physici ; 
nam  ordo  physicus  idem  in  se  manet,  etsi  Deus  identi- 
dem  aliquem  ipsius  effectum  suspendat. 

4°.  Principium,  ordo  naturcv  cst  constans,  est  principium 
certissimum  et  analyticum,  quia  constantia  est  de  essentia 
ordinis  physici ;  sed,  ut  dictum  est,  huic  constantice  per 
miraculum  non  derogatur. 

5*^.  Falsum  est  miraculaconstantem  contra  se  experien- 
tiam  habere.  Experientia  id  solum  docet,  miracula  com- 
muniter  non  fieri  ;  nulla  autemexperientia  docet,  miracula 
fieri  non  posse  :  imo  oppositum  ostendit  ratio,  et  auctori- 
tate  testium  irrefragabili  constat,  multa  miracula  de  facto 
patrata  fuisse.  Auctoritas  autcm  testium,  si  plena  cst,  est 
probatio  firmissima  quae  omne  errandi  pcriculum  cxchidit. 

§  II.  PrcTecipua  difficultas  in  hac  materia  petitur  ex  efii- 
cacia  spiritus  maligni,  (jui  pUira  potest  efiicere  qurc  n(;bis 
ut  ordini  physico  cognito  contraria  apparent,  quxque  ei  in- 
serviunt  ad  nos  in  errorem  inducendos.  Quaedam  profecto 
miracula  ejusmodi  sunt  naturae  ut  eorum  productio  re- 

quirat  vim  creativam  ;  quia  ergo  solus  Deus  vim  creativam 
possidet,  si  constat  ejusmodi  miraculum  patratum  fuisse, 
pariter  evidens  est,  illud  a  Deo  fuisse  patratum.  Sed 
quidam  effectus  non  naturales,  quamvis  omnem  vim  hu- 
manam  superent,  non  tamen  requirunt  vim  creativam  ut 
producantur,  possuntque  effici  tum  a  bono  tum  a  malo 
angelo.  De  his  ultimis  ergo  solum  effectibus  dubitari 
poterit  an  sint  vera  miracula  necne.  Oportet  ergo  osten- 
dere  nos  posse  etiam  in  isto  casu  veri  nominis  miracula  a 
daemonis  praestigiis  discernere. 

§  12.    Propositio   VI.     Veri   nominis   miracula    a 

D/^MONIS    PRiESTIGIIS    DISCERNI    POSSUNT. 

Probatur.  Effectus  non  naturalis  et  ut  talis  cognitus  a 
nobis,  cui  adjungitur  aliqua  propositio  quae,  cum  sic  mani- 
festata  fuerit,  nullam  solidam  dubitandi  rationem  relinquit, 
est  effectus  productus  ab  ipso  Deo,  aut  Deo  positive  appro- 
bante.  Atqui  possumus  scire  num  post  ejusmodi  propo- 
sitionis  manifestationem  sohda  dubitandi  ratio  supersit. 
Ergo  etiam  vera  miracula  discernere  possumus.  Utraque 
praemissa  hujus  ratiocinii  probanda  est.  Deus  nobis  loqui 
potest,  et  ea  facultas  nobis  ahquas  veritates  manifestandi 
per  revelationem  ejusmodi  est  ut  Deus  sese  non  possit  ea 
spoliare,  quia  pertinet  ad  ejus  in  nos  supremum  domi- 
nium.  Atqui  in  praesenti  rerum  ordine  Deus  nobis  loqui 
non  posset  nisi  teneremur  admittere  tanquam  Dei  vocem 
propositionem  effectu  non  naturali  confirmatam,  quoties- 
cumque  nulla  solida  dubitandi  ratio  remaneat  post  ejus 
manifestationem  ;  quia  nullum  aliud  medium  nobis  lo- 
quendi  Ipsi  de  facto  superest.  Ergo  patet  major  propo- 
sitio  ;  minor  etiam  patet.  Nulla  enim  solida  dubitandi 
ratio  superest  quotiescumque  propositio  manifestata  nul- 
lam  in  se  evidentem  contradictionem  includit,  nulli  veri- 
tati  sive  rationis  sive  revelationis  jam  certo  cognitae  est 

contraria,  nihilque  est  in  modo  proponendce  propositionis, 
in  fine  ad  quem  proponitur  et  in  aliis  circumstantiis  quod 
eam  improbabilem  reddit. 

Hcec  veritas  communi  sensu  omnium  hominum  compro- 
batur.  Omnes  enim  homines  agnoscere  debent  possibili- 
tatem  divinae  revelationis,  omnesque  tanquam  Dei  vocem 
miraculum  habere  proni  sunt.  Si  ergo  in  casu  a  nobis 
proposito  decipi  possent,  error  iste  in  ipsum  Deum  re- 
funderetur.  Non  potest  ergo  Deus  permittere  ut  spiritus 
malignus  patret  effectum  non  naturalem  in  confirmatio- 
nem  alicujus  doctrinc-e  cujus  falsitas  ex  adjunctis  non 
possit  hic  et  nunc  detegi. 

CoROLLARiUM.  Ergo  Dcus  potest  permittere  ut  daemon 
patret  aliquos  effectus  qui,  tametsi  nobis  non  naturales 
videantur  et  ad  confirmandam  falsam  doctrinam  effecti 
sint,  nihilominus  veram  et  solidam  dubitandi  rationem 
nequeunt  arcere.  Tales  enim  effectus  a  Deo  provenire 
non  possunt,  quia  Deus,  quando  loquitur,  vult  ut  ipsi  ad- 
hibeamus  fidem  ;  si  autem  post  ejus  locutionem  solida 
dubitandi  ratio  superesset,  fidem  illi  adhibere  non  posse- 
raus.  Si  quis  vero  per  hujusmodi  effectum  a  da^mone 
patratum  decipitur,  propria  sua  culpa  in  errorem  incidit, 
eo  quod  imprudenter  assensum  praebuerit. 

Prinxipia  ad  solvexdas  difficultates.  i''.  Cum 
miraculum  sit  effectus  non  naturalis  contra  legem  physi- 
cam  certo  nobis  cognitam,  non  est  necesse  perspectas  ha- 
bere  omnes  leges  physicas  ut  citra  dubium  affirmare  pos- 
simus,  effectum  aliquem  non  esse  naturalem. 

2°.  Mira  quas  Mesmerismo  et  magnetismo  animali  tri- 
buuntur,  nullam  validam  objectionem  contra  miracula 
praebent.  Plura  quae  de  magnetismo  traduntur  callidi- 
tati  praestigiatorum  debentur,  alia  per  vires  naturalcs  cx- 
plicari  possunt.  Multa  tamen  aliquam  causam  habcnt 
quae  inter  causas  ordinis  physici  seu  materialis  non  con- 


86  De  Jiire  Natitrali. 

tinetiir.  Quidam  enim  effectus  absque  interventu  alicu- 
jus  intelligentiae  nullo  pacto  explicari  possunt.  Si  non 
statim  appareat  num  effectus  aliquis  mirus  ex  quadam  lege 
physica  nobis  nondum  comperta  veniat,  attendere  oportet 
ad  modum  quo  effectus  producitur.  Manentibus  iisdem 
circumstantiis  si  idem  semper  effectus  producitur,  signum 
est,  effectum  esse  naturalem  ;  si  vero  eveniat  ut  iisdem 
manentibus  circumstantiis  effectus  aliquando  sequatur, 
aliquando  vero  non,  patet,  effectum  illum  non  a  naturse 
legibus,  quae  constantes  sunt,  sed  a  voluntate  aliqua  libera 
pendere.  Effectus  mesmerismi,  qui  causae  intelligenti  et 
liberae  tribuendi  sunt,  Deo  adscribi  non  possunt ;  quia 
adjuncta,  modus  et  finis  Deo  digna  non  sunt.  Hinc  patet, 
eorum  auctorem  esse  daemonem.  Consulere  mensas  aut 
potius  spiritus  qui  per  mensas  loquuntur,  est  magnum 
peccatum  magnamque  Deo  irrogat  injuriam,  quia  qui 
talia  media  adhibet  honorem  divinum  tribuit  creaturae, 
ab  ea  exspectando  quod  a  solo  Deo  exspectari  potest. 
Veritatem  inquirere  non  licet  nisi  per  media  a  Deo 
statuta. 

3°.  Miraculum  proprie  dictum  a  daemone  non  potest 
patrari.  Quando  ipse  aliquam  praestigiam  patrat  quae 
nobis  miraculum  videtur,  semper  utitur  viribus  naturae 
easque  modificat.  Cum  tamen  difficillimum  esse  possit 
distinguere,  utrum  factum  mirum  sit  verum  miraculum, 
an  vero  daemonis  praestigia,  oportet  ut  praeter  factum  mi- 
rum  etiam  pensemus  doctrinam  ab  eodem  confirmatam. 
Non  judicamus  de  veritate  miraculi  per  veritatem  propo- 
sitionis  revelatae,  quia,  si  ejus  veritas  pateat,  miraculum 
supervacaneum  est  ;  sed  doctrinam  simul  cum  facto  mi- 
raculoso  spectamus,  ut  dictum  est  in  thesi. 

\^ .  Omnes  religior.es  sua  jactant  miracula,  sed  miracu- 
la  quae  in  favorem  falsae  religionis  adducuntur,  nullam 
merentur  fidem,  quippe  quae  vel  nullo  sufficienti  testimo- 

nio  fulciuntur  vel   ex  doctrina  aut   ex   tnrpibus  circum- 
stantiis  diabolica  agnoscuntur. 

§  13.   Propositio   VII.     Prophetia  est  ixfallibile 

MEDIUM  COGNOSCENDI   DIVIMTATEM   REVELATIONIS. 

Probatur.  Prophetia  est  praedictio  certa  futuri  even- 
tus  qui  in  causis  naturalibus  nullatenus  preevideri  potest. 
Atqui  Deus  sobis  est  auctor  ejusmodi  praedictionis.  So- 
lus  enim  Deus  effectus  pendentes  a  libertate  arbitrii  cum 
certitudine  pra^videre  potest. 

Principia  ad  solvendas  difficultates.  i"".  Pro- 
phetia  quae  praenuntiat  eventum  futurum  pendentem  a 
concursu  liberarum  voluntatum,  et  quidem  non  sohim  in 
gei^ere,  sed  addendo  circumstantias  omnino  determinatas 
quc-e  et  ipsae  Hbero  arbitrio  subjiciuntur,  si  completa  fue- 
rit,  non  potest  dici  casu  evenisse,  piaesertim  si  in  confir- 
mationem  alicujns  doctrinae  facta  fuerit.  Est  enim  ef- 
fectns  non  naturahs. 

2°.  Falsae  religiones  suas  jactant  prophetias,  quae  ta- 
men  vel  sunt  evidenter  post  eventum  confictae,  vel  maxi- 
ma  ambiguitate  laborant  modoque  vago  et  indeterminato 
proferuntur. 

3°.  Non  est  necesse  ut  simus  testes  et  prophetiae  et 
ejus  adimpletionis  ;  sufficit  ut  nobis  constet,  oHm  factam 
fuisse  prophetiam  eamque  deinceps  adimpletam  fuisse. 


CAP.   V. 

de  revelationis  necessitate. 

§  14.  Revelationis  objectum  esse  possunt  tum  veritates 
cjuae  huinanae  mentis  captum  simpHciter  superant,  quaeqne 
absque  revelatione  nuUo  modo  ab  homine  cognosci  pos- 
sunt,  ut  sunt  mysteria  ;  tum  veritates  quae   humanae   ra- 

tionis  limitibus  continentur,  quasque  homo,  absolute  lo- 
quendo,  ope  ratiocinii  assequi  posset.  In  pr?esenti  agi- 
tur  solum  de  veritabus  posterioris  ordinis. 

Revelatio  semper  est  factum  supernaturale  ;  sed  reve- 
latio  veritatum  prioris  ordinis  est  supernaturalis  simplici- 
ter,  tum  quoad  vioduin^  tum  quoad  substantiain  ;  posterio- 
rum  vero  revelatio  supernatiiralis  est  solum  quoad  modicm. 

Necessitas  quam  in  thesi  sequenti  adstruimus,  non  est 
absoluta  sed  moralis.  Absolute  loquendo,  posset  homo 
has  veritates  ope  ratiocinii  asse(|ui,  sed  de  facto  eas  non 
assequitur  absque  revelatione,  ob  magna  impedimenta 
tum  ex  parte  intellectus  tum  ex  parte  voluntatis,  qiiibus 
superandis  in  praesenti  ordine  rerum  impar  est. 

§  15.  Propositio  VIII.     Necessaria  est  generi  hu- 

MANO  ALIQUA  REVELATIO. 

Probatur.  i°.  De  facto  constat,  homines  lumine  re- 
velationis  destitutos  errasse  circa  praecipuas  veritates 
spectantes  ad  finem  ultimum  et  ad  cultum  Deo  debitum. 
Omnes  enim  gentes  tali  revelatione  destitutae  inciderunt 
in  idololatriam. 

2°.  Non  solum  rudes  homines  in  hos  errores  inciderunt, 
sed  ipsi  docti.  Licet  enim  multi  eorum  cognoverint  va- 
nitatem  idolorum,  tamen  superstitionem  suorum  conci- 
vium  et  scriptis  laudaverunt  et  opere  probaverunt  ;  ne- 
que  potuerunt  ipsi  unquam  statuere  totum  complexum 
officiorum  hominis,  etsi  multa  praeclare  de  pluribus  ad 
mores  spectantibus  disseruerint. 

3°.  Etiamsi  noimulli  philosophi  solo  ductu  rationis  ad 
completam  cognitionem  religionis  naturaHs  pervenissent, 
non  ideo  fuisset  generi  humai  o  s^fficienter  provisum. 
Pli  ei'im  philosophi  nunquam  potuissent  popuHs  veram 
doctrinam  tradere.  Non  certe  per  viam  demonstratio- 
nis  ;  quia  maxima  pars  generis  humani  nec  tempus   nec 

opportunitatem  neqiie  sufficientem  intellectus  perspicaci- 
tatem  habct  ut  studiis  philosophia^  theoreticas  et  practic?e 
operam  det.  Non  per  viam  auctoritatis  ;  nam  eodem 
tempore  plures  alii  falsas  suas  doctrinas  proponerent, 
nulhimque  haberetur  medium  quo  populi  falsas  doctri- 
nas  a  veris  secernerent. 

Sic  igitiir  arguere  Hcet  :  Quod  nulhis  unquam  homi- 
num  per  tot  saeciila  praestare  potuit,  etsi  multi  semj^er 
totis  viribus  conati  sint  hoc  ipsnm  assequi,  humano  gene- 
ri  moraliter  est  impossibile.  Atqui  ex  dictis  patet,  nul- 
lum  hominem  absque  revelatione  assecutum  esse  cogni- 
tionem  veri  Dei  et  eorum  quae  ad  finem  uhimum  sunt 
necessaria.  Ergo  dicendum  est,  hanc  cognitionem  esse 
generi  humano  moraliter  impossibilem.  Ergo  ei  neces- 
saria  est  revelatio. 

4°.  Hcec  necessitas  evincitur  pariter  ex  eo  quod  homo 
prouti  nunc  est,  saepe  peccat.  Atqui  sine  revelatione 
scire  nequit  homo  an  supersit  sibi  aliquod  medium  quo 
cum  uhimo  fine  iterum  conjnngi  queat.  Ergo  sine  divi- 
na  revehatione  in  desperationem  ageretur  post  peccatum 
commissum. 

5°.  Insuper  neque  homo  neque  societas  determinare 
possunt,  quinam  ritus  externi  adhiberi  debeant  ut  Deus 
per  peccatum  offensus  iteruni  nobis  propitius  reddatur. 
Deus  enim  non  tenetur  ulhim  nostrum  opus  acceptare  ; 
si  ergo  peccata  condonare  vult,  id  ab  cjus  libera  pendet 
voluntate,  potestque  i^ise  solus  determinare  media  quibus 
homo  ei  reconcihetur. 

CoROLLARTA.  1°.  Ergo  existit  religio  revelata,  quia, 
etsi  insanon  sit  absohite  nece^saria,  non  r>ossumus  tamen 
supponere,  genus  hnmnnum  in  tanta  impotentia  fui-se 
derelictum.  Hoc  qunm  maxime  confirmatur  ex  eo  quod 
omnes  nationes  nbique  terrarum  semper  admiserint  ne- 
cessitatem    et    existentiam   alicujus   revelationis.      TaHs 

autem  communis  totius  generis  humani  persuasio  in  sola 
veritate  fundari  potest. 

2°.  Revelatio  in  praesenti  rerum  ordine  non  per  viam 
demonstrationis  sed  auctoritative  proponi  debet.  Ne- 
cesse  ergo  est  ut  ii  qui  a  Deo  destinati  sunt  ad  docendos 
poj)ulos  religionem,  auctoritate  infallibili  nitantur.  Hinc 
omnis  secta  quae  fatetur,  se  non  habere  infallibilem  do- 
cendi  auctoritatem,  hoc  ipso  fateri  debet,  se  non  docere 
veram  religionem. 

3"".  Ergo  vera  religio  revelata  tali  evidentia  extrinseca 
gaudere  debet  ut  motiva  credibilitatis  unicuique  facili 
ratione  perspecta  esse  possint. 

Principia  ad  solvendas  difficultates.  i°.  Per- 
fectibilitas  est  attributum  humanitatis  per  quod  homo  a 
brutis  distinguitiir  ;  sed  haec  non  efficit  ut  homo  sibi  siif- 
ficiat  ad  omnes  veritates  rehgionem  et  mores  spectantes 
absque  revelationis  adminiculo  acquirendas.  Insuffici- 
entia  rationis  ad  hoc  praestandum,  est  factum  adeo  evi- 
dens  ut  nullo  unquam  argumento  labefactari  queat. 
Perfectibihtas  hominis  importat  ut  intellectus  ejus  no- 
vis  semper  cognitionibus  magis  magisque  exornari  pos- 
sit,  sive  hoc  fiat  per  evolutionem  idearum  quas  jam  possi- 
det,  sive  per  externum  magisterium. 

2°.  Haec  perfectibihtas  non  fuisset  sufficiens  ut  homo 
paulatim  ex  sua  ignorantia  et  impietate  emergeret.  His- 
toriae  enim  ostendunt,  populos  eo  pejores  evasisse  quo 
magis  ab  initio  generis  humani  recedebant ;  philosopho- 
rumque  scholas  non  depuhsse  vulgi  ignorantiam,  sed  po- 
tius  auxisse.  Et  nunc  temporis  satis  manifeste  apparet, 
eos  qui  revelationem  christianam  rejiciunt,  in  maximas 
absurditates  et  imj^ietates  incidere. 

3^^.  Inveniuntur  identidem  inter  antiquos  qui  aHquas 
virtutes  exercuerint,  sed  nemo  qui  omnes  coluerit. 

4"".  Pauci  inter  philosophos  ideam    unius  Dei   retinu- 

eriint,  sed  hanc  cognitionem  absurdis  superstitionibus  et 
erroribus  fcedaverunt. 

5°.  Nemo  providentiam  Dei  accusare  potest,  quod 
hominem  tanto  tempore  absque  ulla  revelatione  rcli- 
querit  ;  nam  historicis  monumentis  constat,  Deum  sta- 
tim  ab  initio  mundi  revelationem  dedisse.  Si  veritates  a 
Deo  revelatas  per  errores  paulatim  eis  adjectos  obscuratae 
fuerunt,  id  humanre  maliti^  adscribendum  est. 

§  16.  Propositio  IX.     Absurdus  est  indifferentis- 

MUS    IN    NEGOTIO    RELIGIONIS. 

Probatur.  Indifferentismu-  in  eo  consistit  quod  ali- 
quis  aut  putet,  omnes  religiones  seque  bonas  esse  Deum- 
que  nihil  curare  quamnam  religionem  homo  profiteatur, 
aut  ita  se  gerat  ac  si  nulla  rehgio  servanda  esset.  Utrum- 
que  est  absurdum.  Ergo  absurdus  est  indifferentismus 
in  negotio  religionis. 

Absurdum  est  dicere,  omnes  reHgiones  aeque  bonas 
esse.     Una  enim   est  veritas. 

Ergo  nonnisi  una  religio  potest  esse  vera.  Deo  falsa 
religio  placere  non  potest,  quia  Deus  non  potest  falsum 
aeque  ac  verum  approbare,  neque  potest  ilH  acceptus  esse 
cuhus  ejus  attributis  contrarius,  Insuper,  Deus  vult  ut 
homo  finem  suum  consequatur  per  media  fmi  apta  ;  atqui 
falsa  rehgio  non  potest  esse  medium  aptum  ;  quia,  utpote 
falsa,  a  Deo  non  est  ;  Deus  autem  sohis  determinare  po- 
test,  quibus  mediis  homo  ad  finem  suum  ]:)ervenire  debeat. 

Qui  ita  se  gerit  ac  si  nulla  religio  existcret,  impius  est ; 
quia  Deo  cuhum  debitum  praestare  renuit.  Ergo  indiffe- 
rentismus  aljsurdus  est. 

CoROLLARiA.  I '^.  Ergo  absurdum  cst  diccrc,  falsam 
rehgionem  posse  esse  medium  efficax  sahitis  aeternae  con- 
sequendae.  Deus  enim  attingi  non  potest  nisi  per  ea 
media  quae  Ipse  determinavit. 

2'\  Absurdum  est  dicere,  sufficere  honestatem  et  bo- 
nam  intentionem  ut  quis  salvus  fiat.  Homo  enim  omnia 
sua  officia  i»mplere  debet,  praesertim  ea  quae  Deum  ipsum 
respiciunt  ;  non  sufficit  ergo  adimplere  ea  quae  solos 
homines  respiciunt.  Bona  intentio  non  sufficit  nisi  quis 
versetur  in  invincibih  ignorantia  ;  qui  autem  circa  om- 
nes  religiones  indifferens  est,  tah  ignorantia  non  labo- 
rat. 

3°.  Falsum  est  dicere,  debere  hominem  manere  in  qua 
natus  est  religione.  Nam  homo  tenetur  colere  Deum  eo 
modo  quo  vult  Ipse  ;  falsum  autem  cultum  Deus  non 
approbat.  Si  ergo  homo  natus  est  in  falsa  reHgione  id- 
que  cognoscitj  debet  ipse  falsam  rehnquere  veramque 
amplecti. 

4°.  Ergo  tenetur  unusquisque  qui  serio  dubitat  utrum 
Deus  aUquam  reHgionem  revelaverit,  investigare  an  talis 
religio  de  facto  existat.  Nam,  ex  dictis  de  conscientia, 
tutius  est  eligendum  ubi  agitur  de  consequendo  fine  ab- 
solute  necessario,  ut  est  ultimus  finis.  Qui  hoc  neghge- 
ret,  indifferentismi  reus  fieret. 

Principia  ad  solvendas  difficultates.  i°.  Qui 
jam  veram  rehgionem  certo  cognoscit,  non  tenetur  sin- 
gulas  rehgiones  seorsim  inyestigare  ;  quia  jam  a  priori 
scit,  CcXteras  esse  falsas,  utpote  verae  oppositas.  Imo  non 
licet  ilU  ullum  dubium  de  veritate  suae  reHgionis  admit- 
tere,  quia  hoc  dubium  Dei  veracitati  et  auctoritati  inju- 
riosum  esset.  Qui  vero  nondum  in  verae  reHgionis  cogni- 
tionem  venit,  inquirere  debet  donec  eam  inveniat. 

2°.  Ratio  hujus  diversitatis  est,  quia  rehgio  vera  soHdo 
nititur  fundamento,  et  evidenter  credibiHs  est  propter 
motiva  evidentia  et  omnibus,  etiam  maxime  rudibus 
pervia.  Qui  ergo  hanc  reHgionem  amplexus  est,  eo 
quod  cognovit  cum  certitudine  haec  motiva  credibiHta- 
tis,  scit,  Deum  locutum  esse,  Ecclesiamque  medium  esse 

perquod  veritates  a  Deo  revelat?e  nobis  innotescunt.  Si 
ergo  de  aliquo  dogmate  ab  Ecclesia  tradito  dubitat,  Dei 
veracitatem  impetit,  ac  proinde  Deo  injuriam  irrogat.  In- 
super,  nulla  vere  probabilia  argumenta  allegari  possunt 
contra  certitudinem.  Ergo  nullum  dubium  post  fidei 
susceptionem  prudens  esse  potest.  Qui  falsae  religioni 
adhaeret,  nulhim  sohdum  fundamentum  habet  quo  inni- 
tatur,  sed  ad  summum  habet  quaedam  argumenta  proba- 
biha.  Qui  autem  sohs  probabihbus  argumentis  nititur, 
de  veritate  sua^  opinionis  dubitare  potest  ;  et  hoc  ipso 
quod  serium  ahquod  dubium  in  animo  exurgit,  dubiuni 
hoc  deponere  debet  per  seriam  investigationem,  quia  agi- 
tur  de  re  absolute  ad  uhimum  finem  necessaria. 

3°.  Si  Deus  nuham  rehgionem  revelasset,  omnes  ritus  de 
se  honesti  indifferenter  adhiberi  possent  ad  Deum  cuUu 
externo  honorandum  ;  sed  supposita  revelatione,  necesse 
est  ut  ipsum  cuku  quem  ipse  praescripsit  colamus. 


CAP.  VI. 

DE    AMORE    ERGA    DEUM. 

§  17  Amor  duplex  esse  potest  :  amor  nempe  benevo- 
lentiae,  seu  charitatis,  et  amor  concupiscentiae  (II.  Part. 
§36).  Uterque  amor  erga  Deum  ad  unionem  tendit; 
sed  amor  charitatis  pro  motivo  vohintatem  impenentc 
habet  Dei  amabihtatem  et  infinitam  bonitatem.  In 
amore  imperfecto  seu  concupiscentiae  motivum  impehens 
est  fehcitas  nostra,  quae  nos  movet  ut  nosmetipsos  omnes- 
que  nostras  actiones  ad  Deum  recte  ordinemus.  Hinc 
isto  amore  non  sistimus  ultimato  in  sola  delectatione  ; 
hoc  enim  esset  inordinatum,  et  Deum  non  ut  finem,  sed 
ut  medium  ad  fmem  haberemus.  Ergo  amor  concupis- 
centiae  imperfectus  quidem  est,  quia  non  oritur  directe 

ex  summa  Dei  amabilitate  ;  sed  non  est  inordinatus  nec 
inhonestus,  eo  quod  non  sit  contra  ordinem.  Iste  enim 
amor  imperfectus  est  gradus  quo  ad  perfectum  assurgere 
possumus.  Est  etiam  motivum  efficax  quo  nosmetipsos 
recte  ad  Deum  ordinare  possumus.  Quidam  auctores 
putaverunt,  nos  nullo  modo  posse  amare  Deum  amore 
benevolentiae.  Sed  ista  opinio  ab  aliis  rejicitur,  quibus- 
cum  sit. 

§  l8.  PrOPOSITIO  X.  POTEST  HOMO  AMARE  DeUM 
AMORE    BENEVOLENTI^    SEU    CHARITATIS. 

Probatur.  Voluntas  debet  amare  Deum  quantum  po- 
test,  quia  Deus  est  ultimus  finis  hominis,  ad  quem  totis 
viribus  tendendum  est.  Atqui  voluntas  potest  amare 
Deum  amore  benevolentiae.  Nam  tendentia  ad  finem  est 
proportionata  cognitioni  objecti  amabilis.  Intellectus 
autem  potest  repraesentare  voluntati  summam  Dei  ama- 
bilitatem,  praescindendo  a  delectatione  quam  inde  haurit. 
Ergo  potest  voluntas  tendere  ad  Deum,  quin  directe  in- 
quirat  delectationem  quae  ex  Dei  amore  oritur. 

Insuper,  voluntas  naturaliter  sibi  complacet  in  objecto 
amabili.  Ergo,  cum  Deus  sit  fons  totius  perfectionis  et 
summe  amabilis,  voluntas  in  summa  Dei  amabihtate  sibi 
complacere  potest,  eumque  amare  praescindendo  a  delec- 
tatione  inde  proveniente, 

Principia  ad  solvendas  difficultates.  t°.  Dan- 
tur  praecepta  affirmativa  et  negativa.  Hasc  ultima  prohi- 
bent  malum,  atque  semper  etomni  tempore  obligant,  quia 
malum  facere  nunquam  licitum  esse  potest.  Alia  semper 
obligant,  sed  non  omni  tempore  neque  omni  vitae  momen- 
to,  quia  impossibile  est  ut  omni  tempore  actiones  omnes 
praescriptas  ponamus.  Hinc  praecepta  affirmativa  non 
obligant  nisi  in  nonnullis  determinatis  circumstantiis. 
Praeceptum  charitatis  partim  est  affirmativum,  partim  ne- 

gativum.  Quatenus  affirmativum  est,  non  semper  obligat. 
Hinc  non  est  necesse  ut  omni  vitae  momento  actum  chari- 
tatis  eliciamus.  Nostrum  non  est  definire,  quandonam 
urgeat  hoc  prreceptum. 

2°.  Nisi  voUmtas  nostra  suapte  natura  in  bonum  ten- 
deret,  Deum  amare  non  possemus.  Nos  ergo  amamus 
Deum,  in  quantum  ad  bonum  tendimus  ;  sed  non  sequi- 
tur  ex  hoc,  nos  eum  non  amare  nisi  in  quantum  delecta- 
mur  in  ipso. 

3°.  Deum  spectamus  ut  finem  nostrum  ;  sed  quia  est 
finis  noster  ultimus,  eum  propter  se  et  possumus  et  de- 
bemus  amare. 

LIBER   II. 

DE    OFFICIIS    HOMINIS    ERGA    SEIPSUM. 


CAP.  I. 

DE    OFFICIIS   QU^    SPECTANT    MENTEM    ET    VOLUNTATEM. 

§  19.  Hominis  officia  erga  seipsum  non  habent  ter- 
minum  distinctum  ab  ipso  homine,  ut  patet ;  neque  di- 
cunt  obligationem  proprie  dictam  hominis  erga  seipsum, 
quia  nemo  potest  obligationes  proprie  dictas  erga  seipsum 
habere,  sed  inde  non  sequitur,  hominem  variis  officiis 
adimplendis  ad  seipsum  spectantibus  non  alligari.  Jus 
correspondens  hisce  officiis  non  residet  in  homine,  sed  in 
Deo,  ad  quem  actus  suos  dirigere  debet. 

§  20.  Cum  homo  intellectu  et  voluntate  sit  praeditus, 
habeatque  varias  facultates  sensitivas  et  passiones,  varia 
exinde  exurgunt  officia.  Quod  spectat  intellectum,  ne- 
cesse  est  ut  acquirat  cognitionem  Dei,  et  legis  sibi  impo- 
sitae  a  Deo,  ut  finem  suum  ultimum  consequi  possit  (III. 
Part.  §  6).  Leges  has  generales  applicare  debet  ad  suas 
actiones  per  rectum  dictamen  conscientiae  (11.  Part.  §  27, 
28).  Quod  voluntatem  attinet,  debet  homo  sese  per  vir- 
tutis  exercitium  perficere,  fraenare  passiones,  easque  ita 
dirigere,  ut  omnes  rectae  tendentiae  in  finem  ultimum  sub- 
serviant.  Objecta  enim  sensitivarum  facultatum  saepe 
possunt  tendentiae  in  ultimum  finem  esse  contraria.  Ne- 
cesse  igitur  est  ut  homo  dominium  in  suas  passiones  ac- 
quirat,  ne  voluntas  ab  eis  in  servitutem  redigatur  ac  viti- 
osos  contrahat  habitus.     Hinc  patet  necessitas  prudentiae, 

fortitudinis,  et  temperantise,  de  quibus  supra  sermo  fuit- 
(II.  Part.  Lib.  v.  Cap.  2). 


CAP.  11. 

DE    OFFICIIS    QU.E    SPECTANT    CORPUS. 

§  2  1.  Ofticia  qure  spectant  corpus,  prasscribunt  ut 
curam  habeamus  de  sanitate  et  incolumitate  corporis, 
juxta  rationis  prcxscriptum  ;  et  ne  injussu  Dei  ex  hac 
mortaH  vita  exeamus. 

§  22.    PropOSITIO    XI.       SUICIDIUM    EST    ILLICITUM. 

Probatur.  Suicida  sibi  usurpat  jus  quod  soH  Deo 
competit.  Hoc  autem  illicitum  est.  Ergo  suicidium  est 
illicitum.  Etenim  suicida  usurpat  sibi  jus  in  propriam 
vitam,  quod  soli  Deo  competit ;  nam  Deus  solus  est 
auctor  et  Dominus  vitae  et  mortis.  Ipse  nobis  vitam  con- 
cessit  ut  per  exercitium  virtutis  finem  ultimum  assequa- 
mur;  et,  cum  ipse  solus  possit  actus  nostros  Hberos  cum 
ultimo  fine  connectere,  ad  ipsum  solum  spectat  determi- 
nare,  quotnam  actus  virtutis  pro  unoquoque  sint  neces- 
sarii  ad  hoc  ut  finem  assequatur.  Potest  enim  Deus,  ut 
supremus  Dominus,  plures  vel  pauciores  exigere.  Ergo 
ad  Deum  spectat  determinare  tempus  quo  ex  hac  vita  sit 
nobis  discedendum.  Ergo  qui  injussu  Dei  per  mortem 
violenter  sibi  illatam  e  vita  discedit,  jus  Dei  violat.  In- 
super,  natura  abhorret  a  suicidio  ;  omne  enim  animal 
naturaHter  appetit  suum  esse,  et  a  sui  destructione  re- 
fugit.  Suicida  ergo  contra  naturalem  inclinationem,  ac 
proinde  contra  ordinem  agit.  Denique,  saepe  fieri  potest 
ut  homo  per  suicidium  violet  jura  societatis,  praesertim 
propter  scandaHmi  quod  aHis  sociis  praebet. 

Principia  ad  solvendas  difficultates.     i°.  Sufii- 

cienter  cognoscimus  Dei  voluntatem  esse,  ut  nosmetipsos 
vita  non  privemus,  sed  eam  conservemus,  donec  Deus 
sua  providentia  definiat  ejus  terminum.  Vitam  innume- 
ris  modis  amittere  possumus  ;  sed  omnes  actiones  causa- 
rum  secundarum  subsunt  divinae  providentiae,  quae  de 
vita  nostra,  juxta  suum  beneplacitum,  disponere  potest. 

2°.  Finis  ultimus  hominis  non  est  felicitas  temporalis, 
sed  seterna  in  Deo  consequenda  ;  aerumnae  autem  hujus 
vitae  sunt  media  quibus  felicitatem  seternam  assequi  pos- 
sumus.  Ergo  non  licet  homini  sese  occidere,  ut  aerum- 
nas  hujus  vitae  effugiat. 

3°.  Finem  ultimum  consequi  non  possumus  per  actus 
a  nobis  determinandos,  sed  tantum  a  Deo  prsestitutos. 

4°.  Seipsum  interimere  non  est  actus  fortitudinis,'sed 
temeritatis  et  audaciae.  Mors  contemnenda  est,  juxta 
praescriptum  rationis.  Suicidium  est  potius  actus  pusil- 
lanimitatis  ;  quia  suicida  impatiens  est  ferendi  aerumnas 
hujus  vitae. 

5°.  Cum  nulla  sit  peccandi  necessitas,  nec  suicidium 
potest  esse  licitum  ut  quis  se  a  periculo  turpiter  vivendi 
liberet.  Non  licet  crimen  certum  committere,  ut  crimen 
incertum  vitetur. 

6"^.  Vita  donum  est,  sed  acceptatio  hujus  doni  non 
pendet  a  nostra  voluntate  ;  et  data  est  nobis  vita  a  Deo, 
ut  ipsi  de  ea  rationem  reddamus. 

7°.  Vitam  nostram  restituimus  creatori  per  exercitium 
virtutis  ;  qui  autem  sese  occidit  non  reddit  Deo  vitam 
suam,  sed  eam  destruit. 

8°.  Suicida  non  destruit  solum  corpus,  sed  ipsum  sup- 
positum  humanum.  Ipse  pariter  sibi  adimit  occasionem 
merendi  in  corpore  per  tolerantiam  laborifm  quibus  sub- 
jicitur. 

9°.  Nemo  directe  aliquid  facere  potest,  quo  vita  sua 
periclitetur,  quia  sic  tenderet  in  sui  destructionem,  vel- 

letqiie  suicidium.  Hinc  debitum  conservandi  vitam  im- 
portat  debitum  adhibendi  media  qu;^  ad  hanc  conserva- 
tionem  Dcus  necessaria  fecit.  Nemo  ergo  inedia  sese 
perimere  potest.  In  morbis  adhibendaest  cura  ordinaria, 
ut  morbus  depellatur.  Dixi,  cu)'a  ordi)ia)  ia^  quia  nulla 
est  necessitas  adhibendi  media  extraordinaria,  neque  ea 
contra  quae  aliquis  maximam  repugnantiam  sentiret ;  hoc 
enim  praeceptum  de  vita  conservanda  positivum  est,  quod 
non  obligat  cum  tanto  dispendio  et  in  tanta  difficultate. 

10°.  Licet  sese  exponere  periculo  mortis,  quotiescum- 
que  id  postulat  officium  nostrum.  Imo  s^epe  necessarium 
est  ut  vitam  certo  periculo  exponamus  ;  quia  si  gravitas 
officii  quod  adimplendum  est  nostram  vitam  in  discrimen 
ponit,  Dei  voluntas  est  ut  hoc  periculum  subeamus. 

11°.  Licet  etiam  ex  motivo  charitatis  erga  alios  vitam 
propriam  in  discrimen  adducere.  Deus  enim  exercitium 
virtutis  approbat ;  ergo  non  agit  contra  voluntatem  Dei, 
qui  ex  motivo  charitatis  mortem  subit. 

12°.  Quando  imminet  periculum  mortis,  nec  alia  est 
via  evadendi,  licitum  est  ponere  actionem  quae,  etsi  et  ipsa 
periculo  non  careat,  non  ita  tamen  immediate  cum  morte 
connectitur.  In  eo  enim  casu  haec  actio  unicum  est  me- 
dium  conservandae  vitae. 

13^.  Licet  homini  austeritates  corporales  assumere,  etsi 
cognoscat,  eas  vitam  aliquantuhim  breviaturas  esse,  dum- 
modo  eas  assumat  ut  suis  passionibus  fraenum  imponat, 
vel  propter  alia  motiva  supernaturalia.  Gum  enim  neces- 
sarium  sit,  ad  finis  consecutionem,  passionibus  et  pravis 
cordis  incHnationibus  fraenum  injicere,  ne  voluntas  in  ser- 
vitutem  redigatur,  licitum  etiam  est  media  ad  hoc  neces- 
saria  adhibere.  Imo  istae  austeritates  necessario  assu- 
mendae  sunt,  si  aliter  finis  ultimus  non  potest  attingi.  Si 
enim  homo  ad  vitae  temporalis  sustentationem  subire  po- 
test   labores   qui  vitam   aliquantum    breviorcm    reddant, 

multo  magis  id  licitum,  imo  et  necessarium  erit,  ad  ser- 
vandam  vitam  spiritualem.  Istae  tamen  corporis  castiga- 
tiones  non  debent  esse  immoderatae,  neque  vitam  nota- 
biliter  breviorem  reddere  ;  quia  secus  homo  directe  in  sui 
destructionem  tenderet. 

14°.  Omne  malum  sensibile  subeundum  est,  vel  mors 
ipsa,  propter  executionem  officiorum  quae  obligant  ex  lege 
naturali.  Nam  officium  servandi  vitam  provenit  ex  officio 
adimplendi  fines  a  Deo  intentos.  Ergo,  si  ad  vitam  ser- 
vandam  necessarium  foret  contra  fines  a  Deo  intentos 
agere,  officium  servandi  vitam  non  posset  amplius  urgere. 

LIBER    III. 

DE     OFFICIIS     HOMINIS     ERGA    ALIOS. 


CAP.  I. 

DE    JUSTITIA. 


§  22i.  Homo,  relate  ad  alios  homines,  siib  duplici  re- 
spectii  spectari  potest,  vel  iit  persona  independens  ab  aliis 
hominibus,  vel  ut  membrum  alicujus  societatis  determi- 
natce.  Ex  utraque  hac  relatione  oriuntur  varia  officia  et 
jura.  Hinc  perutiJe  est  has  relationes  seorsum  considt- 
rare,  ut  sic  melius  hominis  officia  determinentur.  Omnes 
homines,  in  eis  qua3  constituunt  Inimanam  naturam,  a^qua- 
les  omnino  suiU,  cum  omnes  easdcm  habcant  facultateset 
animce  et  corporis,  atque  ad  eumdem  finrm  consequen- 
dum  ab  auctore  natunis  destinati  sint.  Hinc  a3quah'tas 
naturahs,  qua^  specifica  est,  fundamentum  est  justitiae 
inter  homines.  Ex  eo  enim  quod  omncs  homines  natura 
sua  sint  a^quales  et  ab  invicem  indepcndentes,  unusquis- 
quc  jus  suum  proprium  habet,  quod  ab  alio  violari  vow 
potest  quin  iste  agat  contra  moralem  ordinem.  Justitia3 
autem  est  unicuique  tribucre  rjuod  stium  cst,  ncminenKjue 
in  suo  jure  laedere.  Ergo  ha^c  a^fpialitas  ftindamentum 
est  justiti^  inter  homi   es. 

Hasc  aequalitas  est  ftindainenttnTi  jtistitiac  qtia^  viget 
inter  homines  consideratos  non  solum  ut  sunt  personae  in- 
dependentes,  sed  etiam  ut  sunt  membra  alicujus  societa- 
tis.  Exemplo  sit  relatio  inter  patrem  et  filium  :  Pater  et 
filius,  si    natura  eortim   specifica  spectatur,  sunt  a^quales; 

sed  fiHiis  a  patre  accipit  esse  ;  ergo  a^qualitas  inter  pa- 
trem  et  filium  jam  non  subsistit  in  concreto  ;  quia  ex  una 
parte  habetur  aliquid  datum,  ex  altera  aliquid  acceptum. 
Naturalis  autem  ordo  postulat  ut  haec  insequalitas  intro- 
ducta  in  concreto,  iterum  ad  aequahtatem  reducatur. 
Necesse  igitur  est  ut  filius  parentibus  honorem,  amorem, 
et  obedientiam  praestet  ;  et  hoc  praestando  tribuit  patri 
quod  patris  est,  seu  justitiam  erga  eum  servat.  Ergo  haec 
naturalis  sequalitas  est  fundamentum  justitiae  quae  existit 
inter  patrem  et  filium.  Idem  de  caeteris  relationibus  dici 
potest. 

Cum  creatura  nullum  jus  habeat  relate  ad  creatorem, 
patet,  nullam  justitiae  rationem  inesse  posse  homini  relate 
ad  Deum  ;  quia  Deus,  ut  Ens  supremum  et  infinitum, 
nulla  obHgatione  juri  correspondente  obstrictus  esse  po- 
test.  Ipse  vero  relate  ad  hominem  justitiae  rationem  ha- 
bet  ;  quia  honio  a  Deo  in  omnibus  pendet,  qui  propterea 
plcno  in  ipsum  jure  potitur. 

Justitia  aUa  dicitur  comrniLtativa^  alia  distributiva  ;  haec 
respicit  boni  communis  aequam  distributionem,  quae  fieri 
non  potest  per  aequalem  quantitatem,  sed  tantum  juxta 
proportionem  personarum  diversarum  in  communitate  de- 
gentium.  Est  ergo  haec  justitia  inter  societatem  et  indi- 
vidua  quae  eam  componunt.  Justitia  commutativa  est 
inter  ipsa  individua,  et  respicit  aequalitatem  inter  rem  ac- 
ceptam  ab  uno  et  compensationem  aHi  datam. 

Justitia  est  una  ex  praecipuis  seu  cardinaHbus  virtuti- 
bus,  et  sub  se  continet  multas  species  aHarum  virtutum 
ad  ipsam  spectantium.  Quando  aequale  redditur  alteri, 
justitia  stricto  sensu  exercetur.  AHquando  vero  benefi- 
cium  ita  magnum  est,  ut  impossibile  sit  aequale  reddere. 
Hinc  aHae  species  justitias  oriuntur.  Erga  Deum  est  r^- 
ligio  ;  erga  Y^2iTtr\tt^^  Hetas  filialis  ;  erga  superiores,  obser- 
vantia  et  reverentia. 

CAP.  11. 

DE    AMORE    MUTUO    INTER    HOMINES. 

§  24.   Propositio  XII.   Tenetur  HOMO   AMARE  ALIOS 

SICUTI  SEIPSUM. 

Probatur.  Tenetur  homo  sese  conformare  finibus  a 
Deo  intentis,  qui  illi  innotescunt  ex  consideratione  na- 
turalium  facultatum  entium.  Atqui  intentio  Dei  est  ut 
omnes  homines  ad  finem  ultimum  tendant,  quia  omnes 
eamdem  specificam  habent  naturam.  Ergo  tenetur  unus- 
quisque  velle  ut  c^teri  homines  finem  suum  consequan- 
tur.  Atqui  velle  bonum  alteri  est  eum  amare.  Ergo 
tenetur  homo  cseteros  amare. 

Sed  non  tenetur  homo  amare  tantum  caeteros  quantum 
seipsum.  Nam  tendimus  ad  bonum  prouti  ab  intellectu  re- 
praesentatur.  Atqui  intellectus  repraesentat  nobis,  bonum 
nostrum  esse  multo  intimius  cum  natura  nostra  connexum 
quam  bonum  ahorum.  Bonum  enim  nostrum  volumus, 
quia  est  perfectio  naturce  nostra^  individuae  et  nobiscum 
identificatur ;  bonum  autem  aliorum  volumus,  quia  natura 
eorum  similis  est  nostrae.  At  vero  major  est  connexio 
identitatis  quam  simiHtudinis.  Ergo  bonum  nostrum  ma- 
gisest  connexum  cum  nostra  natura  quam  bonum  aliorum. 
Ergo  non  tenemur  amare  c^teros  tantum  quantum  nos- 
metipsos,  sed  sicuti  nosmetipsos. 

Corollaria.  i'^.  Ergo  amor  erga  alios  non  fundatur 
in  utilitate  quae  nobis  ex  hoc  amore  provenire  potest,  sed 
in  ipsa  natura  humana,  estque  lex  rigorosa  naturae. 

2^.  Ergo  hic  amor  oritur  ex  amore  erga  Deum.  Ideo 
enim  tenemur  alios  amare,  quia  et  nos  et  illi  ad  eumdem 
finem  ultimum,  qui  Deus  est,  tendimus. 

3°.  Ergo  hic  amor  est  origo  omnium  officiorum  erga 
alios  homines,  et  haec  omnia  officia  isto  principio  conti- 


104  -^^  Jiire  Naturali. 

nentur  :  Quod  tibi  non  vis  fieri^  alteri  ne  feceris  j  et  qicod 
tibi  vis  fieri,  fac  et  alteri. 

4°.  Cum  alii  homines  eumdem  nobiscum  finem  ha- 
beant,  tenemur  evitare  omnes  actiones  quse  impediunt 
quominus  ipsi  hunc  finem  consequantur  ;  et  quotiescum- 
que  nostra  cooperatio  est  eis  absolute  necessaria,  eam  etiam 
praestare  tenemur.  Illa  sunt  officia  quae  aliis  ex  justitia 
debentur.  Praeter  officia  ex  justitia,  sunt  etiam  officia 
quae  humanitatis  et  benevolentiae  dicuntur :  ea  sunt,  ut 
recte  animadvertit  Tullius,  "  quae  sunt  iis  utilia  qui  acci- 
piunt,  danti  non  molesta." 

§  25.  Propositio  XIII.     Tenemur  inimicos  amare. 

Probatur.  Obligatio  amandi  alios  desumitur  ex  eo 
quod  ipsi  eamdem  nobiscum  habent  naturam,  atque  ad 
eumdem  finem  tendunt.  Atqui  inimici  nostri  non  cessant 
esse  homines.  Ergo  ex  eo  quod  sint  nobis  inimici,  non 
eximimur  ab  officio  eos  amandi. 

CoROLLARiA.  1°.  Ergo  odium  inimicorum  a  lege  na- 
turali  vetitum  est  ;  neque  potest  odium  esse  medium  quo 
jura  nostra  laesa  ab  aliis  resarciantur,  et  inimici  nostri  in- 
ducantur,  ut  nobis  satisfaciant.  Hinc  injustitia  aliorum 
nullum  nobis  tribuit  jus  eos  odio  habendi. 

2^.  Ergo  vindicta  illicita  est  ;  quia  vindicta  est  velle 
malum  alteri  ut  malum  ejus  ;  hoc  autem  est  odium.  Si 
privata  vindicta  Hcita  esset,  mundus  stragibus  repleretur. 

3°.  Etsi  vindicta  non  sit  licita,  potest  tamen  unusquis- 
que  mediis  legitimis  jus  suum  prosequi,  etiam  efficiendo 
ut  qui  nobis  nocuerint  a  legitima  auctoritate  puniantur, 
dummodo  id  fiat  ex  intentione  reparandi  ordinis  laesi,  non 
vero  siimendae  vindictae. 

4°.  Inimicis  non  licet  denegare  internum  amoris  affec- 
tum  ;  et  quod  spe  tat  actus  externos,  oportet  eis  exhi- 
bere  signa  communia  benevolentiae.     Non  est  autem  ne- 

cessarium  eis  exhibere  signa  specialia  amoris.  Nam  de- 
negare  eis  signa  ha^c  communia  non  est  medium  quo  jura 
nostra  resarciantur,  neque  per  hoc  inducuntur  inimici,  ut 
animum  nobis  nocendi  deponant.  Quandoque  tamen  eis 
ha^c  signa  denegari  possunt,  si  nempe  per  ea  audaciores 
fiant,  atque  magis  ad  nobis  nocendum  incitentur. 

§  26.  Cum  debeamus  alios  amare  sicuti  nosmetipsos, 
patet,  ordinem  aliquem  in  amore  erga  alios  servandum 
esse.  Sunt  enim  qui  magis  nobis  propinqui  sunt,  magis- 
que  nobiscum  connexi.  Hos  igitur,  recto  ordine  servato, 
plus  c?eteris  amare  oportet  ;  quia,  cum  similitudo  sit 
fundamentum  amoris,  quo  magis  haec  ad  identitatem  ac- 
cedit,  eo  major  est  ratio  hujus  amoris  praestandi.  Hinc 
patet,  parentes,  filios,  uxores  caeteris  plus  amandos  esse  ; 
consanguineos  plus  quam  extraneos,  etc.  Hic  tamen  cum 
S.  Thoma  animadvertere  oportet  :  ^^  Quod  propinquitas 
unius  hominis  ad  alium  attendi  potest  secundum  diversa, 
in  quibus  ad  invicem  sibi  communicant ;  ut  consanguinei 
in  naturali  communicatione,  concives  in  civili,  fideles  in 
spirituali,  et  sic  de  ca^teris.  Et  secundum  diversas  con- 
junctiones  sunt  diversimode  diversa  beneficia  dispensan- 
da  :  nam  unicuique  est  magis  exhibendum  beneficium 
pertinens  ad  illud,  juxta  quod  magis  nobis  conjunctus  est 
simpliciter  loquendo.  In  aliquo  rasu  magis  est  succur- 
rendum  extraneo  quam  patri,  si  primus  sit  in  extrema  ne- 
cessitate,  alter  vero  non  tantam  necessitatem  patiatur. 
Intelligendum  enim  est,  quod  magis  conjunctis  magis  est, 
caeteris  paribus,  benefaciendum.  Si  autem  duorum  unus 
est  magis  conjunctus,  alter  magis  indigens,  non  potest 
universali  regula  determinari  cui  sit  magis  subveniendum, 
sed  hoc  requirit  judicium  prudentis  "  (S.  Thomas,  2%  2^, 
Q-  31.  Art.  3). 

CAP.  III. 

DE    OFFICIIS    SPECTANTIBUS    INTELLECTUM    ET    VOLUNTA- 
TEM    ALIORUM    HOMINUM. 

§  27.  Quatuor  sunt  jura  quae  in  aliis  laedere  potissimum 
prohibemur  a  lege  naturali,  jura  nempe  spectantia  ad 
animam,  ad  corpus,  ad  honorem,  ad  proprietatem.  Hinc 
de  singulis  seorsum  tractandum  est. 

§  28.  Gravissimam  injuriam  irrogant,-qui  scienter  pra- 
vis  opinionibus  et  placitis  aliorum  animos  imbuunt.  Ipsi 
enim  Isedunt  id  quod  est  in  homine  praestantissimum,  quia 
principium  vitae  moralis  destruunt.  Nam,  depravato  in- 
tellectu,  necessario  depravatur  voluntas,  et  eo  quidem 
modo,  ut  aegre  admodum  ad  virtutis  semitam  reduci  pos- 
sit.  li  namque  omnium  hominum  sunt  scelestissimi  qui 
ex  pravis,  quas  animo  imbiberunt,  sententiis  male  agunt, 
quia  delicta  turpissima  quasi  praeclara  qusedam  facinora 
audentissime  perpetrant. 

§  29.  Propositio  XIV.    Mendacium  est  intrinsece 

MALUM,  AC  PROINDE  NUNQUAM  LTCET  MENTIRI. 

Probatur.  Mendacium,  quod  non  inepte  a  verbo  men- 
tiri  seu  contra  mentem  irederivari  potest,  est  manifestatio 
externa,  sive  per  sermonem  sive  per  aliud  signum  facta, 
quae  sit  contraria  cogitationi  internae,  seu  brevius,  est  lo- 
cutio  contra  mentem.  Atqui  intrinsece  malum  est  con- 
tra  mentem  loqui.  Ergo  mendacium  est  intrinsece  ma- 
lum.  Nam  1°,  Loquela  nobis  data  est  ad  manifestanda 
sensa  nostra  interna  ;  ergo  qui  mentitur  loquela  abutitur, 
ac  proinde  contra  ordinem  agit. 

2°.  Homo  unus  est ;  ergo  sicuti  cogitat,  sic,  si  loqui 
velit,  loqui  debet  ;  secus  enim  duplicem  se  faceret,  cum 

alius  esset  interius  et  alius  vellet  apparere  exterius.  Non 
tenemur  quidem  semper  sensa  interna  aliis  manifestare, 
ast  contraria  manitestarc  non  licct.  Hoc  conlirmatur  ex 
naturali  rubore  quo  suffunditur  is  qui  in  mcndacio  dc- 
prehensus  est.  Nullum  enim  fere  convicium  tam  graviter 
ferunt  homines  quam  si  mendaces  ab  aliquo  vocantur. 
Ergo  ipse  instinctus  naturalis  ostendit,  mentiri  esse  con- 
tra  naturam. 

2^°.  Veracitas  est  basis  ipsius  societatis.  Societas  enim 
est  cooperatio  plurium  ad  eumdem  finem  per  media  com- 
munia.  Atqui,  ni  homines  sint  veraces,  talis  coopera- 
tio  est  impossibilis  ;  quia  haec  sine  mutua  fiducia  haberi 
nequit. 

Prinxipia  ad  solvendas  difficultates.  i°.  Falsa 
est  ha^c  definitio  mendacii  data  a  Grotio  :  Sermo  reptig- 
ttans  c  11771  jure  existente  et  7nanenie  ejus  ad  quem  sernio  di- 
rigitur,  Non  enim  ideo  solummodo  mendacium  mahmi 
est  quia  alteri  damnum  infert,  sed  quia  naturse  houiinis 
repugnat  ;  si  mendacium  damnum  infcrt,  duplex  in  eo 
continetur  malitia.  Hinc  etsi  mcndacium  nullius  jus 
laederet  atque  in  commodum  cederet  alterius,  non  desine- 
ret  esse  intrinsece  mahim. 

2°.  Nulla  est  necessitas  addcndi  definitioni  hcec  verba, 
cu7n  ani77io  fallendi ;  nam  hoc  naturaHtcr  consequitur 
mendacium  ;  qui  enim  mentitur,  hoc  ipso  (juod  contra 
mentem  loquitur,  alios  fallere  nititur. 

3°.  Si  quis  aliquid  exterius  affirmat  ex  joco  quod  om- 
nes  adstantes  sciunt  evidenter  esse  falsum,  ut  si  quis 
dicat,  se  esse  annorum  bis  mille,  mendacium  proprie  dic- 
tum  non  profert  ;  quia  ejusmodi  locutio  est  contra  men- 
tem  materialiter,  non  vero  formaliter. 

4"".  Qui  quod  asserit  verum  putat  non  mentitur,  etsi 
assertum  ejus  sit  falsum  ;  quia  contra  mentem  non  lo- 
quitur. 

5°.  Mendacium  est  species  injustitiae,  quae  eo  major  est 
quo  major  est  obligatio  veritatis  manifestandae  et  quo 
majus  est  damnum  quod  aliis  per  mendacium  infertur. 

NoTA.  Restrictio  mentalis  habetur  cum  aliquis  verba 
alicujus  propositionis  ad  alium  sensum  quam  naturalem 
et  obvium  detorquet  et  restringit.  Duplex  est, /^r^  seu 
stricte  mentalis,  si  sensus  loquentis  ex  nullo  adjuncto  per- 
cipi  potest  ;  late  seu  improprie  mentalis,  si  sensus  ex  ad- 
junctis,  v.g.,  ex  modo  loquendi,  ex  usu  recepto,  ex  cir- 
cumstantiis  in  quibus  loquens  versatur,  colligi  potest. 
Ad  restrictionem  late  sumptam  revocari  possunt  aequivo- 
cationes  seu  amphibologiae,  quae  sunt  locutiones  habentes 
duplicem  sensum,  unum  magis,  alterum  minus  obvium. 

Licet  aliquando  veritatem  occultare  ;  si  nempe  ille  qui 
eam  exquirit  nullum  habet  jus  eam  exquirendi.  Ideo 
enim  Deus  sensa  interna  in  imis  cordibus  occultavit  ut 
ea  ibi  servemus  quando  necessitas  aut  officium  id  exigit. 
Hinc  indiscrete  interroganti  dari  possunt  responsa  am- 
bigua,  quin  tamen  licitum  sit  mendacium  proferre.  His 
utentes  veritatem  quidem  dicimus,  sed  obscuro  modo,  ne 
secretum  nobis  commissum  prodamus.  Hinc  fit  ut  am- 
bigua  responsa  non  sint  mendacia,  etsi  eveniat  ut  alii  per 
ea  in  errorem  inducantur.  Ambigua  responsa  dare  non 
licet  quando  qui  interrogat  jure  pollet  indagandae  veri- 
tatis  ;  tunc  enim  ipso  silentio  jus  ejus  laederetur. 

Restrictiones  mentales  late  aut  improprie  tales  ali- 
quando  adhiberi  possunt  ;  si  nempe  adsit  gravis  et  pro- 
portionata  causa,  v.g.,  si  ageretur  de  secreto  tegendo 
cujus  proditio  damnum  magni  momenti  vel  ipsi  loquenti 
vel  aHis  afferet,  et  nulla  pateret  alia  via  servandi  secreti 
essetque  debitum  veritatis  non  manifestandae.  Si  enim 
hoc  non  liceret,  saepe  et  respublica  et  individua  grave 
ferrent  detrimentum  ;  nec  interrogantes  proprie  decipi- 
untur,  sed  eorum  deceptio  permittitur  justa  ex  causa.    Si 

vero  talis  causa  non  adsit,  licituni  non  est  uti  restric- 
tionibus  mentalihus  improprie  dictis,  quia  earum  usus  in 
maximum  societatis  damnum  cederet,  eo  quod  nemo  alteri 
fidere  posset  ;  multo  minus  id  foret  licitum  si  pcr  tales 
restrictiones  damnum  proximo  inferretur. 

Restrictiones  pure  seu  stricte  mentales  semper  sunt 
illicitae,  quia  sunt  vera  mendacia,  eo  quod  sensus  verbo- 
rum  quem  loquens  intendit,  ex  nullo  adjuncto  cognosci 
possit. 

Hinc  patet  :  1°.  Posse  et  debere  sacerdotem  qui  pec- 
catum  in  confessione  excepit,  respondere  sciscitanti  de 
illo  peccato,  se  illud  nescire,  quia  illud  nescit  scientia 
communicabili.  Scit  enim  non  ut  homo,  sed  ut  minister 
Christi. 

2°.  Reum  a  judice  non  juridice  aut  non  legitime  inter- 
rogat.im  posse  respondere,  se  crimen  non  patrasse,  sub- 
inleUigendo,  de  quo  possit  inquiri,  seu  quod  fateri  tene- 
atur  (S.  Liguori,  Hb.  3,  n.  154).  In  nostris  curiis  Hcet 
reo  in  judicio  pubHco,  cum  ab  ipso  petitur  an  reus  sit  nec 
ne,  respondere,  se  reum  non  esse  ;  quia  ex  ipsa  legis  in- 
tentione  haec  assertio  non  respicit  factum,  sed  ejus  pro- 
bationem.  Apud  nos  ut  principium  inconcussum  habe- 
tur,  neminem  teneri  contra  seipsum  testimonium  proferre, 
etsi  a  judice  interrogetur. 

§  30.   Propositio  XV.     Ti:xF.  ruR   uxusquisque  per 

PUBLICANf  HDNESTATEM  ALIOS  JUVARE  AD  FINIS  ULTIMI 
CONSECUTIONEM. 

Probatur.  Tenetur  unusrpiisque  virtutem  colere  ; 
atqui  ad  virtutis  exercitium  pertinet  pubHca  honestas  ; 
quia  virtus  coH  non  p')test  quin  actus  interni  exterius 
sese  prodant  sintque  tum  externe  tum  interne  prxscripto 
legis  conformes. 

Insuper,  ex   officio   mutui  amoris  tenetur  unusquisque 

cooperari  iit  alii  finem  suum  consequantur.  Atqui  mala 
exempla  sunt  aliis  maximum  obstaculum  ad  finis  consecu- 
tionem,  eo  quod  per  ea  et  judicia  practica  pervertantur 
et  passiones  magis  inflammentur.  Ergo  cum  nobis  non 
liceat  quidquam  agere  quo  alii  impediantur  a  finis  con- 
secutione,  mala  exempla  vitanda  sunt,  ac  propterea  pub- 
lica  honestas  servanda  est. 

CoROLLARiuM.     Ergo  scandalum  est  species  injustitiae  ; 
quia  per  illud  alii  inducuntur  ad  ordinis  violationem. 


CAP.    IV. 

DE    OFFICIIS    QU.E    SPECTANT    CORPUS    ALIORUM. 
§  31.    PrOPOSITIO  XVI.       HOMICIDIUM  EST  ILLICITUM. 

Probatur.  Homo  non  est  propriae  vitae  dominus 
(§  21).  Ergo  multo  minus  jus  in  alterius  vitam  sibi  ar- 
rogare  potest.  Etenim  unusquisque  jus  habet  propriae 
vitae  conservandae,  ceu  medii  sibi  ab  auctore  naturae  col- 
lati  ut  per  exercitium  virtutis  finem  ultimum  consequa- 
tur  ;  ergo  qui  homicidium  committit  jus  aliorum  violat 
magnaeque  injustitiae  reus  fit.  Ex  dictis  pariter  sequitur, 
neminem  alios  in  membris  laedere  posse.  Hic  agitur  de 
injusta  ablatione  vitae  alienae  ;  non  committit  igitur  homi- 
cidium  qui  casu  et  absque  culpa  alium  occidit  ;  neque 
rei  sunt  homicidii  ^milites  pugnantes  in  justo  bello,  ne- 
qiie  magistratus  qui  juxta  legis  praescriptum  reum  morte 
condemnat. 

§  32.   Propositio  XVII.     Servato  moderamine  in- 

CULPATiE  TUTEL/E  LICITA  EST  INJUSTI  VIT^  AGGRESSORIS 
OCCISIO. 

Probatur.     Unusquisque  jus  habet  propriae  vitae  con- 

servandae.  Ergo  etiam  habet  jus  ad  mcdia  absolute  ne- 
cessaria  ad  hanc  conservationem,  dummodo  his  mcdiis 
utendo  aliorum  jura  certa  non  violet.  Atqui  in  casu  in- 
justce  aggressionis  scepe  unicum  medium  salvandas  vitae 
est  injusti  aggressoris  occisio,  et  hcec  nullius  jura  certa 
violat.  Ergo,  si  necesse  sit,  hoc  medio  licite  uti  potest 
qui  injuste  ab  aliis  impetitur.  Etenim  in  casu  injustae 
aggressionis  et  qui  aHum  aggreditur  et  qui  aggressionem 
patitur,  jus  habent  conservandae  vitae,  sed  quia  aggressor 
alterius  vitam  in  discrimen  libere  vocavit,  jus  ejus  qui 
aggressionem  patitur  juri  alterius  praevalet.  Hinc  nulla 
injuria  fit  aggressori  si  aker  illum  occidit  ut  seipsum 
defendat. 

Principia  ad  solvendas  difficultates.  i°.  Ad 
licitam  injusti  nggressoris  occisionem  duae  sunt  condi- 
tiones  servandae :  ut  haec  occisio  sit  hic  et  nunc  unicum 
medium  vitae  tuendae,  et  ut  mors  ipsa  directe  non  inten- 
datur.  Nam  si  non  esset  medium  unicum,  non  esset  me- 
dium  necessarium,  ac  proinde  non  posset  dici,  jus  ad 
vitam  servandam  unius  venire  in  colHsionem  cum  jure 
alterius.  Hae  duae  conditiones  exprimuntur  per  verba  : 
sen^ato  moderamine  inculpatce  tutelce. 

2°.  Qui  seipsum  defendendo  aHum  occidit  non  facit 
malum  ob  finem  bonum,  sed  actionem  bonam  ponit,  i.e., 
vitam  suam  legitime  tuetur,  ex  qua  actione  per  accidens 
sequitur  amissio  vitae  alterius.  Haec  mors  imputanda  non 
est  occisori,  sed  injusto  aggressori,  qui  aHum  in  duram 
conjecit  necessitatem  sese  tuendi  taH  violento  medio. 

3°.  Haic  defensio  propriae  vitae  non  est  auctoritatis  exer- 
citium,  neque  actus  vindictae,  sed  exercitium  proprii  juris. 

4°.  Aggressoris  mors  cum  amissione  ultimi  finis  con- 
nexa  esse  potest ;  sed  hoc  non  est  nisi  ipsi  aggrcssori  im- 
putandura,  ipse  enim  potuit  et  debuit  ab  injusta  aggres- 
sione  desistere. 

5°.  Etsi  homo  possit  injustum  aggressorem  occidere, 
ad  id  tamen  non  semper  tenetur.  Potest  enim  ipse  in- 
tuitu  boni  superioris  ordinis,  ut  charitatis  in  Deum,  boni 
spirituaHs  aggressoris,  defensionem  omittere.  Nulla  enim 
inordinatio  est  in  eo  quod  aliquis  bono  superioris  ordinis 
bonum  inferioris  postponat.  Aliquando  tamen  urget  ob- 
ligatio  defendendi  propriam  vitam,  si  nempe  per  omissio- 
nem  hujus  defensionis  aliorum  jura  violantur. 

6°.  Si  quis  alteri  surripere  conatur  quae  ei  ad  vitae  sus- 
tentationem  sunt  necessaria,  ita  ut  is  cui  hsec  bona  aufe- 
runtur  in  extrema  aut  quasi-extrema  necessitate  consti- 
tuatur,  evidens  est,  posse  eum  qui  hanc  injuriam  patitur 
bona  sua  defendere,  etiamsi  ad  eorum  defensionem  ne- 
cesse  esset  aggressori  mortem  afferre ;  quia  in  casu  idem 
est  ac  si  aggressor  ipsam  vitam  impeteret.  Si  bona  quae 
fur  conatur  surripere  sunt  magni  momenti,  neque  aliud 
medium  suppetit  illa  defendendi  aut  recuperandi,  cum 
ablata  fuerint,  nisi  occisio  injusti  aggressoris,  tunc  juxta 
communem  opinionem  sapientum  licitum  est  ista  defen- 
dere  cum  occisione  furis  ;  siquidem  quisque  jure  potitur 
conservandi  bona  magni  momenti  et  adhibendi  media  ad 
id  absolute  necessaria.  Praeceptum  vero  amoris  mutui 
non  obligat  in  casu  prsesenti  eum  qui  aggressionem  pati- 
tur  ad  praeferendam  vitam  furis  conservationi  propriorum 
bonorum,  eo  quod  fur  sponte  sua  cum  plena  deliberatione 
periculo  mortis  sese  exponat.  Hoc  tamen  negant  alii 
asserentes,  in  casu  vitam  furis  praestantiorem  adhuc  esse 
bonis  temporalibus  adeoque  praeferendam. 

7*^.  Licitum  est  eum  qui  integritatem  membrorum  lae- 
dere  vellet  per  inflictionem  vulnerum  propulsare,  etsi  ex 
hac  defensione  mors  aggressoris  per  accidens  sequatur. 
Imo,  si  aliter  quam  per  occisionem  injusti  aggressoris 
integritas  membrorum  servari  non  posset,  liceret  eum 
morte  afficere.     Jus  enim   ad  integritatem  membrorum 

habcmus,  qiiod  in  casii  juri  alterius  antecellit.  Idem  de 
conservatione  pudiritice,  ut  fert  communis  sapientum 
opinio,  est  asserendum. 


CAP.  V. 

DE    HONORE    ALIORUM    SERVANDO. 

§  17^.  Honor  formaliter  sumptus  consistit  in  bona  ex- 
istimatione  quam  alii  de  nobis  habent,  radicaliter  vero  in 
decore  virtutis  aliisque  dotibus  personam  exornantibus, 
unde  alii  bonam  de  ea  existimationem  efformant.  Honor 
aliorum  triplici  ratione  laedi  potest  : 

1°.  Contuftielia^  conviciis  aut  improperiis^  quae  fiunt  cum 
aliquis  id  quod  est  contra  honorem  alterius  coram  ipso  et 
aHis  qui  forte  adsunt  verbis  aut  aliis  signis  manifestat. 

2°.  Calumnia^  cum  aliquis  vel  occulte  vel  aperte  alium 
falsi  criminis  accusat. 

3°.  Detractione,  cum  aliquis  manifestat  occultos  defec- 
tus  aut  peccata  aliorum  iis  qui  nullum  habent  jus  ea 
cognoscendi. 

§  34.   Propositio  XVni.     Tenetur  homo  aliorum 

HONOREM  NON   L/EDERE. 

Probatur.  Judicium  nostrum  conforme  debet  esse  re- 
bus,  et  manifestatio  externa  debet  esse  conformis  judicio 
interno  (§  29).  Ergo  actus  virtutis  aliorum  ut  tales  judi- 
care  debemus,  et  manifestatio  exterior  huic  judicio  con- 
formis  esse  debet.  In  hoc  autem  consistit  honor  quem 
aliis  tribuimus.  Ergo  honor  proximo  tribuendus  est. 
Insuper,  bona  existimatio  est  unicuique  valde  necessaria 
in  societate,  quia  est  fundamcntum  et  prxsidium  bono- 
rum  praecipuorum  quas  homini  vitam  civilem  agenti  ob- 

tingere  possunt.  Qui  bona  fama  non  gaudet,  neque  offi- 
ciis  suis  in  societate  fungi,  neque  ab  aliis  juvamen  quod 
sibi  necessarium  est  accipere  potest.  Praeterea,  nihil  est 
quod  majorem  afferat  cuique  ingenuo  dolorem  quam 
famae  jactura.  Ergo  jus  quisque  ad  famam  habet  quam- 
diu  eam  publico  aliquo  flagitio  non  abjecit. 

CoROLLARiA.  1°.  Qui  aHorum  honorem  injuste  laesit 
damnum  reparare  tenetur  ;  quia  justitiae  est  unicuique. 
quod  suum  est  tribuere  ;  quod  ergo  injuste  ablatum  est, 
quantum  fieri  potest,  restaurare  oportet. 

2°.  Nemo  ut  malus  haberi  potest,  nisi  certo  constet 
eum  malum  esse ;  mera  probabilitas  aut  suspicio  non 
potest  alios  jure  certo  privare  ;  ergo  judicia  temeraria  de 
proximo  vetita  sunt. 

3°.  Qui  ut  homo  pravus  cognoscitur  ab  aliquo  indi- 
viduo,  non  potest  ut  pravus  in  publicum  traduci  quamdiu 
ut  probus  ab  aliis  habetur.  Etenim  quamdiu  ejus  pravi- 
tas  nondum  est  nota  publice,  ipse  adhuc  jure  gaudet  ad 
bonam  existimationem  ab  aliis  exigendam,  neque  privata 
cognitio  alicujus  individui  hoc  jus  ipsius  pessumdat.  Si 
autem  aliorum  interest  ut  ipsius  pravitatem  habeant  com- 
pertam,  ne  ab  ipso  decipiantur  damnumque  reportent, 
licite  haec  eis,  quorum  interest,  poterit  ostendi. 

§  35.     Propositio  XIX.     Illicita  est  honoris  cru- 

ENTA  DEFENSIO. 

Probatur.  Occisio  injusti  aggressoris  contra  hono- 
rem  non  est  medium  a  natura  ordinatum  ut  honorem 
nostrum  tueamur.  Ergo  talis  aggressor  dari  morti  non 
potest.  Etenim  honor  radicaliter  sumptus  nequit  nobis 
auferri,  formaliter  sumptus  nullatenus  defendi  potest  ca- 
lumniatoris  occisione  ;  haec  enim  non  mutat  judicia  alio- 
rum,  sed  potius  confirmat.  Unicum  medium  efficax  vin- 
dicandi  proprii  honoris  est  ut  ope  virtutis  ostendamus, 

falsa  esse  ea  qiu^  nobis  per  calumniam  objecta  fuere.  In 
civili  societatc  audacia  caluinniatoris  per  legitimam  etiam 
auctoritatem  coerceri  potest. 

Prixcipia  ad  solvexdas  difficultates.  i°.  Honor 
radicaliter  sumptus  vita  prcestantior  est,  sed  illius  dispen- 
dium  inviti  subire  non  possumus.  Honor  formaliter  ac- 
ceptus  vitx  non  pn^stat  ;  non  enim  intrinsecum,  sed  ex- 
trinsecum  decus  est  hominis.  Hinc  etsi  nonnunquam 
fieri  posset  per  accidens  ut  occisio  calumniatoris  ad  ca- 
lumniam  de  medio  toUendam  pertingeret,  non  ideo  lici- 
tum  foret  eum  interimere,  quia  in  casu  jus  nostrum  in 
conflictu  cum  alterius  jure  non  praevaleret. 

2"".  Cum  abquis  actu  ab  alio  percutitur,  potest  laesus 
vim  vi  repellere,  non  vero  occidere  percussorem  ;  vita 
namque  in  periculo  haudquaquam  versatur. 

§  36.    PrOPOSITIO    XX.       DUELLUM    EST    ILLICITUM. 

Probatur.     Duellum  est  pugna  inter  duos  ex  condic- 

to  et  privata  auctoritate  suscepta,  honoris  tuendi  causa. 

Porro  talis  pugna  est  illicita.     Etenim  continet  in  se  tum 

suicidii  tum  homicidii  malitiam.     Sane  qui  duellum  sus- 

cipit  obnoxius  evadit  periculo  vel  amittendae  vitae  propriae 

vel  auferendai  ahenae,  et  quidern  nuUa  legitima  causa  ex- 

istente.      Nam  honor  cruenta  defensione  servari    nequit 

(§  35)-     Quod  si  hoc  pacto  custodiri  licite  posset,  duel- 

lum  adhuc  ad  fmem  ejusmodi  consequendum  nullatenus 

perduceret.    Causa  enim  victoric^e  non  est  innocentia  ejus 

cujus  honor  laesus  fuit,  sed  major  pugnantium  dexteritas, 

quin  et  multae  accidentales  circumstantise  nuUatenus  cum 

innocentia  aut  culpal)ilitate  pugnantium  colligatae.     Ab- 

surdum  insxiper  est  veritatis  investigationem  gladio  com- 

mittere  ;  ad   hoc  enim  ratio  nobis  a  creatore  data  fuit. 

Denique,   duellum   est   actus  barbariei,  non  autem   pru- 

dentix  et  fortitudinis  ;  unde  ad  existimationem  compa- 

randam  niilli  usui  potest  esse  ;  secus  hoc  pacto  latrones 
essent  honoratissimi. 

Principia  ad  solvendas  difficultates.  i°.  Absur- 
dum  est  dicere,  duellum  esse  defensionem  ;  quia  qui  ex 
condicto  init  certamen  singulare  consulto  quaerit  adver- 
sarium  et  illi  aequalia  arma  tribuit. 

2°.  Vita,  ex  dictis  (§  35),  non  est  honori  formaliter 
sumpto  posthabenda;  unde  non  licet  vitam  propriam  aut 
ahenam  certo  periculo  exponere  ad  eum  defendendum. 

3°.  Etsi  aliquando  eveniat  ut  qui  certamen  singulare 
detrectat  ab  aliis  tanquam  ignavus  despiciatur,  non  ideo 
ei  duellum  inire  licet.  Bonitas  enim  aut  inaHtia  actionis 
non  in  pr^judiciis  et  erronea  quorumdam  opinione,  sed  in 
concordantia  cum  fine  assequendo  fundatur.  Multo  ma- 
jor  et  sanior  pars  societatis  laude  dignum  habet  eum  qui, 
declinato  singulari  certamine,  officio  suo  fungitur.  Insu- 
per,  duellum  iniens  injuriam  sibi  illatam  nequit  propulsare, 
et  semper  ahis  mediis  notam  ignaviae  a  se  repellere  potest. 

4°.  Honor  cuiHbet  necessarius  mediis  inhonestis  nequit 
comparari.  Bonitas  aut  maUtia  objectiva  aHcujus  actio- 
nis  desumenda  est  ex  natura  rei,  non  autem  ex  eo  quod 
ahquando  per  accidens  cum  actione  connectitur.  Secus 
enim  dici  posset,  virum  honoratum  qui  quadam  fortunae 
vice  bona  amiserit  posse  sibi  per  furtum  aHa  comparare, 
ne  a  splendore  pristinse  conditionis  excidat. 

5°.  Ignavus  immerito  appehatur  qui  officia  sua  erga 
Deum  et  aHos  homines  servat.  Imo,  major  fortitudo  et 
virtus  requiritur  saepe  ad  dueUum  detrectandum  quam  ad 
iHud  ineundum.  Praejudicia  autem  hominum  pravorum 
nihiH  sunt  facienda. 

6"^.  DueHumperperam  aequiparatur  beUo  inter  nationes  ; 
nam  beUum  est  justa  defensio  aHcujus  nationis  cui  sua 
jura  sarta  tecta  servandi  quaevis  aHa  praecluditur  via. 
DueUum  vero  inepte  defensio  vocatur.     Hinc  neque  in 

statu  naturali,  i.e.,  ante  societatis  civilis  institutionem, 
liceret  duellum  suscipere  ad  propria  jura  tuenda,  cum 
etiam  in  illo  statu  medium  inter  et  finem  nulla  deprehen- 
datur  proportio. 

7°.  Duella  judicialia  nunquam  Ecclesioe  universali  rata 
fuere,  et  certo  certius  gladius  non  est  medium  ad  verita- 
tem  investiiiandam  idoneum. 

LIBER  IV. 

DE    JURE    PROPRIETATIS. 


CAP.   I. 
DE    ORIGINE    JURIS    PROPRIETATIS. 

§  37.  Yoxproprietas,  ad  mores  translata,  assumitur  ad 
exprimendum  dominium  alicui  personae  in  res  materiales 
competens.  Ea  consistit  in  jure  quo  aliquis  gaudet  dis- 
ponendi  de  aliqua  re  pro  lubito,  caeterosque  quoad  usum, 
fructus  atque  ipsammet  rem  excludendi.  Quod  enim 
alicui  proprium  est,  ita  arcte  cum  illo  conjungi  debet  ut 
cum  nullo  alio  eadem  ratione  conjungatur.  Hinc  in 
aerem  nulla  locum  habet  proprietas,  eo  quod  inter  illum 
et  hominem  quemdam  nulla  viget  tam  stricta  conjunctio, 
ut  ejus  usus  ad  alios  quoque  non  pertineat.  Ergo  aer  jure 
proprietatis  a  nemine  possideri  potest,  sed  est  aHquid  om- 
nibus  commune.  Nisi  igitur  quis  possideat  jus  omnes 
alios  excludendi  ab  usu  et  dispositione  alicujus  rei,  ejus 
proprietate  minime  potitur. 

§  38.  Propositio  XXI.  Jus  proprietatis  etiam  sta- 

BILIS  EST  A  NATUR^  LEGE  SANCITUM. 

Probatur.  Homo  oneri  subjicitura  Deo  sibi  imposito 
vitse  suse  conservandae.  Ergo  et  subjacet  oneri  assumen- 
di  media  quse  ad  hoc  necessaria  sunt,  ac  proinde  jus  ad 
illa  habeat  necesse  est.  Atqui  inter  haecmedia  suntplura 
quse  usu  consumuntur  quaeque  pluribus  eodem  tempore 
inservire  haud  possunt.  Ergo  habet  homo  jus  illa  sibi 
ita  assumen^i  ut  alios  ab  eorum  usu  excludat.      In  hoc 

aiitem  sitiim  cst  jus  proprietatis.  Ergo  hoc  jiis  in  lege 
natura^  fundatur.  Hcec  quidem  cpioad  j^roprietatem  re- 
rum  quce  usu  consumuntur.  Ast  homo  praeterea  a  natura 
habet  jus  proprietatis  stabilis  acquirendce.  Etenim  pa- 
randa  media  in  vitce  praesidium  non  solum  praesens,  sed 
etiam  futurum  tempus  spectant  :  et  sane  non  ita  abun- 
dant,  pra^sertim  ob  generis  humani  incrementum,  ut  sem- 
per  et  pro  lubito  prassto  sint.  Hinc  ne  homo  vitam  suam 
ludibrio  fortunas  committat,  necesse  habet  procurare  me- 
dia  quibus  in  posterum  uti  possit.  Atqui  in  hoc  consisti.t 
jus  proprietatis  stabilis.  Ergo,  etc.  Praeterea,  homines, 
specifice  spectata  ipsorum  natura,  omnes  sunt  aequales. 
Ergo  nemo  tenetur  pro  aliis  laborare  vel  aliis  fructum  sui 
laboris  relinquere  quin  pro  eo  aequam  recipiat  compensa- 
tionem.  Atqui,  dempto  jure  proprietatis  stabilis,  multi 
pro  aliis  laborare  tenerentur  quin  ullum  pro  suo  labore 
fructum  reciperent.  Nam  fundi  non  spontanee,  sed  la- 
bore  et  industria  hominis,  fructus  producunt.  Si  ergo 
is  qui  fundum  a  nemine  adhuc  occupatum  suo  labore 
fecundat,  sepibus  circumdat,  puteum  in  eo  fodit  casam- 
que  aedificat,  post  messem  alii  eum  cedere  teneretur, 
omnem  suum  laborem  cedere  deberet,  nulla  praestita 
compensatione.  Ergo  ex  ipsa  naturali  aequalitate  homi- 
num,  ac  proinde  ex  jure  naturae,  ipsi  oritur  jus  fundiim 
ita  occupandi  ut  omnes  alios  ab  ejus  usu  et  dispositione 
valeat  arcere.  Porro  hoc  constituit  jus  proprietatis. 
Ergo  jus  proprietatis   a  lege  naturae  sancitur. 

Jus  ergo  proprietatis  in  ipsa  natura  innititur,  hac  du- 
plici  ex  ca\isa  : 

i^.  Quia  natura  postulat  ut  mcdia  ad  vitam  conscrvan- 
dam  adhibeamus. 

2°.  Quia  jus  ha])emus  ad  frurtum  prn])rii  lal^oris  j)er- 
cipiendum,  eo  quod  effectus  acausa  sua  dependeat  sitque 
veluti  causae  proles  et  sequela. 

Actualis  vero  proprietatis  possessio  requirit  facta  non- 
nulla  quibus  jus  naturae  in  effectum  reducatur. 

CoROLLARiA.  1°.  Ergo  falsum  est,  jus  proprietatis 
stabilis  ductum  fuisse  a  consensu  hominum.  Fabulan- 
tur  nonnulli,  bona  omnia  in  principio  communia  fuisse, 
et,  aucto  hominum  numero,  cum  ipsi  in  varias  mundi 
partes  abiissent,  conventione  facta  unicuique  suas  terrae 
partes  assignatas  fuisse.  De  hac  conventione  silent  his- 
toric^e,  et  si  extitisset,  nullam  invexisset  in  posteros  obliga- 
tionem.  Bonorum  ergo  communitas  erat  negativa  non 
vero  positiva^  et  hoc  sensu  explicanda  est  quod  singulis 
ante  occupationem  erat  potestas  quamhbet  terrae  partem 
sibi  in  proprietatem  vindicandi.  At  pars  semel  occupata 
devenit  in  occupantis  proprietatem,  etiam  independenter 
ab  aUorum  consensu. 

Haec  occupatio  quibusdamlimitibuscoercebatur;  quip- 
pe  ad  legitimam  occupationem  requiritur  non  solum 
actus  internus  vokmtatis  rem  suam  faciendi,  sed  et  ipsa- 
met  occnpatio,  quae  perficitur  actu  aUquo  positivo  quo 
aliquis  rei  possessionem  arripiat,  animumque  prodat  rem 
sibimet  appropriandi  ;  nisi  enim  tale  signum  externum 
adhiberetur,  caeteri  certiores  non  fierent  de  ejusmodi  oc- 
cupatione,  ac  proinde  obligationi  agnoscendi  dominium 
alterius  non  essent  obnoxii. 

2°.  Ergo  ahenum  a  veritate  est,  jus  proprietatis  a  legi- 
bus  civiHbus  fuisse  introductum.  Lex  civilis  societatem 
civilem  subsecuta  est,  et  ipsa  societas  civilis  societatem 
domesticam  ;  quia  ipsa  ab  unione  variarum  famiharum 
in  unam  communitatem  coeuntium  efformata  fuit.  Atqui 
familiae  jus  proprietatis  tanquam  ad  ipsarum  conserva- 
tionem  omnino  requisitum  jam  habebant.  Ergo  jus  istud 
extitit  ante  societatis  civiHs  institutionem. 

Immerito  igitur  legi  civiU  hujus  juris  origo  affingeretur. 
DupUcem  ob  causam  asserunt  quidam  auctores,  hoc  jus 

alege  civili  inductum  fuisse  :  i°,  quia  nonnulli  putant,  in 
statu  primigenio  hominibus  jus  inesse  ad  omnia,  ac  pro- 
inde  nihil  ad  privatum  hominem  pertinerc  posse  ;  2°,  quia, 
ut  alii  affirmant,  extra  societatem  civilem  jus  proprietatis 
necessaria  defensione  et  tutela  careret.  Prima  ratio  est 
absurda.  Jus  enim  omnium  ad  omnia  absurdum  est. 
Nam  jus  aliqua  re  utcndi  necessario  importat  in  aliis  ob- 
ligationem  eum  qui  hoc  jure  gaudet  non  impediendi  in 
ipsius  exercitio.  Ergo  impossibile  est  ut  sit  jus  omnium 
ad  omnia.  Altera  ratio  nititur  falso  supposito,  nempe  jus 
nostrum  nullum  esse  si  desit  physica  vis  ad  illud  contra 
omnes  invasores  propugnandum.  Hoc  pacto  enim  po- 
testas  moralis  cum  vi  physica  confunderetur.  Societatis 
quidem  est  jus  proprietatis  civium  protegere,  sed  ipsa  hsec 
jura  supponit  jam  existentia,  non  vero  creat.  Magni  sane 
momenti  est,  nostris  praesertim  temporibus,  veram  pro- 
prietatis  originem  statuere,  ne  Socialistarum  et  Commu- 
nistarum  systemati  faveamus.  Si  enim  proprietatis  origo 
a  lege  civili  originem  ducit,  auctoritas  suprema,  maxima 
civium  parte  postulante,  haud  dubio  illam  abrogare  po- 
terit,  quotiescumque  judicaverit  talem  abrogationem  in 
bonum  totius  communitatis  cedere,  eamque  pro  bono 
communi  necessariam  esse.  Ad  auctoritatem  enim  su- 
premam  pertinet  eas  leges  statuere  qaas  judicat  bono 
communi  necessarias,  dummodo  per  eas  justitia^  leges  non 
violentur.  Jam  vero  nulla  civibus  injustitia  fit  per  hanc 
abrogationem,  si  proprietatis  jura  a  lege  civili  rcvera  or- 
tum  duxerunt.  Posset  quidem  contra  sociah'smum  adluic 
argui,  talem  legis  proprietatis  abrogationem  revera  cedere 
in  detrimentum  societatis  ;  ast  hoc  non  ostenderet  legem 
illam  fore  injustam,  si  auctoritas  suprema  et  major  pars 
populi  revera  judicaret  melius  fore  ut  lcx  proprietatis  ab- 
rogaretur.  Contra  haec  objici  posset  Scholasticos  duce 
S.  Thoma  docuisse  jus  proprietatis  non   oriri  a  lege  na- 

ttircc,  sed  a  lege  positiva  2m\.  jure gentiiim.  Ast  per  jus  gen- 
tium  non  intellexerunt  neque  legem  civilem,  neque  pacta 
a  variis  nationibus  inita,  sed,  ut  ait  S.  Thomas,  conclusi- 
ones  ex  principiis primis  legis  naturce^  quae  ideo  ab  omni- 
bus  gentibus  admittebantur,  quia  omnes  has  conclusiones 
in  principiis  contentas  esse  evidenter  videbant.  Ad  legem 
proprie  dictam  naturalem  ea  tantum  praecepta  pertinere 
judicabant,  quse  ex  ipsis  essentialibus  relationibus  inter 
Deum  et  homines,  et  inter  ipsos  homines  fluunt.  Jam 
vero  jus  proprietatis  non  ex  talibus  relationibus  profluit, 
sed  pendet  a  conditione  in  qua  homo  in  prsesenti  ordine 
invenitur.  Si  enim  homo  rebus  materialibus  non  egeret 
ad  victum,  vestitum  et  tectum  sibi  procuranda,  aut  si  quae 
necessaria  sibi  sunt  semper  ad  manus  essent  absque  ullo 
labore  et  difficultate,  jus  proprietatis  in  fundos  inutile 
prorsus  foret  neque  existeret."^ 

Etsi  jus  proprietatis  in  fundos  non  pendeat  a  lege  civili, 
negari  tamen  non  potest  auctoritatem  civilem.jus  habere 
impediendi  quominus  fundi  in  manus  veniant  unius  aut 
paucorum  hominum,  cum  hoc  haud  dubio  in  perniciem 
totius  societatis  cederet.  Verum  quidem  est  homines  jus 
habere  acquirendi  sua  industria  aut  labore  fundos  etiam 
niulto  ampliores  iis  qui  ad  vitam  sustentandam  sunt  ne- 
cessarii  ;  sed  hoc  jus  non  est  ejusmodi  ut  nuUis  Hmitibus 
circumscribi  possit,  quia  bona  materialia  a  Deo  condita 
sunt  in  utilitatem  totius  generis  humani.  Si  ergo  accu- 
mulatio  fundorum  in  unius  aut  paucorum  manibus  in 
damnum    cederet  totius    societatis,  Auctoritatis    socialis 

*  Plures  jurisperiti  videntur  considerasse  jiis  proprietatis  in  fundos  non  in  se 
sed  prouti  tempore  /eudalhnii  vigebat.  Tota  regio  armis  expugnata,  regis  esse 
censebatur.  Ille  vero  maximam  partem  regionis  mter  suos  duces  dividebat  cum 
onere  annexo,  ut  ei  in  bello  gerendo  auxilium  ferrerent.  Hi  duces  iterum  magnam 
partem  fundorum  sibi  creditorum  inter  milites  sibi  subjectos  dividebant  cum 
eodem  onere  servitii  militaris.  Hinc  nibil  mirum  si  jus  possidendi  fundos  a  lege 
nati''nis  pendere  censebatur.  Ast  hoc  non  ostendit  jus  ipsum  proprietatis  a  lege 
civili  repotcudum  esse. 

est  damna  lixc  suis  legibus  pr;\;cavere,   quia   \\\    lali  c.sli 
jus  communitatis  pra^^alet  juri  })rivatoruin. 

§39.  PrOP(.)SITIO  XXII.  COMMUMSMUS  ABSQUE  SUM- 
MA  INJUSIT  IIA  SUMMOQUE  HUxMAN/E  SOCIETATIS  INCOM- 
MODO    IN    PRAXIM    DEDUCI    NEQUIT 

Probatur.  Communistee  conferunt  singulis  membris 
societatis  cequale  jus  ad  proprietates  omnes  qua^  in  ea  in- 
vcniuntur  ;  ac  proinde  necesse  est  ut  omnes  proprietates 
stabiles  aequaliter  inter  on.nes  socios  dividantur.  Atcjui 
hoc  injustum  et  absurdum  est.  Injustum  ;  quia  liiedit 
aequalitatem  hominum,  ob  quam  ipsi  talem  a^qualitatem 
adstruunt.  Necesse  eni  n  esset  ut  qui  sua  industria  et  la- 
bore  majora  praedia  sibi  comparavisset,  eacum  aliisdivide- 
ret,  ac  proinde  aliis  partem  sui  laboris  suoeque  industri?e 
cederet  quin  ullam  pro  hoc  labore  compens  tionem  acci- 
peret.  Absurdum  ;  nam  etiamsi  divisio  omnium  bono- 
rum  supponeretur  geometrice  facta,  brevi  tempore  eadem 
inaequalitas,  quas  nunc  viget,  in  fortunarum  distributione 
introduceretur.  In  multis  enim  familiis  plures  quam  i  ^ 
aliis  habentur  hberi,  minores  partes  a  parentibus  accep- 
turi  ;  alii  sunt  aUis  industriosiores,  alii  suarum  rcrun  ne- 
gligentes  ;  alii  sua  bona  dissipant,  alii  ea  male  adminis- 
trant.  Ergo  alii  aliis  ditiores  evadant  necesse  est.  Unde 
haec  divisio  jugiter  insiauranda  esset  ut  aequalitas  serva- 
retur.  Atqui  hoc  in  maximum  damnum  societatis  cede- 
ret.  Nam  ex  eo  quod  nemo  posset  possidere  stabilem 
proprielatem,  sequeretur,  neminem  fore  (pii  vcllct  sua  in- 
dustria  aliquid  acquirere,  aut  incommoda  subire  ad  com- 
paranda  media  quiiius  nec  ipse  neque  illi  qui  maxime  ei 
rari  sunt  possent  uti.  Omnia  ergo  niotiva  et  incitamenta 
a  I  industria  n  et  laborem  tollerentur  de  medio  in  tali 
communitate;  ac  loco  magnne  felicitatis  qiia-n  commu- 
nismi  fautores   populis  promittunt,  brcvi  tcmpore  uuigna 

haberentur  miseria  et  annonae  caritas.  Unicum  medium 
toUendi  de  medio  communem  ignaviam,  quae  ex  cominu- 
nismo  semel  stabilito  necessario  oriretur,  in  eo  esset  ut 
omnes  cives  cogerentur  ad  sua  pensa  determinata  singulis 
diebus  persolvenda,  et  sic  tota  communitas  ad  veram  ser- 
vitutem  reduceretur.  Cives  enim  non  pro  se  sed  pro  aliis 
laborare  cogerentur.  Atqui  proprie  dicta  servitus  in  eo 
consistit  ut  quis  de  proprio  labore  non  possit  libere  dis- 
ponere,  sed  illum  aliorum  dispositioni  relinquere  tene- 
atur.  Ad  id  profecto  tendunt  modernae  doctrinae  de 
hominum  aequalitate. 

Principia  ad  solvendas  difficultates.  i°.  Ex 
proprietate  quidem  multa  sunt  exorta  jurgia  et  Htes ; 
verum  non  ipsa  rei  natura,  sed  hominum  malitia  hsec 
genuit.  Quod  si  jus  proprietatis  non  vigeret,  pejora 
mala  exorirentur. 

2°.  Apostoli  in  Ecclesiae  primordiis  introduxerunt  bo- 
norum  communitatem,  sed  non  pro  omnibus,  neque  ex 
praecepto,  ut  patet  ex  historia  Ananiae. 

3°.  Communitas  bonorum  penes  familias  religiosorum 
reperitur,  sed  maxima  est  differentia  inter  eas  et  societatem 
civilem,  quia  religiosi  et  pauca  sunt  individua,  et  neque 
uxori  neque  liberis  alendis  educandisque  providere  debent, 
et  praeterea  ex  motivo  religionis  in  societatem  coalescunt. 

4°.  Auctoritas  civiHs  multum  confert  ut  jura  proprie- 
tatis  in  tuto  ponantur,  qui  finis  unus  est  ex  multis  illis 
quos  Deus  ipsi  constituit  ;  sed  ipsa  non  creat  jura  pro- 
prietatis. 

5°.  Societas  nullo  jure  bona  civium  adimendi  pollet, 
nisi  in  poenam  delicti  juxta  leges  statutam,  sed  absque 
legitima  instante  causa  id  facere  non  potest  quin  in 
magnse  injustitiae  crimen  labatur.  Hinc  si  exigat  bonum 
commune  ut  civis  aliquis  proprietatem  suam  societati 
cedat,  compensationem  justam  accipiat  necesse  est. 

6°.  Societatis  est  curam  adhibere  iit  cives  suo  labore 
victum  sibi  qu:\3rere  possint  et  ut  operarii  justam  pro 
labore  mercedem  accipiant.  Qui  vere  indigej^tes  sunt 
aut  impotes  ad  ea  quce  vitre  necessaria  sunt  sibi  com- 
paranda,  adjuvandi  sunt  ab  auctoritate  pubHca  si  cives 
ipsi  aut  nolunt  aut  non  possunt  eis  subvenire.  Nun- 
quam  tamen  justitice  consentaneum  erit,  cives  suis  bo- 
nis  privari  ad  aequalem  distributionem  bonorum  intro- 
ducendam. 

7*^.  Bunorum  communitas  ahsolutc  quidem  non  re- 
pugnat  humana:^  natura^  in  abstracto  consideratae,  pote- 
ritque  forsitan  in  parvis  politicis  societatibus,  circum- 
stantiis  faventibus,  ahquo  modo  in  praxim  reduci. 
Tribus  qui  pastoralem  vitam  degunt,  territorium  quod 
occupant,  in  communi  quidem  possident,  tamen  armento- 
rum  suorum  veram  proprietatem  habent.  Quae  vero  tri- 
bus  agriculturae  operam  dant,  sedesque  stabiles  rec[uirunt, 
possunt  quidem,  quamdiu  numerus  membrorum  ipsarum 
adhuc  exiguus  est,  agrum  in  communi  possidere  ;  attamcn 
in  societate  civili  jam  numerosa,  talis  communitas  bono- 
rum  nunquam  pcrmoncntcr  in  praxim  reduci  poterit  ob 
rationes  in  thesi  allatas,  neque  unquam  in  taHbus  socie- 
tatibus  viguit.  ImpossibiHtas  hujus  reginnnis  commu- 
nistici  etiam  patet  ex  eo  quod  moderni  communistcne, 
quamvis  concordes  sint  in  subvertendo  ordine  nunc  exis- 
tente,  miro  modo  inter  se  dissident  quando  agitur  de  or- 
dinanda  societate  juxta  principia  communistica.  Destru- 
ere  quidem  valent,  sed  incapaces  prorsus  sunt  recedifi- 
candae  societatis. 

§  40.  Ex  dictis  patet,  furtum  esse  iniritum,  et  eum  qui 
aUenam  rem  domino  rationabiliter  invito  surripuerit  ad 
restitutionem  teneri.  Res  autem  ablata  domino  resti- 
tuenda  est,  et  insuper   facienda  comj^ensatio  damnorum 

qii?e  hac  injusta  ablatione  causata  sunt.  Quod  si  domi- 
num  rei  ablatae  non  cognoscat  fur  eumque  detegere  non 
poss  t,  non  ideo  licitum  ipsi  est  rem  ablatam  suam  facere, 
quia  fraus  et  injustitia  nemini  prodesse  debent.  Hinc  in 
eo  casu  res  furto  ablata  aut  ejus  pretium  in  pauperum 
commoda  veniat  oportet.  Damna  quoque  culpabiliter 
illata  resarcienda  sunt,  quia  hisce  jus  alterius  laesum  fuit, 
et  aequitas  requirit  ut  inaequalitas  inducta  ad  aequalitatem 
reducatur. 

Non  solum  is  qui  sua  actione  physica  alteri  damnum 
culpabiliter  infert,  ad  restitutionem  tenetur,  sed  etiam  is 
qui  causa  moralis  fuit  damni  illati,  sive  jussu  sive  consi- 
lio,  sive  quocumque  morali  influxu  quem  in  eum,  qui 
damnum  alteri  importat,  exercuit  ut  eum  efficaciter  indu- 
ceret  ad  mahim  committendum.  Imo  causa  moraHs  saepe 
in  i^atrato  damno  principaHs  est,  ita  ut  propterea  ei  prae- 
cipue  incumbat  onus  restitutionis.  Causae  cooperantes 
ad  damnum  proximi  his  versicuHs  continentur  : 

Jussio,  consilmm,  consensus,  pal[)0,  recursus, 

Participans,  mutus,  non  obstans,  non  manifestans. 

Quando  j^lures  ex  proposito  concurrunt  ad  damnum 
alteri  inferendum,  omnes  in  solidum  ad  restitutionem  te- 
nentur,  i.e.,  unusquisque  ad  totum  restituendum  tenetur 
si  aHi  aut  nolint  aut  non  possint  restituere,  salvo  jure  exi- 
gendi  a  caeteris  qui  concausae  damni  fuere  partem  pecuniae 
ad  quam  singull  restituendam  obligantur.  Patet,  causam 
l^rincipalem  damni  teneri  ad  restitutionem  ante  caeteros. 

§  4T.  Propositio  XXIII.     Qui  in  extrema  necessi- 

TATE  VERSATUR  POTEST  ALIENUM  SURRIPERE  UT  SIBI 
SUBVENIAT,  MODO  TAMEN  DOMINUS  REI  NON  SIT  IN  iEQUA- 
LI  NECESSITATE  POSITUS. 

Necessitas  ext/  e??ta  est  cum  homo  versatur  in  periculo 
vitam  aut  membrum  aliquod  principale  amittendi  aut  ra- 

tionis  usum  perdcndi,  aut  quando  in  discrimine  est  con- 
trahondi  morbum  msanabilem  vel  valde  periculosum,  et  in 
promptu  non  habet  medium  quo  istis  periculis  sese  hbe- 
ret.  Xcccssitds  ^::raris  est  (pia^  calamitatem  gravem  affert 
unde  vita  permolesta  redditur. 

CommuJiis  ncccssitiis  est  ea  qua  homines  plerumque  la- 
borant.     Sermo  hic  est  de  soki  prima  necessitate. 

Probatur.  Homini  incumbit  debitum  vitoe  suas  con- 
servandx  ;  ergo  et  jus  habet  ad  media  ab^olute  necessa- 
ria  vita^  conservationi,  si  ea  adhibendo  nulbus  certa  jura 
violat.  Atqui  ei  qui  in  extrema  necessitate  constituitur 
nulkim  akud  medium  superest  vitae  servanda^  quam 
akcnum  surripere,  et  per  hanc  actionem  nukius  certum 
jus  violat.  Nam  in  casu  duo  jura  veniunt  in  cokisionem, 
jus  ad  vitam  ex  una  parte,  et  jus  ad  proprietatem  ex  aUe- 
ra.  Atqui  jus  ad  vitam  prcevalet,  quia  pertinet  ad  nobi- 
korem  ordinem  estque  magis  cum  fme  connexum  (§  3). 
Ergo  kcet  in  casu  ak'enum  assumere  quin  hoc  ipso  fur- 
tum  committatur;  quia  doniinus  rci  non  potest  rationa- 
bikler  esse  invitus.  Attamen  si  dominus  rei  in  eadeni 
versatur  necessitate,  jus  ipsius  pra^valet  ;  quia  praeter 
aequalem  necessitatem,  quam  ambo  patiuntur,  habet  ipse 
jus  possessionis  rei  necessarias  ad  vitam  conservandam. 

Cum  jus  istud  eatenus  tantum  valeat  quatenus  neces- 
sarium  est  ad  vitai  conservationem,  si  res  obtento  fine 
adhuc  permaneat,  domino  restituenda  est.  Si  vero  ij^so 
usu  consumpta  fuerit,  nihil  restitiiendum  esse  videtur, 
quia  qui  rem  sumpsit  hoc  ipso  rci  dominium  acrpnsivit. 

Unusquisque  tenetur  akis  bonum  veke  atc[iie  eos  adju- 
vare.  Hmc  oritur  debitum  eis  subveniendi.  Hoc  debi- 
tiim  rigorosum  est  quando  pauper  in  extrema  aut  cpiasi- 
cxtrema  necessitate  constitutus  est  ;  akis  in  casibus  tene- 
tur  homo  cui  bona  suppetunt  ex  superfluo  akis  subvenire. 
Ista  obkgatio  certa  est  in  se  ;  sed  quia  non  respicit  hanc 

aut  aliam  determinatam  personam  cui  eleemosyna  ero- 
ganda  sit,  nulli  pauperum  jus  rigorosum  confert.  Nani 
eleemosynae  elargiendae  obligatio  in  casibus  ordinariis 
oritur  ex  charitate,  non  vero  ex  debito  justitise  erga  alios. 


CAP.    II. 

DE    PRi^CIPUIS    MODIS    ACQUIRENDI    DOMINIUM. 

§  42.  De  Occupatione.  Occupatio  est  realis  appre- 
hensio  rei  quae  nullius  est  et  quse  sub  dominium  cadere 
potest.  Ut  talis  occupatio  verum  gignat  dominium  opor- 
tet  ut  sit  facta  cum  animo  rem  sibi  vere  appropriandi 
aliosque  ab  ejus  usu  excludendi.  Occupatio  fundorum 
nunc  temporis  vix  ullibi  locum  habere  potest,  eo  quod 
omnes  fundi  jam  aut  ab  individuis  aut  a  guberniis  in 
quorum  ditione,  jacent  occupati  sint.  Ast  quod  spectai 
plerasque  alias  res  occupatio  adhuc  viget.  Sic  prseda 
capta  per  venationem  aut  piscationem  in  jus  capientis 
cedit,  si  per  hanc  venationem  aut  piscationem  aliorum 
jura  non  laesit.  Sic  etiam  ferae  et  aves  silvaticae  iiunt  ca- 
pientis.  Animalia  domestica  nunquam  occuj^ari  pos- 
sunt,  etsi  longe  a  domino  aberrent.  Ferae  mansuefactse, 
ut  pavones,  columbse,  si  consuetudinem  ad  dominum  re- 
vertendi  amiserint,  fiunt  primi  occupantis.  Occupatio- 
nem  modum  legitimum  esse  acquirendi  dominium,  patet 
ex  dictis   (§  '^Z). 

§  43.  De  Inventione.  Res  inventae  possunt  esse  the- 
sauri,  res  ab  aHis  amissae  aut  res  derehctae.  Thesaurus 
est  summa  pecuniae  aut  aHa  res  pretiosa,  quae,  in  terra 
infossa  aut  alio  modo  abscondita,  jacuere,  et  quarum  me- 
moria  non  extat,  ita  ut  nullo  modo  constare  possit  cujus 

sint.  Spectato  solo  jure  naturali  thesaurus  inventus  ce- 
dit  inventori  ;  quia  cum  sit  res  nullius,  fit  prinii  occu- 
pantis.  Jura  tanien  civilia  in  variis  societatibus  diversas 
hac  de  re  leges  statuerunt. 

Res  ab  aHo  amissa  non  desinit  esse  ejus  qui  eam  ami- 
sit,  quia  per  hanc  amissionem  dominus  noluit  sese  suo 
jure  spoliare.  Ergo  res  inventa  domino  suo  restituenda 
est.  Quod  si  post  diligentem  inqui^itionem  dominus  rei 
inventce  detegi  non  possit,  communis  est  opinio,  invento- 
rem  eam  posse  facere  suam,  quia  consideratur  ut  res  nul- 
lum  habens  dominum  ;  quae  proinde  fit  primi  occupantis. 
Leges  civiles  apud  nos  sanxerunt  quid  circa  res  inventas 
fieri  debeat  ut  legitimus  earum  dominus  inveniatur,  et 
quomodo  de  iis  disponendum  sit  si  dominus  non  compa- 
reat.  Qui  hisce  legibus  satisfecerit  remque  consumpse- 
rit,  cum  eae  leges  aequae  sint,  nihil  restituere  tenetur  etsi 
postea  rei  dominus  compareat,  dummodo  per  hanc  con- 
sumptionem  ditior  non  sit  factus.  Qui  rei  pretium  bona 
fide  pauperibus  distnbuit  ad  nihil  tenetur  ;  quod  si  res 
adhuc  extat,  domino  est  restituenda. 

Bona  ab  aliis  dereHcta  fiunt  primi  occupantis,  quianul- 
lius  sunt.  Dicuntur  derelicta  si  quis  illa  abjecit  nolens 
ea  amplius  inter  sua  recensere.  Bona  derelicta  per  mor- 
tem  proprietarii  qui  nullum  condidit  testamentum  quique 
nullos  habet  propinquos  legitimos  haeredes,  inter  bona 
derelicta  a  quocumque  occupanda  nequeunt  recenseri, 
quia  de  ipsis  disponere  potest  civilis  potestas.  Bona 
quae  naufragio  proximi  abjiciunt  vitam  vel  navem  ser- 
vandi  causa,  non  sunt  computanda  inter  bona  derehcta  ; 
sicuti  nec  ea  quae  post  naufragium  in  littore  coHiguntur, 
quia  eorum  domini  non  ea  abjiciunt  sponte  neque  animo 
eorum  proprietatem  amittendi.  Sic  leges  statuunt  apud 
gentes  civili  cultu  praestantes.  Qui  talia  bona  surripiunt 
anathemate  a  sancta  Sede  perculsi  sunt. 

§  44.  De  Accessione.  Accessio  est  modus  acquirendi 
dominium  in  aliquam  rein  eo  quod  illa  ad  nostram  acce- 
dat  et  cum  ipsa  uniatur.  Fieri  solet  variis  modis  :  nati- 
vitate^  alluvione^  adJu?ietione,  speeificatione,  eomifiixtione^ 
cEdificatione ;  de  quibus  tractant  legisperiti,  quia  hic 
modus  acquirendi  dominium  magna  ex  parte  determi- 
nandus  est  a  lege  civili. 


CAP.  III. 

DE     PR.ESCRIPTIONE. 

§  45.  Praescriptio  est  ratio  acquirendi  dominium  per 
possessionem  bona  fide  continuatam  tempore  a  lege  prse- 
finito  ;  per  praescriptionem  proprietas  rei  alienae,  si  haec 
bona  fide  possideatur  per  tempus  a  lege  sancitum,  fit  ejus 
qui  eam  possidet,  ita  ut  verum  ejus  dominium  acquirat, 
etsi  deinde  peracto  tempore  praescriptionis  inveniat  titu- 
lum  originarie  fuisse  invalidum. 

Ad  legitimam  praescriptionem  requiritur  : 

1°.  Ut  bona  siiit  prcEscriptionis  eapaeia,  ut  sunt  res  quae 
sub  commercio  privato  veniunt.  Hinc  res  publicis  usi- 
bus  destinatae,  ut  forum,  plateae,  viae  publicae,  etc,  prae- 
scribi  non  possunt. 

2°.  Vera  possessio.  Hinc  depositarius,  usufructuarius, 
colonus,  pignoris  custos  praescribere  non  possunt  ;  quia 
rei  possessionem  proprie  dictam  non  habent.  Hinc  ne- 
que  res  furto  ablatae  praescribi  a  fure  possunt. 

3^.  Bona  fides.  Qui  rem  possidet  debet  putare  eam 
revera  esse  suam.  Qui  certus  est  se  rem  alienam  possi- 
dere,  nunquam  praescribere  potest.  Cum  dubio  nun- 
quam  potest  praescriptio  inchoari  ;  si  incepta  fuerit  pos- 
sessio  bona  fide,  sed  dubium  superveniat,  quod  tamen 
nuUo  pacto   solvi   possit,   post  diligentem  inquisitionem 

praescriptio  continuari  potest,  qiiia  hoc  dubium  deponi 
potest  per  principium  :  posscssori  favcnt  lc^cs. 

4°.  Hinc  recpiiritur //////// i"  saltem  ^///^//tv/i-,  ut  emptionis, 
donaiionis,  etc.  ;  diuturna  autem  et  pacifica  possessio 
titulo  xquivalet. 

5''.  Tcmpus  a  lcgc  dctcnniiiatiun  ;  quod  varium  est  apud 
varias  nationes  ;  brevius  est  pro  bonis  mobilibus,  longius 
pro  immobilibus.  In  Statu  Neo-Eboracensi  requiritur  pos- 
sessio  viginti  annorum  ad  prsescriptionem  bonorum  im- 
mobilium. 

6°.  Posscssio  dcbct  csse  pacifica  et  7W7iintcrrupta.  Inter- 
rumpitur  possessio  naturaliter  per  amissionem  posses- 
sionis  tempore  notabili  vel  per  exortam  malam  lidem, 
civiliter  per  interpellationem  ad  tribunalia  factam  ab  eo 
qui  jus  suum  sibi  vindicat.  Praescriptio  non  currit  tem- 
pore  quo  judicia  exerceri  nequeunt,  et  quando  aliquis  in 
ea  conditione  versatur  ut  jus  suum  vindicare  nequeat. 

§  46.  Propositio   XXIV.    Pr^scriptio    lege    civili 

SAN'CITA    EST    LEGITIMUS     MODUS    ACQUIREXDI    DOMINII. 

Proratur.  Auctoritas  civilis  jus  habet  statuendi  quid- 
quid,  salvo  jure  naturaH,  necessarium  est  ad  pacem  et 
tranquillitatem  servandam  in  republica.  Ad  hoc  autem 
maxime  confert  pra^scriptio  modo  explicata,  quae  juri 
naturali  est  plane  conformis.  Ergo  auctoritas  civilis  jus 
habet  statuendi  legem  pra^scriptionis.  Prcescriptio  est 
necessaria;  quia  ea  sublata  litibus  omnia  plena  cssent,  de- 
sineret  tranquillitas  ;  diuturna  cnim  ])ossessio  nullam  j)os- 
sessori  securitatem  suppeditaret,  cum  forte  reperiri  possent 
antiqui  tituli  quorum  ope  ipse  ex  non  tuto  dominio  de- 
turbaretur.  Est  etiam  juri  naturah  conformis.  Nam  jus 
quod  aliquis  habet  ad  i;roj)rictatein  ab  aHo  i^rxscriptaui, 
collatum  cum  jure  quo  universa  gaudet  societas,  est  minoris 
momenti,  adeoque,  juxta  dicta  (§  3),   illi    cedere  debet. 

Insuper,  qui  bona  sua  negligit  custodire  aut  tempore  op- 
portuno  per  legis  auctoritatem  sibi  vindicare,  jure  meretur 
eorum  jacturam  ;  etenim  censendus  est  ea  dereliquisse. 

Principia  ad  solvendas  difficultates.  i°.  Aucto- 
ritas  civilis  non  habet  jus  auferendi  proprietatem  a  legi- 
timo  possessore  cum  jus  ipsius  certum  est  ;  sed  pro  bono 
publico  potest  ipsa  in  casibus  dubiis  statuere,  quodnam 
jus  prcnevalere  debeat,  eo  quod  hoc  necessarium  sit  ad 
bonum  totius  societatis.  Hoc  autem  per  praescriptionem 
ab  auctoritate  praestatur. 

2°.  Cum  auctoritas  civilis  jure  haec  statuendi  donata 
sit,  praescriptio  tribuit  jus  rem  legitime  pra^scriptam  re- 
tinendi,  non  solum  coram  lege  civili,  sed  etiam  in  con- 
scientia,  etiamsi  post  tempus  a  lege  determinatum  eviden- 
ter  appareat,  titulum  originarie  fuisse  vitio  infectum,  et 
dominus  rei  cognoscatur.  Proprietas  enim  jam  translata 
est  ad  actualem  possessorem.  Unde  hic  male  in  medium 
adduceretur  principium  :  Res  clamat  ad  dominum  j  domi- 
nus  enim  rei  est  actualis  possessor.  Notandum  est,  tem- 
pus  a  lege  stabilitum  ad  rei  dominium  largiendum  debere 
esse  rationi  consentaneum,  i.e.,  sat  diuturnum  ut  alii  jus. 
suum  prosequi  possint. 

3°.  Leges  civiles  non  intendunt  fraudibus,  sed  bono 
publico  patrocinari.  Unde  possessionem  bonse  fidei  sup- 
ponunt.  Qui  ergo  non  est  bonse  fidei  possessor  legis 
beneficio  in  conscientia  uti  non  potest,  etsi  aliunde  ob 
ignotam  fraudem  auctoritas  civilis  res  illi  adjudicaret. 


CAP.  IV. 

DE    TESTAMENTO, 

§  47.  Testamentum  est  voluntatis  nostrae  justa  sententia 
qua  decernimus,  quomodo   post  mortem  nostram  de  pro- 

prictate  nostra  disponendum  sit.  Juxta  modum  diver- 
sum  quo  hiec  voluntatis  sententia  manifestari  potest, 
variae  testamentorum  formae  pro  variis  regionibus  ad- 
mittuntur.  Legibus  nostris  plerumque  exigitur  ut  testa- 
mentum  scripto  fiat  et  a  testatore  subscribatur  coram 
testibus,  vel  ut  coram  testibus  testator  agnoscat  testa- 
mentum  ut  suum  et  testes  nomen  testamento  inscribant. 
Sed  lex  in  omnibus  Statibus  Foederatis  non  est  uniformis; 
hinc  particulares  leges  uniuscujusque  Status  consulendce 
sunt. 

§  48.  Propositio  XXV.   Testamenta  a  jure  natu- 

RALI,  XON  VERO  A  LEGE  CIVILI,  VIM  ET  FIRMITATEM  PR^- 
CIPUAM   HABENT. 

Probatur.  i°.  Homo  verum  dominium  habet  suarum 
rerum ;  ergo  eliam  de  eis  disponere  potest  eas  dando  cui 
sibi  libuerit,  dummodo  hac  donatione  aliorum  juribus 
non  afferat  detrimentum.  Nec  minus  potest  donationi 
apponere  conditionem  temporis,  determinando  quando 
illa  effectum  sortiri  debeat.  Ergo  etiam  potest  velle  ut 
haec  donatio  non  sortiatur  effectum  nisi  post  ipsius  mor- 
tem.     Ergo  valent  testamer.ta  ex  ipso  jure  naturali. 

2°.  Si  homo  sciret,  omnia  qu?e  testamcnto  constituit  se 
mortuo  dissolvenda  esse,  dolor  et  moeror  illi  imtiierito  in- 
fligeretur.  Magno  enim  in  vita  cruciatu  afficeretur,  si 
quae  multo  cum  labore  magnaque  industria  sibi  compa- 
ravit,  eis  relinquere  non  posset  quos  amoris  et  gratitudinis 
vinculo  sibi  devinctos  habere  voluit,  ut  sui  memoria  in 
ipsorum  animis  perpetuo  permaneret.  Hinc  factum  est 
ut  omnes  gentes  voluntates  hominum  suprcmas  magna 
reh'gione  sint  prosecutce.     Unde  novum  argumentum. 

l".  Id  debet  dici  fundatum  in  ipso  jure  naturali  cjuod 
communi  consensu  omnium  gentium  comprobatur  ut 
aequum  et  justum,  tunc  enim  in    judicia  sensus  naturae 

communis  refunditur.  Atqui  quoad  dispositiones  testa- 
mentarias  ita  res  se  habet.     Ergo,  etc. 

4°.  Si  totum  robur  testamentorum  penderet  a  lege  ci- 
vili,  posset  auctoritas  bona  per  mortem  derelicta  ad  libi- 
tum  distribuere,  aut  ea  etiam  fisco  adjudicare.  Nam 
auctoritas  quse  legem  tulit  potest  eamdem  abrogare,  si  id 
opportunum  fore  judicet  nec  per  eam  abrogationem  alio- 
rum  certa  jura  laedantur.  Atqui,  ex  suppositione,  haere- 
des  nullum  jus  ad  hsereditatem  habent  nisi  quod  eis  a 
lege  conceditur  ;  ergo  nullum  eorum  jus  Isederetur  si  aliae 
leges  ab  auctoritate  civili  conderentur.  Atqui  nemo  est 
qui  non  videat,  talem  agendi  modum  fore  iniquum  et  in- 
justum.  Ergo  vis  testamentorum  non  pendet  primario  a 
lege  civili. 

Quod  si  quis  dicat,  testamenta  vim  suam  haurire  qui- 
dem  a  lege  civili,  sed  aequum  esse  ut  lex  approbatas  ha- 
beat  ultimas  morientium  voluntates,  hoc  ipso  supponit, 
jus  testendi  ortum  ducere  a  naturali  aequitate,  vetante 
quominus  auctoritas  civilis  ad  libitum  de  bonis  morien- 
tium  disponat. 

Principia  ad  solvendas  difficultates.  i°.  Testa- 
mentum  non  est  habendum  ut  contractus,  adeoque  non 
est  necesse  ut  acceptatio  eodem  tempore  existat  cum 
voluntate  testatoris.  In  contractu  necesse  est  ut  existat 
simul  consensus  utriusque  contrahentis  ;  quia  secus  fieri 
posset  ut  cum  alter  daret  consensum,  prior  jam  mutasset 
voluntatem.  In  testamento  autem  voluntas  ante  mortem 
revera  fuit  expressa,  et  post  mortem  testatoris  revocari 
nequit. 

2°.  Moriens  quidem  non  habet  jus  transferendi  pro- 
prietatem  in  puncto  mortis,  quippe  eo  momento  dominii 
exercendi  ei  nulla  inest  potestas.  Ast  non  tunc  temporis 
transfert  sua  jura;  hoc  jam  antea  factum  est,  quamvis 
servata  potestate  testamentum  pro  lubito  immutandi  aut 

prorsus  destruendi  ;  sed  i[)sa  translatio  eo  niomento  ef- 
fectu-n  sortitur. 

3°.  Per  inortem  extinguitiir  voluntas  S'ij^posili  luimani 
et  tollitur  facultas  de  rehus  disj)oncndi  ;  sjd  voluntas 
ante  testatoris  mortem  manifestata,  morte  ejus  interce- 
dente  effectum  suum  sortiri  j^otest. 

4°.  Testamentum  testatore  vitam  agente  nondum  valet; 
implicat  enim  conditionem  mortis  testatoris  ut  firmitatem 
roburque  nanciscatur.  Dum  vivit  testator  testamentum 
mutari  potest  ;  semper  enim  imperfectum  perseverat 
usquedum  impleta  sit  conditio. 

§  49.  CoROLLARiA.  1°.  Ergo  nou  potest  auctoritas 
civilis  infringercr  vim  testamenturum,  quia  ad  eam  spectat 
jura  civium  protegere. 

2^ .  Potest  lamen  civilis  potestas  exigere  ut  testamenta 
fiant  juxta  certas  formalitates  a  lege  praescriptas.  Debet 
enim  ipsa  jura  civium  in  tuto  ponere  atque  fraudes  prae- 
cavere.  Ad  hoc  autem  pr^standum  requiritur  obser- 
vatio  nonnullarum  formalitatum.  Id  enim  exhibet  auc- 
toritati  nitidum  argumentum  de  vera  et  libera  testatoris 
voluntate. 

3°.  Ergo  valet  testamentum  informe,  i.e.,  quod  absque 
formalitatibus  a  lege  pra^scriptis  conditum  est,  dummodo 
nihil  fraudis  inibi  subsit.  Etenim  vis  testamenti  non 
pendet  a  lege  civili  ;  verum  haec  ejusmodi  testamenti  tu- 
telam  nequit  sumere.  Qui  hoereditatem  aut  legata  ex 
testamento  informi  accepit  ea  tuta  conscientia  retinere 
potest,  dummodo  absit  fraus.  Quod  si  hceredes  de  in- 
justitia  querentes  rem  tribunali  judicandam  tradant,  sen- 
tentiae  judiciali  standum  erit,  dummodo  non  sit  evidenter 
injustx  Nam  in  talibus  dubiis  potestatem  habet  auct  ri- 
tas  civilis  detcrminandi  jura  civium,  qui  illius  sententiae 
debent  penitus  obtemperare. 

4°.  Ergo  socialis  auctoritas  jure  ut  irritas  habet  dispo- 
sitiones  testamentorum  quae  sunt  in  prasjudicium  juriam 
aliorum,  v.g.,  creditorum. 

§  50.  PrOPOSITIO  XXVI.  JURE  NATURALI  SUCCEDIT 
PROLES    IN    BONIS    PATERNIS    AB    INTESTATO    DERELICTIS. 

PROBArijR.  1°.  Familia  est  vera  societas,  adeoque 
bona  familiae  ad  totam  familiam  pertinent,  non  eo  qui- 
dem  sensu  quasi  omnia  membra  familiae  liberam  horum 
bonorum  dispositionem  habeant,  sed  quod  ea  quae  pater- 
familias  possidet  in  bonum  societatis  domesticas,  cui  ipse 
praeest,  cedant.  Ergo  quando  paterfamilias  vita  fungitur 
intestatus,  bona  quae  ejus  erant  non  carent  legitimo  pos- 
sessore,  sed  filii  ejus  possessionem  bonorum  statim  adi- 
piscuntur.  Ratio  est  quia,  cum  voluntas  mortui  nou  sit 
testamento  consignata,  eo  quod  nullum  factum  sit,  viget 
quoad  bona  distribuenda  voluntas  ejus  praesumpta,  quae 
profecto  exigitut  dominium  omnium  quae  possidet  in  ejus 
filios  transeat.  Sic  enim  voluntas  erit  consona  obligatio- 
nibus  quae  ex  officio  patrisfamilias  oriuntur.  Nam  si 
paterfamilias  tenetur  procurare  filiis  statum  ipsorum 
conditioni  congruum,  et  gravi  crimini  obnoxius  est  nisi 
mediocri  saltem  diligentia  bona  comparare  satagat  sus- 
tentationi  et  statui  eorum  necessaria,  lethalem  noxam 
incurreret  si  bona  quae  sunt  opus  ad  statum  filiorum  ser- 
vandum  eis  non  concederet  atque  relinqueret.  Hinc  nullo 
extante  testamento  voluntas  ejus  praesumpta  et  ordinata, 
quae  praefatae  obligationi  debet  facere  satis,  postulat  sane 
ut  quae  sua  fuerunt  in  filiorum  veniant  potestatem. 

2°.  Pater  in  prolem  suum  esse  transfundit.  Atqui 
aequum  et  justum  est  ut  proli  relinquat  hoc  esse  cum 
iisdem  conditionibus  quibus  ipsemet  gaudet,  quantum  id 
fieri  potest  ;  secus  enim  filiorum  bono,  quod  procurare 
graviter  tenetur,  minime  prospiceret ;  neque  attingeren- 

tiir  fines  ab  ipso  creatore  intenti  in  institutione  foederis 
conjugalis.  Ergo  bona  ipsius  temporalia  illis  cedere  de- 
bent  si  ipse  intestatus  moriatur. 

3'\  Pater  dcbet  proli  velle  bonum  seu  eam  amare,  et 
iste  amor  non  solum  fundatur  in  similitudine  naturae,  sed 
et  in  quadam  identitate,  quia  pater  in  prole  reviviscit  et 
caro  filiorum  caro  patris  est.  Hinc  bona  quae  possidet 
proli  non  vero  aliis  relinquere  debet.  Unde  ipso  jure 
naturali  proles  in  paternis  bonis  succedit. 

4°.  Hoc  pariter  constat  ex  communi  omnium  nationum 
consensu.  Repugnat  enim  sensui  a^quitatis  et  justiti?e 
ut  parentum  labor  ad  alios  et  non  ad  propriam  prolem 
pertineat.  Hinc  patet,  absurditate  haud  vacare  Sansi- 
moniorum  et  Communistarum  assertionem,  qna  statu- 
unt,  omnes  haereditates  sociorum  in  societate  civili  non 
transferendas  esse  ad  prolem  vel  ad  propinquos,  sed  esse 
distribuendas  illis  qui  vel  indigent  vel  sua  indnstria  eas 
in  totius  societatis  utilitatem  vertere  possunt  ;  quia  secus, 
aiunt,  commodum  eis  conceditur  qui  non  laborant.  Quod 
si  veritati  congruum  esset,  vix  inveniri  posset  unus  qui 
bonis  acquirendis  operam  navaret,  post  ipsius  mortem 
non  ad  prolem  sed  ad  extraneos  perventuris.  Pater  pro 
prole  laborando  pro  semetipso  iaborat  ;  quia  proles  est 
veluti  pars  ipsius  ;  sed  absque  injustitia  exigi  a  nemine 
potest  ut  pro  aliis,  nulla  praestita  compensatione,  laborcm 
impendat.* 

•  Argumcnta  allata  non  contradicunt  propositioni  prxccdenti.  ubi  scrmo  erat 
de  facultate  lestamcntum  condcndi.  Patcrfamilias  cx  jure  naturali  tenctur  sun- 
rum  fiiionim  curam  habcrc  cisquc  subministrare  mcdia  quibus  idonci  reddantur 
ut  honeste  el  conditioni  suae  convcnientcr  vivant.  Si  hoc  ipsc  prxstitcrit.  oblica- 
tioni  suae  satisfecit,  et  propterea  de  caetcris  bonis  disponcrc  potest  prouti  sibi 
placuerit,  nisi  scrmo  sit  de  bonis  quae  stricto  sensu  sunt  bona  familiae,  ut  sunt  feuda 
etca  qux  l*-fin  maioratus  subjecta  sunt.  quia  horum  bonorum  patcrfamilias  habct 
^o'  '  rn,  qu.T;  ips  >  dcftincto  ad  primojjenilnm  transit.     Si  vero  pa- 

*«'  proprils  disposucrit,  signum  cvidens  cst,  ipsum  vellc  ut  om- 

"•^  ■••  -- •- «*^  impcndantur,  ac  proindc  jurc  ipso  naturali  proles  in  eis  suc- 

cedit. 

§  51.  Etsi  haec  ita  se  habeant,  non  est  tamen  aliquid 
determinate  statutum  a  lege  naturali  quoad  distributionis 
modum  inter  haeredes,  prcesertim  si  non  relinquantur  filii 
qui  haereditatem  paternam  adeant.  Ergo  hujus  rei  dis- 
positio  auctoritati  civili  relinquitur,  cujus  sententiae  stan- 
dum  est,  nisi  evideuter  sit  injusta.  In  nostro  Statu,  post 
mortem  patris  filii,  si  supersint,  aut,  eis  mortuis,  eorum 
proles,  si  quam  habent,  recipiunt  duas  tertias  partes  om- 
nium  bonorum  tum  mobihum  tum  immobilium  ;  vidua 
obtinet  tertiam  partem  bonorum  mobiUum  in  proprieta- 
tem,  et  usumfructum,  durante  vita,  tertiae  partis  bonorum 
immobilium. 

§  52.  Quaeri  potest,  an  parentes  jus  sibi  vindicare  possint 
exh;neredandi  quempiam  ex  filiis  ?  Si  fiHus  ita  se  gerat  ut 
haereditatis  indignum  se  praebeat,  absque  dubio  exhsere- 
dari  potest.  Hoc  enim  unum  est  ex  mediis  coercitionis 
quibus  parentes  gaudent  ut  prolem  dyscolam  in  officio 
contineant.  Nam  societas  domestica  est  vera  societas, 
cujus  paterfamihas  caput  est  ac  verus  superior.  Ergo  is 
jus  habet  excludendi  a  societate  eos  qui  in  ipsius  dam- 
num  conspirant  eosque  ab  emolumentis  illius  societatis 
privandi.  Eo  quidem  interdum  procedere  potest  fiho- 
rum  improbitas  ut,  nisi  e  domo  ejiciantur,  domesticus 
ordo  nullo  pacto  servari  possit.  Atqui  ex  jure  abdicandi 
protervos  fiHos  promitur  jus  eos  exhseredandi.  Num  fiH- 
orum  jura  in  haereditatem  patris  capiendam  ex  eo  conse- 
quuntur  quod  sunt  famiHae  partes  et  membra  ;  ergo,  si 
removentur  a  famiHa,  hoc  ipso  haereditatis  jure  viduan- 
tur.  Hoc  jus  a  legibus  civiHbus  ferme  ubique  gentium 
plus  minusve  ratum  habetur. 

§  53.  Jus pri?nogeniturce  multipHci  ratione  fieri  potest 
legitimum.     Apud  Hebraeos  viguit,  Deo  sic  disponente, 

q^jia  necessarium  erat  ad  tribus  et  faiiiilias  conservandas. 
In  aliquibus  civitatibus  forma  civilisque  constitutio  a 
quibusdam  familiis  pendebat  penes  quas  originarie  erat 
suprema  auctoritas.  Reipublicce  intererat  conservatio 
harum  familiarum,  qu^  propterea  jure  primogeniturae 
opus  habebant.  Id  ipsum  habebatur  in  feudis,  quoe  in 
origine  erant  dona  a  principe  facta,  cum  onere  feudum 
accipientibus  imposito  ei  auxilium  in  bello  pra^standi. 
Hisce  donis  apposita  erat  conditio  ut  ad  primogenitos 
transirent  cum  iisdem  obligationibus.  Donis  enim  suis 
princeps  has  conditiones  adjungere  poterat.  Nostris  tem- 
poribus  jus  primogeniturae  et  majoratus  multis  invisum 
est,  et  variis  in  locis  abolitum,  eo  quod,  ut  putant  hujus 
juris  osores,  hcec  ineequahs  bonorum  distributio  cedat  in 
reipubHca^  perniciem,  atque  offendat  jus  naturale  et  pro- 
lis  aequalitatem.  ^'Equum  enim  non  videtur  illis,  ut  cce- 
teris  fiHis  unus  praeferatur,  quia  pater  sequaHter  omnium 
fiHorum  pater  est,  ac  proinde  a^qualcm  erga  omnes  affec- 
tum  ostendere  debet  paresque  eis  ha^reditatis  partes  tri- 
buere.  Experientia  tamen  ostendit,  ce^iualem  divisionem 
bonorum  potius  in  perniciem  reipubHcae  converti.  Quia 
fundis  tam  crebra  divisione  concisis,  agricultura  paulatim 
languescat  necesse  est.  Phires  quidem  habentur  (^ui  fun- 
dos  possident,  sed  cim  isti,  saepe  in  partes  divisi,  de  die 
in  dic-m  brevioribus  Hmitibus  definiantur,  vix  possessori- 
bus  utiles  esse  possunt,  vixque  potest  societas  civiHs  tri- 
buta  taHbus  fundis  imposita  augerc.  Experientia  teste, 
lex  aequaHs  divisionis  haereditatum  populationis  augmento 
officit,  quia  parentes  haereditatem  inter  numerosam  pro- 
lem  dividere  nokmt.  Proles  divitum,  spe  haereditatis  pa- 
temac  a  qua  exchidi  non  possunt,  otio  facile  indulgent  et 
saepe  hffireditatem  dissipant  antecjuam  eam  adierint.  A^in- 
cula  etiam  inter  membra  ejusdem  famiHae  faciHus  solvun- 
tur,  cum  maximo  damno  societatis  civiHs,   qua:  ex  hac 

familiarum  unione  maximam  vim  et  stabilitatem  haurit ; 
quia  conjunctio  familiarum  quae  proprietates  stabiles 
possident,  amorem  patriae  gignit  et  nutrit.  Quod  autem 
familiarum  conservationem  promovet  non  potest  dici  ju- 
ribus  familiae  oppositum. 


CAP.  V. 

DE    CONTRACTIBUS    IN    GENERE. 

§  54.  Contractus  seu  pactum  est  plurium  in  idem  placi- 
tum  consensus  obligationem  justitiae  pariens,  vel  conven- 
tio  per  quam  unus  aut  plures  sese  obligant  erga  unum  aut 
plures  ad  aliquid  dandum,  faciendum  vel  omittendum. 
Contractus  varie  dividuntur,  praecipue  autem  sequentibus 
modis. 

1°.  Contractus  verus  et  quasi-C07itractus.  Prior  est  qui 
obligationem  producit  ex  consensu  quem  contrahentes 
sibi  mutuo  dant.  Alter  vero  habetur  quando  consensus 
explicite  quidem  datus  non  fuit,  sed  vel  naturaliter  inclu- 
ditur  in  aliquo  actu,  vel  a  lege  praesumitur  datus.  Quae 
praesumptio  fundari  potest  vel  in  naturali  aequitate  vel  in 
legis  positivae  determinatione.  Sic  si  quis  alterius  nego- 
tium  eo  nescio  bene  gessit  iis  in  circumstantiis  in  quibus 
vel  aequitas  naturalis  vel  lex  positiva  requirit  ut  haec  ne- 
gotiorum  gestio  ab  altero  acceptetur,  hic  ex  quasi-con- 
tractu  tenetur  gestori  pro  labore  et  expensis  compensa- 
tionem  praestare  ;  iste  vero  debet  rationem  gestionis  red- 
dere  et,  si  propria  ipsius  culpa  negotium  male  cesserit, 
damnum  resarcire. 

2°.  Contractus  noniinatus  et  innominatus.  Nominatus 
dicitur  qui  peculiare  nomen  prae  se  fert,  ut  emptio  et 

venditio,  locatio,  etc.  Innominatiis  vocatur  qiii  nomen 
speciale  non  sortitur.     Quatuor  sunt  ejusmodi  contractus: 

Do  ut  i/cs,  fjcio  ut  facias^  do  ut  facias^  facio  ut  dcs. 

3°.  U)iilatcralis  et  hilatcralis.  Unilateralis  vocatur  con- 
tractus  qui  unam  tantum,  bilateralis  vero  qui  utramque 
contrahentium  partem  obligat. 

4°.  Oncrosus  et  i^^ratuitus.  Prior  utrique  parti  contra- 
hentium  onus  imponit  prasstandi  aliquid,  ut  in  emptione 
et  venditione.  Alter  unam  tantum  partem  gravat ;  quales 
sunt  plerumque  contractus  unilaterales. 

§  55.   In  omni  contractu  sequentia  requiruntur  : 

i^.  Mutuus  conscnsus,  sive  formalis  et  expressus  ut  in 
contractu  simpliciter  dicto  ;  vel  virtualis  et  tacitus  ut  in 
quasi-contractu 

2°.  Matcria  circa  quam  conscnsus  vcrsatur.  Haec  debet 
esse  in  nostra  potestate,  tum  physica  tum  morali.  Itaque  si 
sermo  sit  de  opere  aliquo  perficiendo,  illud  non  debet  vires 
humanas  excedere;  si  de  jure  agatur,  oportet,  istud  ejusmo- 
di  esse  ut  transferri  possit.  Prasterea,  necesse  est  ut  actio 
sit  licita  ;  nemo  enim  ad  iniquitatem  sese  obligare  potest. 

3°.  PersoncB  contrahentcs.  Istcie  aptas  debent  esse  ad 
contrahendum  seu  ad  assuniendam  obligationem  mora- 
lem.  Hinc  requiritur  in  contrahentibus  usus  rationis  ; 
sine  ratione  enim  nuUa  est  libertas  adeofjue  nulla  obliga- 
tio.  Imo  rc(iuiritur  expeditus  usus  rationis,  quia  in  con- 
tractu  necesse  est  ut  cognoscatur  natura  obligationis  quae 
suscipitur.  Ex  jure  naturali  omnis  qui  usum  expeditum 
rationis  habet  contractum  inirc  potest  cum  aliis  de  rebus 
quarum  liberam  habent  dispositionem.  Attamen  ob  bo- 
num  commune  totius  societatis,  et  ad  mclius  j^rotegenda 
jura  civium  praecavendasque  fraudes,  auctoritas  civihs 
aliquas  personas  ad  quosdam  contractus  ineundos  inha- 
biles  declarare  potest  ;  et  jurequidem,  quia  inexperientia 

aetatis  aut  incapacitas  moralis  ssepe  potest  esse  causa  ut 
tales  personae  per  aliorum  fraudes  decipiantur. 

Hinc  minores,  uxores,  prodigi,  interdicti  plures  con- 
tractus  inire  non  possunt. 

Qui  scienter  cum  talibus  personis  contractum  init  a 
lege  prohibitum,  periculo  sese  exponit,  ne  contractus  a 
legitima  auctoritate  rescindatur,  indeque  ipse  damnum 
patiatur. 

4°.  Consensus  utriusque  in  actum  externum  veuiat  opor- 
tet^  ut  ab  altero  cognoscatur.  Unde,  ubi  consensus  unius 
alteri  non  patet,  nulla  obligatio  gigni  potest.  Qui  ficte 
consensum  dedit,  i.e.,  sine  animo  sese  obligandi,  tenetur 
aut  contractum  implere  aut  damnum  reparare  quod  alter 
ob  hunc  fictum  consensum  passus  est.  In  foro  externo 
consensus  externe  manifestatus  ut  validus  semper  habetur. 

§  56.  Impedimenta  quae  consensum  invalidum  reddere 
possunt,  respiciunt  vel  intellectum  vel  voluntatem. 

De  errore  et  dolo.  Error  versari  potest  vel  circa  sub- 
stantiam  rei  vel  circa  qualitates  accidentales.  Error  circa 
rei  substantiam  semper  reddit  contractum  invalidum, 
etiamsi  cognito  errore  contractus  nihilominus  initus  fu- 
isset.  Ratio  est  quia  nullus  est  consensus  adeoque  nuUa 
obHgatio.  Consensus  enim  non  cadit  supra  rem  de  qua 
contractus  factus  est,  sed  supra  aliam. 

Error  circa  qualitates  accidentales  per  se  non  invalidat 
contractum,  quia  consensus  revera  rei  substantiam  attin- 
git.  Attamen  qualitas  rei  potest  aliquando  esse  id  quod 
in  re  praecipue  intenditur,  ita  ut  ea  deficiente  contrahens 
nuUo  modo  consensum  praestaret.  Hoc  in  casu  error 
circa  qualitatem  assimilatur  errori  circa  rei  substantiam. 
Error  attingens  personam  in  contractu  oneroso  (excepto 
matrimonio)  non  facit  contractum  irritum  ;  quia  in  tali 
contractu  prsecipue  respicitur  sequalitas  inter  datum  et 

acceptum,  et  persona  ut  aliquid  mere  accidentale  habe- 
tur.  In  contractu  gratuito  error  circa  personam  contrac- 
tum  infirmat,  quia  in  eo  persona  donatarii  a  donatore  po- 
tissimum  respicitur. 

Error  circa  motivum  spectare  potest  vel  niotivum  finale 
vel  motivum  impellens.  Prior  aequivalet  errori  circa  sub- 
stantiam,  alter  vero  ad  errorem  circa  accidens  reducitur. 

Brevius  hoc  totum  sic  exprimi  potest  :  Error  vel  dat 
causam  contractui,  vel  est  incidens  in  contractum  ;  si 
prius,  invalidus  est  contractus  ;  si  posterius,  invalidus 
non  est. 

Dolus  ad  errorem  revocatur,  cum  hoc  tamen  addito, 
quod  vel  error  per  fraudem  alterius  sit  causatus,  vel  ali- 
quis  errore  alterius  utatur  fraudulenter.  Hinc  fieri  potest 
ut  contractus  qui  ob  errorem  invalidus  non  esset,  invali- 
dus  fiat  ob  dolum.     De  his  tractat  jurisprudentia  civilis. 

§  57.  De  vi  et  mctu.  Metus  gravis  injuste  incussus  ad 
consensum  alterius  extorquendum  huic  causam  praebet 
resiliendi  a  contractu.  Qui  enim  injuriam  passus  est 
poterit  per  rescissionem  contractus  indemnem  se  facere, 
accedente  praesertim  judiciali  sententia.  Quod  spectat 
contractus  gratuitos,  certum  omnino  videtur,  eos  nuUo 
modo  validos  esse  si  ob  metum  gravem  injuste  incussum 
initi  fuerint.  Etenim  ad  contractum  gratuitum  requiritur 
spontaneus  et  plenus  consensus  illiusqui  rem  alteri  trans- 
fert,  hic  autem  consensus  in  casu  minime  locum  habet  ; 
iniquum  pariter  est  ut  injustitia  jus  conferat.  Sunt  (pii 
dicunt,  talem  contractum  jure  naturaH  valere,  sed  re- 
scindibilem  esse  nutu  ejus  qui  injuriam  per  metum 
passus  est.  Ast  obligatio  nutu  nostro  rescindibilis, 
nulla  esse  videtur.  Alii  voUmt  ut  tribunalia  contractum 
hunc  rescindant ;  sed  si  semper  ad  tribunaha  recur- 
rendum    esset,    saepe    impossibile    foret    ut    ab    auctori- 

tate  civili  satisfactionem  obtineremus,  quia  plerumque 
talis  injustitia  in  foro  externo  probari  non  potest.  Quod 
attinet  contractum  onerosum  metu  gravi  initum,  res  plus 
difficultatis  habet,  quia  hic  habetur  obligatio  contracta 
ex  utraque  parte.  Multi  affirmant,  hos  contractus  valere 
ex  jure  naturali,  sed  rescindibiles  esse  a  civili  auctoritate 
aut  nutu  ejus  qui  metum  gravem  passus  est.  Alii  contra 
affirmant,  hunc  contractum  nullo  modo  validum  esse  nul- 
lamque  imponere  obligationem,  quod  sequentibus  rationi- 
bus  confirmant. 

1°.  In  casu  quo  quis  gravem  formidinem  alteri  injecit, 
minitando  ei  mortemut  consensumprseberet,  deest  idonea 
contractus  materia.  Etenim  latro  aut  aggressor  vitam 
ahenam  venderet,  et  cogeret  eum  qui  aggressionem  susti- 
net  ad  suam  vitam  emendam  aut  redimendam. 

2°.  Naturse  lex  eatenus  vim  indit  pactis  humanis  qua- 
tenus  haec  ad  hominum  incolumitatem  et  fehcitatem  vel 
expediunt  vel  sunt  necessaria.  Atqui  si  pacta  metu  gravi 
extorta  valerent,  ea  in  humani  generis  perniciem  verte- 
rentur.     Ergo  naturae  lex  nullam  eis  vim  indit. 

3°.  Fieri  nequit  ut  lex  naturae  in  obligatione  inducenda 
juribusque  tuendis  aut  adversetur  innocentiae  aut  faveat 
injustitiae.  Atqui  hoc  locum  haberet  si  pacta  per  metum 
gravem  extorta  valerent. 

4°.  Jus  ex  injustitia  oriri  magna  est  contradictio. 

De  caetero  tiibunaha  semper  facultatem  resiliendi  a 
contractu  iis  suppeditant  qui  probare  possunt,  se  metu 
injusto  ad  ilium  ineundum  fuisse  compulsos. 

§58.  De  obligatione  percontracttimitiducta,  Contractus 
obligant  vi  legis  naturalis,  sive  onerosi  sint  sive  gratuiti. 
Hinc  in  conscientia  quisque  tenetur  obligationibus  con- 
tractus  satisfacere,  etsi  forsitan  ob  defectum  probationis 
a  civili  auctoritate  adigi  nequeat  ad  eum  adimplendum. 

Contractus  quos  jus  civile  declarat  irritos  tanquam  bonis 
moribus  et  utilitati  publicae  adversantes,  non  obligant  in 
conscientia,  dummodo  tamen  ejusmodi  irritatio  non  fuerit 
ab  odio  in  religionem  profecta.  Contractus  legalibus 
formis  destitutus  ideoque  a  jure  civili  non  agnitus  obliga- 
tionem  conscientine,  si  fraus  absit,  inducere  dicendus  est. 
In  hanc  sententiam  sapientes  fere  omnes,  paucis  contra- 
dicentibus,  conveniunt.  Verum  quia  res  adhuc  in  du- 
bium  vocatur,  qui  bona  fide  putat,  contractum  sibi  inju- 
riam  afferre,  legis  beneficio  uti  potest. 

Juramentum  quod  contractui  additur,  aliam  obliga- 
tionem  contractus  servandi  producit,  in  reverentia  Dei 
nomini  debita  fundatam.  Contractus  jure  naturae  irritus 
juramento  non  firmatur  ;  radicaliter  enim  nulhis  est,  nec 
juramentum  est  ipsemet  contractus,  sed  ei  ahquid  omnino 
extrinsecum.  Hinc  axioma  :  Jurainentum  sequitur  natu- 
ram  actus.  Idem  tenendum  est  si  agitur  de  contractibus 
quos  lex  positiva  sequis  de  causis  irritos  esse  decLirat, 
quia  tales  contractus  essent  bono  communi  et  ordini  pub- 
Hco  contrarii  ;  nec  dici  potest  Deum  velle  sancire  ejus- 
.  inodi  contractus.  Contractus  qui  sine  peccato  servari 
non  potest,  nuUo  juramento  roboratur,  (juia  juramentum 
non  est  vincuhim  iniquitatis. 

Ast  quasri  potest,  num  valeant  juramenta  ad  firmandos 
contractus  qui  hcite  quidem  iniri  possunt,  sed  metu  gravi 
et  injuste  incusso  premente  perficiuntur.  Muhi  probati 
auctores  tenent,  tales  contractus  implendos  esse  ob  reve- 
rentiam  divino  nomini  praestandam.  Alii  non  infimae 
notae  auctores  ejusmodi  obh'gationem  inficiantur  ;  quia, 
aiunt,  contractus  quorum  causa  metus  gravis  extitit,  sunt 
ipso  jure  naturah  irriti.  Atqui  contractus  jure  naturiXi 
irriti  juramento  non  firmantur.  Ergo  contractus  de  qui- 
bus  hic  sermo  est,  juramento  firmari  non  possunt  adeoquc 
nulla  ab  eis  obhgatio  dimanat.     Quia  tamen   major  pro- 

positio  hiijiis  ratiocinii  a  multis  controvertitur  (§  57), 
praestat  ut  qui  ad  tale  juramentum  adhibendum  coactus 
fuit,  a  legitima  auctoritate  hujus  vinculi  solutionem  ob- 

tineat. 

§59.  De  condiiionibus  contractui  appositis.  Conditiones 
quag  contractui  apponi  possunt,  dividuntur  in  suspensivas 
et  resolutivas.  Conditiones  prioris  generis  suspendunt 
obligationem  praestandi  rem  pactam  donec  ipsa  conditio 
verificetur  ;  nec  licet  parti  obligationem  suscipienti,  alte- 
ra  non  consentiente,  a  contractu  resilire  antequam  condi- 
tio  verificata  fuerit.  Istae  conditiones,  generatim  loquen- 
do,  respiciunt  futurum  contingens  ;  verum  dantur  etiam 
de  praeterito  aut  de  praesenti.  Nam  etsi  conditio  jam  ex- 
titerit  aut  extet,  tamen  eo  quod  contrahentibus  nondum 
perspecta  sit,  obligatio  exequendi  contractum  tamdiu  ma- 
net  suspensa  quamdiu  contrahentibus  de  conditionis  exis- 
tentia  non  constat.  Conditiones  posterioris  generis  sunt 
eae  quae,  si  purificatae  fuerint,  obligationem  per  contractuin 
impositam  subvertunt. 

Quaevis  conditio  \n  possibilem  et  iinpossibilem  dividitur  ; 
sive  de  physica  sive  de  morali  possibilitate  sermo  sit. 
Conditio  impossibiHs  suspensiva  validitatem  contractus 
labefactat.  Nam  si  physice  est  impossibilis,  nulla  subest 
voluntas  sese  obligandi  ;  si  moraliter  est  impossibihs  ex 
turpitudinis  conditione,  obligatio  praestandi  rem  turpem 
contrahi  nullatenus  potest.  Conditio  resolutiva  physice 
impossibiHs  tanquam  nuHa  habenda  est.  In  jure  civiH 
nonnuHarum  gentium  conditiones  resolutivae  turpes  quae 
quibusdam  pactis  adjiciuntur,  pariter  ut  non  adjectas  re- 
putantur.  Statutum  pariter  est  in  ferme  omnibus  legibus 
populorum  ut  conditiones  suspensivae  turpes  testamentis 
adjectae,  ceu  non  appositae  censeantur  ;  et  jure  quidem,  hoc 
enim  ad  bonum  commune  promovendum  valde  conducit. 

Si  conditio  turpis  ad  effcctum  fucrit  ndducta,  ccnscnt 
multi,  incrcedeni  stipulatam,  si  per  sc  nulluni  c  ri  ncn  in- 
volvat,  reddendam  esse  ex  justitia.  Attanicn  null.i  jura 
civilia  actionem  ex  contractu  turpi  su|^|)cditant.  COn- 
ditiones  contrarii^;  substantioi  contracius  cum  irritant,  co 
quod  ibi  habeatur  consensus  et  non  conscnsus  ;  voluntas 
enim  contrahendi  pcr  hanc  condiiioncm  dcstruilur. 


CAT.    VI. 

DE    CONTRACTIBUS    GKA  lUH  IS. 

§  60.  De  pi omissionc.  Proniissio  cst  actus  cpio  (piis 
sese  obligat  ad  aliquid  gratuito  prasstandum  aut  omittcn- 
dum  in  favoreui  alterius.  Ea  totam  suam  vim  a  voUin- 
tate  promittcntis  accipit.  Hinc  ex  ipso  animo  promittcn- 
tis  dijudicandum  est,  utrum  stricta  an  mi  us  rigorosa  sit 
obligatio.  Promissio  non  obligat  nisi  sit  acceptata  et 
de  ejus  acceptatione  promittenti  constet.  Antc  acccpta- 
tionem  ergo  revocari  potest.  Leges  nostr?e  nullam  tri- 
buunt  vim  promissioni  mcre  gratuitae  qua^  nulla  causa  ni- 
titur,  ut  operis  prxstiti  vcl  gcncris  propinquitate  vel  alia 
gravi  ratione  ;  verumtamen  non  ideo  promissionis  scrio 
factae  vinculum  solvitur  ;  quippe  ejus  obligatio  a  lcge 
naturae  pendet.  Causae  vero  quas  fincm  faciunt  obliga- 
tioni  promissionem  implendi,  sunt  vel  voluntas  hominis 
qui  jure  suo  cedit,  vcl  mutatio  notabilis  supervenicns  (jua 
pracvi.sa  promissio  nunquam  locum  habuisset. 

§  61.   De  donationr*     Dnnatio  est  rei  aut  iuris  ali(  ujus 

•    nO«^'i"    r.r^'^    ..et    r..  I    ^ljnplcX    modu*   It.t.sjr   ,'   .    .,i    a.i<J.|lin 

propier  ^  .  ^^ratutto  .  hic  lcx.1  iK>n  imnirriio  dc  ca 

gratuita  concessio.  Cum  quivis  de  suis  rebus  disponere 
possit  prouti  sibi  placuerit,  patet,  etiam  donationes  fieri 
posse,  dummodo  per  eas  alterius  jura  non  laedantur.  Ut 
donatio  censeatur  perfecta  requiritur  ut  donator  libere  et 
spontanee  rem  alteri  tradat,  vel  in  specie  vel  per  instru- 
mentum  aliquod  quo  jus  proprietatis  in  illum  transfera- 
tur.  Qui  aere  alieno  gravatus  est  suas  res  alteri  donare 
non  potest  ;  quia  per  hanc  donationem  injustitiam  in- 
ferret  creditoribus,  quibus  satisfaciendo  imparem  se  red- 
deret.  Tales  etiam  donationes  a  lege  civili  prohibentur 
et  irritae  habentur.  Nec  valet  donatio  facta  in  praejudi- 
cium  prolis  aut  uxoris.  Apud  nos  sicuti  apud  alias  na- 
tiones  nullitate  percelluntur  donationes  inter  vivos  rerum 
immobilium  nisi  instrumento  publico  factae  fuerint  atque 
legitime  sancitae  ;  secus  enim  titulus  ad  rem  possidendam 
non  agnoscitur  a  lege. 

§62.  De  commodato,  mtituo  tt precario.  Commodatum 
est  contractus  quo  res  aliqua  quae  usu  non  consumitur, 
ut  domus  vel  equus,  gratuito  alteri  ad  usum  conceditur. 
Mutuum  est  contractus  quo  res  aliqua  quae  usu  consumitur, 
ut,  v.g.,  vinum,  triticum,  ad  usum  conceditur.  Vel  de- 
terminatur  tempus  ante  quod  res  repeti  non  possit,  vel 
res  ad  nutum  dantis  repeti  potest.  In  posteriori  casu 
contractus  specifico  nomine  precarium  dici  potest. 

In  commodato  usus  a  rei  dominio  distinguitur,  et  con- 
ceditur,  dominio  manente  penes  commodantem  ;  in  mutuo 
usus  a  dominio  inseparabilis  est,  nec  concedi  potest  quin 
dominium  aliquo  modo  transferatur.  Hinc  sequitur,  rem 
perire  commodanti  (modo  absque  culpa  commodatarii 
pereat),  item  mutuatario,  id  est  ei  qui  pecuniam  mutuam 
accipit,  non  vero  mutuatori. 

Cum  commodatum  initum  sit  in  gratiam  accipientis, 
ipse  rem  commodatam  diligentius  quam  depositam  custo- 

diredebet.  Hinc  teneturadresiitutioncin,  non  soliim  si  res 
ex  dolo  aut  gravi  culpa,  sed  etiam,  ubi  ita  fcrt  consuctu- 
do,  aut  cum  ita  contractu  statutum  cst,  si  c\  lc\  i  intcrcat. 
Ad  nihil  tenetur  si  res  casu  fortuito  j^ereat,  nisi  mora  cul- 
pabilis  circa  ejus  restitutionem  locum  habucrit  et  secus 
res  non  periisset  ;  vel  si  pereat  eoquod  in  usum  non  con- 
cessum  adhibita  sit. 

Commodatum  est  essentialitcr  gratuitum  ;  nam  si  usus 
per  solutionem  pretii  compensetur,  habetur  locatio. 
Utrum  vcro  in  mutuo  pretium  scu  usura  rcpeti  jure 
possit,  ita  ut  nunc  inter  gratuitos  nunc  inter  onerosos 
contractus  locum  obtineat,  distincto  capite  pro  rei  gravi- 
tate  disquirctur. 

§  63.  Dc  niiniJato.  Mandatum  dcfinitur  obligatio  sus- 
cepta  alicjuid  in  alterius  commodum  agcndi.  Mandans 
tenetur  ratum  habere  id  quod  mandatarius  aut  procura- 
tor  nomine  mandantis  gessit,  dummodo  iste  fines  sibi  a 
mandante  praestitutos  non  excedat.  Si  mandatarius  rcm 
negligenter  aut  male  gerit,  damnumque  mandanti  sua 
culpa  causat,  id  resarcire  tenetur. 


CAP.  VII. 

DE   CONTRACTIBUS   ONEROSIS. 

§  64.  De  venditione  ct  emptionc,  Contractus  iste  est 
mutatio  pretii  cum  aliqua  re.  Fit  solo  partium  consensu. 
At  rei  venditcX  dominium  ad  cmptorem  non  transit  nisi 
illius  traditione.  Haec  autem,  juxta  leges  nonnullarum 
gentium,  uti  facta  habetur,  si  res  coram  emptore  fuit  nu- 
merata,  ponderata  aut  metata,  vel  ejus  signo  munita,  aut 
ipso  consentiente  a  ca^teris  separata  et   seposita.      Jani 

inde  si  citra  venditoris  culpam  pereat,  emptori,  utpote 
vero  domino,  perit. 

Pretium  rei  est  vel  legale  vel  vulgare.  Prius  illud  est 
quod  lege  civili  sancitur.  Tale  pretium,  si  legitime  con- 
stitutum  fuerit,  in  contractu  venditionis  est  omnino  ser- 
vandum.  Accidit  enim  ut  civilis  auctoritas  pretium  ali- 
quarum  rerum  statuere  possit  imo  et  debeat,  ne  merca- 
torum  monopolio  oppressus  populus  annonae  caritatem 
subeat.  Pretium  vulgare  illud  est  quod,  ex  communi 
hominum  aestimatione,  est  justa  valoris  rei  mensura. 
Istud  pendet  a  variis  adjunctis,  a  copia  aut  defectu  ali- 
cujus  mercis,  a  majore  vel  minore  necessitate  ipsius,  a 
majoribus  aut  minoribus  expensis  quae  faciendae  sunt  ad 
merces  advehendas  et  conservandas,  etc.  Hinc  non  est 
omnino  fixum  et  unum,  sed  multiplex  et  variabile  ;  qua- 
propter  summum,  medium,  et  infimum  pretium  complecti- 
tur.  Nemini  vendere  licet  supra  summum  pretium  ;  ne- 
mini  licet  c^gere  alios  ut  vendant  infra  infimum.  Utrum- 
que  injustitiam  imphcat,  nam  perit  sequalitas  inter  datum 
et  acceptum.  Unde  oritur  obligatio  restitutionis,  si  quis 
hujusmodi  injnstitiae  reum  se  fecerit.  Sic  pariter  justi- 
tiam  laedit  qui  falsas  mensuras  aut  falsapondera  adhibet, 
et  damna  resarcire  emptoribus  tenetur  (Levitic.  xix.  35). 

Pretium  justum  rerum  quae  sub  hasta  venduntur,  est 
maximum  illud  quod  a  licitatoribus  offertur,  seclusa 
omni  fraude.  Non  videtur  licere  venditori  fictos  Hcita- 
tores  adhibere  ut  rei  pretium  augeant  ;  nec  licitatoribus 
alios  ab  offerendo  majori  pretio  prohibere  (Cic.  de  Off. 
Lib.  IIL  c.  15  ;  Kent,  Vol.  11.  §  538),  quia  primum  juri 
emptorum,  alterum  e  diametro  juri  venditoris  opponitur. 
Qui  res  sub  hasta  vendit,  periculum  subit  cedendi  rem 
suam  viH  pretio  ;  ergo  oportet  ut  ei  non  prsecludatur  via 
ad  majus  obtinendum.  Secus  enim  sors  utrinque  non 
esset  aequaHs,  atque  adeo  justitiae  lex  minime  servaretur. 

Qua  tamen  in  re  consuetudo  attendenda  est.  Ubi  enim 
contrarius  mos  invaluit,  culpandus  non  esset  venditor  qui 
per  fictos  licitatores  rei  pretium  augeret,  ne  viliori  quam 
par  est  pretio  rem  vendere  cogeretur.  Etenim  cx  una 
parte  ementes  sciunt  hoc  passim  fieri,  ac  proindc  sibi  ra- 
vere  possunt,  et  ex  altera  semper  liberi  manent  ad  pre- 
tium  augendum  aut  ab  emptione  abstinendum. 

Aliquando  licet  rem  carius  vendere,  si  nempe  valde 
utilis  sit  emptori,  atque  ex  communi  omnium  judicio 
existimetur  pluris  valere  pro  tali  individuo.  Mcrcium 
enim  valor  a  communi  hominum  xstimatione  pendct. 
Haec  sententia,  olim  communiter  reprobata,  in  pra^senti 
communis  facta  est. 

Res  quc^e  certum  in  se  valorem  habent,  aut  saltem  apud 
omnes  magni  sunt  pretii,  non  licet  emere  modica  pecunia 
ab  eis  qui  ignorant  earum  valorem.  Secus  enim  aequali- 
tas  inter  datum  et  acceptum  rueret.  Ast  resqua^  venales 
exponuntur  apud  vetcramcntarios,  etsi  pretiosa^  sint,  ut 
libri  rari  et  antiqui,  tabellce  praeclari  alicujus  pictoris,  eo 
pretio  emere  licet  quod  a  venditore  exigitur.  Etenim 
juxta  omnium  aestimationem  pretium  earum  rerum  illud 
est  de  quo  inter  emptorem  et  venditorem  convenit ;  a 
communi  autem  hominum  aestimatione  pendet  pretium 
rerum  quae  venales  exponuntur. 

Chirographa  quibus  promittitur  solutio  alicujus  summx 
pecuniae  intra  tempus  aliquod  determinatum,  quandoque 
ob  difficultatem  solutionis  vilescunt  ;  unde  minoris  emi 
possunt,  et  eo  quidem  minoris  quo  majus  subest  pericu- 
lum  amittendae  pecuniae.  Si  ccrtae  et  facilis  sunt  solu- 
tionis,  licet  quidem  pretium  quod  aequivalet  auctario  a 
lege  sancito  pro  interessf^  ut  aiunt,  deducere  (vulgo  to 
discount)  ;  sed  injustitiam  committeret  qui  necessitate 
aliorum  abutens,  ea  multo  viliori  pretio  emeret  ;  eo  quod 
squalitas  inter  datum  et  acceptum  pessumdaretur. 

§  65.  Venditor,  etiam  non  rogatus,  tenetur  rei  venditae 
vitium  manifestare,  si  rei  substantiam  ita  afficit  ut  res  emp- 
tori  aut  inutilis  aut  noxia  evadat.  Si  vitium  sit  occultum, 
rem  tamen  emptori  nec  noxiam  nec  inutilem  reddat,  et 
a  venditore  pretio  non  excedente  rei  valorem  vendatur, 
nulla  est  injustitia  ;  quia  res  vendita  et  utilis  est  emptori 
et  justo  pretio  vendita  fuit,  ac  proinde  subsistit  aequalitas 
inter  datum  et  acceptum.  Si  vero  de  tali  vitio  ab  enip- 
tore  interrogetur  venditor,  illud  declarare  tenetur;  quia 
secus  fraudem  committeret  atque  injustitiam,  eo  quod 
emptor,  cognito  vitio,  rem  emere  nolluisset.  Vitia  rei 
quae  in  oculos  incurrunt,  venditor  manifestare  nullatenus 
obligatur,  sed  oportet  ut  ipse  pretium  rei  pro  rata  defec- 
tus  imminuat.  Nulla  enim  in  eo  casu  fit  injuria ;  quia 
defectus  rei  patens  est,  pretium  aequum.  Quod  si  emp- 
tor  decipiatur,  in  seipsum  culpam  referat  necesse  est. 

Qui  merces  per  cornmixtionem  aliarum  substantiarum 
ita  adulterat  ut  inutiles  aut  noxise  evadant,  gravis  injus- 
titise  reum  se  constituit.  Si  vero  mixtura  non  fit  noxia 
neque  usui  inepta,  vendaturque  pretio  minori  quod  rei 
mixtae  respondeat,  injustitia  quidem  adest  nulla,  sed  is- 
tiusmodi  operandi  modus  permultis  periculis  subjicitur, 
quia  facili  ratione  posset  venditor  gradum  facere  ad  in- 
justitiam  committendam. 

§  66.  Froxeneta  dicitur  ille  qui  nomine  alterius  merces 
vendit  aut  emit.  Si  mercedem  pro  suo  labore  accipit, 
non  potest  ipse  sibi  retinere  excessum,  si  vel  emit  infra 
vel  vendit  supra  pretium  a  mandante  sibi  assignatum  ; 
quia  nemo  fructum  ex  re  aliena  percipere  potest.  In- 
super  pretii  constitutio  fit  ne  res  minoris  vendatur  vel 
pluris  ematur  quam  a  domino  constitutum  est ;  non  au- 
tem  ipse  intendit  sese  spoliare  omni  alia  utilitate  et  op- 
portunitate  vel  pluris  vendendi  vel  minoris  emendi.     De- 

nique,  ciim  proxeneta  pro  labore  mercedem  consequatur, 
tenetur  rem  gerere  in  utilitatem  mandantis.  Si  vero  nul- 
lam  accipiat  pro  suo  labore  mercedem,  sunt  qui  affirment 
posse  eum  excessum  sibi  retinere  ;  ast  nulla  ratione  suam 
astruunt  assertionem,  et  rationes  jam  allatae  etiam  hic 
optime  quadrant.  Quando  vero  proxeneta  qui  gratuito 
operam  suam  praestat,  labore  suo  et  industria  rem  ven- 
dendam  multo  meliorem  effecit,  ita  ut  pretio  majori  vendi 
possit,  tunc  procul  dubio  excessum  labori  et  industriae 
aequivalentem  sibi  retinere  potest  ;  quia  hic  excessus  su- 
pra  pretium  a  mandante  constitutum  non  provenit  prae- 
cise  ex  re  vendita,  sed  ex  labore  et  industria  proxe- 
net^. 

§67.  De  locatiojie  et  conductioJie.  Locatio  est  contrac- 
tus  quo  res  aliqua  ad  usum  vel  fructum  percipiendum 
pro  j>retio  conceditur.  Ut  contractus  sit  justus  debet 
pretium  locationis,  juxta  diversam  temporis  et  locorum 
conditionem,  aequum  esse  ;  debet  locator  rei  locatae  vi- 
tium  prodere  conductori,  ne  hic  aliquid  patiatur  detri- 
menti.  Nequit  locator  rem  locatam  ante  tempus  stipu- 
latum  repetere  nisi  ob  rationes  a  lege  civiH  approbatas. 
Cum  locator  sit  dominus  rei  locatae,  ipsi,  non  vero  con- 
ductori,  perit,  si  hoc  acciderit  absque  conductoris  culpa. 
Conductor  tenetur  justum  pretium  statuto  tempore  sol- 
vere  et  rei  locatae  tanquam  bonus  paterfamilins  curam 
agere. 

Ad  locationem  operis  quod  attinet,  qui  opera  lorat 
tenetur  contractui  satisfacere,  praestando  opera  de  fjui- 
bus  pactum  fuit ;  secusenim  mercedem  injuste  accij)eret. 
Qui  opera  haec  conducit,  ex  stricta  justitia  tenctur  merce- 
dem  pactam  solvere,  nec  potest  ipse  phis  operis  ab  ope- 
rariis  aut  servis  exigere  quam  quod  inter  eos  convenit, 
vel  pacto  expresso  vel  juxta  consuetudinem  ab  omnibus 

agnitam  ;  quia  secus  operarii  cogerentur  alteri  sua  opera 
absque  congrua  compensatione  praestare. 


CAP.  VIII. 

DE    MUTUO    ET    USURA. 

§  6Z.  Mutuum,  vi  nominis,  juxta  veteres  jurisconsultos 
significat  aliquid  ex  meo  tuum  fieri  ;  et  aliquando  sumitur 
pro  ipsa  re  mutuo  data,  saepius  autem  pro  contractu  quo 
ea  res  alteri  datur.  Hoc  ultimo  sensu  definiri  solet : 
Contractus  quo  res  primo  usu  consumptibilis  alteri  tradi- 
tur  cum  obligatione  rem  similem  reddendi  statuto  tem- 
pore  atque  in  eadem  specie  et  bonitate. 

Usura  latiori  sensu  sumpta  dicitur  omne  lucrum  per- 
ceptum  ex  mutuo,  vel  illius  occasione,  sive  cum  titulo, 
sive  absque  titulo  legitimo.  Sensu  autem  strictiori  ac 
proprio  est  lucrum  ex  mutuo  immediate  proveniens,  seu 
praecise  vi  mutui  et  absque  alio  justo  titulo. 

Qui  mutuum  dat,  mutuans  seu  mutuator  ;  qui  accipit, 
mutuatarius  audit. 

Res  mutuo  data  quae  capitale  constituit  sors  appellatur. 

Apud  utriusque  juris  peritos  et  apud  theologos  pene 
axiomatis  instar  receptum  est  contractu  quo  pecunise  usus 
alteri  traditur  dominium  in  hunc  necessario  transferri ;  id 
autem  nostra  aetate  inficiantur  nonnulli,  inter  quos  Mas- 
trofinius  eminet. 

§69.  PrOPOSITIO  XXVII.  PeCUNIA  MUTUATA,  QUAN- 
DO  PRIMO  USU  TOTA  CONSUMITUR,  JURE  TRANSFERTUR 
IN  PLENUM  MUTUATARII  DOMINIUM. 

Dicimus  quando  tota  primo  usu  consumitur  :  non 
enim  negamus  ipsam  pecuniam  varios  habere  posse  va- 
lores,  unde  fiat  ut  primo  usu  non  tota  consumatur,  ac 
proinde  fieri  etiam  possit  materia  diversorum  a  mutuo  con- 

tractuum.  Dicimus  etiam  ilUim  pecuniam  transferri  in 
plenum  mutuatarii  dominium,  non  enim  intelligimus  illam 
transferri  absolute,  sed  sensu  circumscripto  ac  potius 
tanquam  rem  creditam. 

Probatur.  Pecunia  aut  moneta  potest  in  hunc  exclu- 
sive  finem  communiter  adhiberi  ut  indicentur  et  transfe- 
rantur  determinati  quidam  valores.  Usus  ergo  ille  pecu- 
niae  totus  in  eo  tunc  consistit  quod  inserviat  ad  valores 
illos  ab  uno  in  ahum  transferendos  :  atc|ui  transferri  non 
possunt  isti  valores,  quin  ille  (pii  pecuniam  mutuat,  do- 
rainium  hujus  amittat  ac  in  alium  transferat.  Ergo  nemini 
usus  ille  pecuniae  concedi  potest  quin  hoc  ipso  dominium 
ipsius  ei  concedatur. 

Praeterea  non  possunt  generatim  pauperes  uti  pecunia 
mutuata  quin  eam  expendant.  Ergo  ipso  primo  usu  con- 
sumitur  talis  pecunia,  ac  facultas  mutuatariis  illis  datur 
de  ea  ad  libitum  disponendi. 

§  70.  Propositio   XXVIII.     IiLicnrM  fst  llxrum 

PERCIPERE  EX  MUTUO  PR.ECISE  RATIONE  MUTUI. 

Dicimus  praecise  ratione  mutui,  ut  excludatur  casus 
quo  occasione  mutui  adesset  titulus  ad  auctarium  aliquod 
seu  lucrum  percipiendum,  ut  j^ostea  videbimus. 

Probatur.  Ex  certa  omnium  pene  theologorum  sen- 
tentia,  contractus  mutui  est  et  debet  esse  gratuitus  lioc 
sensu,  quod  aliud  onus  mutuatario  non  imponat  quam  ut 
reddat  in  specie  debito  tempore  id  quod  accepit :  ergo 
vi  contractus  illius  renuntiat  alter  spontanea  liberalitate 
juri  exigendi  promeriium  pretium  pro  rei  cujusvis  datae 
usu  aut  dominio  alteri  concesso  :  ergo  non  potest  mutuans 
ratione  mutui  aliquid  exigere  pro  usu  pecuniaj. 

Et  vero  in  contractibus  in  quibus  ex  propria  eorum 
essentia  servanda  est  sequalitas,  plus  exigere  aut  accipere 
(vi  eorumdem  contractuum  et  secluso  alio  titulo)  quam 

valeat  res  ipsa  quae  datur,  prorsus  contra  justitiam  com- 
mutativam  est :  atqui  exigere  vel  accipere  aliquid  supra 
sortem  in  mutuo,  ratione  praecise  mutui  est  exigere  vel 
accipere  plus  quam  valeat  res  data,  adeoque  est  exigere 
injuste. 

Tandem,  ut  verbis  utamur  Benedicti  XIV.  Const.  Vix 
pervenit :  '*  Si  perpendamus  naturam  unius  contractus  ab 
alterius  natura  prorsus  diversam  et  sejunctam  esse  ;  et  ea 
pariter  discrepare  magnopere  inter  se  quae  a  diversis  inter 
se  contractibus  consequuntur,  revera  discrimen  apertis- 
simum  intercedit  fructum  inter  qui  jure  licito  ex  pecunia 
desumitur,  ac  fructum  qui  ex  pecunia  illicite  conciliatur, 
neminem  id  latere  potest  quod  multis  in  casibus  tenetur 
homo  simplici  ac  nudo  mutuo  alteri  succurrere."  Ergo 
ex  ipsa  mutui  natura  illicitum  est  repetere  lucrum  ex 
mutuo. 

Principia  ad  solvendas  difficultates.  i"^.  Mu- 
tuum  non  est  locatio  :  qui  enim  rem  locat,  hujus  domi- 
nium  retinet,  atque  contractum  init  onerosum. 

2°.  Dato  quod  pecunia  esset  per  se  frugifera,  non  ideo 
ad  fructum  illius  mutuator  jus  retinet,  sed  ei  potius  vi 
mutui  renuntiat. 

3"^.  Potest  certe  ex  mutuatarii  industria  provenire  ut 
res  mutuo  data  emolumentum  afferat :  sed  vi  simplicis 
ac  nudi  mutui  totum  illud  pertinet  ad  mutuatarium. 

4°.  Potest  valor  pecuniae  totus  esse  a  pecunia  insepa- 
rabilis,  si  nempe  plenum  pecuniae  dominium  in  alterum 
transferatur,  ut  fit  in  nudo  ac   simplici  mutuo. 

5°.  Scienti  et  volenti  non  fit  injuria,  Sed  in  multis 
casibus  tenetur  quis  alteri  gratis  succurrere.  Unde  et 
obligatione  plus  minusve  rigorosa  nonnunquam  homo 
adstringitur  ad  mutuum  dandum  nihil  inde  sperans. 

§  71.       PrOPOSITIO     XXIX.       POSSUNT    ADESSE    CAUS^ 

MUTUO    EXTRINSEC^,  QUARUM   INTUITU    LICEAT  ALIQUID 
ULTRA    SORTEM    ACCIPERE. 

Probatur.  Nonnunquatii  evenit  ut  qui  reni  aliquam, 
v.g.,  pecuniam  alteri  tradit,  eam  non  concedat  quin  se 
privet  commodo  pretio  aestimabili,  vel  lucro  alicui  renun- 
tiat,  vel  damnum  aliquod  patiatur,  vel  sortis  amitteiidoe 
periculum  incurrat  ;  atqui  causae  istae  mutuo  ipsi  extrin- 
secne  dant  jus  ad  lucrum  percipiendum  ex  contractibus  a 
mutuo  jam  diversis,  licet  eadem  sit  eorum  materia.  Nam 
in  contractu  oneroso  aequalitas  servanda  est ;  atqui  ubi 
adsunt  illae  causce,  tollitur  <nequalitas  nisi  ratione  et  pro- 
portione  oneris  compensatio  fiat.  Ergo  causarum  illarum 
intuitu  licet  aliquid  ultra  sortem  accipere.  Et  vero,  si 
detrimentum  quod  ob  lucrum  cessans  vel  damnum  emer- 
gens  quis  subire  debet  haud  leve  sit,  mutuum  dare  non 
tenetur  etiam  pauperi,  quia  caritas  sola  tunc  obligat  : 
caritas  autem  non  obligat  cum  gravi   incommodo. 

Ex  dictis  patet  ob  causam  mutuo  intrinsecam,  seu  titu- 
lum  intrinsecum,  qualis  est  in  contractu  mutui  obbgatio 
non  repetendi  sortem  intra  certum  tempus,  nihil  ultra 
sortem  exigi  posse ;  mutuum  enim  natura  sua  omnino 
gratuitum  est. 

Insuper,  etiam  ex  dictis  patet  licitum  non  esse  i)Lr(  1- 
pere  lucrum  ex  mutuo,  eo  (juod  potestas  civilis  tituhmi 
legalem  introduxerit ;  quod  enim  lege  naturali  vetitum 
est,  nulla  lege  civili  sanciri  potest.  Statuere  tamen  po- 
test  lex  civilis  mensuram  ahipiam  hicri  percepti  occa- 
sione  mutui,  ultra  quam  jus  nullum  ad  lucrum  in  civibus 
agnoscit  ac  protegit  ;  mensuram  autem  illam  statuendo, 
titulum  ad  lucrum  non  constituit,  sed  supponit  ahunde 
jam  ortum. 

§  72.  Mirum  nemini  videri  debet  si  varia  pro  variis 
locis  ac  temporibus  usura  tahs  decernatur  ab  auctoritate 

civili  et  tanquam  licita  habeatur  ab  ipsis  Ecclesiae  Ro- 
manae  pastoribus. 

Praeteritis  temporibus  pecunia  raro  poterat  impendi  ad 
acquirendum  fundos  aut  alias  commoditates  quae  produc- 
tioni  novarum  divitiarum  inservire  possent,  ac  proinde 
pecuniae  mutuum  ordinarie  non  requirebatur  nisi  a  pau- 
peribus  aut  ab  iis  qui  necessitate  quadam  premebantur. 
Nostra  vero  aetate  magna  jam  mutatio  in  civilis  societatis 
conditione  introducta  est,  et  propter  facilem  communi- 
cationem  inter  nationes  etiam  valde  dissitas  maximum 
incrementum  accepit  negotiatio.  Inde  factum  est  ut 
pecunia  apprime  inserviat  ad  comparanda  ea  quae  tum 
divitiarum  incremento,  tum  productioni  rerum  necessa- 
riarum  et  utilium  usui  esse  possunt.  Pecunia  ergo  nunc 
temporis  ordinarie  non  inservit  ad  comparanda  solum- 
modo  ea  quae  primo  usu  consumuntur,  sed  et  ipsa,  sicuti 
et  id  quod  eam  repraesentat,  v.  g.,  notae,  cambiae,  etc,  in 
negotiationem  adhibetur,  haud  secus  ac  alia  merx  qusevis. 
Hinc  quamvis  sit  physice,  non  tamen  habetur  jam  ut 
civiliter  aut  in  commercio  sterilis,  et  de  commerciali  ejus 
commoditate  sicut  et  de  alia  quavis  merce  lucrum  potest 
percipi. 

Nemo  itaque  objiciat  legem  naturalem  aut  divinam 
mutationem  subiisse  ;  quia  obligationes  morales  oriuntur 
ex  variis  relationibus  quae  vel  inter  homines  vel  etiam  inter 
ipsos  et  res  quibus  utuntur  intercedunt,  quibus  mutatis 
et  obligationes  ipsae  novae  ac  diversse  oriantur  necesse 
est.  Usura  stricto  sensu  semper  erit  lucrum  ex  mutuo 
perceptum,  sive  de  pecunia,  sive  de  aliis  rebus  sermo  sit ; 
et  mutuum  natura  sua  remanet  contractus  gratuitus,  ac 
proinde  semper  illicita  erit  usura  stricto  sensu  sumpta,  sed 
mutata  conditione  societatis  civilis,  mutatis  pariter  com- 
^mercii  circumstantiis,  varios  successu  temporis  agnovit 
ipsa  Ecclesia  titulos  mutuo  extrinsecos,  neque  improbavit 

contractum  societatis,  aut  ccnsuni  realem,  imo  neque  con- 
tractum  trinum  in  quo  habetur  concessio  ])ecunia^,  seu 
mutuum  comnierciale  quod  omnino  a  simi>lici  mutuo 
differt.  Si  quis  plura  de  his  cupiat,  consulat  Theologos 
morales,  ac  specialim  '*Compendium  Theologia^  Moralis" 
P.  Gury  annotationibus  P.  Ballerini  locupletatum,  Tom. 
II.  p.  561,   Roma:  editum  anno   1S69. 

PARS  QUARTA. 

DE    SOCIETATE    INTER    HOMINES. 

SECTIO  I. 

DE    SOCIETATE    DOMESTICA. 

LIBER  I. 

DE    NATURA    SOCIETATIS    DOMESTIC^. 


CAP.  I. 


DE    SOCIETATE    IN    GENERE. 


§  I.  Hactenus  consideravimus  hominem  in  relatione 
ad  alios  homines  prouti  sunt  personae  independentes  ; 
nunc  autem  considerandus  est  prouti  est  membrum  ali- 
cujus  societatis. 

Societas  in  genere  est  coetus  multorum  ad  eumdem 
finem  communibus  mediis  et  communi  actione  tenden- 
tium.     Mera  plurium  individuorum  in  eodem  loco  con- 

gregatio  niillam  societatem  constitueret,  quippe  qui  care- 
rent  vinculo  morali  quo  ad  invicem  uniantur.  Neque 
sufficit  ut  sit  tendentia  in  eumdem  finem  omnibus  consti- 
tutum  ;  nam  nisi  adsit  concors  omnium  voluntatum  co- 
operatio  ad  hunc  finem,  deest  adhuc  vinculum  unitatis 
hanc  multitudinem  in  societatem  adunans.  Ergo  necesse 
omnino  est  ut  finis  ab  omnibus  sociis  sit  mediis  commu- 
nibus  obtinendus,  ita  ut  omnes  suis  actibus  simul  conspi- 
rent  ad  ejusmodi  finem  procurandum. 

§  2.  Cum  finis  ab  omnibus  volitus  sit  ratio  propter 
quam  homines  simul  suis  viribus  conspirant  atque  in 
societatem  coalescunt,  necesse  est  ut  societates  per  finem 
quem  sibi  obtinendum  proponunt,  suam  specificam  diffe- 
rentiam  accipiant.      Hinc  varine  habentur  societates. 

1°.  Societas  religiosa  seu  Ecclesia,  cujus  finis  est  salus 
hominis  sempiterna. 

2°.  Societas  civilis,  quae  intendit  custodiam  ordinis  ex- 
temi  inter  homines  eorumque  jura  protegit. 

3°.  Societas  domestica,  quae  instituta  est  pra^cipue  ad 
propagationem  generis  humani. 

4°.  Societas  internationahs,  quam  varine  nationes  ingre- 
diuntur  ut  mutua  protectione  jura  sua  foveant. 

Praeter  istas,  multae  ali?e  societates  existere  possunt  pro 
multitudine  necnon  discrimine  finiumqui  a  sociis  intendi 
possunt,  ut  sunt  societates  litterarine,  commerciales,  etc. 

§  3.  CoROLLARiA.  i"^.  Tanto  praestantior  est  societas, 
quanto  prnestantior  est  finis  quem  intcndit.  Hinc  omnes 
inter  coetus,  primam  sibi  vindicat  sedem  coetus  Beatorum 
in  coelis;  quia  ejus  finis  caeterorum  excellentiam  summo- 
pere  exsuperat.  Non  am])lius  quidem  pergunt  ad  finem 
capessendum,  eo  quod  jam  illo  fruuntur  ;  sed  concordi 
voluntate,  gaudiis  ineffabilibus  perfusi,  fini  illi  adhaerent. 

Societatum  hujus  vitae  praestantissima  est  societas  homi- 
num  qui  veram  profitentur  religionem. 

2°.  Quamvis  diversae  societates  fines  speciales  respici- 
ant,  non  possunt  ipsae  tamen  excludere  finem  ultimum, 
quippe  qui  omnibus  sociis  absolute  necessarius  est.  Hinc 
si  finis  alicujus  societatis  ultimo  fini  contrarius  est,  talis 
societas  justitiae  solido  fundamento  nequaquam  nititur. 

3°.  Societas  inter  homines  debet  esse  visibilis  et  ex- 
terna  ;  nam  communibus  mediis  ad  finem  tendere  debent ; 
quod  praestare  nequeunt  nisi  adhibeant  media  externa  et 
visibilia. 

4°.  Sola  entia  ratione  praedita  valent  formare  societa- 
tem  ;  ipsa  enim  sola  capessendi  finis  capacia  sunt.  Nulla 
ergo  est  societas  inter  animalia. 

§  4.  PrOPOSITIO  I.  AUCTORITAS  ALIQUA  EST  OMNI 
SOCTETATI    ESSENTIALIS. 

Probatur.  Auctoritas  est  jus  coordinandi  ac  diri- 
gendi  omnes  socios  ad  finem  quem  societas  intendit 
consequendum.  Atqui  tale  jus  essentiale  est  omni  so- 
cietati.  Nam  socii  ad  illum  finem  efhcaciter  coordinari 
et  dirigi  non  possunt,  nisi  eum  aptis  communibusque 
mediis  prosequantur.  Atqui  communis  illa  et  efficax 
prosecutio  necessario  exigit  ut  jure  determinata  sint 
media  vere  apta,  sociisque  praescripta  et  imposita  eorum 
applicatio.  Ex  se  enim,  pro  rerum  et  circumstantiarum 
varietate,  clara  et  manifesta  cuique  non  sunt,  eorumque 
usus,  utpote  onus,  saepe  a  multis  praetermitteretur.  Ergo 
sine  illo  jure  finem  suum  societas  consequi  non  potest. 
Ergo  est  ipsi  essentiale. 

Insuper,  entia  intelHgentia  sunt  libera ;  ergo  quamdiu 
nondum  sunt  adepta  ultimum  finem,  possunt  a  recto  tra- 
mite  deficere,  atque  socialem  ordinem  turbare.  Neces- 
saria  est  igitur  aliqua  auctoritas,  quae  potis  sit  ordinem 

turbatum  per  delictiim  restituere,  noxium  seu  putridum 
membrum  a  societatis  corp  )re  resecando  aut  puniendo  ; 
secus  enim  nuUa  esset  tranquillitas  nullaque  securitas. 

CoROLLARiA.  1°.  Ergo  auctoritas  est  principium  con- 
stitutivum  societatis. 

Etenim  auctoritas  dat  societati  unitatem,  ex  qua  ipsa 
exsurgit  societas.  Priusquam  in  societatem  invehatur, 
extat  solum  multitudo  nullo  vinculo  coUigata  ;  ast,  auc- 
toritate  posita,  statim  habetur  quod  necesse  est  ut  haec 
multitudo  societatem  constituat. 

2°.  Ergo  societas  est  persona  moralis.  Est  enim  quid 
unum  per  auctoritatem  eam  ad  finem  dirigentem,  a  qua 
etiam  sua  et  peculiari  actione  insignitur.  Persona  au- 
tem  est  ens  rationale  ultimo  determinatum  ad  agendum. 
Ergo  societas  est  persona,  non  quidem  physica  sed  mo- 
ralis.  Hinc  etiam  fit  ut  societas  sit  meriti  aut  demeriti 
capax. 

3°.  Ergo  auctoritas  socialis  non  est  quid  societati  jam 
existenti  superadditum,  pertinet  enim  ad  ejus  essentiam. 

4*".  Ergo  auctoritas  natura  sua  est  benefica,  quia  ejus 
operatio  dirigitur  ad  bonum  societatis  procurandum. 
Hinc  odio  in  auctoritatem  homo  non  natura,  sed  per- 
versa  voluntate  imbuitur.  E  contrario,  amor  et  venera- 
tio  erga  auctoritatem  est  naturae  rationali  conformis,  et 
perperam  vocatur  ab  auctoritatis  osoribus  vilis  adulatio 
et  abjecta  submissio. 

CAP.  II. 

DE    SOCIABILITATE    HOMINIS. 

§  5.  Propositio  II.  Adest  VINCULUM  SOCIALE  INTER 
OMNES  HOMINES. 

Probatur.  Societas  est  multorum  conspiratio  ad 
eumdem  finem  ab  omnibus  cognitum  et  volitum.  Atqui 
omnes  homines  eodem  fine  omnibus  constituto,  cognito 
et  volito  colligantur,  et,  ex  amore  mutuo  quo  se  prosequi 
tenentur,  in  eumdem  finem  debent  contendere  (Part.  III. 
§  24).     Ergo  adest  vinculum  sociale  inter  homines. 

CoROLLARiA.  1°.  Ergo  quotiescumquehomincs  in  eodcm 
loco  versantur,  jam  aliquo  societatis  vinculo  constricti 
sunt  independenter  a  quovis  pacto  et  actu  Hbero  volunta- 
tis ;  quia  statim  urgent  plura  praecepta  et  obHgationes,  qui- 
bus  satisfaciendo  mutuo  se  adjuvant  ad  finis  consecuti- 
onem.     Hoc  vinculum  constituit  sociabiHtatem  hominis. 

2°.  Duo  ergo  distinguenda  sunt  :  elementum  generale 
et  abstractum  sociabiHtatis,  et  factum  accidentale  a  quo 
elementum  abstractum  informatum  reaHtatem  atque  ex- 
istentiam  nanciscitur.  Prius  fundatur  in  ipsa  natura  ho- 
minis,  et  oritur  ex  debito  mutui  amoris  ;  alterum  varium 
est  et  accidentale,  pendetque  a  variis  circumstantiis. 

§  6.    Propositio  III.     Status  socialis  est  homini 

NATURALIS. 

Probatur.  Deushominem  ita  creavit  ut  aHorum  egeat 
subsidio.  Ergo  vult  Deus  existentiam  status  sociaHs. 
Ergo  status  sociaHs  est  homini  naturaHs.  Etenim  in  prse- 
senti  ordine  Providentiae,  propagatio  hominis  et  ipsius 
educatio  sine  societate  conjugaH  haberi  nequeunt,  ut  mox 
probabitur.  E  medio  sublata  societate,  homo  vix  intel- 
lectum  et  voluntatem  perficere  posset.     Loquela,  hominis 

naturae  admodum  consentanea,  nulli  ei  esset  usui.  Ho- 
minem  esse  natura  sociabilem,  etiam  confirmatur  ex  vi- 
vido  illo  commiserationis  sensu  quem  omnes  homines 
intime  experiuntur. 

CoROLLARiA.  1°.  Ergo  homo  non  solum  est  sociabilis, 
sed  actu  aut  est  aut  saltem  aliquando  fuit  membrum  ali- 
cujus  societatis. 

2°.  A  veritate  abhorret  quod  Hobbes  contendit  :  sta- 
tum  hominis  naturalem  esse  statum  belli  omnium  contra 
omnes.  Nam  ex  naturce  similitudine  quae  intercedit  inter 
omnes  homines  naturaliter  oriuntur  amor  et  mutua  bene- 
volentia  (Part.  HI.  >J  24).  Discordia  autem  et  bella  profi- 
ciscuntur  ex  malitia  voluntatis,  quae  aliorum  jura  violare 
conatur.  Insuper,  quae  ex  natura  fluunt  debent  esse  et 
spontanea  et  jucunda,  atque  quam  maxime  conferre  ad 
ejus  conservationem.  Atqui  status  belli  omnium  in  om- 
nes  est  violentus,  molestus  summoque  naturae  humance 
exitio.  Praeterea,  n-mini  non  est  pergratum  vitam  agere 
beatam,  nec  ullus  in  alium  insurgit  nisi  quia  aut  non  per- 
mittitur  pacate  vivere,  aut  putat  per  bellum  se  posse  ma- 
jori  pace  et  iranquillitate  deinceps  frui.  Denique,  si  vera 
esset  truculenta  illa  assertio,  homo  esset  animal  natura 
sua  nocivum,  audax  et  ferox.  Atqui  de  generalitate  ho- 
minum  constat  contrarium.  Plerique  enim  homines  na- 
turasua  ab  inferenda  injuria,  praesertim  corporali,  maxime 
sunt  alieni  ;  pleriquesunt  ita  pavidi  ut,  vel  levissimo  peri- 
culo  impendente,  continuo  exhorrescant.  Ferox  vero  non 
est  homo  natura  sua,  quia  inermis,  nudus  et  imbecilhis  in 
lucem  editur. 

PRINCIPIA    AI>    SOLVENDAS    DIFFICULTATI-         \    .    Qua^- 

dam  mala  societatem  comitantur,  quae  extra  illam  locum 
habere  non  possent  ;  ast  ista  non  proveniunt  ex  natura 
societatis,  sed  ex  abusu  ejusdem  :  nihil  enim  est  tam  bo- 
num,  nihil  tam  sanctum,  quo  homines  in  suam  perniciem 

non  abutantur.  Quot  autem  pejora  mala  necessario  in- 
gruerent  in  hominum  genus,  si  societas  funditus  evertere- 
tur  ! 

2°.  Homines  inter  se  sunt  sequales,  et  ab  invicem  inde- 
pendentes  in  abstracto,  id  est,  si  spectetur  eorum  natura 
specifica,  non  vero  in  concreto  ;  quia  in  concreto  natura 
ipsa,  relatione  subjectionis  et  potestatis,  quosdam  subdi- 
tos,  quosdam  statuit  moderatores  ac  duces. 

3°.  Mutua  benevolentia  fundatur  in  ipsa  natura  homi- 
nis  (§  24),  non  vero  ducit  originem  ex  mera  utilitate  inde 
speranda. 

4°.  Rixae  quae  saepe  locum  habent  inter  homines,  non 
probant  bellum  esse  hominis  naturae  consentaneum  ;  nam 
ideo  rixantur,  quia  gravate  ferunt  quod  ab  aliis  eorum 
jura  impetantur  ipsique  pacate  vivere  non  possint. 

J.  J.  Rousseau,  ad  fulciendam  theoriam  de  contractu 
sociali  (de  quo  infra),  asseruit  hominem  naturaliter  esse 
animal  solivagum  et  sylvestre  quod  paulatim  sese  evol- 
vendo  ad  usum  rationis  pervenit.  Nostris  temporibus 
Darwin  aliique  conati  sunt  hoc  systema  renovare,  asseren- 
do  hominem  ab  aHqua  simiarum  familia  suam  ducere  ori- 
ginem  ;  ex  qua  assertione  sequeretur  primitivam  hominis 
conditionem  fuisse  sylvestrem.  Dom.  J.  Lubbock,  in  opere 
recens  edito  (^^  Origin  of  Civilization '''),  multa  facta  coa- 
cervavit,  quibus  se  putat  ostendisse  humanum  genus  ad 
civilem  culturam  non  pervenisse  nisi  paulatim  emergendo 
e  statu  sylvestri. 

PrOPOSITIO  IV.  VlTA  SYLVESTRIS  NON  EST  CONDITIO 
PRIMITIVA  HOMINIS,  SED  DEGENERATIO  A  STATU  NOBILI- 
ORI. 

Probatur.  Homo  a  Deo  conditus  est  ratione  praedi- 
tus  et  ordinatus  ad  finem  suum  ultimum  consequendum 
in  possessione  sui  Creatoris.  Ergo  necesse  est  ut  ab  ini- 
tio  su2e  creationis  iis  omnibus  mediis  instructus    fuerit, 

quibus  capax  redderetur  finis  adipiscendi.  Quia  Deus 
cum  sit  ens  summe  sapiens,  non  potest  velle  finem,  quin 
etiam  velit  media  ad  hunc  fmem  absolute  necessaria.  Ita 
autem  Deum  egisse  constat  ex  ])rimis  Geneseos  capitibus. 
Ergo  non  potuit  homo  inveniri  naturaliter  in  eo  statu 
ignorantix  quem  adversarii  somniati  sunt. 

Traditio  omnium  antiquorum  popuh^rum  idem  demon- 
strat.  Non  sohim  historica  monumenta  Hebrceorum,  om- 
nibus  aUis  monumentis  antiquiora,  sed  etiam  traditiones 
Chaldasorum,  Indorum,  /Egyptiorum,  ostendunt  primos 
homines  in  statu  culturae  civiHs  conditos  fuisse.  Ipsi 
Poetae  commemorant  statum  quemdam  feHcem,  quem 
aureum    vocant. 

Polytheismus  non  fuit  primitiva  hominis  reHgio.  Quo 
propius  ad  originem  humani  generis  accedimus,  eo  purior 
religionis  cultus  invenitur.  Libri  sacri  Indorum,  Vedas 
nuncupati,  quamvis  mukis  superstitionibus  repleti,  satis 
manifestant  his  omnibus  absurditatibus  subjacere  saniores 
conceptus  de  Divinitate,  traditioneuKiue  hujiis  popuH  ob- 
rutam  fuisse  su|)erstitiosis  concei)tibus  et  ritibus.  Idem 
de  SinensibusaHisque  antiquioribus  nationibus  dicendum. 

Historicismonumentisconstat,  nuUum  adhuc  ])opuhim, 
sive  sylvestrem  sive  barbarum,  inventum  fuisse  qui  suis 
propriis  conalibus  ad  statum  civiHs  cuhura^  pervenerit. 
Hoc  factum  ita  evidens  est  ut  Dom.  Lubbock  (opere  ci- 
tato  Append.  I.)  id  ultro  fateatur.  Sylvestres  tribus  huc- 
usque  nonnisi  per  rehgionis  magistros  ad  statum  civiHs 
culturae  perductae  fuerunt.  XuHum  in  eis  adest  elemen- 
tum  quod  eos  ad  statum  civilis  (  uhuras  qunerendum  aUi- 
ciat.  Si  vero  in  contactum  veniunt  cum  nationibus  ex- 
cultis,  non  ejus  culturam  sed  vitia  imitantur,  atque  vel 
coguntur  in  remotiores  soHtudincs  migrare  vel  exitio  devo- 
ventur,  ut  factum  est  cum  tribubus  America^  septentriona- 
lis,  AustraHae,  aHarumque  regionum. 

Linguae  sylvicolarum,  generatim  loquendo,  tanta  per- 
fectione  in  sua  structura  grammaticali  gaudent,  ut  evi- 
denter  pateat  eas  potuisse  nec  inveniri  neque  excoli  ab 
ipsis  hominibus  rudibus,  sed  esse  reliquias  status  culti- 
oris,  a  quo  ipsi  degenerando  exciderunt. 

Principia  ad  solvendas  difficultates.  i°.  Dege- 
neratio  haec  vitio  hominis  ipsius  tribuenda  est.  Causa 
ipsius  ex  sacra  Scriptura  hiculenter  patet. 

2°.  Status  primitivus  hominis  non  desumendus  est  ex 
conditione  et  moribus  sylvicolarum  nunc  existentium  ; 
quia  hic  modus  procedendi  supponit  jam  probatum  quod 
probandum  est. 

3°.  Asserit  Dom.  Lubbock,  omnes  linguas  ad  pauca 
centena  radicum  reduci  quae  omnes  sunt  soni  imitativi  ex 
natura  desumpti ;  et  ex  eo  infert,  omnes  Hnguas  evoluti- 
ones  esse  sonorum  inarticulatorum  quos  primitivi  homi- 
nes  passione,  dolore,  vel  alia  quavis  affectione  acti  ejacu- 
larunt.  Sed  in  permultis  terminis  iste  sonus  imitationis 
quseritur  frustra.  Nec  juvat  dicere  cum  Dom.  Lubbock, 
radices  usu  et  frequenti  mutatione  non  amplius  recog- 
nosci  posse,  quia  hoc  assertum  iterum  supponit  quod 
in  qusestione  versatur. 

4°.  Cum  ab  adversariis  negari  non  possit  perfectio 
linguarum  quibus  sylvicolae  utuntur,  reponunt  homines 
primitivos  naturaliter  fuisse  determinatos  ut  uterentur 
formis  implicatioribus  loquendi,  et  Hnguas  cultiores  prae- 
ferre  simpliciores  formas.  Hic  non  agitur  de  aestimanda 
majori  perfectione  hujus  vel  illius  Hnguae,  sed  quaeritur 
an  homines  rudes  omni  cultura  expertes  tam  perfectam 
Hnguam  sibi  potuerint  efformare.  Si  homo  jam  gaudet 
facultate  expedita  ratiocinandi,  Hnguam  sibi  efformare 
poterit  ;  ast  homines  non  solum  rudes  sed  rationis  usu 
adhuc  carentes,  et  paulatim  rationem  evolventes,  non 
solum  non  poterunt  perfectam  Hnguam  sibi  cudere,  sed 

niillam  omnino  acqiiirerent  ;  qiiia,  iit  experientia  constat, 
loquela  sive  per  voces  sive  pcr  alia  signa  est  requisit.um 
necessarium  ad  acquirendum  expeditum  usum  rationis. 

5°.  In  linguis  sylvicolarum  desiderantur,  generatim  lo- 
quendo,  termini  abstracti,  quia  cum  lingua  traditiont,-  tan- 
tum  orali  transmitteretur,  quando  isti  homines  non  ampli- 
us  habebant  aut  vohmtatem  aut  opportunitatcm  utcndi 
conceptibus  abstractis,  termini  eos  exprimentcs  ad  pro- 
lem  transmitti  non  poterant.  Rebus  matcriaUbus  tantum 
intenti,  nulla  eis  cura  fuit  adhibere  conceptus  abstractos. 

6°.  In  multis  Hnguis  sylvicolarum  iidem  termini  adhi- 
bentur  ad  varios  gradus  consanguinitatis  exprimendos. 
Ex  hoc  non  sequitur  primitivum  matrimonium  fuisse 
communalem,  ut  ait  Dom.  Lubbock,  quia  Juda^i,  quamvis 
veram  ideam  matrimonii  haberent,  etiam  utuntur  nomine 
fratris  et  sororis  ad  varios  gradus  consanguinitatis  expri- 
mendos. 

7°.  Non  negatur  posse  sylvicolas  uti  rationc,  atque  ea 
quce  ad  vitam  tuendam  victumque  quaerendum  necessaria 
sunt  aliquomodo  perficere.  Scd  probandum  esset  adver- 
sariis  ahquam  tribum  suis  propriis  conatibus  ad  civilcm 
culturam  pervenisse. 

8  .  Nil  mirum  si  prosapia  coniin  rpii  in  h^nginquas  re- 
giones  et  incultas  migrarunt,  oblita  fuerit  tum  agricuhura^ 
tum  artium.  Quando  homines  coacti  fuerunt  vel  inopia 
vel  violentia  aliarum  tribuum  in  novas  sedes  migrare, 
non  poterant  secum  ferre  omnia  quae  ad  civilem  vitam 
agenda  necessaria  erant.  Pauci  etiam  in  societate  civili 
callent  arte  fabricandi  necessaria  utensilia  el  instrumen- 
ta,  neque  sciunt  modum  quo  metalla  eruuntur  atque  ad 
usum  praeparantur.  Hinc  nova  arma  ct  utensiha  sibi 
parare  debebant  uti  melius  potuerint  et  victum  sibi  quse- 
rere  per  venationem  aut  piscationem.  Cum  ipsi  exercere 
has  civiles  artes  non   potuerint,  nec  valebant  eas  proli 

tradere.  Si  nunc  temporis  aliquse  familiae  absque  suffi- 
cientibus  implementis,  et  non  callentes  arte  ea  fabrifaci- 
endi  in  longinquas  regiones  migrarent,  neque  ullam  jam 
cum  excultis  nationibus  commercium  haberent,  et  ipsae 
ad  statum  sylvicolarum  paulatim  reducerentur. 

9°.  Captura  simulata  mulieris,  aut  symbolum  hujus  cap- 
turc^,  adhibita  a  variis  nationibus  in  ritu  matrimoniali,  non 
probat  monogamiam  introductam  fuisse  ex  eo  quod  captae 
mulieres  in  solum  usum  captoris  cederent.  Ille  ritus  non 
ubique  locorum  existit ;  ubi  existit  potest  significare  mulie- 
rem  per  matrimonium  omnino.sub  potestate  viri  esse,  aut 
potuit  introduci  ad  commemorandum  aliquod  factum  par- 
ticulare,  ut  constat  de  Romanis,  qui  per  hoc  capturae  sym- 
bolum  commemoraverunt  raptum  mulierum  Sabinarum. 

10°.  Miratur  Dom.  Lubbock,  quomodo  homines  potu- 
erint  oblivisci  notionem  veri  Dei,  et  plura  praecepta  mo- 
ralia,  tam  necessaria  ad  vitam  pacate  agendam.  Talis 
oblivio  in  multis  hominibus  cernitur  etiam  in  magnis  Eu- 
rop^e  civitatibus.  Si  principia  Positivistarum  aliorumque 
incredulorum  praevalerent,  tota  societas  Europaea  ad  pe- 
jorem  statum  degradationis  moralis  reduceretur,  quam 
ille  qui  apud  maxime  degeneres  sylvicolas  cernitur. 

11°.  Non  potest  probari  omnes  populos  ab  aetate  quam 
vocant  lapidea,  ad  3etatem  aeream  et  ferream  progressos 
fuisse.  Sola  implementa  lapidea  inveniuntur  in  regioni- 
bus  a  centris  civilis  cuUurae  remotis.  In  his  centris  nul- 
lum  adhuc  vestigium  solius  aetatis  lapideae  inventum  fuit. 


CAP.   III. 

DE    SOCIETATIS    DOMESTIC^    ORIGINE    ET    NECESSITATE. 

§  7.    Societas   domestica   constituitur    per    conjugium. 
Conjugium  autem  est  vinculum  morale  a  consensu  mu- 

tuo  viri  ct  miilieris  exortum,  quo  ad  invi(  cm  tradidcruiU 
jus  in  {)roprium  corpus  ad  procreandam  prolcm.  Conju- 
gium  est  rera  societas,  quia  est  cooperatio  duorum  cn- 
tium  intelligentium  ad  eumdem  finem  ])er  mcdia  commu- 
nia.  Oritur  a  contractu  ac  ])roinde  reciuirit  < onscnsum 
utriusque  partis,  quia  naturalitcr  nullus  in  altcrius  cori^us 
jus  habet.  Ergo  per  voluntarium  consensum  solummodo 
arquiri  potest.  Iste  consensus  debet  esse  Vle  ]^ra3scnii,  ct 
externe  expressus  verbis  aut  alio  signo  asquivalente  ;  nam 
si  non  sit  de  prnesenti,  erit  promissio  matrimonii,  non  a(  - 
tuale  conjugium  ;  si  vero  non  sit  externe  expressus,  non 
potest  alter  cognoscere  jus  sibi  traditum  esse.  Pra^terea, 
cum  finis  hujus  societatis  sit  pro])agatio  prolis,  oportet  ut 
feratur  consensus  non  in  solum  convif  tum  utut  perpetu- 
um,  sed  in  jus  mutuum  in  corpus,  quantum  necesse  est 
ad  procreationem  prolis.  Notandum  tamen  est  aliud  esse 
jus,  aliud,  usum  juris.  Ad  verum  conjugium  necessario 
requiritur  traditio  mutua  hujus  juris,  sed  non  est  neccsse 
ut  conjuges  eo  jure  utantur. 

8  8.  PrOPOSITIO  V.  SOCIF.TAS  DOMESTICA  SEU  COX- 
JUGALIS    A    Deo    IPSO  VOLITA    EST    KT    INSTITUTA. 

Probatur.  Deus  vult  propagationem  generis  humani ; 
porro  ista  sine  societate  conjugali  hal)eri  nequit.  Ergo 
Deus  vult  societatem  conjugalem.  Etcnim  conjunclio- 
nem  stabilem,  saltem  per  longum  temj)us,  ex[)ostulat  tum 
conditio  mulieris,  quaj  ante  et  post  parlum  eget  auxilio 
et  protectione  viri,  tum  conditio  prolis,  cujus  vires  non 
solum  physicas,  sed  etiam  intellectuales  et  morales  evolvi 
dcbent  pcr  educationem  a  parentibus  subministrandam. 
Patet  autem  ambos  parentes  haec  subministrare  debere 
ex  ordinatione  et  v«  luntate  Dei  ;  quia  cum  ipsi  esse  de- 
dcrint  proli,  etiam  illud  perficiant  necesse  est.  Insuper, 
tum   homines  ob    naturae  similitudinem    teneantur    bese 

prosequi  mutuo  amore,  multo  magis  parentes  prolem 
amare  debent  eique  bonum  velle  et  procurare  ;  quia 
non  solum  similitudo,  sed  propter  esse  proli  datum 
habetur  quaedam  identitas.  Denique,  ipse  amor  natu- 
ralis  et  instinctivus  id  postulat.  Ergo  cum  parentes 
hanc  curam  proli  impendere  debeant,  hoc  ipso  inveni- 
untur  in  societate  permanente.  Habetur  enim  coopera- 
tio  duorum  entium  rationalium  ad  eumdem  finem  per 
media  communia.  Ergo  Deus  hanc  societatem  vult  et 
instituit. 

CoROLLARiA.  1°.  Ergo  familia  est  societas  a  Deo  in- 
stituta. 

2°.  Ergo  familia  est  persona  moralis,  habens  veram 
auctoritatem  (§  4)  a  Deo  ipso  institutam. 

§  9.  Propositio  VI.  Status  conjugalis  est  ne- 
cessarius  pro  genere  humano,  non  autem  pro  singu- 

LIS  INDIVIDUIS  SEORSUM  SUMPTIS.  UnDE  NULLUM  ADEST 
PR^CEPTUM  NATURALE  INEUNDI  MATRIMONIUM. 

Probatur.  Status  conjugalis  ideo  singulis  individuis 
esset  necessarius,  quia  sine  illo  aut  non  posset  finis  ulti- 
mus  attingi  ab  individuis,  aut  non  posset  obtineri  propa- 
gatio  generis  humani.  Atqui  neutrum  dici  potest.  Ete- 
nim  finis  ultimus  absque  statu  conjugali  attingibilis  est, 
et  ssepe  multo  melius  aliquis  virtutem  colere  potest  in 
coelibi  statu  quam  in  conjugali.  Hoc  vel  ipsos  paganos 
non  fugit ;  hinc  Theophrastus  probat  sapienti  non  expe- 
dire  ut  uxorcm  ducat.  Neque  perit  genus  humanum,  si 
non  omnes  connubio  jungantur  ;  nam  homo  ita  a  Deo 
formatus  est,  ut,  etsi  singuli  sint  liberi  ad  manendum  in 
statu  coelibi,  nec  ullo  matrimonii  ineundi  prsecepto  obli- 
gentur,  tamen  maxima  semper  hominum  pars  statum  ma- 
trimonialem  ultro  seligat. 

Insuper,  absurdum    est    dicere  omnes  obligari  ad  in- 

eundiim  conjiigium.  Nam  multi  mcdiis  alenda^  proli  edu- 
candxque  necessariis  ita  destituti  sunt,  ut  huic  ()ffi(  io 
satisfacere  non  possint.  Nemo  autem  a  natura  obligari 
potest  ad  se  aliosque  miseros  reddendos. 

Principia  ad  solvendas  difficultates.  1''.  (^on- 
formatio  hominis  ejusque  naturalis  inclinatio  indic  ant 
eum  ad  statum  conjugalem  aptum  esse,  et  posse  licite 
hunc  statum  amplecti ;  non  autem  esse  necessitatem  aut 
physicam  aut  moralem  hujus  status  ineundi.  Rectc  sic 
animadvertit  S.  Thomas  (Supp.  Q.  41,  Art.  2):  "  Natura 
inclinat  ad  aliquid  dupliciter  :  uno  modo,  sicuti  ad  id 
quod  est  necessarium  ad  perfectionem  unius,  et  talis  in- 
clinatio  unumquemque  obligat,  quia  naturales  perfec- 
tiones  omnibus  sunt  communes.  Alio  modo  inclinat  ad 
aliquid  quod  est  nccessarium  ad  perfectionem  multitucli- 
nis  ;  et  cum  multa  sint  ejusmodi,  quorum  unum  impcdit 
aliud,  ex  tali  inclinatione  non  obligatur  ([uilibct  honioj^cr 
modum  prsecepti." 

2°.  Servare  continentiam  non  est  homini  impossibile, 
quia  homo  non  solo  instinctu  movetur,  sicut  animal  irra- 
tionale,  sed  rationem  habet  et  liberum  arbitrium,  quibus 
potest  appetitui  resistere.  Qui  passionibus  abrii^itur  non 
agit  coactus  necessitate  ineluctabili,  sed  mcdia  ad  cas 
coercendas  noluit  impendere. 

3**.  Docet  revelatio  hominem  in  prsesenti  statu  sohs 
viribus  natur^e  castitatem  servare  non  posse,  sed  agitur 
de  castitate  mentis  et  coq^oris.  Homo  potest  plerumciue 
abstinere  a  peccato  fornicationis  aut  adulterii  motivis 
naturalibus  ductus.  De  caetero,  ctsi  homo  sine  auxilio 
gratia!  de  facto  non  evitet  omnia  peccata  contra  sextum 
praeceptum,  cum  gratia  id  praestare  potest,  quae  petenti- 
bus  nunquam  dt-negatur. 

4''.  Verba  Scripturae  sacrae,  Crescite  ct  multiplicamini, 
non  implicant  praeceptum,  sed  benedictionem  a  Deosupra 

genus  humanum  prolatam.  Haec  benedictio  etiam  ani- 
malibus  data  fuit. 

5°.  Virginitas,  ut  experientiapatet,  non  est  sanitaticor- 
poris  contraria,  cum  multi  qui  virginitatem  servant  lon- 
gam  et  morbis  vacuam  vitam  ducant. 

6'\  Coelibatus  a  Romanis  proscriptus  fuit  et  poena 
mulctatus,  sed  hoc  nihil  probat.  Romanorum  leges  latae 
fuerunt  contra  coelibatum  eorum  qui  ideo  a  statu  con- 
jugali  abhorrebant  ut  liberius  libidini  indulgerent.  Ta- 
lis  coelibatus  utique  exsecrandus  est.  Vestales  virgines 
magno  apud  Romanos  honore  habebantur. 

7°.  Virginitas  non  solum  licita  est,  sed  matrimoniali 
statui  anteponenda.  Ipsaenim  supponit  voluntatem  quae 
in  suam  ditionem  redigit  corpus,  animi  motus  atque  pas- 
siones,  et  homines  aptiores  reddit  ad  sublimiores  virtutes 
exercendas.  Hinc  mirum  esse  non  debet  si  Ecclesia  re- 
quirit  a  suis  ministris  ut  servent  virginitatem.  Nemini 
injuria  fit,  quia  nemo  ad  munus  sacerdotis  suscipiendum 
tenetur,  neque  a  natura  ad  id  destinatus  est  ;  et  praeterea 
nemo  ad  illud  munus  exercendum  admittitur  qui  non  sit 
capax  intelligendi  obligationem  quam  suscipit. 


CAP.  IV. 

DE    UNITATE    CONJUGII. 

§  lo.  Conjugium  est  conjunctio  viri  et  mulierisin  unam 
societatem.  Ostendendum  est  contractum  hunc  ejusmo- 
di  esse  ut  excludat  omnem  pluralitatem  sive  mulierum 
sive  virorum,  non  solum  simultaneam,  sed  etiam  successi- 
vam,  quamdiu  ambo  conjuges  inter  vivos  manent.  Plu- 
ralitas  successiva  causatur  per  divortium,  simultanea  vo- 
catur  polygamia. 

Polygamia  potest  haberi  vel  si  una  mulier  plures  viros 
habeat,  et  hcxc  dicitur  poiyandria,  vel  si  unus  vir  plures 
uxores  habeat,  et  haec  est  proprie  dicta  polygamia. 

Necesse  hic  non  est  ostendere  absurdam  esse  opinio- 
nem  eorum  qui  putant  matrimonium  esse  hominum  in- 
ventionem  et  liberum  debere  esse  unicuique,  ut,  secundum 
diversos  affectus  quos  experitur,  cuilibet  personae  alterius 
sexus  adh^ereat.  Probavimus  enim  conjugium  esse  veram 
societatem  a  Deo  volitam.  Prceterea,  in  ista  absurda 
hypothesi,  vel  generatio  prolis  maxime  impediretur  vel 
ejus  educatio  ferme  impossibilis  redderctur.  Insuper, 
hujusmodi  commentum  semper  a  toto  genere  humano  re- 
probatum  fuit,  et  repugnat  sensui  amoris  mutui  (juo  con- 
juges  vinciuntur. 

§  II.  PrOPOSITIO  VII.  POLVAXDRIA  EST  ABSOLUTE 
CONTRA    NATURAM. 

Probatur.  Polyandria  opponitur  ipsi  fini  matrimonii, 
quae  est  generatio  et  educatio  prolis.  Ergo  est  contra 
naturam.  Proles  enim  certo  patre  destitueretur  ;  nulli 
ex  viris  imponi  posset  debitum  curam  de  prole  suscipi- 
endi,  quia  non  constaret  quisnam  ex  eis  pater  extaret  ; 
nullus  proinde  posset  esse  affectus  parentalis  nullaque 
familia,  Educatio  ergo  prolis  impossibilis  reddcretur. 
Polyandria  tantum  abhoFret  a  natura  humana  ut  omnes 
ger*  ■      --n  exsecratas  sint. 

§  12.  Propositio  VIII.     Polvgamia  est  fini  matri- 

MOXII  MINIME  CONFORMIS,  IDEOQUE  ILLICITA. 

Probatur.  i°.  Polygamia  opponitur  proprietatibus 
conjugii,  quae  ex  fiiie  ipsius  resultant.  Matrimonium  est 
societas  quae  supponit  mutuum  amorem  et  inlimam  affec- 
tuum  communicationem.  Hasc  autem  affectuum  com- 
municatio  expostulat  singularitatem  uxorum  ;  secus  enim 

non  posset  esse  totalis  ac  reciproca,  quia  ubi  vir  habet 
plures  uxores,  affectus  suos  dividere  debet. 

2°.  Polygamia  adversatur  perfectae  justitiae,  uxor  enim 
tota  se  viro  tradit  ;  ergo  ut  subsistat  sequalitas  matri- 
monialis,  vir  totus  mulieri  se  tradere  debet.  Ubi  autem 
est  uxorum  pluralitas,  hoc  locum  habere  nequit. 

3°.  Ex  hac  insequalitate  oritur  pariter  insequalitas  inter 
relationes  quae  virum  inter  et  mulierem  intercedere  de- 
bent.  Sublato  enim  reciproco  amore,  mulier  desinit  esse 
viri  socia,  et  ad  statum  servitutis  facile  reducitur  ;  quia 
deficiente  illo  vero  amore  qui  in  hac  affectuum  communi- 
catione  nititur,  mulier  a  viro  adhibetur  ad  suam  vokipta- 
tem  explendam.  Hinc  fit  ut  ubicumque  polygamia  viget, 
familia  plerumque  degeneret  in  tyrannidem  quam  vir  in 
uxores  exercet. 

4°.  Deinde  tales  familise  fere  semper  privantur  pace  et 
mutuo  solatio  a  conjugio  obtinendis.  Mulieres  plerum- 
que  et  zelotypia  et  odio  inter  se  inardescunt ;  proles 
negligitur,  quia  vix  fieri  potest  quin  vir  praeferat  prolem 
a  cariore  uxore  susceptam,  cseteris  neglectis.  Ergo  patet 
polygamiam  fini  matrimonii  minime  conformem  esse. 

Principia  ad  solvendas  difficultates.  i°.  Poly- 
gamia  non  est  absolute  opposita  fini  ipsius  conjugii,  quia 
proles  certo  patre  gaudet,  nec  proinde  destruitur  affectus 
parentalis  ;  attamen,  ob  rationes  datas,  minime  huic  fini 
conformis  est. 

2°.  Polygamia  est  contra  ordinem  naturalem,  ideoque  a 
naturse  lege  vetita.  Sed  cum  dicimus  eam  esse  contra 
legem  naturalem,  mens  nobis  non  est  aflirmare,  eam  sic 
intrinseca  turpitudine  laborare  ut  nunquam  a  Deo  posi- 
tive  permitti  possit.  Deus  enim  Judaeis  permisit  poly- 
gamiam,  cum  tamen  ipse  legem  naturae  mutare  nequeat. 
Est  ergo  polygamia  contra  legem  naturalem,  quatenus 
nemo  hominum  sua  auctoritate  eam  introducere  valet. 

Deus  autem  potest  jiis  quod  per  contractum  matrimonia- 
lem  mulier  in  viri  corpus  accipit,  alteri  mulieri  communi- 
care.  Ipse  enim  et  animce  et  corporis  supremus  est  Domi- 
nus,  ac  proinde  in  ea  plenissima  pollet  potestate. 

3°.  Pra^cipune  objectiones  qune  ad  rem  nostram  ever- 
tendam  congeruntur,  ab  elYrenata  libidine  originem  du- 
cunt  :  passiones  rationi  subjectae  sint  necesse  est. 

4°.  Exempla  Patriarcharum  adduci  nequeunt  ad  in- 
firmandam  veritatem  traditam.  Deus  illis  dedit  veniam 
uxores  multas  habendi,  ac  proinde,  eis  etiam  concessit 
media,  quibus  obviare  potuerint  malis  inde  provenienti- 
bus.  Ast  neque  eorum  conjiigia  ab  omnibus  incommo- 
dis,  de  quibus  in  thesi  mentio  fit,  vacabant,  ut  est  ex 
sacra  historia  perspicuum. 

§  13.  PrOPOSITIO  IX.  VlNCULUM  MATRIMONIALE 
NATURA  SUA  PERPETUUM  EST,  AC  PROINDE  DIVORTIUM 
PROPRIE    DICTUM    ILLICITUM    EST. 

Divortium  improprie  dictum,  nempe  a  mensa  et  a  toro, 
non  solvit  vinculum  matrimoniale,  ita  ut  neutri  ex  con- 
jugibus  liceat  ad  alias  nuptias  convolare.  Divortium 
proprie  dictum  consistit  in  ipsius  vinculi  solutione,  ita 
ut  novae  nuptise  contrahi  possint. 

Probatur.  i^.  Matrimonium  esse  statum  perpetuum, 
patet  ex  ipsis  promissionibus  quas  sibi  faciunt  qui  matri- 
monium  inire  volunt.  Ipsi  enim  sibi  mutuo  xternam 
fidehtatem  promittunt. 

2°.  Finis  matrimonii  requirit  hanc  permanentiam  :  sine 
ea  non  haberetur  educatio  prolis  ;  quia  si  societas  con- 
jugalis  perpctuitate  caret,  nulla  aut  vix  ulla  erga  sobolem 
erit  parentum  cura,  nuHus  affectus.  Praeterea,  educatio  ab 
utroque  parente  prxstanda  est,  qujE,  cum  diuturnum  tem- 
pus  pro  unoquoque  ex  filiis  requirat,  et  mulier  non  semel 
sed  saepius  concipiat,  concursum  viri  et  mulieris  expostu- 

lat  usque  ad  tempus  quo  conjuges  jam  ad  provectam 
aetatcm  pervenerunt  ;  ast  tunc  quam  maxime  indigent 
mutuo  solatio  et  juvamine  ;  ergo  neque  tunc  patitur  na- 
tura  ut  ip  i  ab  invicem  recedant. 

3°.  Pax  et  tranquillitas  familiarum  idem  expostulat, 
Potestas  novas  contrahendi  nuptias  imminueret  mutuam 
dilectionem  et  fidiiciam  ;  libidinibus  faveret  et  discordiis; 
multo  facilius  conjuges  cederent  amoribus  illicitis,  et 
multo  minus  sese  patientia  necnon  indulgentia  mutua 
prosequerentur. 

4°.  Sicut  matrimonia  ad  vincula  mutuae  benevolentiae 
inter  cives  arctius  constringenda  potissime  prosunt,  sic 
divortia  hujusmodi  vincula  confringunt  suntque  discor- 
diarum  f©ns  et  origo  :  grave  enim  probrum  suscipit 
mulier,  quae,  postquam  magnam  partem  eamque  suae 
vitae  mehorem  in  domo  mariti  transegit,  e  domo  veluti 
expellitur  per  divortium. 

5°.  Historicis  monumentis  et  experientia  hodierna  elu- 
cet,  facilitatem '  obtinendi  divortii  amplissimam  corrup- 
telis  omnibus  sternere  viam.  Et  certis  documentis  con- 
stat  tanto  magis  ejusmodi  corruptelas  excrescere,  quanto 
major  est  numerus  divortiorum,  et  viceversa.  Tanta  ergo 
morum  lues  non  potest  anaturae  lege  fluere,  neque  idcirco 
ab  hac  jus  divortii  potest  concedi. 

Principia  ad  solvendas  difficultates.  i°.  Quoad 
oppositionem  divortii  adversus  legem  naturalem,  idem 
dicendum  est  ac  de  polygamia.  Divortium  a  nulla  auc- 
toritate  humana  constitui  potest.  Deus  tamen,  cum  sit 
supremus  et  animae  et  corporis  dominus,  potest  auferre 
jus  quod  conjuges  conjugali  contractu  acquisierunt. 
Deum  in  lege  Moysis  permisisse  divortium  proprie  dic- 
tum,  evidens  est  ex  sacra  Scriptura.  Etiam  nunc  lici- 
tum  est,  ex  Dei  permissione,  dissolvere  conjugium  inter 
paganos,   quando  unus   e   conjugibus  ad    fidem  conver- 

titur,  et  altcr  non  vult  proptcrca  pacificc  cum  illo  colia- 

bitare. 

2\  Etsi  ex  omni  matrimonio  non  oriatur  prolcs,  non 
ideo  licitum  cst  divortium.  Voluntas  enim  Dei  constat 
nobls  ex  fine  et  natura  matrimonii,  non  autem  ex  eo  quod 
aliquando  per  accidens  cum  illo  connectitur. 

3°.  Non  obstat  quod  matrimonii  indissolubilitas  in  par- 
ticularibus  casibus  aliquando  finem  matrimonii  impediat, 
quia  hxc  indissolubilitas  necessaria  est  pro  genere  hu- 
mano,  eo  quod  absque  illa  conjugiorum  honestas  et  feli- 
citas  in  tuto  non  essent.  Cum  ergo  divortium  oppona- 
tur  fini  generali  et  universali,  non  cessat  causa  finahs 
legis,  etsi  in  casu  j^articulari  finis  immcdiatus  conjugii 
non  possit  obtineri. 

4''.  Conjuges  nunquam  coguntur  sese  odio  habere, 
quia  non  solo  instinctu  reguntur,  ut  animalia,  sed  ra- 
tione  et  voUmtate  praediti  sunt.  Vinculum  matrimoniale 
eis  obligationem  sese  mutuo  amandi  imponit  ;  ratione 
autem  et  voluntate  comprimere  possunt  et  debent  pravos 
cordis  affectus. 

5^.  Infidelitascircapactasolvit  vim  pactorum,  quoties- 
cumque  non  agitur  de  damno  tertiae  person?e  ;  divor- 
tium  autem,  generaliter  loquendo,  in  damnum  prohs 
cedit. 

6".  Natura  contractus  matrimonialis  non  pendet  a  vo- 
luntate  hominis,  sed  ab  ipso  Deo.  Hinc  ctsi  conjuges 
liberi  fuerint  ad  hunc  contractum  ineundum,  non  possunt 
tamen  ipsi  quas  volunt  conditiones  apponere,  neque  eum 
ad  libitum  solvere. 

7**.  Observatio  hujus  praecepti  saepe  magnam  requirit 
virtutero,  sed  quia  ejus  violatio  magnum  damnum  affert 
socictati,  hanc  virtutem  cxercere  oportet,  si  opus  sit.  Ex 
hoc  inteUigere  possumus  benignitatem  Salvatoris,  qui  con- 
tractum  matrimonialem  ad  dignitatem  sacramenti  evexit, 

atque  multas  speciales  gratias   ei  annexuit,  quibus  con- 
juges  facilius  onera  matrimonii  ferre  valeant. 


CAP.  V. 

DE    IMPEDIMENTIS    MATRIMONII. 

§  14.  Cum  matrimonium  sit  verus  contractus  onerosus 
inter  virum  et  mulierem,  patet,  hunc  contractum,  ut  vali- 
dus  sit,  requirere  omnes  eas  conditiones  quas  natura  con- 
tractus  expostulat.  Praeterea,  non  omnes  personae  sunt 
habiles  ad  hunc  contractum  ineundum  ;  unde  habentur 
quaedam  impedimenta  quae  contractum  hunc  omnino  illi- 
citum  et  irritum  reddunt. 

1°.  Error  circa personam^non  vero  circa  personae  quali- 
tates.  Contractus  enim  hic  principaliter  respicit  per- 
sonam,  unde  error  circa  eam  ad  substantiam  contractus 
pertinet  (Part.  III.  §  56). 

2^.  Ligamen.  Qui  matrimonio  jam  ligatus  est,  vivente 
conjuge,  alias  nuptias  inire  non  potest. 

3°.  Cognatio  seu  propinquitas  personarum  ab  eodem 
stipite  descendentium.  Conjugia  inter  parentes  et  prolem 
ab  ipsa  natura  vetita  sunt  et  irrita,  ut  summopere  diffor- 
mia.  Hinc  factum  est  ut  apud  omnes  nationes  exsecrata 
fuerint.  Conjugia  inter  fratrem  et  sororem  pariter  a  na- 
tura  vetita  sunt,  tum  ob  similem  rationem,  tum  quia  non 
posset  moribus  satis  esse  consultum,  si  permitterentur,  eo 
quod  fratres  et  sorores,  ut  membra  ejusdem  familiae,  in 
eadem  domo  plerumque  coguntur  manere.  Experientia 
pariter  constat  conjugia  inter  personas  sanguine  propin- 
quas  proli  inde  exortae  valde  nociva  esse  ;  multo  magis 
igitur  hoc  locum  haberet,  si  conjugia  inter  fratres  et 
sorores   celebrarentur.       Idcirco    prohibita    fuere   apud 

omnes  nationes,  paucis  forsan  barbaris  exceptis.  In 
prima  origine  generis  humani,  istiusmodi  conjunctiones 
necessaria^  extitere,  quia  omnes  homines  ab  una  familia 
propagandi  erant ;  sed  tunc  temporis  non  vigebant  ea  in- 
commoda  quae  nunc  obtinent ;  et  aucto  genere  humano, 
talia  connubia  ut  inhonesta  habita  sunt.  Rationes  haud 
absimiles  valent  pro  gradibus  proxime  sequentibus,  plus 
minusve  pro  distantia  a  stipite  communi,  maxime  si  aga- 
tur  de  avunculo  et  nepte,  de  amita  et  nepote. 

4°.  Vis  et  metus  ;  quia  contractus  hic  omnimodam  li- 
bertatem  et  spontaneitatem  consensus  requirit. 

5°.  ^tas.  Oportet  ut  qui  talem  ineunt  contractum, 
cognoscant  graves  obligationes  quas  suscipiunt,  et  capaces 
sint  praestandi  ea  ad  quae  sese  obligant.  Cum  pubertatis 
aetas  apud  omnes  gentes  eadem  non  sit,  sed  pro  regionum 
discrimine  varia,  lex  naturalis  non  determinat  aetatem 
quae  necessario  requiritur  ad  validitatem  matrimonii. 

6°.  Incapacitas,  Qui  omnino  incapaces  sunt  obliga- 
tionibus  satisfaciendi  quas  conjugium  imponit,  ejusmodi 
foedus  nuUo  modo  contrahere  possunt.  Ista  impedi- 
menta  jure  naturali  conjugia  dirimunt  atque  irrita  fa- 
ciunt ;  prreter  ea  habentur  et  alia  a  jure  positivo,  sive 
divino  sive  ecclesiastico,  statuta,  de  quibus  tractant 
Theologi. 

§  15.    Propositio    X.       Matrimomalis     societas, 

QUOAD  SUAM  NATURAM  ET  PR.tCIPUA  SUA  JURA,  EST 
INDEPENDENS    A    CIVILI    SOCIETATE. 

Probatur.  Matrimonialis  societas  a  Deo  ipso  insti- 
tuta  est,  ejusque  natura  ab  ipso  determinata  fuit  ;  ergo 
non  pendet  a  societate  civili.  Societas  matrimonialis 
antecedit  societatem  civilem  ;  quia  societas  civilis  ex  fa- 
miliarum  conjunctione  in  unam  communitatem  coalcscit, 
ct  omnc  genus  humanum  ab  una  familia  originem  duxit. 

ut  patet  ex  sacrae  Scriptiirae  libris,  et  ex  omnium  anti- 
quorum  populorum  historicis  monumentis  et  traditioni- 
bus.  Ergo  natura  et  jura  matrimonialis  societatis  jam 
subsistebant  antequam  existeret  civilis  societas.  Ergo 
quoad  matrimonialis  societatis  naturam,  ejusque  juraprae- 
cipua,  nihil  statuere  potest  civilis  auctoritas.  Insuper, 
familia  jam  plene  constituta  et  cum  omnibus  suis  juribus, 
societatem  civilem  ingreditur  ;  ergo  societatis  civiHs  est 
jura  famiHae  protegere,  non  vero  ea  creare  aut  mutare. 

Principium  ad  solvendas  difficultates.  Omnia 
subsunt  ordinationi  socialis  auctoritatis,  eo  sensu  quod 
ad  auctoritatem  civilem  pertinet  omnia  membra  et  mi- 
nores  societates  in  civili  societate  existentes  sic  coordi- 
nare,  ut  omnes  ad  bonum  commune  prosequendum  con- 
spirent,  quod  efiicit  statuendo  leges  quibus  jura  omnium 
custodiantur  ;  non  vero  eo  sensu  quod  auctoritas  debeat 
jura  omnia  creare  suis  legibus. 

§  l6.  PrOPOSITIO  XI.  SOCIETAS  CIVILIS  NON  POTEST 
STATUERE  IMPEDIMENTA  MATRIMONII  CONTRACTUM  DI- 
RIMENTIA  ;  POTEST  TAMEN  SUIS  LEGIBUS  SANCIRE  NE 
CONTRAHANTUR  CONJUGIA  QUiE  A  LEGE  NATUR.E  VE- 
TANTUR. 

Probatur.  Statuere  impedimenta  dirimentia  matri- 
monii  contractum,  est  efificere  ut  aliquae  personae  inhabi- 
les  reddantur  ad  contrahendum  matrimonium  cum  certis 
personis,  cum  quibus  juxta  jus  naturale  illud  contrahere 
possent.  Atqui  auctoritas  civilis  non  habet  jus  ejusmodi. 
Jus  enim  contrahendi  matrimonium  derivatur  homini  ab 
ipsa  natura,  independenter  a  potestate  civili.  Ergo  ab 
auctoritate  civiH  auferri  non  potest.  Auferretur  autem, 
saltem  in  parte,  si  societas  civilis  impedimenta  dirimentia 
statuendi  facultate  esset  instructa.  Ergo  ea  statuere  non 
potest. 

Potest  tamen  auctoritas  civilis  sancire,  ne  contrahantur 
conjugia  ipso  naturce  jure  j)ruhibita,  cum  ij^sius  sit  ctVu  cre 
ne  honestas  publica  violetur. 

Principia  ad  solvendas  difficultates.  1°.  Matri- 
nionium  non  est  contractus  civilis,  sed  naturalis,  cjuamvis 
a  civibus  ineatur  et  civiles  effectus  producat. 

2°.  Civili  auctoritati  sane  competit  jus  requirendi  ut 
quaedam  conditiones  serventur  in  celebratione  hujus  con- 
tractus,  unde  ejus  validitas  externe  probari,  sanctitas  cus- 
todiri,  lcgitima  matrimonia  ab  illicitis  conjunctionibus 
secerni  queant,  cum  ij)sius  bonum  et  fclicitas  non  j)arum 
inde  pendeat.  Conditiones  a  lege  civili  requisitcX  xquae 
debent  esse,  nec  ejusmodi  ut  juro  certa  civium  pessum- 
dent.  Qui  eas  conditiones  non  servat,  legum  protectione 
quoad  matrimonii  contractum  jure  privatur,  et  nulH  ef- 
fectus  civiles  inde  sequi  p  »ssunt.  Ast  societas  nequit 
ea  matrimonia  invalida  facere. 

3°.  Quando  in  aliqua  societate  civili  vera  religio  legi- 
bus  rata  habetur  tanquam  societatis  religio,  seu  sociali 
professione  agnoscitur,  debet  auctoritas  suprema  lege 
sua  sancire  ut  omnia  conjugia  ab  Ecclesia  non  agnita, 
invalida  censeantur  quoad  omnes  effectus  civilcs.  Matri- 
m')nium  in  Xova  Lege  est  sacramentum.  Ecclesia  in 
sacramentis  nihil  mutarc  potest  quod  attinet  ipsam  sacra- 
menti  substantiam,  quia  sacramenta  a  D.  N.  J.  Christo 
instituta  fuere  ;  potestatem  tamen  habet  decernendi  ea 
quae  ad  rite  suscipienda  et  administraj  da  sacramenta 
pertinent.  Si  ergo  Ecclesia  decernit  aliquas  personas 
in  casibus  determinatis  aptas  non  esse  ad  sacramentum 
percipiendum  valide,  tunc  nec  ipsum  matrimonium  valere 
potest ;  nam  in  Nova  Lege  nullum  est  matrimonium  quod 
non  sit  sacramentum  ;  «o  quod  ipse  contractus  matri- 
in')nialis  a  Christo  ad  dignitatem  sacramcnti  sit  evectus. 
Matrimonia  ergo  quae  ab  Ecclesia  non  agnoscuntur,  nulla 

et  irrita  sunt  coram  Deo,  etsi  lex  civilis  ea  ceu  valida  ad- 
mittat.  E  contrario,  etsi  lex  civilis  invalida  habeat  ma- 
trimonia  quae  ab  Ecclesia  agnoscuntur,  ea  sunt  et  manent 
valida,  lege  civili  non  obstante. 

LIBER    II. 

DE     AUCTORITATE    IN    SOCIETATE    DOMESTICA. 


CAP.   I. 
DE    SUBJECTO    IN    QUO    RESIDET    AUCTORITAS. 

§  17.  Cum  familia  sit  vera  societas  a  Deo  instituta,  ne- 
cesse  est  ut  in  ea  existat  aliqua  auctoritas  membra  fami- 
liss  ad  finem  dirigens  ;  quia,  ut  vidimus,  auctoritas  est 
omni  societati  essentialis.  Id  pr^eterea  constat  ex  fine 
ad  quem  instituta  est  societas  conjugalis,  qui  est  pax,  feli- 
citas,  mutuum  juvamen  et  solatium  conjugum,  et  bonum 
procreandae  prolis.  Neutrum  autem  sine  auctoritate  ob- 
tineri  potest.  Ut  enim  sit  pax  et  tranquillitas  in  familia, 
debet  unus  alteri  subesse  ;  et  ut  proles  educetur,  debent 
ambo  conspirare  suis  viribus  ut  eamdem  proli  directio- 
nem  dent,  quod,  nisi  unus  alteri  morem  gerat,  fieri  non 
potest.  Nunc  autem  investigare  oportet,  in  quonam  sub- 
jecto  resideat  haec  auctoritas. 

PrOPOSITIO  XII.       VlR  EST  CAPUT   FAMILI.t. 

Probatur.  Societas  domestica  a  Deo  ipso  instiiuta 
cst,  ejusque  jura  et  obligationes  prc-ecipuje  a  Deo  deter- 
minata  sunt.  Ergo  subjectum  auctoritatis  non  determi- 
natur  libero  conjugum  consensu,  sed  ab  ipso  Deo,  et  hoc 
subjectum  nobis  innotescit  ex  ipsa  natura  tum  societatis 
domesticae,  tum  membrorum  ejus. 

Ille  enim  auctoritate  decoratur  qui  a  natura  destinatus 
est  ad  eam  exercendam.  Atqui  non  mulier,  sed  vir  a 
natura  ad  ejusmodi  officio  perfungendum  deputatus  est. 
Etenim  vir  natura  sua  est  animo  perspicax,  prudens,  ad 
deliberandum  expeditus,  propositi  tenax,  corpore  firmus, 
rebus  gerendis  aptus,  vagandi  cupidus  :  mulier  contra 
plerumque  minus  est  agendarum  rerum  consulta,  ad  con- 
silia  capienda  tardior,  a  negotiis  tractandis  aliena,  timida, 
delicata,  domiseda.  Illa  ergo  naturaliter  eget  protectione 
viri  ac  proinde  ab  eo  dependet.  Incommoda  et  officia 
maternitatis  eam  naturaliter  addicunt  internae  administra- 
tioni  domus ;  viro  contra,  ab  his  incommodis  exempto, 
competit  et  providere  quae  ad  familiae  sustentationem  ne- 
cessaria  sint  et  eam  defendere.  Neque  possunt  mulieres 
in  civili  societate  familiam  repraesentare,  eo  quod  non  va- 
leant  societatem  defendere,  cum  natura  et  constitutio 
ipsarum  eas  minus  aptas  reddat  ad  labores  militiae  feren- 
dos.  Quod  communi  omnium  nationum  modo  agendi 
maxime  confirmatur ;  nam,  si  paucos  casus  excipias, 
ubique  terrarum  vir  familiae  praeest.  Ergo  vir  ab  ipsa 
natura  destinatus  est  ad  exercendam  auctoritatem  in  so- 
cietate  domestica. 

Principia  ad  solvendas  difficultates.  i°.  Con- 
sensus  mulieris  necessarius  est  ut  vir  acquirat  mariti  sta- 
tum  et  jura  illi  adnexa.  Verum  iste  consensus  non  largi- 
tur  auctoritatem,  sed  conditio  est  ut  existat  imperium 
viri.  Mulier  potest  quidem  pro  arbitrio  inire  aut  non 
inire  conjugium,  sed  si  consentiat  ad  illud  ineundum,  effi- 
cere  nequit  ut  vir  non  sit  ipsius  caput.  Neque  potest  vir 
conjugium  ineundo  consentire  ut  mulier  sit  ipsi  aut  om- 
nino  aequalis,  aut  etiam  superior,  quia  homo  non  potest 
naturales  rerum  relationes  mutare. 

2^^.  Vir  et  niulier  aequali  eademque  auctoritate  neque- 
unt    donari  ;  haberetur  enim  in  conjugio  auctoritas  seu 

jus  dirigendi  cui  non  responderet  ol)lii2;atio  sese  submit- 
tendi,  seu  auctoritas  sine  subdito. 

3°.  Neque  hujusmodi  auctoritatis  cxcrcitium  a  con- 
sensu  conjugum  dependet,  (^uia,  cum  sint  solummodo 
duie  persouc^e,  si,  ut  Sc^epius  accidcrc  })()sset,  ipsi  non 
consentirent,  nullo  modo  auctoritas  miincrc  suo  fungi 
valeret. 

4°.  Aliquando  accidit  ut  mulicres  sint  viris  multo  prae- 
stantiores,  sed  non  ideo  eis  competit  omnimoda  aequalitas 
cum  viris.  Nam  superioritas  desumenda  cst,  non  cx  eo 
quod  locum  habet  per  accidens,  sed  ex  eo  quod  commu- 
niter  contingit.  Hinc  patet  quam  absurdi  sint  conatus 
eorum  qui,  ut  aiunt,  mulierem  a  potestate  viri  emancipare 
velint.  Ut  hoc  efficiant,  oportet  in  primis  mutare  natu- 
ralem  mulieris  indolem  atque  eam  ab  officiis  maternitatis 
eximere. 

5"^.  Inferioritas  mulieris  non  oritur  ex  prcxjudiciis, 
neque  ex  educatione,  sed  ex  ipsa  rerum  natura.  Vrx,- 
terea,  naturalis  verecundia  eam  non  rebus  publicis  geren- 
dis,  sed  domesticae  rei  curandx  aptam  fccit. 

§  18.  PrOPOSITIO  XIII.  MlLIER  NON  ESl'  VIRI  SERVA 
SED    SOCIA. 

Probatur.  Societas  domesticaest  socictas  voluntaria 
inter  duo  entia  ratione  pra^dita,  quas  mutuo  sibi  jus  con- 
cedunt  in  proprium  corpus  ad  finem  matrimonii  obti- 
nendum.  Ergo  viget  quxdam  sequalitas  intcr  virum  et 
mulierem.  Insuper,  quia  familia  est  societas,  ideo  exclu- 
dit  servitium.  Sociorum  enim  est  ut  bonum  commune 
respiciant ;  socius  sociimi  respicere  debet  ut  j^articipcm 
ejusdem  finis,  et  justitia  vetat  ne  alter  alterum  habcat  pro 
mero  subsidio  ad  privatam  suam  utilitatem  conscipicn- 
dam  idoneo.  Ergo  vir  non  potest  uxorem  pro  scrva  ha- 
bere.      Prxterea,  uxor  non  laborat  solummodo  pro  viro, 

sed  cum  viro  cooperatur  ad  finem  societatis  domesticae 
adipiscendum. 


CAP.  II. 

DE    PATERNA    POTESTATE. 

§  19.  Matrimonium  institutum  est  a  Deo  ut  propagati- 
oni  generis  humani  consultum  sit ;  arctissimum  ergo  vin- 
culum  intercedit  inter  parentes  et  liberos  ortos  e  conju- 
gio,  qui  ut  membra  societatis  domesticae  nascuntur,  ac 
propterea  auctoritati  societatis  domesticae  naturaliter  sub- 
sunt.  Parentes  enim  officio  alendae  atque  educandae  pro- 
Lis  obstringuntur,  et  vehementissime  impelluntur  insito 
sensu  benevolentiae  atque  amoris  ad  liberos  fovendos  ju- 
vandasque.  Liberi  vero,  ut  educari  possint,  parentum 
jussis  obtemperare  debent,  atque  praeterea  naturali  amore 
erga  parentcs  et  sensu  grati  animi  ad  hanc  obedientiam 
et  venerationem  parentibus  praestandam  urgentur. 

§  20.  Propositio  XIV.  Paterna  potestas  oritur 
EX    generatione    et    ex    officio   educationis    inde 

CONSEQUENTE. 

Probatur.  Parentes  sunt  causa  prolis  ;  atqui  nulla 
est  conjunctio  arctior  ac  intimior  quam  ea  quae  inter 
causam  et  effectum  intercedit.  Ergo  cum  tam  arcta  sit 
conjunctio  inter  parentes  et  prolem,  proles  absque  ullo 
dubio  ad  parentes  pertinet,  adeoque  parentes  sunt  illius 
superiores.  Insuper,  liberi  sunt  concreti  ex  parentum 
sanguine,  ac  veluti  pars  ipsorum  ;  ergo  parentes  in  liberos 
dominium  habent.  Istud  autem  dominium  speciiicatur 
per  officium  educationis,  quod  ex  generatione  consequi- 
tur.  Nam  cum  parentes  esse  dederint  filiis,  illud  esse 
tum  physicum  tum  morale  perficere  debent ;  non  possunt 

autem  illud  perficere  seu  prolem  educare,  nisi  habeant 
jus  prolis  dirigenda^,  et  sit  in  prole  debitum  obedientia^ 
priEstandce.  Ergo  jus  paternum  oritur  tum  ex  genera- 
tione,  tum  ex  debito  educationis. 

CoROLL.\RiA.  1°.  Ergo  jus  paternum  ex  hoc  duplici 
fonte  derivandum  est.  Qui  illud  a  solo  primo  fonte  de- 
rivaret,  facili  ratione  delabi  posset  in  sententiam  veterum, 
qui  statuerunt  filios  ante  emancipationem  ut  meras  res 
paterniE  dispositioni  ad  Hbitum  dereHctas  considerandos 
esse.  Qui  vero  e  solo  prolis  educandae  ofificio  illud  de- 
promit,  admittere  debet  obligationes  filiorum  erga  pa- 
rentes  tunc  finem  habere,  cum  ad  eam  aetatem  pervene- 
rint  ut  suas  actiones  ipsi  moderari  possint.  Si  autem 
uterque  fons  spectatur,  tunc  et  paterni  juris  perpetuitas, 
et  ejus  ratio  et  limitatio  patent. 

2°.  Perperam  a  quibusdam  derivatur  jus  paternum  a 
liberorum  consensu.  Nam  relatio  quae  intercedit  inter 
prolem  et  parentes  est  prorsus  naturaHs.  Filiorum  con- 
sensus  profecto  non  extitit  in  eorum  conceptione  aut  na- 
tivitate  ;  quando  autem  incipiunt  uti  ratione,  non  eis  fa- 
cultas  est  relationes  quas  jam  inter  ipsos  et  parentes  in- 
tercedunt,  immutandi. 

3^^.  Paterna  potcstas  prccripiie  residet  in  viro,  quia 
fiUus  nascendo  fit  membrum  societatis  domesticae,  cujus 
vir  jam  constitutus  est  superior.  Ast  mulier,  cum  et  ipsa, 
ut  mnter,  esse  dederit  proli,  atque  marito  opem  ferre 
debeat  in  prolis  educatione,  suas  sibi  partes  hujus  aucto- 
ritatis  vindicat.  Hinc  proles  etiam  matri  obedientiam  et 
amorem  praestare  debet. 

§  21.  PrOPOSITIO  XV.  PATERNvf:  POTESTATIS  LIMITES 
DE5UMUNTUR  A  '  *  '  -  >n  QUEM  DOMESTICA  SOCIETAS  IN- 
STITUTA    EST. 

PROBATUR.    Finis  societatis  determinat  ipsius  naturam 

(§  2)  ;  ergo  et  jura  quag  auctoritas  hujus  societatis  possi- 
det,  quia  auctoritas  est  jus  socios  dirigendi  ad  finein  so- 
cietatis.  Atqui  finis  societatis  conjugalis  est  :  1°,  mu- 
tuum  juvamen  conjugum  et  bonum  comnmne  membro- 
rum  ipsius  ;  2°,  procreatio  et  educatio  prolis.  Potest  ergo 
pater  praescribere  filiis  quaecumque  ad  ordinem  domesti- 
cum  servandum  necessaria  sunt,  et  ea  omnia  quas  requi- 
runtur  ut  filiorum  vires  physicae,  intellectuales  et  morales 
evolvantur,  Qusecumque  vero  hos  limites  praetergredi- 
untur,  extra  paternam  potestatem  posita  sunt. 

CoROLLARiA.  1°.  Ergo  pater  non  habet  jus  gladii  in 
filios.  Nam  si  poena  capitis  foret  necessaria,  hoc  ideo 
esset  quia  secus  non  posset  finis  societatis  domesticae 
obtineri.  Atqui  res  non  ita  est.  Non  enim  est  necesse 
ad  fratres  a  crimine  deterrendos,  ut  ille  qui  graviter  de- 
liquit,  capitis  pcena  plectatur.  Alia  quippe  suppetunt 
media.  Amor  et  benevolentia  naturalis  in  parentes  ple- 
rumque  impedit  quominus  caeteri  fratres  exemplum  ma- 
lum  unius  sequantur.  Quod  si  jam  fieri  non  possit  ut 
proterva  proles  ad  meliorem  frugem  per  leniora  remedia 
revocetur,  poterit  eam  paterfamilias  a  familia  separare  ac 
domo  expellere.  Accedit  his  capitis  poenam,  quae  filio  a 
patre  infligeretur,  aperte  pugnare  cum  instinctu  naturali 
quo  pater  ad  filium  procreandum  est  ductus. 

2°.  Non  potest  pater  filium  dyscolum  perpetuse  servi- 
tuti  mancipare.  Nam  parentes  in  liberis  coercendis,  iis 
duntaxat  poenis  uti  possunt,  quae  ad  eos  emendandos 
idoneae  et  ad  familiam  rite  administrandam  necessariae 
sunt.  Necesse  autem  est,  ut  poenae  emendationis  causa 
inflictse,  reo  emendato,  statim  auferantur.  Id  autem  fieri 
non  posset  si  filius  perpetuae  servituti  mancipatus  esset. 
Ergo,  spectato  solo  naturae  jure,  parentes  talem  poenam 
proli  infligere  non  possunt. 

3°.   Hinc  pariter  patet  parentibus  nefas  esse  filios  ex- 

ponere,  seu  eos  relinquere  ut  pereant,  sivc  id  fiat  causa 
paupertatis,  sive  quia  filii  aliquo  natun^  dcfectu  laborant. 
Nam  statim  ac  anima  unitaest  corpori,  habetur  vera  per- 
sona  humana,  omnia  jura  personalitatis  possidens,  etsi  ob 
aetatis  imbecilhtatem  et  cognitionis  defectum,  jurium  suo- 
rum  exercitio  careat.  Ergo  qui  infantuhim  sive  recens 
natum,  sive  adhuc  in  materno  utero  hititantcm  interficit, 
homicidii  reum  se  constituit. 

§  22.  Tria  tempora  in  vita  prolis  distingui  possunt  ad 
clarius  determinanda  paterna  jura. 

1°.  Tempus  imperfecti  consihi,  dum  prolcs  adhuc  carct 
suae  libertatis  usu,  nesciens  bonum  ehgere  et  a  malo  de- 
clinare.  Toto  illo  tempnre  omnes  Hberorum  actiones 
parentum  regimini  et  subsidio  subsunt.  Parentes  tamen 
non  possunt  uti  Hberis  et  de  eis  disponere  ad  hbitum, 
quia  sunt  personae,  quae  sua  propria  jura  possident.  Pa- 
rentibus  ergo  incumbit  debitum  suscipiendi^  curas  de 
liberis,  ut  evolvantur  eorum  facultates  physicae,  intellec- 
tuales  et  morales.  Cui  debito  in  ipsa  natura  fundato  iUi 
nuntium  remittere  non  possunt,  neque  valet  civihs  auc- 
toritas  hoc  jure  eos  privare,  nisi  in  casu  cpio  parentes  siia 
in  filios  potestate  evidenter  abutantur  ad  pernicicm  ])rohs. 

2°.  Tempus  cjuo  fihus,  etsi  perfecto  consiho  judiciocjue 
polleat,  nihilominus  ad  famiham  sui  patris  propriam  ])er- 
tinet,  atque  in  patria  versatur  domo.  Toto  hoc  temi^ore 
paternae  potestati  subsunt  fihi  quoad  omnia  ea  quce  ad 
bonum  ordinem  famili^e  pertinent  ;  necesse  enim  est  ut 
pars  cum  toto  consentiat.  Possunt  et  dcbent  parentes 
invigilare  moribus  natorum,  possuntque  illos  et  increpare 
et  coercere,  si  opus  sit,  ad  eos  emendandos,  tencntiirriue 
nati  parentum  jussis  legitimis  obtemj^erare.  Attamcn  non 
licet  parentibus  cogere  filios  ad  falsarn  amplcctendam  re- 
ligionem,  ncque  eos  a  professionc  verae  rehgionis  prohi- 

bere,  quia  unusquisque  jus  naturale  habet  recte  pergendi 
ad  finem  ultimum  per  ea  media  quae  Deus  constituit. 
Possunt  parentes  dirigere  filios  ad  statum  vitae  amplec- 
tendum  ;  non  vero  eos  cogere  ad  eum  statum  quem  filii 
amplecti  nolunt.  Hinc  non  possunt  ipsi  filios  cogere  ad 
statum  conjugalem  ineundum,  ac  multo  minus  ad  contra- 
hendum  matrimonium  cum  determinata  persona.  Non 
possunt  ipsi  prohibere  filios  quominus  cuidam  familiae 
religiosae  nomen  dent,  nisi  in  casu  quo  ipsi  ope  filii 
egeant  ad  sustentationem.  Nequeunt  ipsi  sese  opponere 
liberis,  si  conjugium  inire  velint,  dummodo  nuptiae  quas 
contrahere  volunt,  honestas  sint  atque  eorum  conditioni 
accommodatae.  Tenentur  filii,  praesertim  dum  adhuc  sunt 
sub  paterna  potestate  constituti,  parentum  consilium 
exquirere,  illudque  sequi,  nisi  evidenter  appareat  illud 
aequum  non  esse.  Omnia  enim  jura  haec  sunt  naturalia 
et  ad  propriam  personalitatem  spectantia. 

Quod  bona  filiorum  spectat,  de  eis  statuunt  leges  ci- 
viles.  ^quum  est  ut,  quamdiu  filius  est  sub  paterna 
potestate,  ac  proinde  membrum  familiae,  bona  quae  sua 
industria  cum  bonis  familiae  acquirit,  ad  ipsam  familiam 
pertineant,  quorum  dispositio  penes  patrem  sit.  Quae 
filius  speciali  ratione  acquirit,  ei  propria  sunt,  sed  quam- 
diu  ipse  sub  paterna  versatur  potestate,  de  iis  disponere 
non  potest.  Hinc  aequum  est  ut,  manente  proprietate  in 
filio,  administratio  eorum  bonorum  et  fructus  inde  pro- 
venientes  ad  patrem  spectent.  Caetera  leges  civiles  dis- 
ponunt. 

3°.  Tertium  tempus  est  cum  filius  apaterna  domo  justis 
de  causis  egreditur  ;  tunc  fit  ipse  omnino  sui  juris  ;  sed 
ne  tunc  quidem  desinit  urgere  praeceptum  exhibendi 
parentibus  venerationem  et  amorem.  Imo  necesse  om- 
nino  est  ut  filius  paternis  monitis  pronas  applicet  aures, 
eaque  sequatur  si  justa  sunt. 

Filii  parentibus  ex  debito  grati  animi  subvenire  debent 
in  eoruni  necessitatibus.  ^^quum  enim  est  ut  qui  tot 
tantaque  onera  susceperunt  pro  filiorum  educationc,  qui- 
que  eis  esse  dederunt,  ab  ipsis  in  casu  ncccssitatis  auxi- 
lium  accipiant. 


CAP.   III. 

1)E    SERVITUTE. 

§  23.  Familia,  pra^ter  parentes  et  filios,  etiam  servos 
complectitur.  Servi  quidam  tales  sunt  rigoroso  sensu, 
et  ilii  sunt  qui  omnes  suos  labores  in  perpetuum  alicui 
alii  personae  debent,  quin  ullam  pro  hisce  laboribus  mer- 
cedem  accipiant  pra^ter  victum,  vestitum  et  tectum.  Alii 
servi  ex  pacto  speciali  aliquos  labores  debent  ])ro  deter- 
minata  mercede.  De  hac  servitute  nulla  specialis  habetur 
difficultas,  quia  ipsa  in  praesenti  rerum  ordine  necessaria 
cst  pro  multisqui  aliter  victum  sibi  quaerere  non  possunt. 
Ast  prima  servitus  in  magnam  hisce  temporibus  contro- 
vcrsiam  adducitur.  Multi  eam  legi  naturali  oj^positam 
omnique  conatu  nbolendam  asserunt.  Alii  quamvis  ab- 
rogatam  videre  vellent,  tamcn  legi  naturah  minimc  con- 
irariam  profitentur. 

Jam  inde  ab  initio  servitus  in  vigore  fuit  apud  populos, 
ac  sane  de  ea  sermo  est  paulo  post  diluvium.  Ea  tunc 
temporis  veluti  naturaliter  oriebatur,  quia  et  tunc  erant 
pauperes  qui,  inopia  victus  et  rci  familiaris  impellente, 
opera  sua  aliis  locare  tenebantur  ;  sed  cum  servo  non 
esset  facile  alium  dominum  invenire  si  priorem  rehquis- 
sct,  ex  familiarum  paucitate,  ipsamet  tempornm  condi- 
tione  veluti  cogebatur  in  domo  sui  domini  remanere  ct 
proles  ejus  post  ipsum  ;  unde  perpetua  servitus  ortum 
duxit.     Alia  servitutis  origo  erant  bella  (jua:  inter  popu- 

los  finitimos  exarserunt.  Capti  enim  in  bello,  victoris 
servi  efficiebantur,  quasi  verbum  servus  a  sejvando  deriva- 
tum  sit.  Putabant  namque  veteres,  victorem  jus  habere 
occidendi  captos  ;  si  ergo  eos  servabat,  labores  eorum  in 
suam  propriam  utilitatem  convertere  poterat.  Haec  ser- 
vitus  apud  multas  nationes  fuit  a  nimio  rigore  et  duritie 
sejuncta  ;  apud  alias  tamen  brevi  tempore  eo  rigoris  pro- 
cessit  ut  domini  servos  suos,  nulla  legali  sententia  judicis 
expectata,  vel  pro  minima  etiam  culpa,  morte  afficere 
possent.  Servos  enim  meras  esse  res,  non  personas,  ar- 
bitrabantur.  Talem  servitutem  adversari  legi  naturali, 
manifesta  res  est  atque  in  confesso.  Christiana  Ecclesia, 
paulatim  luce  infallibilis  doctrinae  intellectum  hominis 
collustrans  de  suo  ultimo  fine  et  de  sua  dignitate  atque 
personalitate,  servitutis  ignominiam  ex  omnibus  Europae 
partibus  eliminavit,  quin  tamen  unquam  declaraverit 
servitutem  proprie  dictam  esse  contra  legem  divinam, 
sive  naturalem  sive  positivam.  Hinc  servis  non  propo- 
suit  libertatem  a  servitute  temporali,  sed  a  servitute  dia- 
boli  atque  peccati  ;  imo  eos  constanter  adhortata  est  ut 
fideliter  suis  dominis  subessent.  Dominis  autem  prse 
oculis  indesinenter  posuit,  servos  etiam  esse  filios  Dei 
atque  aeternae  haereditatis  participes,  eosque  ab  ipsis  ha- 
bendos  esse  ut  fratres  in  Christo.  Hoc  pacto  conditio- 
nem  servorum  prius  mitigavit,  et  paulatim  pervenit  ad 
servitutem  penitus  abolendam  in  Europa. 

§  24.  PrOPOSITIO  XVI.  NULLUS  HOMO  IN  ALIUM 
HOMINEM  ABSOLUTUM  DOMINIUM  SIBI  POTEST  VINDICARE, 
NON  SOLUM  QUOD  ANIMAM  SPECTAT,  SED  NEQUE  QUOAD 
CORPUS. 

Probatur.  Non  quod  spectat  animam.  Nam  Deus 
unus  est  finis  ultimus  hominis,  et  ita  necessario  ut  hanc 
suam    praerogativam    nulli    creaturse     possit    concedere. 

Atqui  si  quis  alterius  dominium  quoad  animam  haberet, 
ejus  ultimus  fiuis  constitueretur,  (juia  omncs  ejus  artus 
tum  intellectus  tum  voluntatis  ad  sc  referre  posset. 

Neque  quod  spectat  corpus.  Nam  tale  dominium  ab- 
solutum  importaret  jus  ad  Hbitum  disponendi  de  vita 
aiterius  hominis  ;  atqui  hoc  jus  soli  Deo  (:onij)ctit  (I\irt. 
III.  §  21).     Ergo,  etc. 

CoROLLARlA.  1°.  Ergo  iionio  nuncjuam  spcciari  |)otcst 
ut  mera  res ;  sed  persona  est,  ac  proinde  jura  omnia 
naturalia,  sine  quibus  personalitas  non  constat,  ita  possi- 
det,  ut  nemo  ei  hcec  jura  auferre  valeat. 

2°.  Erg>  servitus  (jualis  vigebat  apud  antiqiins  Ro- 
manos,  erat  legis  naturae  apertissima  laesio. 

Prinxipium  ad  solvendas  difficultatls.  Lt.si 
suprema  auctorit-is  societatis  civilis  habet  jus  gladii, 
nequit  tamen  assumere  sibi  dominium  in  civium  vitam  ; 
quia  non  potest  cives  vita  ad  libitum  privare,  sed  solum 
poenam  niortis  reis  infligere,  si  haec  necessaria  sit  ad 
ordinis  violati  reparationem. 

§  25.    PrOPOSITIO  XVII.       LkGI   NATURATT   ^TTVTMF    RT> 
FRAGATUR  ACQUISITIO   DO.MINII    SUPRA    OM 
HOMINIS   OPERA    EXTERNA    DE    SE    HONES1  vLlLM 

NULLI  LEGI  LEGiriM,€  CONTRARIA. 

Probatur.     Si  qua  foret  repugnantia,  proficisceretur 

vel  ex  eo  quod  homo  desineret  esse  persona,  vel  ex  eo 

quod  amplius   finem   suuin   assequi  non  valeret.     At(]tii 

neutniin  sut.     Nam  qui   alteri  debet  omnia  opera  ex- 

terna,    remanet    completum    et    ad.equatum     principium 

s»!rinim  operationuiii,  in  quo  consistit  personalitas  ;  ipsc 

omni.i   jura   naturalia,  sine   quibus   personali 

ere  non  potest.     Prseterea,  homo  praest  indo  opera 

vterna  in  alterius  commodum,  satisfarit  su<^  obliga- 

jni,  et  aliunde  omnia  sua  officia  tum  erga  Deum  tum 

erga  seipsum  et  alios  homines  adimplere  potest,  nec  ulla 
ratione  tenetur  aliquid  facere  quod  a  lege  divina  prohibi- 
tum  sit.  Ergo  debitum  praestandi  omnia  opera  externa 
in  commodum  alterius  hominis  non  est  contra  legem 
naturalem. 

Insuper,  potest  aliquis  locare  sua  opera  per  aUquod 
tempus,  puta  plures  annos,  et  ea  quidem  conditione  ut 
nihil  requirat  prseter  ea  quae  ad  victum,  vestitum  et  tec- 
tum  sunt  necessaria.  Si  hoc  potest  facere  per  aHquot 
annos,  non  repugnat  ut  sua  opera  sub  eadem  conditione 
in  perpetuum  locet  ;  quia  tempus  longius  aut  brevius 
non  mutat  relationes  quae  inter  dominum  et  servum  in- 
tercedunt.  Potest  ergo  aliquis  homo  habere  dominium 
supra  omniaopera  externa  alterius  hominis.  Ergo  servi- 
tus  proprie  dicta  non  est  contra  prsecepta  legis  naturalis. 

PrINCIPIA  AD  SOLVENDAS  DIFFICULTATES.         1°.    Libcr- 

tas  arbitrii  homini  essentialis  est,  sed  ea  nunquam  pri- 
vatur.  Libertas  vero  disponendi  de  suis  operibus  non 
est  homini  essentialis,  quia  etsi  hac  libertate  privetur, 
non  desinit  esse  homo,  ut  dictum  est  in  probatione.  Si 
essentiale  esset  homini  ut  disponere  semper  de  suis  operi- 
bus  posset,  neque  ipsa  servitus  temporaria  licita  esset  ; 
quia  etiam  servus  temporarius,  toto  tempore  quo  durat 
contractus,  de  suis  operibus  amplius  disponere  non  valet. 
2°.  Natura  nemo  destinatus  est  ut  solummodo  in  alte- 
rius  commodum  laboret,  quia  natura  omnes  sunt  sequales. 
Hinc  falsum  est  quod  tradit  Aristoteles,  aliquos  homines 
a  natura  ejusmodi  genium  hausisse  ut  necessario  sint 
servi.  Quaecumque  sit  praestantia  quoad  mentem  et 
mores  unius  nationis  prae  alia,  haec  praestantia  ilU  jus 
haud  impertit,  aliam  nationem  inferioris  conditionis  in 
servitutem  reducendi.  Possunt  tamen  quandoque  homi- 
nes  per  facta  accidentalia  ad  servilem  conditionem  redigi, 
dummodo  id  legitime  fiat. 

f 

3^^.  Unus([uis(|ue  jus  habot  S(.Miictii)suni  dirigcndi  in 
fincm  ukinuiui,  scd  hoc  jus  scrvitus  adiniit  ncniini. 
Unusquisciuc  in  suis  actibus  obsequi  dcbct  dictaniini 
propriai  conscientire,  quod  non  impcdit  ciuominus  al- 
terius  dircctioni  subjiciatur.  Scrvus  autcm  subjicitur 
direc^tioni  altcrius  cjuoad  dispcsitioncm  suoruin  oj^crum 
externorum.  Si  evidentcr  constat  opus  servo  injunc- 
tum  iUicitum  esse,  ilhid  prrestare  non  debet  ;  si  vero  il- 
licitum  non  est,  ilhid  perficere  tenetur.  In  his  ergo 
servus  ipse  tenctur  dictaniini  proj^ria^  conscientia3  morcm 
gerere. 

4°.  Servitus  est  cjuidcm  dignitati  liominis  minus  con- 
formis,  sed  propterea  non  eam  omnino  tolHt.  Nam  vera 
dignitas  hominis  in  eo  consistit  ut  recte  se  habeat  relate 
ad  ultimum  finem.  Atqui  servus  id  facere  et  potest  et 
tenetur,  fideliter  pr^stando  opera  alteri  debita  et  cxco- 
lendo  virtutem. 

5°.  Etsi  conditio  serviHs  cum  jure  naturali  non  pugnet, 
ac  proinde  Hcite  servi  possideri  possint  ubi  servitus  adhuc 
viget,  ea  tamen  est  coiiditio  minime  optabiHs  ;  quia,  spec- 
tata  hominis  natura  corrupta,  nimis  facile  est  ut  dominus 
jure  suo  in  servos  abutatur  et  minis  atcjue  verberibus 
exigat  ab  eis  quas  ipsi  nuUo  modo  prcXstare  possunt. 
Huic  malo  in  societate  bene  ordinata  per  leges  aequas  et 
efficaces  magna  ex  parte  ol^viari  potcst  ct  del)et  ;  verum 
ratio  optima  servitutis  al)olcnda3  est  vcrae  rcligionis  diffu- 
sio  atque  influxus,  quod  historia  luculentissime  in  propa- 
tulo  ponit. 

6°.  Servus  pluribus  juribus  rivilil)us  necessario  caret  ; 
quia  ipse,  cum  sit  pars  familiae  alterius,  familiam  in- 
dependentem,  quamdiu  in  servitute  manet,  constitucre 
non  potest.  Ast  ipse  possidet  jura  naturalia,  r|ua3  a  ])o- 
testate  civili  protegi  et  defendi  debent,  sicuti  alia  civium 
jura. 


) 

§  26.  Tituli  quibus  acquiritur  dominium  in  alterius 
hominis  opera  externa,  varii  sunt. 

1°.  Voluntaria  traditio.  Cum  enim  unusquisque  libere 
de  suis  laboribus  disponere  possit,  ea  etiam  alteri  in  per- 
petuum  tradere  valet,  et  haec  traditio  acceptari  licite 
potest.  Vitae  enim  praeservatio  praestantius  bonum  est 
quam  Hbertas  disponendi  de  labore  suo.  Si  quis  ergo 
existimaret  sibi  melius  provisum  esse  per  servitutem,  eam 
eligere  posset. 

2°.  Emptio  aiit  do7iatio.  Labores  ab  hominibus  pras- 
standi  pretio  sunt  aestimabiles,  et  dominus  servi  revera 
jus  habet  disponendi  de  his  laboribus  in  propriam  utili- 
tatem.  Hinc  .potest  dominus  jus  suum  in  aHum  trans- 
ferre,  sive  pro  pretio  aequivalente,  sive  per  donationem. 

3°.  Captivitas  i7i  bello.  Olim  putabatur  hcitum  esse 
victori  occidere  victum,  ita  ut,  si  capti  vitam  servaret, 
hujus  dominium  haberet.  Haec  ratio  non  est  valida ; 
nam  hostes  occidi  solum  eatenus  possunt,  quatenus  ne- 
cessarium  est  ad  eorum  armatam  oppositionem  frangen- 
dam.  Licitus  tamen  erat  hic  titulus  ex  eo  quod  caeterae 
nationes  captos  in  servitutem  redigebant ;  poterant  ergo 
ahi  indemnes  se  facere  per  eumdem  procedendi  modum. 
Hunc  titulum  Deus  permisit  Israelitis  (Deut.  xx.  14).  Ast 
hisce  temporibus  non  potest  hoc  fieri  ;  nam  omnes  na- 
tiones  civiH  cultu  fruentes  unanimi  consensu  hunc  titu- 
lum  reprobaverunt. 

4°.  Sic  etiam  aboHtus  fuit  titulus  oHm  in  usu,  ut  in  ser- 
vitutem  traderentur  ii  qui  aere  aHeno  solvendo  impares 
erant. 

5°.  Nat'vitas.  Hic  est  praecipuus  tituhis  et  qui  maxiv 
mam  affert  difficultatem.  Proles  a  serva  nata  in  serviH 
conditione  nascitur,  ita  ut  dominus  servae  acquirat  jus  ad 
omnia  opera  externa  proHs.  Ast  quomodo  fit  ut  obHgatio 
matris  attingere  possit  prolem  nondum  natam  ? 

§  27.   Propositio    XVIII.     Nativitas    potest    esse 

LEGITIMUS     TITULUS    ACQUIREXIM     pnMlxn'M    IX     OMXFS 
ALTERIUS    HOMINIS    LABimES. 

Probatur.  Scrvitiis  potest  esse  legitima  (§  25).  At- 
qui  jiis  comniune  omnium  nationum  admisit  ut,  uhit  um- 
que  viget  scrvitus,  prolcs  nata  a  scrva  ctiam  servitio  per- 
petuo  addicta  sit.  Ergo  jus  communc  oninium  nationum 
agnovit  validitatem  tituli  nativitatis. 

Hoc  idcm  argumcntum  confirmatur  cx  divina  rcvcla- 
tione.  Juxta  legcm  Moysis  licita  crat  scrvitus,  et  ctiam 
agnoscebatur  jus  prolcm  ex  scrva  natam  in  scrvitiiim  pcr- 
petuum  dctincndi  (Exod.  xxi.  4;  Lcv.  xxv.  45,  46). 
Ergo  Deus  ipse  hoc  jus  sanxit  sua  auctoritate.  Ncque 
dici  potest.  hoc  Judxis  conccssum  fuisse  sicuti  fuit  con- 
cessa  polygamia,  sed  postea  abrogatam  fuisse  hanc  potes- 
tatem  ;  nam  Christus  in  Nova  Lege  eam  non  abrogavit  ; 
Apostoli  servos  ad  obedientiam  dominis  praestandam  ad- 
hortati  sunt  ;  Ecclesia  in  legc  canonica  admisit  validita- 
tem  tituli  in  servos  perpetuo.s,  ut  patet  ex  multis  ejus  dc- 
cretis.  (Vide  Episcopi  England  Epistolas  dc  Servitutc, 
on  Domcstic  Siavery.) 

Hoc  jus  detinendi  prolem  servae  in  servitute  perpetua 
fundatur  in  ipsa  natura  servitutis  ;  quae  cum  licita  sit, 
etiam  et  istud  validum  sit  necesse  est.  Etenim  omnes 
labores  matris  pertinent  ad  dominum  ;  ergo  matcr  per 
proprium  hiborcm  alere  non  potcst  suam  j^rolcm,  nccpie 
eam  educarc  ;  unde  sustentatio  proli  datur  a  domino  ser- 
v.f  Insuper,  toto  tempore  quode  parvulo  curam  habere 
dcbet,  domino  suum  laborem  impendere  non  potest. 
Ergo  dominus  jus  ad  compcnsationem  hal)et  ;  non  po- 
test  autem  mater  ipsa  compensationem  dare,  quia  ejus 
labores  jam  domino  debentur.  Ergo  prolcs  ipsa  eam 
dare  debet.  Potest  ergo  dominus  servae  laborcm  prolis 
exigere  usquedum  compensatio  fuerit  obtenta.     Tempus 

autem  hoc  non  determinatur  lege  naturali  ;  ergo  deter- 
minandum  est  vel  consuetudine  vel  legis  civilis  sanctione. 
Atqui  et  populorum  consuetudo  et  lex  civilis  statuerunt 
hoc  jus  fore  perpetuum.  Ergo  dominus  servae  injustitiam 
non  committit  contra  prolem,  si  eam  in  perpetuo  servitio 
tenet. 

Principia  ad  solvendas  difficultates.  i°.  Qui 
in  servitute  nascitur  non  est  natura  servus,  sed  per  acci- 
dentales  circumstantias  ab  ipso  independentes  in  taUbus 
nascitur  adjunctis,  ut  ipsius  conditio  sit  servilis.  Si  quis 
a  parentibus  morbo  aliquo  laborantibus  natus,  infirmis 
viribus  in  hicem  editus  est,  non  ideo  dicendus  est  natura 
esse  infirmus  ;  etsi  talem  infirmitatem  independenter  a 
sua  voluntate  contraxerit. 

2°.  Etsi  parentes  prolem  libere  natam  vendere  non  pos- 
sint  in  servitutem,  nisi  forsan  hoc  unicum  medium  foret 
quo  semetipsos  et  prolem  ab  inedia  servarent,  possunt  ta- 
men  ipsi  in  tali  conditione  sese  constituere  ex  qua  sequa- 
tur  conditio  servilis  ipsius  prolis. 

3°.  Civilis  potestas  nuUum  civem  ad  conditionem  ser- 
vilem  reducere  potest,  nisi  id  fiat  in  poenam  delicti  so- 
cialis,  sed  potest  ipsa  declarare  ea  jura  quse  a  lege  naturali 
indeterminata  relinquuntur. 

4°.  Consuetudo  populorum  non  potest  id  licitum  red- 
dere  quod  per  se  injustum  est ;  potest  tamen  determinare 
id  quod  a  lege  naturali  non  fuit  determinatum.  Jam  vero 
non  est  per  se  illicitum  ut  proles  a  serva  nata  in  servitute 
perpetua  retineatur  ;  quia  si  hoc  ita  se  haberet,  Deus  illud 
jus  Judseis  nunquam  concessisset. 

5°.  Posset  aliquis  dicere,  Deum  ut  supremum  omnium 
rerum  dominum  de  laboribus  hominis  disponere  posse, 
atque  illos  alteri  homini  in  proprietatem  concedere  ;  ast 
tale  jus  hominibus  nullatenus  concessum  fuit,  ut  traditum 
est   cum  de  polygamia  et  de  divortio   ageremus.     Huic 

respondendum  est :  i°.  Falsum  est  non  posse  hominum 
auctoritatcm  disponere  de  laboribus  alicujus  hominis, 
ipso  nolente  atque  repugnante  ;  auctoritas  enim  socialis 
potest  hominem  alicujus  gravioris  criminis  reum  damnare 
ad  labores  publicos  pro  toto  vitae  sux  tempore.  2°.  Deus 
positive  approbavit  servitutem  in  Veteri  Lcge  ;  ea  jam 
erat  in  usu  tempore  Abrahae,  adeoque  pluribus  saeculis 
ante  legem  Moysis  ;  nunquam  reprchenduntur  pagani  in 
sacra  Scriptura  quod  servos  haberent.  Ergo  Deus  post 
peccatum  Adae  conditionem  servilem  aliquorum  hominum 
approbavit,  dummodo  legitime  ad  talem  statum  redacti 
fuerint.  Haec  concessio  in  Lege  Nova  non  fuit  revocata, 
ut  fuit  concessio  polygamix  et  divortii.  Krgo  adhuc  sub- 
sistit. 

§  28.  De  juribus  servorum.  i^.  Dominus  servi  jus 
habet  solum  ad  labores  servi  et  de  eis  disponere  potest, 
adeoque  proprietatem  eorum  possidet ;  sed  non  habet  ipse 
proprietatem  in  serv^um  ipsum.  Potest  quidem  retinere 
servum  apud  se  et  impedire  ne  aufugiat ;  sed  non  ideo 
dicendus  est  habere  idem  jus  in  servum  ac  in  equum. 
Quando  vendit  servum,  non  vendit  ipsam  personam,  sed 
jus  ad  labores  servi. 

2®.  Ser\'us  omnia  jura  naturalia  sibi  merito  vindicat. 
Hinc  habet  jus  ad  vitam  suam  conservandam.  Tenetur 
ergo  dominus  ei  subministrare  omnia  quae  ad  vitae  con- 
scrvationem  necessaria  sunt  ;  non  potest  exigere  labores 
ultra  ejus  vires,  quia  secus  in  vitam  ipsam  instrueretur 
potestate  ;  ejusque  curam  habere  debet  quando  morbo 
laborat,  aut  senectute  confectus  laboris  incapax  evadit. 

l" .  Quibus  juribus  parentes  in  filios  donantur,  eisdem 
domini  in  sen-os  potiuntur,  quia  servi  ut  pars  familiae  ha- 
bendi  sunt.  Hinc  spectat  ad  dominum  moribus  eorum 
invigilare,  eosque  plectere  si  eoruni  correctio  id  requirat ; 

teneturque  providere  ut  eas  cognitiones  acquirant  qu9e 
eis  necessariae  sunt  ad  finem  ultimum  consequendum. 

4°.  Non  potest  dominus  servum  cogere  ad  amplecten- 
dam  religionem  falsam,  quia  debitum  exhibendi  Deo  cul- 
tum  est  unicuique  personale.  Si  veram  religionem  se- 
quatur,  non  potest  servum  qui  nunquam  libere  veram 
religionem  amplexus  est,  ad  eam  amplectendam  cogere. 

5°.  Servus  est  persona  ;  ergo  vera  ratio  justitiae  inter 
servum  et  dominum  intercedit ;  hinc  tenetur  dominus 
pacta  cum  servo   inita  servare. 

6°.  Dominus  nequit  servos  prohibere  ab  ineundo  ma- 
trimonio,  neque  eos  ad  matrimonium  cogere  ;  quia  jus 
hoc  est  naturale  et  personale. 

7°.  Nullum  jus  habet  dominus  servum  separandi  a  sua 
uxore,  nisi  in  casu  quo  servus  eo  modo  se  gerit  in  domo 
domini,  ut  ad  ordinem  servandum  necessarium  sit  ipsum 
domo  expelli.  Si  enim  tunc  dominus  eum  vendit,  sibi- 
metipsi  servus  hanc  separationem  adscribat  necesse  est. 

8°.  Inhumanum  prorsus  est  si  infantes  a  parentibus 
separentur,  prsesertim  cum  adhuc  sunt  parvuli.  Auctori- 
tas  civiHs,  in  iis  locis  ubi  adhuc  servitus  viget,  his  malis 
omnino  removendis  operam  navare  suis  legibus  debet  ; 
ipsius  enim  sunt  partes  jura  naturalia  servorum  tueri. 

§  29.  Propositio  XIX.     Optimo  jure  nationes  cul- 

TU  CIVILI  FRUENTES  COMMUNI  CONSENSU  PROSCRIPSE- 
RUNT    COMMERCIUM   NlGRITARUM. 

Probatur.  Illud  commercium  in  eo  consistit  ut  Ni- 
gritae  vel  emantur  in  Africa,  vel  ab  ea  regione  per  vim  et 
fraudem  abducantur,  atque  in  colonias,  praesertim  Ame- 
ricae,  transferantur,  ut  ibi  servi  perpetui  sint.  Tale  au- 
tem  commercium  est  inhumanum  et  contra  moralitatis 
principia.  Nam  ansam  praebet  et  mercatoribus  et  Afris 
ut    innumerae   fraudes    et   injustitise  committantur,  con- 

tinuis  et  maxime  inhumanis  bellis  inter  Nigritarum  tribus 
favet  ;  et  per  hoc  servitus  legalis  scmper  magis  ac  magis 
extenditur.  Hinc  factum  est  ut  ejusmodi  commcrcium 
a  sancta  Sede  sub  poena  anathematis  proscriptum  fuerit. 

§  30.  Cum  servitus  non  sit  aliquid  optabile,  potest  auc- 
toritas  suprema  societatis  apud  quam  non  viget  servitus, 
legibus  prohibere  ne  a  civibus  introducatur  ;  potestque 
servos  in  fraudem  legis  introductos  liberos  declarare,  quia 
secus  paulatim  servitutis  lues  in  eam  societatem  irreperet. 

Societas  apud  quam  viget  servitus,  eam  abolere  potest; 
ita  tamen  abolenda  est  ut  aequa  detur  compensatio  eis 
qui  sua  proprietate  privantur. 

Societasqu3esine  magno  suo  damno  servitutem  abolere 
non  potest,  nullo  modo  cogi  potest  ab  aliis  societatibus  ut 
servis  libertatem  tribuat.  Imo  id  fieri  non  potest,  etsi 
natio  apud  quam  viget  servitus,  illam  commode  abolere 
posset.  Nam  cum  nationes  sint  ab  invicem  independen- 
tes,  una  non  potest  aliis  praescribere  modum  quo  se  ipsas 
regere  debeant  ;  secus  enim  una  natio  in  alias  auctorita- 
tem  exerceret,  quam  non  habet. 

SECTIO   11. 

DE    SOCIETATE   CIVILI. 

LIBER  I. 

DE    NATURA    SOCIETATIS    CIVILIS. 


CAP.   I. 
DE    ORIGINE    SOCIETATIS   CIVILIS. 

§  I.  Statuta  existentia  societatis  domesticas,  necesseest 
accedere  ad  considerationem  societatis  civilis,  quae  sponte 
sua  a  familia  oritur.  Est  autem  societas  civilis  libero- 
rum  hominum  coetus  iisdem  mediis  ac  sub  eadem  potes- 
tate  ad  bonum  commune,  i.e.,  ad  felicitatem  externam  et 
temporalem  contendens.  In  hac  definitione  exprimun- 
tur  tum  subjectum  societatis  civilis,  nempe  coetus  homi- 
num  familiis  et  individuis  constans,  tum  finis  qui  societa- 
tis  civilis  constituit  specificam  differentiam,  tum  media 
atque  potestas  ad  finem  consequendum  penitus  neces- 
saria.  Societas  civilis  dividitur  in  coinpletam  atque  in- 
completam.  Completa  audit,  si  hujus  auctoritas  ab  alia 
auctoritate  non  pendet  in  ordinandis  civibus  ad  finem 
societatis  civilis  proprium ;  incompleta  vero,  si  auctoritas 
subsit  directioni  alterius  auctoritatis.  De  societate  civili 
completa  sermo  in  praesenti  instituitur. 

§  2.  Propositio  I.  Origo  societatis  civilis  in  genere 
A  Deo  repetenda  est. 

Probatur.     A  Deo  repetendam  esse  originem  societatis 

civilis  in  genere,  significat  Deum  itahominem  constituisse, 
ut  manifcste  appareat  ipsius  voluntatcm  esse  ut  homo 
non  inveniat  completam  suam  perfectionem  in  societate 
domestica,  sed  egeat  auxilio  societatis  civilis  ;  adeoque, 
Deum  velle  ut  societas  civilis  existat;  non  autem  asserimus, 
Deum  immediatum  auctorem  esse  omnis  societatis  civilis 
quce  actu  existit  aut  extitit,  quia  multarum  ortus  ac  prima 
formatio  iniquitate  foedatur.  Atqui  Deus  itaconstituit 
hominem.  Nam  Deus  non  solum  fecit  hominem  aptum  ad 
societatem  civilem,  sed  ita  eum  condidit  ut  evidenter  pa- 
teat  Ipsum  velle  societatis  civiHs  existentiam.     Etenim  : 

1°.  Propagato  humano  genere,  fieri  non  potuit  quin 
varise  familiae  simul  versarentur  ;  adeoque  vi  naturse  ad 
coalescendum  in  majorem  societatem  compellerentur ; 
societas  autem  furmata  ex  variis  familiis  est  societas  civilis. 
Ergo,  quia  Deus  positive  vult  propagationem  generis  hu- 
mani,  vult  etiam  ut  homines  forment  societatem  civilem. 

2°.  Familiae  seorsum  a  consortio  caeterarum  viventes 
non  essent  sat  tutae,  nec  essent  qui  earum  jura  sarta  tecta 
custodirent.  Hinc  nulla  pax,  nulla  tranquillitas,  sed  in- 
terminabilia  jurgia,  Htes  et  vindictae  privatae.  ac  proinde 
caedes  sine  numero. 

3°.  Aucto  genere  humano,  non  possunt  homines  sub- 
sistere,  neque  necessaria  ad  victum  sibi  quasrere,  quin 
mutuo  sese  adjuvent,  ac  proinde  in  societatem  civilcm 
coalescant.  Secus  multis  carerent  rebus  quae,  etsi  abso- 
lute  non  sint  necessariae,  tamen  phirimum  conferunt  ad 
vitam  commodius  transigendam.  Ad  rem  nostram  me- 
lius  intelligendam,  sufficit  oculos  conjicere  in  pene  innu- 
mera  utensilia  et  instrumenta  necessaria  ad  agriculturam, 
sine  qua  genus  humanum  subsistere  non  posset. 

4°.  Neque  artes,  neque  scientiaj  constarent.  Hae  cnim 
ab  uno  homine  inveniri  haud  possunt,  sed  requirunt  com- 
munem  hominum  cooperationem,  et  necesse  est  ut  unus 

tentaminibus  alterius  novam  perfectionem  atque  incre- 
mentum  affingat.  Si  ergo  nulla  existeret  societas  civilis, 
careret  homo  mediis  idoneis  ad  intellectum  perficiendum. 
Tribus  Indicae  in  nostra  regione  degentes  apprime  con- 
firmant  assertum  nostrum.  Ergo  patet  hominem  perfici 
non  posse  quin  existat  societas  civiHs.  Deus  ergo  ejus 
est  auctor. 

Principia  ad  solvendas  difficultates.  i°.  Socie- 
tas  civilis  inducit,  imo  subaudit  insequalitatem  jurium. 
Haec  enim  in  hominis  natura  ceu  in  fundamento  nititur, 
necnon  inde  necessario  derivatur.  Et  revera  impossi- 
bile  est  ut  omnes  sint  sequales,  secus  enim  filius  patri 
sequalis  esse  deberet  ;  praeterea,  multi  sunt  homines  qui 
facultate  sese  in  omnibus  ad  finem  dirigendi  destituuntur, 
ideoque  ab  aliis  dirigendi  sunt. 

2°.  Conditio  qua  homo  in  statu  societatis  civiHs  gau- 
det,  non  est  inferior  ea  qua  in  statu  domestico  aut  in 
statu  soHvago  potitur  ;  nam  vincula  moralia  quae  illi  im- 
ponuntur,  ad  bonum  proprium  faciunt,  atque  subjectio 
civili  auctoritati  praestita  illum  perfectione  adauget,  et  ad 
finem  nobiliorem  conducit.  Insuper,  hominis  status  na- 
turalis  non  est  status  omnimodae  independentiae  hominis 
solivagi. 

3^.  Multa  mala  locum  habent  in  societate  civili  quse, 
ea  non  existente,  nullo  modo  evenire  possent.  Verum 
haec  non  in  naturam  societatis  civilis,  sed  in  abusum  ejus- 
dem  sunt  refundenda  ;  multa  autem  pejora  mala  habe- 
rentur  si  nulla  esset  societas  civiHs,  ut  patet  ex  dictis. 

§  3.  Propositio  II.    Necessitas   societatis    civilis 

RESPICIT  GENUS  HUMANUM,  NEQUE  ITA  NECESSARIA  EST 
UT  OMNES  ET  SINGULI  HOMINES  EX  PR^CEPTO  NATUR^E 
TENEANTUR  PERMANERE  IN  EA. 

Probatur.     Id  solummodo  est  absolute  necessarium 

sine  quo  finis  absolute  necessarius  obtineri  necjuit.  At- 
qui  finis  absolute  neccssarius  est  finis  ultinius,  ad  (lucni 
assequenduui  nun  est  omnibus  individuis  sempcr  ncccs- 
sarium  ut  sint  in  civili  societate.  Ergo  neiiue  omnibus 
et  singiilis  individuis  seorsum  sumptis  civilis  societas  est 
semper  absolute  necessaria.  Ergo  neque  extat  praecep- 
tum  natnrale  versandi  semj)er  in  aliiiua  determinata  so- 
cietate  civili.  Ergo  neccssitas  societatis  civilis  non  re- 
spicit  singnla  individua,  sed  gehus  humanum. 

Profecto  in  societate  domestica  potest  htuiio  acquirere 
cognitionem  otificiorum  tum  erga  Deum  tum  erga  ca^teros 
hoinines  eaque  adimplere  ;  in  ea  pariter  vitam  suam  con- 
servare  mediaqne  ad  hoc  necessaria  sibi  procurare  valet. 
Ergo  societas  civiHs  non  est  illi  absolute  necessaria. 

CoROLLARiA.  i'^.  Ergo  nuUum  est  praeceptum  natii- 
rale  obligans  omnes  et  singnlos  homines  ad  societatem 
civilem  ineundam  aut  ad  manendum  in  ea.  Hoc  enim 
oriretur  vel  ex  proj^ens  one  hominis  ad  societatem  civi- 
lem,  vel  ex  necesstate  pacis  et  tranquillitatis  procu- 
randaj.  Atqui  neutrum  valet.  Nam  utrique  satisfieri, 
absnlute  locpiendo,  potest  per  societatis  domesticae  con- 
sortium.     Ergo  nullum  ejusmodi  datur  praeceptum. 

2°.  Ergo.nnlla  est  obligatio  vivendi  in  societate  civili 
pro  individuis,  nisi  aliter  eis  impossibile  sit  finem  ulti- 
mum  consequi.  Hoc  autem  non  est  nisi  hypothetice  ne- 
cessarium. 

3°.  Ergo  potest  aliquis  egredi  ex  illa  in  (jua  natus  est 
societate,  nisi  aliqua  speciali  justitiae  obligatione  erga 
eam  adstringatur. 

4°.  Ergo  potest  aliquis  segregatus  vivcre  a  societate 
civili,  dummodo  non  obstent  aliae  obligationes  (jnibus,  ni 
in  societate  civili  viverct,  satisfacere  non  possct. 

5".  Non  potest  tamen  homo  renuntiare  omni  vinculo 
socialitatis,  quia   hoc  est  ip.si  essentiale  (Part.   III.  ;^  6). 

Hinc,  etsi  segregatus  ab  aliis  vivat,  debet  tamen,  si  per 
quaevis  facta  accidentalia  in  contactu  cum  aliis  homini- 
bus  ponatur,  officia  humanitatis  erga  eos  exercere. 

6°.  Ergo  perfacile  est  judicium  ferre  de  anachoretis 
christianis  ;  ipsi  quidem  secreti  ab  humano  consortio  exi- 
gebant  vitam,  sed  non  omnino  extra  omnem  societatem 
humanam  versabantur ;  quippe  in  societatem  catholicam 
cooptati,  cum  omnibus  ad  eam  pertinentibus  communi 
consensu  atque  iisdem  mediis  ad  seternam  salutem  tende- 
bant. 

Principia  ad  solvendas  difficultates.  i°.  Socie- 
tas  civiUs  est  medium  perfectius  assequendi  finem  a  Deo 
intentum,  sed  non  unicum.  Est  perfectius  si  totum 
genus  humanum  respicitur  ;  si  vero  individua  spectantur, 
ita  erit  etiam  communiter,  non  autem  semper. 

2°.  Etsi  individuis  Uberum  sit  identidem  manere  in  so- 
cietate  civili  aut  ex  ea  egredi,  nihilominus  ex  hac  liber- 
tate  possibiUtas  cessationis  status  civiHs  nunquam  pro- 
cedit.  Nam  inclinationes  quas  Deus  hominibus  indidit, 
et  necessitates  varise  quibus  subjiciuntur,  ejusmodi  sunt 
ut  nonnisi  pauci  homines  inveniantur  qui  ab  aliis  sejunc- 
tam  vitam  ducere  velint.  Hinc  Deus  semper  obtinet 
finem  suum. 

3°.  Ista  naturalis  inclinatio  ad  societatem  civllem  os- 
tendit  civilem  statum  conformem  quidem  esse  naturse 
humanae,  non  vero  necessarium  omnibus  hominibus. 

4°.  Obligatio  qua  adstringuntur  membra  societatis  ci- 
vilis  erga  eam  est  obligatio  naturaUs,  quia  Deus  est  auctor 
societatis  civilis.  Hinc  quamdiu  aliquis  membrum  est 
societatis  civilis,  sive  ex  obligatione  contracta,  sive  ex 
necessitate,  sive  quia  vult  frui  beneficiis  hujus  societa- 
tis,  debet  esse  auctoritati  ipsius  subjectus  ex  praecepto 
legis  naturalis,  atque  suam  cooperationem  praestare  ; 
secus  enim  justitiae  leges  violaret,  cum  vellet  commoda 

percipere,    et    nuILi    pro    eis    compensandis    incommoda 
tolerare. 

5°.  Membra  societatis  civilis  tenentur  suam  operam 
praestare,  si  ipsa  ea  egeat  ad  sui  defensionem ;  sed  si  hoc 
non  sit  necessarium,  potest  civis  pro  lubito  ex  ea  egredi 
et  alii  sese  adjungere.  Non  est  propterea  timendum  ne 
omnes  cives  a  societate  discedant,  quia  sunt  multa  qu?e 
eos  ad  inibi  morandum  alliciunt  ;  et,  generatim  loquendo, 
nemo  libenter  patriam  relinquit  quamdiu  ei  spes  est  vitae 
beatae  in  ea  traducendaj. 

§  4.  PrOPOSITIO  III.  SOCIETATIS  CIVILIS  BASIS  PR^- 
CIPUA  EST  SOCIETAS  DOMESTICA  SEU   FAMILIA. 

Probatur.  Societas  domestica  antecedit  societatem 
civilem  tempore  et  necessitate.  Nam  sine  illa  genus  hu- 
manum  non  existeret  ;  et  constat  societatem  civilem  effor- 
niari  ex  variis  familiis,  civibus  pertinere  non  desinenti- 
bus  ad  familiam  cujus  suni  pars  aut  membra. 

Testatur  pariter  historia  genus  humanum  ex  una  fa- 
milia  originem  duxisse,  atque  ex  variis  postea  familiis 
societates  civiles  coahiisse.*  Porro  ilhid  manifeste 
demonstrat  famiham  esse  proccii^uam  basim  societatis 
civiHs. 


•  Traditio  gcncris  htimani  non  solum  constat  ex  sacr.i  Scriptura,  sed  etiam  ex 
libri«i  sacris  aliarum  nationum,  et  practcrea  confirniatur  cx  studio  philologia;, 
quod  ostendit  linRuas  omncs  ad  tres  praccipuas  familias  reduci,  nempe  ad  Indo- 
Gcrmanicam,  ad  Semiticam  et  ad  Malaicam,  quae  tantam  inter  se  aiialociam  prae- 
scferunt  ut  sati»  clare  apparcat,  omnes  ab  uno  eodemciue  typo  primitivo  deri- 
vatas  cs!^.  KVide  Card.  Wiseman,  Connexio  inter Scicntiam  et  Re7'clatam  Reli- 
giontm,  Scct.  I.  A.  II.)  Quac  vero  objiciuntur  contra  unitatem  Reneris  humani 
cx  divcrsitate  typorum  ct  coloris,  abunde  refutata  sunt  per  facta  a  Darwin  collecta, 
quibus  ostenditur,  varictates  qux  intcrdum  in  aliqua  animalium  specie  oriuntur, 
tran^mitti  po&sc  pcr  gencralioncm  ct  fieri  permanentes  ita  ut  novx  familiae  ejus- 
dcm  spcciei  apparcant,  quz  corporis  formationc,  colorc,  magnitudine  imo  et  in- 
stinctu  quam  maximc  intcr  sc  differunt,  et  quasi  novas  species  constituere  viden- 
tur.  Nihil  mirum  igitur  &i  pcrmancnles  varietalcs  inter  homincs  ab  una  familia 
ortum  duxcrunt. 


210  De  Societate  inter  Homines. 

CoROLLARiA.  1°.  Societas  civilis  non  debet  spectari  ut 
mera  individuorum  aggregatio,  sed  ut  familiarum  conspi- 
ratio  in  eumdem  finem.  Hasc  veritas  magni  est  momenti ; 
nam  si  societas  domestica  ut  societas  ad  efformandam 
civilem  societatem  concurrit,  patet  eam  a  civili  potestate 
esse  independentem  quoad  suam  formationem,  sua  jura 
essentialia  atque  internam  administrationem,  neque  posse 
auctoritatem  civilem  ullo  modo  mutare  relationes  natura- 
les  quae  inter  membra  familiae  intercedunt,  sed  debere 
jurium  familise  tutelam  sumere,  quia  propter  hunc  finem 
praecipue  variae  familiae  in  eam  componendam  coiverunt. 
Societatis  subversores  toti  sunt  in  adstruenda  absurda 
opinione  contraria.  Contendunt  ipsi  civilem  coetum,  non 
familiis,  sed  solis  individuis  constitui,  ut  omnem  subjec- 
tionem  domesticam  subvertant,  omnia  familiae  jura  de- 
struant,  atque  ipsam  familiam  ab  auctoritate  civili  pror- 
sus  dependentem  faciant  :  sic  enirn  putant  se  facilius 
posse  omnem  auctoritatem  de  medio  tollere. 

2°.  Ergo  patresfamilias  hanc  coram  societate  civill  re- 
praesentant  ;  quia  haec  a  familiis  quarum  sunt  capita,  con- 
stituitur.  Verum  ut  capita  familiarum  non  sokim  ii  ha- 
bendi  sunt  qui  actu  ah*cui  familiae  praesunt,  sed  etiam  ii 
qui  ad  eam  pervenerunt  aetatem  ut  independentem  fa- 
miliam  constituere  possint.  Haec  aetas,  cum  a  lege  na- 
turali  non  determinetur,  assignanda  est  ab  auctoritate 
civili. 

3°.  Hinc  patet  patresfamilias  solos  stricto  sensu  habere 
posse  jus  civium,  eo  quod  sunt  praecipua  ejus  membra  et 
capita  familiarum  ex  qiiibus  coalescit.  Mulieres  et  fiUi- 
familias  nondum  emancipati  non  sunt  proprie  cives,  sic- 
uti  nec  servi  perpetuo  servitio  addicti.  Non  mulieres  ; 
quia  per  matrimonium  vir  et  mulier  efformant  unam  per- 
sonam  moralem,  quae  a  viro  repraesentatur  (Part.  IV.  Sect. 
I,  §  17)  ;  non  filiifamilias  nondum  emancipati,  quia  ad- 

huc  sunt  partes  famili.x  cujus  superior  extat  pater  ;  non 
servi  perpetuo  servitio  addicti,  qiiia,  cuni  non  sint  sui 
juris,  famdii\3  independentis  constituenda^  facultate  ca- 
rent.  Omnes  quidem  in  societate  civili  degentes  mcm- 
bris  ipsius  accensentur,  suis  gaudent  juribus  et  ab  auctori- 
tate  protegendi  sunt  ;  sed  abud  est  membrum  esse  socie- 
tatis,  aliud  jura  civitatis  repr^sentare. 

4"".  Hinc  iterum  liquet  absurditas  eoriim  qui  muHeri 
omnia  jiira  civitatis  concedere  volunt,  eamque  prorsus 
iisdem  qu«  vir  tenet  juribus  donare  (Sect.  i,  §  17). 

5°.  Etsi  patresfamilias  stricto  sensu  habere  possint  jura 
civium,  non  tamen  omnes  semper  eis  gaudeant  necesse 
est  ;  quia  possessio  horum  jurium  pendet  a  legibus  factis- 
que  concretis  quce  societati  origineni  dederunt. 

6^.  Rationes  quas  quidam  auctor  recens  (Beccaria)  ad 
hanc  veritatem  refellendam  in  medium  adducit,  sunt  : 

i^,  Quia  familia  ducit  ad  monarchiam  ;  2°,  quia  in  op- 
posita  opinione  id  habetur  commodi  ut  subjectio  in  fa- 
milia  repeti  possit  a  pactis  et  contractu,  sicque  filii  subji- 
ciantiir  parentibus  libere  et  ut  de  bonis  paternis  partici- 
pent  ;  3^,  quia  si  dicitur  societatem  compositam  esse  ex 
familiis,  multi  in  ea  erunt  servi  ;  4°,  quia  amor  famiHce 
restringit  affectum  ad  paucos  ac  amorem  in  rempublicam 
debilitat.  Hae  rationes  absurditatem  implicant.  Fami- 
iiaenim  ad  monarchiam  et  ad  democratiam  ducere  potest. 
Filiusfamilias,  etsi  necessario  parentibus  subjiciatur,  non 
est  servus,  (piia  ab  auctoritate  paterna  ad  proprium  finem 
consequendum  manuducitur.  Subjectio  prolis  oritur  a 
lege  naturx,  non  a  contractu,  et  pessima  esset  proles  quce 
ad  parentum  amorem  nonnisi  spe  hxreditatis  obtinendae 
pertraheretur.  Pariter  constat  eos  qui  familiam  habent, 
magnis  rationibus  induci  ad  patriam  amandam  ;  maximi 
enim  momenti  ipsis  sunt  patriae  sahis,  potestas,  opes,  et 
gloria. 

§  5.  PrOPOSITIO  IV.  FlNIS  PROXIMUS  SOCIETATIS 
CIVILIS  EST  SOCIORUM  JURA  SARTA  TECTA  CUSTODIRE, 
UT  IPSI  PACE  ET  TRANQUILLITATE  EXTERNA  VITiE  TEM- 
PORALIS  FRUI  POSSINT,  ATQUE  FACULTATES  SUAS  PER 
LEGITIMUM    EARUM    USUM    EVOLVERE    ATQUE    PERFICERE. 

Probatur.  FJnis  proximus  societatis  civilis  ille  est 
queiii  Deus  intendit.  Atqui  ex  naturae  hominis  considera- 
tione  patet,  Deum  ideo  instituisse  societatem  civilem,  ut  ho- 
minum  jura  in  ea  protegantur,  eo  quod  in  societate  domes- 
tica  iste  finis,  generaliter  loquendo,  obtineri  nequeat.  Ergo 
Deus  voluit  ut  hunc  finem  homo  in  societate  civili  obtineat. 

NoTA.  Finis  ille  societatis  civilis  vocatur  bonum  com- 
mune,  quod  quidem  pertinere  debet  ad  singula  membra 
societatis  aeque  ac  ad  totam  societatem,  sed  diversimode. 
Societas  enim,  ut  corpus  morale,  respicit  bonum  com- 
mune  situm  praecipue  in  sufficientia  rerum  sive  mediorum 
quae  ad  vitae  conservationem,  facultatum  evolutionem  et 
ulteriorem  perfectionem  sunt  necessaria,  necnon  in  ex- 
terna  pacis  et  tranquillitatis  tutela. 

Membravero  societatis  hisce  mediis  ab  eaoblatis  utun- 
tur  ad  suum  finem  consequendum.  Hinc  patet  bonum 
commune  priori  sensu  acceptum  distinctum  esse  ab  indi- 
viduorum  felicitate.  Societas  quae  quantum  potest  ista 
media  procurat,  finem  suum  assequitur,  etsi  aliqua  indi- 
vidua  aut  aliquae  familiae  hisce  mediis  uti  renuant,  aut, 
propter  quasdam  accidentales  circumstantias,  eis  uti  non 
possint. 

§  6.  Propositio  V.    FlNIS  ultimus  societatis  civi- 

LIS    EST    DeUS. 

Probatur.  Finis  ultimus  societatis  civilis  est  Deus, 
quia  Deus  est  auctor  ipsius. 

Ergo  societas  civilis,  cum  sit  persona  moralis,  sese  ad 
Deum  referre  debet  illumque  agnoscere  ut  primum  suum 

principium  et  ultimiim  fincni.  Insuper,  finis  ultimus  so- 
cietatis  non  potest  esse  alius  a  fine  ultimo  membrorum  ; 
eorum  autcm  finis  est  Deus.  Ergo  Deus  etiam  est  finis 
ultimus  societatis  civilis. 

CoROLLARiA.  1°.  Ergo  societas  civilis  non  potest  hunc 
finem  excluderc,  scu  non  potest  esse  athea.  Verum  qui- 
dem  est  finem  i])sius  proxinuim  csse,  ut  supra  diximus, 
temporalem,  scd  (piia  ultimus  ejus  finis  est  Dcus,  non 
potest  i|)sa  in  ordinandis  sociis  aliquid  statuere  quod  huic 
ultimo  fini  non  sit  consentaneum  ;  debet  insuper,  quan- 
tum  fieri  potest,  juvare  socios  ut  finem  ultimum  asscquan- 
tur,  quod  ipsa  prrestat,  externum  ordinem  moralem  tuendo 
et  jura  civium  protegendo. 

2°.  Ergo  homo  non  est  propter  socictatem,  sed  societas 
propter  hominem. 

Deus  enim  ideo  societatem  civilem  instituit  ut  homo  in 
ea  aptiora  et  perfectiora  mcdia  obtineat  ad  fines  a  se  in- 
tentos  assequendos.  Verum  quidcm  est  bonum  commune 
a  societate  intentum  pendere  a  coopcrationc  omnium  so- 
ciorum  ;  ad  hoc  enim  dirigi  dcbent  ipsi  a  suprcma  socie- 
tatis  auctoritate,  et  sub  hoc  respectu  dici  ])otest  homines 
ordinatos  esse  ut  mcdia  ad  hunc  finem  ])rocurandum  ; 
sed  hic  finis  non  est  nisi  propter  socios,  qui  idco  ])onum 
commune  procurant  ut  eo  frui  possint. 

3°.  Hinc  patet  absurditas  socialismi,  qui  socictatem 
civilem  non  ut  medium  propter  homincm  institutum,  sed, 
ut  finem  cui  homo  subordinari  dcbeat,  considcrandam 
esse  statuit.  Socialismus  est  practica  a])j)liratio  pnnthe- 
ismi.  Etenim  si  homo  non  est  vera  persona  individua,  si 
genus  humanum  est  manifestatio  aliqua  totius  al^soluti^ 
seu  unica  quae  existere  fingitur  substafiticr^  et  ha^c  mani- 
festatio  exprimitur  per  societatem,  clarum  est  socictatcm 
esse  finem,  homines  vero  esse  media.  Hinc  statolatria,  et 
conatus  ille  in  summam  imperii,  seu,  ut  aiunt,  in  ccNtrall- 

sationem^  eversivus  munium  minorum  auctoritatum.  Hinc 
etiam  nefanda  illa  principia  :  Ofjuiia  guce  societati  utilia 
judicantu}%  licita  esse  ;  jura  nulla  servanda  esse  si  violatio 
eoruni  utilitatein  societatis  proniovere  possit.  Si  quando 
socialismus  praevaleret,  omnes  cives  ad  veram  servitutem 
reducerentur  ;  nam  non  jam  pro  semetipsis,  sed  pro  auc- 
toritate  sociali,  seu  pro  paucis  illis  hominibus  qui  auctori- 
tate  suprema  potirentur,  laborarent. 

§  7.  Cum  auctoritas  omni  societati  sit  essentialis,  patet 
ipsi  societati  civili  essentialem  esse  auctoritatem.  Sine 
auctoritate  dirigente  cives  ad  bonum  commune,  nulla  es- 
set  possibilis  civium  cooperatio,  nulla  pax  et  tranquillitas 
haberi  posset  ;  quia  nemo  esset  qui  tutelam  jurium  susci- 
peret,  nemo  qui  aHenorum  jurium  invasores  coerceret  et 
puniret,  nemo  qui  lites  inter  cives  exortas  auctoritative 
dirimeret.  Nulla  ergo  sine  auctoritate  civilis  societas  ; 
sed  simul  ac  multitudo  aliqua  hominum  concipitur  di- 
recta  ad  finem  per  aliquam  auctoritatem,  statim  habetur 
id  omne  quod  societatem  constituit.  Ergo  auctoritas  so- 
cietati  civili  essentialis  est. 

§  8.  Rousseau  imaginatus  est  auctoritatem  in  societate 
civili  oriri  ab  ipso  homine,  nec  aliud  esse  ac  voluntatum 
summam  omnium  qui  in  societate  degunt.  Hoc  enim 
pacto  putabat  facili  ratione  persuaderi  posse  hominibus 
principium  fundamentale  modernorum  perduelhum,  nem- 
pe  :  Multitudinei7i  posse  eain  quam  creavit  auctoritatem  pro 
lubito  destruere  aut  mutare.  Hoc  autem  est  omnino  fal- 
sum  et  absurdum. 

PrOPOSITIO  VI.    AUCTORITAS  SOCIALIS  EST  A  DeO. 

Antequam  accedamus  ad  probandam  propositionem, 
animadvertere  oportet  aHud  esse  ipsam  auctoritatem  in 
se  spectatam,  aliud  subjectum  in  quo  ipsa  concrete  resi- 
deat.     Auctoritas  in  se  spectata  semper  eadem  est,  quae- 

cumque  sit  regiminis  torma,  ac  perdurat  toto  illo  tem- 
pore  cjuo  existit  societas  ;  eam  nemo  abolere  potest,  cjuia 
nihil  aliud  est  quam  jus  ordinandi  societatem,  quod  jus 
tamdiu  subsistere  debet,  quamdiu  remanet  societas  ordi- 
nanda.  Subjectum  vero  auctoritatis  varium  est  atque 
perpetux  mutationi  obnoxium,  cum  nemo  hominum  im- 
mortali  vita  perfruatur.  In  prcesenti  i^ropositione  sermo 
est  de  auctoritate  in  se  considerata. 

Prob.\tur.  Deus  est  auctor  societatis  ;  ergo  et  aucto- 
ritatis  ;  quia  auctoritas  ad  societatis  essentiam  pertinet. 
Auctoritas  enim  est  jus  ordinandi  societatem.  Ergo 
Deu.s,  cum  positive  decrevit  societatis  civiHs  existentiam, 
voluit  etiam  positive  existentiam  juris  ordinandi  societa- 
tem.  Insuper  absurdum  est  dicere  auctoritatem  esse 
productam  ab  homine,  eamque  nihil  ahud  esse  quam 
summam  vohmtatum  singulorum  civium.  Nam  in  tali 
casu  societas  ilhs  tantum  juribus  esset  instructa  quae  a 
sociis  accepisset.  Atcjui  non  ita  se  habet  res.  Auctori- 
tas  habet  jus  gladii,  quia,  ut  deinceps  probabitur,  hoc  illi 
necessarium  est  ad  socios  efticaciter  dirigendos  ad  fineni 
societatis,  et  omnes  nationes  ubique  terrarum  hoc  jus 
auctoritati  supremce  semper  tribuerunt.  Atqui  hoc  jus 
ei  conferri  non  j^otuit  a  sociis,  eo  quod  nemo  sit  dominus 
neque  propriae  vitne,  neque  vita3  aUerius,  et  nisi  in  casu  in- 
ju.stae  aggrcssionis  licitumestaggressoremoccidere,si  aliter 
vitam  ])ropriam  non  possimus  tueri.  Hinc  et  societas  non 
posset  occidere  malefactorem,  nisi  in  ipso  actu  oppressio- 
nis,  et  tamen,  omnibus  ubique  nationibus  consentientibus, 
sociah*s  auctoritas  reum  etiam  post  crimen  patratum  morte 
condemnat.      Tdem  ex  jure  helh  demonstrari  potest. 

89.  i'f\wi  .  »:>!  1  1.  I  \  \\.  .\v,>\  KIHI  AiF.M  INVDLVIT  PAC- 
TUM  SOCIALE  A  ROUSSEAU  EXCOGITATUM  AD  ORIGINEM 
AUCTORITATIS  CIVILIS  EXPLICAXDAM- 

p,..r.  ...r.       Rousscau,  ut  rationem   redderet  exii^ten- 

tioe  auctoritatis,  asseruit  societatem  civilem  ab  hominibus 
formatam  fuisse,  et  auctoritatem  productam  fuisse  pacto 
inito  inter  cives,  quo  omnes  convenere  in  renuntiandis 
aliquibus  juribus,  quae  simul  collata  efficiunt  summam 
auctoritatis  societatis  civilis.  Vi  hujus  pacti,  ait  ille, 
unusquisque  cum  civibus  caeteris  unitus,  sibi  soli  obedit, 
et  tam  Hber  remanet  ac  fuit  antequam  societatem  ingre- 
deretur.  Atqui  hujusmodi  pactum  est  absurdum.  Prae- 
ter  rationes  datas  in  prsecedenti  propositione,  sequentes 
possunt  afferri  : 

1°.  Hujus  pacti  deberet  existere  aliqua  memoria,  cum 
ab  eo  dependerent  omnia  nostra  jura  et  obligationes  erga 
societatem  civilem.  Atqui  nullibi  invenitur  mentio  facta 
de  hoc  pacto.  Imo  unus  ex  adversariis  nostris  (Spe- 
dalieri)  fateri  non  dubitat  hoc  pactum  initum  quidem 
non  fuisse,  sed  debuisse  iniri.  Ergo  est  pactum  non 
pactum. 

2°.  Hoc  pactum  ineptum  est  ad  finem,  propter  quem 
supponitur,  initum.  Nam  etsi  primi  societatis  fundatores 
pactum  solemne  iniissent,  istud  non  sufficeret  ad  explican- 
dam  existentiam  obligationum  quibus  in  societate  civili 
adstringimur.  Etenim  vel  obligamur  vi  pacti  olim  a  ma- 
joribus  nostris  initi,  vel  non.  Si  prius,  ruit  tota  adversa- 
riorum  theoria,  quia  non  nostra  libera  voluntate  sed  vo- 
luntate  aliorum  obHgati  sumus.  Si  posterius,  non  obliga- 
mur  nisi  quatenus  pacta  olim  inita  rata  habemus.  Atqui 
et  hoc  absurdum  est.  Nam  qui  non  ratihabuisset,  aut 
ratihabere  renueret,  omni  vinculo  subjectionis  erga  auc- 
toritatem  solutus  maneret,  et  sic  nulla  vera  societas  pos- 
sibihs  esset.  Neque  dici  potest  hunc  consensum  obliga- 
torium  esse  et  pra^sumi  datum.  Nam  neque  tunc  homo 
per  liberum  consensum  subjicitur  auctoritati  sociaH ;  con- 
sensus  etenim  obligatus  non  est  liber. 

3°.  Si  homo  tahs  naturae  fuisset  quaUs  eum  Rousseau 
fingit,  nunquam  societatem  civilem  formasset.    Nunquam 

enim  induci  potuisset  homo  solivagus  ut  su?e  independen- 
tici3  nuntium  mitteret,  et  homini  sese  subjiceret  propter 
emohimenta  a  societate  civih  haurienda,  qu?e  ipse  non 
cognovisset  et  quorum  utihtatem  eestimaro  non  ])otuisset. 
Hoc  patet  exemplo  tribuum  Indicarum  in  nostra  regione 
degentium,  (june  tamen  longe  absunt  ab  iUo  statu  stupidi- 
tatis  in  (|Uo  versarentur  homines,  si  essent  tales  cjuales 
esse  fmguntur  ab  adversariis. 

Principia  ad  solvendas  difficultates.  i"^.  Vohiit 
Rousseau  consulere  dignitati  hominis,  quod  tamen  minime 
effecit  ;  nam  si  auctoritas  civihs  nihil  ahud  est  quam 
summa  vohintitum  eorum  qui  in  societate  versantur, 
homo  qui  ei  subjicitur,  hominibus  subjicitur  ;  si  vero 
auctoritas  a  Deo  est,  non  homini  sed  Deo  obedientiam 
praestat  qui  legibus  civihbus  subest. 

Prseterea.  in  opinione  Rousseau,  lex  non  est  nisi  vo- 
luntatis  communis  expressio  ;  quidquid  ergo  voluntatum 
summa  determinaverit,  id  legitimum  esse  debet.  Hoc 
autem  est  absurdum.  Si  vero  auctoritas  est  a  Deo,  ille 
qui  eam  exercet,  rationem  sequi  debct ;  quia  auctoritas 
est  jus,  et  jus  in  veritate  fundatur.  Quidquid  rationi 
conforme  non  est,  injustum  sit  necessc  est.  Patet  ergo 
theoriam  adversarii  favere  des])otismo,  nostram  vero  doc- 
trinnm  libertati  populorum  consulere. 

Homo  ab  aUis  independens  est,  si  natura  ipsius 
spccitica  spectatur,  non  vero  si  in  concreto  consideratur. 
In  concreto  ordo  ipsi  naturahs  expostulat  mutuam  homi- 
num  dependentiam  ;  unde  ad  eam  exphcandam  non  est 
necesse  ad  pacta  recurrere. 

3^  Aliquando  oritur  dependentia  a  partis,  sed  non 
semper.  Sic  dependentia  fihorum  a  nullo  ])arto  intcr 
patrem  et  filium  inito  originem  ducit. 

4".  Falsum  est  nullum  statum  naturse  humanae  confor- 
mem  esse,  nisi  homo  in  eo  per  suam  liberam  vohmtatem 

versetur.  Filius  est  membrum  societatis  domesticae  abs- 
que  ullo  actu  suae  voluntatis,  et  homines  nascuntur  mem- 
bra  societatis  civilis  quin  eorum  consensus  requisitus 
fuerit. 

5°.  Ad  formandam  aliquam  societatem  pacta  quidem 
necessaria  esse  possunt,  non  vero  ad  creandam  auctorita- 
tem,  quae  omni  societati  formatae  essentialis  est. 

6°.  Ex  eo  quod  homo  habet  rationem  et  liberum  arbi- 
trium,  non  sequitur  ipsum  non  posse  subjici  directioni 
alterius  ;  nam  per  hanc  subjectionem  neque  libertatem 
neque  rationem  amittit.  Ratio  ipsa  ostendit  necessarium 
esse  ut  homines  civili  auctoritati  subjecti  sint. 

7^.  Subjici  auctoritati  non  est  homini  dedecus,  nec 
inde  homo  ulla  abjectione  deturpatur.  Auctoritatis  enim 
est  hominem  ad  finem  sibi  proprium  dirigere.  Ergo 
homo  auctoritati  obedientiam  praestans  proprise  suae  per- 
fectioni  consulit.  Ergo  neque  servus  est.  Servitus  enim 
in  eo  consistit  quod  quis  ob  mercedem  vel  ex  obhgatione 
aliunde  contracta,  opera  sua  in  alterius  commodum  im- 
pendere  teneatur  ;  subditus  autem  non  exhibet  obedien- 
tiam  in  commodum  auctoritatis.     Ergo  neque  servus  est. 


CAP.  11. 

DE    SUBJECTO    SUPREM^    AUCTORITATIS. 

§  lo.  Investigandum  nunc  est  quomodo  suprema  auc- 
toritas  concreta  ad  aliquod  subjectum  determinatum  per- 
veniat,  sive  illud  sit  una  persona  physica,  sive  una  persona 
moralis. 

Propositio   VIII.      Origo     societatis     concret^ 

PENDET    A    FACTO    CONTINGENTE    ET    HUMANO. 

Sermo  hic  est  de  societate  mere  civili ;  unde  excluditur 

hic  societas  populi   Israelitici,  qua:  crat  rcligiosa  simul  et 
civilis,  a  Deo  ipso  immediate  instituta. 

Probaiur.  Deus,  etsi  sit  auctor  socictatis  civili.-  iu 
genere  (§  2),  non  est  tamen  auctor  iinmccliatus  variarum 
societatum  quce  existunt,  quia  earum  existentia  pcndct 
tum  ex  variis  factis  antecedentibus  et  circumstantiis  in 
quibus  homines  versantur  quando  in  contactum  vcniunt, 
tum  ex  eorum  libera  vohmtate.  Si  enim  Deus  immedi- 
ate  auctor  esset  variarum  societatum,  cum  eas  non  formct 
per  positivam  revelationem,  deberent  ipsa^  formari  ])er 
ipsam  natura3  operationem  absque  intervcntione  vokm- 
tatis  humanas.  Atqui  natura  constans  et  uniformis  est  in 
sua  formatione.  Ergo  non  tot  existcrcnt  diversie  socie- 
tates. 

§  II.  PrOPOSITIO  IX.  SUBJECTUM  QUOD  EXERCET 
CIVILE.M  AUCTORITATEM,  NON  EST  IMMEDIATE  A  DeO 
DETERMIXATUM. 

Probatur.  Deus  non  est  auctor  immcdiatus  variarum 
societatum  civilium  in  concreto  (§  10).  Ergo  necjuc  sidj- 
jectum  in  quo  residcat  auctoritas,  per  seipsum  immcdiate 
determinat.  Ergo  sicuti  origo  socictatis  in  concrcto 
pendet  a  facto  mere  humano,  sic  etiam  determinatio  sub- 
jecti  auctoritatis  pendet  a  facto  mere  humano.  Insuper, 
natura  hominis  specifice  considerata,  ncmo  cst  aliorum 
superior.  Ergo  ut  quis  fiat  superior,  recjuiritur  factum 
aliquod  humanum,  a  voluntate  hominis  saltem  ex  parte 
dependens,    per    quod    jus    societatis    ordinanda^    ac(iiii- 


$5  12.  Quaeritur  nunc  utrum  auctoritas  qua  gaudet  ille 
qui  societati  civili  prcxest,  prius  conferatur  multitudini, 
quae  illam  deinde  transferat  in  subjectum  a  sc  clctcnui  a- 
tum  ;  an  contra,  determinato  a  multitudinc  bubjccto,  Dcus 

ipse  immediate  conferat  hanc  auctoritatem.  Priorem  sen- 
tentiam  tenuere  multi  eminentes  theolugi  catholici  ;  alte- 
ram,  post  defectionem  Lutheri  a  vera  religione.  ultro  am- 
plexi  sunt  reges  qui  hoc  modo  putabant  se  faciUus  posse 
ab  auctoritate  summi  Pontificis  independentes  reddere  ; 
et  nunc  temporis  a  multis  defenditur,  quia  timent  ne 
altera  sententia  nimis  faveat  conatibus  eorum  qui  socie- 
tatis  civihs  auctoritatem  subvertere  nituntur. 

Qui  hanc  ultimam  sententiam  tenent  sic  ratiocinantur : 
Auctoritas  non  existit  nisi  in  societate,  estque  forma  ipsi- 
us  ;  multitudo  vero  est  materia  quse  a  forma  non  potest 
determinari,  nisi  cum  ad  hanc  informationem  apta  red- 
dita  est.  Atqui  apta  non  est  multitudo  antequam  gu- 
bernii  et  species  et  subjectum  determinentur.  Nam  ante 
hanc  determinationem  est  mera  aggregatio  hominum  nullo 
vinculo  colligatorum.  Ergo  auctoritas  non  confertur 
multitudini,  sed  subjecto  ad  eam  exercendam  determina- 
to.  Hinc  quando  societas  civilis  non  formatur  paulatim 
ex  una  familia  in  qua  ob  jas  praevalens  paterfamilias  ne- 
cessario  principatum  obtinet,  necesse  quidem  est  ut  con- 
sensu  multitudinis  determinetur  subjectum  in  quo  resideat 
auctoritas,  quia  tunc  nemo  a  natura  ipsa  determinatur  ad 
principatum  ;  tamen  per  eam  designationem  non  confer- 
tur  ipsa  auctoritas,  sed  multitudo  eum  ponit  actum  qui 
necessario  ponendus  est  ut  societas  a  Deo  in  hac  multitu- 
dine  actuetur.  Praeterea,  si  vera  esset  sententia  opposita, 
principes  essent  mandatarii  populi,  qui  eos  posset  aucto- 
ritate  privare,  quando  ei  visum  esset,  ac  proinde  omnes 
reipubhcse  perturbationes  cohonestari  possent. 

Qui  vero  priorem  propugnant  sententiam  sic  arguunt  : 
Eatenus  est  auctoritas  in  societate,  quatenus  ea  societati 
necessaria  est  et  ejus  existentia  naturali  ratione  mani- 
festatur.  Atqui  ratio  naturalis  solum  ostendit  auctori- 
tatem    necessariam  esse  communitati  ;  nulla  enim  natu- 

ralis  ratio  excogitari  potcst  (  ur  aiicloriias  lirec  rcsidcat 
in  hoc  vel  illo  individiio  dctcrniinalo.  l-.rgo  vi  naturalis 
concessionis  cst  in  sola  communitatc. 

Insupcr,  illa  potcstas  immcdiatc  a  Dco  conccditur 
quai  vel  pcr  solam  I)ei  voluntatcm,  vcl  vi  rationis  natu- 
ralis,  vcl  vi  divinre  alicujus  institutionis  ad  aliquam  ])cr- 
sonani  devenit.  Primo  modo  concessa  fuit  auctoritas 
regia  Saiili  ;  patres  superiorcs  sunt  fdiis  ob  sccundam 
ralionem,  et  vi  divina^  institutionis  Episcopus  Romanus 
snmmam  in  Ecclesia  auctoritatem  rccipit  immcdiate  a 
Deo.  Atqui  rectores  socictatis  civilis  non  habcnt  supre- 
niam  auctoritatem  ex  sola  voluntatc  divina,  ut  per  se 
patet ;  non  vi  naturalis  rationis  ;  ncque  vi  alicujus  divinee 
institutionis  ;  nam  secus  sola  monarchia  legitimum  esset 
gubernium,  et  ubique  terrarum  societatis  rectores  eam- 
dem  deberent  possidere  potestatem  ;  cjuod  cnini  pendct 
ab  ipsa  natura,  aut  ab  aliqua  positiva  divina  institutione, 
hominis  arbitrio  non  subjacet. 

g  13.  PrcCicr  istas  duas  scntcntias  exclusivas,  posset 
forte  alia  media  propugnari,  asscrcndo  auctoritatcm  su- 
premam  non  semper  immediatea  Deo  conferri  rcctoribus 
societatis  a  multitudine  designatis,  neque  sempcr  prius 
residere  in  multitudine  et  postea  transferri  in  aliquod 
subjectum  determinatum. 

Quod  attinet  sententiam  eorum  cpii  j>utant  auctoritatem 
supremam  semper  residere  in  muhitudinc,  non  vidctur 
ipsa  propugnanda;  quia  supponit  existcniiam  ah(  ujus 
democratioe  naturalis  et  primitiva?,  cujus  tamcn  in  his- 
toricis  monumentis  ne  vestigium  quidem  a])|)arct.  Omnes 
ferme  socictates  formatae  fuere  absque  ullis  populi  comi- 
tiis  et  absque  designatione  subjecti  in  fjuo  suj)rcma  auc- 
toritas  resideret.  Ista  opinio  est  mera  su})positio  philo- 
sophica  ad  explicandam  primam  societatis  civihs  forma- 

tionem,  sed  haec  suppositio,  fatente  ipso  Suarez,  practice 
impossibilis  est  ;  quod  autem  practice  impossibile  est 
non  potest^unquam  locum  habere.  Deinde  ostendi  po- 
test  plurimas  societates  naturaliter  exortas  esse  absque 
ulla  designatione  subjecti  facta  a  multitudine.  Si  socie- 
tas  domestica  adeo  excresceret  ut,  vivente  adhuc  totius 
prosapiae  auctore,  in  civilem  verteretur,  an  negari  posset, 
eum  in  natos  nepotesque  suos  civili  potestate  pollere  ? 
Hoc  autem  fieri  posse  patet.  Nam  paterfamiHas  potest 
et  amplissimos  agros  possidere  et  multos  habere  servos. 
Filii  ergo  qui  intra  paternum  patrimonium  suas  statuunt 
sedes,  patri  adhuc  subjiciuntur,  non  quidem  quod  spectat 
internam  familiae  administrationem,  sed  quoad  ordinem 
externum.  Hoc  pacto  ei  etiam  subjiciuntur  servi  et  om- 
nes  extranei  qui  pariter  in  ejus  patrimonio  sedes  suas  col- 
locaverunt.  Patrisfamilias  enim,  utpote  domini,  munus 
proprium  est  curare  in  sua  ditione  ut  ordo  ab  omnibus 
servetur.  Possideret  ergo  paterfamilias  aliam  potestatem 
praeter  paternam,  nempe  facultatem  jura  tum  filiorum 
tum  servorum  et  aliorum  incolarum,  si  opus  sit,  pru- 
denter  moderandi  et  temperandi,  ut  omnes  communi 
consensu  conspirent  ad  pacem  tranquillitatemque  servan- 
dam.  Ergo,  si  haec  communitas  eo  pervenit  ut  sibi  suffi- 
cere  possit,  eorum  superior  ab  omni  alia  auctoritate  inde- 
pendens,  jnre  possidet  poHticam  potestatem,  quae  illi  a 
nemine  auferri  potest,  cuique  omnes,  quamdiu  apud  eum 
manent,  sese  subjicere  tenerentur.  Ergo  in  hoc  casu 
vohintas  Dei  esset,  ut  paterfamilias  possideret  supremam 
auctoritatem  ;  ergo  ea  non  fnit  collata  a  muhitudine. 
Animadvertas  tamen  oportet,  aHud  esse  posse  supremam 
potestatem  politicam  oriri  ex  jure  praevalenti  paternae  po- 
testatis,  aliud  regiam  potestatem  non  esse  nisi  extensio- 
neni  paternae  potestatis.  Hae  duse  auctoritates  toto  coelo 
differunt.    Paterna  potestas  versatur  circa  ordinem  inter- 

num  ipsius  familiai  ;  politica  potestas  circa  ordinem  cx- 
ternum  inter  varias  familias  in  communitate  viventes. 

Cum  autem  ha^c  superioritas  niteretur  possessione  pa- 
trimonii,  posset  paterfamilias  velle  ut  aliquis  filioruni  in 
jus  dirigendi  soci  )S  sibi  succedat,  instituendo  illum  totius 
dominii  luxredem,  quia  pater  de  suis  libere  disponere 
potest.  Ergo  nec  successores  illius  a  multitudine  jus  or- 
dinandi  socios  collatum  habent.  Verum  quidem  est  ne- 
cesse  esse  ut  interveniat  consensus  sociorum ;  sed  iste 
consensus  non  confert  superioritatem  patrifamilias,  ipse 
enim  ea  jam  gaudet.  Consensus  requiritur  ut  societas 
civilis  paulatim  oriatur,et  filii  aliique  incolai  sese  sub  hac 
auctoritate  jam  existente  ponant,  atque  sub  ea  manere 
velint.  Non  enim  possent  ipsi  absque  evidenti  injustitia 
patremfamilias  auctoritate  privare,  si  in  ipsius  domo  ma- 
nere  vellent. 

Fieri  etiam  potest  ut,  in  casu  periculi  communis,  vir 
quidam  sapientia  et  virtutibus  pra^stans  c?eteris,  alias  fa- 
milias  huc  et  iUuc  dispersas  in  unam  societatem  colligat, 
cujus  auctoritatem  ipse  naturahter  j)ossidebit.  Hcec  au- 
tem  illi  a  multitudine  collata  non  fuit;  nam  primi  qui  sese 
illi  adjunxerunt,  nondum  poterant  constituere  societatem 
civilem  independentem  ;  alii  vero  qui  paulatim  societati 
accedunt,  submitteresesedebent  auctoritati  jam  existenti, 
si  ejus  protectione  frui  velint.  Hic  itcrum  requiritur 
nsus,  qui  tamen  auctoritatem  minime  confert.  Et 
.1  ac  nimierus  membrorum  tantum  crevit  ut  indepen- 
dentem  societatem  constituere  possint,  vult  Deus,  indi- 
cante  ipsa  natura,  ut  eorum  superior  insignitus  sit  aucto- 
ritate  suprema  et  inde|)endente.  Hinc  patet  auctoritatem 
non  prius  multitudini  collatam  fuisse,  sed  directe  ad 
ipsum  superiorem  pervenisse. 

Argumcnta  vero  quae  contra  hanc  mediam  sententiam 
afferuntur,  sequentibus  principiis  solvi  possunt. 

1°.  Auctoritas  est  in  multitttdine^  quia  ubi  nulla  est 
multitudo,  ibi  nuUus  est  usus  auctoritatis  ;  est  pro  niulti' 
tudi?iey  quia  est  principium  constitutivum  societatis  ;  non 
est  a  multitudine^  quia  ipsa  eam  neque  producere  neque 
abolere  potest ;  non  est  mitltitudi^iis^  quia  ipsa  non  guber- 
nat,  sed  gubernatur  ;  potest  ipsa  aliquando  conferre  hanc 
auctoritatem  rectoribus  societatis,  non  quiaest  m.ultitudo, 
sed  quia  potuit  acquirere  hoc  jus  vi  circumstantiarum 
quas  societati  originem  dederunt. 

2^ .  Naturalis  ratio  ostendit  necessariam  esse  auctorita- 
tem  communitati,  sed  non  demonstrat  eam  semper  prius 
communitati  conferri  ;  quomodocumque  conferatur,  sem- 
per  in  communitate  est,  quia  ille  qui  supremam  exercet 
auctoritatem,  est  et  ipse  communitatis  membrum,  eo  quod 
sit  illius  caput. 

3^.  Nulla  ratio  naturalis  excogitari  potest  cur  auctoritas 
suprema  resideat  in  hoc  vel  illo  individuo,  si  considere- 
mus  rem  in  abstracto  ;  si  vero  in  concreto  spectetur, 
fieri  potest  ut  natura  ipsa  ostendat,  quisnam  societati  de- 
beat  praeesse,  ut  patet  ex  dictis.  Unde  etiam  intelhgi 
potest  quomodo  aliquando  ex  vi  naturalis  rationis  recto- 
res  societatis  possint  habere  supremam  auctoritatem. 

4°.  Praecipua  causa  omnium  difficultatum  quas  urgent 
adversarii  ex  eo  oritur  quod  elementum  abstractum  cum 
concreto  confundant,  aut  in  ipsa  argumentatione  ab  ab- 
stracto  ad  concretum  transeant. 

§  14.  Sed  neque  semper  confertur  suprema  auctoritas 
immediate  a  Deo  eis  qui  societate  civili  praesunt,  nam 
fieri  potest  ut  ahquando  auctoritas  suprema  resideat  in 
famiharum  rectoribus,  antea  adhuc  extra  civilem  societa- 
tem  degentibus,  qui  ad  formandam  civiiem  societatem 
convenerunt.  Non  enim  designant  ipsi  solummodo  sub- 
jectum  cui  Deus  immediate  conferat  auctoritatem,   sed 

ipsi  hiiic  sul^jcctc)  ipsani  auctoritatem  (X)nfcrunt.  Nam 
quando  ii  qui  sulTragia  clant  non  confcrunt  ipsam  potcs- 
tatcm,  scd  solummodo  personam  designant,  non  possunt 
ipsi  sihi  hanc  potestatem  retincrc,  ncquc  uHo  modo  cxcr- 
citium  hujus  potestatis  aut  limitare  aut  augcre  ;  qui  enim 
talia  peragere  potest,  de  ipsa  potestate  disponit,  eamque 
proinde  possidet.  Atqui  quando  phires  patresfamiHas 
qui  capita  sunt  independentium  famiHarum,  inter  se  con- 
veniunt  de  formanda  societate  civiH,  possunt  ipsi  sibi  su- 
premam  auctoritatcm  retinere,  aut  totam  aut  partem  uni 
personae  sive  physicx  sive  moraU  concedere.  Ergo  non 
solum  designant  personam,  sed  ipsam  auctoritatem  con- 
fcrunt.  Hoc  confirmatur  per  elcctioncm  Summi  Ponti- 
ficis,  qui  suam  auctoritatem  immediate  a  Deo  recipit, 
quia  ejus  auctoritas  non  soUnii  in  genere,  sed  etiam  in 
specie  omnino  determinata  est.  Eam  Ecclesia  per  scipsam 
exercere  non  potest  ;  deficiente  per  mortem  Pontifice, 
ipsa  ad  Ecclesiam  non  revertitur  eamque  Ecclesia  Umi- 
tare  non  potest ;  abscpie  Summo  Pontifice  non  ])otest 
Ecclesia  ullam  dogmaticam  definitionem  dare  qua^  vim 
habeatobUgandi  fidcles  ;  Ecclesia  soUim  habct  facultatem 
designandi  eum  qui  muncrc  Summi  Pontificis.fungi  dcbet, 
et  determinandi  modum  quofieri  debet  electio  ut  legitima 
sit,  sed  nemini  nisi  successori  sancti  Petri  in  Episcopatu 
Romanae  Ecclesire  hoc  officium  committi  ])otcst. 

Neque  dici  potest  hunc  conventum  capitum  familiarum 
nullo  sociaH  vinculo  colligatum  es^^e  ante  dctcrminatio- 
nem  formne  regiminis  et  dcsignationcm  su])rcmi  rcctoris 
societatis  civiUs  formandx.  Adest  enim  communis  om- 
n!iim  vohintatum  cons])iratio  in  eumdem  fincm  cognitum 
^  ;:ii  Ubi  autem  est  actus  socialis,  ibi  lial)ctur 
so'  ictas  ;  sorictas  vero  sine  auctoritate  esse  non  potest. 
Ergo  hic  conventus  habet  auctoritatem.  Praeterea,  de 
f  »rma   regiminis  constituenda   dcliberans,  posset    punire 

eos  qui  conarentur  sese  opponere  huic  deliberationi,  et 
suam  actionem  defendere.  Ergo  etsi  nondum  sit  societas 
civilis  perfecte  constituta,  ipsa  tamen  jam  exercet  actum 
socialem,  ac  proinde  societas  est  habetque  supremam 
auctoritatem. 

Confirmatur  hoc  exemplo  alicujus  reipublicse  cujus 
cives  communi  consensu  constituere  vellent  aut  monar- 
chiam  aut  aristocratiam.  Ipsi  cives  hujus  reipubHcae 
haud  dubio  possident  supremam  auctoritatem  ;  ergo 
quando  constituunt  monarchicum  regimen  regemque  de- 
signant,  ipsam  auctoritatem  quam  possident  regi  confe- 
runt.  Potest  etiam  fieri  ut,  societate  jam  plene  constituta, 
nuUum  sit  subjectum  in  quo  resideat  auctoritas,  neque 
aUunde  determinatus  sit  qui  in  locum  ultimi  possessoris 
substitui  debeat  ;  societas  non  ideo  perit.  Ergo  auctori- 
tas  in  ipsa  est,  quia  societas  sine  auctoritate  esse  non  po- 
test.  Quando  ergo  haec  societas,  seu  potius  cives  qui  ex 
factis  anterioribus  jus  habent  reprsesentandi  societatem, 
subjectum  supremse  auctoritatis  determinant,  ei  etiam 
ipsam  auctoritatem  conferunt ;  quia  hanc  auctoritatem 
sibi  retinere  potuissent  aut  ejus  exercitium  pro  lubito  plus 
minusve  limitare,  prouti  ipsis  melius  visum  fuisset. 

Sunt  tamen  quibus  non  placet  haec  media  sententia, 
quam  contendunt  reducendam  esse  ad  illam  quae  tenet 
potestatem  semper  esse  a  Deo  collatam  subjecto,  quod 
impUcite  vel  expHcite  a  multitudine. 


CAP.  III. 

DE    VARIIS    FORMIS    GUBERNII    SEU    REGIMINIS. 

§  15.   Tres  vulgo  distinguuntur  principales  formse  gu- 
bernii  quae  simpHces  vocantur  :  1°,  monarchia ;  2°,  aristo- 

cratia  ;  3°,  democratia.  Habentur  prseterea  formae  mix- 
tae  ex  simplicibus  composita^,  in  quibus  vel  unum  vel 
aliud  elementum  plus  minusve  prasdominari  potest.  Si 
res  pressius  consideratur,  du^  solum  dantur  formae  es- 
sentialiter  distinctcX,  nempe :  monarchia  et  polyarchia. 
Prima  forma,  ut  nomen  ipsum  indicat,  tunc  obtinet 
quando  penes  unum  est  tota  socialis  auctoritas.  Po- 
lyarchia  est  regimen  plurium  in  quibus  residet  summa 
auctoritas  ;  si  sunt  optimates  seu  nobiles,  vocatur  aristo- 
cratia ;  si  plebeii,  democratia  ;  simul  optimates  et  plebeii, 
habentur  formae  mixtae  quibus  vel  rex  vel  praeses  prae- 
ficitur. 

§  16.  Propositio  X.     Omxis  forma  regimixis  legi- 

TIME  IXTRODUCTA   LICITA  EST. 

Probatur.  NuUa  forma  regiminis  a  natura  ipsa  de- 
terminata  est.  Ergo  omnis  forma  regiminis  quae  medium 
esse  potest  ad  finem  societatis  civilis  obtmendum  licita 
est,  dummodo  legitime  introducta  sit.  Finis  enim  socie- 
tatis  civilis  est  socios  ad  bonum  commune  dirigere.  Ergo 
quotiescumque  hoc  fit,  exercitium  auctoritatis  legitimum 
est,  quaecumque  sit  ejus  forma  seu  modus  operandi. 
Atqui  et  monarchia  et  polyarchia  hunc  finem  obtinere 
possunt,  quia  tales  formae  de  facto  semper  extitere  et 
finem  suum  assecutae  sunt.       Ergo  hae  formae  licitae  sunt. 

Corollarium.  Ergo  democratica  forma  non  est  unica 
forma  legitima. 

Etsi  enim  verum  esset  quod  auctoritas  semper  prius 
multitudini  conferatur,  non  ideo  sequeretur  populum, 
quando  regem  vel  senatum  instituit,  supremam  potesta- 
tem  sibi  retinere,  rectoresque  societatis  non  esse  nisi  ma?i- 
datarios  populi  ;  (juia  potest  popuKis  velle  ut  rector  so- 
cietatis  sit  monarcha,  eo  quod,  ut  dictum  est,  haec  forma 
regiminis  licite  adhiberi  potest. 

Principia  ad  solvendas  difficultates.  i°.  Mc> 
narchia  non  est  regimen  contra  naturam,  quia  cum  aucto- 
ritas  necessario  debeat  esse  una,  eo  quod  societati  unita- 
tem  tribuat,  non  est  certe  contra  naturam  ut  sit  in  una 
persona  physica.  Magis  enim  est  unum  quod  habet  uni- 
tatem  naturalem  quam  id  quod  habet  unitatem  artificia- 
lem  ;  atqui  quando  auctoritas  in  multis  residet,  unitas 
non  est  nisi  artificiaUs,  quia  oritur  ex  eorum  consensu 
juxta  statutas  leges  dato.  Insuper,  si  societas  ab  una 
persona  physica  regitur,  potest  ipsa  ad  finem  dirigi,  sin 
melius,  saltem  aeque  bene  ac  si  a  senatu  aut  populi  con- 
gressu  regatur.  Denique,  si  monarchia  contra  naturam 
esset,  non  nobis  referrent  historiae  primas  societates  ferme 
omnes  fuisse  monarchico  regimine  directas.  Si  vero  di- 
catur  istas  societates  fuisse  omnes  per  prsepotentiam 
formatas  (quod  de  plerisque  nullo  modo  concedi  potest), 
debuissent  saltem  deinceps  formae  raonarchicae  ferme 
ubique  in  respublicas  mutari,  quia  nihil  violentum  longo 
tempore  permanere  potest.  Atqui  non  ita  res  se  habet, 
Ergo  forma  monarchica  non  est  contra  naturam. 

2°.  Monarchicum  regimen  non  est  necessario  despoti- 
cum  aut  tyrannicum,  etiamsi  sit  absolutum.  Omnis  enim 
suprema  potestas  est  absoluta,  sive  regimen  extet  mo- 
narchicum  sive  polyarchicum.  Auctoritas  enim  est  jus 
ordinandi  societatem  ;  jus  autem  hoc  est  absolutum,  quia 
est  potestas  moralis  inviolabihs,  quae  in  eis  qui  huic  aucto- 
ritati  subduntur,  veram  producit  obligationem  sese  sub- 
mittendi  legibus  justis  ab  ea  latis,  cum  repugnet  dari  jus 
dirigendi  alios,  cui  non  correspondeat  obligatio  hanc  di- 
rectionem  sequendi.  Ast  hoc  jus  ordinandi,  etsi  sit  abso- 
lutum,  non  potest  esse  arbitrarium  ;  debet  enim  auctoritas 
socios  ad  fmem  proprium  dirigere.  Ergo  ipsius  jussa  ra- 
tioni  rectae  conformia  esse  debent.  Auctoritas  enim  in- 
justa  praecipiens  non  meretur  obedientiam. 

3°.  Ergo  rectores  societatis  non  siint  exleges.  Niillus 
princeps,  etsi  sit  monarcha,  qiiidipiam  statuere  potest  qu(  d 
legi  divince  aut  principiis  justitii^  contrarium  sit.  Hinc 
principium  :  Id  habct  legis  vigorem  quod  priticipi  placin't, 
si  in  tota  sua  latitudine  sumatur,  perabsurdum  est. 

4°.  In  societate  moderna,  prcesertim  ubi  viget  religio 
catholica,  vix  possibile  est  arbitrarium  gubernium  ;  et  si 
quando  introducatur,  non  potest  diu  permanere  ;  quia 
populi  et  suas  et  principis  obligationes  juraque  multo 
melius  cognoscunt  quam  in  antiquis  temporibus.  Si  vero 
et  princeps  et  populus  sincere  profiteantur  religionem  ca- 
tholicam,  nulhim  est  periculum  arbitrarii  gubernii  ;  defi- 
ciente  vero  religione  cathoHca,  omnis  forma  regiminis 
perquam  facile  in  tyrannidem  vertitur. 

5*^.  Quando  regimen  monarchicum  evadit  tyrannicum, 
id  non  provenit  ex  usu  sed  ex  abusu  potestatis.  Ast 
omnis  forma  regiminis  per  abusum  in  tyrannidem  abire 
potest. 

6°.  Quae  sacra  Scriptura  habet  in  Hbro  SamueHs  de 
regum  juribus,  non  indicant  reges,  eo  quod  sint  reges,  ta- 
libus  juribus  hcite  uti  posse  ;  sed  exprimunt  prcedictionem 
factam  a  Samuele  populo  Israehtico  de  iis  quas  facturi 
erant  muhi  reges,  quos  Israelita^,  rejecto  gubernio  theo- 
cratico,  sibi  dari  voluerunt.  De  castero,  Deus  nunquam 
reprobavit  monarchicum  regimen,  et  certo  certius  regi- 
men  M  ^ysis  et  Judicum  toto  coelo  a  regimine  democra- 
tiro  differebat. 

In  monarchia  cives  non  amittunt  suam  personahta- 
tern,  ex  eo  quod  legibus  unius  regis  subjiciantur.  Secus 
enim  et  fiHus  desineret  esse  i^ersona,  et  cives  in  repubhca 
suam  pariter  amitterent  personahtatem  ;  quia  et  ipsi  te- 
nentur  obedire  legibus  cjuas  non  tulerunt  et  qnas  latae 
fuerunt  ab  eis  quos  saepe  non  elegerunt,  cum  ipsi  suffra- 
gia  sua  alteri  candidato  non  electo  dederint. 

8°.  Subditi  non  sunt  servi,  quia  legibus  obedientiam 
praestant  ut  finem  sibi  proprium  in  societate  civili  asse- 
quantur. 

9°.  Independentia  absoluta  repugnat,  neque  sub  ipso 
democratico  regimine  inveniri  potest.  Populus  in  demo- 
cratia  legibus  subditur  quas  ipse  non  tulit  et  quse  saepe 
illi  quam  maxime  displicent. 

§  17.  Quia  vox  libertas  multiplicem  accipit  significa- 
tionem,  et  quia  infinitus  extitit  hujus  vocis  abusus  penes 
societatis  subversores,  necessarium  ducimus  quas  com- 
plectitur  notiones  luculenter  definire. 

1°.  Libertas  arbitrii,  quae  est  homini  essentialis,  quam- 
que  nemo  hominum  neque  in  servitute,  neque  sub  tyran- 
nico  regimine  amittere  potest,  definitur  facultas  qua  homo 
ab  omni  intrinsecanecessitate  expeditus,  eligit  bonum  vel 
malum,  hoc  vel  illud  bonum  vel  ab  omni  electione  abstinet. 

2°.  Libertas  moralis  audit  facultas  agendi  quod  a  nuRa 
lege  prohibitum  est.  Hsec  libertas  restringit  libertatem 
physicam  vinculo  morali,  nempe  obligatione  ;  nam  homo 
legi  naturali  et  divinae  necessario  subjectus  est  ;  prsete- 
rea,  sub  omni  regimine  debet  civis  legibus  obtemperare  ; 
quippe  societatis  est,  socios  per  leges  ad  finem  proprium 
capessendum  perducere.  Istse  leges,  quatenus  ad  ordi- 
nem  civilem  servandum  sunt  necessariae,  nullam  proprie 
dictam  libertatis  diminutionem  arguunt,  sed  libertatem, 
quae  deficere  potest  a  recto  tramite,  dirigunt  ne  deficiat 
et  ut  securius  ad  finem  proprium  perveniat  ;  quod  autem 
libertatem  perficit,  non  potest  dici  eam  imminuere. 

3°.  Libertas  personalis  in  eo  consistit  ut  homo  libere 
possit  de  se  et  de  fructu  sui  laboris  disponere,  quatenus 
ejusmodi  dispositio  cum  certis  aliorum  juribus  minime 
pugnet.  Hsec  libertas  civi  sub  omni  regimine  est  imper- 
tienda,  quia  civis  non  est  servus. 

4°.  Liberias  civilis  sita  est  in  facultate  cuivis  socio  a 
lege  tributa,  juribus  suis  pacate  et  secure  fruendi,  atque 
in  protectione  legum  qua  muniuntur  cives,  ut  artibus, 
scientiis,  aliisque  operationibus  licitis  vacare  possint  pro 
uniuscujusque  conditione  et  aptitudine.  Hac  libertate 
civili  cives  sub  omni  regimine  frui  possunt  et  debent, 
quia  propter  hanc  causam  fuit  societas  civilis  a  Deo 
instituta.  Hac  libertate  per  abusum  auctoritatis  privari 
niagna  ex  parte  possunt  cives  in  monarchia  aeque  ac  in 
democratia,  ut  multis  exemplis  recentibus  constat.  Ea 
526! »e  per  leges  non  necessarias  nimis  restringitur,  non 
solum  in   monarchia,  sed  etiam   in  democratia. 

5"^.  Libcrtas  politica  duplicem  sensum  involvere  potest  ; 
nam  vel  significat  populum  non  subjici  ditioni  alterius 
nationis,  vel  etiam  sumi  potest  pro  jure  quo  gaudent  cives 
aut  omnes  aut  pars  aliqua  eorum,  ut  sibi  aliquam  partem 
plus  vel  minus  amplam  vindicent  in  reipublicce  adnnnis- 
tratione,  vel  tandem  pro  participatione  supremae  auctori- 
tatis  qua  gaudent.  Hac  libertate  ultimo  sensu  intellecta 
privantur  cives  sub  monarchico  regimine,  sed  haec  libertas 
civibus  nec  essentialis  nec  necessaria  est,  et  sine  ea  pos- 
sunt  consequi  finem  ob  quem  civilis  societas  instituta  est ; 
quia  hic  finis  non  est  aHus  nisi  ut  cives  gaudeant  libertate 
civili  ;  qua  si  gaudent,  nihil  est  quod  amplius  desiderent. 
Etenim  politica  potestas  pro  fine  proprio  habet  bonum 
commune  sociorum,  ejusque  intentio  tota  in  id  ferri 
debet  ut  in  dies  aptior  reddatur  ad  procurai^dam  civibus 
libertatem  civilem.  Quando  ergo  cives  obtinent  finem 
propter  quem  politica  potestas  instituta  est,  non  est 
necesse  ut  ipsi  etiam  sint  hujus  potestatis  participes. 
Imo  experientia  constat  populos  parum  curare  de  hac 
partiripatione  quamdiu  principes  suo  muneri  non  desunt, 
et  eos  ideo  solum  desiderare  ahquando  hanc  p^liticam 
libertatem  ut  in  tuto  |:)onant  libertatem  civilem. 


232  Dc  Societate  inter  Homines, 

§  18.  Quod  attinet  quaestionem,  qucenam  ex  fonjiis 
rcginii;iis  viclior  sit,  solutio  adaequata  dari  non  potest. 
MagnEe  auctoritates  stant  pro  regimine  monarchico,  ut 
Aristoteles,  Plato,  S.  Thomas,  Suarez  cum  innumeris 
aliis.  Rationes  quae  in  favorem  hujus  sententiae  afferun- 
tur,  hae  fere  sunt  : 

1°.  Est  forma  maxime  naturalis,  magisque  conformis 
gubernio  quo  Deus  totum  regit  mundum. 

2°.  Christus  dedit  Ecclesiae  optimum  gubernium,  illud 
autem  monarchicum  est. 

3°.  In  monarchia  habetur  major  unitas,  ac  proinde 
major  efficacia  operationis. 

4°.  Ipsae  democratiae  tempore  magni  periculi  coguntur 
recurrere  ad  dictatorem  ;  hoc  ipso  ostendunt  efficaciorem 
esse  operationem  socialem,  si  ab  uno  cum  plena  potestate 
exerceatur  suprema  auctoritas.  Nequit  autem  optima 
censeri  ea  forma  regiminis  quae  non  est  efficax  nisi  cum 
omnia  sunt  pacata  et  tranquilla. 

5°.  Commoda  quae  ex  forma  democratica  provenire 
possunt,  majoribus  incommodis  penitus  destruuntur ; 
nam  continuae  electiones  perpetuam  agitationem,  ambitum 
atque  honorum  cupiditatem  in  populis  fovent  ;  theoretice 
civibus  spectatissimis  varia  munia.reipubHcae  essent  com- 
mittenda,  practice  vero  quam  saepissime  ad  ea  exercenda 
ehguntur  pessimi  ;  et  plerumque  omnia  munia  venaHa 
evadunt  ;  si  istiusmodi  regimen  in  tyrannidem  labatur, 
quod  saepe  accidit,  tyrannidem  cujusvis  monarchiae  sum- 
mopere  excedit. 

6°.  Illa  forma  caeteris  praestat  quae  melius  conjungit 
unitatem  cum  efiicacia.  Unitas  autem  in  societate  civili 
triplex  extat,  nimirum,  fi/iis,  auctoritatis  et  harmonice 
inter  cives  et  auctoritatem.  Efficacia  dicitur  virtus  ac 
robur  quo  societas  praestat  ut  media  ad  finem  suum 
capessendum  necessaria  in  effectum  veniant,  ac  respicit 

prcesertim    communem    mentem    civium,    leges,    et    vim 

nuUerialem.     Atqui  ciuoJ  spectat   unitatem    finis   eadem 

est  et  esse  debet  sub  omnibus  formis.     Unitas  auctori- 

tatis  in  monan  hia  major  est  (§  16,  Prop.  I.)     Harnionia 

inter  cives  et  auctoritatem   videtur  esse  major  in  poly- 

archia,  quia  ii  qui  exercent  auctoritatem  sunt  etiam  cives 

sicuti  cxteri,  sed  ista  harmonia  plerumque  per  oppositas 

factiones    turbatur,    ut    quotidiana    experientia   constat. 

Mens  communis   civium   potior  est   in   polyarchia,   quia 

sine  illa  non  posset  respublica  seu  democratia  diu  perma- 

nere.     Hinc  verum  est  democratiam  requirere  in  civibus 

majores  virtutes  sociales  ut  durare   possit,  sed  non  ideo 

sequitur  democratiam  has    majores    virtutes    producere. 

Efficacia  legum  considerari  potest  quoad  earum  justitiam 

et  quoad  earum  exsecutionem.     Quod  spectat  earum  jus- 

titiam,  prima  fronte  videtur  ea  esse  major  in  democratia  ; 

quia  ibi  melius  perspici  possunt  vari?e  necessitates  popuh', 

cum  popuhis   per  suos    mandatarios    possit    necessitates 

suas  palam  facere  iis  qui  reipublicce  praesunt.      Ast  sa^pe 

sjepius  accidit,  hos  legislatores  repraesentare  solummodo 

ahquam    populi    factionem,    adeoque    curam  gerere  non 

totius  reipubhcne,  sed  suae  factionis,  et    propterea  leges 

saepe  injustas  et  oppressivas  promulgari.      Quod  attinet 

legum    exsecutionem',  ea    in   monarchia  multo  efftcacior 

est,  quia  major  unitas  in  auctoritatc  habetur. 

Vis  materialis  in  democratia  per  mercium  commuta- 
tiones  et  negotiationes  magis  evolvitur,  ut  satis  constat 
experientia,  et  nihilominus  non  possunt  respul)Hca3  diu 
permanere  si  earnm  territoria  sint  valde  extensa,  ut  ex- 
perientia  pariter  ostendit.  Jjtterae  et  scientia^  semper 
magis  floruere  sub  monarchico  regimint . 

His  ergo  consideratis,  videtur  monarchin  niagis  csse  ad 
finem  societatis  promovendum  accommodata. 

Qpi  polyarchiam  plus  minusve  Hmitatam  monarchico 

regimini  prDeferunt,  sequentes  urgent  rationes  :  i°.  Mo- 
narchia  facile  degenerat  in  tyrannidem.  2^.  In  monarchia 
cives  plerumque  indifferenter  se  habent  circa  bonum 
commune  societatis,  cum  tota  administratio  ad  principem 
spectet.  3°.  Leges  prudentius  condi  possunt,  eo  quod 
non  pendearit  ab  arbitrio  unius,  sed  a  pluribus  aut  a  tota 
communitate  ;  quapropter  melius  societatis  necessitatibus 
provideri  potest.  4°.  Regimen  democraticum  principio 
aequalitatis  inter  homines  magis  consentaneum  est,  sua- 
viorque  redditur  obedientia  legibus  exhibenda,  eo  quod 
cives  vel  directe  vel  indirecte  partem  aliquam  in  for- 
mandis  legibus  habent.  5°.  In  tali  regimine  habentur 
semper  ad  manum  remedia  contra  tyrannidem  ;  populus 
enim  potest  magistratus  eligere  qui  leges  noxias  et  op- 
pressivas  a  praedecessoribus  latas  abrogent. 

Rationes  vero  quae  in  favorem  monarchici  regiminis 
urgentur  sic  solvere  conantur, 

1°.  Etsi  typi  gubernii  quos  natura  profert,  sint  monar- 
chici,  non  ideo  sequitur  formam  monarchicam  caeteris 
perfectiorem  esse  ;  nam  operibus  naturae  ars  suis  addita- 
mentis  majorem  impendit  venustatem. 

2°.  Finis  Ecclesiae  institutioque  supremae  auctoritatis 
illius  a  fine  et  institutione  auctoritatis  civilis  toto  coelo 
differt ;  ergo  non  valet  paritas. 

3°.  Si  qua  majora  commoda  ex  una  parte  monarchi- 
cum  regimen  progignit,  incommoda  non  pauca  ex  altera 
parte,  ut  ex  argumentis  allatis  patet,  ex  illo  enascuntur. 

§  19.  Si  quaestionem  theoretice  solvere  vellemus,  di- 
cendum  sane  esset  argumenta  in  favorem  monarchiae 
temperatae  majoris  esse  momenti  et  firmitatis.  Ast  quan- 
do  dicimus  monarchiam  temperatam,  non  eam  intelligimus 
quae  nostris  temporibus  vocatur  monarchia  constitutiona- 
lis  j  quia  ista  gubernii  forma  vix  aut  ne  vix  quidem  a 

democratia  diUcrl.      Rcx   cnim    in    tali    nionarchia  juxta 
modernam    thci^riam   rcgnat  ciuidcm,   scd   non  gubernat. 
Potestas  exsccutiva  in  manibus  ministrorum   est,  qui  ea 
tamdiu  gaudcnl,  ciuamdiu  ipsis  possibilc  cst  obtincre  ma- 
joritatem   suffragiorum    ab    eis    cpii    dicuntur   dcpiitati   a 
populo  aut   poi)uhim   rcprcescntcvitcs ;    (juod  si  hiscc  dc- 
putatis  ministrorum  agendi  modus  disphcct,  rcgi  necesse 
est  ut  novos  ministros  ehgat,  c^ui  juxta  vohmtatem  majo- 
ritatis  rempul)hcam  administrent,  nec  ahud  ipsi  plerum- 
que  superest  nisi  ut  nomcn  suum  apponat  decretis  popuh, 
sive  placeant  sive  disphceant ;  cjuia  etsi  gaudeat  praeroga- 
tiva  obsistendi  decretis  popuh,  vix  ihi  possibile  est  hanc 
suam  praerogativam  excrcere.     Unde  eadem  ferme  incom- 
moda  in  hac  rcgiminis  forma  inveniuntur  ac  in  democra- 
tia.     Hinc  moiiarchia  tcmpcrata  ea  erit  in  qua,  quamvis 
rcx  revera  habeat  suprcmam  auctoritatem  pohticam  tam 
legislativam  quam  cxsecutivam,  h?ec  tamen  hmites  agnos- 
cat  in  legibus  fundamcntahbus  regni  et  in  legibus  Eccle- 
sicX  ;  in  qua  rcx  habcat  assidcntcs  si])i  in  ncgotiis  majori- 
bus  transigendis  magnates  regni  et  ahos  viros  pra^cij^uos, 
quorum  jus  non  depcndeat  ex  popuh  suffragiis,  sed  ex 
ipsorum  conditione  aut  muncrc  (luo  funguntur  ;  in  qua 
rex  in  coetu  episcoporum  regni  et  nobihum  inveniat  ob- 
stacula  sufticientia  ne  arbitrarias  leges  condat  et  arbitra- 
rie    rempubHcam  administrct.       Ejusmodi  hmites  potes- 
tatis   regire  in  omnibus   regnis    cathohcis  agnoscebantur 
ante  infchcem  perturbationem  excitatam  ab  hxreticis  se- 
culi  decimi  sexti,  et  hi  hmites  muho  sunt  cfficaciores  ad 
dcfendendos  subditos  contra  tyrannidcm  i^rincipis,  riuam 
modernae  constitutiones.* 

•  Rcgimcn  cnnititutionaU,  si  aliqua  lcx  omni  humana  lcge  supcrior  ncnoscitur 
et  scnralur,  haud  dubio  valct  bono  ipsius  societatis  consulere;  quia  est  forma 
licita.  Sed  s\  juxta  modema  principia  nulla  ejusmodi  lex  agnoscitur,  ct  societas 
athea  sit,  regimen  con\titutioH<ite  (siculi  et  alia  regimina)  nullo  modo  fclicitatem 
et  pacem  populo  tribuere  potest ;  quia  oulla  jam  adest  norma  stabilis  legum,  sed 

Si  vero  rem  in  concreto  spectamus,  i.e.,  considerando 
homines  prouti  sunt,  in  prsesenti  rerum  conditione  impos- 
sioile  est  statuere  quodnam  sit  optimum  gubernium,  quia 
aliquibus  populis  convenit  magis  unum  regimen,  aliis  vero 
aliud,  ut  luculenter  ostendunt  historica  monumenta.  II- 
lud  ergo  relative  optimum  erit  regimen  quod,  legitime 
introductum,  aptius  est  ad  procurandum  civibus  finem 
propter  quem  civilis  societas  instituta  est,  quaecumque 
tandem  sit  ipsius  forma.  Hoc  admittere  coguntur  illi 
qui  putant  formam  monarchicam  cseteris  praestantiorem 
esse.  Hinc  Aristoteles  in  libro  iii.  De  Repithlica^  cap.  48, 
haec  habet  :  ^'  Quoniam  autem  dicimus  tres  esse  rectas 
reipublicse  administrandae  formas  ;  harum  autem  necesse 
est  eam  esse  optimam  quae  ab  optimis  viris  administra- 
tur  ;  talis  autem  est  ea  in  qua  contingit  ut  vel  unus  aUquis 
universis,  vel  genus  totum,  vel  multitudo  virtute  praestat." 
Et  lib.  iv.  cap.  2  :  ^'  Saepenumero,  quamvis  sit  alia  reipub- 
licae  administrandae  forma  et  optabiHor  et  praestantior, 
nihil  obstat,  tamen,  quominus  aliquibus  magis  expediat 
aham  esse  apud  eos  reipublicae  administrationem."  Sic 
Plato  in  sua  Politica  ;  Suarez,  De  Leg.^  lib.  iii.  cap.  4,  etc. 

omnia  pendent  ab  arbitrio  factionis  dominantis.  Qui  rerum  potiti  sunt,  non  jam 
bono  communi  consulunt,  sed  vel  factioni  vel  propnse  utilitati  prospiciunt.  Indi- 
viduorum  jura  secura  esse  non  possunt,  quia  ipsa  Constitutio  scripta  arbitrio 
majoritatis  subest,  ac  mutari  potest  ad  libitum,  et  norma  justi  alia  non  est  nisi 
utilitas  praesens  aut  factionis  aut  eorum  qui  leges  ferunt.  Talia  gubernia  dicun- 
tur  liberalia,  ast  in  quanam  re  eorum  liberalitas  sita  sit  frustra  quseritur.  Advo- 
catur  libertas  associationis,  et  tamen  Ecclesia  bonis  suis  spoliatur,  religiosae  fami- 
lise  e  suis  domiljus  expelluntur.  Libertas  preli  et  sermonis  jactatur,  sed  Ecclesia 
a  mnnere  docendi  juventutem  catholicam  arcetur,  et,  ut  nuper  factum  est  in  Ger- 
manico  imperio,  ne  quidem  licet  veritates  catholicas  e  suggestu  populo  exp'jnere. 
Libertas  conscientiae  extollitur,  sed  catholici  compelluntur  tradere  prolem  scholis 
impiis,  et  matrimonia  coram  auctoritate  civili  contrahere.  En  pretiosi  fructus 
moderni  Liberalismi! 

CAP.  IV. 

DF    STAIULITATE    FORMARUM    REGIMINIS. 

§  20.  Jl^ROPosiTio  XI.  Legitime  INTRODUCTA  ALI- 
QUA  FORMA  regiminis,  non   potest  eam   populus  pro 

LUBITO    MUTARE    ALIAMQUE    INTRODUCERE. 

Prohatur.  Auctoritas  siiprema  vel  collata  fuit  a  po- 
pulo  vel  non.  Atqui  neutro  in  casu  licet  populo  formam 
regiminis  pro  lubito  mutare.  Nam  hoc  non  licet  quando 
populus  confert  supremam  auctoritatem  rectoribus  socie- 
tatis.  Ergo  multo  minus  hoc  licitum  erit  in  altero  casu. 
Etenim  mutare  formam  regiminis  aliamque  ponere  in 
ejus  loco,  est  exercere  actum  supremoe  auctoritatis.  At- 
qui  talis  actus  non  potest  exerceri  nisi  ab  eo  penes  quem 
est  suprema  auctoritas.  Ergo  mutatio  form^  regiminis 
non  potest  fieri  nisi  ab  eo  qui  jus  habet  ordinandi  socie- 
tatem.  Atqui  populus,  si  contulit  auctoritatem  principi. 
jam  eam  amplius  non  possidet  ;  ergo  actum  hujus  aucto- 
ritatis  exercere  nequit.  Neque  dici  potest  popuhmi, 
quando  confert  supremam  auctoritatem,  sibi  semper 
hanc  retinere  et  solummodo  ejus  administrationem  princi- 
pibus  concedere,  ita  ut  princeps  non  sit  nisi  mandatarius 
quem  populus  concesso  mandato  privare  pro  lubito  possit. 
Nam  si  popuhis  semper  sibi  retineret  supremam  aucto- 
ritatem,  sola  forma  democratica  possibilis  esset  atque 
legitima.     Atqui  hoc,  ut  vidimus,  falsum  est.     Ergo,  etc. 

Populus  praeterea  injustitiam  committeret  contra  eos 
quibus  auctoritatem  supremam  credidit,  si  pro  lubito  eos 
tali  auctoritate  privaret.  Nam  etsi  ei  hberum  fuerit  tali 
determinato  subjecto  auctoritatem  supremam  concedere 
aut  non  concedere,  ea  tamen  semel  concessa,  liberi  non 
sunt  cives  eam  pro  lubito  sibi  resumere.  Etenim,  etsi 
supponatur  adesse  in  casu  verus  contractus  onerosus  in- 

ter  principem  et  cives,  huic  contractui  tamen  vi  ipsius 
legis  naturalis  stare  debent  ambae  partes,  quamdiu  eum 
una  evidenter  non  violaverit.  Ergo  neque  potest  popu- 
lus  jus  habere  mutandi  ad  libitum  formam  regiminis  licite 
introductam. 

Insuper,  si  nulla  esset  obligatio  agnoscendi  stabiHtatem 
formse  regiminis  legitime  introductae,  societas  civiUs  nun- 
quam  posset  pace  et  tranquillitate  frui  atque  finem  suum 
obtinere.  Etenim  quod  licite  fieri  potest  licite  potest 
desiderari,  postulari  atque  ahis  suaderi.  Ergo,  si  ad  libi- 
tum  posset  forma  regiminis  mutari,  posset  populus  sem- 
per  incitari  a  demagogis  ad  perturbationes  fovendas,  et 
licita  essent  quaevis  tentamina  ad  hunc  finem  obtinen- 
dum,  quotiescumque  affulgeret  aliqua  spes  felicis  exitus. 
Atqui,  experientia  teste,  ubi  talia  ad  praxim  reducuntur, 
nulla  habetur  pax,  nulla  tranquillitas,  operatio  sociahs 
maxime  impeditur,  industria  et  commercium  prostrata 
jacent. 

Ergo  non  licet  populo  pro  lubito  formam  gubernii 
mutare. 

CoROLLARiA.  1°.  Ubi  viget  regimen  monarchicum, 
non  potest  populus,  rege  non  consentiente,  aham  formam 
introducere  ;  multo  minus  poterit  haec  forma  per  vim  et 
violentiam  a  rege  extorqueri. 

2°.  Ubi  viget  regimen  constitutionale,  non  potest  rex, 
iis  ad  quos  spectat  repugnantibus,  introducere  regimen 
monarchicum  simplex  ;  ad  regem  enim  non  spectat  tota 
suprema  auctoritas  ;  ergo  non  posset  ipse  formam  gubernii 
mutare  quin  aHis  injuriam  irrogaret.  Excipi  debet  casus 
absolutce  necessitatis,  si  aHter  salus  pubHca  obtineri  non 
posset,  quia,  si  quando  id  eveniret,  popukis  rationabiHter 
invitus  esse  non  posset. 

3°.  Ubi  viget  regimen  democraticum,  non  potest  una 
factio,  consensu  legaH  a  cGeteris  civibus  non  obtento,  vel 

aristocratiam  vel  monarchiam  pro  eo  siibstituere.  Con- 
sensus  autem  legalis  est  sutfragiorum  majoritas  juxta  nor- 
mam  a  lege  prasscriptam  obtenta.  Si  ha^c  suffragiorum 
majoritas  habetur,  poterit  democratica  forma  a  populo  in 
aliam  mutari,  quia  penes  populum  residet  suprema  aucto- 
ritas.  Sic  etiam  rex,  postulante  aut  approbante  populo, 
aliam  formam  concedere  potest. 

§  21.     Propositio  XII.     Absurditate  haud  vacat 

DOCTRINA    DE    ESSENTIALI    PLEBIS    SUPREMATIA. 

Notandum  est  nos  non  asserere,  nunquam  fieri  posse  ut 
auctoritas  resideat  in  plebe  ipsa  ;  regimen  enim  democra- 
ticum  legitimum  esse  fatemur,  sed  negamus  populum  hanc 
semper  auctoritatem  possidere,  nec  unquam  amittere  posse, 
etsi  regi  aut  imperatori  ejus  exercitium  committat.  Uno 
verbo,  affirmamus  plebi  supremam  auctoritatem  essenti- 
alem  non  esse. 

Probatur.  Doctrina  de  essentiali  plebis  suprematia 
supponit  pactum  sociale  ad  mentem  Rousseau,  democra- 
tiam  unicam  esse  legitimam  formam  regiminis  ;  popuUim 
semper  conferre  rectoribus  societatis  supremam  auctori- 
tatem  ;  principes  non  esse  nisi  populi  mandatarios  volun- 
tate  ipsius  amovibiles  ab  officio  ;  populum  i)osse,  prouti 
sibi  placet,  formam  regiminis  mutare.  Atqui  omnia  ista 
falsitate  atque  absurditate  laborant.  Ergo  et  doctrina 
absurdis  innixa  principiis  eodem  vitio  laboret  necesse  est. 

Principiu.m  ad  solvendas  difficultates.  Adver- 
sarii  sic  argumentum  instituunt. 

Auctoritas  suprema  est  illius,  a  cujus  natura  resultat. 
Atqui  socialis  auctoritas  resultat  a  societatis  natura  ;  ergo 
est  societatis.  Atqui  auctoritas  quae  est  societatis  pertinet 
ad  multitudinem.  Ergo  auctoritas  natura  sua  pertinet  ad 
multitudinem.  Ergo  auctoritas  socialis  essentialiter  resi- 
det  in  plebe.      Hoc  argumentura   sophisma  est  ;  nam  esse 

societatis  potest  significare,  esse  parte?n  societatis  ejusque 
elenientum  constitutivu7n  et  essentiale  j  et  sic  vera  est  pro- 
positio.  Potest  ^tmm  dtxiot?irQ,  esse proprietatem  hominui7i 
qui  societatcjn  componunt ;  et  sic  propositio  generalis  est 
falsa.  Deinde  confunditur  societas  cum  multitudine. 
Societas  civilis  multitudinem  supponit,  sed  multitudo  ut 
multitudo  non  est  societas. 

§  22.  PrOPOSITIO  XIII.  JUS  SUFFRAGII  UNIVERSALIS 
AB  OMNI  POPULO  SEMPER  EXERCENDUM,  UT  ARBITRAN- 
TUR    MODERNI    PERDUELLES,    ABSURDUM    EST. 

Probatur.  Jus  suffragii  universalis  populo  essentiale, 
fundatur  in  hypothesi  de  essentiali  plebis  suprematia. 
Atqui  haec  est  absurda.  Ergo  et  illud  jus  suffragii  uni- 
versalis. 

Principia  ad  solvendas  difficultates.  i°.  Jus 
suffragii  universalis  stricte  sumptum  omnino  absurdum 
est  ;  nam  tunc  ab  omnibus,  et  ab  ipsis  mulieribus,  ex- 
ercendum  esset.  Jus  vero  suffragii  universalis,  si  ad 
cives,  aut  ad  eos  qui  cives  esse  possunt,  coarctatur,  le- 
gitime  exercetur  in  democratia,  sed  non  necessario  ad 
omnes  cives  sub  quovis  regimine  spectat  ;  quia  sub  solo 
regimine  democratico  cives  potestate  suprema  instruuntur. 

2°.  Homines  non  sunt  propter  societatem,  sed  societas 
est  propter  homines  ;  id  est,  debet  societas  membris  suis 
bonum  commune  procurare.  Ast  ex  hoc  non  sequitur  so- 
ciis  esse  potestatem  immutandi  formam  regiminis  quando 
et  quomodocumque  habent  in  animo  ;  quia  societatis  est 
quaevis  civium  jura  custodire  ;  hoc  autem  non  obtinebitur 
a  societate,  si  membris  ipsius  licitum  est  h^c  jura  ad  libi- 
tum  conculcare. 

3°.  Nonnunquam  juvat  regiminis  formam  immutare : 
tunc  fas  quidem  erit  populo,  per  iegitima  media  et  evi- 
tando  turbas,  principi  suas  necessitates  proponere  ;  non 

autem  vi  et  armis,  neqiie  minis  et  tiirbis  ut  mutatio  illa 
fiat,  a  principe  extorquere.  Si  revera  absoluta  perurgeat 
necessitas  ut  populus  compos  voti  fiat,  fieri  non  potest 
quin  princeps  ultro  id  concedat.  Quod  si  tanta  non  sit 
mutandi  necessitas,  ad  principem  spectat  determinare 
quid  indulgendum  sit  et  quando  ;  nam  ipse,  et  non  po- 
pulus,  habet  jus  ordinandi  societatem.  Insuper,  experi- 
entia  constat  ex  mutationibus  subitis  non  bona  et  com- 
raoda,  verum  summa  subsequi  detrimenta  ;  neque  mirum 
quandoquidem,  si  pr^  oculis  habeamus  naturalem  cursum 
rerum,  nos  deprehendimus  earum  explicationem  perfectio- 
nemque  sensim  sine  sensu  fieri.  Sic  corpus  infantis  quo- 
tidianis  atque  minimis  additamentis,  multis  post  annis, 
corporis  humani  integram  perfectionem  sibi  comparat  ;  et 
corpus  sociale,  longiori  ac  magis  diuturna  vita  praeditum, 
qui  posset  brevi  tempore  perfectionem  sibi  propriam  ac- 

quirere? 

4*".  Finis  societatis  civilis  est  civium  jura  protegere  et 
bonum  commune  promovere.  Si  hoc  ab  auctoritate  civili 
pr^statur,  non  est  quod  cives  amplius  ab  ea  exigere  pos- 
sint.  Ergo  destituuntur  jure  cogendi  principem  ad  aliam 
formam  regiminis  concedendam,  quotiescumque  putaut 
per  aliam  formam  se  posse  adhuc  melius  eumdem  finem 
consequi. 

;  .  Malis  societatis  non  potest  semper  constitutionum 
mutatione  remedium  afferri.  Cives  non  habent  jus  pe- 
tendc-e  autviolenter  introducendx  novcne  constitutionis  aut 
formce  regiminis  propter  eam  rationem,  quod  quidam 
is  aut  alia  mala  in  prxsenti  regimine  inveniantur. 
i,  post  rerum  eversionem  sseculo  elapso  factam,  jam 
decies  aut  amplius  novam  formam  regiminis  aut  constitu- 
tionis  accepit ;  et  tamen  multum  abest  a  perfectione  so- 
ciali,  quoE  non  sita  est  potissimc  in  divitiarum,  commercii 
ac  rerum  qu?e  praetereunt  copia,  sed  in  verx  virtutis  bo- 

norumque  morum  exercitatione  et  cultu,  quse  sola  homines 
ad  suum  capessendum  finem  ducere  queunt.*^ 


CAP.  V. 

DE    TYRANNIDE. 

§  23.  Tyrannis  in  eo  consistit  ut  ii  qui  populo  prsesunt, 
posthabito  bono  communi,  leges  ferant  in  propriam  aut 
in  paucorum   utilitatem,  populorum  jura  conculcent,  at- 

*  Jus  suffragii  universalis,  quamvis  nostris  temporibus  summis  laudibus  extol- 
latur  ab  eis  qui  reformatores  societatis  civilis  se  esse  dicunt,  non  solum  non  est 
magnse  utilitatis,  sed,  experientia  ipsa  teste,  paulatim  in  perniciem  ipsius  reipub- 
licae  tendit.  Sane  non  intelligitur,  quo  jure  suffragium  eorum  qui  prorsus  ignari 
sunt  rerum  publicarum,  eumdem  valorem  habere  debeat,  quam  suffragium  eorum 
qui  tum  scientia,  tum  experientia  rerum  gerendarum  ornantur  ;  qua  ratione  ii,  qui 
nihil  possident,  et  quorum  parum  vel  nihil  interest,  quaenam  leges  circa  proprie- 
tatem  civium  ferantur,  idem  suffragium  habere  debeant,  quam  possessores  fundo- 
rum,  si  agaturde  statuendis  legibus  proprietatem  afiticientibus.  Prseterea  ubi  viget 
jussuffragii  universalis  non  repraesentantur  varise  classes  in  quibus  societas  dividi- 
tur,  sive  in  monarchia,  sive  in  polyarchia,  sed  habetur  gubernium  majoritatis. 
Quamdiu  a  populo  agnoscitur  et  veneratur  lex  aliqua  omni  humana  lege  superior, 
respublica  bene  administrari  poterit.  Sed  ubi  lex  divina  rejicitur,  et  moderna  in- 
creduhtatis  principia  vigent,  fieri  non  potest  quin  gubernium  tandem  in  anarchiam 
aut  intolerabilem  tyrannidem  degeneret.  Constitutiones  enim  scriptse,  cum  a  ma- 
joritate  suffragiorum  aboleri  possint,  jura  minoritatis  haud  protegere  valent.  Omnia 
fient  venalia,  leges  ferentur  non  in  bonum  societatis  sed  in  favorem  factionis,  quse 
rerum  potita  est.  Magna  pars  populi  parum  vel  nihil  de  bono  ipsius  reipublicse 
curat,  sed  unice  prsesentem  utilitatem  respicit,  ac  proinde  aut  a  demagogis  decipi- 
cntur,  eo  quod  quse  in  veram  utilitatem  reipublicse  cedunt,  ignorent,  aut  facili  ra- 
tione  inducantur  ad  suffragia  vendenda  iis  qui  plus  offerunt.  Hinc  fit  ut  hono- 
ratiores  cives  plerumque  a  negotiis  reipublicse  gerendis  abhorreant  et  munia  pub- 
lica  in  manus  demagogorum  cadant,  qui  in  eis  gerendis  non  bonum  commune,  sed 
propriam  utilitatem  quserunt.  Unde  peculatus  et  taxarum  incrementum  ingens. 
Huic  malo  remedium  ferri  non  potest  per  educationem  sparsam  in  populo,  nam 
educatio  absque  religionis  principiisprorsus  inutilis  est,  et  prseterea  maxima  populi 
pars  semper  carebit  cognitione  eorum  quse  ad  rempublicam  bene  gerendam  necessa- 
ria  sunt,  qiiia  tum  cultura  ad  hsec  capessenda  requisita  ei  deest,  tum  tempore  et  op- 
portunitate  ea  addiscendi  caret.  Hinc  cseco  modo  sequentur  duces  illius  factionis 
cui  nomen  dederunt.  Ultima  meta  ad  quam  tendit  suffragium  universale,  ubi  non 
viget  vera  Religio,  est  Socialismus  aut  Commur.ismus,  quia  cum  maxima  pars 
populi  destituta  sit  divitiis,  fieri  non  potest  quin  tandem  intelligat  se  et  nnmero  et 
vi  praestare,  atque  in  sua  potestate  esse,  eas  leges  proprietatis  abolere  quae  impe- 
diunt  quominus  et  ipsa  rerum  copia  potiatur. 

que  eos  magnis  oneribus  gravent.  Tyrannis  exer^  cri  })o- 
test,  non  solum  ab  aliquo  rege  aut  imperatore,  sed  et  am 
a  senatu,  a  tact  one  al  qua  in  republica  ;  inio,  iiuando 
polyarchicum  regimen  in  tyrannidem  vcrtitur,  tyrannis 
multo  gravior  est  et  sxpe  diuturnior  quam  si  a  rege  aut 
ab  imperatore  exerceatur.  Reges,  etsi  absoluta  auctori- 
tate  gaudeant,  non  ideo  necessario  sunt  tyranni,  quia 
populos  sibi  commissos  ad  proprium  fincm  perducere 
possunt,  quin  eorum  jura  violent.  Verum  quidem  est 
regiam  potestatem,  si  absoluta  sit,  facili  ratione  in 
tyrannidem  converti  ubi  non  viget  vera  religio  ;  imo, 
absque  vera  religione  aut  societas  brevi  tempore  in 
anarchiam  labetur,  aut  a  tyranno  aliquo  populus  con- 
tinebitur.  Ubi  autem  viget  vera  religio,  ibi  vix  possi- 
bile  est  ut  regimen  monarchicum  in  tyrannidem  de- 
generet  ;  quia  tot  tantaque  impedimenta  inveniet  rex 
in  Ecclesi;^  dogmatibus,  in  clero,  in  populo,  lege  et  chris- 
tianis  moribus  exculto  atque  instituto,  ut,  nisi  magna 
civium  pars  ultro  iniquis  conatibus  principis  C0'>pcre- 
tur,  ipse  omnino  impotens  reddatur  ad  exercendam  tyran- 
nidem. 

Ante  Lutherum,  regna  christiana  omnia  specialibus  con- 
stitutionibus  potiebantur,  et  principes  in  clero,  in  coetu  no- 
bilium  et  civitatum,  magnum  inveniebant  impedimentum 
ne  arbitrarias  et  oppressivas  conderent  leges.  Post  Lu- 
theranam  rebellionem  contra  auctoritatcm  Ecclesia^,  prin- 
cipes  acatholici  sibi  arrogarunt  jus  in  res  ad  rebgionem 
spectantes,  atque  sic  absolutam  sibi  usurparunt  auctori- 
tatem ;  reges  catholici  et  ipsi  paulatim  ab  auctoritate 
summi  Pontificis  conati  sunt  sese  subducere  atque  cle- 
rum,  et  alios  optimates  omni  politica  potestate  spoliare. 
Sic  factum  est  ut  et  ipsi  affectarent  regimen  absolutum 
ac  S3epe  arbitrarium.  Quid  mirum  quod  j)opuli,  suis  na- 
turalibus  defensoribus  orbati,  conentur  omnibus  quibus 

possunt  modis,  regum  absolutam  auctoritatem  limitare  ? 
Reges  ab  auctoritate  Ecclesise  in  rebus  politicis  sese  om- 
nino  vindicare  contendebant  ;  quod  inter  nationes  cultas 
vix  aut  ne  vix  quidem  possibile  est.  Hinc  necesse  est  ut 
reges,  velint  nolint,  cadant  sub  potestatem  populi,  et  quia 
morem  Deo  gerere  in  sua  Ecclesia  inficiati  sunt,  in  poe- 
nam  insanis  frementium  populorum  consiliis  obtempe- 
rare  adigantur.  Illicita  quidem  est  rebellio,  neque  per 
eam  mala  societatis  auferuntur,  sed,  magistra  experien- 
tia,  potius  augentur.  Attamen  nisi  reges  ad  saniora  re- 
vertantur  consilia,  impossibile  erit  ejusmodi  seditiones 
compescere.  Ordo  antiquus  quidem  omni  ex  parte  re- 
dintegrari  non  posset  absque  summa  plurium  civium  in- 
juria  ;  neque  hoc  ulla  ratione  necessarium  est.  Ast,  si 
societates  civiles  desinerent  esse  atheae  ;  si  Ecclesiae  ple- 
nam  atque  integram  auctoritatem  venerarentur  et  sancte 
custodirent ;  si  nullas  leges  doctrinis  religionis  christianae 
contrarias  ferrent,  brevi  tempore  plagae  quae  societatem 
affligunt,  sanarentur  ;  quia  ipsa  efficacia  media  adhibere 
posset  ad  corrigendos  pravos  mores  et  errores  sociales, 
quse  maxime  sunt  causa  omnium  calamitatum  societatis. 
Quamdiu  societas  remanebit  athea,  tum  societatis  rectores 
tum  ipsi  cives  nuUam.  aliam  agendi  regulam  sequentur  ac 
propriam  utilitatem,  qua  nihil  societati  perniciosius  exco- 
gitari  potest  ;  quia  fundamentum  societatis  justitia  sit 
necesse  est,  eo  quod  ad  jura  civium  custodienda  a  Deo 
instituta  sit.  Hinc  sola  Ecclesia  potest  societati  civili 
remedium  ferre,  nam  populos  submissionem  et  obedien- 
tiam  erga  legitima  principum  jussa  edocet,  seditionesque 
omnes  et  rebelliones  condemnat;  sed  et  principibus  fraena 
injicit,  impeditque  quominus  injustis  et  arbitrariis  legibus 
populos  opprimant. 

§   24.    PrOPOSITIO     XIV.       NULLUS    PRINCEPS    AMITTIT 

JUS  ORDINANDI  SOCIETA TEM    PROPTER   ALIQUOT   TANTUM 
ACTUS  TYRANNICOS. 

Probatur.  Jus  acquisitiim  amitti  non  ])otest  nisi 
amittantur  tituli  quibus  jus  illud  innititur.  \U\\\\  in 
casu  tituli  nun  amittuntur.  Ergo  neque  jus  ordinandi 
societatem.  P2tenim  tituli  sunt  illa  facta  concreta  quae 
fuerunt  origo  possessionis  juris.  Atqui  illa  factaconcreta 
per  hunc  abusum  non  tolluntur  neque  destruuntur.  Ergo 
neque  tituli  juris.  Facta  illa  concreta  sunt  vel  facta  na- 
turalia  vel  consensus  populi.  Atqui  per  abusum,  de  quo 
in  praesenti  sermo  est,  non  destruuntur  facta  naturalia,  ut 
per  se  patet  ;  neque  destruitur  consensus,  nisi  hoc  prius 
expresse  cautum  fuerit.  Etenim  in  casu  quo  princeps 
per  praefatos  actus  sua  potestate  abutitur,  non  evertitur 
finis  propter  quem  civilis  societas  instituta  est.  Ergo 
consensus,  qui  ad  hoc  datus  est  ut  princeps  societatem 
ordinet  ad  finem,  per  hunc  abusum  non  tollitur. 

Cives  (luidem  legi  evidenter  inJustcB  non  tenentur  ol^e- 
dire,  quia  princeps  nulhim  jus  habet  ferendi  leges  ejus- 
modi  ;  sed  propterea  non  tolHtur  obhgatio  ahis  legibus 
justis  parendi. 

Principia  ad  solvendas  difficultates.  i''.  Qui 
abutitur  auctoritate  punitionem  quidem  meretur  ;  sed 
quia  punitio  infligi  nequit  nisi  a  superiore,  ideo  popu- 
lus,  qui  principis  superior  non  est,  eum  punire  non 
potest. 

2°.  Per  abusum  transeuntem  auctoritatis  non  fit  prin- 
ceps  incapax  ordinandae  societatis.  Xam  ut  incapax  (\Q' 
ret  hujus  juris,  deberet  ipse  esse  in  malo  ol^firmatus, 
quod  in  prsesenti  casu  locum  non  habet. 

CoROLLARiA.  1°.  Efgo  ilhcita  est  rebelHo  contra  legi- 
timos  principes  machinata  sub  praetextu  quod  aHquorum 
actuum  tyrannicorum  rei  sint. 

2^.   Ergo  multo  absurdius  est  eorum  commentum  qui 

tradunt  jus  rebellandi  esse  jus  civibus  inhaerens,  quo,  quo- 
tiescumque  illis  placet,  uti  possint.  Hic  monstruosus 
error  damnatus  fuit  ab  Ecclesia  in  litteris  encyclicis  S. 
Pontificis  Gregorii  XVI.  anno  1832  datis. 

§  25.  PrOPOSITIO  XV.  LlCITUM  EST  DEPONERE  PRIN- 
CIPEM,  QUOTIES  PACTIS  LIBERE  INTER  EUM  ET  CIVES  INI- 
TIS  CAUTUM  EST  UT,  VIOLATIS  LEGIBUS  FUNDAMENTALI- 
BUS  A  PRINCIPE,  IPSE  IMPERIO  EXCIDAT. 

Probatur.  Jus  desinit  existere  quando  deficiunt  tituli 
hujus  juris.  Atqui  in  casu  proposito  principis  tituli  de- 
ficiunt.  Ergo  et  jus  imperandi.  Etenim  in  hoc  casu  ti- 
tulus  juris  estcivium  consensus,  qui  cum  conditioni  alicui 
alligatus  fuerit,  ea  conditione  amplius  non  existente,  nec 
ipse  permanere  potest.  Ergo  potest  populus  principem 
deponere  ;  nec  poterit  hoc  vocari  rebellio,  quia  princeps 
jiiridice  depositus  desinet  esse  princeps.  (Vide  S.  Tho- 
mam,  De  Regimine  F^Hncipum^  lib.  i.  cap.  6.) 

Notandum  tamen  est  necesse  esse  ut  de  pactis  et  de 
jure  principem  deponendi  certissime  constet,  vel  certis 
et  indubiis  instrumentis,  vel  consuetudine  immemorabili. 
Talia  pacta  et  jus  inde  consequens  supponi  non  possunt, 
quia  tituli  dubii,  incerti,  de  quorum  existentia  non  con- 
stat,  jus  certum  creare  non  possunt.  Oportet  pariter  ut 
lex  vel  consuetudo  patriae  in  hoc  jure  exercendo  servetur  ; 
secus  esset  actio  absque  auctoritate  facta.  Denique  ne- 
cesse  est  ut  de  violatione  gravi  legum  fundamentalium 
constet. 

§  26.  Propositio  XVI.  Ubi  princeps  non  tenet 
principatum  ab  electione,  neque  pactis  libere  initis 
alligatus  est,  non  potest  ipse  a  populo  deponi,  etsi 
a  multis  tyrannidis  etiam  habitualis  accusetur. 

Probatur.     Inter  duos  litigantes  qui  saltem  sunt  sequa- 

les,  lis  componi  non  potest  absqiie  superioris  auctoritate. 
Atqui  quando  j^rinceps  tyrannidis  accusatur,  nullus  est 
judex  qui  possit  litem  dirimere  atque  juridice  declarare 
principem  revera  tyrannum  esse.  Nam  hoc  judicium  pro- 
ferri  non  potest  ab  aliquo  alio  principe,  eo  quod  nullam 
jurisdictionem  in  accusatum  habeat  ;  non  potest  ferri  a 
populo,  quia  popuhis  non  est  principis  superior,  utpote  qui 
non  possidet  supremam  auctoritatem.  E  contrario,  prin- 
ceps  auctoritate  suprema  adhuc  gaudet.  Ergo  a  populo 
nec  judicari  nec  deponi  potest,  secus  enim  dicere  oporte- 
ret  supremum  societatis  ordinatorem  a  sociis  quos  ordi- 
nare  et  dirigere  debet,  ordinandum  et  dirigendum  esse. 
Deinde  deponere  principem,  est  actum  supremcX  auctori- 
tatis  exercere.  Atqui  populus  non  possidet  supremam 
auctoritatem.  Ergo  principem  deponere  non  potest.  Et 
quamvis  pars  popuH  vi  et  armis  potiti  sint  suprema  auc- 
toritate,  ipsi  eam  non  possident  de  jure.  Ergo  quidquid 
in  principem  moliuntur,  irritum  est. 

Principia  ad  solvexdas  difficultates.  i°.  Etsi 
magna  sit  multitudo  eorum  qui  contra  principem  insur- 
gunt,  non  ideo  jus  acquirunt  eum  vi  et  armis  deponendi  a 
suprema  auctoritate  ;  quia  hcec  pars  populi  non  est  judex 
legitimus,  neque  supremam  auctoritatem  possidet.  Unde 
bellum  principi  et  ipsius  partibus  inferre  non  possunt, 
quia  belhim  legitime  geri  non  potest  nisi  ab  eo  qui  su- 
prema  j^otestate  potitur. 

2\  Neque  dici  potest  jus  muUitudinis  pra^valere  contra 
jiis  principis,  quia  jura  non  ex  multitudine  eorum  qui  ea 
sibi  vindicare  vohint,  dijudicanda  sunt,  sed  juxta  regulas 
justitiae.  Pr?eterea,  in  casu  proposito  principis  jus  cer- 
tum  est,  populi  autem  jus  ad  summum  est  dubium.  At- 
qui  dubium  jus  nunquam  contra  jus  certum  prcevalere 
potest.  Ergo  jus  principis  praevalet.  Insuper  absurdum 
est  ut  qui  regi  debent,  regere  velint. 

3°.  Exempla  quae  desumuntur  ex  regnis  ubi  viget  for- 
ma  repraesentativa,  non  possunt  hic  adduci,  quia  in  tali 
regimine  princeps  non  est  solus  et  unicus  possessor  su- 
premae  auctoritatis. 

4°.  Perfectio  completa  hoc  in  mundo  in  vanum  quseri- 
tur  ;  ac  proinde  absurdum  est  velle  malum  aliquod  mi- 
noris  momenti  per  media  depellere  quae  majora  mala  et 
damna  societati  afferunt. 

5°.  In  casu  tyrannidis  partialis,  populus  potest  passive 
resistere  injur^tis  legibus,  non  autem  licet  ei  active  resis- 
tere.  Si  cives  principi  passive  resistunt,  fieri  non  potest 
ut  ipse  suam  tyrannidem  longo  tempore  continuet,  nisi 
magna  civium  pars  ei  adhaereat. 

6°.  Deus  societatibus  civiHbus  medium  proposuit  ut 
malis  tyrannidis  obviari  possit.  Instituit  enim  societatem 
universahs  Ecclesise,  cujus  caput  est  infalhbiHs  custos 
morahtatis  et  justitiae.  Ad  ipsius  arbitratum  recurrere 
possunt  tum  principes  tum  popuh,  quin  principes  indepen- 
dentiam  in  ordine  pohtico  amittant  et  popuh  injustitiam 
reformident.  Quid  mirum  igitur  quod,  hoc  medio  rejecto, 
nuhum  ahud  supersit  quo  abusus  a  principibus  inducti 
tohantur  nisi  aut  patientia  aut  ihegitima  resistentia  ? 

§  27.  Qu3eritur  nunc,  utrum  nuho  in  casu  Hceat  prin- 
cipem  qui  supremam  auctoritatem  non  tenet  ab  electi- 
one,  a  possessione  supremae  auctoritatis  depeUere  ?  Sunt 
qui  affirrnant  hoc  nunquam  hcere  etsi  tyrannis  principis 
fiat  intolerabihs  atque  tendat  ad  ipsius  societatis  funda- 
menta  evertenda ;  quia,  aiunt,  semper  verum  manet  prin- 
cipem  supremam  auctoritatem  possidere,  ac  proinde  po- 
pulum  nunquam  sibi  arrogare  posse  jus  exercendi  actum 
supremse  potestatis,  quod  tamen  faceret  si  principem  ju- 
dicaret  et  deponeret.  Deinde,  aiunt  ipsi,  nuha  est  norma 
juxta  quam  dijudicari  possit,  quandonam  hceat  deponere 

principem,  ac  proinde  vulgus  hujus  rei  judex  statui  de- 
beret,  quod  absurdum  est.  Nulla  etiam  norma  determi- 
natur,  a  quonam  et  quomodo  princeps  deponi  debeat,  nec 
modus  violentiie  ad  principem  deponendum  necessariae, 
definiri  potest.  Ergo  hoc  jure  non  potest  popukis  gau- 
dere.  Accedit  auctoritas  imprimis  summi  Pontificis 
Gregorii  XVI.,  qui,  in  encyclica  epistola  anno  1832  data, 
omnem  resistentiam  armata  vi  contra  principes  videtur 
condemnare,  quippe  qui,  nulla  habita  exceptione,  gene- 
ratim  asserat  :  ''  Quocirca  et  divina  et  humana  jura  in 
eos  clamant  qui  turpissimis  perduellionis  seditionumque 
machinationibus  a  fide  in  principes  desciscere,  ipsosque 
ab  imperio  deturbare  connituntur." 

S.  Thomas,  lib.  i.  De  Regimine  Principiim^  concedit 
multitudini  jus  refrcenandi  tyranni  potestatem  aut  eum 
ab  imperio  deturbandi,  si  ad  jus  multitudinis  pertinet 
sibi  de  rege  providere  ;  sed  si  ipsa  multitudo  hoc  jure 
non  gaudet,  id  est,  si  princeps  non  tenet  principatum  ab 
electione,  non  licet  ullo  modo  contra  tyrannum  insurgere. 
Quod  si  omnino  contra  tyrannum  auxilium  humanum  ha- 
beri  nequit,  recurrendum  est    ad  Regem  omnium  Deum. 

S.  Alphonsus  de  Ligorio  Hom.  Apostol.^  tract.  8,  n. 
13  :  ''  Nimis  perniciosum  in  hac  re  fuit  principium  Joan- 
nis  Gersonis,  qui  ausus  est  asserere  quod  monarcha  potest 
legitime  a  tota  natione  judicari,  si  regnum  injuste  regat, 
.  .  .  principium  (inquio)  non  tantum  falsum,  sed  perni- 
ciosissimum.  .  .  .  At  quale  remedium  adest  si  regimen 
principis  esset  excessive  tyrannicum  ?  Rcmcdium  quod 
suppetit,  ait  S.  Thomas,  est  ad  Deum  recurrere  ut  auxi- 
lium  praebeat." 

Alii  e  contra  asserunt  rpiod,  (luando  su])remre  auct-  ri- 
tatis  possessores  ita  tyrannidem  exercent  ut  ij^sius  socie- 
tatis  fundamenta  subvertantur,  eaque  sit  omnil^us  patens, 
neque  uHum  medium  sit  aut  ulla  spes  eos  ad  saniora  con- 

silia  reducendi,  tunc  licitum  est  populo  eos  a  possessione 
auctoritatis  deturbare.  Nam  Deus  vult  conservationem 
societatis  civilis,  non  vero  ejus  destructionem.  Atqui 
tyrannus  qualis  nunc  supponitur,  societatem  subvertit. 
Ergo  Deus  non  vult  ut  cives  tali  tyranno  subsint  ;  nam 
secus  deberent  velle  societatis  conservationem  et  simul 
ipsi  tyranno  cooperari  ad  societatis  eversionem.  In- 
super,  tyrannus,  de  quo  nunc  sermo  est,  titulum  amittit 
ad  jus  ordinandi  societatem.  Nam  populus  ideo  tenetur 
principi  subesse  ut  per  eum  ad  finem  societatis  conse- 
quendum  dirigatur.  Ergo  si  princeps  socios  non  am- 
plius  vult  ad  finem  ipsorum  dirigere,  non  tenetur  popu- 
lus  ei  obedire,  ac  proinde  jus  principis  cessat.  Hanc 
sententiam  confirmant  factis.  MachabjBi,  qui  populum 
Israeliticum  a  jugo  Graecorum  liberaverunt,  a  Scriptura 
sacra  laudantur.  Judaei  autem  tunc  temporis  erant  sub- 
diti  Graecis.  Sed  quia  Rex  Graecorum  Judaeos  ad  apos- 
tasiam  cogendo,  totam  ipsorum  societatem  civilem  sub- 
vertere  conabatur,  Machabaeus  in  eum  insurrexit  atque 
ejus  dominationem  abjecit.  Confoederatio  inita  a  Catho- 
licis  in  Gallia  contra  Henricum  III.  et  Henricum  IV., 
qui  protestantismo  favebant,  a  summo  Pontifice  Gregorio 
XIII.  approbata  fuit. 

Neque  timendum  esse,  aiunt,  ne  per  hanc  sententiam 
omnes  perturbationes  cohonestari  possint.  Nam,  ante- 
quam  populo  liceat  principem  a  possessione  supremae 
auctoritatis  depellere,  plures  conditiones  servandae  sunt. 

Oportet  :  1°.  Ut  tyrannis  principis  revera  societatis 
ipsius  fundamenta  subvertat. 

2°.  Ut  haec  sit  omnibus  patens,  ita  ut  nemo  ejus  exis- 
tentiam  in  dubium  vocare  queat. 

3°.  Ut  nullum  aliud  sit  medium  huic  finem  imponendi ; 
quia  secus  insurrectio  in  principem  foret  supervacanea  ac 
maxima  damna  societati  afferet. 

4°.  Ut  sit  rationabilis  spes  felicis  exitus  ;  secus  enim 
medium  esset  ad  finem  ineptum,  non  esset  nisi  mera  vindic- 
ta,  et  malis  majoribus  societas  affligeretur,  eo  quod  prin- 
ceps  ad  magis  saeviendum  contra  populum  induceretur.* 

Prasterea,  incommoda  quae  objiciuntur  contra  hanc  sen- 
tentiam  ex  ea  non  proveniunt. 

Nam  1°.  Non  requiritur  sententia  juridica  ad  litem  di- 
rimendam,  eo  quod  factum  omnibus  evidens  nulla  egeat 
probatione. 

2°.  Subditi  in  hoc  casu  non  ordinant  supremum  socie- 
tatis  ordinatorem,  sed  sese  defendunt  contra  socialis  ordi- 
nis  subversorem,  et  incolumitati  societatis  student. 

3°.  Jus  decernendi,  cuinam  deferenda  sit  auctoritas, 
vel  a  lege  vel  a  consuetudine  determinatur  ;  si  vero  nihil 
ejusmodi  determinatum  sit,  tunc  pertinet  ad  eos  qui  per 
facta  antecedentia  aut  ex  natura  rei,  jus  habent  repr^- 
sentandi  societatem. 

4°.  Etsi  princeps  non  teneat  principatum  ab  electione, 
tamen  necesse  est  dicere  illum  munere  principis  fungi  ut 
ordinem  socialem  servet,  non  vero  ut  eum  destruat,  ac 
proinde  quotiescumque  ipse  id  neque  facit  neque  facere 
vult,  pravamque  voluntatem  suam  per  habitualem  tyran- 
nidem  manifestat,  juri  suo  renuntiasse  dicendus  est. 

5°.  In  casu  praesenti  non  est  supponendum  principa- 
tum  esse  populo  essentialem,  sed  admittendum  est  popu- 
lum  in  casu  necessitatis  facultatem  habere  proprix  con- 
servationi  consulendi. 

6\  Etsi  princeps  qui  nationem  catholicam  cogere  vel- 
let  ad  apostasiam,  principatum  jure  amitteret,  quia  socie- 
tatis  hujus  fundamenta  penitus  subverteret,  non  ideo  licet 
Catholicis  rebellare  contra  persecutores,  quando  natio  ipsa 
nondum  socialiter  amplexa  est  religionem  catholicam. 

•  In  pcriodicis  scriptis  cdilis  Romae.  nominc  OV/VM  Cattolica  (Scric  v.  vol.  viii. 
pag.  281,  haec  eadcm  «^nlcntia  defcnditiir. 

Etenim  in  hoc  casu  pessime  quidem  ageret  princeps 
opprimendo  Catholicos,  sed  tamen  hoc  malum  non  in- 
tenderet  ut  mahmi  sociale,  sed  ut  malum  aliquorum  indi- 
viduorum.  Hinc  primis  Christianis  Hcitum  non  erat  re- 
bellare  contra  persecutores,  etsi  id  saepe  cum  bona  spe 
feHcis  exitus  facere  potuissent.  TaHs  est  constans  sanc- 
torum  Patrum  doctrina. 

Addunt  hi  auctores  testimonia  tum  Suaresii  tum  Bel- 
larmini. 

Suarez,  £>efens.  Fidei^  Hb.  iii.  cap.  iii.  :  "  Si  rex  justam 
suam  potestatem  in  tyrannidem  verteret,  illa  in  manifes- 
tam  civitatis  perniciem  abutendo,  posset  populus  naturaH 
potestate  ad  se  defendendum  uti  :  hac  enim  nunquam  se 
privavit."  {£)isput.  13,  De  Belio,  Sect.  6.)  Tota  respub- 
Hca  potest  beHo  insurgere  contra  tyrannum,  neque  tunc 
excitatur  proprie  seditio  (hoc  siquidem  nomen  in  malam 
partem  sumi  consuevit).  Ratio  est,  quia  tunc  tota  res- 
pubHca  superior  est  rege  :  nam  cum  ipsa  dederit  iUi  po- 
testatem,  ea  conditione  dedisse  censetur  ut  poHtice,  non 
tyrannice  regeret,  aHas  ab  ipsa  posset  deponi.  Est  ta- 
men  observandum,  ut  iHe  vere  et  manifeste  tyrannice 
agat,  concurrantque  aHae  conditiones  ad  honestatem  beHi 
posit3e. 

BeHarminus  eadem  habet  in  opere  De  Romano  Pontifice. 

Haec  ultima  sententia,  quamvis  theoretice  defendi  posset, 
vix  ac  ne  vix  quidem  in  praxim  reduci  potest.  Impossi- 
bile  enim  est  exercere  tyrannidem  in  nationem  civiH  cul-" 
tura  fruentem,  nisi  magna  popuH  pars  in  eam  consentiat, 
tyrannumque  in  ea  exercenda  adjuvet.  Cum  autem  ty- 
rannus  et  de  copiis  miHtaribus  disponat,  atque  habenas  gu- 
bernii  manu  teneat,  nuHa  potest  esse  oppressis  spes  feHcis 
exitus,  nisi  ad  secretas  conspirationes  atque  aHa  media  a 
lege  moraH  vetita  recursum  habeant.  Praeterea,  perdiffi- 
cile,  ne  dicam  impossibile,  erit  judiciumx  evidens  ferri  de 

existentia  ejusmodi  tyrannidis  qiux  ipsa  fundamenta  so- 
cietatis  evcrtat.  Tyrannis  ergo  ubi  existit  habenda  est 
ut  })unitio  a  Deo  populo  inflicta  propter  ejus  iniquitatem, 
atque  patienti  animo  ferenda  sicuti  et  alia  hujus  mundi 
mala.  Nulla  fit  possibilitas  tyrannidis  si  tota  natio  legi 
Dei  subjecta  est,  quia  qui  tyrannidem  exercere  vellet, 
nullos  adjutores  inveniret,  et  solus  contra  totam  nationcm 
saevire  non  potest.  Nostris  temporibus  gubernia  plurima, 
opem  ferente  parte  ipsius  nationis,  per  leges  iniquas  reli- 
gionem  catholicam  opprimunt.  Catholicis  nullum  aliud 
remedium  superest  nisi  ut  nihil  negligant,  qtiod  legitime 
fieri  possit,  ut  justitia  eis  reddatur,  atque  ut  legibus  ini- 
quis  contra  religionem  latis  non  obtemperent.  Talis  re- 
sistentia  passiva  tandem  ipsos  Romanos  Imperatores  co- 
egit  ut  arma  deponerent,  et  ea  etiam  nunc  temporis  perse- 
cutores  modernos  superabit.  Omnis  armata  resistentia 
non  praeberet  nisi  novos  praetextus  ad  s^viendum  in  Ca- 
tholicos,  non  jam  quia  fidei  firmiter  adhaerent,  sed  quia 
contra  ordinem  socialem  insuro-unt. 


CAP.  VI. 

DE    USURPATIONE    SUPREMyE    AUCTORITATIS. 

§  28.  Usurpator  vocatur  ille  qui  injuste,  per  fraudem 
sive  per  violentiam,  suprema  auctoritate  potitus  est. 

Gubernium  ipsius  vocari  solet  ^if///;^;-;////;;/  de  facto,  ut  a 
guberriio  de  Jure,  quod  a  legitimo  possessore  exercetur, 
distinguatur. 

Propositio  XVII.  Licet  populo  usukpatorem  in- 
justum  a  possessione  suprem.^  auctoritatis  depel- 
lere,  quotiescumque  adest  ration  a  p,ilis  spes  felicis 

EXITUS. 

Probatur.     Usurpator  nulkim  jus  habet  ad  auctorita- 

tem  quam  ipse  usurpavit.  Ergo  populus  eum  expellendo, 
nullum  ipsius  jus  violat.  Imo,  restaurando  legitimum 
auctoritatis  possessorem,  ordinem  socialem  ab  usurpatore 
violatum  iterum  restaurat.  Ergo  licitum  est  populo  usur- 
patorem  expellere.  Debet  tamen  esse  spes  felicis  exitus  ; 
quia  licitum  non  est  id  quod  societati  damnum  affert  majus 
malo  ad  quod  tollendum  adhibetur.  Hoc  autem  locum 
haberet  si  non  esset  spes  rationabilis  felicis  exitus  ;  nam 
incassum  plurimorum  civium  sanguis  effunderetur,  et 
usurpator  inde  magis  saeviret. 

In  gubernio  de  facto  variae  oriuntur  relationes  inter 
auctoritatis  illegitimum  possessorem  et  cives. 

1°.  Usurpator,  quia  de  facto,  quamvis  illegitime,  possi- 
det  supremam  auctoritatem,  ea  uti  debet  in  bonum  com- 
mune  societatis  ;  et  cives,  in  omnibus  quae  ad  ordinem 
civilem  spectant,  ei  obedientiam  praestare  debent.  So- 
cietas  enim  sine  auctoritate  esse  non  potest  ;  ea  autem  de 
facto  in  manu  usurpatoris  est.  Ergo  cives,  quia  non  pos- 
sunt  velle  turbationem  ordinis  civilis,  ei  obedire  tenentur 
qui  solus  hic  et  nunc  eos  ad  hunc  finem  dirigere  potest. 
Obedientia  non  praestatur  directe  ipsi  usurpatori,  sed 
auctoritati  supremae,  cujus  usurpator  potitus  est.  Neque 
per  hoc  usurpator  evadit  legitimus  superior,  quia  jus  quod 
exercet  non  est  jus  personale  sed  jus  reale,  id  est,  jus  an- 
nexum  supremae  auctoritati,  non  vero  jus  pertinens  ad 
personam  usurpatoris.  Socii  ergo  possunt  adjuvare  usur- 
patorem  in  iis  omnibus  quae  ad  ordinem  civilem  spectant.* 

*  Pius  VII.,  in  Instructione  data  22  Maii,  1807,  suis  subditis,  tempore  usurpa- 
tionis  Romanse  ditionis,  dcclarat  illicita  esse  juramenta  illimitata  usurpatori  prae- 
stita,  quia  ista  juramenta  juri  legitimi  principis  essent  contraria  ;  juramenta  vero 
quae  cives  solum  obligantad  obedientiam  passivam  quod  spectat  agnitionem  gu- 
bernii  de  facto,  praestari  posse.  Prohibet  ipse  ne  quis  ab  usurpatore  acceptet  officia 
publica  quibus  ipsa  usurpatio  agnosceretur,  sed  concedit  ut  acceptentur  alia  officia 
quae  talem  agnitionem  non  involverent.  Denique  vetuit  Episcopis  aliisque  eccle- 
siarum  rectoribus  ne  hymnum  Ambrosianum  solemniter  cantarent  pro  inaugura- 
tione  novi  gubemii. 

In  casu  belli  quo  ab  extera  natione  jura  societatis  im- 
petuntur,  possunt  et  debent  cives  activam  cooperationem 
prcestare  usurpatori  ad  invasionem  repellendam  ;  (juia 
haec  cooperatio  non  tendit  per  se  in  bonum  usurpatoris, 
sed  in  bonum  ipsius  societatis. 

2°.  Quoad  ordinem  politicum,  seu  ipsum  jus  ad  supre- 
mam  auctoritatem,  usurpator  omni  caret  jure.  Non  de- 
bent  ergo  socii  ei  auxilium  ferre  ut  in  sua  usurpatione 
permaneat.  Legitimus  princeps,  cum  actu  non  possideat 
supremam  auctoritatem,  non  potest  a  subditis  civilem 
exigere  obedientiam,  sed  cum  jus  ad  auctoritatem  habeat, 
potest  ipse  exigere  a  subditis  ut  ipsum  adjuvent  ad  hanc 
auctoritatem  recuperandam,  dummodo  hcec  tentamina 
majus  societatis  damnum  minime  progignant.  Si  enim 
impossibile  esset  usurpatorem  expellere,  aut  si  nulla  spes 
felicis  exitus  affulgeret,  deberet  legitimus  princeps  aut 
jure  suo  cedere,  aut  ejus  vindicationem  in  tempus  magis 
propitium  differre.  Narn  jus  principis  est  ut  socios  feli- 
ces  reddat,  non  vero  eos  in  majores  calamitates  projiciat. 

3°.  Quando  nulla  jam  remanet  principi  legitima  spes 
jura  sua  sibi  vindicandi,  cessat  etiam  in  subditis  obHgatio 
fidehtatis  erga  ipsum,  et  populus  tunc  potest  vel  impHcite 
vel  expHcite  consentire  in  usurpatoris  possessionem  ; 
quia  cum  princeps  legitimus  non  possit  exigere  subdito- 
rum  infelicitatem  ut  suum  sibi  jus  servet,  ipsi  subditi 
omni  erga  eum  obHgatione  soluti  sunt. 

Si  populus  passive  se  habet,  usurpator  nunquam  legiti- 
mam  potestatem  acquirit.  Ejus  tamen  successores  pro- 
gressu  temporis  praescribere  possunt.  Quantum  temporis 
ad  praescribendum  requiratur,  determinari  non  potest  ; 
dependet  enim  hoc  a  variis  circumstantiis,  quae  non  ad 
jus  naturale  sed  ad  liistoriam  pertinent.  Hanc  autem 
proescriptionem  fieri  debere,  patet  ex  eo  quod  societas 
non    possit    semper   in    statu    quodam    violento   manere. 

Quamdiu  autem  gubernium  non  est  de  jure,  sed  solum- 
modo  de  facto,  societas  non  in  suo  normali,  sed  in  vio- 
lento  potius  statu  versatur.  Praeterea,  quo  magis  progre- 
ditur  tempus,  eo  magis  decrescit  jus  haeredum  legitimi 
principis  ;  quia  crescit  impossibilitas  eos  in  jura  paterna 
restituendi  absque  praejudicio  societatis.  Debet  ergo 
venire  tempus  quo  jura  eorum  totaliter  cessent.  Ast, 
probe  notandum  est  eam  praescriptionem  non  oriri  ex 
praeterita  injustitia,  sed  ex  eo  quod  ad  pacem  et  tran- 
quillitatem  societatis  requiratur. 

4°.  Quando  aliqua  natio  in  bello  quod  injuste  alicui 
nationi  intulit,  superata  est,  et  natio  victrix  ei  adimit  po- 
liticam  independentiam,  ut  eam  ob  injustam  aggressionem 
puniat  et  sese  tutam  reddat  contra  futuras  aggressiones 
(quod  in  casu  necessitatis  licite  fieri  potest),  non  licet 
nationi  victse  rebellare  quamdiu  ipsa  a  natione  victrice 
tyrannice  non  regitur,  id  est,  quamdiu  ei  jura  civilia  et 
civilis  libertas  non  adimuntur.  Multo  minus  id  licebit  si 
libere  aliqua  natio  alteri  se  subjecit,  aut  legitimus  prin- 
ceps,  approbante  et  consentiente  natione,  principi  alteri 
jus  suum  cessit. 


CAP.  VII. 

DE    IMPERII    TRANSLATIONE. 

§  29.  Cum  societas  existerenequeat  absque  auctoritate, 
patet  eam  non  perire  per  mortem  aut  abdicationem  sub- 
jecti  quod  auctoritatis  possessionem  habebat.  In  una- 
quaque  societate  leges  et  consuetudines  determinant,  qua 
ratione  novum  subjectum  auctoritatis  constituatur.  Du- 
plici  autem  praesertim  modo  hoc  subjectum  determinari 
potest  :    electione    nempe    aut   haereditaria    successione. 

Quando  pcr  electioneni  hcec  determinatio  fit,  summa 
auctoritas  post  mortem  aut  abdicationem  rectoris  societa- 
tis  ad  tempus  revertitur  vel  ad  totam  communitatem  ci- 
vium  qui  jus  reprcesentandi  societatem  habent,  vel  ad  par- 
tem  aliquam  determinatam  communitatis,  v.g.,  ad  ccetum 
nobilium,  aut  ad  corpus  aliquod  electorale,  juxta  diversos 
mores  uniuscujusque  nationis.  Qui  jus  habent  eligendi 
principem,  aut  ipsi  auctoritate  suprema  potiuntur  et  so- 
lummodo  alicui  subjecto  ejus  exercitium  delegant,  aut  jus 
tantum  habent  designandi  successorem.  In  primo  casu 
possunt  electores  quascumque  conditiones  apponere, 
principum  auctoritatem  plus  minusve  h'mitare,  ipsamque 
imperii  constitutionem  mutare.  In  secundo  autem  casu 
nihil  eorum  electoribus  licet,  nam  cum  non  habeant  jus 
ad  auctoritatem  supremam,  non  possunt  ipsi  actum  supre- 
mae  auctoritatis  exercere  praeter  successoris  designationem. 
Alius  modus  determinandi  successorem  est  haereditaria 
successio.  Jus  autem  transferri  posse  per  hsereditatem 
patet.  Nam  i"^.  Jus  societatis  ordinandae  potest  esse  an- 
nexum  possessioni  aHcujus  territorii  (§  13).  Eo  in  casu 
qui  hceres  est  patrimonii,  hceres  etiam  est  juris  annexi. 
Hoc  locum  habere  potest  in  monarchia  et  etiam  in  ali- 
quibus  polyarchiis,  ut  in  aristocratia  aut  monarchia  re- 
prcesentativa  seu  constitutionali.  2"^.  Potest  populus 
velle  ut  jus  ordinandi  societatem  per  hcereditariam  suc- 
cessionem  determinetur,  quia  electionis  via  potest  sa^pe 
majoribus  periculis  esse  obnoxia  quam  via  haereditarias 
successionis  ;  saepe  enim  turbas  et  bella  civiHa  causat. 
Praeterea,  ubi  admittitur  haereditaria  successio,  non  magis 
timendum  est  ne  pravi  et  imbeciHes  homines  auctoritate 
suprema  potiantur  quam  ul)i  principes  electione  determi- 
nantur.  Qui  enim  designati  sunt  ad  principatum,  speciaH 
ratione  jam  ab  ipsa  infantia  educantur  ut  bene  suo  mu- 
njre  fungi  possint  ;  e  contrario,  factiones  saepe  reipubHcae 

imponunt  pessimos  rectores,  ut  experientia  patet.  Quod 
si  qui  ius  succedendi  habet  prorsus  incapax  est  regen- 
di  societatem,  leges  uniuscujusque  nationis  determinant 
quisnam  regnum  nomine  principis  administrare  debeat. 

Si  quando  dubium  sit  quisnam  jus  succedendi  possi- 
deat,  pluresque  illud  sibi  vindicare  conentur,  lis  determi- 
nanda  est  eo  modo  quem  vel  leges  ipsius  nationis  vel 
consuetudo  sanxerunt.  Quod  si  hoc  modo  lis  componi 
non  posset,  nationi  ipsi  competeret  jus  sehgendi  inter  con- 
tendentes  ;  quia,  cum  jura  singulorum  dubia  sint,  natio 
neminem  eorum  ut  principem  agnoscere  tenetur  ;  cum 
tamen  non  possit  esse  absque  supremo  gubernatore,  ad 
ipsam  spectat  determinare  quisnam  eam  regere  debeat. 

Absurdum  est  principium  quod  urgent  adversarii,  eum 
debei^e  regere  societatem  qui  melius  eain  guberiiare  possit. 
Aptitudo  major  majus  jus  praebet  eligibilitatis^  ubi  qui 
gubernare  debeat  ehgendus  est ;  ubi  autem  princeps  eh- 
gendus  non  est,  haec  aptitudo  major  nuhum  jus  tribuit  ; 
possessio  supremae  auctoritatis  non  debet  ex  sola  consi- 
deratione  boni  pubhci  determinari,  sed  ex  juribus  quse  ex 
factis  antecedentibus  resultant.  Si  enim  ex  hac  sola  con- 
sideratione  jura  omnia  penderent,  societas  etiam  jus  ha- 
beret  invadendi  jura  privatorum,  quotiescumque  judica- 
ret  hoc  sibi  utile  fore.  Deinde,  in  societate  domestica 
pater  non  semper  esset  superior,  quia  accidere  potest  ut 
vel  muher  vel  ahquis  fihorum  patrefamihas  sit  mehor  et 
prudentior.  Impossibile  tandem  esset  invenire  qui  rem- 
pubhcam  regeret,  quia  quis  omnium  civium  mehor  sit  et 
prudentior,  determinari  non  potest. 

LIBER    11. 

DE    ORGAXISMO    SOCIALI. 


CAP.  I. 

DE    CONSTITUTIONE    SOCIETATIS. 

§  30.  Per  constitutionem  societatis  intelligi  possiint 
principia  generalia  juris  quce  ex  ipsa  lege  naturali  fluunt, 
et  ea  jura  quce  ex  factis  concretis  a  quibus  societas  origi- 
nem  duxit  procedunt,  quceque  varias  relationes  inter  prin- 
cipem  et  subditos  determinant.  Haec  constitutio  est  con- 
stitutio  proprie  dicta.  Intelligi  etiam  potest  per  constitu- 
tionem  instrumentum  aliquod  scripto  consignatum,  in 
quo  limitantur  jura  eorum  qui  societati  praesunt,  deter- 
minantur(|ue  plura  jura  politica  sociorum.  Ea  vocari 
potest  constitutio  scripta. 

PrOPOSITIO  XVIII.  SOCIETAS  CIVILIS  NUNQUAM  ESSE 
POTEST  ABSQUE  ULLA  CONSTITUTIONE  ;  SCRIPTA  VERO 
CONSTITUTIO    NON    EST    NECESSARIA. 

Probatur.  Sunt  multse  relationes  necessaria^  qua^  ab 
ipsa  natura  rei  inter  homines  in  societate  positos  oriuntur. 
Ergo  etiam  habentur  multa  jura  et  obligationes  quibus 
homines  in  societate  degentes  mutuo  devinciuntur,  quce- 
que  a  voluntate  humana  sunt  inde])endcntia.  Ergo  non 
potest  existere  societas  quin  habeantur  leges  qucxdam 
generales,  omnibus  societatibus,  qua^cumque  sit  earum 
forma  regiminis,  communes.  Praeterea,  omnis  socictas 
in  concreto  oritur  a  facto  mere  humano,  quod  juxta 
naturae  suae  diversitatem  varias  causat  inter  socios  rela- 
tiones,  unde  varia  jura  et  obligationes  enascuntur.     Hinc, 

ex  hoc  duplici  fonte  fluunt  leges  fundamentales  societatis, 
aut  ipsius  constitutio  civilis.  Praeterea,  homines  non  in- 
grediuniur  societatem  in  abstracto,  sed  in  concreto  cum 
omnibus  suis  notis  individuantibus.  Imo,  non  solum 
individua,  sed  familiae  praecipue  constituunt  societatem 
civilem.  Istae  autem  familiae  habent  varia  jura  tum  na- 
turaUa  tum  acquisita,  quibus  societatem  ingrediendo  non 
privantur.  Unde  oriuntur  qusedam  jura  et  obligationes, 
quae  pro  diversitate  circumstantiarum  varia  sunt  apud 
varias  nationes.  Ergo  omnis  societas  habet  quamdam 
constitutionem  proprie  dictam,  seu  leges  omnino  funda- 
mentales  quse  ipsam  societatis  individuam  naturam  con- 
stituunt. 

Constitutio  vero  scripta  non  est  societati  necessaria. 
Nam  1°.  Multae  societates  sine  tali  constitutione  floru- 
erunt,  et  constitutiones  quae  nunc  habentur  in  pluribus 
societatibus,  recentioris  sunt  originis.  2°.  Monarchia 
proprie  dicta  est  forma  regiminis  legitima.  3°.  Sine 
constitutione  hac  scripta  potest  societas  finem  proprium 
consequi. 

CoROLLARiA.  1°.  Ergo  pcssime  agunt  qui  societatis 
ordinem  perturbant  rebellionesque  excitant,  ut  constitu- 
tio  scripta  obtineatur. 

2°.  In  formatione  constitutionis  scriptae,  nihil  statuere 
licet  quod  sit  contra  jura  naturalia  aut  praeexistentia 
sociorum  ;  quia  constitutio  scripta  non  potest  esse  justa 
nisi  in  constitutione  vera  societatis  fundetur. 


CAP.  II. 

DE    AUCTORITATE    MINORUM    CONSORTIORUM. 

§  31.    PrOPOSITIO     XIX.      AUCTORITAS    SUPREMA    NON 
HABET    JUS   DESTRUENDI    MINORA    CONSORTIA  QU.E  EXTI- 

TERE  ANTE  FORMATIONEM  SOCIETATIS  CIVILIS,  AUT  QU.E, 
SOCIETATE  JAM  CONSTITUTA,  SOCII  LICITE  EFFORMARE 
POSSUNT  ;  NEQUE  POTEST  IPSA  SESE  INGERERE  IN  EORUM 
INTERNAM  ADMIXISTRATIONEM  ;  POTEST  TAMEN  EA  OR- 
DINARE    AD    BONUM    TOTIUS    SOCIETATIS. 

Probatur.  i°.  Societatis  auctoritas  civium  jura  pro- 
tegere  debet.  Atqui,  si  destrueret  societates  minores 
quce  ante  societatis  civilis  formationem  extiterunt,  jura 
civium  non  protegeret.  Nam  societates  minores  ideo 
convenerunt  ad  majorem  societatem  formandam,  ut  me- 
lius  suos  fines  particulares  assequerentur.  Ergo  jus  ad 
existentiam  habent,  et  auctoritas  suprema  eas  destruere 
non  potest,  quin  jura  civium  et  societatum  minorum 
violet. 

2°.  Auctoritas  suprema  non  potest  jura  naturalia  civium 
de  medio  tollere.  Atqui  cives  habent  jus  naturale  for- 
mandi  minora  consortia,  dummodo  eorum  finis  particu- 
laris  non  sit  contrarius  fini  generali  totius  societatis  civih's. 
Etenim,  ex  una  parte,  non  potest  auctoritas  suprema  per 
semetipsam  unicuique  civi  media  necessaria  ad  fines  suos 
particulares  assequendos  subministrare  ;  ex  ahera  vero 
parte,  ista  minora  consortia  sunt  valde  utiha,  imo  quo- 
dammodo  necessaria,  quia  saepe  concursus  phirium  ad 
hunc  finem  requiritur.  Ergo  ista  minora  consortia  a 
sociis  formari  possunt,  dummodo  eorum  finis  non  sit  fini 
societatis  civihs  contrarius.  Ergo  auctoritas  suprema  so- 
ci^etatis  ea  impedire  non  potest. 

3°.  Non  potest  auctoritas  suprema  sese  ingerere  in  inter- 
nam  horum  consortiorum  administrationem.  Nam  omnis 
societas  requirit  ut  per  propriam  auctoritatem  ad  finem 
proprium  dirigatur.  Omnis  enim  societas  propriam  suam 
operationem  habet  ab  auctoritate  sua.  Ergo,  destructa 
auctoritate  societatis,  ipsa  societas  existere  desinit,  quia 
propria  sua  actione  privatur.    Atqui  si  auctoritas  suprema 

sese  intromitteret  in  societatum  minorum  administrati- 
onem  internam,  auctoritatem  earum  destrueret ;  quia  eis 
adimeret  potestatem  dirigendi  socios  ad  finem  proprium, 
et  ipsa  auctoritas  suprema  hoc  jus  societatis  minoris  diri- 
gendse  assumeret.  Ergo  non  potest  auctoritas  suprema 
sese  in  internam  minorum  societatumi  administrationem 
ingerere. 

4°.  Auctoritas  debet  omnia  societatis  membra  ad  bo- 
num  commune  dirigere  et  ea  ordinare  eo  modo  ut  omnia 
conspirent  ad  bonum  totius  corporis  socialis  procurandum. 
Atqui  minores  societates  sunt  membra  societatis  civilis. 
Ergo  ad  supremam  auctoritatem  pertinet  jus  eas  minores 
societates  ad  bonum  commune  dirigendi.  Praeterea,  ha- 
bet  auctoritas  civilis  jus  puniendi  ea  delicta  quae  non 
solum  perturbant  ordinem  internum  minorum  societatum, 
sed  etiam  impetunt  ordinem  publicum  socialem  ;  quia 
custodia  hujus  ordinis  ad  ipsam  spectat. 

CoROLLARiA..  i'\  Ergo  administratio  interna  familiae 
non  spectat  ad  auctoritatem  civilem  ;  quia  societas  domes- 
tica  anterior  est  formationi  societatis  civilis  ;  et  familia 
societatem  civilem  ineundo,  jura  sua  non  amisit. 

2°.  Pessime  agunt  gubernia  quae  sese  intromittunt  in 
administrationem  bonorum  quae  ad  familias  religiosas,  aut 
ad  fundationes  pias,  quarum  administratio  societatibus 
particularibus  propria  est,  pertinent.  Potest  quidem  so- 
cietas  civilis  reprimere  abusus  qui  notorii  sunt  atque 
jura  certa  aliorum  civium  Isedunt  aut  ordinem  civilem 
perturbant ;  verum  aliud  est  abusum  reprimere,  aliud 
societates  has  convellere. 

3°.  Hinc  non  licet  auctoritati  civili  ordines  religiosos 
supprimere  eorumque  proprietates  in  publicum  addicere. 
Quippe  istse  consociationes,  cum  fmi  societatis  civilis  non 
obstent,  licite  a  civibus  formari  possunt  ;  et  societas  civilis, 
etsi  eis  non  concedat  specialia  privilegia,  debet  eis  tamen 

omnia  ea  jura  tribucre  quce  sociis  in  civili  societate  positis 
competunt. 

4°.  Hinc  multo  minus  poterit  societas  civilis  sese  im- 
miscere  societatis  ecclesiasticie  negotiis  ;  quia  Ecclesia 
est  omnino  a  societate  civili  independens,  ut  fusius  dein- 
ceps  demonstrabitur. 

Prixcipia  ad  solvexdas  difficultates.  •  1°.  Socie- 
tatis  civilis  est  ordinare  ea  quee  ad  finem  societatis  civilis 
necessaria  sunt,  sed  solummodo  quatenus  ordo  socialis  id 
exigit,  non  vero  aliter.  Potest  auctoritas  suprema  minores 
societates  ordinare  ad  finem  communem  totius  societatis, 
sed  ad  finem  particularem  a  propria  auctoritate  dirigendae 
sunt. 

2°.  Societates  minores  quae  a  civili  societate  formantur, 
ab  ea  ordinabiles  sunt  ad  finem  particularem  ;  quia  ipse 
ab  auctoritate  sociali  omnino  dependent. 

3°.  Cejitralisatio  aliqua  necessaria  est,  quia  auctoritas 
civilis  una  sit  necesse  est.  Sed  haec  non  debet  consistere 
in  absorptione  omnium  potestatum,  sed  in  subordinatione 
minorum  auctoritatum  supremae  auctoritati,  quatenushoc 
ad  finem  generalem  societatis  civilis  consequendum  ne- 
cessarium  est.  Etenim  unitas  corporis  sociaHs  debet  esse 
unitas  organica,  non  vero  unitas  mechanica. 

§  32.  PrOPOSITIO  XX.  SOCIALIS  AUCTORITAS  POTEST 
PROHIBERE    SOCIETATES    SECRETAS. 

Probatur.  Societas  secreta  ea  dicitur,  in  qua  fmis 
particularis  ad  quem  assequendum  socii  sese  uniuht, 
secretus  est,  et  propterea  media  omnia  aut  fere  omnia 
pariter  secreta  manent.  Atqui  tales  societates  potest 
auctoritas  suprema  prohibere.  Etenim  sese  opponunt 
fini  generali  societatis  civilis.  Civilis  enim  societatis 
est  omnia  minora  consortia  ad  fmem  totius  societatis' 
ordinare.     Atqui  societates  secretae,  hoc   ipso  quod  sunt 

secretae,  ab  auctoritate  sociali  ordinari  non  possunt. 
Ergo. 

Insuper,  societates  secretae  formant  societatem  quam- 
dam  omnino  independentem  in  societate  civili.  Ergo 
dividunt  societatem  civilem  ejusque  unitatem  et  efficaciam 
distrahunt.  Faciunt  societatem  a  societate  civili  omnino 
independentem,  quia  nullo  modo  eam  directioni  societatis 
subesse  patiuntur,  eo  quod  eorum  finis  secreto  tegatur. 
Hoc  multo  magis  accidit  si,  ut  fere  semper  usuvenit,  istse 
societates  sibi  arrogant  jus  puniendi  poena  mortis  eos  qui 
aut  secretum  produnt  aut  jussis  societatis  obedire  recu- 
sant. 

Principium  ad  solvendas  difficultates.  Ecclesia 
catholica  pariter  forraat  societatem  omnino  independen- 
tem  a  societate  civili,  sed  ejus  finis  secretus  non  est ; 
neque  est  societas  Ecclesiae  ejusdem  ordinis  ac  societas 
civilis,  ac  proinde  istae  societates  simul  coexistere  possunt. 
Societates  autem  secretse  formant  societatem  omnino  in- 
dependentem,  cujus  finis  et  ignotus  est,  et  tamen  nonnisi 
inter  fines  temporales  versatur.  Ac  proinde  nulla  est 
paritas  inter  istas  societates. 

§  2)Z'  Non  solum  adversantur  societates  secretae  fini 
societatis  civilis,  sed  in  se  etiam  pravae  sunt.  Obligant 
enim  eos  qui  ipsis  sese  adjungere  volunt,  ut  juramento 
promittant  non  solum  secretum  se  nunquam  revelaturos, 
sed  et  omnibus  viribus  conaturos  ad  finem  quem  illae  so- 
cietates  secretse  intendunt  procurandum,  antequam  sciant 
num  finis  ille  sit  licitus  necne.  Atqui  ejusmodi  agendi 
modus  est  in  se  malus  ;  quia  nemo  potest  sese  obhgare 
ad  praestanda  ea  quae,  an  recta  sint  necne,  ignorat.  Qui 
enim  talem  obligationem  suscipit,  aeque  paratum  se  osten- 
dit  ad  bonum  aut  ad  malum.  Jam  vero  qui  aeque  ad 
malum  ac  ad  bonum  peragendum  paratus  est,  hoc  ipso 

in  malum  tendit.  Ergo  nemo  obligationes  impositas  a 
societatibus  secretis  suscipere  potest,  ac  proinde  merito 
ab  Ecclesia  fuere  ill^  societates  proscript?e. 

Si  finis  alicujus  societatis  sit  omnino  notus,  mediaque 
generalia  quibus  utitur  pariter  manifesta  sint,  non  est 
consideranda  ut  secreta,  si  qucedam  particularia  media 
abscondat,  atque  sociis  imponat  obligationem  non  reve- 
landi  hasc  media  aliis,  dummodo  ii  qui  hanc  obligationem 
suscipiunt,  probe  cognoscant  nihil  mali  in  hisce  mediis 
contineri.  Nam  nulla  societas  tenetur  ad  manifestanda 
omnia  quae  ab  ea  peraguntur  ;  secus  enim  saepe  saepius 
a  finis  consecutione  impediretur.  Omnis  enim  societas, 
quaecumque  illa  sit,  quaedam  secreta  habet,  quae  manifes- 
tare  opportunum  minime  est. 


CAP.  III. 

DE    POTESTATE    LEGISLATIVA. 

§  34.  Ad  potestatem  supremam  tres  spectant  potestates, 
quae  omnino  necessariae  sunt  ad  societatis  civilis  ordinem 
servandum  :  legislativa,  judiciaria,  et  exsecutiva.  De  sin- 
gulis  seorsum  agendum  est. 

In  superioribus  verba  jam  fecimus  de  lege  deque  ejus 
proprietatibus  ac  obligatione  ;  unde  de  his  tractare  hoc 
in  loco  non  est  necesse. 

§  35.  Propositio    XXI.     Ad   auctoritatem  supre- 

MAM  SPECTAT   POTESTAS    LEGISLATIVA. 

Probatur.  Ad  auctoritatem  supremam  spectat  ordi- 
nare  societatem,  illamque  per  media  convenicntia  ad  finem 
dirigere.  Ut  autem  auctoritas  socialis  hoc  efficere  pos- 
sit,  necesse  est  ut  nonnullos  actus  sociis  moraliter  neces- 

sarios  faciat,  seu  ut  legem  eis  imponat.  Etenim,  sine 
legibus  impossibile  est  efficere  ut  omnes  socii  communi 
voluntatum  consensu  ad  eumdem  finem  communibus 
mediis  obtinendum  conspirent ;  quia  neque  lex  naturalis, 
neque  lex  divina  positiva  omnia  media  determinavit,  qui- 
bus  civilis  societas  finem  suum  assequi  debeat.  Atqui 
soli  auctoritati  supremae  competit  jus  ordinandi  societa- 
tem.  Ergo  soli  auctoritati  supremae  competit  legum 
ferendarum  potestas,  sive  societatis  forma  sit  monarchica 
sive  polyarchica. 

§  36.  PrOPOSITIO  XXII.  AUCTORITAS  SUPREMA,  GE- 
NERATIM  LOQUENDO,  NIHIL  STATUERE  POTEST  QUOD  SIT 
LEGIBUS    FUNDAMENTALIBUS    SOCIETATIS    CONTRARIUM. 

Probatur.  Leges  fundamentales  societatis  sunt  vel 
ipsa  principia  generalia  legis  naturalis  societati  civili  ap- 
plicata,  vel  jura  quae  ex  ipso  facto  concreto,  quod  socie- 
tati  originem  debit,  oriuntur  (§  29).  Atqui  istae  leges  et 
ista  jura  violari  non  possunt  absque  summa  injustitia,  eo 
quod  independentia  sint  ab  auctoritate  civili.  Ergo  auc- 
toritas  suprema,  generatim  loquendo,  nihil  eis  contrarium 
statuere  valet. 

1°.  Hinc  sequitur  reges  non  esse  exleges  ;  etsi  enim 
absoluta  gaudeant  potestate,  non  possunt  tamen  ipsi  quid- 
quam  contra  leges  fundamentales  statuere. 

2°.  Majoritas  in  polyarchia  nullum  jus  habet  statuendi 
leges  contra  naturalem  legem  aut  contra  jura  individu- 
orum,  quse  cum  societatis  juribus  non  veniunt  in  colH- 
sionem.  Ea  autem  jura  quae  in  collisionem  veniunt  cum 
juribus  societatis,  determinanda  sunt  juxta  regulas  jam 
datas  (Part.  III.  Lib.  I.  §  3). 

3"^.  Salus  popiili  suprema  lex  esto^  est  adagium  quod 
veritati  conforme  est,  quodque  tamen,  ni  recte  intelligatur, 
multis  abusibus  obnoxiuiii  est,  eoque  abusi  sunt  reges  et 


De  OrganisDio  Sociali,  267 

factiones  in  republica  ad  tyrannidem  exercendam.  Me- 
dia  quo^  absoliitc  necessaria  sunt  ad  ordinem  civileui  cus- 
todiendum,  semper  adiiiberi  possunt  ;  quia  Deus  vult 
ut  ordo  socialis  custodiatur,  ac  proinde  ut  adhibeantur 
media  ad  hunc  finem  absolute  necessaria.  Hinc  si  socie- 
tatis  civilis  existentia  revera  periclitetur,  nisi  ab  auctori- 
tate  suprema  statuatur  aliciuid  quod  sit  contrarium  alicui 
legi  fundamentali,  ex  numero  earum  qua^  oriuntur  ex 
facto  concreto  quod  societati  originem  dedit,  id  fieri 
p  'sse  evidens  est  ;  neque  hoc  statuendo  auctoritas  injus- 
titiam  committit.  In  tali  casu  jura  civium  quae  cum  jure 
totius  societatis  in  collisionem  veniunt,  suspensa  manent 
toto  tempore  quo  perdurat  dicta  necessitas.  Si  vero 
.  non  habetur  talis  necessitas,  non  licet  supremae  auctori- 
tati  violare  leges  fundamentales  imperii,  etsi  per  ejusmodi 
violationem  aliquod  emolumentum  obtineri  possit ;  quia 
auctoritatiS  est  jura  civium  protegere  atque  ordinem 
civilem  custodire.  Non  potest  autem  ordo  civilis  custo- 
diri,  si  civium  certa  jura  conculcantur  ;  quia  ordo  civilis 
non  fundatur  in  sola  utilitate,  sed  in  justitia. 

§  37.  PrOPOSITIO  XXIII.  FUXDAMENTUM  ET  NORMA 
LEGUM  CIVILIUM  DEBET  ESSE  JUSITTIA,  NON  VERO  MERA 
UTILITAS. 

Probatur.  Auctoritas  suprema  ita  leges  ferre  del)et 
ut  socios  ad  finem  ordinet.  Atqui  ordinatio  ad  finem 
importat  ut  serventur  relationes  quae  intercedent  inter 
membra  ipsius  societatis.  Has  ergo  relationes  auctoritas 
socialis  servare  tenetur.  Sed  hoc  est  justitiam  servare, 
quia  redditur  unicuique  quod  suum  est.  Ergo  in  legibus 
condendis  justitia  servanda  est  et  ut  norma  legum  ha- 
benda. 

Insuper,  norma  legum  civilium  debct  essc  una,  univer- 
salis,  certa  ct  omnibus  sufficientcr  nota.     Atqui  jubtitia 

est  talis  norma,  non  vero  utilitas.  Principium  enim  utili- 
tatis  vagum  est,  indeterminatum  atque  ab  hominum  opini- 
one  pendens  ;  utilitas  temporalis  saepe  legibus  justitiae 
adversatur.  Si  ergo  sola  utilitas  ut  norma  legum  civilium 
sumeretur,  jura  sociorum  tuta  non  essent,  et  homines 
finem  quem  societas  eis  procurare  debet,  assequi  non 
possent. 

Principia  ad  solvendas  difficultates.  i°.  In 
multis  casibus  leges  justitise  apertse  sunt  ;  in  his  casibus 
nihil  contra  eas  stabiliri  potest  a  suprema  auctoritate. 
Aliquando  autem  evenire  potest  ut  non  sit  clarum  quid 
justitiae  leges  requirant  ;  tunc  relinquitur  auctoritati  su- 
premae  libertas  decernendi  id  quod  societati  convenien- 
tius  judicat. 

2°.  Cum  finis  societatis  sit  socios  ad  bonum  commune 
dirigere,  evidens  est  leges  civiles  utilitatem  civium  respi- 
cere  debere.  Ast  aUud  est  dicere  leges  civiles  pro  objecto 
habere  utilitatem  veram  civium  ;  aliud,  eas  pro  sua  norma 
habere  solam  utilitatem. 

§  2,^.  PrOPOSITIO  XXIV.  SUBJECTUM  SUPREM^  AUC- 
TORITATIS,  QUANDO  AGIT  UT  MEMBRUM  SOCIETATIS,  LE- 
GIBUS  A  SE  CONDITIS  OBLIGATUR. 

Probatur.  Societas  est  vel  polyarchica  vel  monar- 
chica.  In  priori  societate  auctoritas  suprema  exercetur 
per  consensum  eorum  qui  hanc  auctoritatem  supremam 
possident.  Quotiescumque  ergo  non  exercent  hunc  ac- 
tum,  et  ut  simplices  cives  agunt,  legibus  per  consensum 
legalem  statutis  obligati  sunt.  Princeps  vero,  in  quo  tota 
suprema  residet  auctoritas,  agere  potest  vel  ut  legislator, 
i.e.,  ut  caput  totius  societatis  ;  vel  ut  membrum  societa- 
tis,  cujus  caput  est.  In  primo  casu  ipse  h'gari  non  potest 
nisi  a  vero  et  a  justitia,  quia  auctoritas,  cum  suprema  sit, 
nullos   alios   limites   admittere  potest/    Quando  vero   ut 

membriim  societatis  agit,  ipse  etiam  siiis  legibus  ligatus 
est.  Cum  enim  membra  societatis  non  habeant  unitatem 
in  sua  operatione  nisi  per  auctoritatem,  sic  etiam  princeps 
non  potest  ut  membrum  societatis  aliis  cooperari,  nisi 
quatenus  agit  conformiter  ad  ea  quae  lege  ipse  statuit. 
Ergo  et  princeps  ut  membrum  societatis  ligatur  ab  aucto- 
ritate  quam  ipse  possidet.  Si  enim  princeps  nulla  ratione 
huic  auctoritati  subjectus  esset,  oporteret  supponere  eum 
in  suis  actibus  privatis  extra  socialem  unitatem  versari, 
quod  absurdum  esse  nemo  non  videt. 

Principia  ad  solvexdas  difficultates.  i°.  Etsi 
princeps  exerceat  auctoritatem  per  actum  suae  voluntatis, 
ipsa  tamen  auctoritas  a  voluntate  principis  distinguenda 
est.  Auctoritas  enim  est  vis  moralis,  quae  voluntates  ci- 
vium  ligat ;  vis  autem  haec  moralis  distincta  est  a  volun- 
tate,  quia  ea  acquiri  potest  aut  amitti,  quin  ideo  voluntas 
hominis  pereat  aut  mutetur. 

2°.  Princeps,  proprie  loquendo,  non  semetipsum  obli- 
gat,  quia  omnis  obligatio  civium  fundatur  in  Deo,  qiii  est 
fons  et  origo  omnis  auctoritatis  civilis.  Princeps  obliga- 
tione  obstringitur  easondendi  leges  quas  fini  consequen- 
do  aptiores  judicat,  et  cum  ipse  ut  niembrum  societatis 
ad  eumdem  finem  consequendum  cooperari  debcat,  eas- 
dem  etiam  leges  servare  tenetur. 

3^.  Potest  princeps  inveniri  in  circumstantiis  in  quibus 
aut  necessarium  aut  opportunum  foret  etiam  aliis  dispen- 
sationem  concedere  ab  abqua  lege  servanda.  In  iis  casi- 
bus  princeps  hanc  venirm  sibi  ut  caeteris  dare  potest. 

4°.  Princeps,  cum  sit  suprema  auctoritate  insignitus,  a 
subditis  n '(lue  judicari  neque  puniri  potcst,  si  alicpiam 
leg  m  violat ;  ast  non  ideo  sequitur  eum  nulla  obli- 
gatione  obstrictum  esse,  nam  obligationis  origo  non 
desumitur  a  potestate  coercitiva  qua  gaudet  societas 
civilis. 


2/0  De  Societate  inter  Homines, 

§  39.  PrOPOSITIO  XXV.  POTEST  LEGISLATOR  STATU- 
ERE    LEGES    MERE    PCENALES. 

Probatur.  Lex  poenalis  ea  dicitur  quae  aliquid  aut 
vetat  aut  praescribit  sub  intimatione  poenae,  quin  proprie 
dictam  obligationem  imponat,  excepto  debito  mulctam 
solvendi,  si  ad  hanc  solvendam  a  judice  damnatus  fuerit 
praevaricator.  Tales  autem  leges  statuere  licet,  quia  ali- 
quando  sufficientes  esse  possunt  ad  finem  intentum. 
Ergo. 

Insuper,  auctoritatis  est  ordinare  sociorum  voluntates 
ad  finem  intentum  ;  ergo  potest  ipsa  etiam  ligare  volun- 
tates  sociorum  eo  modo  qui  sibi  melius  videtur  ad  finem 
inteutum  conducere,  dummodo  in  hoc  limites  suae  potes- 
tatis  non  excedat.  Si  ergo  auctoritas  suprema  voluntates 
sociornm  solummodo  ligat  ad  poenam  subeundam,  ad 
nihil  aliud  tenentur. 

Advertas  tamen  oportet  non  omnem  legem  quse  poenam 
transgressoribus  imponit,  esse  mere  poenalem.  Haec  enim 
poena  ut  sanctio  legi  civili  adjicitur ;  quia  sine  hac  sanc- 
tione  leges  civiles  perfectae  non  essent,  neque  ordo  so- 
cialis  custodiri  posset.  Hinc  ex  intentione  legislatoris 
aut  ex  communi  hominum  consuetudine  etiam  a  sapien- 
tibus  approbata  desumi  debet,  an  lex  sit  mere  poenalis 
necne.  Aliquando  ex  ipsa  natura  rei  apparet  legem  non 
esse  mere  poenalem.  Sic  lex  quae  vetat  actus  malos  in 
se,  aut  ea  quae  praescribit  actus  qui  sunt  omnino  neces- 
sarii  ad  ordinis  civilis  conservationem,  aut  ea  quae  leges 
justitiae  inter  cives  servandas  determinat,  nunquam  mere 
poenalis  esse  potest  ;  quia  talis  lex  semper  in  conscientia 
obligat. 

CAP.  IV. 

DE    POTESTATE    JUDICIARIA. 

§  40.  PrOPOSITIO  XXVI.  SOCIETATI  CIVILI  NECES- 
SARIA    EST  POTESTAS    JUDICIARIA. 

Probatur.  Potestas  judiciaria  est  potestas  auctorita- 
tive  declarandi  jura  civium  quae  in  controversiam  vocan- 
tur,  atque  investigandi  auctoritative  delicta  quorum  cives 
accusantur,  legesque  statutas  facto  probato  applicandi. 
Talis  potestasest  societati  civili  omnino  necessaria.  Saepe 
enim  cives  de  juribus  inter  se  decertant  ;  si  nuUa  habere- 
tur  potestas  auctoritative  declarandi  id  quod  justum  est, 
societatis  ordo  labefactaretur,  lites,  jurgia  et  caedes  essent 
sine  numero,  et  finis  eis  imponi  non  posset.  Aliquando 
cives  de  violato  ordine  accusantur  ;  hoc  factum  debet 
auctoritative  investigari,  ut  constet  de  culpabilitate  aut 
de  innocentia  accusati,  et,  si  delictum  commisit,  leges 
facto  probato  appHcentur  ;  secus  enim  ordo  sociaHs  con- 
servari  non  posset  nec  leges  exsecutioni  mandari.  Ergo 
potestas  judiciaria  societati  civili  necessaria  est. 

Haec  potestas  est  pars  supremse  auctoritatis  ;  nam  ad 
eam  pertinet  socios  ad  finem  societatis  civilis  dirigere. 
Atqui  socii  ad  finem  diriguntur,  non  soUim  per  leges  quae 
eis  imponuntur,  sed  etiam  per  juridicam  applicationem 
harum  legum  factis  particularibus,  seu  per  potestatem  ju- 
dicialem.  Ergo  potestas  judiciariaad  supremam  pertinet 
auctoritatem.  PrcXterea,  judicum  sententia  non  solum 
directiva  est,  sed  coactiva.  Si  enim  esset  solummodo  di- 
rectiva,  finem  ob  quem  data  est,  non  attingeret  ;  quia 
socii  non  tenerentur  sese  ei  subjicere.  Atqui  potestas 
coactiva  pertinet  ad  supremam  auctoritatem  ;  ergo  etiam 
potestas  judicialis. 

Neque  admitti  potest  tribunal  abquod  judicum  a  su- 

prema  societatis  auctoritate  prorsus  independens  ;  quia 
isti  judices  constituerent  imperium  independens  in  impe- 
rio,  auctoritatis  unitatem  dividerent,  ac  proinde  effica- 
ciam  minuerent  et  societatis  operationem  impedirent. 
Quod  si  in  guberniis  democraticis  hae  potestates  divisae 
sunt,  notandum  est  supremam  auctoritatem  non  residere 
in  una  persona  physica,  sed  in  populo,  qui  variis  coetibus 
partem  aliquam  hujus  supremae  auctoritatis  tribuit  exer- 
cendam  ;  ac  proinde  potestas  judiciaria  non  potest  dici 
a  suprema  auctoritate  separata.  Quamvis  potestas  judi- 
ciaria  sit  pars  supremae  auctoritatis,  tamen  necesse  est  ut 
in  recte  ordinata  societate,  etiam  in  ea  cui  praeest  mo- 
narcha,  a  supremae  auctoritatis  possessore  constituti  sint 
judices  qui,  etsi  ab  eo  dependeant,  in  exercitio  tamen  sui 
muneris  gaudeant  independentia,  ita  ut  libere  juxta  leges 
statutas  jus  unicuique  reddere  possint,  et  ut  eorum  sen- 
tentia  non  fiat  irrita  pro  principis  arbitrio,  sed  solummodo 
facta  causae  revisione  a  tribunali  superiore.  Imo,  in  cau- 
sis  civilibus  quas  habet  princeps  cum  aliis  civibus,  ne- 
cesse  est  ut  et  ipse  stet  judiciali  sententiae.  Secus  enim 
cives  non  regerentur  juxta  leges,  sed  arbitrarie,  quod 
omnino  nefas  est. 

^quum  est  ut  sociis  tribuatur  facultas  appellandi  de 
inferiori  tribunali  ad  supremum  aliquod  tribunal,  saltem 
in  causis  majoris  momenti ;  quia  sic  major  potest  cura 
adhiberi  in  investigandis  rationibus  et  factis  ab  utraque 
parte  contendentium  allegatis,  ac  proinde  justitiae  mehus 
consulitur.  Necesse  tamen  est  ut  a  sententia  supremi 
tribunalis  non  possit  appellari,  secus  ordo  nullus  esse 
posset  et  judiciaria  potestas  suo  effectu  careret. 

Quando  tribunal  fert  sententiam,  non  tenentur  cives 
actum  fidei  praestare  de  veritate  absoluta  illius  sententiae, 
omne  enim  humanum  tribunal  falHbile  est  ;  sed  debent 
sese  huic  sententiae  submittere,  quia  ad  tribunal  spectat 

auctoritative  declarare  quid  in  dubiis  propositis  justum 
et  aequum  habendum  sit. 

§  41.  Judiciarioe  potestatis  scopus  est  efficere  ut  justi- 
tia  plenum  triumphum  agat.  Hinc  conveniens  est  ut  mo- 
dus  procedendi  non  sit  omni  ex  parte  secretus  ;  quia, 
quantum  fieri  potest,  optimum  est  ut  sociis  constet  de 
judiciorum  aequitate.  Non  est  tamen  necesse  ut  id  sem- 
per  locum  habeat  ;  quia  publica  judicia  in  multis  casibus 
cedere  possunt  in  detrimentum  publicae  honestatis,  et  eve- 
nire  potest  ut  testes  magno  periculo  exponantur  ob  prns- 
potentiam  eorum  qui  accusati  sunt.  Ast  cxquitas  postu- 
lat  ut  reus  cognoscat  crimen  cujus  arguitur,  necnon  ra- 
tiones  et  facta  quse  contra  ipsum  allegantur  ;  secus  enim 
non  posset  ipse  sese  defendere  neque  obtinere  testes  qui 
innocentiam  ipsius,  si  nocens  non  est,  probare  valeant. 

Institutumy///77/^';7/;//  [J^^ry)  potest  esse  medium  inves- 
tigand.ie  veritatis  :  ast  non  est  medium  absolute  necessa- 
rium,  nec  ejusmodi  ut  populus  jus  naturale  habeat  ad 
illud  obtinendum,  et  princeps  obligetur  ad  illud  conce- 
dendum.  Duo  enim  ad  judicium  recte  ferendum  requi- 
runtur  :  investigatio  facti  et  applicatio  legis  huic  facto. 
Atqui  haec  duo  obtineri  possunt,  etiamsi  non  habeantur 
praeter  judices  duodecim  homines  jur.imento  obstricti  et 
accusato  pares,  qui  facti  veritatem  investigent.  Judices 
enim  ipsi  factum  investigare  possunt  factumque  proba- 
tum  ad  legem  exigere,  dummodo  et  causarum  peritiam 
habeant  et  integri  sint  atque  justitine  amantes.  Insuper, 
institutum  juratorum  multis  nationibus  ignotum  fuit,  quae 
timen  in  denegata^  justitiae  crimen  auctoritatem  nuUate- 
nns  vocarunt.  Deus,  qui  profecto  novit  quidnam  neces- 
sarium  sit  societati  civili,  talem  m  )dum  judiciorum  pro 
populo  Israelitico  non  instituit.  Denique,  lioc  institutum 
juratorum,  sicuti   omnes  aliae  res   humanae,  al>usibus  ob- 

noxium  est,  non  minus  quam  alius  judiciorum  modus. 
Nam  historicis  monumentis  s  it  nobis  constat  juratos  ho- 
mines  etiam  fuisse  instrumentum  tyrannorum  aut  tyran- 
nicae  alicujus  factionis  ad  innocentes  opprimendos.  E 
contrario,  quando  natio  habet  judices  integros  et  justitiae 
amantes,  saepissime  in  his  firmam  habet  protectionem 
contra  principis  et  potentium  oppressi onem.  Ergo  insti- 
tutum  hoc  juratorum  non  est  societati  necessarium. 

§  42.  Judex  legem  non  statuit,  sed  eam  solummodo 
cum  facto  comparat.  Hinc  omnia  judicia  quae  non  fe- 
runtur  juxta  leges  existentes  quando  factum  locum  ha- 
buit,  auctoritate  legali  carent ;  quia  lex  sola  eis  auctori- 
tatem  tribuit.  Quod  attinet  facti  probationem,  modus 
procedendi  a  lege  statutus  servandus  est  ;  et  nemo  culpae 
obnoxius  habendus  est,  nisi  per  legalem  probationem 
ejus  crimen  fuerit  stabilitum.  Hinc,  etsi  judex  privata 
scientia  sciret  accusatum  revera  crimen  admisisse,  non 
posset  ipse  eum  condemnare,  si  istud  non  fuisset  legaliter 
probatum  ;  quia  judiciam  debet  esse  actus  publicae  auc- 
toritatis,  non  vero  aHcujus  individui. 

Quaeritur  nunc,  num  judex  possit  condemnare  eum 
quem  scientia  privata  scit  esse  innocentem,  qui  tamen 
legaliter  criminis  est  convictus.  Sunt  qui  affirmant  ju- 
dicem  debere  eum  condemnare  ;  quia  secus  ordo  socialis 
non  posset  conservari,  eo  quod  socii,  videntes  factum,  le- 
galiter  probatum,  esse  impunitum,  inducerentur  ad  judi- 
candum  nuUam  haberi  justitiae  administrationem.  Insu- 
per,  j'idex  est  persona  publica,  et  ut  talis  sententiam  ferre 
debet.  Atqui  ut  persona  publica  non  cognoscit  nisi  cul- 
pam  accusati,  quia  ejus  innocentia  illi  constat  solum  ut 
est  persona  privata.  Ergo  ut  persona  publica  eum  con- 
demnare  debet.  Alii  vero  negant,  et  sic  suam  asserti- 
onem   eyincere   conantur.     Judex,  innocentem   condem- 

nando,  piiblici  mendacii  reus  esset  ;  non  esset  minister 
justitiae,  sed  iniquitatis.  Deinde,  obligatio  judici  impo- 
sita  proferendi  sententiam  juxta  allegata  et  probata,  est 
in  favorem  accusati,  ut  nempe  injustitia  illi  non  fiat  ; 
ergo  non  debet  verti  in  ipsius  damnum.  Etsi  judex  te- 
neatur  judicare  juxta  legem,  non  debet  tamen  ferre  scn- 
tentiam  nisi  quando  in  conscientia  certus  est  factum  suf- 
ficienter  probatum  esse,  quod  certe  non  contingit  in  casu 
praesenti  ;  nemo  enim  obligari  potest  ut  contra  consci- 
entiam  agat.  Insuper,  non  ideo  periret  ordo  civilis; 
quia  saepe  scepius  injustitia  sententia^  postea  cognoscitur, 
et  magis  est  in  detrimentum  ordinis  socialis,  si  socii 
sciant  innocentes  fuisse  condemnatos,  quam  si  identidem 
putent  sontem  absolutum  fuisse.  Huic  secundae  senten- 
tiae  subscribendum  esse  puto,  quotiescumque  judex  non 
solum  applicat  legem  facto,  sed  ipsum  factum  investigat. 
Quod  si  de  facto  judicent  homines  jurati,  judex  non  fert 
sententiam  de  culpa  aut  de  innocentia  accusati,  sed  facto 
aliunde  probato  et  ut  tali  a  competenti  auctoritate  decla- 
rato  legem  applicat.  Hinc  nihil  aliud  ipsi  remanet  agen- 
dum  quam  legalem  sententiam  ferre,  etsi  sciat  eam  ferri 
in  innocentem.  Antequam  pronuntient  jurati,  debet  ipse 
judex,  quantum  potest,  efficere  ut  argumenta  in  favorem 
accusati  quam  nitidissime  et  accurate  juratis  hominibus 
exponantur,  sed,  prolata  sententia  juratorum,  a  sententia 
dicenda  abstinere  non  potest.  Evidens  est  hic  sermo- 
nem  esse  de  involuntario  juratorum  errore  ;  ubi  enim  hoc 
locum  non  lial^et,  non  ])otest  judex  sententiam  ferre,  quia 
secus  ipse  malo  cooperaretur. 

CAP.  V. 

DE    POTESTATE    EXSECUTIVA. 

§  43.  Propositio  XXVII.  Hecessaria  est  societati 
CIVILI  potestas  exsecutiva,  eaque  auctoritati  su- 

PREM.^  PROPRIA  EST. 

Probatur.  Ad  ordinandos  socios  ad  finem  societatis 
non  solum  requiritur  ut  ipsi  legibus  ad  finem  dirigantur, 
sed  necesse  est  ut  auctoritas  efficiat,  quantum  iieri  potest, 
ut  istae  leges  custodiantur  et  exsecutioni  mandentur  ;  se- 
cus  enim  leges  etiam  optimae  prorsus  inutiles  evaderent. 
Ergo  requiritur  in  potestate  suprema  vis  coactiva  non  so- 
lum  moralis,  sed  etiam  physica,  quae  possit  efficaciter  pro- 
movere  omnium  sociorum  cooperationem  ad  bonum  com- 
mune  per  fidelem  legum  observantiam.  Haec  vis  exsecuti- 
va  complectitur  tum  gubernationem  tum  administrationem 
reipublicae. 

§  44.  In  omni  societate  civili  debent  esse  tum  superior 
praesidens  omnibus,  tum  subjecti  qui  subsint  auctoritati 
supremae.*  Quando  societates  civiles  magnae  sunt,  fieri 
non  potest  ut  qui  insigniti  auctoritate  suprema  per  se 
ipsos  omnia  dirigant.  Hinc  necesse  est  ut  habeant  mi- 
nistros  qui  eos  in  gubernatione  et  administratione  adju- 

*  In  nostra  regione  vox  subjecti^  usurpata  ad  denotandos  socios  seu  membra  so- 
cietatis  democraticse,  non  placet,  sed  cives  volumus  appellari.  Ast  in  republica 
cives  quidem  possident  auctoritatem  supremam,  tamen  quando  ipsi  eam  non  ex- 
ercent  (quod  faciunt  solummodo  quando  per  suffragia  determinant  qui  eis  praeesse 
debeant,aut  an  mutatio  aliqua  facienda  sit  in  constitutione),  revera  auctoritati  su- 
premce  subsunt  eique  obedlre  tenentur.  Atqui  subesse  auctoritati,  et  subjertum 
esseauctoritati,  idem  prorsus  est.  Ergo  etiam  cives  in  republica,  quando  actum 
supremae  auctoritatis  non  exercent,  revera  subjecti  sunt,  non  quidem  regi,  sed  le- 
gibus  a  suprema  auctoritate  latis  et  directioni  eorum  quibus  administrationem  hu jus 
supremar  auctoritatis  credJderunt.  Dummodo  ergo  legitima  significatio  hujus  vo- 
cis  intelligatur,  non  est  quod  timeamus  eam  civibus  denotandis  usurpare.  Pr^- 
terea  subjectus  non  est  idem  ac  servus. 

vent,  qui  proinde  plus  minusve  de  suprema  auctoritate 
participent.  Cum  tamen  auctoritas  suprema  una  sit,  ne- 
cesseest  ut  officialium  et  ministrorum  auctoritas  suprema^ 
auctoritati  subordinetur  atque  ab  ea  dependeat.  Hinc 
pertinet  ad  supremam  auctoritatem  hos  ministros  eligere, 
de  eorum  agendi  modo  rationem  exigere,  eosque,  si  opus 
sit,  ab  officio  removere.  Huic  assertioni  non  officit  quod 
in  polyarchiis  plures  officiales  a  populo  eligantur,  qui  ab 
eo  cui  potestas  exsecutiva  credita  est  ab  officio  removeri 
non  possunt.  Nam  in  polyarchia  praeses  aut  rex  non  pos- 
sidet  totam  supremam  auctoritatem. 

§  45.  Auctoritas  suprema  potest  exigere  ut  ii  qui  ad 
publica  munia  admitti  cupiunt,  iis  dotibus  sint  instructi 
quibus  apti  reddantur  ad  ea  munia  rite  obeunda.  Ne- 
cesse  enim  est  ut  ii  quibus  munia  publica  demandantur, 
et  probi  sint  et  sufficientem  scientiam  habeant.  Potest 
ergo  auctoritas  suprema  exigere  ut  sibi  constet  de  his  do- 
tibus.  Ast  aliud  est  requirere  probationem  probitatis  et 
capacitatis  per  media  legitima  ;  aliud,  adliibere  media  ad 
finem  inutiHa,  non  necessaria  aut  etiam  injusta.  Hinc  in 
societate  ubi  nulla  admittitur  infallibilis  auctoritas  quce 
decernere  valeat,  quid  in  materia  religionis  fide  tencndum 
sit,  injustum  esset  quempiam  a  pubhcis  muneribus  exchi- 
dere  ob  opiniones  rehgiosas,  dummodo  ahunde  de  ejus 
probitate  constet.  Sic  injustum  esset  non  admittere  ad 
pubhca  munia  nisi  eos  qui  in  schohs  a  societ#te  civili 
erectis  et  directis,  operam  stuchis  dederunt.  Injustum 
aut  saUem  nuUius  frugis  esset  exigere  juramenta  non  ne- 
cessaria  aut  j)romissiones  a  l)ono  pubhco  non  requisitas. 
^quum  e  contrario  est  ut  ad  ea  munia  exercen(La  non 
admittantur  nisi  cives,  sive  in  societate  nati,  sive  ci*\itate 
donati  qui  vulgo  dicuntur  naturalisati,  exchidanturque 
regulariter  extranei  in  societatis  corpus  nondum  admissi. 


2/8  De  Societate  inter  Homines. 

Qu?eri  posset,  num  quaedam  munera  publica  certae 
classi  personarum,  v.g.,  coetui  nobilium,  destinari  de- 
beant,  ut  olim  fiebat  et  nunc  etiam  fit  in  aliquibus  socie- 
tatibus.  In  regimine  democratico  injustum  esset  si  absque 
legali  consensu  civium  talis  coetus  nobilium  formaretur, 
cui  soli  competeret  jus  muneribus  publicis  fungendi,  quia 
hoc  pacto  laederetur  jus  quo  omnes  cives  gaudent.  Ubi 
autem  in  origine  societatis  per  facta  concreta,  rata  omni- 
bus  sociis  et  approbata,  talia  privilegia  alicui  classi  civium 
concessa  fuere,  ea  privilegia  jure  ab  eis  possidentur  et 
exercentur,  neque  alii  cives  de  denegata  sibi  justitia  con- 
queri  possunt,  praesertim  si,  ut  ferme  ubique  fiebat,  alii 
cives  qui  scientiis  excellebant  et  virtute,  in  hoc  corpus 
nobilium  cooptari  poterant.  Talia  privilegia  olim  erant 
quasi-necessaria  ;  quia  caeteri  cives  vix  poterant  eas  acqui- 
rere  cognitiones  et  experientiam  quae  necessariae  erant  ad 
rite  fungendum  hisce  publicis  muneribus.  Nunc  tempo- 
ris  invisa  sunt  haec  privilegia,  quia  scientiae  et  artes  magis 
diffusae  sunt  inter  populum  ;  sed  cum  non  sint  orta  ex 
injustitia,  cives  qui  iis  non  gaudent,  non  possunt  ea  sibi 
arrogare,  caeteris  non  consentientibus. 

§  46.  Propositio  XXVIIL  Suprema  auctoritas 
jus  habet  tributa  et  vectigalia  exigendi. 

Probatur.  Auctoritatis  supremae  est  efficere  ut  leges 
exsecutioni  mandentur,  et  bono  totius  societatis  provi- 
deatur.  Ad  hoc  praestandum  necesse  est  ut  habeat  media 
ad  expensas  solvendas.  Etenim  stipendia  publicis  mi- 
nistris  et  officiah'bus  solvenda  sunt.  Qui  enim  totum 
suum  laborem  societati  impendunt,  ab  ea  compensatio- 
nem  accipiant  necesse  est.  Prseterea,  requiruntur  media 
ad  procuranda  ea  quse  ad  defensionem  societatis  et  ad 
ipsius  bonum  commun*e  obtinendum  necessaria  sunt, 
nempe  arma,  munitiones,   prsesidia,   erectio  aedificiorum 

pro  communi  bono  totius  societatis,  constructio  pontium, 
viarum  publicarum,  etc.  Ista  autem  media  auctoritas  non 
potest  obtinere  msi  socii  de  suo  alic|uid  contr  buant. 
Ergo  auctoritas  jus  habet  exigendi  ut  tnbuta  et  vecti- 
gal  a  a  sociis  solvantur. 

Prinxipia  ad  solvexdas  difficultates.  i°.  Per 
tributorum  impositionem  (dummodo  non  smt  enormia) 
jura  civium  minime  violantur.  Socii  enim  non  coguntur 
ea  tribuere  absque  asqua  com{)ensatione,  cum  defensio 
et  cu>todia  ordinis  sociabs  in  verum  bonum  societatis 
cedat. 

2°.  Hoc  jus  imponendi  tributa  oritur  ex  necessitate  in 
qua  versatur  societas  procurandorum  sibi  mediorum 
quae  ad  societatis  rectam  gubernationem  et  administra- 
t'onem  requiruntur.  Ergo  ubi  nulla  ejusmodi  necessi- 
tas  existeret,  nullum  haberetur  jus  ea  imponendi.  Hinc 
non  potest  auctoritas  imponere  sociis  tributa  majora  iis 
quce  necessitas  aut  bonum  societatis  postulat.  Judex  hu- 
jus  necessitatis,  proprie  loquendo,  est  ipsa  suprema  aucto- 
ritas.  Ubi  tamen  vel  lex  vel  consuetudo  sanxit  ut  aliqua 
pars  civium  summam  necessariam  approbet  antequam  ille 
qui  societati  prceest  eam  a  sociis  exigere  possit,  talis  con- 
suetudo  servanda  est,  quia  est  niedium  quo  princeps  impe- 
ditur  quominus  populum  nmiis  oneribus  gravet.  Quod 
si  ea  quce  a  principe  exiguntur,  asqua  sunt  et  necessaria, 
tenentur  ii  quibus  hoc  jus  tributa  approbandi  competit, 
suam  approbationem  omnino  dare. 

3^.  Omnes  qiiidem  contribuere  debent,  sed  non  aequa- 
liter  ;  nam  tributa  proportionata  debent  esse  possessioni- 
bus  civium  ;  qui  pkires  possidet  proprietatis  majore  pro- 
tectione  societatis  gaudet,  ergo  et  plus  quam  ca^teri  con- 
tribuere  tenetur.  Exemptiones  a  tributis,  nisi  fiant  ob 
bonum  totius  societatis,  injustae  sunt  ;  quia  propterea 
cseteri  plus  aequo  solvere  tenentur.     Exemptiones  autem 

tendunt  in  boniim  societatis,  si  iis  civibus  conceduntur 
qui  suam  operam  m  bonum  societatis  speciali  ratione 
conferunt  ;  prcesert^m  si  pro  ejusmodi  officiis  nullam  ali- 
am  specialem  compensationem  a  societate  civili  accipiant, 
aut  si  concedantur  civibus  ob  officia  jam  societati  prae- 
stita. 

4°.  Taxae  possunt  esse  vel  indirectae  vel  directae.  Di- 
rectae  sunt  quae  imponuntur  sociis  pro  rata  vel  fundorum 
quos  possident,  vel  expensarum  quas  quotannis  faciunt, 
vel  stipendii  et  redditus  quae  quotannis  percipiunt,  etc. 
Indirectae  sunt  quae  certis  generibus  mercium  imponun- 
tur.  Istae  ultimae  taxae  plerumque  non  gravant  mercatores 
sed  emptores,  quia,  pro  rata  taxarum,  pretium  mercium 
augetur.  Tales  igitur  taxae  non  debent  imponi  rebus 
qu^  primae  sunt  necessitatis,  quia  pauperes  magis  quam 
divites  earum  pondere  premerentur. 

5°.  Jus  imponendi  taxas  ad  supremam  auctoritatem 
pertinet.  In  polyarchia  etiam  a  suprema  auctoritate  im- 
ponuntur,  a  senatu  nempe,  aut  a  senatu  simul  cum  lega- 
torum  vel  populi  coetu. 

§  47.  Propositio  XXIX.    Ad  efficaciam  potestatis 

EXSECUTIV.E  REQUIRITUR  JUS  CONSTITUENDI  MILITIAM 
ET  DISCIPLINiE  PUBLIC^  MINISTROS. 

Probatur.  Potestas  exsecutiva  non  potest  efficere  ut 
leges  exsecutioni  mandentur  et  ordo  publicus  servetur, 
nisi  habeat  media  superandi  obstacula  quae  ordini  sociali 
opponuntur.  Atqui  ad  haec  obstacula  superanda,  requi- 
runtur  tum  disciplinae  publicae  ministri,  tum  militia.  Nam 
ordo  socialis  turbari  potest  tum  a  civibus  tum  ab  extera 
aliqua  natione.  Atqui  hostes  primi  generis  reprimendi 
sunt  a  ministris  pubHcae  disciplinae,  alii  vero  a  militia. 
Ergo  societatis  auctoritas  suprema  jus  habet  constituendi 
tum  publicae  disciplinae  ministros  tum  militiam. 

§  48.  Qiiod  spectat  militiam,  evidens  est  aiictoritatem 
supremam  paratam  esse  debere  ad  defensionem  societatis 
suscipiendam  contra  externos  hostes.  Quod  cum,  secluso 
milite,  nequeat  fieri,  debet  societatis  auctoritas  instituere 
militiam  ;  et  ha^c  ipsius  directioni  subesse  debet,  quia 
auctoritas  suprema  provinciam  habet  omnes  vires  socie- 
tatis  coordinandi  et  ad  fmem  dirigendi.  Militia  autem 
non  sohim  requirit  homines,  sed  homines  aptos  ad  gerenda 
arma.     Hinc  tales  homines  providere  debet  auctoritas. 

Ast  quccritur,  num  socii  cogi  possint  ad  militiam  ? 

1°.  Societas  non  potest  uUum  cogere  ut  sese  perpetuae 
militi^  addicat.  Nam  professio  exercenda  aut  status 
vitae  quem  socii  amplecti  velint,  inter  jura  individuorum 
adnumeranda  sunt,  ac  proinde  societas  nullam  potesta- 
tem  in  iis  rebus  determinandis  sibi  vindicare  potest. 

2°.  Omnes  tamen  socii  bono  communi  cooperari  debent ; 
ergo  quando  defensio  ordinis  socialis  exigit  ut  ipsi  suam 
operam  societati  praestent,  eam  recusare  non  possunt,  nisi 
jam  alio  modo  a^que  efficaci  ad  ordinis  defensionem  con- 
currant. 

3°.  Tempore  etiam  pacis  societas  debet  esse  parata  ad 
resistendiim  hostibus  ;  unde  etiam  illo  tempore  necesse 
est  ut  habeat  numerum  sufficientem  hominum  qui  arte 
bellandi  calleant.  Si  extant  voluntarii  miHtes  numero 
sufficientes,  nemo  ad  militiam  cogendus  est,  quia  hoc  sine 
necessitate  fieri  non  potest.  Inest  enim  hominibus  jns 
illius  artis  aut  professionis  exercendae  quae  sibi  magis 
arridet,  quo  vel  ad  tempus  privari  non  possunt,  nisi  istud 
in  collisionem  veniat  cum  jure  cjuod  habet  societas  civilis 
sua3  defensioni  consulendi.  Quod  si  numerus  voluntari- 
orum  militum  non  sufficeret,  potest  societas  exigere  ut 
aliqui  sociorum  militijE  ad  tempus  nomen  dent  ;  quia 
secus  in  casu  inopinatae  aggressionis  parata  non  esset  ad 
hostes   repellendos.     Modus  eos  milites  seligendi  aptior 

inveniri  non  potest  quam  si  per  sortem  determinentur ; 
quia  ex  una  parte  omnes  cives  ad  patriee  defensionem 
concurrere  debent,  ex  altera  parte  societas  omnium  opera 
non  eget ;  nec  tamen  unum  prae  aliis  jure  eligere  potest. 
Porro  via  sortis  justitiae  distributivae  consentanea  est, 
omnibusque  civibus  aequaliter  favet. 

4°.  Licitum  est  ei  cui  sors  obvenit,  alium  in  sui  locum 
sufficere,  quia  per  hoc  neque  aliorum  civium  neque  socie- 
tatis  jura  violat. 

5°.  Militibus  non  licet  ante  tempus  determinatum  mili- 
tiam  deserere,  quia  societas  civilis  jus  habet  servitium 
militare  exigendi.  Posset  tamen  dari  casus  in  quo,  ob  pe- 
culiares  circumstantias,  id  licitum  esset,  si  nempe  bellum 
evideiiter  esset  injustum,  aut  si.militibus  nulla  omnino 
daretur  opportunitas  ut  saluti  seternae  consulerent.  Mag- 
num  autem  crimen  committunt  miUtes  qui  hostibus  abs- 
que  necessitate  tradunt  praesidia,  stationes,  etc,  aut  ea 
revelant  ex  quibus  patria  magnum  detrimentum  subire 
potest. 

6°.  Quod  attinet  ad  magnos  exercitus  permanentes, 
quos  hisce  temporibus  omnes  nationes  ferme  semper  para- 
tos  tenent,  nullum  est  dubium  quin  hoc  sit  malum  non 
satis  deplorandum.  Attamen  nulla  societas,  quas  con- 
tinue  cum  aliis  versatur  nationibus  quibus  tales  sunt 
exercitus,  eos  abolere  potest,  quin  hoc  ipso  sese  exponat 
periculo  invasionis.  Unde  in  praesentiarum  hoc  malum. 
necessarium  est,  quod  tolli  non  potest  nisi  per  communem 
omnium  aliarum  nationum  consensum. 

§  49.  Propositio  XXX.    Etsi  tres  pr^dict.e  potes- 

TATES  POSSINT  ET  S.EPE  DEBEANT  A  DIVERSIS  HOMINIBUS 
EXERCERI,  NON  POSSUNT  TAMEN  ESSE  AB  INVICEM  INDE- 
PENDENTES. 

Probatur.     Auctorita«s   socialis,    sive   in  uno  sive  in 

pluribus  individuis  resideat,  nequit  esse  nisi  una  ;  quia 
secus  societas  unitatem  habere  non  posset.  Atqui  omnes 
istae  potestates  pertinent  ad  supremam  auctoritatem. 
Ergo  ut  hxc  una  sit,  debent  ipsa^  ei  esse  subordinatee. 
Secus  enim  in  societate  existerent  tres  auctoritates  su- 
premce  et  independentes  ;  ac  proinde  nulla  sociorum 
cooperatio,  nulla  societas  esset  possibilis.  Hinc  in  ipsis 
democratiis  et  in  guberniis  constitutionalibus,  ubi  istae 
potestates  separantur,  non  ita  separatae  sunt  aut  separari 
possunt  ut  non  sint  ad  invicem  subordinatce. 

LIBER   III. 

DE    OPERATIONE    SOCIALI    IN    ORDINE    CIVILI. 


CAP.   I. 

DE    ORDINE   CIVILI    MATERIALI. 

§  50.  Societas  operationem  sibi  propriam  habet  ab 
auctoritate.  Unde  quse  de  operatione  societatis,  ut  so- 
cietas  est,  dicenda  sunt,  de  ejus  auctoritate  intelliguntur 
esse  dicta.  Operatio  societatis  duplex  est  :  politica  et  ci- 
vilis.  Operatio  politica  spectat  ad  societatis  constitutio- 
nem  perfectionemque,  et  habet  pro  fine  operationem  civi- 
lem,  quae  consistit  in  civium  protectione  etordinis  externi 
conservatione.  Ideo  enim  societas  ut  societas  sese  con- 
stituere  et  perficere  debet,  ut  aptior  reddatur  ad  finem 
suum  consequendum,  seu  ad  bonum  commune  civibus 
procurandum.  De  operatione  politica  plura  dicta  sunt  in 
duobus  superioribus  libris  ;  hic  de  operatione  civili  pauca 
sunt  dicenda. 

Societatis  civilis  munus  est  civium  jura  protegere,  ordi- 
nem  civilem  conservare,  atque  removere  impedimenta 
quae  ordini  civili  opponuntur. 

§51.  PrOPOSITIO  XXXI.  DeBET  SOCIETAS  PROVIDERE 
MEDIA  UT  TUM  VITA  TUM  CIVIUM  PROPRIETATES  SECUR^ 
SINT. 

Probatur.  Societatis  est  civium  jura  protegere.  At- 
qui  omnes  cives  jus  habent  vitae  et  proprietatis  conser- 

vand?e.  Ergo  haec  jura  protegere  debet  societas  ;  ac  pro- 
inde  ipsius  est  providere  media  ut  tum  vita  tum  proprie- 
tates  civium  securce  sint.  Propterea,  societas,  quantum 
fieri  possit,  debet  providere  media  ut  omnes  proprio  suo 
labore  victum  sibi  quasrere  possint  et  operariis  justa 
merces  tribuatur. 

Hinc  necesse  est  ut  industriam,  commercium  et  agri- 
culturam  promoveat.  Procurare  debet  ut  sit  copia  ali- 
mentorum  ;  impedire  potest  necives  quidam  perinjustum 
monoi»olium  pretium  rerum  ad  vit^  sustentationem  ne- 
cessariarum  nimis  augeant  ;  si  vero  timendus  sit  defectus 
alimentorum,  impedire  potest  quominus  alimenta  neces- 
saria  in  alias  regiones  asportentur.  Debet  ipsa  sanitati 
publicae  invigilare,  eas  statuendo  leges  quibus  praecavea- 
tur  introductio  morbi  contagiosi,  etc.  Ipsius  est  efficere 
ut  communicationes  inter  varia  loca  sint  et  faciles  et  se- 
curae.  Securitati  civium  contra  violentiam  et  fraudem 
improborum  invigilet  necesse  est. 

CoROLLARiA.  i^.  Ergo  societas  civilis  nullum  jus  ha- 
bet  sibi  civium  proprietates  adscribendi  ;  quia  jus  ad 
proprietatem  independens  est  a  societate  civili  (Part.  III. 
Lib.  IV.  §  38),  et  ad  illam  tantum  pertinet  hoc  jus  civium 
protegere. 

2^.  Ergo  quotiescumque  bonum  commune  societatis 
expostulat  ut  cives  societati  suas  proprietates  cedant,  id 
fieri  non  potest  quin  aequam  compensationem  accipiant  ; 
quia,  etsi  cives  bono  communi  cooperari  debeant,  non 
potest  tamen  ab  eis  exigi  nisi  ut  proportionate  cum  caete- 
ris  concurrant. 

3^.  Ergo  auctoritas  socialis  non  habet  jus  spoliandi 
coetus  privatos,  sive  saeculares  sive  religiosos,  sua  proprie- 
tate  ;  quia,  cum  istae  consociationes  sint  licitae,  etiam  ha- 
bent  ipsae  jus  ad  media  sibi  necessaria,  i.e.,  ad  proprieta- 
tem  possidendam,  ac  proinde  isto  jure  a  societate  civili 


286  De  Societate  inter  Homines. 

privari  non  possunt.  Quod  si  liceret  istos  coetus  spoliare, 
neque  ipsae  privatorum  civium  proprietates,  ut  experientia 
constat,  in  tuto  positae  essent. 

§  52.  PrOPOSITIO  XXXII.  iNJUSTiE  SUNT  LEGES  QU^ 
DECERNUNT  PUNIENDOS  ESSE  VERE  PAUPERES  SI  MENDI- 
CANTES  DEPREHENDANTUR. 

Probatur.  Injustum  est  punire  eos  qui  nullius  de- 
licti  contra  ordinem  socialem  rei  sunt.  Atqui  qui  vere 
pauperes  sunt,  nullum  delictum  contra  ordinem  socialem 
committunt,  si  victum  mendicando  sibi  quserant.  Ergo 
neque  puniri  possunt.  Delictum  enim  sociale  illud  est 
solummodo  quod  jura  aliorum  laedit,  aut  quod  contrarium 
est  legibus  ordini  publico  conservando  necessariis  vel  uti- 
libus.  Atqui  mendicantes,  si  vere  pauperes  sunt,  nullius 
jura  laedunt  nec  ordinem  publicum  turbant.  Ergo  nullum 
delictum  committunt.  Insuper,  tribuere  eleemosynas  in- 
digentibus  est  actus  charitatis.  Ergo  eleemosynam  pe- 
tere  non  potest  esse  actus  ordini  sociali  contrarius. 

Principia  AD  solvendas  DiFFicuLTATES.  1°.  Quamvis 
societas  possit  animadvertere  in  socios  qui  labore  sibi  vic- 
tum  quaerere  possunt,  sed  malunt  otio  et  mendicitati  in- 
dulgere,  non  ex  eo  sequitur  posse  eam  punire  eos  qui,  etsi 
quam  itiaxime  vellent,  non  valent  labore  proprio  sese  sus- 
tentare.      Hoc  enim  esset  punire  infortunium,  non  otium. 

2*^.  Etsi  societas  instituat  aedificia  ubi  pauperes  ali  pos- 
sint,  non  ideo  justum  esset  eos  qui  mendicant  carceribus 
detinere  ;  tum  quia  domus  istae  vix  a  carceribus  differunt, 
tum  quia  saepe  difficile  est  auxilium  et  petere  et  obtinere 
ab  istis  domibus. 

§  53.  Evidens  est  pauperibus  subveniendum  esse ;  quia 
et  ipsi  sunt  membra  societatis  civilis,  et  auctoritatis  socia- 
lis  est  curare  ne  ullus  sociorum  ob  defectum  rerum  ne- 

cessariarum  perire  cogatur.  Sed  qu^ri  potest,  quomodo 
hoc  efficiendum  sit.  Heec  quaestio  multum  vexat  mo- 
dernos  tractatores  politicee  oeconomias  et  legislatores  qui, 
ingravescente  singulis  diebus  pauperie,  omnibus  modis  sa- 
tagunt  huic  malo  remedium  afferre.  Duobus  autem  mo- 
dis  potest  subveniri  pauperibus,  vel  per  taxam  legalem 
impositam  civibus  ditioribus,  vel  per  privatam  charitatem 
sociorum,  sive  individuorum,  sive  coalescentium  in  socie- 
tatem  cujus  scopus  sit  opera  charitatis  erga  pauperes  pro- 
movere.  Ubi  viget  taxa  legalis  pro  pauperibus,  vix  sensa 
mutuae  benevolentiie  inter  cives  foventur  ;  pauperes  hanc 
eleemosynam  non  considerant  ut  opus  misericordise,  sed 
ut  ahquid  sibi  debitum  ;  ii  qui  maxime  indigent  auxilio, 
saepe  saepius  ab  illo  exchiduntur,  quia  verecundia  impedit 
quoininus  publicam  reddant  suam  inopiam  ;  maxima  pars 
pecuniae  pro  pauperibus  per  legalem  taxam  collectce,  in 
utiHtatem  cedit  eorum  qui  hujus  pecuniae  administratio- 
nem  habent.  Si  autem  cives  ipsi,  ex  motivo  verae  chari- 
tatis,  quantum  fieri  possit,  curam  paui^crum  suscipiunt, 
multo  mehus  pauperibus  provideri  potest,  praesertim  si  a 
civibus  consociationes  formentur,  quarum  scopus  sit  cha- 
ritatis  opera  erga  pauperes  exercere.  Sensa  enim  chari- 
tatis  et  mutuae  benevolentiae  inter  cives  foventur  ;  conve- 
nientius  sublevari  possunt  pauperes,  praesertim  ii  qui  ob 
verecundiam  nequcunt  publice  suam  inopiam  manifestare. 
Non  sohmi  remedium  affertur  necessitatibus  corporah'l)us 
pauperum,  sed  praeterea  ipsorum  animi  demulcentur  per 
hanc  benevolentiae  exhil^tionem,  et  sensa  gratitudinis  ex- 
citantur  in  cordibus  {^aupcrum,  cum  videant  se  non  sperni 
a  divitibus,  qui  Ubenter  superflua  cum  pauperibus  dividunt. 
Sic  maximomaloquod  in  societateciviH  grassatur  obvi- 
ari  potest,  nempe  invidiae  et  odio,  quae  concipiunt  pauperes 
erga  divites  quos  vident  omni  bonorum  affluentia  circum- 
datos,   dum    ipsi    maxima   opprimuntur    miseria.      Hisce 

angoribus  pauperum  abutuntur  communistse  et  alii  socie- 
tatis  civilis  subversores  ;  quia  spe  partitionis  bonorum 
alliciunt  pauperes  ad  rebellionem  contra  legitimam  aucto- 
ritatem.  Nihil  mirum  ergo  si  tales  homines  omni  modo 
conentur  efficere  ut  opera  beneficentiae  non  a  privatis  so- 
cietatibus,  sed  a  civili  auctoritate  peragantur. 

Verum  quidem  est  quod  in  societate  ubi  cives  charita- 
tis  opera  negligunt,  necesse  sit  ut  ipsa  civilis  societas  per 
taxam  legalem  pauperibus  subveniat ;  hoc  autem  non  os- 
tendit  hujus  societatis  perfectionem,  sed  potius  indicat 
magnum  ipsius  vitium  et  imperfectionem.  Ubi  viget  re- 
ligio  catholica,  nulla  est  necessitas  hujus  taxse  legalis  pro 
pauperibus  ;  quia  tum  privati  cives,  tum  religiosae  conso- 
ciationes,  ultro  necessitatibus  pauperum  subveniunt  om- 
niaque  bona  Ecclesiae  ut  pauperum  patrimonium  ha- 
bentur. 

Experientia  autem  ostendit  hanc  taxam  legalem  neces- 
sariam  evadere  ubicumque  populi  ab  Ecclesia  deficiunt. 
Hinc  patet,  quam  injuste  agant  qui  Ecclesiae  et  religiosis 
societatibus  suas  auferunt  proprietates,  cum  non  solum 
jus  proprietatis  alienae  invadant,  sed  prseterea  pauperibus 
sua  subsidia  eripiant. 

Pariter  patet  non  conducere  ad  bonum  societatis,  si 
auctoritas  suprema  societates  pubhcae  beneficentiae  ad- 
ministratione  privet  bonorum  quae  ad  sublevationem  pau- 
perum  destinantur,  ut  ea  per  semetipsam  administret. 

§  54.  PrOPOSITIO  XXXIII.  SOCIETATIS  EST  ARTES, 
AGRICULTURAM,  INDUSTRIAM,  ET  COMMERCIUM  SEU  NE- 
GOTIATIONEM    PROMOVERE. 

Probatur.  Haec  enim  omnia  societati  necessaria 
sunt,  multumque  conferunt  ad  ejus  perfectionem  mate- 
rialem,  quam  societas  promovere  debet.  Artes  liberales 
et  mechanicae  non  solum  perficiunt  intellectum,  sed  etiam 

multa  niedia  subministrant  ad  vitam  temporalem  com- 
modius  et  melius  agendam.  Agricultura  necessaria  est 
ad  civiuin  sustentationem  ;  industria  efficit  ut  cives  faci- 
liori  ratione  inveniant  media  ad  victum  sibi  honesto  la- 
bore  procurandum  ;  commercium  tendit  ad  augendas  di- 
vitias  tum  civium  tum  societatis  ;  per  illud  conimutantur 
productiones  quibus  cives  abundant  cum  aliis  quibus 
carent  ;  et  mutua  communicatio  inter  populos  fovetur. 
Modus  tamen  quo  haec  promoveri  debent  varius  est, 
juxta  varias  circumstantias  populorum.  Hoc  unum  ta- 
men  pr^  oculis  habendum  in  his  promovendis,  necesse 
esse  ut  auctoritas  non  laedat  certa  civium  jura,  neminem- 
que  sine  causa  legitima  ab  his  beneficiis  exchidat. 

Monopolium  nemini  concedi  debet,  nisi  hoc  ad  societa- 
tis  bonum  revera  aut  necessarium  aut  valde  utile  sit,  neque 
per  illud  jura  anteriora  civium  aliorum  lasdantur  ;  quia 
societas  jura  civium  protegere  debet,  non  ea  auferre. 
Si  privatus  quispiam  aut  aUqua  mercatorum  societas  suis 
expensis  et  industria  novum  quoddam  artis  vel  commer- 
cii  genus  invenerit,  vel  opus  aliquod  confecerit,  aequum 
est  ut  monopolium  ei  concedatur  ad  tempus  phis  minusve 
longum,  habita  ratione  majoris  aut  minoris  damni  fjuod 
a  competitoribus  ipsi  proveniret.  Neque  etiam  ahenum 
ab  aequitate  foret,  si  gubernium  sibi  cujusdam  mercis  ven- 
ditionem  aHquamve  industriam  exclusive  reservaret.  Ita 
enim  et  necessaria  sibi  subsidia  comparare  et  imposita 
civibus  vectigaHa  minuere  potest.  Iniquum  vero  esset 
civibus  interdicere  commercium  quod  antea  semper  exer- 
cuerunt,  nisi  forte  jam  istud  in  verum  societatis  detri- 
mentum  vergeret. 

Quaeri  hic  posset  quid  de  opificum  sorietatibus  vulgo 
dictis  **  Trade  Unions  "  sentiendum  sit,  num  foveri  ab 
auctoritate  civili  debeant  aut  potius  aboleri.  Si  agitur 
de  socittatibus  opificum  in  abstracto.  nullum  est  dubium 

quin  eae  Hcite  iniri  possint,  dummodo  eorum  finis  fini 
societatis  civilis  oppositus  non  sit  (§  31).  Tales  socie- 
tates  olim  extiterunt  magnamque  utilitatem  membris  suis 
attulerunt,  quia  non  in  oppositione  laboris  contra  capi- 
talia  sed  in  principiis  religionis  verae  fundatse  fuerunt. 
Nunc  temporis  associationes  opificum  ad  sese  protegen- 
das  contra  oppressionem  dominorum  necessariae  sunt, 
quia  ob  machinarum  inventionem,  multa  objecta  his  ma- 
chinis  fabrefacta,  viliori  pretio  vendi  possunt,  quam  quae 
manu  opificis  fiunt ;  hinc  solum  divites  possunt  opificia 
instituere,  caeteri  autem  per  totum  vitae  cursum  coguntur 
suam  operam  locare  his  opificiorum  dominis.  Cum  prin- 
cipia  incredulitatis  ferme  ubique  grassentur,  maxima  pars 
capitalistarum,  a  quibus  opifices  omnino  dependent,  ut 
quae  victui  necessaria  sunt  sibi  comparent,  omni  conatu 
nituntur  quam  maximum  emolumentum  e  labore  opificum 
obtinere,  et  hinc  pretium  laboris  quantum  fieri  potest  im- 
minuit.  Opifices  ad  sese  tuendos  contra  hanc  oppressi- 
onem  societatem  inierunt,  pacto  inter  se  inito,  ut  omnes 
a  labore  cessarent,  nisi  pretium  sufiiciens  eis  tribuatur 
pro  labore.  Considerata,  inquam,  temporum  conditione, 
hic  modus  agendi  opificibus  sine  dubio  denegandus  non 
esset.  Ast  plerumque  ulterius  procedunt.  Quia  non 
sohim  ipsi  a  labore  abstinent,  sed  etiam  minis  atque  vi 
compelhmt  aHos,  qui  nomen  societati  non  dederunt,  ut 
pariter  a  labore  abstineant,  saeviuntque  in  eos  qui  vel 
eorum  societatem  inire  recusant,  vel,  inita  societate,  a 
labore  non  abstinent  si  a  societate  indicta  fuerit  cessatio 
a  labore.  Talis  agendi  modus  ab  auctoritate  civiU  tole- 
rari  non  potest,  quia  jura  ah'orum  laedit.  Sed  seposita 
etiam  hac  injustitia,  societates  opificum,  ut  nunc  regun- 
tur,  minime  ad  bonum  opificum  conducunt.  Dexteritas 
major  acquisita  et  industria  opificibus  inutiles  fiunt,  quia 
omnes  idem  pretium  accipere  debent,  et  plerumque  quan- 


De  Operationc  Sociali  in   Ordinc  Civili,      29 1 

tttas  laboris  a  societate  determinatiir.  Frequentes  cessa- 
tiones  a  labore  indictiB  niembris,  opifices  ad  peniiriam 
reducit  ;  otium  impositum  eos  ad  tabernas  frequentandas 
inducit,  et  hinc  pejores  in  dies  evadunt.  Etiamsi  istje 
cessationes  a  labore  felicem  exitum  sortiuntur,  incremen- 
tum  remunerationis  pro  labore  jam  antea  plerumque 
tempore  otii  consumptum  fuit,  et  praeterea  quo  magis 
crescit  laboris  pretium,  eo  carioria  etiam  evadunt  multa 
quae  ad  vitae  sustentationem  necessaria  sunt.  Quod  pe- 
jus  est,  istae  op  ficum  societates  snbjacent  directe  vel  in- 
directe  auctoritati  societatis,  qu^  inteniatiofialis  dicitur, 
cujus  capita  imperant  has  cessationes  a  labore  nunc  uno 
in  loco,  nunc  in  aho,  non  ut  opificibus  consulant,  sed  ut 
eos  ad  manum  habeant,  quando  tempus  opportunum  ad- 
venerit  ad  subvertendum  ordinem  civilem. 

Fieri  non  potest  quin  tempora  antiquiora  revocentur, 
quando  opifices  poteiant  cum  parva  pecuniae  summa  pro- 
prias  et  independentes  officinas  erigere.  Neque  potest 
auctoritas  civilis  directe  intervenire  et  determinare  pre- 
tium  laboris  pro  unaquaque  arte  mechanica,  quia  hoc 
pretium  a  multis  circumstantiis  pendet,  quae  societatis 
auctoritati  non  subsunt.  Unicum  et  efficax  remedium 
quod  huic  malo  afferri  potest,  est  cognitio  verae  rebgionis 
et  praxis  officiorum  ab  ea  impositorum.  Oporteret  ut 
domini  officinarum  vera  charitate  in  opifices  animentur, 
ut  eis  justam  mercedem  pro  labore  prnestito  tribuerent, 
eosque  haberent  ut  fratres  in  Christo,  non  vero  ut  mera 
instrumenta  ad  divitias  suas  augendas.  Bonum  quidem 
societatis  in  praesenti  rerum  ordine  postiilat  ut  quidam 
ex  ipsius  membris  majoribus  oj^ibus  abundent,  (juia  hoc 
pacto  tum  industria  tum  agricultura  melius  exroli  pos- 
sunt,  et  quae  ad  vitae  sustentationem  necessaria  sunt  et 
melius  et  abundantius  procurari.  Ast  meminerint  di- 
vites  oportet  opes  illis  concreditas  esse  non  in   pro]>rium 

tantummodo  commodum,  sed  ut  eis  utantur  in  bonum 
totius  communitatis.  Lex  mutui  amoris  omnibus  impo- 
sita  est  a  Creatore,  et  ab  Ipso  homines  in  societate  positi 
fuere  ut  sese  mutuo  adjuvent  in  prosecutione  finis  ab  Ip- 
so  eis  propositi.  Insuper,  ut  docet  revelatio,  lex  laboris 
quatenus  poenalis  est  generi  humano  imposita  fuit  ob 
prevaricationem  primi  parentis ;  qui  ergo  divitiis  afiflu- 
unt,  sponte  sua  subjicere  sese  tenentur  privationibus,  et 
ex  suorum  abundantia  aliorum  inopiae  subvenire,  tum  tri- 
buendo  aequam  mercedem  suis  operariis,  tum  etiam  sub- 
veniendo  necessitatibus  egentium.  Qui  suis  opibus  abu- 
titur  ad  pauperes  magis  opprimendos,  legem  Dei  violat, 
et  si,  ut  nostris  temporibus  evenit,  magna  pars  divitum 
unice  intenta  sit  augendis  opibus  minuendo,  quantum 
possunt,  mercedem  opificum,  ob  magnam  copiam  eorum 
qui,  ne  fame  pereant,  opera  sua  locare  coguntur  vilissimo 
pretio,  mirum  non  est  si  opifices  tandem,  in  desperatio- 
nem  acti,  vi  conentur  extorquere  a  divitibus  ea  quae  ipsi 
eis  sponte  concedere  renuunt. 

Ex  altera  parte  etiam  necesse  est  ut  opifices  discant  sua 
sorte  contentos  esse,  ut  virtutes  excolant,  a  tabernis  et  ab 
inutilibus  expensis  abstineant,  et  quae  multo  cum  labore 
acquisiverint,  stulte  non  dissipent.  Oportet  ut  memine- 
rint  nos  in  hac  terra  esse  peregrinos  qui  per  multas  tri- 
bulationes  ad  meliorem  vitam  properamus.  Quamdiu 
sensa  verae  religionis  non  vigebunt  in  cordibus  tum  divi- 
tum  tum  pauperum,  omnia  alia  remedia  adhibita  ad  mala 
societatis  curanda,  prorsus  inutilia  erunt,  et  ruina  socie- 
tatis  civilis  impediri  non  poterit. 

§55.  Propositio  XXXIV.     Etsi  copiosa  multitudo 

CIVIUM,  MODO  TERRITORII  OPES  NON  EXCEDAT,  SOCIETA- 
TIS  COMMODIS  PLURIMUM  SERVIAT,  NON  POTEST  TAMEN 
CIVILIS  AUCTORITAS  HANC    AUGERE,  AUT    NIMIS    AUCTAM 

MixuERE,    OMXiF.us    niposrro    Aur    quip.usdam    ixtku- 

DICTO    MAIRniOXIO. 

Prop.atur.  Frequentior  civium  numcrus  vim  ct  cffi- 
caciam  auget  societatis,  eamque  aptiorem  rcddit  ad  tucn- 
dum  se  suaque  et  civium  jura. 

Facilius  florere  possunt  scientios  et  artcs,  quibus  dili- 
gentius  incuinbere  multi  debent,  ut  earum  ope  sibi  com- 
parare  valeant  qua^cumque  sunt  ad  congruentem  victum 
necessaria.  Sic  in  litteris  et  artibus  cnltior  atque  in 
quolibet  opere  solertior  ipsa  societas  evadit. 

At  si  incolarum  numerus  adeo  crevit,  ut  patria^  opibus 
jam  sustentari  nequeat,  nimia  multitudo  vertitur  in  dam- 
num  societatis  illique  periculum  affert.  Nam  finita  cum 
sit  feracitas  agrorum,  mox  rei  cibariae  inopia  vexabitur 
populus,  et  egestate  oppressus  seditionem  movebit,  atque 
ita,  pace  turbata,  periclitabitur  ipsa  societas. 

Praeterea,  nimis  crescente  operariorum  turba,  labor  vi- 
lescit  vel  etiam  deest.  Et,  premente  rerum  inopia,  socie- 
tati  magna  ex  parte  imminet  teterrima  pauperiei  lues. 
Itaque  augendus  quidem  est  civium  numerus,  at  non  ita 
ut  ])atri?e  opes  excedat. 

Illud  tamen  incrementum  qu?eri  aut  arceri  a  civili  auc- 
toritate  non  debet,  ablata  civibus  plena  matrimonii  liber- 
tate.  Jus  enim  ineundi  matrimonii  ab  ipsa  natura  venit, 
nec  ullatenus  a  civili  auctoritate  pendet  ;  ergo  ipsius  usus 
civium  voluntati  omnino  relinquendus  est. 

Ergo  augenda?  aut  minuendae  prolis  studio,  civilis  auc- 
toritas  nec  omnibus  prpecipere,  nec  quibusdam  prohibere 
matrimonium  potest. 

Ad  ipsam  autcm  pertinet  invigilare  ne  honcstas  ]iul)lica 
a  civibus  violetur,  et  leges  conderc,  quibus  matrimonii 
sanctitas  in  tuto  ponatur. 

Indirecte  tamen  potest  et,  si  o])portunum  sit,  dcbet 
populi  frequentiam  promovere.     Porro,  experientia  duce, 

nihil  istam  felicius  auget,  quam  si  foederis  conjugalis  sanc- 
titas  custodiatur  et  morum  puritas  illibata  servetur. 

Ergo  si  rei  familiaris  sufficiens  copia  non  deest,  fieri 
omnino  non  potest  quin  crescat  numerus  tum  familiarum 
tum  prolis  in  qualibet  familia. 

Quod  si  ita  crevisset  multitudo,  ut  eam  alere  terra 
natalis  jam  non  posset,  socialis  auctoritatis  officium  esset 
voluntariam  migrationem  promovere  aut  colonias  in  non- 
dum  cultis  regionibus  instituere.  Quaestio  autem  illa, 
quce  magnopere  divexat  politicos,  a  sola  Ecclesia  catho- 
lica  adaequate  solvi  potest. 

Deus  in  ea  effecit  ut  continentia,  quae  vires  naturae 
superat,  et  veneratione  digna  habeatur,  et  per  gratiam 
possibilis  fiat.  Haec  a  Christo  laudata  et  discipulis  suis 
ut  consilium  perfectionis  proposita,  obsistit  nimio  prolis 
incremento,  et  simul  consulit  moribus  populorum.  Ho- 
mines  perpetuae  castimoniae  addicti,  et  verbis  et  exem- 
plo,  morum  sanctitatem  inter  cives  promovent,  atque, 
cum  plerumque  suis  bonis  sese  exspolient,  fratres  in 
saeculo  manentes  novis  opibus  juvant  ad  alendam  fami- 
liam. 

Ex  dictis  ergo  patet  absurditas  eorum  qui  invecti  sunt 
in  coelibatum  cathoHcum,  et  ausi  sunt  dicere  principes  jus 
habere  eum  proscribendi.  Experientia  constat  plerasque 
civitates  Gennaniae  a  monachis  formatas  fuisse.  Ergo 
institutum  monachorum  non  depopulat  regiones.  Ab- 
surda  pariter  est  assertio  eorum  qui,  ut  nimio  populi  in- 
cremento  sese  opponant,  statuunt  principem  jus  habere 
civibus  pauperioribus  matrimonium  prohibendi.  Violen- 
tus  enim  coeHbatus  est  origo  maximae  libidinis,  et  morum 
pernicies,  ut  patet  experientia. 

§  56.  Propositio     XXXV.     Civibus,    nisi    speciali 

ERGA     SOCIETATEM    OBLIGATIONE     OBSTRICTI    SINT,    NON 

POTEST  EMIGRATIO  PROHIBERI  ;  SED  NEQUE  COGI  POSSUNT 
AD  EMIGRATIONEM,   NISI  IN   PCENAM  DELICTI. 

Probatur.  Etsi  homini  sit  necessaria  societas  civilis, 
non  ita  tamen  necessaria  est  utadsit  prceceptum  naturale, 
quo  omnes  et  singuli  cogantur  in  civili  societate  manere 
(Part.  W .  Sect.  II.  Lib.  I.  §  3).  Ergo  neque  necesse  est 
absolute  ut  huic  potius  quam  illi  societati  adhsereat.  Ergo 
emigrare  potest  e  patria  et  in  aliam  sese  conferre  regio- 
nem,  si  tamen  nullo  speciali  vinculo  erga  societatem  cujus 
membrum  est  obstrictus  sit.  Si  enim  hoc  locum  haberet, 
non  posset  ipse  societatem  cujus  est  membrum  relinquere, 
quin  injustitiae  se  faceret  reum.  Et  sane  societas  quae 
civibus  protectionem  praebuit,  jus  habet  exigendi  ut  in 
casu  necessitatis  cives  qui  ea  protectione  gavisi  sunt, 
societatem  ipsam  defendant. 

Socii  omnes  jus  habent  ad  protectionem  obtinendam  a 
societate  cujus  sunt  membra  ;  ergo  etiam  possunt  in  ea 
permanere,  ac  proinde  nequeunt  cogi  ad  emigrandum,  nisi 
in  poenam  delicti.  Insuper,  cogere  aliquos  ad  emigra- 
tionem,  supponeret  inesse  principi  jus  violenter  transfe- 
rendi  civium  proprietates. 

Quod  autem  in  poenam  delicti  gravioris  socialis  auctoritas 
possit  cives  in  exilium  mittere,  patet;  qiiia  unicuique  socie- 
tati  del)et  competere  jus  excludendi  a  suo  sinu  ea  membra 
quae,  si  in  ea  permanerent,  ipsi  nimium  damnuin  affcrrent. 
Omnis  enim  societas  jus  ad  existentiam  habet,  seque  a 
pertur])atoribus  ordinis  sociaHs  tutam  reddere  potest. 

Pri.vcipia  ad  solvendas  difficultates.  i°.  Ex 
jure  emigrationis  non  sequitur  pericukini  quod  forsan 
omnes  cives  socifetatem  deserant.  Nam  amor  tum  soli 
natah's,  tum  cognatorum,  grave  incitamcntum  est  ad  re- 
tinendos  cives  in  patria.  Nemo  patriam  libcnter  dcserit 
nisi  ducatur  aut  spe  magni  emolumenti,  aut  desiderio 
effugiendi  miseriam. 

2°.  Si  necessarium  foret  cives  superfluos  in  alias  regi- 
ones  mittere,  non  esset  necesse  illos  cogere  ad  emigratio- 
nem  ;  plures  cives  per  se  parati  erunt  ad  novas  sibi  sedes 
qu^rendas,  si  affulgeat  illis  spes  fore  ut  sese  a  miseria 
liberent.  Sufficeret  ergo  ut  auctoritas  civilis  eos  adju- 
varet  qui  sponte  patriam  relinquere  vellent. 


CAP.  11. 

DE    ORDINE    MORALI    SOCIALI. 

§  57.  Ad  perfectionem  societatis  civilis  non  solum  re- 
quiritur  ut  auctoritas  socialis,  quantum  fieri  possit,  vires 
materiales  evolvat,  ut  in  superiori  capite  dictum  fuit ;  sed 
necesse  omnino  est  ut  totis  viribus  conetur  perficere  ordi- 
nem  moralem.  Quaecumque  enim  sit  materialis  prosperi- 
tas  alicujus  societatis,  si  in  ea  non  viget  ordo  moralis,  im- 
possibile  est  ut  ipsa  stabilitatem  habeat  ;  nam  deest  illi 
prsecipua  perfectio  ;  imo,  caret  ipsa  essentiali  quadam 
proprietate. 

Societatis  enim  est  ordinem  custodire,  legesque  justitise 
statuere  atque  invigilare  ut  hae  leges  exacte  a  civibus  ser- 
ventur.  Unde  fundari  debet  societas  supra  ordinem  et 
justitiam.  Perfectio  autem  hsec  a  societate  obtineri  non 
potest,  quin  socii  ipsi  et  acquirant  cognitionem  sufficien- 
tem  ordinis,  et  ordinis  ipsius  sint  amantes.  Satagere  ergo 
debet  auctoritas  socialis  ut  cives  tum  intellectum  cogni- 
tione  veri,  tum  voluntatem  boni  et  ordinis  amore  perfici- 
ant.     De  his  in  praesenti  capite  sermo  est. 

§  58.     Propositio  XXXVI.     Ad  perfectionem  pro- 

PRIE    DICTAM    ET    ADyEQUATAM    SOCIETATIS,    REQUIRITUR 
UNITAS    VER.E    RELIGIONIS. 

Non  est  hic  sermo  de  perfectione  qualicumque,  sed  de 

perfectione  vera  et  adcxquata.  Nemo  enim  negare  potest 
societates  qiiasdam  floruisse  per  aliquod  tempus,  quin 
tamen  habuerint  hanc  religionis  unitatem  ;  sed  non  est 
possibile  ut  societas  totam  eam  cujus  capax  est  assequa- 
tur  perfectionem  absqiie  hac  unitate. 

Probatur.  i°.  Ad  societatis  perfectionem  requiritur 
tum  intellectus  tum  voluntatis  civium  perfectio.  Debent 
enim  cives  cognoscere  eas  veritates  qu^  et  ipsis  et  socie- 
tati  toti  quam  maxime  sunt  necessarioe  ad  bene  operan- 
dum.  Atqui  veritates  et  civibus  et  societati  maxime  ne- 
cessariae  sunt  ece  quee  spectant  ad  religionem  et  moralein 
doctrinam  ab  ea  traditam  ;  quia  religio  sola  vera  principia 
et  moralitatis  et  jurium  et  obligationum  nobis  manifestat  ; 
et  sine  cognitione  harum  veritatum  operatio  neque  civi- 
um  neque  societatis  recta  esse  potest.  Ergo  cognitio 
harum  veritatum  sociis  necessaria  est.  Veritas  autem 
non  est  nisi  una.  Ergo  debet  etiam  esse  unitas  in  reli- 
gione.  Ergo  ad  perfectionem  adaequatam  societatis  re- 
quiritur  religionis  unitas. 

2°.  Ubi  non  viget  religionis  unitas,  ibi  non  est  unitas 
intellectus  circa  praecipuas  obligationes  et  jura  civium  ; 
ergo  neque  potest  haberi  perfecta  voluntatum  cooperatio, 
quia  voluntas  in  sua  operatione  sequitur  dictamen  ra- 
tionis.  Ubi  autem  non  est  perfecta  voluntatum  coope- 
ratio,  ibi  nec  est  perfecta  societas,  quae  in  hac  coope- 
ratione  consistit.  Religio  enim  semper  habita  fuit  ab 
omnibus  populis  ut  res  magni  momenti.  Ergo  omnis 
circa  eam  discrepantia  etiam  voluntatum  discrepantiam 
inducit,  et  quidem  eo  magis,  quod  principia  reh'gionis 
agnoscuntur  ab  omnibus  ut  fundamenta  omnium  nostra- 
rum  obligationum. 

3°.  Ubi  non  habetur  unitas  religionis,  invenitur  germcn 
dissolutionis.  Societates  enim  religiosae  semper  maximo 
flagrant  desiderio  ut  ipsae  in   dies  magis  magisque  cres- 

cant,  et  cum  ejus  membra  maximo  inter  se  uniantur  vin- 
culo,  fieri  non  potest  quin  magis  magisque  variae  socie- 
tates  religiosae  ab  invicem  sese  separent.  Ergo  etiam 
magis  in  dies  decrescit  vinculum  societatis  civilis  quo 
uniuntur  ad  invicem,  ac  proinde  ipsum  germen  dissolu- 
tionis  continetur  in  societate  ubi  non  est  unitas  religionis. 

Principia  ad  solvendas  difficultates.  i°.  Societas 
sine  ulla  religione,  i.e.,  societas  prorsus  athea,  non  est  pos- 
sibilis.  Ubi  enim  nulla  vita  futura  admittitur,  ubi  nullus 
Deus  scelerum  vindex  agnoscitur,  ibi  sola  utilitas  tempo- 
ralis  uniuscujusque  erit  stimulus  homines  impellens  ad 
ordinem  quocumque  modo  servandum,  et  leges  civiles 
non  poterunt  exsecutioni  mandari  nisi  per  vim  physicam  ; 
quia  tunc  nulla  ades4;  obligatio  moralis  eas  servandi. 
Hinc  talis  societas  brevi  tempore  aut  in  completam  anar- 
chiam  incidet,  aut  intolerabili  despotismo  et  tyrannide 
ordo  quidam  externus  servabitur. 

2°.  Ubi  non  viget  unitas  religionis,  non  potest  haberi 
perfecta  cooperatio  in  reb.us  ad  civilem  ordinem  spectan- 
tibus,  nisi  supponatur  cives  circa  religiones  quas  profiten- 
tur  esse  indifferentes.  Atqui  talis  indifferetitisinus  non 
conducit  ad  societatis  perfectionem.  Nam  qui  indifferens 
est  circa  religionem,  etiam  paulatim  sese  indifferenter 
habet  circa  suas  obligationes,  quae  omnes  in  ipsa  religione 
fundantur.  Ergo  non  maneret  nisi  sola  utiHtas  tempo- 
rahs  ad  impellendos  cives  ad  legum  observantiam.  Haec 
autem  plane  non  sufficit.     Ergo. 

3°.  Etsi  ubi  non  est  unitas  religionis,  tolerantia  civilis 
necessaria  sit,  quia  nullus  civium  neque  ipsa  suprema 
auctoritas  quemquam  ad  aliquam  religionem  profitendam 
compellere  potest ;  tamen  semper  verum  manet,  cum  ista 
tolerantia  civili  non  posse  haberi  plenam  voluntatum  co- 
operationem.  Juxta  varia  religionis  dogmata,  variae  ori- 
untur  relationes  inter  homines  ;  variae  ergo  obHgationes, 

varia  jura.  Certa  ergo  jura  quce  una  civium  pass  ut  sibi 
essentialia  habet,  ab  aliis  ut  absurda  et  impia  habei>tur. 
Quomodo  ergo  possunt  ipsi  communi  consensu  et  volun- 
tatum  cooperatione  conspirare  ad  finem  societatis  civiHs, 
qui  consistit  in  omnium  civium  juribus  custodiendis  ? 

4°.  Ubi  viget  unitas  falsae  religionis  potest  haberi  co- 
operatio  civium  ad  eumdem  finem,  sed  veram  suam  per- 
fectionem  societas  assequi  non  potest.  Etenim  mentes 
et  voluntates  hominum  per  errorem  perfici  non  possunt. 
Insuper,  talis  unitas,  ut  patet  experientia,  non  potest  diu 
servari  nisi  per  vim  et  violentiam.  Hinc  patet  solam  ve- 
ram  religionem  posse  dare  societati  veram  suam  perfec- 
tionem. 

§  59.     Propositio  XXXVII.     Societas  civilis  per 

SE  NULLUM  JUS  HABET  EXIGENDI  ASSENSUM  INTELLEC- 
TUS  VERITATIBUS  NON  IMMEDIATE  EVIDENTIBUS  OMNI- 
BUS  HOMINIBUS  ;  PROINDE  NON  POTEST  IPSA  IMPONERE 
SOCIIS  RELIGIONEM  COMMUNEM. 

Probatur.  Assensus  intellectus  dari  non  potest  nisi 
aut  veritas  evidenter  a  ratione  percipiatur  aut  ab  aucto- 
ritate  infallibili  proponatur.  Atqui  societas  civilis  non 
potest  efficere  ut  veritates  non  immediate  evidentes  fiant 
evidentes  menti  nostrae,  neque  dono  infallibilitatis  gaudet, 
ut  patet  experientia.  Auctoritas  autem  fallibilis  non  po- 
test  exigere  assensum  ;  quia  exigere  asscnsum  importat 
obligationem  ad  abquid  ut  verum  habcndum.  Atqui  (juod 
auctoritas  falHbilis  proponit,  potest  esse  falsum.  Ergo  si 
auctoritas  faMibilis  posset  obligationem  crcdendi  impo- 
nere,  posset  i[)sa  exigere  ut  intcllectus  falsum  pro  vero 
affirmaret.  Hoc  autem  est  al)surdutn.  Ergo  netjue  \^o- 
test  ipsa  imponere  sociis  religionem  communem.  Ut 
enim  hoc  valeret  pr?estare,  neressc  esset  ut  ipsa  auctori- 
tate  infalHbiH  proponerct  sociis  totum  romj)lexum  earum 

veritatum  qiiae  spectant  ad  Dei  cultiim.  Atqui  hoc  prse- 
stare  non  potest  ;  quia  non  est  infallibilis.  Ergo  cul- 
tum  communem  exigere  non  potest. 

Etiamsi  supponatur  auctoritatem  socialem  infallibiliter 
cognovisse  veram  religionem,  non  posset  hanc  religionem 
sociis  imponere.  Nemo  enim  obligatur  ad  credendum, 
nisi  quatenus  sufficienter  perceperit  motiva  credibilitatis. 
Atque  de  hoc  judicare  nequit  societas  civilis  ;  quia  hsec 
perceptio  est  factum  internum,  et  societas  civilis  de  solis 
externis  actibus  per  se  judicium  ferre  potest.  Ergo 
neque  exigere  potest  assensum,  neque  habere  ut  crimen 
sociale  negationem  hujus  assensus. 

Principia  ad  solvendas  difficultates.  i°.  Etsi 
unitas  religionis  sit  societati  civili  necessaria  ad  perfec- 
tionem  completam,  quantum  in  hac  vita  fieri  licet,  con- 
sequendum,  non  potest  ipsa  tamen  eam  sociis  imponere, 
eo  quod  haec  facultas  limites  suae  potestatis  excedat  ;  et 
impossibile  est  ut  perfectio  societatis,  quse  in  plena  ju- 
rium  custodia  consistit,  per  jurium  civium  violationem 
obtineatur.  Praeterea,  religio  est  voluntaria  subjectio 
mentis  et  voluntatis  Deo  revelanti.  Haec  haberi  nequit 
nisi  mens  cognoscat  Deum  locutum  esse.  Societas  autem 
civilis  infalHbili  auctoritate  sociis  hanc  cognitionem  dare 
non  potest. 

2°.  Religio  non  ideo  admittenda  est  quia  utiUs  est,  sed 
quia  vera  ;  ejus  autem  veritatem  societas  civilis  mani- 
festare  non  potest. 

3°.  Ex  eo  quod  societati  civili  necessaria  sit  unitas  re- 
ligionis,  neque  tamen  reHgionem  sua  auctoritate  possit 
efficere  obHgatoriam  sociis,  sequitur  eam  debere  efficere, 
quantum  fieri  possit,  ut  vera  reHgio  agnoscatur  a  sociis  et 
eam  socii  profiteantur,  quin  tamen  eis  vim  inferat. 

4^.  Deus  non  dedit  civiH  societati  auctoritatem  infaUi- 
bilem  decernendi  devera  reH*gione  ;  quia  voluit  ut  omnes 

gentes  in  iinam   societatcm   rcligiosam  pcr  Ecclcsiam  ca- 
tholicam  ( (mgregcntur. 

§60.  Propositio  XXXVIII.     Societas  nullum  jus 

HABET  IMPONENDI  CULTUM  EXTERNUM  COMMUNEM. 

Probatur.  Cultus  externus  est  extcrna  manifesta- 
tio  cultus  interni  seu  religionis.  Si  ergo  societas  posset 
imponere  cultum  externum,  posset  etiam  exigere  uni- 
tatem  religionis.  Atqui  hoc  prasstare  non  valet.  Ergo 
neque  potest  cultum  externum  praescribere.  Etenim  pcr 
cultum  externum  manifestamus  conceptus  nostros  de  Dei 
perfectionibus,  eosque  externo  actu  profitemur.  Hoc 
patet  ex  diversorum  rituum  qui  a  variis  religionibus  ad- 
mittuntur  consideratione.  Ergo  unitas  rituum  supponit 
unitatem  conceptuuni  ;  si  vero  hoc  non  supponit,  ritus 
non  sunt  cultus  externus  Deo  exhibitus,  sed  mimicae  for- 
mae  nihil  significantes  aut  potius  Deo  injuriam  irr>)gantes. 

Absurdum  est  ergo  quod  a  nonnullis  incredulis  hisce 
temporibus  docetur  :  Omnes  externas  religionum  formas 
non  esse  nisi  totidem  mythos,  significantes  eosdem  de 
Deo  conceptus,  adeoque,  has  formas  seu  ritus  indiffe- 
rentes  esse,  et  a  societate  civili  praecipi  posse.  Quis 
enim  sanae  mentis  dixerit  ritus  externos  adhibitos  a  Pa- 
ganis,  a  Juda^is  et  a  Protestantibus,  exprimcrc  easdem  de 
Deo  ideas  quce  per  ritum  externum  a  Catholicis  adhibi- 
tum  signihcantur  ? 

§  61.  Propositio  XXXIX.  Quando  societas  semel 
SOCIALI  actu  veram  religionem  amplexa  est,  iiadet 
auctoritas  suprema  jus  et  debitum  exigexdi  ne 
socii  aliquid  externis  actibus  contra  veram  reli- 
gionem  moliantur  ;  potestque  ipsa  punire  eos  qui 
contra  religionem  aliquid  ac;unt. 

Rcligio  dicitur  actu  sociali  admissa  ab  aliqua  socictatc 
civili,  quando    non    solum   ille  qui  huic  societati  praeest 

(sive  sit  persona  physica  sive  persona  moralis),  sed  tota 
aiit  ferme  tota  natio  eam  profitetur,  atque  ipsa  religio 
habetur  ut  norma  et  fundamentum  omnium  legum  civi- 
lium.  Tunc  enim  consensu  communi  civium  fit  ut  re- 
ligionis  dogmata  habeantur  veluti  lex  qusedam  fundamen- 
talis,  determinans  multa  jura  et  obligationes  tum.  civium 
tum  principis. 

Probatur.  Auctoritas  jus  et  debitum  habet  prote- 
gendi  societatem  atque  efficiendi  ut  suam  conservet  per- 
fectionem.  Atqui  vera  religio  ad  perfectionem  societatis 
necessaria  est.  Ergo  quia  societas  ipsa,  ut  societas,  actu 
voluntario  et  externo  amplexa  est  hanc  veram  religionem, 
habet  auctoritas  jus  exigendi  ne  ista  perfectio  amittatur  ; 
adeoque  impedire  potest  et  debet  ne  unitas  verae  religio- 
nis  solvatur.  Etenim  per  illum  actum  socialem  factum  est 
ut  unitas  religionis  sit  una  ex  praecipuis  et  fundamentali- 
bus  totius  societatis  legibus.  Atqui  suprema  auctoritas 
jus  habet  impediendi  violationem  talis  legis.  Ergo  etiam 
impedire  potest,  ne  quis  externo  actu  aliquid  contra  re- 
ligionem  moliatur. 

Moliri  aliquid  contra  hanc  unitatem  religionis  est  cri- 
men  sociale.  Atqui  delicta  socialia  puniri  possunt  ab 
auctoritate  sociali.  Ergo,  etc.  Etenim  per  hos  conatus 
ad  subvertendam  veram  religionem  adhibitos  socii  amit- 
tunt  maximum  bonum,  nempe  tranquillam  possessionem 
veritatis  ad  finem  ultimum  consequendum  necessarias,  et 
vincuUim  unitatis  socialis.  Basis  ordinis  moralis  subver- 
titur,  quia  hic  ordo  praesertim  in  religione  fundatur.  Hoc 
experientia  teste  patet ;  nam  haereses  ubique  turbas  et 
bella  excitarunt  in  societatibus  cathoHcis. 

PrINCIPIA  AD  SOLVENDASDIFFICULTATES.      1°.    Magna 

differentia  intercedit  inter  societatem  cujus  cives  veram 
religionem  actu  sociali  amplexi  sunt  et  eam  quae  actu 
sociali   falsam   religionem  profitetur.      Natio  quae  veram 

religiouem  profitetur  licite  potest  omnibusmodis  honestis 
sese  opponere  introductioni  alterius  religionis  ;  quia  mag- 
num  societatis  bonum  est  unitas  ver^  religionis,  et  so- 
cialis  auctoritatis  est  protegere  ordnem  socialem.  Ast 
natio  qux  socialiter  profitetur  falsam  religionem,  nullum 
jus  habet  impediendi  quominus  vera  religio  introducatur. 
Omnis  enim  homo  jus  naturale  habet  amplectendi  veram 
reHgionem  eamque  etiam  publice  proiitendi  ;  quia  uni- 
cuique  incunibit  stricta  obligatio  tendendi  ad  finem  per 
media  a  Deo  ipso  praescripta.  Neque  consensus  volun- 
tarie  datus  a  sociis,  jus  auctoritati  sociali  tribuit  prohi- 
bendi  ne  amplectantur  veram  rehgionem  ;  quia  contrac- 
tus  de  re  mala  in  se,  quaHs  est  contractus  de  falsa  pro- 
fitenda  reHgione,  obHgatorius  esse  non  potest.  Insuper, 
ipsa  auctoritas  in  conscientia  cenetur  veram  amplecti  re- 
Hg  onem  ;  ergo  aHos  socios  ab  ea  amplectenda  prohibere 
non  potest.  Imo  cum  taHs  societas  nuHam  habeat  de 
propria  reHgione  evidentiam  (falsa  enim  reHgio  non  potest 
esse  evidens),  non  potest  ipsa  sese  reHgioni  falsoe  oppo- 
nere,  neque  prohibere  ne  socii  qui  eam  putant  veram  suo 
jure  utantur,  nisi  doctrinae  quas  tradit  evidcntcrX.^Xi^m\\.  ad 
basim  societatis  aut  pubHcum  ordinem  subvertendum. 

2°.  Ratio  hujus  differentia^  est,  quia  vera  reHgio  nititur 
evidentibus  credendi  niotivis,  adestque  auctoritas  infaUi- 
biHs  qua^  jus  habet  veritates  reH'gionis  proponendi.  Ergo 
qui  veram  reH'gionem  amplexi  sunt  evidentiam  habent  de 
hujus  reHgionis  veritate.  Cuni  ergo  socii  voHintario  actu 
sociaH  huic  reHgioni  sese  subjecerint,  potest  sociaHs  auc- 
toritas  exigere  ut  promissis  su-s  fideles  maneant  ;  quia 
agitur  de  re  Hcita  et  ad  bonum  societatis  conducente. 

3°.  Evenire  potest  ut  natio  qUcX  falsam  reH'gionem  cim- 
plexa  est,  putet  se  veram  reHgionem  habere,  atque  uti 
posse  jure  aHas  reHgiones,  etiam  eam  quce  vera  est,  ex- 
cludendi    a  societate.     Hoc  tamen   nulhim   iHi  jus  con- 

fert.  Nam  non  est  hic  quaestio  de  eo  qiiod  aliqui  sibi 
licere  piitant,  sed  de  eo  quod  revera  licitum  est.  Non 
est  autem  difficile  cognoscere,  quaenam  sit  vera  religio. 
Nam  ea  ab  infallibili  auctoritate  proponi  debet  (Pars  III. 
§  15,  Cor.  2),  et  necesse  est  ut  habeat  pro  se  evidentia 
motiva  credibihtatis,  quorum  vis  et  efficacia  non  nisi  a 
volentibus  ignorari  possit.  Ubi  vero  nulla  adsunt  ejus- 
modi  evidentia  motiva  credibilitatis  (et  omnes  religiones 
falsae  iis  necessario  carent),  ubi  nulla  agnoscitur  infalli- 
bilis  auctoritas,  ibi  perperam  affectatur  verae  religionis 
possessio.  Hinc  patet  quam  absurda  fuerit  Protestan- 
tium  agendi  ratio,  qui  ultro  fatebantur  se  in  materia  re- 
ligionis  errori  obnoxios  esse,  et  tamen  contendebant  se 
habere  veram  religionem  ;  qui  admittebant  jus  esse  cuili- 
bet  credendi  quod  bonum  ei  visum  fuerit,  et  tamenpopu- 
los  cogebant  ad  doctrinas  suas  admittendas,  et  eos  qui 
huic  falHbih  auctoritati  sese  submittere  recusabant  seve- 
rissimis  poenis  plectebant. 

4°.  Si  in  societate  quas  actu  sociali  veram  religionem 
amplexa  est  fuerint  nonnulli  qui  veram  religionem  nun- 
quam  professi  sint,  potest  auctoritas  exigere  ne  ipsi  ali- 
quid  externe  moHantur  contra  religionem  a  societate  pro- 
fessam.  Consensus  enim  quem  maxima  nationis  pars  de- 
dit,  toti  nationi  obligatorius  est,  non  eo  quidem  sensu  ut 
omnes  teneantur  credere,  sed  ne  quid  externo  actu  con- 
tra  religionem  agant.  Sed  publica  potestas  non  potest 
eos  qui  nunquam  admiserunt  veram  religionem  cogere 
ad  eam  profitendam,  neque  eos  a  profitenda  propria  reli- 
gione  prohibere,  neque  eos  a  protectione  legum  excludere. 
Hinc  quoad  professionem  proprise  religionis  vera  gaudent 
libertate,  quae  eis  non  potest  auferri,  nisi  hac  libertate 
abutantur  in  perniciem  verae  reHgionis  sociaHter  agnitae. 

§  62.    PrOPOSITIO    XL.       AbSURDA    EST    EA   QU.E    DICI- 

TUR    LIBERTAS    COXSCIENTLE,    IN    SOCIETATE    QU.E    ACTU 
SOCIALI    VERAM    RELIGIONEM    AMPLEXA    ES 1'. 

Libertas  conscientiie  varias  signiiicationcs  admittcre 
potest  : 

1°.  Potest  significare  potestatem  moralem  qua  gaudet 
anima,  sequendi  propriae  conscienti^  dictamen,  quando 
illud  evidenter  est  rectum.  Cum  teneamur  sequi  dicta- 
men  rectge  conscientiae,  impossibile  est  ut  haec  libertas 
nobis  auferatur  ;  actus  externus  quidem  impediri  potest, 
sed  voluntas  ipsa  cogi  non  potest. 

2^.  Quando  conscientise  dictamen  est  dubium,  habet 
voluntas  jus  et  debitum  sequevd:  id  quod  diligenter,  re 
perpensa,  ipsa  in  conscientia  judicat  esse  agendum,  dum- 
modo  non  adsit  jussum  auctoritatis  alicujus  legitimae 
quod  determinet  quid  in  eo  casu  agendum  sit.  Impossi- 
bile  enim  est  ut  sit  libertas  moralis  recusandi  obedien- 
tiam  auctoritati  legitime  praecipienti. 

3°.  Potest  Hbertas  conscientiae  etiam  significare  praero- 
gativam  qua  homo  gaudet,  ne  ab  ulla  auctoritate  falHbili 
ei  possit  imponi  obligatio  ahquid  admittendi  ut  verum, 
cujus  veritatem  ipse  non  videat.  Hac  libertate  privari 
non  potest.  Deus  ipse  non  obligat  nos  ad  assensum  pr^- 
bendum,  nisi  quatenus  percepimus  motiva  credibilitatis 
quai  ostendunt  ipsum  locutum  esse  ;  quia  actus  fidei  de- 
bet  esse  rationabilis.  Hinc  nemo  punietur  ob  defectum 
fidei,  nisi  aut  positive  eam  rejecerit  aut  ejus  culpabili  neg- 
ligentia  factum  sit  ut  motiva  credibilitatis  non  perceperit. 
Qui  autem  semel  novit  Deum  locutum  esse,  non  potest 
amplius  assensum  denegare. 

4°.  Potest  significare  jus  quod  haberet  unusquisque  in- 
ternos  suos  conceptus  manifestandi  aHis.  Qui  evidoiter 
cognoscit  reHgionem  quam  profitetur  esse  veram,  jus  pro- 
cul  dubio  habet  eam  aHis  manifestandi  ;  nam,  cum  vera 
reHgio  sit  medium   absoHite  necessarium  ad  finem  vitas 

^ternre,  eam  aliis  communicare  est  eis  bonum  velle;  nemo 
autem  potest  prohiberi  quominus  aliis  bonum  verum  et 
necessarium  velit.  Ast  si  ipsi  evidens  non  esset  sua  re- 
ligio,  si  ipse  solum  opinaretur  se  veritatem  assecutum 
esse,  non  posset  ipse  sibi  jus  absolutum  arrogare  eam  aliis 
manifestandi ;  possetque  ipsi  haec  externa  manifestatio 
prohibere  quotiescumque  per  eam  jura  aliorum  laederentur. 

5°.  Libertas  conscientiae  tandem  significat,  debere  auc- 
toritatem  socialem  semper  permittere  liberam  promulga- 
tionem  cujusvis  religionis  et  cujusvis  erroris,  et  omnes  re- 
ligiones  falsas  aequali  protectione  societatis  gaudere  de- 
bere. 

Hoc  modo  intellecta  (et  hic  est  sensus  quo  generaliter 
sumitur),  absurda  est  haec  libertas  conscientiae  pro  socie- 
tate  quae  actu  sociali  veram  religionem  amplexa  est. 

Probatur.  Absurdum  est  dicere  societatem  debere 
permittere  sui  ipsius  destructionem,  eosque  in  suo  sinu 
fovere  qui  totis  viribus  eam  destruere  nituntur.  At- 
qui  hoc  faceret  societas  quae  veram  religionem  sociali  actu 
amplexa  est,  si  permitteret  libertatem  conscientiae  ultimo 
modo  intellectam,  ut  patet  ex  dictis.  Ergo  absurda  est 
pro  tali  societate  ejusmodi  libertas  conscientiae. 

Principia  ad  solvendas  difficultates.  i°.  Liberae 
quidem  sunt  opiniones  communiter.  Ast  doctrina  quae 
nobis  innotescit  ut  divinitus  revelata,  opinio  non  est,  sed 
veritas  certa  quae  sine  peccato  negari  non  potest.  Si  no- 
bis  non  constat  de  ejus  revelatione,  eam  interne  admit- 
tere  nuUatenus  tenemur,  sed  ei  externe  refragari  non  licet 
quoties  jura  certa  aliorum  laeduntur. 

2°.  Nemo  ad  fidem  cogi  potest.  Ast  in  societate  quae 
actu  sociali  amplexa  est  veram  religionem  potest  a  civibus 
exigi  ut  ipsi  suis  pactis  legitimis  stent.  Habet  societas 
prcneterea  jus  impediendi  quominus  unitas  religionis  solva- 
tur.     Hoc  enim  modo  societas  neminem  cogit  ad  dandum 

internum  consensum  veritatibus  fidei,  sed  socios  defendit 
contra  eos  qui  maximum  eis  bonum  eripere  conantur. 

3^.  Pceni^^  intlictae  eis  qui  falsain  religionem  spargunt, 
non  ideo  praicise  infliguntur  ut  ipsi  fiant  pii  et  credentes 
per  vim,  sed  ut  puniantur  propter  ordinis  socialis  turba- 
tionem,  et  ut  a  tali  delicto  in  posterum  abstineant.  Po- 
test  autem  socialis  auctoritas  unitatem  religionis  tueri. 

4°.  Qui  veram  fidem  amplexus  est  nullum  habet  jus  eam 
deserendi ;  quia  non  potest  veritatem  relinquere  ut  falsum 
sequatur  ;  nec  supponi  potest  argumenta  valida  adesse, 
quc-e  ostendant  falsam  esse  veram  religionem.  Potest 
ergo  socialis  auctoritas  exigere  ne  socii  recedant  a  con- 
sensu  libere  dato  verae  religionis  ;  quia  ipsa  certo  cog- 
noscit,  non  posse  dari  motivum  sufficiens  dissensus. 

5°.  Fieri  tamen  potest  ut  potestas  civilis  etiam  in  tali 
societate  prudenter  toleret  novam  religionem  quae,  non 
obstantibus  suis  conatibus,  a  multis  civibus  admissa  fuit  ; 
cum  nempe  impossibile  sit  auctoritati  compellere  dissenti- 
entes  ut  falsitatem  reh^nquant,  quin  exinde  oriantur  majora 
mala.  Tunc  enim  societas  non  approbat  hanc  perfidiam, 
sed  minus  malum  quodammodo  jam  inevitabile  majori 
malo  prasfert.  Talis  tolerantia  vocatur  tolerantia  civilis  ; 
ea  ahquando,  ut  diximus,  permitti  potest,  ahquando  neces- 
sario  concedenda  est,  ut  infra  patebit.  Tolerantia  autem 
dogmatica  nunquam  hcita  est,  quia  ea  nihil  ahud  esset 
quam  putidus  indijfcrcntismus  in  negotio  religionis. 

§  (y^.  Propositio  XLI.      Etsi  auctoritas  socialis 

AMPLEXA  SIT  VERAM  RELIGIONEM,  NOX  POTEST  IPSA  CO- 
GERE  SUBDITOS  AD  EAM   AMPLECTENDAM. 

pROP.ATUR.  Auctoritas  suprema,  etsi  infaUibihter  cog- 
noscat  veram  reUgioncm,  non  potest  tamen  eam  auctori- 
tative  subditis  proponere  ;  quia  ipsa  caret  infaUibih  auc- 
toritate  ad  exigendum  a.ssensum  subditorum  ;  ac  ])roinde 

non  potest  ipsa  cogere  subditos  ut  credant  ei  affirmanti, 
se  veram  religionem  profiteri.  Insuper,  ingressus  in  Ec- 
clesiam  obligatorius  quidem  est  coram  Deo  quando  homo 
percipit  motiva  credibilitatis  quas  ostendunt  Deum  locu- 
tum  esse,  aut  quando  propria  culpa  neglexit  veritatem 
horum  motivorum  investigare  ;  sed  relate  ad  homines 
unusquisque  liber  est  circa  ingrediendam  Ecclesiam,  qua- 
tenus  ad  hunc  ingressum  a  nulla  vi  humana  cogi  potest. 
Hoc  patet  ex  eo  quod  ipsa  Ecclesia,  etsi  a^uitoritate  in- 
fallibili  donata  sit,  neminem  cogere  possit  ut  sese  ei  ad- 
jungat  ;  quia  debitum  ingrediendi  Ecclesiam  non  urget 
nisi  quando  motiva  credibilitatis  sufficienter  sunt  per- 
cepta.  Atqui  Ecclesia  de  hoc  judicare  non  potest  ante- 
quam  hsec  persuasio  actu  externo  adhaesionis  exprimatur. 
Ergo  neque  potest  ipsa  cogere  eos  qui  nondum  sese  ei 
adjunxere  ad  religionem  catholicam  externe  profitendam. 
Ergo  multo  minus  id  auctoritas  civilis  praestare  valet. 

Principia  ad  solvendas  difficultates.  i°.  So- 
cietas,  quantum  potest,  efficere  debet  ut  propriam  suam 
perfectionem  consequatur  ;  sed  id  praestare  debet  per 
media  legitima,  non  vero  per  jurium  violationem.  Per- 
fectio  enim  societatis  obtineri  nequit,  quin  omnia  certa 
jura  civium  sancte  serventur. 

2°.  Potest  suprema  auctoritas,  caeteris  paribus,  in  so- 
cietate  quae  actu  sociali  veram  reHgionem  non  est  am- 
plexa,  praeferre  ad  muniapublicaeos  qui  veram  profitentur 
rehgionem,  sed  id  facere  non  potest  si  jiira  quae  cives,  ut 
cives,  in  ea  societate  possident,  violentur.  Nam  in  prae- 
senti  casu  negare  assensum  verae  religioni  non  est  dehc- 
tum  sociale,  ac  proinde  a  societate  puniri  non  potest. 

3^^.  In  tili  societate  libertas  cultus  permitti  debet ;  po- 
test  tamen  sociahs  auctoritas  proscribere  eos  ritus  qui 
sunt  evidenter  contra  bonos  mores  aut  contra  pacem  et 
tranquillitatem  publicam,   quia  civilis  auctoritas  jiis  ab 

ipsa  natiira  habet  id  omne  removendi  qiiod  ad  pcrverten- 
dum  societatis  ordinem  tendit. 

§  64.  Propositio  XLII.  Societas  qu/E  nullam  re- 
ligionem  actu  sociali  cognoscit,  nullatenus  veram, 
imo  nec  falsam  proscribere  potest,  nisi  h.ec  sanis 
morum  principiis  manifeste  adversetur. 

Probatur.  Auctoritas  civilis  nullum  cultum  imponere 
potest.  Neque  cives  ab  ea  dependent  in  amplectenda  et 
profitenda  quam  veram  credunt  religione.  Ergo  nisi  haec 
bonis  moribus  evidenter  adversetur,  nullo  jure  proscribi 
potest  ab  auctoritate  civili. 

Et  vero  ipsius  non  est  decernere  quaenam  religio  vera, 
quaenam  vero  falsa  civibus  habenda  sit.  Ad  hoc  enim  re- 
quiritur  infallibilitatis  donum,  quo  ipsa  penitus  caret. 

Potest  autem  jure  proprio  religionem  bonis  moribus 
evidenter  contrariam  interdicere.  Hasc  enim  societatis 
pernicies  et  exitium  foret. 

Neque  ad  hoc  ne<  essaria  est  infallibilitatis  praerogativa  ; 
quod  enim  manifestum  ex  se  est,  omnibus  patet.  Ideoque 
vis  nulla  civium  mentibus  infertur.  Quod  si  quis  forte 
reh'gionem  istam  et  pravam  et  perniciosam  esse  non  videat, 
furiosi  instar  haberi  ac  tractari  debet. 

Neque  inde  consequitur  falsam  omnem  religionem  a 
sociali  auctoritate  esse  proscribendam.  Etsi  enim  morum 
sanctitati  non  consentiat,  id  tamen  ab  omnibus  non  ag- 
noscitur. 

§  65.  Propositio  XLIII.  Socialis  auctoritas  jus 
et  officium  habet  proscribendi  doctrinas  qu^ 
^bonos  mores  manifeste  corrumpunt  et  publicum 
ordinem  subvertunt. 

Probatur.  Praecipuum  civiHs  auctoritatis  jus  et  offi- 
ciam  est  id  omni  procul  arcere,  quod  societatis  pacem  ac 
felicitatem  funditus  evertit  ipsique  exitium  parat.     Atque 

istiiismodi  sunt  praefatae  doctrinae.  Nam  civium  mentes 
pervertunt,  voluntates  in  omne  flagitium  pronas  effingunt, 
familiarum  opes  dissipant,  pactis  et  foederibus  fidem  adi- 
munt,  turbas  demum  ac  seditiones  fovent  ;  atque  ita  toti 
societati  pernicieni  ac  ruinam  moliuntur.  Jam  vero  has 
pestes  arcet  auctoritas,  earum  semina  praefocando  seu  exi- 
tio-as  reipublicae  doctrinas  proscribendo  ;  ergo  et  jus  et 
officium  habet  eas  proscribendi. 

Neque  necesse  semper  est  ut  ex  seipsa  pateat  doctrinae 
alicujus  pravitas,  ut  merito  prohiberi  possit  ;  satis  autem 
est  si  ex  effectibus  exitialis  clare  deprehendatur. 

Damnanda  etiam  est,  etsi  omnibus  manifesta  esse  vi- 
deatur  falsitas  ;  secus  enim  a  perversis  hominibus  multi 
nides  seducerentur. 

§  66.  Propositio  XLIV.  Libertas  preli  illimi- 
tata  est  absurda. 

Probatur.  Libertas  preli  ilHmitata  est  libertas  omnia 
quaecumque  placent  in  lucem  edendi,  sive  contra  mores 
sive  contra  religionem.  Talis  autem  Hbertas  absurda  est. 
Etenim  ordini  et  quieti  publicae  prorsus  est  exitialis.  In- 
super,  societas  jus  habet  proscribendi  eas  doctrinas  quae 
evidenter  contra  ordinem  pubHcum  et  contra  pubHcam 
moraHtatem  diriguntur.  Ergo  non  possunt  cives  jus  ha- 
bere  tales  doctrinas  edendi  in  lucem.  Ergo  falsiim  est 
Hbertatem  ihimitatam  preH  csse  jus  civium  inaHenabile. 

Principia  ad  solvendas  difficultates.  i°.  Mani- 
festatio  opinionis  non  est  semper  Hcita,  potestque  ipsa 
impediri  quando  per  eam  jura  civium  laeduntur  (§  60, 
Prin.  i).  ^ 

2°.  Malo  quod  per  hanc  iUimitatam  Hbertatem  preH 
societati  causatur,  non  medetur  facultas  quam  habent  aHi 
scripta  bona  aut  bonos  Hbros  edendi ;  quia  mahim  faciH- 
us   spargitur  quam  bonum,  eo  quod  malum  Hbidinibus 

faveat,  bonum  vero  eis  contradicat.  Hanc  illimitatam 
libertatem  ut  absurdam  et  impiam  proscripsit  Gregorius 
XVI.  in  litteris  encyclicis  anno  1832  datis.  Inter  alia, 
liaec  habet  :  ^^  Numquid  venena  libere  spargere,  ac  pub- 
lice  vendere  et  comportare,  imo  et  bibere  licebit,  quia 
remedii  quidpiam  habetur,  quo  qui  utuntur,  eripi  eos  ex 
interitu  identidem  contingat  ?  " 

3°.  Ineptum  est  dicere  per  libertatem  omnia  proponen- 
di  acui  ingenium  et  scientias  artesque  promoveri.  Etenim 
disseminatio  falsitatis  non  potest  perficere  intellectum  ; 
quia  ipse  sola  veritatis  cognitione  perficitur.  Si  sermo  est 
de  meris  opinionibus  de  quarum  falsitate  non  constat,  li- 
berum  omnibus  esse  debet  rem  indagare  ;  quia  hoc  pacto 
verum  facilius  assequi  possumus.  Sed  quando  agitur  de 
veritate  quae  certis  probata  est  argumentis,  de  quaproinde 
nullum  rationabile  dubium  moveri  potest,  intellectus  hu- 
manus  nullum  emolumentum  ex  ejus  negatione  haurire 
potcst ;  imo  haec  negatio  magnum  damnum  societati  affert. 
Nam  ejusmodi  veritatis  impugnatio  in  mente  plurimorum 
gignit  dubium,  quod,  quando  afficit  obligationes  homi- 
num,  non  potest  non  esse  noxium  societati.  Dubium  de 
rebus  mathematicis  aut  physicis  nihil  nocet  societati,  quia 
ordo  physicus  idem  interim  manet.  Ast  aHud  plane  est 
in  re  morali,  ubi  dubium  in  actus  humanos  influit,  ideoque 
ordinem  moralem  et  ipsam  societatem  turbat. 

§  67.   PROPOsrno  XLV.     In  societate  ubi  vera  re- 

LIGIO  NON  EST  SOCIALITER  AGNITA,  LIBERTAS  PRELI 
TOLERARI  DEBET  RELATE  AD  OPINIONES  QU^  NEQUE  NA- 
TUkALI  HONESTATI  ADVERSANTUR,  NEQUE  AD  SUBVER- 
TENDUM    ORDINEM    TENDUNT. 

Probatur.  Socialis  auctoritas  infallibiliter  judicare 
nequit,  de  doctrinis  quarum  veritas  aut  falsitas  non  sit 
immediate  cvidens. 

Neqiie  in  religionis  negotio  ipsi  ullatenus  licet  suum 
judicium  civibus  imponere.  Ad  ipsam  enim  non  pertinet 
decernere  quaenam  doctrinse  admittendae  sint,  quaenam 
vero  rejiciendoe.  Ergo  prohibere  non  potest  ne  hsec  aut 
illa  doctrina  in  lucem  edatur,  modo  sarta  tecta  serventur 
jiira  aliorum  et  incolumis  maneat  ordo  socialis. 

At  si  quis  preli  Ubertate  male  utens  aliorum  jura,  ho- 
norem,  famam  inique  laeserit,  hunc  auctoritas  congruis 
pcenis  ad  officium  reducere  debet. 

§  6'^.  Propositio  XLVI.  In  societate  ubi  vera  re- 
LIGIO  socialiter  agnita  est,  potest  auctoritas  pro- 

HIBERE  NE  QUID  CONTRA  EcCLESIiE    DOGMATA  IN  LUCEM 
EDATUR  ;    NON  POTEST  AUTEM  PROSCRIBERE  DOGMATICAS 

opiniones  ab   Ecclesia  NON  DAMNATAS. 

Probatur.  In  ejusmodi  societate  deUctum  socialeest 
aliquid  externe  moliri  contra  veram  religionem.  Porro 
typis  edere  scripta  verae  Ecclesiae  doctrinis  opposita,  est 
ipsi  actu  externo  contradicere,  adeoque  in  sociale  delictum 
ab  auctoritate  arcendum  voluntarie  incidere.  Ergo  istud 
interdicere  merito  potest  sociaHs  auctoritas,  et  refraga- 
tores  poenis  coercere. 

Ast  opiniones  ab  Ecclesia  non  damnatae  censeri  possunt 
ab  ipsa  toleratae.  Ergo  per  se  et  directe  nec  religionis 
unitati,  nec  bonis  moribus  adversantur.  Ergo  jure  pro- 
hiberi  nequeunt  ab  auctoritate  civili  catholicam  religi- 
onem  profitenti,  cujus  officium  est,  nou  Ecclesiae  senten- 
tiam  praevenire,  sed  expectare  et  sequi. 

Principia  ad  solvendas  difficultates,  i°.  Civilis 
auctoritas,  dum  scripta  Ecclesiae  doctrinis  adversa  pro- 
scribit,  non  sibi  arrogat  jus  decernendi  quid  sit  credendum 
aut  rejiciendum  ;  sed  judicium  Ecclesiae,  quam  uti  veri- 
tatis  magistram  agnoscit,  ex  officio  sequitur.  Cum  soli 
Ecclesiae  concredita  ab  ipso  Deo  sit  potestas  decernendi 

de  doctrinis  quae  ad   hominum  salutem  spectant,  civilis 
auctoritatis  officium  est  huic  judicio  sese  submittere. 

2^.  Per  hanc  condemnationem  neque  intelligentiae  jura 
invadit  auctoritas  civilis,  neque  veritatis  investigationem 
impedit.  Etenim  si  auctoritas  civilis  sequitur  judicium 
Ecclesice  in  proscribendis  scriptis  impiis,  non  potest  ipsa 
proscribere  veritatem  ;  falsitas  autem  non  adjuvat  intel- 
lectum  ad  verum  cognoscendum.  Neque  tunc  aliud  prae- 
stat  quam  impedire  quominus  intellectus  humanus  trans- 
grediatur  limites  a  Magistro  veritatis  positos,  quos  qui 
pr?etergreditur  in  errorem  cadat  necesse  est.  Inquisitio 
veritatis  aperta  manet  circa  ea  omnia  quoe  ab  Ecclesia 
non  fuere  definita.  Animadvertendum  est,  auctoritatem 
civilem  non  condemnare  suo  nomine  illa  scripta  impia, 
quia  h^c  condemnatio  de  jure  ad  solam  Ecclesiam  perti- 
net,  sed  sua  sanctione  munire  judicium  Ecclesiae.  Hinc 
fit  ut,  si  agatur  de  doctrina  cujus  oppositio  contra  veram 
religionem  nondum  est  manifesta,  auctoritas  civilis  nihil 
de  ea  statuere  possit. 

3°.  Opinionum  diversitas  potest  esse  causa  turbarum  ; 
hoc  autem  fit  peraccidens,  non  vero  ex  natura  opinionum 
ab  Ecclesia  non  damnatarum.  Perturbatores  ordinis 
puniri  possunt,  sed  de  opinionibus  nihil  decerni  potest. 

4°.  Hinc  non  sufficit  dicere  auctoritatem,  si  forte  pro- 
hibeat  opiniones  al)  Ecclesia  non  damnatas,  non  requircre 
assensum  internum,  sed  ob  pacem  et  tranquillitatem  ser- 
vandam,  ipsam  expostulare  externam  submissioncm  et 
silentium.  Doctrinae  enim  de  quibus  hic  sermo  est,  non 
tendunt  per  se  ad  quietem  publicam  turbandam  ;  secus 
enim  ab  Ecclesia  non  tolerarentur. 

5'"'.  In  aliquibus  academiis  et  societatibus  partirulari- 
bus,  quaedam  doctrinae  opinabiles  proscribuntur.  Ast  ex 
hoc  non  sequitur,  societatem  civilem  idem  jus  habere. 
Nam    istae  consociationes,  cum   sint  prorsus  voluntariae, 

possunt  conditionem  apponere  ut  qui  inter  membra  ad- 
scribi  cupiunt,  hanc  vel  illam  doctrinam  defendant,  dum- 
modo  ea  ab  Ecclesia  non  sit  damnata  ;  nemo  enim  tene- 
tur  esse  membrum  talis  societatis.  Societas  civilis  non 
CFt  eodem  modo  voluntaria,  quia  omnes  nascuntur  mem- 
bra  societatis  civilis  jam  constitutae  ;  ergo  non  possunt 
ab  ea  cogi  ad  hanc  vel  illam  doctrinam  admittendam. 

6^.  Auctoritas  suprema  totam  societatem  dirigere  de- 
bet  quoad  ea  omnia  quae  pertinent  ad  ordinem  poHticum 
et  civilem,  non  vero  quoad  ea  qu?e  pertinent  ad  ordinem 
rehgiosum.  Ex  diversitate  finisutriusque  societatis  inno- 
tescere  potest,  quid  ad  unam,  quid  vero  ad  alteram  spectet. 


CAP.   III. 
de  educatione  prolis. 

§  69.  Propositio  XLVII.  Ad  auctoritatem  civi- 
lem  minime  pertinet  jus  educandi  prolem  civium. 

Probatur.  Debitum  atque  adeo  jus  educandi  prolem 
pertinet  ad  parentes,  quia  cum  ipsi  esse  dederint  proli,  et 
illud  perficiant  necesse  est.  Debitum  autem  educandi 
prolem  et  jura  parentum  in  prolem  inde  consequentia  in- 
dependentia  sunt  a  societate  civili  (Sect.  I.  §  15).  Ergo 
parentes  hoc  jure  privari  non  possunt  ab  auctoritate  civili. 

Praeterea,  educatio  prolis  non  consistit  solummodo  in 
tradenda  arte  legendi,  scribendi,  computandi,  etc;  sed 
praecipue  in  inculcandis  veris  principiis  morum,  atque  in 
dirigenda  vokmtate  ad  amorem  veri  et  justi.  Atqui  prin- 
cipia  morum  fundantur  in  veritatibus  religionis,  quia 
moralitas  non  est  a  Deo  independens  (Pars  II.  Lib.  II. 
Prop.  VII.)  Ergo  vera  prolis  educatio  absque  religiosa 
institutione  tradi  non  potest.  Jamvero  auctoritas  civiHs 
non  potest  tradere  veritates  religionis  (§  59).  Ergo  ne- 
que    sibi    jus    arrogare    prolis  educandae.     Major  autem 

hujus  ratiocinii  patet  :  cjuia  ut  juvcncs  boni  ci\cs  c\a- 
dant,  necesse  est  ut  cognoscant  ijuie  ab  cis  agcnda  sint 
ut  vitam  rccte  nistituant  et  ut  habitum  rccte  agcndi  pcr 
virtutis  exercitium  acquirant.  Ad  ha^c  autem  ars  lcgcncU 
ct  scribendi  utiHs  esse  poteiit,  sed  i)cr  sc  minimc  sufficit. 
Multi  enim  pravi  cives  liarum  artium  n  n  sunt  ignari, 
multi  eis  in  damnum  societatis  abuiuntur  ;  e  contra, 
homines  his  artibus  carentes  boni  civcs  essc  i^oterunt, 
quia  ad  ordinem  civilem  custodicndum  ea^  artes  non 
necessario  requiruntur. 

Principia  ad  solvendas  difficultates.  i°.  Inte- 
rest  quidem  societatis  ut  educatio  prolis  promovcatur,  et 
ideo  auctoritas  socialis  adjuvare  debet  parentes  ut  ipsi 
suo  munere  fungantur.  Ast  aliud  est  prcmovere  educa- 
tionem,  aliud  jus  ipsum  educandi  sibi  assumere. 

2°.  Qui  arte  legendi  callent  melius  cognoscere  poterunt 
leges  servandas,  sed  non  ideo  legum  amantiores  evadunt, 
si  ad  virtutem  exercendam  non  fuerint  ab  ipsa  juventute 
instructi. 

3^.  Poterit  quidem  auctoritas  civilis  instituere  sc  holas 
publicas,  obligando  etiam  parentes,  si  opus  fucrit,  ut 
taxam  solvant  ad  scholarum  sustentatio  em  ;  scd  earum 
directio  auctoritati  religiosse  rebnquenda  cst,  cjuia  lioc 
munere  auctoritas  civilis  fungi  non  ])otcst.  Ad  civilcm 
potestatem  solummodo  ])crtinct  animadvcrtcrc  in  ca  (luoe 
contra  ordi  icm  pu])l.cum  fuint. 

§  70.  PROPOsrno  XLVIII.     Schol/k  (^u^e  vocaniur 

COMMUNES  O.MXINO  REPRORAND/t:  SUNT. 

Scholae  communes  nunc  tcmporis  nuncupantur,  cjua:  ab 
omnibus  cujusvis  sectne  religiosae  membris  frcquentantur, 
et  a  quibus  omnis  religiosa  institutio  excluditur. 

Probatur.  Educatio  pr.xcipue  consistit  in  inculcandis 
veris  morum  pnncipiis  et  in  dirigcnda  voluntate  adamorcin 

veri  et  justi,  quod  absque  religiosa  institutione  praestari  non 
potest  (§  69).  Atqui  ista  religiosa  institutio  a  scholis  com- 
munibus  excluditur.  Ergo  educatio  data  in  scholis  com- 
munibus  radicali  vitio  laborat  adeoque  reprobanda  est. 

Talis  educatio  evertit  omnia  principia  religionis  in 
mente  juvenum,  quia  aut  ad  indifferentismum  aut  ad  in- 
credulitatem  conducit.  Etenim  praxis  virtutum  et  reli- 
gionis  ab  ipsa  infantia  inculcanda  est,  eo  quod  tunc  in- 
genium  sit  docile,  et  voluntas  facilius  ad  bonum  dirigi 
possit  ;  quo  longius  ea  disciph'na  differtur,  eo  difficilior 
evadit,  nam  mali  habitus  et  passiones  in  dies  crescunt. 
Atqui  in  scholis  communibus  haec  disciplina  omnino  neg- 
ligitur.  Praeterea,  pueruli  et  puellulae  cernentes  veritates 
religionis  tum  a  magistris  tum  a  multis  condiscipuHs  neg- 
ligi  et  parvipendi,  fieri  non  potest  ut  ipsi  eas  magnifaciant, 
ac  proinde  paulatim  aut  in  indifferentiam  aut  in  incredu- 
Htatem  incidant  necesse  est.  Magistri  enim  magnam  in 
discipulos  auctoritatem  exercent,  eorumque  agendi  ra- 
tionem  discipuli  facilius  imitantur. 

Experientia  hoc  idem  confirmat  in  regionibus  ubi  ejus- 
modi  scholae  communes  vigent,  ut  in  Statibus  Foederatis 
nostris. 

Idem  manifestum  fit  per  conatus  eorum  qui  ex  propo- 
sito  satagunt  omnia  reh'gionis  principia  e  cordibus  popu- 
lorum  evellere,  institutio  enim  scholarum  communium  est 
unum  e  praecipuis  mediis  ab  eis  adhibitis.  Hinc  Sum- 
mus  Pontifex  Pius  IX.  jure  merito  has  scholas  com- 
munes  condemnavit  in  Syllabo  (Prop.  48). 

Principia  ad  solvendas  difficultates.  i°.  Non 
possunt  in  his  scholis  tradi  moraha  praecepta,  quae  omni- 
bus  rel'giosis  coetibus  communia  sunt.  Nam  haec  prae- 
cepta  sic  tradita,  cum  non  innitantur  principiis  religionis, 
a  quibus  totum  suum  robur  desumere  deberent,  nullam 
auctoritatem    in   animos   discipulorum     exercere    valent 

Non  alia  niotiva  ad  pnxcepta  moralia  servanda  a  magis- 
tris  proponi  possent  quam  motiva  proprice  utilitatis  aut 
cujusdam  civilis  decenticX,  ast  hujusmodi  motiva  inepta 
sunt  ad  frcenandas  discipulorum  passiones. 

2°.  Quamvis  parentum  sit  officium  tradere  moralem 
disciplinam  su?e  proli,  ipsi  tamen  plerumque  ad  hoc  non 
sufficiunt.  Moralis  disciplina  etiam  in  scholis  tradenda 
est  in  quibus  maxima  diei  parte  discipuli  versantur. 
Schol^e  enim  publicae  ideo  institutc^  fuerunt,  ut  parenti- 
bus  auxiHum  ferrent  in  prole  educanda.  Praeterea  multis 
parentibus  vel  tempus  vel  opportunitas  deest  ut  suo  mu- 
neri  satisfacere  valeant,  alii  vero  hujus  disciplinae  traden- 
dcT  incapaces  inveniuntur. 

3'^.  Scholae  dominicales,  in  quibus  per  unam  aut  duas 
horas  doctrina  christiana  traditur,  non  praebent  sufficiens 
remedium  contra  mala  hujus  educationis.  Quia  magistri 
religionis  non  possunt  tam  brevi  tempore  delere  e  mente 
discipulorum  eas  malas  impressiones,  quas  ipsi  per  de- 
cursum  totius  hebdomadae  acceperunt. 

CoROLLARiA.  1°.  Injuria  afficiuntur  cives  qui  taxam 
solvere  tenentur  pro  scholis  communibus  sustentandis, 
ad  quas  suam  prolem  mittere  non  possunt,  quin  eam 
periculo  exponant  aut  morum  corruptelae  aut  fidei  amis- 
sionis.  Si  taxae  omnibus  civibus  imponuntur  ad  scholas 
publicas  sustentandas,  justitiae  leges  exigunt  ut  omnibus 
coetibus  religiosis,  qui  suum  cultum  in  societate  exercere 
possunt,  pars  proportionata  taxae  cedatur,  ut  proprias 
suas  scholas  instituant. 

2°.  Injustuni  pariter  est  aliquos  cives  a  publicis  mune- 
ribus  fungendis  arcere  ea  tantum  ratione,  quia  scholas 
publicas  sive  elementares  sive  superiores  non  frequenta- 
runt.  Poena  enim  infligeretur  civibus  propter  artum,  qui 
non  solum  non  est  delictum  sociale,  sed  qui  Scepe  saepius 
est  actus  obedientiae  legi  Dei  praestitus. 

3°.  Merito  exigere  potest  auctoritas  socialis,  ut  qui  ad 
officia  publica,  ad  munus  advocati  aut  medici  aspirant, 
diligenti  examini  subjiciuntur.  Permagni  enim  societa- 
tis  et  civium  interest  ut  nonnisi  homines  vere  idonei  illis 
muneribus  fungantur.  Ad  auctoritatem  vero  pertinet  so- 
cietatis  et  civium  jura  protegere. 

4°.  Etsi  acatholici  aequo  animo  ferant  scholas  com- 
munes,  in  quibus  religionis  principia  ignorantur,  Catho- 
lici  eas  omnino  reprobare  tenentur^  et  omnibus  viribus 
adnitantur  necesse  est  ut  proprias  scholas  instituere  pos- 
sint  ;  tum  propter  rationes  jam  allatas,  tum  quia  impossi- 
bile  est  impedire  quominus  in  istis  scholis  discipuli  im- 
buantur  principiis  fidei  catholicse  contrariis.  Etsi  enim 
strictissime  prohibeatur,  ne  quid  aperte  contra  religionem 
catholicam  in  praelectionibus  agatur,  fieri  non  potest  quin 
magistri  protestantes  aut  increduli  multas  occasiones  arri- 
piant  insinuandi  quse  fidei  opponuntur.  Impossibile  est 
ut  qui  rehgionem  cathoHcam  non  profitentur  historiam 
doceant,  quin  Ecclesiae  doctrinae  non  contradicant.  Aut 
enim  facta  falsa  pueris  proponunt,  aut  vera  ita  coordi- 
nant,  ut  videantur  contradicere  religioni  cathohcae,  cujus 
tituU  per  historica  monumenta  potissimum  nobis  inno- 
tescunt.  His  adde  Hbros  qui  pueris  traduntur  legendos, 
qiiique  conscripti  sunt  ex  proposito,  ut  venenum  haere- 
seos  latenter  mentibus  jiivenum  insinuent,  et  hinc  eo  sunt 
periculosiores,  quo  difficiHus  hoc  venenum  prima  facie 
appareat. 

§  7T.  Propositio    XLIX.     Auctoritas  civilis  non 

HABF/r    JUS    COMPELLENDI    PARENTES    UT    PROLEM     SUAM 
INSI  ITUENDAM   TRADAT  SCHOLIS  PUBLICIS. 

Probatur.  Educatio  proHs  non  spectat  ad  auctorita- 
tem  civilem  (§  69).  Ergo  jus  non  habet  ipsa  compeHen- 
di  parentes  ut  prolem  ad  scholas  pubHcas  mittant. 

Si  aiictoritati  civili  jus  tribuendum  esset  compellendi 
parentes  ut  muneri  prolis  educandce  satisfaciant,  utque 
sic  posset  mutare  obligationem  moialem  in  juridicam,  id 
soiummodo  ex  hoc  duplici  capite  desumi  posset :  1  °.  Quia 
educatio,  quae  vocatur  Scecularis,  absolute  est  necessaria 
pro  bono  societatis.  2°.  Quia  debet  auctoritas  civilis 
protegere  jura  prolis,  et  efficere  ut  parentes  suam  erga 
prolem  obligationem  adimpleant.  Atqui  neutro  ex  capite 
hoc  jus  oritur. 

Xon  ex  primo.  Falsum  enim  est  artem  scribendi,  le- 
gendi  computandique  absolute  necessariam  esse  ut  cives 
boni  evadant  (§  69).  Et  quamvis  aliqua  utilitas  societati 
accrescat  ex  eo  quod  cives  calleant  hac  arte,  non  ideo  jus 
oritur  ut  parentes  compelli  possint  a  lege  civili  ut  prolem 
ad  publicas  scholas  mittant  ;  secus  enim  multa  absurda 
sequerentur  :  perutile  sane  estut  proles  valida  sit  et  sana, 
nec  tamen  societas  jus  sibi  arrogare  potest  praescribendi 
quinam  cibi  ministrandi  sint  proli,  quomodo  vestienda, 
etc. ;  non  potest  neque  eis  qui  aliquo  morbo  laborant 
neque  pauperibus  matrimonium  interdicere,  sub  praetextu 
quod  proles  inde  nascitura  non  sit  valida,  aut  commode 
ali  non  possit.  Perutile  etiam  est  ut  cives  suis  religiosis 
obligationibus  satisfaciant,  et  tamen  ad  eas  adimplendas 
ab  auctoritate  civili  compelli  non  possunt. 

Quod  attinet  alteram  partem,  concedendum  quidem  est 
societati  jus  protegendi  prolem  si  agatur  de  iis  quie  con- 
traria  sint  ordini  civili  publico  ;  ast  cum  quae  majoris 
sint  momenti,  nempe  moralis  et  religiosa  educatio  prolis, 
sicuti  et  ea  quce  ad  victum  qucerendum  in  posterum  proli 
necessaria  sunt,  conscientiae  parentum  societas  relinquere 
debet,  patet  etiam  acquisitionem  artis  legendi  et  scriben- 
di,  qua^  sane  minoris  sunt  momenti,  conscientiai  parcntum 
relinquenda  esse. 

Principia    ad    solvendas   difficultates.      i''.    Ex 

hoc  negato  jure  non  sequitur  maximam  civium  partem 
ignorantia  debere  tabescere  ;  quia  societas  civilis  promo- 
vere  potest  educationem  adjuvando  parentes  ut  muneri 
suo  satisfacere  possint.  Si  parentes  vident  perutile  fore 
proli  ut  arte  legendi  et  scribendi  calleat,  non  est  dubium 
quin  nitantur  per  se  ipsos  ut  proles  eam  addiscat.  De 
csetero  ubi  viget  religio  catholica,  ipsi  Ecclesise  rectores 
curam  omnem  adhibebunt  ut  proles  catholica  sufficienti 
gaudeat  instructione,  et  parentes  urgebunt  ut  debito  suo 
erga  prolem  satisfaciant.  Falsum  prorsus  est  Ecclesiam 
abhorrere  ab  instructione  suorum  membrorum.  Ante 
inventionem  artis  preli,  maxima  erat  difficultas  tradendi 
omnibus  artem  scribendi  et  legendi,  attamenne  tunc  qui- 
dem  moralis  educatio  prolis  negligebatur.  In  omnibus 
fere  monasteriis  habebantur  scholae,  quae  non  solum  a 
nobilibus  et  divitibus  frequentabantur,  sed  ad  quas  ac- 
cessus  patebat  etiam  pauperioribus.  Post  inventionem 
artis  preli,  instituti  sunt  varii  ordines  rehgiosorum  quo- 
rum  unica  aut  praecipua  cura  est  juventutis  educatio. 

2°.  Si  parentes  jure  suo  abuterentur  et  mores  prolis 
aperte  depravarent,  posset  auctoritas  socialis  non  solum 
parentes  jure  educandi  privare,  sed  eos  etiam  punire, 
quia  ad  ipsam  spectat  et  ordinem  externum  custodire  et 
jura  certa  omnium  membrorum  societatis  protegere.  Mo- 
rum  enim  depravatio,  si  notoria  est,  fit  delictum  sociale. 

§72.  PrOPOSITIO  L.  AuCTORITATr  EcCLESIiE  COM- 
PETIT    JUS    IN    EDUCATIONEM    PROLIS    CaTHOLICORUM. 

Probatur.  Educatio  prolis  niti  debet  veritatibus  re- 
ligionis.  Atqui  sola  Ecclesiaestinfallibilis  magistra  veri- 
tatis  et  moralitatis.  Ergo  Ecclesiae  auctoritati  competit 
jus  in  educationem  prolis  Catholicorum. 

Corollaria.  i°.  Ergo  ad  Ecclesiam  pertinet  invigi- 
lare  ne  libris  fidei   oppositis  utantur  magistri  in   scholis 

qui  a  catholicis  juvenibus  frequentantur.  Auctoritas 
autem  socialis  nullum  jus  habet  praescribendi  libros  pro 
scholis  Catholicorum. 

2°.  Ubi  vera  religio  actu  sociali  agnita  est,  potest  socie- 
tas  civilis  impedire  quominus  scholas  erigantur  in  quibus 
tradantur  doctrinoe  unitati  religionis  contrariae  (§  61). 

3°.  Qui  nunquaiu  fidem  christianam  acceptarunt  non 
possunt  ab  auctoritate  neque  civili  neque  ecclesiastica 
cogi,  ut  suam  prolem  ad  scholas  catholicas  dirigant  ;  quia 
educatio,  cum  pertineat  ad  jura  parentum,  eis  iniegra  re- 
linquenda  est. 


CAP.  IV. 

DE    JURE    PUNIENDI. 

§  73.   Propositio  LI.   Auctoritas  POTEST  AC  DEBET 

PUNIRE  DELICTA  SOCIALIA. 

Probatur.  Delictum  sociale  est  ordinis  exterioris  vio- 
latio,  laedens  jura  civium  atque  ordinem  societatis  per- 
turbans.  Atqui  istiusmodi  violationem  punire  potest  et 
debet  auctoritas  societati  praeposita.  Ipsius  enim  cst  jura 
civium  tueri  ac  socialem  ordinem  contra  turbas  defen- 
dere.  Atqui  id  efficaciter  pra^stare  non  potest  nisi  edicta 
contra  nocentes  convenienti  [)oena.  Nam  hoc  sohim 
pacto  maUm-i  societati  illatum  pro  merito  compensatur, 
sons  ad  ?equitatis  amorem,  quantum  fieri  potest,  reduc  i- 
tur  ;  cceteri  a  facinorilnis  deterrentur,  ac  bonis  neces- 
sariee  securitatis  spes  restituitur.  Ergo,  ut  sibi  cred'tum 
officium  exsequi  possit  auctoritas,  eam  jure  puniendi  de- 
licta  socialia  et  gaudere  et  uti  necesse  est. 

Et  vero,  socialis  auctoritatis  munus  est  socios  delin- 
quentes  ad  ord  nem  reducere.  Atqui  ordo  in  justa  rerum 
proportione  consistit.       Ut    igitur   proportio   adsit  inter 

actum  humanum  et  enata  ex  ipso  consectaria,  honestnm 
esse  actum  oportet,  e  que  respondeat,  uti  merces,  boni 
assecutio  ac  fruit:o.  Ergo  ordmi  contraria  suapte  natura 
est  crimine  parta  felicitas.  Ergo  ad  ordinem  reduci  pro 
mento  debet  inflicta  poena  seu  jactura  boni  sensibilis, 
cujus  inordinato  amore  crimen  patratum  est.  Ergo  auc- 
toritas,  erogata  nocentibus  poena,  ordinem  vere  restaurat. 

Insuper,  homo  ad  opus  non  allicitur  nisi  amore  boni 
vel  honesti  vel  delectabilis.  Quando  ex  amore  boni  ho- 
nesti  agit,  rectam  rationem  sequitur,  ideoque  nulli  delicto 
obnoxius  esse  potest,  quia  lex  civilis  vere  obligans  nullo 
modo  rationi  contraria  esse  potest.  Ergo  homo  movetur 
ad  delictum  propter  solum  bonum  delectabile.  Ergo 
sequum  est  ut  per  subtractionem  boni  sensibilis,  quam 
pati  cogitur,  reparetur  ordinis  per  delictum  introducta 
perturbatio. 

CoROLLARiA.  1°.  Ergo  jus  punicndi,  quo  gaudet  so- 
cietas,  non  oritur  ex  mera  utilitate  ;  utilis  quidem  est 
poena,  non  autem  ideo  justa  est  quia  utilis,  sed  utilis  est 
quia  justa. 

2°.  Jus  puniendi  non  sumitur  ex  solo  jure  quod  habet 
societas  ad  sese  defendendam  contra  aggressores.  Si  res 
ita  se  haberet,  non  posset  ipsa  poenam  infligere  nisi  de- 
h*cto  actu  praesenti,  non  vero  praeterito  ;  quia  delictum 
praeteritum  non  amplius  impetit  societatis  existentiam. 
Societas  non  infligit  poenam  solummodo  ut  delicta  non 
iterentur ;  quia  punitio  non  cadit  in  deHctum  futurum, 
sed  in  prseteritum. 

^'^.  Poena  potest  esse  vel  medicinalis,  vel  exemplaris, 
vel  expiatoria.  Prima  prsecipue  respicit  emendationem 
rei  ;  secunda  pro  praecipuo  fine  habet  aHos  a  deh"cto 
absterrere  ;  ultima  intendit  ordinis  laesi  reparationem. 
Omnis  poena  expiatoria  est  ;  quia  hic  est  praecipuus  ejus 
finis  :    alii    duo    fines    saepe  etiam   inchiduntur,  sed  non 

necessario.  Potestas  paterna  praecipue  intendit  emenda- 
tioneni,  potestas  civilis  duos  ultimos  fines  principaliter 
respicit,  etsi  non  semper  excludat  primum.  Deus,  infli- 
gendo  poenas  temporales,  tres  illos  fines  intendit;  in  infli- 
genda  poena  aeterna  respicit  ordinis  violati  reparationem. 

4°.  Poena  debet  esse  delicto  proportionata  ;  quia  secus 
finis  intentus  obtineri  nequit.  Hinc  non  solum  spectari 
debet  delictum  in  se,  sed  etiam  indoles  eorum  quibus 
poena  infligitur  ;  quia  varia  haec  indoles  efficit  ut  aliquan- 
do  mitiores  poenae  sufficientes  sint,  aliquando  vero  severio- 
res  requirantur.  Hinc  sequum  non  est  assumere  statuta 
poenalia  nostrorum  temporum  ut  criterium  ad  judicium 
proferendum  de  legibus  antiquorum  temporum. 

5°.  Delicta  solummodo  cogitata,  a  civili  societate  non 
sunt  punienda.  Si  vero  exterius  proferuntur  verbis  et 
minis,  jam  disturbant  ordinem  socialem  atque  securitati 
civium  contraria  sunt. 

Delictum  attentatum  majorem  poenam  meretur.  Nam 
crimen  attentatum  et  opere  corfsummatum  eamdem  mali- 
tiam  in  se  continent  ;  quia  si  primum  effectu  caret,  hoc 
non  pendet  a  vohmtate  aut  conatibus  ejus  qui  deHcti  at- 
tentati  reus  est,  sed  ex  ahis  circumstantiis.  Nihilominus 
quando  dehctum  opere  consummatum  est,  ob  majorem 
injuriam  aUis  civibus  illatam,  majorem  adhuc  poenam 
meretur. 

6°.  Societatis  auctoritas  jus  habet  pcenas  a  lege  statu- 
tas  mitigandi,  aut,  si  opportunum  judicaverit,  omnino 
condonandi.  Nam  auctoritatis  est  ordinem  violatum  re- 
parare,  et  reparandi  modum  determinare  ad  ipsam  xque 
spectat.  Ergo  si  ipsa,  spectatis  circumstantiis,  judicat, 
ordinem  sufficienter  restauratum  esse  per  mitiorem  poe- 
nam,  aut  per  remissionem  totalem  pocnas  a  lege  statutae, 
hanc  condonationem  nocentil)Us  elargiri  potest.  Inhu- 
mana  prorsus  esset  legislatio  quae  hoc  jus  condonationis 

omnino  excluderet ;  nam  impossibile  est  ut  lex  omnes  casus 
particulares  complectatur.  Ergo  idem  delictum,  quod 
juxta  legis  verba  morte  puniendum  esset,  potest,  ob  varias 
circumstantias  ipsum  praecedentes  et  concomitantes,  esse 
multo  gravius  aut  multo  levius  in  variis  hominibus,  ac 
proinde  ad  auctoritatem  supremam  pertinet  jus  senten- 
tiam  legalem  mitigandi.  In  exercitio  hujus  juris  caven- 
dum  est,  ne  auctoritas  legum  inde  detrimentum  patiatur. 
7°.  Ex  dictis  patet,  sociis  ipsis  nuUum  esse  jus  alios 
pro  delictis  puniendi.  Jus  enim  puniendi  supponit  jus 
socios  ad  finem  societatis  ordinandi,  quod  non  ad  pri- 
vatos  cives,  sed  ad  auctoritatem  pertinet.  Hinc  illicita 
est  summaria  punitio  a  civibus  privata  auctoritate  inflicta 
eis  qui  immane  aliquod  scelus  patrarunt,  quae  vulgo  in 
nostra  regione  Lynch  Law  vocatur. 

§  74.  Propositio  LII.  Ad  auctoritatem  spectat 
jus  et  debitum  pr^veniendi  socialia  delicta. 

Probatur.  Auctoritas  socialis  jus  et  debitum  habet 
invigilandi  ut  ordo  socialis  custodiatur.  Atqui  ad  ordi- 
nis  custodiam  non  solum  requiritur  ut  puniantur  ii  qui 
ordinem  hunc  turbarunt,  sed  quam  maxime  necesse  est  ut 
impediatur  ordinis  turbatio,  adeoque  debet  auctoritas 
praevenire  delicta  socialia. 

Exercitium  hujus  juris  multis  difficultatibus  obnoxium 
est.  Facile  enim  evenire  potest  ut  auctoritas,  sub  prae- 
textu  impediendi  et  praeveniendi  delicta,  civium  liberta- 
tem  nimis  coarctet,  aut  sese  in  internam  familiarum  ad- 
ministrationem  intromittat.  Sequentia  principia  statui 
possunt. 

1°.  Ratio  prseveniendi  delicta  efficere  debet  ut  maxima 
obtineatur  securitas  civium  cum  minimo  libertatis  civilis 
dispendio.  Nam  suis  juribus  cives  privari  non  possunt, 
nisi  quatenus  exercitium  juris  alicujus  cum  jure  certo  to- 

tius  communitatis  in  collisionem  veniat.  Ubi  nulla  inter- 
cedet  ejusmodi  collisio,  injuste  civium  jura  restringuntur. 

2°.  Bonum  quod  leges  spectantes  ordinem  publicum  in- 
tendunt,  debet  esse  ejusmodi  ut  sit  et  ad  ordinem  civilem 
custodiendum  necessarium,  et  majoris  momenti  quam  bo- 
num  quo  cives  per  talem  legem  privantur  ;  quia  leges  bo- 
num  commune  respicere  debent.  Sic,  v.g.,  absurdum  esset 
civibus  usum  ignis  interdicere  ut  incendia  pra^caverentur. 

3^^.  Actio  pr^servatrix  ordinis  civilis  non  potest  respi- 
cere  nisi  ordinem  publicum  ;  unde  non  debet  versari  nisi 
circa  actiones  publicas  tum  civium  tum  consortiorum  mi- 
norum.  Potest  tamen  auctoritas  etiam  corrigere  mala 
interna  minorum  societatum,  quotiescumque  ea  ad  publi- 
cum  ordinem  turbandum  tendunt  aut  jura  civium  laedunt 
quorum  custodia  societati  civili  demandata  est  ;  quia 
ejusmodi  mala  sunt  mala  vere  socialia,  quorum  repressio 
ad  civilem  potestatem  spectat. 

4^.  Si  per  indicia  quaedam  sufficientia  appareat,  quos- 
dam  malum  aut  machinari  aut  patrasse  contra  cives  aut 
societatem,  potest  auctoritas  civilis  inquisitiones  prrescri- 
bere  ;  et  si  earum  ope  innotescat,  delictum  probari  posse, 
habet  jus  detinendi  personas  suspectas,  ut  earum  delic- 
tum  examini  subjici  possit.  Poena  proprie  dicta  infligi 
non  potest  nisi  reo  cujus  crimen  legaliter  probatum  est. 
Hinc  detentio  personae  suspectse  non  debet  esse  ejusmodi, 
ut  aliae  poenae  infligantur. 

§  75.  PrOPOSITIO  LIII.  SUPREMA  SOCIETATIS  AUCTO- 
RITAS  HABET  JUS  GLADII. 

Probatur.  Hoc  jus  gladii  seu  jus  pocnam  mortis 
comminandi  et  infligendi  iis  qui  gravius  aliquod  scelus 
patrarunt,  est  necessarium  ut  auctoritas  efficaciter  custo- 
diat  ordinem  socialem,  eumque  redintegret,  si  per  cri- 
mina  quaedam  atrociora  violatus  fuerit.     Ergo  jure  hoc 

gaudet ;  quia  cum  Deus  sit  auctor  societatis,  ei  etiam  con- 
tulit  media  ad  sui  et  ordinis  conservationem  necessaria. 
Etenim  fieri  potest  ut  talia  in  societate  delicta  patrentur, 
quce  nisi  morte  puniantur,  societatis  auctoritas  neque 
justitias  ordinem  servare  possit,  neque  securitatem  civi- 
bus  praestare.  Justitiae  ordo  postulat,  ut  malo  morali 
physicum  malum  sequa  ratione  rependatur.  Atqui  tanta 
est  interdum  culpa  ut  nonnisi  per  capitis  poenam  pen- 
sari  queat,  ut  sunt  homicidia,  proditiones  patrise,  etc. 
Verum  quidem  est,  per  hanc  capitis  poenam  homicidae 
irrogatam  non  restaurari  posse  vitam  innocentis  ;  ast  in 
hac  ordinis  violati  restauratione  ea  poena  infligenda  est 
quae  moraliter  ab  omnibus  veluti  justa  compensatio  ha- 
betur,  etsi  haec  non  adaequet  totum  malum  a  sonte  patra- 
tum.  Et  justum  profecto  est  ut  qui  ferae  voluptatis  ex- 
plendae  causa  alienam  vitam  de  medio  tuHt,  ipse  in  poenam 
sui  criminis  propriam  vitam  amittere  cogatur. 

Praeterea,  nuUa  erit  civium  securitas  nisi  quaedam  cri- 
mina  atrociora  morte  puniantur.  Ad  eam  securitatem 
obtinendam  necesse  est  ut  valide  refraenetur  prava  homi- 
num  ad  delinquendum  propensio.  Atqui  absque  poena 
capitis  hoc  fieri  nequit.  Nam  tria  sunt  quae  hominem  ad 
dehnquendum  potissime  impellunt  :  vitiosa  indoles,  utili- 
tatis  consideratio,  spes  liberationis.  Plurimorum  autem 
hominum  indoles  ita  in  vitium  prona  est,  ut  nonnisi  per 
mortis  certo  subeundae  terrorem  a  crimine  deterreantur. 
Utilitas  ex  quibusdam  criminibus  haurienda  saepe  tanta 
est  ut  cum  ea  nullum  aliud  bonum  conferri  possit,  prae- 
terquam  vita.  Denique,  praeter  poenam  capitis,  nulla  est 
alia  poena,  quae  spem  redemptionis  Hberationisque  non 
admittat.  Ergo  cum  impulsio  prava  hominum  ad  vitia 
refraenari  non  possit,  nisi  pro  certis  criminibus  graviori- 
bus  statuatur  mortis  poena  certa  subeunda,  haec  poena  ad 
securitatem  civibus  praestandam  necessaria  est. 

PrD3terea,  hoc  jus  seniper  fiii-t  ab  (Uimihus  nationibus 
agnitum.  Ergo  non  potest  non  esse  veruni  jus.  \w  nio- 
ralibus  enini  principiis  adniittendis,  praiseriini  si  cupidi- 
tatibus  niininie  fa\'eant,  non  potest  fieri  ut  omnes  conve- 
niant,  nisi  hxc  principia  vera  sint  ;  quia  sola  veritas  evi- 
denter  cognita  omnes  homines  cogere  potest  ad  habenda 
ut  vera  ea  quae  cupiditatibus  opposita  sunt. 

Prinxipia  ad  solvendas  difficultates.  i°.  Prasci- 
puum  fundamentum  adversariorum  est  :  Societas  eam 
tantum  habet  auctoritatem  quam  socii  ei  dederunt,  ac 
proinde  cum  socii  non  habeaiit  jus  in  propriam  vitam, 
non  possunt  ipsi  hoc  jus  cedere  societati.  Ast  hoc  fun- 
damentum  falsum  est,  quia  sociaHs  auctontas  a  Deo  est. 

Deus  vult  ut  existat  societas  civilis  ;  ad  ipsius  existen- 
tiam  requiritur  auctoritas.  Ergo  Deus  vult  uthaec  aucto- 
ritas  sit  in  societate.  Ha^c  autem  auctoritas  non  potest 
sufficienter  dirigere  socios,  neque  ordinem  socialeni  tueri, 
nisi  habeat  jus  gladii.  Ergo  Deus  vult  ut  hoc  jure  in- 
structa  sit.  Ergo  non  popuUis,  sed  Deus  ipse  jus  necis 
societati  tribuit. 

2°.  Unusquisque  civium  jus  habet  ad  propriam  vitam, 
et  eo  jure  spoHari  non  potest  a  societate,  nisi  in  casu  quo 
jus  civis  ad  vitam  in  coHisionem  veniat  cum  jure  quod 
habet  societas  ad  ordinem  socialem,  per  crimen  turbatum, 
iterum  restaurandum,  aut  ad  cives  contra  crimina  tuen- 
dos.  NuHam  ergo  injustitiam  committit  societas,  cum 
ipsa  malefactores  poena  capitis  plectit. 

3°.  Homo  qui  ol)  citrocius  aHcjuod  crimen  morte  plecti- 
tur,  non  consideratur  ut  mera  res,  ut  vuU  Ahrens,  j^hilo- 
sophus  Belga.  Tunc  enim  habetur  homo,  non  ut  ])er- 
sona,  sed  ut  mera  res,  fpian(h)  j^roculcatis  ejus  juribus 
ipse  soluminodo  dirigitur  ad  aUerius  feHcitatem  procu- 
randam.  Atqui  hoc  in  casu  id  locum  non  habet.  Nul- 
Him  enim  jus  leedit  societas  si  malefactorem  jxxna  capitis 
plectat,  sed  actum  justitias  exercet.     Quod  vero  haec  p(Tena 

ad  alios  homines  perterrendos  et  in  officio  continendos 
dirigatur,  non  evertit  honestatem  et  justitiam  ipsius  ;  nam 
actus  honestus  per  se,  si  ad  finem  honestum  dirigitur,  ma- 
kis  fieri  non  potest. 

4°.  Societati  non  est  satis  provisum  si  malefactores  aut 
exilio  mulctentur,  aut  in  carcerem  perpetuum  detrudantur; 
nam  semper  maneret  spes  evadendi  poenam,  aut  sese  ab 
ea  hberandi,  quse,  ut  experientia  constat,  ssepe  minime 
fallax  est. 

5°.  Si  mera  utilitas  materiahs  consideraretur,  videri 
posset,  magis  conducere  ad  bonum  societatis  ut  omnes 
malefactores  servitio  perpetuo  mancipentur  ;  quia  sic  so- 
cietas  posset  fructum  eorum  laboris  percipere.  Ast  quod 
in  poena  infiigenda  potissimum  pensari  debet,  est  custo- 
dia  ordinis,  non  mera  materialis  utilitas. 

6°.  Generatim  loquendo,  carcer  perpetuus  et  durus  non 
est  maxima  poena  in  hominum  aestimatione.  Nam,  si 
paucos  excipias,  qui  ad  mortem  damnati  sunt  ut  magnum 
beneficium  excipiunt  commutationem  poenae  mortis  cum 
pcena  carceris.  Perpauci  sunt  qui  mortern  carceri  prae- 
ferant,  si  ea  pubhce  infiigenda  sit.  Gravitas  autem  poenae 
desumenda  est  ex  communi  hominum  aestimatione. 

7°.  Poenae  mortis  irrogatio  non  tendit  ad  cives  redden- 
dos  ferociores  et  assuetos  ad  sanguinis  effusionem  ;  sed, 
experientia  teste,  salutarem  inspirat  timorem,  dummodo 
et  juste  et  pro  majoribus  solummodo  delictis  infiigatur. 
Si  vero  saepe  injuste  infiigeretur  aut  pro  minoribus  de- 
Hctis,  fmis  intentus  non  obtineretur.  Ast  tunc  societas 
suo  jure  abuteretur. 

8'".  In  societate  civili  perfecta  et  exculta  minores  poe- 
nae  sufficere  quandocpie  possunt  ad  cives  a  criminibus 
deterrendos.  Hinc  si  revera  socialis  ordo  satis  tutus 
esset  absque  poena  capitis,  ea  jam  non  esset  necessaria ; 
poena  autem  non  necessaria  infiigi  non  potest. 

Ast  hoc  non  adimit  societati  jus  infiigendi  poenam  mor- 

tis  qiiotiescumque  ea  ordini  conservando  necessaria  sit. 
In  aliquihus  societatibns  [)cena  heec  fuit  al)lata  ;  pleraeque 
tamen  ad  antiquam  praxiin  reversae  sunt  ;  et  experientia 
nondum  satis  demonstravit  poenam  mortis  nostris  tempori- 
bus  ubique  in  societatibus  civilicultu  ornatis  aboleri  posse. 


CAP.  V. 

DE    CIVILITATE. 

§  76.  Civilitatis  notio  admodum  vaga  est  apud  multos. 
Quidam  eam  reponunt  in  cultura  scientiarum  et  artium 
conjuncta  cum  comitate  et  urbanitate.  Alii  eam  reponunt 
in  luxu  qui  in  vestibus,  mensis  et  sedificiis  obtinet  ;  alii 
denique  in  divitiis,  commercio  et  industria.  Omnes  ta- 
men  in  eo  conveniunt  quod  civilitas  sit  ipsa  societatis 
civilis  perfectio,  ita  ut  quo  magis  societas  in  ea  progredi- 
tur,  eo  magis  ad  veram  suam  perfectionem  accedat.  Unde 
ad  veram  ideam  civilitatis  obtinendam,  determinandum 
est,  in  qno  consistat  vera  societatis  perfectio. 

Ad  societatis  perfectionem  imprimis  requiritur,  ut  ipsa 
intendat  verum  finem  ad  quem  obtinendum  a  Deo  con- 
stituta  est.  Omnis  enim  perfectio  entis  quod  nondum 
suum  assecutum  est  finem,  desumenda  est  ex  ipsius  apti- 
tudine  et  tendentia  ad  finem  sibi  proprium.  Atqui  so- 
cietas  constituta  est  a  Deo  ut  per  auctoritatem  socialem 
ordo  moralis  externuscustodiatur.  Debet  enim  societatis 
auctoritas  pacem  et  tranquillitatem  externam,  sociorum- 
que  jura  sarta  tecta  custodire.  Societatis  ergo  perfectio 
in  primis  requirit,  ut  per  actionem  auctr^ritatis  supremaj 
dirigantur  socii  ad  custodiendum  ordinem  servandamque 
justitiam,  et  hanc  directionem  sequantur.  Ad  hoc  obti- 
nendum  necesse  est  ut  operatio  auctoritatis  dirigentis 
membra  ad  finem  sit  efficax.     Operatio  autem  societatis 

resultat  ex  facultatibiis  moralibus  et  physicis  ipsius.  Mo- 
rales  facultates  sunt  intellectus  et  voluntas.  Socialis  in- 
tellectus  est  id  quod  vocari  potest  spiritus  picblicus  so- 
cietatis.  Si  iste  spiritus  vere  illuminatus  est,  poterit 
operatio  societatis  esse  efficax.  Hinc  requiritur  instruc- 
tio,  quae  non  solum  complectitur  scientias  et  artes  tum 
liberales  tum  mechanicas,  sed  debet  etiam,  imo  et  potis- 
simum,  sese  extendere  ad  vera  principia  moralitatis  et 
justitiae.  Ubi  enim  ista  principia  desunt,  fieri  non  potest 
ut  operatio  societatis  sit  recta  et  ad  finem  consequendum 
efficax,  quia  voluntas  in  sua  operatione  sequitur  dictamen 
rationis.  Voluntatis  socialis  expressio  sunt  leges  et  con- 
suetudines,  quse  si  rectae  sunt,  necesse  est  ut  socios  ad 
finem  dirigant.  Facultates  physicse  sunt  brachia  socio- 
rum  et  materia  circa  quam  operari  possunt ;  nempe,  in- 
dustria,  agricultura,  artes  liberales  et  mechanicse,  nego- 
tiationeSj  quae  a  societate  promovendae  sunt.  Ubi  ergo 
habetur  unitas  finis  et  auctoritatis  dirigentis  socios  ad 
finem,  sociorumque  subordinatio  huic  auctoritati ;  ubi 
praeterea  adest  evolutio  proportionata  spiritus  publici, 
legislationis  justae  et  sapientis  oeconomiae  quoad  ea  quoe 
prosperitatem  materialem  respiciunt,  omnino  necesse  est 
ut  etiam  habeatur  maximus  gradus  feHcitatis  quam  socie- 
tas  membris  suis  procurare  potest  ;  ac  proinde  talis  so- 
cietas  vere  perfecta  est  et  vera  gaudet  civilitate. 

§  77.  Duo  ergo  elementa  in  civilitate  consideranda 
sunt  :  elementum  ordinis  moralis  seu  honestatis,  et  ele- 
mentum  materiale  seu  utiHtatis.  Evidens  est  elementum 
ordinis  morahs  esse  praecipuum,  imo  essentiale  sociaHs 
perfectionis,  alterumque  ad  perfectionem  societatis  perti- 
nere  quidem,  sed  non  esse  nisi  partem  integrantem  ulti- 
mumque  ipsius  complementum.  Hoc  secundum  elemen- 
tum  absque  priori  non  solum  non  confert  ad  societatis 

perfectionem,  sed  potius  in  societatis  majus  detrimentum 
cedit.  Sicuti  enim  homo  viribus  robustus  et  divitiis  af- 
fluens,  si  ordinis  moralis  amans  non  est,  maxime  suis  con- 
civibus  noxius  est,  sic  etiam  societas  quae  maxime  profe- 
cit  in  prosperitate  materiali,  si  pro  nihilo  habet  principia 
moralitatis  et  justiti^,  et  suis  membris  et  aliis  nationibus 
quam  maxime  noxia  evadit.  Si  enim  in  aliqua  societate 
sola  promovetur  externa  cultura,  id  est,  si  progressus  in- 
tellectualis  et  materialis  fundatur  in  mera  utiHtate,  defi- 
ciente  amore  justitice  et  honestatis,  necesse  est  ut  in  tali 
societate  prcedominans  amor  sui,  seu,  ut  aiunt,  egoismus, 
primatum  teneat.  Nam  bona  utilia,  utpote  limitata,  non 
sunt  omnibus  communicabilia  ;  qui  ergo  ea  amat,  non 
aliis  sed  sibi  ea  vult.  Hinc  ex  parte  eorum  qui  in  tali 
societate  potiti  sunt  supremae  auctoritatis,  continui  cona- 
tus  in  omnium  potestatum  adunationem,  ut  summam  re- 
rum  sibi  usurpent,  atque  vires  totius  societatis  dirigant 
in  prnprium  commodum.  Si  enim  bonum  commune  to- 
tius  socictatis  spectarent,  deberent  ipsi  in  primis  leges 
justitiae  et  ordinis  moralis  promovere.  Hinc  vel  vi  aperta, 
vel  artibus  et  fraudibus  conabitur  auctoritatis  possessor, 
sive  in  monarchia  sive  in  polyarchia,  ut  populum  sibi 
subjiciat  illumque  in  veram  servitutem  redigat.  Servitus 
enim  proprie  dicta  in  eo  consistit,  quod  homines  non  di- 
rigantur  ad  finem  sibi  proprium  assequendum,  sed  ad 
utilitatem  alterius  promovendam.  Ut  auctoritas  in  tali 
socictate  usurpatam  retineat  potestatem,  necesse  est  vel 
a  populo  jura  sua  non  cognosci,  vel,  si  cognita  sunt,  intel- 
ligentiam  ipsius  per  artes  et  sophismata  turbari,  ut  veram 
suorum  jurium  cognitionem  amittat,  et  putet,  omnia  ea 
quae  auctoritas  molitur,  non  ad  se  opprimendum,  sed  ad 
suam  utilitatem  promovendam  directa  esse.  Unde  in  tali 
societateomnesconatusdirigi  debent  ad  supprimendas  eas 
scholas  quae  vera  moralitatis  et  justitiae  princii>ia  tradunt; 

et  quamvis  libertas  preli  permittatur,  omni  arte  impe- 
dientur  homines  a  manifestatione  publica  verorum  prin- 
cipiorum,  et  hoc  quidem  sub  praetextu,  ne  ordo  pubUcus 
per  tales  doctrinas  turbetur.  Hujusmodi  ergo  societas 
necessario  est  inimica  veri  progressus  et  perfectionis.  Et 
si  populus,  vel  ob  ignorantiam  vel  ob  imbecillitatem,  id 
fieri  sineret,  tota  instructio  brevi  tempore  ad  aliquam 
tribum  auctoritati  mancipatam  deveniret.  Talis  fuit  so- 
cietas  antiquorum  ^gyptiorum,  et  tales  nostris  diebus 
sunt  modernae  societates  orientales.  Ubi  vero  scientia  ad 
aliquam  tribum  devenire  non  potest,  necesse  est  ut  popu- 
lus,  suorum  jurium  eorumque  violationis  non  ignarus,  im- 
patiens  sit  jugi  durissimi  sibi  impositi,  ac  proinde  perpe- 
tuo  conatur  rebellare  contra  hanc  usurpatam  potestatem. 
Et  quamvis  auctoritas  suprema  tantam  exerceat  tyranni- 
dem  in  populum,  pax  et  tranquillitas  in  tali  societate  non 
erit  possibilis,  quia,  ciim  populus  non  nisi  propriae  utilita- 
tis  consideratione  moveatur,  legibus  non  parebit  nisi  qua- 
tenus  eae  utiHtati  ilHus  videbuntur  conformes.  Hinc  talis 
societas  ad  anarchiam  tendit,  quia  nimius  amor  sui  est 
elementum  dissolvens  societatis  vinculum.  Conditio  ergo 
morahs  societatis  quae  solam  promovet  externam  culturam 
est  vel  lethargia  sub  potestate  summam  rerum  possidente, 
vel  reactio  perpetua  auctoritatis  contra  populum  aut  po- 
puli  contra  auctoritatem.  Necesse  ergo  est  ut  in  primis 
evolvatur  elementum  ordinis  moralis,  et  quamvis  alterum 
elementum  non  sit  negh'gendum,  debet  tamen  priori  sub- 
ord  nari,  ita  ut  nunquam  ob  istud  perficiendum  aut 
justitiae  leges  aut  honestatis  principia  violentur.  Tunc 
ad  dijudicandam  veram  alicujus  nationis  civilitatem, 
potissime  spectandum  est  elementum  ordinis  et  hones- 
tatis,  sine  quo  nulla  vera  socialis  perfectio  possibilis 
est,  quaecumque  aliunde  sit  materiaHs  prosperitas  ipsius 
nationis.     Deficiente  hoc   elemento  ordinis  moraHs,  ha- 

beri  potest  vanum  simulacrum  civilitatis,  nulla  autem 
ejus  realitas. 

Quod  vero  attinet  materialem  prosperitatem  nationis, 
notandum  in  primis  est,  non  onmem  industriam  et  nego- 
tiationem  conferre  ad  materialem  ejus  prosperitatem.  Si 
enim  per  industriam  et  commercium  pauci  cives  praedi- 
vites  fiant,  caeteris  in  paupertate  manentibus  aut  magis 
magisque  in  miseriam  decidentibus,  non  potest  hgec  pau- 
corum  prosperitas  vocari  prosperitas  nationis.  Nam  so- 
cietatis  operatio  ejusmodi  esse  debet,  ut  maxima  saltem 
civium  pars  possit  per  eam  comparare  sibi  ea  quas  ad 
vit^  commoditatem  pertinent.  Non  omnes  possunt  et 
debeant  esse  divites,  sed  maxima  saltem  civium  pars  non 
deberet  versari  in  vera  paupertate  et  miseria. 

Hinc  patet  quid  dicendum  sit  de  civilitate  Angliae, 
quam  increduli  et  hostes  religionis  saepe  ut  prototypon 
modernae  civilitatis  nobis  obtrudunt  ;  simul  ac  alias  na- 
tiones  ut  illo  beneficio  carentes  damnant,  eo  quod  earum 
commercium  sit  magis  limitatum,  numerus  fabricarum 
exiguus,  et  non  sint  tot  praedivites  mercatores.  Ast  in 
hisce  regionibus  cives,  generatim  loquendo,  feliciores  sunt 
quam  in  An^ha,  quia  numerus  pauperum  muho  minor 
est,  et  ferme  omnes  sufficienti  rerum  copia  instructi  sunt 
ad  vitam  commode  agendam.  In  Angha  vero  pauci  sunt 
praedivites,  et  maxima  pars  popuh  in  paupertate  et  mise- 
ria  tabescit.  Nec  sufficit  ad  perfectionem  intellectus,  ut 
pauci  cives  in  scientiis  excehant,  caeteris  omnibus  in  crassa 
manentibus  ignorantia,  ut  j^ariter,  Anghs  ipsis  fatentibns, 
inter  pauperes  Anglos  locum  res  habet.  Omnes  quidem 
non  possunt  esse  docti,  omnes  tamen  deberent  nosse  ea 
quae  homini,  ut  homo  est,  scitu  sunt  necessaria. 

Perfectio  societatis  crescere  potest,  sive  elementum  or- 
dinis  morahs  et  honestatis,  sive  elementum  materiahs 
prosperitatis  consideretur.     Nam  quamvis  principia  mo- 

ralitatis,  in  se  considerata,  sint  immutabilia,  fieri  tamen 
potest  iit  intelligentia  tum  sociorum  tum  auctoritatis  ma- 
gis  magisque  progrediatur  in  cognitione  harum  veritatum, 
et  in  earum  applicatione  ad  leges  sociis  impositas,  quibus 
ad  finem  diriguntur.  Cognitio  ordinis  moralis,  si  prima 
et  generaliora  principia  excipias,  a  sola  ratione  absque 
auxilio  revelationis  attingi  non  potest.  Hinc  sequitur, 
progressum  in  elemento  ordinis  moralis  haberi  non  posse, 
nisi  ubi  adest  infallibilis  auctoritas,  quae  haec  principia 
rationi  sibi  soli  relictae  impervia  proponat,  limites  statuat 
ultra  quos  non  liceat  nobis  vagari,  nisi  in  errorem  velimus 
incidere,  errores  corrigat,  atque  principia  moralitatis  in 
sua  puritate  conservet.  Ubi  talis  auctoritas  non  datur, 
ibi  ista  principia  non  evolventur  in  societate,  sed  immo- 
bilis  remanebit  ea  pars  quam  societas  jam  acquisivit,  et 
tunc  ipsa  quoad  elementum  ordinis  haerebit  in  eodem 
statu.  Si  vero  conatus  fiant  ad  evolvenda  ea  principia, 
fieri  non  potest  quin  ea  societas  in  varios  incidat  errores; 
quia  nemo  est  qui  indicare  possit,  quandonam  a  veritatis 
tramite  aberret.  Auctoritas  ergo  infallibilis  non  soluin 
non  opposita  est  vero  progressui  soc;etatis,  sed  ipsum  mi- 
rifice  promovet.  Nihil  enim  magis  nocet  societatis  per- 
fectioni  quam  error  circa  principia  moraHtatis  et  justitiae. 

Perfectio  elementi  materialis,  saltem  ex  parte,  obtineri 
potest  absque  perfectione  elementi  ordinis  et  honestatis  ; 
quia  ipsa  necessitas  sibi  subsidia  vitae  procurandi  homines 
urget  ad  artes  et  scientias  excolendas,  quibus  hsec  sibi 
valeant  comparare.  Imo,  etsi  societas  quoad  elementum 
ordinis  et  justitiae  retrogrediatur,  potest  elementum  mate- 
riale  in  dies  majus  incrementum  accipere,  ut  apparet  in 
multis  hodiernis  societatibus.  Ista  tamen  materiahs  pros- 
peritas,  absque  elemento  ordinis,  non  potest  diu  perma- 
nere,  ut  ex  jam  dictis  patet  et  experientia  ipsa  nos  docet. 

Ex  his  liquet,  veram  perfectamque  civilitatem  non  posse 

haberi  absque  vera  religione,  qiias  societati  unitatem  per- 
fectam  tribuat,  principia  moralitatis  et  justitine  promoveat 
atque  defendat.  Fieri  quidem  potest  ut  in  tali  societate 
non  sit  commercialis  ille  impetus  quo  aliae  nationes  abri- 
piuntur,  sed  cuni  habeat  omnia  elementa  verae  civiHtatis, 
majori  fcHcitate  in  universum  fruetur  quam  societas  quae- 
Hbet  acathoHca. 

Liquet  pariter  absurdam  esse  querelam  contra  Eccle- 
siam  cathoHcam,  quod  ipsa  modernae  societatis  culturae 
contraria  sit.  Verce  culturae  sociaH  Ecclesia  adversari 
non  potest,  quia  ipsa  praebet  elementum  praecipuum  per- 
fectionis  sociaHs.  Ast  quae  vocatur  moderna  cultura, 
minime  sanciri  potest  ab  Ecclesia.  QuiaiUa  nititur  prin- 
cipio  quod  societas  civiHs  in  regendis  civibus  omnino  in- 
dependens  sit  a  lege  divina  tum  naturaH  tum  revelata,  ac 
proinde  quod  ipsa  societas  debeat  esse  athea.  Hinc  se- 
quitur  populum  vel  ejus  repraesentantes,  si  majora  suffra- 
gia  obtineant,  quamcumque  legem  ferre  posse,  omnesque 
cives  teneri  eam  servare  sive  contraria  sit  legi  Dei  sive 
non.  Ecclesiam  ipsam  subjici  debere  auctoritati  civiH 
non  solum  in  temporaHbus  sed  etiam  quoad  ea  quae  unice 
reHgionem  spectant.  Ecclesiam  nuHum  jus  habere  neque 
in  educationem  proHs  cathoHcae,  neque  in  christianorum 
matrimonia.  Si  Ecclesia  taHa  princij^ia  approbaret,  desi- 
neret  ipsa  esse  magistra  veritatis,  neque  posset  am])Hus 
sua  membra  ad  finem  vita^  aeternae  conducere.  Qualem 
autem  feHcitatem  haec  moderna  princij)i.'i  societati  civiH 
attulerunt,  cognosci  potest  ex  statu  miscrrimo  in  quo  i])sa 
nunc  temporis  ubique  jacet. 


33^  De  Societate  inter  Homines. 

SECTIO  III. 

DE   JURE    GENTIUM    INTERNATIONALI. 

LIBER   UNICUS. 


CAP.  I. 

DE  JURE  INTERNATIONALI  IN  GENERE. 

§  I.  Jus  gentium  illud  est  quod  viget  inter  varias  natio- 
nes.  Sicuti  ipsum  jus  civile  duas  partes  continet,  nempe 
generalia  legis  naturalis  principia  nationibus  applicata,  et 
leges  positivas.  Principia  illa  generalia  ortum  ducunt  ex 
necessariis  relationibus  quae  inter  varias  societates  civiles 
intercedunt,  suntque  omnibus  nationibus  communia  atque 
omnes  obligant.  Leges  vero  positivae  originem  trahunt 
vel  ab  expressis  pactis  inter  nationes  initis,  vel  a  tacito 
earum  consensu.  In  praesenti  tractatione  sermo  prsecipue 
est  de  applicatione  principiorum  juris  naturalis  nationi- 
bus  facta. 

Non  omnibus  placet  modo  allata  distinctio;  sunt  enim 
multi  et  magni  quidem  nominis  auctores,  quos  inter  S. 
Thomas,  Suarez  et  alii,  qui  jus  gentium  revocant  ad  jus 
positivum.  Juxta  ipsos,  jus  gentium  est  id  quod,  exigen- 
tibus  necessitatibus  et  suadentibus  utilitatibus,  usu  et 
moribus  omnium  aut  fere  omnium  introductum  est.  Di- 
vus  Thomas  (i%  2%  Q.  95,  Art.  4)  dividit  jus  positivum 
in  jus  civile  et  jus  gentium.  Utrumque  humanum  est  et  a 
lege  naturali  derivatum;  jus  civile  per  modum  determina- 

tionis  particularis,  jusverum  gentium  per  modum  conclu- 
sionis  non  simpliciter  necess:iria3,  sed  ita  natura^  rationali 
convenientis  ut  quasi  natura  instigante  inferatur.  Annu- 
merant  ipsi  inter  jura  gentium  proprie  dicta :  jus  legato- 
rum,  jus  belli  tum  quoad  potestatem  illud  gerendi,  tum 
quoad  modum  illud  indicendi  et  prosequendi,  foedera 
pacis,  servitutem  seu  facultatem  liberos  homines  in  bello 
captos  in  servoium  numero  habendi,  jus  commercii,  jus 
sepultura^.     A  multis  etiam  additur  jus  proprietatis. 

Rationes  precipuae  quibus  hsec  sententia  confirmatur,  hae 
sunt:  Jus  naturale  fundatur  in  necessitate  naturae,  et  ob- 
jectum  ejus  continet  intrinsecam  honestatem  et  malitiam. 
Hoc  in  jure  gentium  non  invenitur,  ut  patet  ex  servitute. 
Finis  utriusque  est  diversus ;  nam  unum  respicit  hominis 
naturam,  alterum  societatem.  Jus  naturae  in  cordibus 
scriptum  est,  a  voluntcte  humana  independens  ;  jus  vero 
gentium  moribus  utentium  invaluit,  nec  sine  voto  et  vo- 
luntate  hominum  saltem  tacita. 

Ha2  rationes  tamen  non  sunt  efficaces  ad  probandum 
jus  gentium  ad  solum  jus  positivum  revocaudum  esse. 
Nam  societas  civilis  habet  suam  propriam  naturam  et  sua 
essentialia  constitutiva,  qu^  in  omni  societate,  quaecum- 
que  sit  forma  regiminis,  necessario  inveniuntur.  Sicuti 
essentialia  constitutiva  naturae  humanae  fundant  necessa- 
rias  relationes,  qux  intercedunt  inter  homines,  et  ex  qui- 
bus  fluunt  multa  jura  multaeque  obligationes  ;  sic  etiam 
natura  societatis  civilis  ejusque  essentialia  constitutiva 
fundamentum  necessarium  praebent  multipHcis  relationis 
quae  intercedit  inter  societates  civiles  ;  et  ex  his  relatio- 
nibus  oriuntur  multa  jura  et  obhgationes  quibus  nationes 
ad  invicem  devinciuntur,  quae  vigent  independenter  a  ron- 
sensu  nationum,  quaeque  neque  per  communem  consen- 
sum  omnium  nationum  abrogari  possunt.  Ista  autem 
jura  quae  fluunt  ex  natura  societatis,  attingunt  legem  na- 

turalem,  prouti  ipsa  societatibus  civilibus  dirigendis  de- 
servit. 

Ergo  est  aliqua  pars  juris  gentium  quas  ad  legem  natu- 
ralem  seu  ad  jus  naturale  pertinet.  Quod  autem  plures 
ejusmodi  relationes  et  jura  inde  consequentia  necessario 
fluant  ex  ipsa  natura  societatis  civilis,  in  decursu  istius 
tractationis  sufficienter  patebit.  Negari  tamen  non  po- 
test,  esse  aliqua  principia  pertinentia  ad  jus  gentium  quae 
non  fluunt  directe  a  lege  naturali,  quaeque  neque  expressis 
pactis  inter  nationes  initis  sancita  fuerunt,  sed  tacito  con- 
sensu  ab  omnibus  nationibus  admissa  fuerunt,  inter  quae 
servitus  numeranda  est.  Sed  hoc  non  ostendit  idem  di- 
cendum  esse  de  omnibus  aliis  juribus  gentium. 

Etsi  voces  :  natio^  populus^  societas  civilis^  non  sint  vere 
synonymae,  quia  natio  aliqua  potest  complecti  plures  so- 
cietates  civiles  independentes,  et  populus  pluribus  natio- 
nibus  constitui,  in  hac  tamen  tractatione  eae  voces  semper 
usurpatse  sunt  pro  societate  civiH  independente  signifi- 
canda,  sive  ea  societas  magna  sit  sive  parva. 

§  2.  Propositio  I.    Omnes  societates  civiles  in  se 

SPECTAT.E,  ET  PRTESCINDENDO  A  FACTIS  PARTICULARI- 
BUS,    ^QUALIA    HABENT    JURA. 

Probatur.  Omnes  societates  civiles  completae,  in  se 
spectatae,  sunt  independentes.  Ergo  etiam  aequalia  ha- 
bent  jura.  Si  enim  non  haberent  aequalia  jura,  quoad  sui 
conservationem,  gubernationrm  et  admin'strationem,  una 
societns  ab  alia  in  his  deberet  dependere  ac  proinde  in- 
dependens  esse  non  posset.  Insuper,  omnis  societas  civihs 
est  persona  moraHs  independens,  quae  per  suam  propriam 
auctoritatem  completum  operationis  principium  habet, 
ita  ut  sibi  sufficiens  sit  ad  proprium  obtinendum  finem. 
Ergo  etiam  societates  civiles  aequalia  habent  jura. 

Dixi,  in  se  spectatce  ;  nam  ob  facta  quaedam  accidenta- 

lia  fieri  potest  ut  una  societas  ab  alia  pendeat  quoad  ccita 
qucedam  jura.  Xon  oniiiis  tanien  dependentia  dvjsirnit 
veram  societatis  civilis  com^^leta^  nauiram.  Sic  socieias 
civilis  cujus  auctoritas  suprema  independens  esset  in  le- 
gibus  statuendis,  in  gubernatione  attjue  administratione 
reipublica^,  vera  esset  societas  civilis  co npleta,  etsi  tene- 
retur  alteri  tributa  solvere,  aut  bellum  gerere  non  posset 
absque  consensu  alterius.  Desinit  autem  auctoritas  so- 
cialis  esse  suprema,  si  alterius  societatis  auctoritas  ipsam 
ad  suum  tribunal  vocare  possit  eamque  corrigere,  ejuscpie 
decreta  abolere. 

^^qualitas  jurium,  de  (jua  hic  sermo  est,  spectat  jura 
ipsa  naturalia  ;  jura  enim  acquisita,  cum  a  variis  factis 
concretis  pendeant,  diversa  sunt  apud  varias  nationes,  ac 
proinde  sequalia  esse  non  possunt. 

§  3.  PrOPOSITIO  II.  SOCIETATES  CIVILES  MUTUO  AMO- 
RE    TENENTUR    SE    PROSEQUI. 

Probatur.  Societas  est  persona  moralis,  intelligentia 
et  voluntate  praedita  ;  ergo  quse  de  individuis  dicta  sunt 
relate  ad  debitum  mutui  amoris,  etiam  societatibus  appli- 
cari  debent  (Pars  III.  §  24)  ;  quia  societas  etiam  a  Deo 
pendet  et  tenetur  fini  a  Deo  intento  sese  conformare. 

Corollaria.  i°.  Ergo  adest  naturale  vinculum  socia- 
litatis  inter  varias  nationes. 

2'\  Ergo  nulla  natio  aliam  ut  inimicam  habere  potest, 
quamdiu  haec  illius  juracerta  non  laeserit.  Conditioergo 
normalis  inter  societates  non  est  bellum,  sed  jxax. 

3^^.  Ergo  nulla  natio  alterius  jura  violare  potest,  quin 
justitiae  leges  graviter  offendat.  Ex  mutuo  enim  amore 
dcbet  una  societas  civilis  alterius  bonum  velle.  Ergo 
nuntjuam  potest  societas  una  aliquid  peragere,  (juo  alia  a 
fine  sibi  ])roprio  conscquendo  impediatur  ;  et  si  (juando 
ab:>oluta   adc^sct   ncceobitas   ut   una   alii   subvcnirct,   liuc 

auxilium  denegandum  non  esset,  nisi  nationi  adjuvanti 
hoc  auxilium  praestitum  in  magnum  cederet  damnum. 
Absoluta  autem  necessitas  tunc  habetur  quando  nuUa 
aha  via  suppetit  aliam  societatem  salvandi. 

4°.  Obligatio  hujus  mutui  amoris,  quem  ad  invicem 
civiles  societates  tenentur  exhibere,  praesertim  stringit 
eos  qui  supremam  auctoritatem  in  societate  exercent  ; 
quia  societas  suam  elicit  operationem  per  auctoritatem. ' 

5°.  Relate  ad  cives  aliarum  nationum  observandae  sunt 
leges  humanitatis,  quibus  hommes  ad  invicem  obligati 
sunt.  Hinc  extranei  ut  inimici  habendi  non  sunt.  Ex- 
cludi  quidem  possent  ab  ingressu,  si  securitas  societatis 
id  expostularet ;  sed  si  degunt  apud  exteras  nationes, 
eorum  jura  violari  non  possunt. 

6°.  Jus  ad  auxilium  ab  alia  natione  petendum  fluit 
quidem  ex  debito  amoris  mutui,  quo  societates  se  invicem 
prosequi  tenentur.  Sed  cum  judicio  alterius  relinquatur 
determinare,  num  ipsa  illud  auxiHum  praestare  possit 
absque  proprio  damno,  non  potest  natio  auxilium  petens 
aliam  cogere  ut  illud  sibi  praestet,  neque  hasc  auxilii  de- 
negatio  ut  violatio  certi  sui  juris  censenda  est,  nec  proinde 
vi  et  armis  vindicanda,  nisi  in  casu  quo  pacta  specialia 
inter  duas  nationes  inita  fuere.  Hinc  jura  ad  officia 
amoris  positiva  obtinenda,  sunt  vera  quidem  jura,  sed  non 
rigorosa  (Pars  UI.  §  2,  n.  3).  Ast  officia  negativa  amo- 
ris,  i.e.,  ea  quae  obligant  nos  ut  non  impediamus  alias 
societates  quominus  suum  proprium  finem  assequantur, 
sunt  officia  juridica,  quorum  observationem  aliae  nationes 
a  nobis  exigere  possunt ;  nosque,  si  ea  violamus,  ad  eorum 
executionem  cogere  valent. 

§  4.  Propositio  III.     Unaqu^que  societas  civilis 

JURE  PROPRIETATIS  GAUDET. 

Probatur.     Societas  civih's  eget  m.ediis  materialibus 

ad  se  sustentandani.  Ergo  jiis  habet  adliibendi  ejusmodi 
media.  Inter  ea  auteni  referuntur  plura  (jUi-e  usu  con- 
sumuntur,  aut  qua^,  duni  uni  nationi  inserviunt,  alteri  in- 
servire  non  possunt.  Ergo  habet  societas  civilis  jus  ex- 
chidendi  ahas  nationes  ab  usu  eorum  mediorum  qua^  ipsa 
sua  fecit,  quia  prius  ea  vel  occupavit,  vel  ahunde  legitime 
accjuisivit.  Hoc  autem  constituit  jus  proprietatis.  Ergo 
societas  civihs  gaudet  jure  proprietatis. 

Jus  proprietatis,  quo  gaudet  societas  civihs,  duphcis 
est  generis.  1°.  Jus  proprietatis  pohticee,  quod  resj^icit 
omnia  bona  mobiha  et  immobihasociorum  quae  in  ditione 
societatis  civihs  inveniuntur.  Hoc  jus  non  ahud  signifi- 
cat  nisi  facuUatem  quam  habet  societas  ea  bona  ordi- 
nandi  ad  commune  bonum  totius  societatis,  statuendo 
leges  quibus  hae  proprietates  protegendas  sint,  et  modum 
quo  ab  uno  in  ahum  legahter  transferri  pos>int,  dirimendo 
htes  quae  circa  bona  civium  oriuntur,  imponendo  taxam 
his  bonis,  etc. 

Hoc  jus  vere  proprietas  vocari  potest,  quia  societatis 
auctoritas  jus  habet  excludendi  omnes  ahas  societates  ab 
exercitio  hujus  potestatis. 

2^.  Proprietas  pohtica  distinguitur  a  proprietate  civili, 
quce  consistit  in  jure  consumendi  rem  possessam  aut  dis- 
ponendi  de  ea.  Ha^c  competit  sociis  ipsis  quoad  ea  bona 
quae  legitime  acquisiverunt,  non  autem  auctoritati  civih. 
Ipsa  auctoritas  proprietate  civih  gaudet  relate  ad  onmia 
bona  societati  propria,  ut  sunt  munitiones,  pubhca  aedi- 
ficia,  etc. 

Juxta  antea  dicta  (Pars  III.  §  i"^^  Cor.  i)  ad  pro- 
prietatis  jus  acquirendum  satis  est  occupatio  rei  non- 
dum  ab  aho  possessae  aut  occupatae,  cum  externa  mani- 
festatione  voluntatis  eam  rem  sibi  ut  suam  vindicandi. 
Cum  proprietatis  jus  exsurgat  ex  necessitate  adhibendi 
media  materialia,   nonnisi    eas    res    occupare    possumus, 

qiicTS  aut  necessariae  nobis  sunt  aut  utiles,  et  quae  a 
nobis  adhibitae  ab  aliis  sine  nostro  damno  occupari  non 
possunt. 

§  5.  Propositio  IV.     Altum  mare  a  nulla  natione 

LEGrHME  OCCUPARI  POTEST. 

Probatur.  Proprietas  consistit  in  jure  utendi  aliqua 
re  ad  libitum,  atque  omnes  alios  ab  usu  et  dispositione 
ejusdem  rei  excludendi.  Ut  autem  jus  excludendi  locum 
habere  possit,  necesse  est  ut  res  a  pluribus  sine  damno 
alterius  usurpari  non  possit,  vel  ut  res  facta  fuerit  utilis 
per  laborem  et  industriam  occupantis.  Atqui  neuter 
titukis  valet  pro  alto  mari.  Etenim  utilitas  quam  una 
natio  ex  usu  alti  maris  haurit,  non  impeditur  per  utilita- 
tem  quam  aliae  ex  ejusdem  usu  percipiunt.  Mari  alto 
omnes  uti  possunt,  quin  una  navis  alterius  cursum  impe- 
diat  aut  retardet.  Praeterea,  ut  altum  mare  sit  naviga- 
bile,  nuUa  requiritur  industria  navigantium  quoad  maris 
praeparationem.  Tota  enim  industria  quae  requiritur, 
consistit  in  construendis  navibus  eisque  dirigendis,  ipsum 
auttm  mare  minime  afificit.  Ergo  neuter  titulus  valet 
pro  alti  maris  occupatione.  Neque  actualis  occupatio 
tituUim  proprietatis  alicui  natibni  conferre  potest,  quia, 
praeterquam  quod  vix  locum  habere  possit,  nulla  res  oc- 
cupari  potest,  ad  proprium  et  exclusivum  usum,  nisi  ad- 
sint  tituli  superius  citati.  Ubi  isti  deficiunt,  occupatio 
est  injusta,  quia  sine  titulo  legitimo  facta  est. 

CoROLLARiA.  1°.  Ergo  nulla  natio,  propria  sua  aucto- 
ritate,  potest  aliis  nationibus  imponere  conditiones  ser- 
vandas  in  alto  mari.  Nam  per  hunc  actum  sibi  arrogaret 
jurisdictionem  in  alias  nationes.  Ex  communi  nationum 
consensu  f 'Ctum  est,  ut  omnis  n  ivis  sub  nationali  colore 
naviget,  et  secum  ferat  permissum  propriae  auctoritatis 
simul  cum  designatione  portus  ad  quem  tendit,  et  generis 

mercium  quas  vehit.  Ast  hcec  est  lex  positiva,  volun- 
tate  nationum  legitime  introducta,  ut  naves  pra^donum 
cognosci  et  distingui  possint.  Visitari  na^es  aHarum 
nationum  absque  consensu  auctoritatis  supremae  cujus 
jurisdictioni  subsunt,  non  possunt.  Tempore  belli  tales 
visitationes  certis  in  casibus  ex  communi  consensu  per- 
mittimtur,  quia  interest  nationum  ut  nationes  neutrae  non 
importent  in  portus  hostium  ea  quae  ad  bellum  necessaria 
sunt.  Naves  quae  vere  suspectoe  sunt,  legitime  coguntur 
ut,  prceter  colorem  nationalem,  etiam  permissum  a  pro- 
pria  auctoritate  acceptum  ostendant.  Quae  omnia  si,  ut 
par  est,  se  habeant,  nihil  amplius  ab  eis  exigi  potest. 
Hoc  jus  spectat  nd  omnes  naves  armatas  nationum,  quia 
necessarium  est  ut  protegantur  naves  onerariae  ab  incur- 
sibus  piratarum. 

2°.  Cum  altum  mare  sit  omnibus  commune,  naves  in 
alto  mari  navigantes  subsunt  jurisdictioni  propriae  na- 
tionis,  ad  cujus  auctoritatem  pertinet  statuere  ea  quae 
ordinem  in  navi  servandum  afficiunt. 

^*^.  Tractus  maris  qui  circumdant  littora,  occupari  pos- 
sunt,  quia  necessarii  sunt  ad  defensionem,  et  eorum  oc- 
cupatio  stabilis  esse  potest.  Idem  dicendum  est  de  sinu 
et  de  mari  interiori.  Etiam  tractus  maris  prope  littora  qui 
piscationi  apti  sunt  et  occupati  fuerunt  a  natione  ad  quam 
pertinent  littora,  ut  ipsius  proprietas  considerandi  sunt. 

Principia  ad  solvendas  difficultates.  i°.  A,'tum 
mare  non  est  per  se  fructiferum  ;  ergo  nulla  natio  ejus 
usum  praeoccupare  potest,  ut  fructus  maris  sibi  arroget. 
Est  via  omnibus  patens. 

2^\  Posset  quidcm  natio  praepotens  occupando  mare 
alias  nationes  a  navigatione  impedire,  ut  sic  sola  commer- 
cium  exerceret,  aut  aliis  navibus  tributum  imponeret.  Ast 
hoc  esset  jus  praedonum  exercere,  non  vero  jure  legitimo 
proprietatis  uti.     Jus  excludcndi  ahos  oritur  ex  lcgitima 

possessione,  non  vero  factum  exclusionis  jus  possidendi 
confert ;  secus  enim  natio  prsepotens  alias  nationes  ad  libi-- 
tum  spoliare  posset. 

§  6.  Quod  attinet  freta  maris,  non  est  dubium,  quin  lit- 
toris  occupatio  et  munitio  ad  propriam  defensionem,  perti- 
neant  ad  nationem  quse  hujus  territorii  politicam  habet 
proprietatem  ;  quia  illius  est  omnia  ordinare  quse  ad  bo- 
num  proprium  pertinent.  Si  fretum  illud  ingressum  dat 
ad  mare  clausum  cujus  omnia  littora  ad  eamdem  nationem 
pertinent,  potest  ipsa  transitu  impedire  ahas  naves,  si  hoc 
ad  sui  defensionem  necessarium  putet.  Idem  communi 
consensu  fieri  posset,  si  illud  fretum  aditum  daret  ad  terri- 
toria  variarum  nationum.  Freta  quae  conjungunt  varia 
maria,  ut  Fretum  Gaditanum,  claudi  non  possunt,  quia 
sunt  vise  publicse,  qu?e  nationibus  necessariae  sunt  ad  mu- 
tuam  inter  se  communicationem,  ac  proinde  omnibus  pa- 
tere  debent.  Jus  taxam  imponendi  navibus  per  fretum 
transeuntibus  legitimari  non  potest,  nisi  in  casu  quo  natio 
qu^  Httora  fretis  adjacentia  possidet,  suis  expensis  transi- 
tum  hunc  navibus  securum  faciat  per  constructionem  pha- 
rorum,  etc.  ^quum  enim  est  ut  omnes  qui  beneficium 
ex  ahqua  re  reportant,  etiam  expensas  solvant  quse  ad  rei 
conservationem  sunt  necessariae. 

§  7.  Quaeri  hic  posset,  num  Europaei  jus  habuerint  oc- 
cupandi  aut  sibi  subjiciendi  nationes  barbaras  Americae 
aut  Asiae.  Nationes  istae  vel  habebant  sedes  stabiles,  et 
ipsam  regionem,  quam  incolebant,  vera  occupatione  pos- 
sidebant,  formabantque  veram  et  proprie  dictam  societa- 
tem  civilem,  ut  fuerunt  Mexicani  et  Peruani  ;  vel  erant 
tribus  errantes  quae,  etsi  in  aliqua  deternnnata  regione 
versarentur,  nullas  fere  in  eo  territorio  sedes  fixas  stabili- 
verant. 

Quod  attinet  priorcs  nationes,  ipsi^,  utpote  nationcs  in- 
depcndentes,  jus  ad  totuni  tcrritorium  quod  occupaverant 
sine  uUo  dubio  habcbant,  ncc  illo  jurc  ol)  Europ^is  pri- 
vari  poterant  absquc  legitima  causa  ;  qui  i  istae  nationes 
barbarc^e  gaudebant  omnibus  gentium  juribus.  Unde  in- 
vasiones  facta^  ab  Hispanis  et  subjectio  harum  nationum, 
contra  jus  gentium  crant.  Quae  ad  hanc  invasionem  coho- 
nest  .ndam  afferuntur,  nempe  civilitas  et  vera  religio  dan- 
dae  hisce  nationibus,  aut  etiam  sacrificia  humana  abolenda, 
Hulliiis  sunt  ponderis,  ut  ex  sequenti  capite  patebit.  Quod 
attinet  tribus  errantes,  ipsce  erantquoedam  parva^  nationes 
independentes ;  ac  proinde  alice  nationes  potentiores  nul- 
lum  jus  habebant  eas  suoe  ditioni  subjiciendi.  Cum  tamen 
paucas  sedes  stabiles  haberent,  maximamquepartem  terri- 
torii  in  quo  communiter  versabantur  non  ita  occuparent 
ut  ostenderent  animum  ibi  fixas  sedes  stabiliendi,  Europoei 
poterant  partem  haud  occupatam  ab  indigenis  sibi  vindi- 
care,  coloniasque  ibi  stabilire,  et  hanc  suam  possessionem 
contra  incursus  hostiles  indigenarum  defendere.  Sed 
nulUim  jus  habebant  ipsi  occupandi  totam  regionem,  nec 
poterant  aborigenas  ut  populum  sibi  subjectum  habere, 
neque  eos  expellcre  a  suis  sedibus,  atque  eis  eas  partcs 
tcrritorii  adimere  qucie  eis  ad  se  sustentanduni  ncccssarire 
erant. 

Divisio  illa  celebris  totius  America^  meridionalis  in  duas 
partes  facta  a  summo  Pontifice  Alexandro  VI.  non  fuit  in- 
stituta  ut  jus  acciperent  Hispani  et  Lusitani  eas  regiones 
sibi  attribuendi,  quia  hoc  jam  factum  crat,  scd  fuit  arl)i- 
tratus  summi  Pontificis  ad  evitandum  bcHum  imminens 
inter  istas  duas  nationes.  Remanebant  quidcm  tunc  tcm- 
poris  multae  tribus  errantes  nondum  hisce  nationibus  sub- 
jectae.  Has  gentes  cx  concessione  summi  Pontificis  aliter 
subjicere  non  poterant,  nisi  prius  eas  ad  veram  fidem  con- 
verterent.      Ipsae  enim   tribus  errantes  nondum  formave- 

rant  veras  societates  civiles,  sed  religione  christiana  insti- 
tuta2  paulatiin  in  varias  parvas  societates  civiles  coalesce- 
bant.  Harum  societatum  per  ministros  religionis  forma- 
tarum  superiores  erant  ipsi  religiosi  institutores  ;  quia  ab 
eis  non  solum  accipiebant  veritates  fidei,  sed  etiam  leges 
sociales.  Cum  autem  isti  religiosi  institutores  politice 
subjecti  essent  alicui  supremae  auctoritati,  naturaliter  fie- 
bat  ut  illae  parvse  societates  sic  a  ministris  religionis  for- 
matae  paukitim  majori  societati  sese  adjungerent.  Et  hoc 
quidem.  absque  ulla  violentia  et  injustitia  fiebat,  quia  istae 
parvae  societates,  utpote  sibi  non  sufficientes,  naturaliter 
auxilium  et  protectionem  accipiebant  ab  ea  societate  civili, 
quae  illis  religiosos  institutores  miserat.  Hinc  relate  ad 
illas  gentes  determinatio  limitum  facta  a  summo  Pontifice, 
institiita  erat  ad  praecavendas  lites,  quae  deinde  exurgere 
potuissent  ob  illas  parvas  nationes  quae  sese  vel  uni  vel 
alteri  nationi  univerant,  juxta  diversitatem  nationum  ad 
quas  earum  magistri  religionis  pertinebant.  Haec  erat 
snmmi  Pontificis  intentio,  ut  patet  ex  ejus  Bulla.  Quod 
si  eventus  non  fuerit  conformis  ipsius  intentioni,  culpa 
tribuenda  est  hisce  nationibus,  quae  aliter  quam  debebant 
has  barbaras  tribus  sibi  subjicere  conabantur. 

§  8.  PROPOsrno  V.  Nulla  natio  ab  alia  cogi  po- 

TEST  AD  COMMUTATIONEM  MERCIUM  CUM  ILLA  IN- 
EUNDAM. 

Probatur.  Etsi  commercium  seu  mercium  commuta- 
tio  sit  valde  utile  nationibus,  modus  tamen  quo  commuta- 
tiones  exercendae  sint,  determinandus  est  ab  unaquaque 
natione.  Nam  unaquaeque  natio,  cum  independens  sit,  a 
sola  sua  propria  auctoritate  dirigenda  est  quoad  ea  omnia 
quae  spectant  ad  operationem  sibi  propriam.  Ergo  a  nulla 
alia  natione  leges  accipere  potest,  quibus  ejus  operatio 
dirigatur,  quin  hoc  ipso,  saltem  ex  parte,  ipsius  indepen- 

dentia  minuatur.  Ergo  si  aliqua  natio  judicet  melius  sibi 
fore  ut  nullis  cum  alia  natione  relationibus  commerciali- 
bus  utatur,  a  nemine  cogi  potest  ut  ha^c  sua  statuta  revo- 
cet,  nisi  in  casu  quo  per  pacta  antecedentia  ipsa  sese  obli- 
gavisset  ad  tales  relationes  habendas  eorumque  pactorum 
violatio  injuriosa  esset  alteri  nationi. 

CoROLLARiA.  1°.  Ergo  potest  auctoritas  civilis  impo- 
nere  tributa  mercibus  qu?e  ab  ahis  nationibus  importan- 
tur.  Cum  enim  omnem  negotiationem  cum  illa  natione 
impedire  possit,  ipsi  etiam  licet,  illam  sub  certis  quibus- 
dam  conditionibus  solumniodo  permittere. 

2°.  Nulla  ergo  natio  aliam  cogere  potest  ut  ei  liberum 
aditum  ad  portus  maritimos,  commercii  causa,  concedat. 
Injustum  quidem  esset  navi  periclitanti  claudere  portum, 
ast  mercium  commutatio  legitime  negari  potest. 

Principia  ad  solvendas  difficultates.  i°.  Amor 
mutuus  inter  nationes  exigit  ut  una  aHarum  jura  non  vio- 
let,  et  ut  in  casu  absolutae  necessitatis  se  mutuo  adjuvent, 
si  id  sine  damno  propriae  incolumitatis  proestare  valent. 
Verum  non  tenentur  omni  quo  possunt  modo  alias  ju- 
vare. 

2^.  Cum  ad  unamquamque  nationem  pertineat  judi- 
care,  quibusnam  cum  nationibus  velit  servare  relationes 
commerciales,  non  potest  ulla  natio  habere  jus  cogendi 
alias  ut  commutationem  mercium  permittant.  Et  quam- 
vis  tnm  genti  neganti,  tum  ei  cui  interdicitur  mercium 
mutatio,  sit  haec  negatio  nociva,  non  ideo  tamen  valet  haec 
illam  alteram  cogere  ;  quia  jus  commutandi  merces  cum 
alia  natione  non  est  jus  stricte  dictum. 

§  9.  Quaeri  potest,  num  ex  jure  se  conservandi,  quo 
gaudet  societas  civilis,  dcduci  possit  jus  extremae  necessi- 
tatis,  quo  fiat  ut  nationi  in  extremum  discrimen  adductae 
fas  sit  alterius  nationis  naves  arripere,  loca  muris  clausa 

occupare,  arces  invadere,  portus  subire  atque  alia  hujus- 
modi  patrare.  Non  hoc  videtur  concedendum ;  nam 
talis  concessio  pluribus  fraiidibus  et  rapinis  occasionem 
prasberet,  et  praeterea  ex  necessitate  qua  natioaHqua  pre- 
mitur,  altSrius  nationis  jura  destrui  nequeunt.  Nec  valet 
dici,  in  casu  necessitatis  extremae,  unam  nationem  teneri 
ad  aliam  juvandam  ;  nam  hoc  oiricium  non  urget,  nisi 
cum  iUud  sine  proprio  nationis  damno  praestari  possit,  et 
ad  ipsam  nationem  cujus  auxilium  petitur  spectat  judi- 
care,  num  illud  sine  damno  proprio  praestare  valeat ;  qua- 
propter  jus  petendi  auxilium  verum  quidem  est  jus,  sed 
minime  strictum,  ac  proinde  cogi  non  potest  alia  natio  ad 
illud  praestandum. 

Neque  etiam  societati  civili  concedi  idem  jus  potest 
quod  individuis  conceditur  quorum  vita  in  extremo  dis- 
crimine  posita  est.  Nam  vita  singulorum  hominum  ex 
ipsa  natura  proxime  dimanat  ;  vita  nationis  naturae  est 
consentanea,  tamen  a  libera  hominum  voluntate  proxime 
proficiscitur.  Hinc  natura  non  ^que  vult  utramque  con- 
servari,  praesertim  cum  unius  alteriusque  nationis  exitio 
vita  hominum  socialis  minime  auferatur.  Qui  enim  ad 
certam  quamdam  nationem  spectant,  ea  pereunte,  aUerius 
nationis  partes  fiunt.  Si  vero  non  sola  societatis  civiHs 
existentia  pericHtaretur,  sed  ipsa  civium  vita  defectu  aH- 
mentorum  in  discrimen  posita  esset,  dubium  non  est,  quin 
ipsi  jus  haberent  petendi  ut  eis  alimenta  necessaria  justo 
pretio  venderentur  ;  quod  si  obtinerenequirent,  jus  habe- 
rent  sibi  sumendi  quae  necessaria  essent,  dummodo  cives 
alterius  nationis  non  versarentur  in  aequaH  necessitate. 

§  lo.  Sicuti  civis  cum  cive  pacta  inire  potest,  sic  etiam 
nationes  inter  se  convenire  possunt  per  pactiones  ;  quia 
cum  media  quibus  societates  civiles  utuntur  sint  Hmitata, 
fieri  potest  ut  una  natio  alterius  ope  egeat,  et  de  hoc  auxi- 

lio  pnTstando  pacisci  inter  se  possunt.  Socialis  operatio 
dirigitur  ab  auctoritate  suprema,  unde  ad  ipsam  sj^ec  lat 
hxc  pacta  inire.  In  pactis  istis  j^artes  contrahcnles  con- 
veniunt,  ut  qui^edam  hinc  illinc  ab  ipsis  prcestentur.  Id 
autem  aut  una  duntaxat  actione,  aut  perpetua  (piadam 
actionum  serie  perficitur.  Conventiones  primi  generis 
\ ocd.ntm  pdctijy  a  1  i a  fcvdera  d i c u n t u r. 

g  II.   Propositio  VI.     Tenentur   nationes  ad   fi- 

DEM  SIBI  MUTUO  DATAM  SERVANDAM. 

Probatur.  Mendaciuin  est  contra  legem  naturalem. 
Ergo  neque  nationibus  Hcitum  potestesse  mentiri.  Ergo 
ipsae  sibi  mutuo  debent  veracitatem,  adeoque  etiam  fidem 
datam  servare  tenentur.  Insuper,  pacta  aut  foedera  inter 
nationes  inita  sunt  veri  contractus.  Atqui  contractuum 
obligatio  est  de  lege  naturali.  Ergo  lex  naturalis  obligat 
nationes  ad  pacta  et  foedera  servanda.  Absque  hac 
mutua  fide  nulla  pax  et  tranquillitas  inter  varias  nationes 
est  possibilis. 

Cum  pacta  aut  foedera  sint  veri  contractus,  qucX  de 
contractibus  dicta  sunt,  de  pactis  et  foederibus  dicta  esse 
inteUiguntur.  Hinc  qua^  Hcitani  reddunt  contractus  re- 
scissionem  inter  privatos,  eam  etiam  licitam  reddunt  iiter 
nationes.  Quocirca  si  una  natio  suis  promissis  non  est 
fidelis,  neque  altera  pacto  stare  tenebitur.  Contractus 
ex  metu  gravi  initi,  si  metus  injuste  incussus  fuerit,  in- 
validi  prorsus  sunt,  potestque  natio  laesa,  data  opportu- 
nitate,  ab  illis  sese  liberare.  Mera  utilitas  non  suppedi- 
tat  jus  rescindendi  contractum,  si  altera  natio  suas  con- 
ditiones  aut  impleverit,  aut  implere  parata  sit  ;  quia  rela- 
tiones  inter  nationes  in  justitia  fundantur,  non  vero  in 
mera  utiHtate.     Secus  enim  omnes  injustitiii^  licitoe  forent. 

Pacta  qure  una  duntaxat  actione  perfu  iuntur,  sunt  irre- 
vocabilia,  etsi  deinceps  ex  eo  contractu  damnum  magnum 

iini  ex  nationibus  proveniat,  quia,  quando  contractus  ini- 
tus  fuit,  existebat  a^qualitas  inter  datum  et  acceptum  ; 
damnum  vero  quod  postea  supervenit,  non  amplius  aifficit 
contractum  jam  executioni  mandatum.  Foedera  autem 
seu  contractus  qui  per  perpetuam  actionum  seriem  per- 
ficiendi  sunt,  quamvis  ipsa  sint  natura  sua  perpetua  (nisi 
expresse  ad  aliquod  tempus  determinatum  limitata  fue- 
rint),  tamen  rescindi  possunt  quotiescumque  ob  alias 
causas  supervenientes  in  verum  et  grave  damnum  cede- 
rent  societati,  aut  finis  per  hoec  foedera  intentus  jam  non 
posset  obtineri.  Nam  per  talia  foedera  nationes  bono  suo 
promovendo,  non  vero  suae  student  ruinae.  Levia  autem 
incommoda  cum  executione  contractus  connexa,  minime 
impediunt  quominus  contractus  observetur,  praesertim  si 
altera  natio  alia  subierit  incommoda  ut  suam  stipula- 
tionem  impleret.  Patet  autem  quod,  si  belli  foedus 
initum  fuerit  cum  alia  natione  bellumque  justum  sit,  in- 
commoda  bello  naturaliter  adnexa  non  possint  esse  ratio 
a  foedere  resiliendi. 

Plures  sunt  causae  ob  quas  populorum  rectores  com- 
municare  inter  se  debent.  Quum  autem  id  non  possint 
semper  coUoquiis  aut  epistolis  commode  prsestare,  ne- 
cesse  est  ut  opera  ministrorum  internuntiorum  utantur, 
qui  legati  aut  oratores  vocantur.  Generatim  loquendo, 
legati  sunt  admittendi,  non  solum  tempore  pacis,  sed 
etiam  tempore  belli  ;  si  enim  tempore  belli  non  ad- 
mitterentur,  nulla  esset  via  pacem  componendi  inter 
nationes  belligerantes.  Injustum  et  inhumanum  prorsus 
esset  si  absque  causa  rejicerentur  legati  a  summa 
auctoritate  nationis  aHcujus  missi  ad  agendum  de  aver- 
tenda  laesione,  aut  de  re  dubia  et  controversa  compo- 
nenda,  aut  ad  rem  ex  foedere  promissam  repetendam  ; 
quia  secus  nuUa  alia  via  nisi  belkim  remaneret  ad  lites 
inter    nationes    componendas.      Sed    possunt  aliquando 

adesse  causae  legitimai  ob  quas  legati  alterius  nationis 
non  admittantur,  ut  si,  v.g.,  constaret  eos  venirc  cx- 
plorandi  causa  ;  aut  si  periculum  esset  ne  sua  j^otcstate 
abuterentur  in  nationis  ad  quam  missi  sunt  damnum. 
Legati,  etsi  non  admittantur,  violari  non  possunt  ulla  ra- 
tione,  quia  principum  a  quibus  missi  sunt  personam  sus- 
tinent,  ac  proinde  injuria  qua  afficerentur,  in  ipsam  mit- 
tentium  majestatem  redundaret.  Hinc  factum  est  ut, 
communi  omnium  nationum,  etiambarbararum,  consensu, 
legati  sancti  et  inviolabiles  semper  habiti  sint.  fLx  his 
etiam  sequitur,  necesse  esse  ut,  toto  legationis  tempore,  a 
quovis  alieno  imperio  et  jurisdictione  immunes  sint. 
Caetera  autem  privilegia  quibus  apud  varias  nationes  gau- 
dent,  ad  jus  gentium  positivum  pertinent. 


CAP.  II. 

DE    BELLO. 

§12.  Cum  nationes  sint  ab  invicem  independentes, 
nullum  adest  tribunal  quod  lites  inter  eas  exortas  com- 
ponat.  Hinc  si  nulla  alia  via  valeant  injuriam  propul- 
sare  aut  jura  sua  prosequi,  armis  decertandum  illis  est,  ut 
nationem  qu?e  jura  ipsarum  violaverit  cogant  ab  injuria 
desistere.  Belhim  igitur  est  violenta  defensio  aut  vindi- 
catio  ordinis  civiHs  ab  altera  natione  impetiti.  Bellum  in 
offensivuffi  et  defeiisivufu  dividitur.  BeUum  offensivum 
ilhid  est  quod  ad  vindicandum  ordinem  socialem  ab  aha 
natione  Isesum  suscipitur  ;  defensivum  vero,  quod  geritur 
ut  vis  illatavi  repellatur.  Belhim  quod  aham  ob  causam 
suscipitur,  prorsus  iujustum  est. 

§  13.   Propositio  VII.     Bellum  in  defensionem  or- 

DINIS   SOCIALIS  AUT  VIOLATI    REPARATIONEM  SUSCEPTUM 
LICITUM    EST. 

Prop.atur.  Bellum  natura  sua  est  violenta  defensio 
aut  vindicatio  ordinis  civilis  ab  alia  natione  Isesi.  Talis 
autem  defensio  snepe  est  necessaria.  Nam  unaquaeque 
societas  civilis  est  persona  moralis  jus  habens  ad  sui  con- 
servationem,  cum  haec  ei  necessaria  sit  ut  finem  ob  quem 
a  Deo  instituta  est  assequatur.  Si  ergo  alia  natio  quae- 
cumque  vim  illi  irrogare  conatur,  vi  et  armis  contra  hos 
conatus  se  defendere  poterit.  Bellum  ergo  in  defensio- 
nem  ordinis  socialis  licitum  est.  Atqui  bellum  etiam 
offensivum  licitum  est  si  in  ordinis  violati  vindicationem 
geratur.  Ssepe  enim  evenire  potest  ut  una  natio  gravem 
injuriam  inferat  alteri,  aut  renuat  praestare  ea  quse  jure 
alteri  nationi  debet,  eique  hoc  pacto  magnum  damnum 
irroget.  Ejusniodi  agendi  ratione  ordo  socialis  alterius 
nationis  impetitur  ;  haec  ergo  jus  habet  sese  tuendi  con- 
tra  has  injurias.  Non  potest  autem  nationem  quae  inju- 
riam  ei  intulit  ad  aliquod  tribunal  vocare,  quia  nullum 
est  tribunal  societatibus  civilibus  superius.  Ergo,  si  ah- 
ter  non  potest  quod  suum  est  a  natione  delinquente  re- 
petere  aut  satisfactionem  ob  injuriam  iUatam  accipere, 
poterit  ipsa  eam  vi  et  armis  cogere  ut  justitiae  legibus  sa- 
tisfaciat.  Secus  enim  neque  juribus  cujusque  propriis, 
neque  totius  humanae  societatis  paci  ac  tranquillitati  satis 
esset  consultum.  Nam,  sublato  poenae  ab  hominibus  in- 
fligendae  metu,  hostes  in  dies  audaciores  et  ad  novas  in- 
jurias  inferendas  novasque  turbas  ciendas  promptiores 
evaderent.  Ergo  beUum  offensivum  in  ordinis  violati 
vindicationem  susceptum,  etiam  licitum  est. 

Prlnxipia  ad  solvendas  difficultates.  i°.  Bella 
non  geruntur  ut  de  veritate  rei  in  controversiani  positae 
constet,  sed  ut  jura  laesa  vindicentur. 

2°.  Bella  magnis  calamitatibus  afficiunt  societates  civi- 

les  ;  ast  si  non  suscipercntur,  s^i^e  majores  ab  hostibus 
pati  cogerentur  nullusque  ordo  nullaque  pax  possibilis 
esset. 

3°.  Caedes  quc^  in  bello  locum  habent,  non  reddunt 
bella  iUicita.  Nam  cives  qui  in  defensione  patricne  cadunt 
actum  virtutis  moralis  exercent,  et  per  hanc  mortem  suis 
concivibus,  amicis  et  sanguine  conjunctis  pacem  et  tran- 
quillitatem  cbtinent  ;  hinc  ista  incommoda  societatis  hu- 
mance  conservationi,  cujus  gratia  belhim  geritur,  postha- 
benda  sunt. 

4°.  Bellum  absque  justa  causa  susceptum,  non  sohmi 
societati  cui  infertur  injuriosum  est,  sed  ipsis  civibus,  qui 
sine  causa  periculo  mortis  exponuntur.  Ast  bellum  jus- 
tum  nullam  proprie  dictam  injuriam  irrogat  propriis  civi- 
bus.  Ad  officium  enim  civis  pertinet  patriae  defensionem 
suscipere. 

5^.  In  bello  justo  non  fit  mahim  ut  eveniat  bonum  ; 
sed  acticne  legitima  nititifr  societas  offensa  ut  jura  sua 
tueatur.  Infliguntur  quidem  mala  physica,  sed  maha  mo- 
raha  non  patrantur  ut  ordo  custodiatur  atque  dcfen- 
datur. 

6°.  Finis  belH  est  pax.  Bellum  enim  suscipi  sohnn 
potest  ordinis  defendendi  aut  instaurandi  causa.  Pax 
autem  est  tranquilHtas  ordinis.  Ergo  suscipi  non  potest 
bellum  nisi  ut  obtineatur  vera  pax.  Nulhim  ergo  belhim 
suscipi  potest  nisi  ex  amore  ordinis. 

§  14.  PrOPGSITIO  VIII.  P)ELTA'>r  DEBET  ESSE  PUBLI- 
CLM,  I.E.,   A  SOCIALI   AUCTORITATE  GERENDUM   KST. 

Probatur.  Bellum  est  violenta  ordinis  sociahs  defen- 
sio.  Ergo  ad  eum  pertinet  jus  belhim  gerendi,  cui  incum- 
bit  dcbitum  orcHnandi  societatem.  Hoc  autem  debitum 
incumbit  auctoritati  sociaH.  Ergo  belhim  ab  auctoritate 
sociali    geri   debet.     Insuper,  bellum   est    actus  sociaHs  ; 

ergo,  ciim  societas  non  operetur  nisi  mediante  propria 
auctoritate,  illud  a  sola  auctoritate  decerni  potest.  Si 
bellum  non  moveretur  nisi  ab  individuis,  non  esset  pugna 
inter  duas  nationes,  sed  solum  inter  quaedam  individua 
duarum  nationum,  ac  proinde  nec  dici  posset  ordinis  so- 
cialis  defensio. 

CoROLLARiA.  1°.  Bcllum  ergo  a  sola  auctoritate  su- 
prema  nationis  decerni  potest. 

2°.  Indicendum  est  bellum  antequam  inferatur.  Nam 
bellum  adhiberi  non  potest  nec  debet  nisi  in  casu  neces- 
sitatis,  ut  nempe  sit  ultimum  medium  injustitiae  reparandae. 
Si  enim  aliis  mediis  damnum  aut  injuria  illata  reparari 
posset,  non  esset  bellum  medium  necessarium,  adeoque 
neque  licitum.  Unde  debet  societas  quse  injuriam  passa 
est  declarare,  se,  adhibitis  frustra  omnibus  aliis  mediis, 
in  animo  nunc  habere,  vi  et  armis  jus  proprium  prosequi. 

3°.  Quando  aliqua  natio  ab  alia  impetitur,  non  est  ne- 
cesse  ut  n.itio  offensa  bellum  indicat ;  etenim  ei  jam  illa- 
tum  fuit  per  aggressionem  ab  altera  natione  factam. 

4°.  Cum  bellum  sit  actus  socialis,  non  potest  suscipi 
nisi  ob  bonum  commune  totius  societatis  ;  quia  bellum 
est  ordinis  socialis  violenta  defensio,  et  absurdum  est  tot 
vitas  exponere  propter  bonum  aliquorum  individuorum. 
Attamen  evenire  potest  ut  violatio  jurium  vel  unius  civis 
totam  societatem  civilem  aggrediatur  ;  hoc  in  casu  non 
ageretur  jam  de  bono  unius  individui,  sed  de  securitate 
totius  societatis. 

§  15.    Propositio   IX.     Bellum  justam  ob   causam 

SUSCIPIENDUM    EST. 

Probatur.  Bellum  est  violenta  ordinis  socialis  aut 
defensio  aut  vindicatio.  Ordo  autem  nec  defendi  nec 
instaurari  potest  nisi  juxta  rationis  praescriptum.  Ergo 
causa  belli   rationis  praescripto  conformis  sit  necesse  est. 

Quod  autem  conforme  est  rationi,  justiim  sit  oportet. 
Ergo  causa  belli  justa  esse  debet. 

Si  causa  belH  justa  non  est,  injustitia  fit  tum  societati 
cui  bellum  infertur,  tum  sociis  ipsius  nationis  quce  bellum 
alteri  infert  ;  quia  sine  causa  tot  vit^  civium  profundun- 
tur,  et  malis  gravissimis  origo  datur. 

Causa  justa  dici  non  potest  nisi  agatur  de  graviori  qua- 
dam  injuria,  aut  praevenienda  (si  certo  constat  de  hos- 
tium  animo),  aut  propulsanda,  aut  quatenus  damnum  in- 
tulit,  compensanda  atque  ulciscenda.  Antequam  tamen 
natio  arma  arripiat,  oportet  mitioribus  mediis  uti  ad  sa- 
tisfactionem  obtinendam.  Necesse  pariter  est  ut  injuria 
ob  quam  bellum  suscipitur,  ejusmodi  sit  ut  nisi  ipsa  aut 
prccveniatur  aut  propulsetur,  socialis  auctoritas  jam  non 
possit  sociorum  jura  sarta  tecta  custodire,  neque  ordinem 
socialem  integrum  servare. 

§  16.  Ex  his  quae  dicta  sunt,  patet  injustitia  phirium 
causarum  ob  quas  saepe  saepius  bella  suscipiuntur. 

1°.  Nimium  incrementum  potentiae  ahcujus  nationis 
non  potest  esse  belU  causa  legitima.  Etenim  unaquasque 
natio  mediis  Hcitis  uti  potest  ut  in  dies  magis  magisque 
augeatur  tum  numerus  civium,  tum  etiam  ipsius  ditio. 
Taha  media  sunt  dihgens  artium  cultura,  mukiplex  com- 
mercium,  regiae  nuptia^  prudenter  initae,  aut  victoriae  juste 
relatae.  Quod  autem  una  natio  legitime  facere  potest, 
altera  impedire  nequit,  quia  nationes  sunt  ab  invicem  in- 
dependentes.  Praeterea,  incrementum  potentia^  nationis, 
quantumvis  magnum  et  subitum,  nuHi  injuriam  per  se 
importat,  neque  alterius  nationis  ordinem  socialem  per- 
turbat.  Ergo  beHum  susceptum  ut  potentia  alterius  na- 
tionis  imminuatur,  non  esset  defensio  aut  instauratio  ordi- 
nis  sociahs.  Neque  timor  aut  suspicio  quam  nationes 
imbeciHiores  conciperent,  ne  a  potentioribus  opj^rimcren- 

tur,  sufficiens  est  ad  bellum  cohonestandum.  Nam,  etsi 
passim  potentiores  nationes  opprimant  imbecilliores,  id 
neque  necessario  neque  semper  fit ;  suntque  alia  media 
ad  manum,  quibus  tale  periculum  praecaveri  possit, 
nempe  prudens  agendi  ratio  atque  foedera  amicitise  cum 
aliis  gentibus  inita.  Si  timor  damni  futuri  atque  incerti 
causa  esset  belli  legitima,  nullus  bellorum  haberetur  finis, 
omnesque  injustitiae  cohonestari  facili  ratione  possent. 
Si  vero  nat;o  ali(]ua  praepotens  vi  et  armis  absque  ulla 
justit  a  ditiones  suas  ampliare  niteretur,  nuUum  est  du- 
bium  quin  aliis  nationibus  liceret  talem  nationem  repri- 
mere  ;  quia  ipsius  agendi  ratio  veram  perniciem  ahis 
natonibus  minaretur. 

2°.  ^quiUbrii  perturbatio  inter  nationes  in  se  spectata, 
non  est  justa  causa  belli.  ^quihbrium  tunc  dicitur  sub- 
sister-^  inter  nationes,  quum  earum  vires  ita  sunt  divisae  ut 
altera  alterius  impetum  satis  sustinere  valeat.  Ubi  autem 
nationum  aliqua  fortior  et  ditior  prae  aliis  fit,  earum  aequi- 
librium  turbatur.  Haec  assertio  iisdem  rationibus  proba- 
tur,  quibus  praecedens  confirmata  fuit.  Dixi,  in  se  spectata; 
si  enim  fiat  aequihbrii  perturbatio  per  fraudem,  praepoten- 
tiam,  aut  contra  pacta  cum  aliis  nationibus  inita,  clarum 
esi  licere  nationibus  aliis  exigere  ut  ae(|uilibrium  restitua- 
tur,  et  si  hoc  non  fiat,  per  bellum  cogere  nationem  delin- 
quentem  ut  injurias  illatas  reparet. 

3°.  Ratio  status  non  est  causa  belli  legitima.  Nam  ea 
nihil  aliud  significat  nisi,  utile  esse  bellum  nationi  vel  ad 
augendum  commercium,  vel  ad  ditionem  ampliandam, 
etc.  Atqui  mcra  utilitas  non  sufficit  ut  bellum  justum 
sit.  Utilitas  enim  non  est  justitiae  norma  et  mensura,  sed 
e  converso  justitia  norma  debet  esse  utilitatis.  Si  sola 
utilitas  ut  justa  causa  belli  haberetur,  nuUa  amplius  pax 
inter  nationes  constare  valeret  ;  omniaque  latrocinia  jus- 
titiae  nomine  cohonestari  possent.     Multo  minus  potest 

amor  glorix  esse  jiista  caiisa  belli.  Nani  tale  bellum 
nuUo  modo  ob  defensionem  ordinis  sociabs  suscM^peretur. 
4°.  Quando  fcedus  beUi  cum  alia  nalione  initum  fuit, 
aequum  est  ut,  si  natio  cum  (jua  existit  fcedus  bellum 
justum  sustinere  cogatur,  ipsa  auxilium  pactum  obtineat. 
Talia  enim  fcrdera  honesta  sunt,  et  jiistitia^  leges  expos- 
tulant  ut  nationes  fidem  sibi  mutuo  datam  servent. 

§  17.  Cum  dux  nationes  vi  et  armis  decertant,  impos- 
sibile  est  ut  justitiae  leges  ambabus  partibus  faveant ;  (juia 
fieri  non  potest  ut  contraria  jura  simul  existant.  In  praxi 
tamen  evenire  potest  ut  jura  controversa  sint  dubia,  et  ab 
utraque  natione  eorum  conservatio  ut  societati  proprice 
necessaria,  bona  fide  judicetur.  In  tali  casu  bellum  ex 
utraque  parte  justum  est  fonnalite}\  etsi  ex  una  parte  sit 
injustitia  materialiter^  cujus  tamen  committend?e,  eo  quod 
non  cognita  sir,  nulla  adest  voluntas.  Si  injustitia  belli 
sit  ita  evidens  ut  non  possit  non  apparere  omnibus,  milites 
nationis  inique  confligentis  nuUum  habent  jus  in  tali  bello 
pugnandi  :  quia  tunc  non  est  bellum,  sed  verum  latroci- 
nium.  Practice  autem  ferme  impossibile  est  ut  milites 
infcrioris  praesertim  gradus  de  belli  justitia  aut  injustitia 
judicium  ferant,  eo  quod  non  possint  totum  statum  quais- 
tionis  percipere.  In  (hil)io  de  justitia  lielli,  milites  auc- 
toritati  suprem?e  obedientiam  pr?estare  del)ent,  qniasecus 
ordinis  custodia  impossibilis  redderetur.  Qui  tamen  se- 
rio  de  justitia  belli  dubitarct,  non  posset  ut  voluntarius 
militare. 

§  18.   Proposttio  X.     Pem.um    f.fftcacitfr    ofren- 

DUM  EST,  SERVATA   TAMEX   DEIJITA   MODERATIONE. 

Probatur.  Bellum  suscipitur  ad  ordinis  defcnsionem. 
Ergo  debet  esse  efficax,  i.e.,  omnia  ea  media  adhiberi 
debent  quae  cum  minimo  societatis  damno  fmem  intentum 

obtineant.  Secus  enim  belliim  non  gereretur  ad  ordinis 
defensionem,  sed  potius  ad  societatis  destructionem,  quia 
sine  causa  vita  multorum  civium  periculo  non  necessario 
exponeretur. 

Oportet  tamen  debitam  servare  moderationem.  Nam 
jus  belli  solummodo  dat  jus  ad  media  quae  fini  conse- 
quendo  sunt  ne(  essaria.  Moderatio  ergo  adhibenda  est 
in  ipso  initio,  in  decursu  et  in  fine  belli. 

§  19.  Quod  attinet  initium,  bellum,  cum  sit  maximis 
calamitatibus  permixtum,  debet  esse  ultimum  medium  et 
plane  necessarium  ad  ordinis  socialis  aut  defensionem 
aut  instaurationem.  Alia  ergo  media  prius  tentanda  sunt 
antequam  societas  tot  tantisque  periculis  evadat  obnoxia. 
Necesse  prseterea  est  ut  habeatur  rationabilis  spes  felicis 
exitus.  Si  nulla  enim  ejusmodi  haberetur,  bellum  calami- 
tates  sbcietati  afferret  pejores  malo  quod  per  ipsum  bel- 
lum  avertendum  est. 

§  20.  In  decursu  belli  moderationem  servare  oportet, 
per  usum  eorum  tantummodo  mediorum  quse  fini  con- 
sequendo  necessaria  sunt.  Bellum  est  violenta  ordinis 
defensio  ;  ergo  quidquid  resistentiam  non  opponit,  non 
est  destruendum,  quia  ad  finem,  qui  est  destructio  injustae 
oppositionis,  minime  confert.  Hinc  cives  arma  non  ge- 
rentes,  neque  alia  ulla  via  sese  opponentes,  occidi  non 
possunt.  Vastationes  quae  non  adhibentur  ut  medium 
necessarium  ad  frangendas  vires  hostium,  sunt  pariter 
illicit?e.  Etsi  enim  hostibus  armatis  ciborum  copia  eripi 
poterit,  si  quando  occasio  sese  offert,  ut  inedia  ad  arma 
deponenda  cogantur,  non  possunt  tamen  cives  inermes 
inedia  opprimi,  nisi  sint  simul  cum  copiis  armatis  in  aliqua 
arce  inclusi. 

Cum  finis  belli  sit  pax  obtinenda,  legati  ab  hostibus 
missi   admittendi    sunt    et    sancti    habendi  ;  debet    enim 

etiam  tempore  belli  adesse  via  ad  controversiam  dirimen- 
dam.  Pra^terea,  si  nulla  cum  hostium  legatis  adesset 
communicatio,  impossibile  esset  ut  qui  bellum  gerunt 
arma  deponerent,  antequam  una  e  nationibus  esset  penitus 
interempta.  Stipulationes  quae  fiunt  occasione  deditionis 
exercitus,  traditionis  munitionum  aut  navium,  sancte  ser- 
vandce  sunt.  Nec  potest  auctoritas  suprema  revocare 
quae  a  duce  subordinato  concessa  fuere,  quotiescumque 
is  fines  suce  auctoritatis  non  excessit,  sed  eas  solummodo 
impertivit  conditiones,  qu^  communi  gentium  cultarum 
consensu  in  similibus  circumstantiis  concedi  solent.  Si 
enim  ejusmodi  pacta  non  servarentur,  bellum  a  nationibus 
usque  ad  internecionem  gereretur.  Hinc  etiam  tempore 
belli  civilis,  si  rebelles  eo  usque  potentise  pervenerunt  ut 
possint  vi  armata  resistere  auctoritati  suprem?e,  necesse 
est  ut  interim  ipsi  tanquam  hostes  ab^ense  nationis  habe- 
antur,  iisque  jura  pleraque  concedantur  quibus  nationes 
belligerantes  gaudent.  Si  enim  hoc  non  fieret,  bellum, 
quod  geritur  ad  rebelles  in  debitam  subjectionem  redu- 
cendos,  nimis  inhumanum  et  crudele  foret  ;  quia  si  re- 
belles  qui  capti  fuere,  statim  morte  punirentur,  ipsi  re- 
belles  captos  hostes  pariter  morte  afficerent,  ac  proinde 
bellum  ipsum  ad  internecionem  usque  alterutrius  ])artis 
gerendum  esset.  Bona  mobilia  quae  ad  societatem  civi- 
lem  pertinent  ab  hostibus  confiscari  possunt,  quia  societas 
civilis  quacum  bellum  geritur  mediis  omnibus  privari  po- 
test  quibus  oppositio  ipsius  augeatur.  Bona  autem  par- 
ticularia  civium,  excepto  bellico  apparatu,  confiscari  non 
debent.  Non  sunt  enim  specicditer  puniendi  cives  qui 
voluntariajti  et  activam  oppositionem  non  afferunt  ;  con- 
sensu  communi  excipiuntur  tamen  bona  particularia  quae 
a  navibus  in  alto  mari  capiuntur.  Licite  etiam  gravari 
possunt  ad  belli  expensas  solvendas,  quia  etsi  earum  op- 
])Ositio  non   sit   neque    omnino   voluntaria   neque  activa, 

tamen  sunt  membra  societatis  infensse,  et,  ut  tales,  parti- 
cipes  ipsius  actionis  socialis.  Direptio  civitatis  quae  vel 
inutiliter  defensionem  protraxerit,  vel  nefarium  aliquod 
scelus  admiserit  contra  hostes,  aliquando  militibus  conce- 
ditur.  Humanius  tamen  est  si  dux  belli  alio  modo  cives 
cogat  ut  mulctam  solvant.  Punire  autem  fortitudinem 
ducis  qui  usque  ad  ultimum  defendit  arcem  sibi  creditam, 
barbarum  est.  Pejus  esset  si  milites  quibus  conceditur  fa- 
cultas  diripiendi  urbem,  etiam  potestatem  haberent  omnes 
indiscriminatim  occidendi.  Etenim  ejusmodi  strages  ad 
belli  finem  obtinendum  sunt  prorsus  inutiles,  imo  noxiae. 

Media  adhibita  ejusmodi  debent  esse  ut  subsint  direc- 
tioni  ejus  qui  ea  adhibet,  ita  ut  eatenus  solummodo  adhi- 
beantur,  quatenus  necessaria  sint  ad  hostium  vires  fran- 
gendas,  et  ut  eorum  effectus  tollatur  quando  hic  finis 
obtentus  est.  Hinc  licitum  quidem  est  intercludere  por- 
tus  hostium  obstructione  temporanea,  quae  finito  bello 
tolli  possit ;  quia  impediri  potest  quominus  naves  ex  hos- 
tium  portubus  egrediantur  aut  aliae  eos  subeant.  Sed 
non  videtur  licitum  si  hostes  ita  portum  obstruant  ut 
nunquam  deinceps  inservire  possit.  Plus  enim  mali  irro- 
garetur  quam  necessarium  est,  et  etiam  aliis  nationibus 
grave  inferretur  damnum,  cum  privarentur  portu  quo  in 
casu  necessitatis  se  recipere  possent.  Illicitum  est  fontes 
veneno  inficere,  arma  venenata  adhibere.  Nam,  veneno 
infectis  fontibus,  non  solum  qui  armis  resistunt,  sed  etiam 
inermes  perirent.  Si  venenata  adhibentur  arma,  plus  mali 
infertur  hosti  quam  sit  necessarium  ut  ejus  vires  frangan- 
tur.     Hinc  ipsi  hostes  vulnerati  humaniter  tractandi  sunt. 

Mala  moralia  nunquam  licita  fieri  possunt.  Hinc  pro- 
ditiones  ad  occidendos  duces  hostiles,  foedifragia,  decepti- 
ones  apertae,  etc,  cum  intrinsece  mala  sint,  adhiberi  non 
possunt.  Stratagemate  autem  uti  ad  hostes  decipiendos 
eosque  superandos,  licitum  est. 

Hostes  bello  capti  occidi  non  possunt,  nisi  in  poenam 
delicti  proprie  dicti  contra  societatem,  ut,  v.g.,  si  sub  ea 
conditione  antea  liberati  fuerint  ut  per  aHciuod  determi- 
natum  tempus  arma  contra  captores  non  gererent,  et  ta- 
men  in  armis  deprehendantur,  aut  si  absque  causa  occi- 
siones  commiserint.  Quod  si  proprii  milites  servari  non 
possint  nisi  capti  in  bello  occidantur,  non  videtur  hoc  il- 
licitum  quotiescumque  nulluin  aliud  medium  supersit 
evadendi  periculi.  Nostris  temporibus  id  vix  contingere 
potest,  quia  capti  generatim  dimittuntur  cum  obligatione 
non  gerendi  arma  antequam  fuerint  permutati  cum  capti- 
vis  alterius  nationis  ;  et  hoe  obligationes  sancte  servantur. 
Si  vero  sermo  esset  de  hoste  qui  hujusmodi  stipulationes 
facile  violasset,  nec  captivi  dimitti  libere  possent,  quia 
augerent  vim  hostium,  nec  retineri,  quia  deesset  vel  mo- 
dus  eos  servandi,  vel  copia  sufficiens  alimentorum,  non 
videtur  aequum  quod  captores,  ut  vitam  hostium  serva- 
rent,  ipsi  se  periculo  captivitatis  exponerent  et  infortunio 
propriae  societatis  cooperarentur.  Nisi  ergo  adsit  abso- 
luta  necessitas,  captivi  nunquam  occidi  possunt,  quia  cum 
arma  jam  deposuerint,  nullam  amplius  vim  opponnnt,  ac 
proinde  eorum  occisio  ad  finem  intentum  minime  neces- 
saria  est. 

Quaeri  posset  num,  l^ello  composito,  licitum  sit  mortis 
poenam  inferre  iis  qui  injustum  bellum  intulerunt  alicui 
nationi.  Si  sermo  sit  de  bello  civili,  nuUum  est  dubium 
quin,  devictis  rebelHbus,  auctoritas  suprema  duces  eorum 
poena  mortis  plectere  possit,  nisi  ad  inducendos  eos  ad 
arma  deponenda  generalis  venia  omnibus  promissa  fuerit. 
Si  vero  agatur  de  bello  cum  alia  natione,  id  minime  admit- 
tendum  videtur  ;  nam  tale  jus  ansam  daret  exercendi 
saevitias  in  hostes  dcbelhitos,  eo  quod  unaquneque  natio 
facile  sibi  persuadeat  hostes  bellum  prorsus  injustum 
gessisse. 

§21.  Natio  pacem  petens  moderate  tractanda  est.  Pax 
concedenda  est  quotiescumque  altera  natio  parata  sit  pro 
injuria  illata  satisfactionem  prsestare  ;  quia  ideo  bellum 
geritur  ut  hujusmodi  satisfactio  obtineatur ;  ea  ergo  ob- 
tenta,  bellum  jam  inutile  evadit,  ac  proinde  illicitum  est. 
Compensatio  pro  expensis  belli  legitime  peti  potest,  sicuti 
et  securitas  ne  in  posterum  aggressiones  repetantur,  et 
ordo  socialis  iterum  hostium  machinationibus  perturbe- 
tiir  ;  secus  enim  non  haberetur  stabilis  pax  et  belli  finis 
non  obtineretur.  Si  aliter  pax  stabiHs  et  securitas  obti- 
neri  nequeat  nisi  per  diminutionem  potentiae  ipsius  na- 
tionis  hostilis,  aut  per  privationem  politicae  independentise 
ipsius,  hoc  medium  in  tah  casu  licite  adhiberi  potest.  Sed 
per  illam  amissionem  politicae  independentiae  populus 
subjectus  sua  civili  Hbertate  privandus  non  est,  quia  natio 
victrix  tenetur  velle  bonum  societatis  quam  sibi  subjicere 
coacta  fuit.  Si  autem  privatio  poHticae  Hbertatis  non  sit 
medium  necessarium  ad  pacem  obtinendam,  natio  victrix 
nuHum  habet  jus  adhibendi  hoc  medium,  quia  per  hanc 
nationis  vict^  subjugationem  magnse  injustitiae  obnoxiam 
se  faceret. 


CAP.  III. 

DE    INTERVENTIONE. 

§  22.  PrOPOSITIO  XI.  NON  LICET  VI  ET  ARMIS  INTER- 
VENIRE  NEGOTIIS  ALTERIUS  NATIONIS,  NISI  H^C  PER  LE- 
GITIMAM  AUCTORITATEM  TALEM  INTERVENTIONEM  POS- 
TULAVERIT. 

Probatur.  Omnis  societas  civiHs  independens  est, 
adcoque  nonnisi  per  propriam  auctoritatem  ad  bonum 
commune  dirigenda  est.  Qui  autem  injussus  et  non  ro- 
gatus  negotiis  alterius  nationis  intervenit,  sibi  jus  arrogat 

eam  dirigendi  atque  ordinandi,  et  lioc  ipso  hujiis  nationis 
libertatem  violat.  Ergo  illicitum  est  vi  et  arniis  ini(r\e- 
nire  negotiis  alteiius  nationis.  Potest  ([uidam  una  natio 
aliam  consilio  juvare,  suam  opem  illi  offerre  ;  nam  ejus- 
modi  officia  benevolentii^  libertatem  alterius  nationis  non 
imminuunt  ;  armis  autem  intervenire  prorsus  prohibitum 
est  a  lege  naturali,  nisi  hoc  auxihum  a  legitima  nationis 
auctoritate  petatur.  Hinc  injustitiae  obnoxia  est  n  itio 
quae  subditos  rebelles  alteriusnationis  protectione  et  armis 
adjuvat. 

§  2T^.  PROPOsrno  XII.     Quaxdo  una  natio  injuste 

IMPETITUR  AB  ALIA,  JUS  HABET  IP5A  PETENDI  AUXILIU.M, 
NEC  POTEST  ULLA  NATIO  IMPEDIRE  QUOMINUS  ILLUD 
AUXILIUM    PRiESTETUR. 

Probatur.  Un.iquaeque  societas  jus  habet  ad  sui  con- 
serv.itionem,  ac  proinde  potest  ea  media  adhibere  qua3  od. 
hunc  finem  vel  necessaria  sunt  vel  utilia,  dummodo  per 
ea  alterius  nationis  jura  certa  non  violentur.  Atqui  im- 
plorare  alterius  nationis  auxilium  ad  repellendam  injustam 
aggressioneni,  nullius  nationis  jura  certa  laedit,  et  istud 
auxilium  saepe  valde  utile  est  aut  necessarium.  Ergo  jus 
petendi  auxilium  in  hoc  casu  habetur.  Ergo  injustitiam 
committit  natio  quae  huic  juri  sese  opponit.  Nam  jura 
tum  nationis  ;iuxilium  petentis,  tum  volentis  auxilium 
prsestare,  inv.idit.  Prioris  quidem,  qui  i  per  vim  e  m  [^ri- 
vat  mediis  utilibus  ac  saepe  necessariis  ad  ordinis  soc  alis 
restaurationem.  Alterius  vero,  quia  eam  cogit  ut  jljsti- 
neat  ab  exercitio  sui  juris  ;  societates  enim  mutuo  m(;re 
sese  prosequi  debent,  ac  proinde  etiam  velle  ut  s  ilva^  sint  ; 
ergo  ad  id  obtinendum  suum  auxilium  praest  re  possunt 
natioui  istud  postulanti.  Insuper,  natio  prohibe  is  inter- 
ventionem,  hoc  ipso  jam  intervenit  negotiis  alterius  na- 
tionis,  quia  auget  media  oppugnationis'et  imminuit  media 

defensionis.  Neque  pacta  inita  cum  natione  quae  injuste 
aliam  aggreditur  hanc  interventionem  excusant,  quiapacta 
ad  injustitiam  neminem  obligare  possunt. 

Natio  aliqua  civilibus  motibus  agitata  potest  per  suam 
supremam  auctoritatem  omnibus  mediis  legitimis  uti,  ut 
ordo  socialis  iterum  restauretur.  Poterit  ergo  etiam  tunc 
alterius  nationis  auxilium  implorare.  Si  natio  aliqua,  in 
tali  casu,  impediret  quominus  auxilium  petitum  praestare- 
tur,  sub  praetextu  ne  interventus  in  negotiis  privatis  alte- 
rius  nationis  locum  haberet,  hoc  ipso  quam  efficacissime 
negotiis  hujus  nationis  interveniret  ;  quia  rebelles  morali 
protectione  praestita  audaciores  faceret,  et  auctoritatem 
legitimam  ab  usu  mediorum  ad  ordinis  socialis  restaura- 
tionem  necessariorum  impediret.  Absurdum  est  dicere 
per  hanc  interventus  negationem  impediri  bella  generalia, 
et  unamquamque  nationem  libere  sua  propria  negotia 
conficere  debere.  Etenim  bellum  generale  inde  oriri  non 
potest,  nisi  nationes  qusedam  paratae  sint  ad  auxilium  re- 
bellibus  subditis  ferendum,  quod  sine  injustitia  fieri  non 
potest.  Neque  licitum  est  rebellibus  tribuere  jura  sequa- 
lia  illis  quae  habet  legitima  auctoritas.  Hoc  tamen  fit  per 
hanc  modernam  theoriam  de  non4nte7'ventione. 

§  24.  PrOPOSITIO  XIII.  QUANDO  NATIO  ALIQUA  IN 
PLENAM  ANARCHIAM  LAPSA  EST,  LICET  ALIIS  NATIONI- 
BUS    INTERVENIRE   AD    ORDINIS    RESTAURATIONEM. 

Probatur.  Licitum  est  bonum  verum  alterius  nationis 
velle  et  procurare  quod  ad  ejus  existentiam  necessarium 
est,  et  quod  sibi  ipsi  procurare  non  potest.  Restauratio 
autem  ordinis  est  verum  bonum  societatis  quod  ei  omni- 
no  est  necessarium,  et  quod  societas  quae  in  plenam  anar- 
chiam  lapsa  est  jam  sibi  procurare  non  potest.  Etenim 
in  taH  societate  jam  non  existit  legitimus  auctoritatis  pos- 
sessor,  aut,  si  existit,  jam  incapax  redditus  est  restaurandi 

ordinem  socialcm.  Ergo  licitum  cst  intcrvcnire  in  casii 
praesenti. 

Principia  ad  solvendas  difficultates.  i°.  In  ])rx- 
senti  casii  natio  interveniens  non  intervenit  omnino  in- 
jnssa.  Nam  hujus  societatis  quae  in  plenam  anarchiam 
lapsa  est  saltem  phirimi  cives  quam  maxime  cupiunt  rc- 
staurationem  ordinis  socialis,  sed  per  se  id  efticerc  non 
valent.  Auctoritas  legitima  hujus  nationis,  si  adhuc  cx- 
istit,  invita  esse  non  potest,  quia  ipsa  ordinis  rcstauratio- 
nern  velle  debet. 

2°.  Non  ordinat  societas  interveniens  aHam  societatem, 
sed  hanc  adjuvat  ut  restituere  valeat  socialem  ordinem. 
Hinc  nullum  habet  jus  societas  interveniens  leges  suas 
imponendi  societati  cui  auxiHum  praestat  ;  muUo  minus 
licebit  hujus  societatis  libertatem  et  independentiam  au- 
ferre,  ut  factum  est  de  regno  Polonice. 

3°.  Non  qu?ecumque  turbatio  ordinis  civilis,  aut  tem- 
poranea  anarcha,  jus  aHis  nationTbus  tribuit  intervenicn- 
di  ;  quamdiu  enim  auctoritas  suprema  nationis  capax  est 
restaurandi  ordinem  turbatum,  ipsius  solius  est  ehgcre 
media  quibus  ordo  restitucndus  est. 

§  25.   Propositio   XIV.      Nationes   neutrales   jus 

HABEN  r  EXERCENDI  COMMERCIUM  CUM  NATIONIBUS  BEL- 
LIGERANTIBUS. 

Probatur.  Per  bclUim  quod  inter  duas  nationes  viget, 
relationes  amicitiee  qu?e  cum  aUis  nation  bus  intcrccdunt 
non  mutantur.  Krgo  neutra  ex  nationibus  belUgcranti- 
bus  exigere  potest  ut  aH.ne  nationes  abstineant  a  commu- 
nicatione  et  commercio  exercendo  cum  utraque  parte 
hostdi.  Secus  enim  injuria  neutris  nationibus  irrogare- 
tur,  et  omnia  beUa  deberent  fieri  univcrsalia. 

Hinc  nationes  beUigerantes  non  possunt  confjueri  de 

neutris,  si  arma  et  quae  ad  bellicum  apparatum  pertinent 
vendant  uni  vel  alteri  parti  belligeranti. 

Natio  quae  bellum  cum  alia  natione  gerit,  jus  habet  im- 
pediendi  quominus  hostes  ea  accipiant  quae  ipsorum  vim 
et  resistentiam  augeant.  Hinc  communi  consensu  natio- 
num  factum  est  ut  naves  neutrae  quae  advehunt  hostibus 
ea  quae  ad  bellicum  apparatum  pertinent,  capi  possint  a 
belligerantibus  atque  confiscari,  quin  per  hanc  capturain 
jura  nationis  neutralis  violentur.  Hinc  etiam  naves  neu- 
trae  merces  nullas,  etsi  ad  bellum  destinatae  non  sunt,  ad- 
vehere  possunt  in  portus  actu  ab  hoste  obsessos  ;  quae 
vero  deprehenduntur  vel  in  ingressu  vel  in  egressu  a  portu 
obsesso,  si  capiuntur  ab  hoste  portum  obsidente,  ut  legiti- 
ma  praeda  habentur.  Ast  haec  omnia  ad  jus  gentium  posi- 
tivum  pertinent. 

§  26.  Propositio   XV.     NoN   est    licitum    inferre 

BELLUM  NATIONI  UT  IMPEDIATUR  A  VIOLATIONE  LEGIS 
MORALIS,  QUOTIESCUMQUE  ISTA  VIOLATIO  JURA  CERTA 
ALTERIUS    NATIONIS    NON    L^DIT. 

Probatur.  Unaquaeque  natio  ab  aHis  independens 
est.  Ergo  nulla  natio  jus  habet  abam  ordinandi,  neque 
ei  leges  servandas  statuere  potest.  Ergo  neque  jus  habet 
eam  puniendi  ob  violationem  legis  inoraHs,  quamdiu  haec 
legis  moralis  violatio  jura  certa  ipsius  non  laedit.  Punire 
enim  non  potest  nisi  is  qui  societatem  ordinandi  jus  ha- 
bet.  Societas  quae  talium  delictoruni  rea  est,  non  ideo  fit 
\x\itx'\ox  jure  ahis  nationibus,  quia  haec  delicta  non  offen- 
dunt  jura  certa  alterius  nationis. 

Hnec  injuriam  quidem  afferunt  ordini  sociali  propriae 
nationis,  sed  iste  ordo  a  propria  auctoritate  et  custodien- 
dus  et  instaurandus  e.-it.  Si  semel  admitteretur  hoc  puni- 
endi  jus,  nulla  amplius  pax  possibilis  esset,  nullus  ordo 
existeret ;  etenim  perquam  facile  foret  invenire  aUquod 

delictum  cujus  puniendi  causa  bella  interri  possent  aliis 
nationibus. 

CoROLLARiA.  1°.  Bella  illata  barbaris  nationibus  ad 
promovendam  civilitatem  sunt  illicita.  Effectus  hic,  si 
per  bellum  obtineri  posset,  optimus  quidem  esset,  media 
vero  pessima.  Finis  autem  bonus  non  sanctificat  media 
prava.  Si  autem  istae  barbarae  nationes  jura  aliarum  na- 
tionum  violent,  nec  induci  possint  ut  ab  injuria  desistant, 
licite  eis  bellum  infertur  ut  ad  saniora  consilia  ineunda 
compellantur. 

2°.  Non  licet  bellum  inferre  ut  vera  religio  propagetur. 
Nulla  enim  natio  jus  habet  alias  nationes  ordinandi,  nec 
potest  alteri  imponere  obligationem  amplectendae  alicujus 
religionis,  cum  nulla  societas  civilis  infallibilem  auctori- 
tatem  docendi  habeat.  Imo  neque  ipsa  Ecclesia,  etsi  sit 
infallibilis  magistra  veritatis,  ullam  nationem  cogere  po- 
test  ut  ipsi  sese  externe  adjungat,  quia,  ut  auctoritas  ex- 
terna,  non  potest  ipsa  judicare  num  motiva  credibilitatis 
sufficienter  fuerint  percepta  ;  porro,  ante  hanc  perceptio- 
nem,  nemo  extra  Ecclesiam  positus  religionem  revelatam 
amplecti  tenetur. 

PRIXCIPIA     AD     SOLVENDAS     DIFFICULT  ATES.        1°.    Etsi 

bellum  suscipi  nequit  ad  religionem  propagandam,  potest 
tamen  suscipi  ad  eam  defendendam,  eo  quod  sit  maxi- 
mum  bonum  societatis  civilis. 

2°.  Bella  Christianorum  contra  Turcas  non  erant  sus- 
cepta  ad  cogendos  Turcas  ut  veram  rebgionem  amplec- 
terentur,  sed  ad  defendendas  nationes  christianas  contra 
ipsorum  aggressiones.  Turcae  enim  et  verbis  et  factis 
apertissime  ostendebant  senunquam  arnia  velle  deponere 
antequam  totam  Christianitatem  suae  ditioni  subjecissent ; 
quapropter  semper  manebant  in  statu  actualis  aggressi- 
onis  contra  Christianos.  Atrpii  licitum  est  aggressorem 
vi  repellere.      Ergo  Christiani  jus  habebant  belli   gerendi 

contra  Turcas  donec  pervenirent  ad  eum  in  quo  nunc 
versantur  statum.  Nunc  temporis  enim  neque  volunt 
neque  possunt  christianas  nationes  aggredi.  Ergo  jus 
repellendi  aggressorem  jam  non  subsistit.  Hinc  patet 
quid  dicendum  sit  de  veteribus  bellis  sub  crucis  vexillo 
susceptis  et  ab  Ecclesia  et  summis  Pontificibus  laudatis 
et  summopere  promotis. 

3°.  Idem  dici  debet  de  bellis  contra  haereticos.  Hae- 
resis  armis  oppugnari  non  potest,  quamdiu  ipsa  non  ag- 
greditur  alias  nationes.  Bella  suscepta  quando  hasreses 
caput  efferre  coeperunt,  erant  necessaria  ad  societatis 
defensionem  ;  nam  historicis  documentis  luculentissime 
constat  nunquam  haeresim  in  statu  aliquo  catholico  exor- 
tam  esse,  nisi  ejus  fautores  vi  et  armis  conarentur  reli- 
gionem  catholicam  destruere,  et  quin  hoc  ipso  caedes, 
rapin^  et  injustitise  ab  illis  perpetrarentur.  Erat  ergo 
necessarium  vi  et  armis  resistere  istis  perturbationibus 
ordinis  socialis.  Unde  patet  quid  dicendum  sit  de  belHs 
contra  Albigenses  caeterosque  haereticos,  quse  ab  Ecclesia 
sancita  fuere. 

§  27.  Propositio  XVI.  Prav^  doctrin^  qu^  vi- 
gent  et  sparguntur  in  societate  vicina,  nullum 
jus  bellum  inferendi  conferunt,  nisi  in  casu  quo 
societas  illa,  ut  societas,  active  conetur  eas  doc- 
trinas  aliis  nationibus  inferre. 

Probatur.  Quamdiu  pravae  illae  doctrinae  manent  in 
societate  quae  eas  fovet,  nullius  delicti  internationalis  rea 
est.  Ergo  neque  ullum  est  jus  aliis  societatibus  puniendi 
societatem  quae  tales  doctrinas  adiViittit.  Omnes  enim 
societates  sunt  independentes,  ac  proinde  nulla  societas 
civilis  jus  sibi  arrogare  potest  ordinandi  et  corrigendi 
alienas  societates. 

Si  societas  haec  nullo  actu  sociali  conetur  spargere  has 


Dc  Jiirc  Gciitiuin  Litcriiatioiali,  369 

doctrinas,  sed  ece  ab  individuis  qiiibusdani  societatibus 
alienis  inferantur,  societas  ipsa  hujus  injuri^  rea  dici  non 
potest,  nisi  in  casu  (^uo  possit  ejusmodi  conatus  impedire 
et  tamen  nullo  efficaci  remedio  utatur  ad  impedicndos 
cives  suos  ab  hac  aggressione.  Si  autem  prava^  ilh^e  doc- 
trincX  active  et  actu  sociali  ab  hac  natione  spargantur, 
tunc  revera  natio  hxc  alias  nationes  aggreditur,  ac  pro- 
inde  possunt  ipsae  media  legitimae  defensionis  assumere. 
Hinc  si  alia  media  omnia  insufficientia  sunt,  possunt  ipsae 
hanc  nationem  vi  et  armis  cogere  ut  ab  aggressione  de- 
sistat.  Potest  etiam  fieri  quod  auctoritas  civilis  non  sit 
capax  impediendi  subditos  suos  ab  hac  aggressione,  etsi 
id  facere  conetur.  In  hoc  casu  posset  societas  cui  cer- 
tum  pericukim  imminet  ex  diffusione  pravarum  doctrina- 
rum,  sese  vi  et  armis  defendere,  quia  defectus  auctoritatis 
in  altera  natione  non  potest  esse  ratio  propter  quam  ipsa 
sese  destrui  sinat. 

Notandum  pariter  est  bellicorum  instrumentorum  et 
exercitus  comparationem  ab  aliqua  natione  factam,  non 
esse  sufficiens  motivum  ad  bellum  ei  inferendum,  nisi  suf- 
fic:enter  constet  haec  ideo  parari  ut  injustae  aggressiones 
fiant.  Antequam  hoc  sufficienter  innotescat,  nihil  aHud 
a  vicinis  nationibus  fieri  potest  quam  intenta  cura  cavere, 
ne  ex  improviso  impetantur.  Nam  una  natio  aHis  nequa- 
quam  prsescribere  potest  media  quce  ad  sui  defensionem 
adhibenda  sint. 

SECTIO   IV. 

DE    JURIBUS    ECCLESIiE. 

LIBER    UNICUS. 


CAP.  I. 

DE    NATURA    ECCLESIiE. 

§  I.  Supposita  revelatione  hominibus  a  Deo  facta,  ista 
revelatio  innotescere  posset  unicuique,  vel  per  immedia- 
tam  communicationem  veritatis  unicuique  factam,  vel  per 
magisterium  externum  a  Deo  ipso  institutum.  Prior  mo- 
dus  non  est  ille  quem  Deus  selegit,  ut  patet  experientia  ; 
remanet  ergo  posterior.  Jam  vero  ut  Deus  finem  inten- 
tum  consequatur  per  hoc  magisterium  externum,  necesse 
est  illos  qui  deputati  fuere  ad  docendum,  infallibili  aucto- 
ritate  esse  instructos  ;  nam  religio  non  potest  hominibus 
tradi  per  viam  demonstrationis  (Pars  11.  §  12).  Ergo 
oportet  ut  auctoritative  proponatur  ;  ergo  etiam  debent 
ii  qui  tradunt  veritates  revelatas  aut  esse  infallibiles,  aut 
niti  auctoritate  infallibili,  et  cujus  infallibilitas  percipi 
possit  ab  hominibus,  ita  ut  cogantur  huic  auctoritati  fidem 
plenam  adhibere.  Debuit  ergo,  supposita  revelatione, 
Deus  societatem  quam  instituit,  quaeque  Ecclesia  vocatur, 
dono  infallibilitatis  insignire  ;  secus  enim  impossibile  es- 
set  hominibus  pervenire  ad  veritatis  cognitionem.  Dixi, 
Societas  ipsa  debet  habere  infallilnlem  auctoritatem  docendi  ; 
quia  ista  auctoritas  debet  esse  semper  agens  et  loquens, 

eo  quod  non  sufficiat  merus  liber  qui  cognoscatur  ut  con- 
tinens  veritatem ;  sed  oportet  ut  sit  auctoritas  librum 
hunc  proponens  tanquam  librum  summa  fide  dignum, 
sensum  ipsius  explicans,  dubia  exorta  solvens,  errores, 
quos  conantur  falsi  homines  ut  veritates  revelatas  spar- 
gere,  eliminans  et  proscribens.  Talis  autem  auctoritas 
non  potest  exerceri  a  libro  muto,  cujus  effata  ab  omnibus 
varie  explicari  possint,  ut  factum  est  de  Scripturis  sacris  a 
Protestantibus.  Videndum  nunc  est  qucenam  jura  com- 
petant  taH  societati  a  Deo  institutae. 

§  2.  PrOPOSITIO  I.  ECCLESIA  EST  VERA  SOCIETAS  VI- 
SIBILIS,  A  SOCIETATE  POLITICA  SEU  CIVILI  PRORSUS  INDE- 
PENDEXS,  QUIN  TAMEN  SIT  IPSA  SOCIETAS  POLnTCA, 

Probatur.  Societas  est  conspiratio  plurimorum  ad 
eumdem  finem  per  media  communia.  Hoc  autem  verifi- 
catur  in  Ecclesia ;  nam  omnia  membra  Ecclesia^  tendunt 
ad  finem  ultimum  per  media  a  Deo  instituta. 

Ecclesia  est  societas  visibdis  ;  quia  hominibus,  non  spi- 
ritibus,  componitur ;  quia  magisterio  externo  docendi 
cum  auctoritate  homines  perfungitur.  Ergo  debet  ex- 
terne  apparere  seu  esse  visibilis;  secus  enim  nullus  houio 
ejus  magisterium  percipere  posset,  nec  scire  cuinam  so- 
cietati  sese  adjungere  deberet,  ut  veram  doctrinam  a  Deo 
traditam  profiteretur. 

Est  independens  a  societate  politica ;  quia  a  Deo  ipso 
instituta  est,  a  quo  accepit  auctoritatem  propriam,  ad 
quam  spectat  ordinare  omnia  ea  quae  juxta  leges  a  Deo 
ipso  datas  ad  finem  hujus  societatis  pertinent,  et  quia 
finis  ejus  non  solum  distinctus  est  a  fine  societatis  civilis, 
sed  hunc  multum  excellit. 

Haec  enim  non  respicit  nisi  ordinem  externum  tempo- 
ralem  ;  ipsa  vero  respicit  ipsum  finem  ultimum.  Atqui 
omnia  fini  ultimo  subordinari   debent.      Ergo  finis  socie- 

tatis  civilis  siibordinatur  fini  Ecclesise,  et  non  e  converso. 
Ergo  impossibile  est  ut  societas  religiosa  seu  Ecclesia  de- 
pendeat  a  swcietate  civili. 

Non  est  tamen  ipsa  societas  politica,  quia  ejus  finis  toto 
coelo  differt  a  fine  societatis  politicae  ;  a  fine  autem  so- 
cietates  specificantur,  et  ab  invicem  distinguuntur.  Ergo 
Ecclesia  est  distincta  a  societate  politica. 

Principia  ad  solvendas  difficultates.  i°.  Ec- 
clesia  est  societas  non  materialis,  ut  societas  civilis,  sed 
spiritualis.  Ast  ex  hoc  non  sequitur  eam  debere  esse  in- 
visibilem  ;  nam  spiritualis  dicitur  ob  finem  quem  respicit, 
qui  non  est  ordo  externus,  sed  ordo  spiritualis  et  aeternus. 
Hinc  etiam  fit  ut  quamvis  sit  societas  externa  seu  visibi- 
lis,  tamen  non  sit  ipsa  societas  politica  ;  quia  non  assumit 
sibi  onus  ordinandi  homines  ad  finem  quem  respicit  socie- 
tas  civiUs,  sed  solum  tradit  principia  justitiae,  quorum  ap- 
pHcationem  reUnquit  auctoritati  civiH  ut  socios  ad  pro- 
prium  finem  ducat. 

2°.  Istae  duae  societates  simul  existunt,  non  tamen  op- 
positae  sunt,  aut  invicem  sese  excludunt.  Nam,  etsi 
merabra  Ecclesiae  sint  etiam  membra  societatis  civihs,  ac 
proinde  utrique  auctoritati  subjiciantur,  tamen  istae  duae 
auctoritates  diversos  fines  respiciunt  ;  unde  non  neces- 
sario  exercitium  unius  excludit  exercitium  akerius,  dum- 
modo  inter  suos  respectivos  Hmites  sese  contineant. 

3°.  AHquando  fieri  potest  ut  ambae  auctoritates  idem 
objectum  respiciant,  sed  tunc  sub  diversa  ratione  id  at- 
tingunt ;  unde  neque  tunc  potest  haberi  oppositio  proprie 
dicta. 

4°.  Si  jura  harum  auctoritatum  in  coUisionem  veniant, 
determinari  potest,  juxta  reguLam  coUisionis,  quaenam  jura 
praevalere  del)eant.     Unde  nec  tunc  habetur  oppositio. 

5°.  Auctoritas  civiUs  non  desinit  esse  independens  ex 
eo  quod  finis  societatis  civiHs  subordinatus  sit  fini  Eccle- 

sice.  Nam  Ecclesia  non  sibi  assumit  jus  ordinandi  so- 
cietatem  civilem  ;  sed  quia  a  Deo  instituta  est  magistra 
veritatis,  tradit  hominibus  omnibus,  adeoque  et  eis  (jui 
auctoritatem  civilem  exercent,  vera  principia  et  juris  et 
justitiae.  Quapropter  non  potest  auctoritas  civilis  quid- 
piam  legibus  statuere  quod  doctrince  ab  Ecclesia  traditae 
sit  oppositum  ;  debetque  socialis  auctoritas  jura  Ecclesice 
et  membrorum  ipsius  sancte  custodire  et  protegere  ;  et  si 
quid  ut  malum  ab  Ecclesia  definitur,  id  etiam  ut  tale  lui- 
bere  atque,  quantum  potest,  proscribere.  Haec  est  tota 
dependentia  auctoritatis  civilis  ab  Ecclesia,  quae  nihil 
aliud  est  quam  dependentia  necessaria  rationis  a  veritate 
cognita.  Ast  quod  attinet  applicationem  harum  veritatum 
traditarum  ad  bonum  societatis  obtinendum,  nihil  de  hoc 
decernit  auctoritas  Ecclesice,  quamdiu  nihil  veritati  mani- 
festat^  contrarium  decernitur  ;  sed  omnia  pleno  jure  re- 
linquuntur  auctoritati  civili,  quae  statuere  potest  id  quod 
ipsa  melius  fore  pro  bono  societatis  a  se  gubernandae 
judicat.  Unde  nec  ulla  dependentia  in  ordine  civili  lia- 
betur,  sed  impeditur  solum  auctoritas  ne  in  errorem  cadat, 
et  ignoranter  quod  malum  sit  decernat  ;  neque  in  hac 
veritatis  acceptatione  ab  homine  alio  pendet,  sed  ab  ipsa 
infallibili  auctoritate  Dei. 

6^.  xAbsurda  est  ergo  agendi  ratio  principum  qui  ideo 
Ecclesiam  opprimunt,  ne,  ut  aiunt,  ipsorum  auctoritas 
imminuatur.  Ast  hoc  solummodo  faciunt  ut  populos  se- 
curius  opprimant  ;  quia  timent  ne  Ecclesia  eorum  agendi 
rationem  reprobet.  Qui  autem  juxta  principia  justitiae 
regnare  cupiunt,  maximum  fulcrum  suae  auctoritatis  in 
Ecclesiae  auctoritate  habent  ;  quia  Ecclesia,  ut  niagistra 
veritatis,  alte  in  cordibus  civium  imprimit  principia  jns- 
titiae,  ac  proinde  ut  reddant  Deo  quae  Dei  sunt,  sed  et 
Csesari  quae  Caesaris  sunt.  Ecclesia  semper  mediatrix 
fnit  inter  popnlnm  et  prinripem  ;   prinripis   jnra   protexit 

inculcando  obedientiam  ei  debitam  ;  populi  vero,  omni- 
bus  modis  protestaiado  contra  injustas  populorum  oppres- 
siones  ;  et  historia  docet  societates  in  quibus  tum  prin- 
cipes,  tum  populi,  Ecclesiae  auctoritatem  venerati  sunt, 
semper  magna  felicitate  gavisas  esse. 


CAP.  II 

DE    AUCTORITATE    SUPREMA    IN    ECCLESIA. 

§  3.  Cum  omnis  societas  debeat  habere  auctoritatem 
quae  membra  ad  finem  ipsius  dirigat,  etiam  Ecclesia  suam 
habeat  necesse  est.  Subjectum  hujus  auctoritatis  debet 
esse  illud  quod  habet  auctoritatem  infallibilem  docendi. 
Debet  enim  suprema  Ecclesise  auctoritas  mentes  et  volun- 
tates  membrorum  ad  finem  ultimum  dirigere,  quod  sup- 
ponit  infallibilem  veritatis  proponendae  auctoritatem. 
Hanc  infallibilem  auctoritatem  docendi  accepit  S.  Ponti- 
fex,  qui  est  successor  S.  Petri.  Petrus  est  enim  petra 
supra  quam  Christus  fundavit  Ecclesiam,  adversus  quam 
portse  inferi  nunquam  praevalere  possunt  ;  ipse  accepit 
claves  regni  coelorum,  potestatem  Hgandi  et  solvendi  ; 
ipsi  injunctum  fuit  fratres  confirmare,  et  pascere  oves  et 
agnos  Christi,  i.e.,  omnes  fideles.  Unde  S.  Pontifex,  suc- 
cessor  S.  Petri  in  Episcopatu,  omnibus  istis  praerogativis 
gaudet.  Tales  etiam,  ut  patet  historicis  monumentis, 
semper  exercuit.  Non  infallibiles  esse  Pontificis  summi 
dogmaticas  decisiones,  propugnabant  qui  vocabantur 
Gallicani,  nisi  illis  accederet  consensus  majoris  partis 
Episcoporum.  Ast  jam  a  Concilio  Vaticani,  an.  1870, 
Catholicus  nemo  ita  sentire  potest  quin  sit  haereticus. 

Hinc,  1°.  Regimen  Ecclesiae  est  monarchicum,  quia 
suprema  potestas  docendi  et  gubernandi  Ecclesiam  resi- 

det  in  S.  Pontifice,  cujus  auctoritas  non  derivatur  a  mem- 
bris,  sed  ab  ipso  Deo.  Deus  enim  ipse  et  instituit  hanc 
auctoritatem  et  ejiis  modum  determinavit,  et  personam 
qux  eam  exercere  debet,  non  quidem  in  individ  10,  sed 
in  specie  determinavit,  quia  solus  Romanus  Pontifcx,  ut 
successor  S.  Petri,  eam  habet  auctoritatem.  Istud  regi- 
men  non  est  arbitrarium,  quia  S.  Pontifex  et  juxta  K-gem 
divinam  et  juxta  legem  ecclesiasticam  gubernare  debet ; 
sed  neque  ab  Ecclesia  ejus  auctoritas  limitari  aut  circum- 
scribi  potest,  quia  auctoritas  quam  exercet  S.  Pontifex 
non  est  auctoritas  Ecclesiae,  sed  Christi,  cujus  SS.  Ponti- 
fices  non  sunt  successores,  sed  vicarii.  Ipsi  enim  nullo 
prorsus  modo  ab  eis  quae  Christus  statuit  recedere  possunt. 

2^.  Qui  ergo  eligunt  S.  Pontific-m,  illi  nullam  auctori- 
tatem  conferunt,  sed  solum  determinant  subjectum  cui 
ipse  Christus  suam  auctoritatem  co:nmunicat. 

3°.  Ergo  summus  Ponti^ex  ab  Ecclesia  deponi  non  po- 
test  ;  quia  membra  Ecdesiae  non  sunt  Pontifici  superiora, 
neque  eam  auctoritatem  dederunt  ;  ergo  neque  eam  aa- 
ferre  valent. 

4^.  Quando  electio  Pontificis  est  dubia,  ad  Eccles-am 
spectat  determinare  hoc  dubium  ;  quia  ad  ipsam  spectat 
eliminare  subjectum  dubium.  Hoc  jure  Ecclesia  usa  est 
tempore  schismatis  Occidentis. 

5^.  Si  unquam  eveniret  Pontificem  labi  in  apertam, 
id  est,  externam  haeresim,  nulla  depositio  esset  neces- 
saria,  quia  capiit  Ecclesiae  esse  non  potest  qui  neque 
est  ejus  membrum  ;  membrum  autem  non  est  qui  ex- 
terne  haeresim  profitetur.  Sed  ne  hoc  accidat,  non  est 
timendum. 

6°.  Ecclesia  non  est  democratica.  In  demorratia  enim 
omnia  membra  jus  habent  participandi  quodammodo  su- 
premam  potestatem,  quod  in  Ecclesia  locum  non  habet  ; 
nam  auctoritas  non  residet   in   membris  Ecclesiae,  sed  in 

S.  Pontifice,  cui  a  Christo  ipso,  cujus  est  vicarius,  confer- 
tur.  Ecclesia  stabilita  fuit  ab  ipso  Christo,  et  omnes  qui 
sese  Ecclesiae  adjungunt  necessario  fiunt  subditi  ;  cuin 
ab  auctoritate  infallibili  discere  debeant,  adeoque  depen- 
dere  tum  in  doctrina  credenda,  tum  in  usu  mediorum  ad 
fmem  necessariorum.  Hinc  etiam  de  facto  Christus  de- 
dit  Apostolis  auctoritatem  docendi  et  regendi  fideles  qui 
sese  eis  adjungebant,  et  Apostoli  postea  aliis  hsec  eadem 
officia  crediderunt.  Hoc  evidenter  patet  ex  Actibus 
Apostolorim. 

7°.  Ecclesia  non  est  aristocratia  pura  ;  nam  etsi  sub  S. 
Pontifice  sint  plures  qui  ex  divina  institutione  participes 
sunt  auctoritatis  docendi  et  regendi,  nempe  Episcopi,  ipsi 
tamen  non  exercent  suam  auctoritatem  nisi  dependenter 
a  S.  Pontifice,  a  quo  omnes  accipiunt  suam  jurisdictionem; 
qui  a  S.  Pontifice  eam  non  accipit,  nihil  jurisdictionis  ex- 
ercere  valet  ;  ille  cui  ipse  eam  aufert,  quod  facere  ei  licet 
quando  bonum  Ecclesiae  hoc  expostulat,  jurisdictione  pri- 
vatiis  remanet.  Insuper,  Ecclesia  una  est  ;  ergo  unicam 
auctoritatem  habeat  necesse  est,  ac  proinde  debentomnes 
Episcopi  subordinari  S.  Pontifici.  Neque  dici  potest 
hanc  unitatem  haberi  posse  per  consensum  Episcoporum, 
ut  fit  in  senatu  vel  congressu  alicujus  nationis.  Nam 
tunc  c  mcilium  generale  deberet  esse  permanens,  quod 
nunquam  locuui  habuit,  neque  habere  potest,  Unusquis- 
que  enim  Episcopus  debet  suo  gregi  praeesse,  nec  ab  eo 
jugiter  abesse.  Insuper,  S.  Pontifex  superior  est  concilio 
generali,  quia  ipse  est  caput  Ecclesiae,  non  vero  conci- 
lium  ;  ipse  solus  habet  jus  illud  convocandi,  illi  praesi- 
dcndi  ;  nulli  actus  concilii  validi  sunt  si  non  a  S.  Pon- 
tifice  sint  approbati  et  solemniter  sanciti  ;  neque  p')test 
cniicilium  cogere  S.  Pontificem  ad  actus  probandos  quos 
ipse  judicat  reprobandos  esse,  nec  quidpiam  decernere, 
invito  S.  Pontifice. 

§  4.       De    POTESTATE    LEGISLATIVA    EcCLESI/E. 

Ciim  potestas  legislativa  alicujus  societatis  pertineat  ad 
auctoritatem  supremam,  patet  eam  residere  in  S.  Ponti- 
fice,  qui  proinde  plenam  potestatem  habet  ferendi  leges 
subditos  omnes  Ecclesi?e  obligantes.  Istc^e  autem  leges 
nulli  legi  divinae  contrariae  esse  possunt,  quia  Pontifex  in 
exercitio  sui  juris  a  Christo  omnino  pendet,  neque  pos- 
sunt  esse  extra  sphaeram  suae  jurisdictionis,  quae  respicit 
solummodo  finem  vitae  aeternce,  etc. 

Praeter  S.  Pontificem  etiam  alias  auctoritates  instituit 
Christus,  nempe  Episcopos,  qui  et  ipsi  legislativam  habent 
potestatem,  subordinatam  tamen  S.  Pontifici. 

§  5.  Propositio    II.      Leges   gexerales    Ecclesl^ 

OMXES  ET  SINGULOS  FIDELES    OBLIGANT    INDEPENDENTER 
A  SANCTIOXE  ALXTORITATIS  CIVILIS. 

Probatur.  Auctoritas  Ecclesiae  in  S.  Pontifice  resi- 
dens,  instituta  est  ut  homines  dirigat  ad  finem  vitae  aeter- 
nae  <  onsequendum.  Omnes  autem  fideles  dirigendi  sunt 
ad  hunc  finem.  Ergo  omnes  huic  directioni  sese  sub- 
mittere  debent.  Ergo  neque  principes,  neque  magistra- 
tus  civiles,  qui  veram  fidem  amplexi  sunt,  exempti  esse 
possunt  a  legibus  Ecclesiae  ;  sunt  enim  et  ipsi  fideles  ad 
finem  dirigendi.  Ista  autem  obligatio  independens  est  ab 
auctoritate  civili.  Ecclesia  enim  ab  auctoritate  civili  in- 
dependens  est,  quia  potestas  civilis  non  accepit  munus 
dirigendi  mentes  et  voluntates  hominum  ad  finem  ulti- 
mum,  et  ipsa  subjacet  auctoritati  Ecclesiae  quoad  omnia 
quae  finem  Ecclesiae  respiciunt.  Ergo  nullum  jus  habet 
auctoritas  civilis  oj^ponendi  se  legislationi  Ecclesiae. 

Principia  ad  solvendas  difficultates.  i''.  Ista 
potestas  Ecclesice  non  imminuit  potestatem  lcc^islativam 
societatis  civilis  ;  quia  leges  Ecclesios  respicinnt  materias 
de  quibus  societas  civilis  nihil  decernere  potest,  et  ordi- 

nern  civilem  et  politicum  Ecclesia,  directe  saltem,  non 
attingit. 

2*^.  Princeps  catholicus  potest,  imo  et  aliquando  debet, 
leges  ab  Ecclesia  latas  sua  civili  auctoritate  sancire ; 
etenim,  cum  Ecclesia  sit  magistra  veritatis  a  Christo  ipso 
instituta,  ejus  leges  quam  maxime  conducunt  ad  bonum 
totius  societatis.  Dixi,  debet  aliquaiido ;  quia  aequum 
non  est  ut  omnia  velit  sua  auctoritate  sancire  et  omnes 
transgressores  punire,  eo  quod  multae  respiciant  potius 
ordinem  internum.  Sed  leges  quae  ordinem  externum 
respiciunt  saltem  sancire  deberet,  quantum  fieri  potest ; 
nunquam  autem  directe  aliquid  contra  has  leges  stabi- 
lire  valet.  Ast  quando  sua  auctoritate  munit  has  leges, 
ipse  eas  non  facit  obligatorias,  sed  solummodo  externam 
sanctionem  addit,  quae,  etsi  non  adjiciatur,  obligationem 
integram  relinquit. 

Ergo  improbanda  omnino  est  agendi  ratio  principum, 
qui  sibi  arrogant  jus  prohibendi  ne  ulla  lex  ecclesiastica 
promulgetur  in  eorum  ditione,  nisi  prius  ab  ipsis  recog- 
nita  et  approbata  fuerit.  Approbatio  civiHs  auctoritatis 
ad  hoc  tantum  requiri  et  valere  potest,  ut  lex  Ecclesiae 
etiam  lex  st  itus  fiat,  et  ejus  violatio  etiam  sociale  delic- 
tum  constituat,  ac  proinde  a  civili  magistratu  etiam  puniri 
possit.  Ante  eam  approbationem  socii  civihter  non  de- 
linquunt  hanc  legem  non  observando,  sed  solummodo 
contra  obedientiam  Ecclesiae  debitam  peccant.  In  socie- 
tate  quae  catholicam  religionem  amplexa  est,  ista  appro- 
batio  danda  est  ab  auctoritate  civili,  saltem  in  multis 
cnsibns.  Ast  etiamsi  recusiret  efficere  ut  lex  Ecclesise 
fieret  lex  status,  non  ideo  jus  h  iberet  prohibendi  ne  lex 
illa  ut  lex  Ecclesiae  promulgaretur  fidelibus. 

Hinc  patet  quid  de  Flacito  Regio  dicendum  sit. 

§  6.    PrOPOSITIO    III.       ECCLESIA  JUS  HABET  JUDICIUM 

FEREXDI  DE  DOCTRIXIS  SPECTANTIBUS  AD  FIDEM  ET 
MORES,  SIVE  IST.E  DOCTRIX.E  SCRIPTO  SIVE  VERBO  PRO- 
FERAXTUR. 

Probatur.  Ecclesia  a  Deo  instituta  est  ut  sit  mngis- 
tra  infallibilis  veritatis  quoad  ea  quae  fideni  et  mores 
spectant,  eo  quod  debeat  mentes  et  voluntates  dirigere 
ad  finem  ultiinum.  Ergo  debet  cum  auctoritate  docere 
ea  quae  credenda  et  facienda  sunt  ut  vita  aeterna  obtme- 
atur.  Ergo  non  solum  proponere  debet  veritates,  sed 
etiam  efficere,  quantum  potest,  ne  fideles  in  errorem  con- 
tra  fidem  aut  mores  ducantur.  Atqui,  ut  haec  pra^stet, 
debet  posse  indicare  quaenam  doctrinae  ventat  bus  cre- 
dendis  et  prceceptis  observandis  contrariae  sint.  Si  enim 
hoc  pr^stare  non  valeret,  non  posset  errorem  a  veritate 
secernere,  nequc  propterea  veritatem  docere,  et  paulatim 
multi  errores  admiscerentur  verae  doctrinae,  ac  propterea 
etiam  desineret  esse  magistra  infallibilis  veritatis.  Ergo 
judicare  potest  de  doctrinis  spectantibus  ad  fidem  aut  ad 
mores,  sive  scripto  sive  verbo  proferantur. 

Ergo  habet  Ecclesia  jus  proscribendi  libros  continentes 
errorem  contra  fidem  aut  mores  ;  nam  potest  proscnbere 
omne  id  quod  ei  oppositum  est,  ejusque  finem  destruit. 
Hinc  etiam  fideles  obHgare  potest  nelibros  a  se  proscrip- 
tos  legant,  vendant  aut  apud  se  retineant. 

§   7.    De  POTESTATE  EXSECUTIVA  ECCLESI/E. 

Propositio  IV.     Ad  summum  Poxtificem  PERTIXET 

IXSTITUERE   EpISCOPOS. 

Proba  ruR.  Si  id  pertineret  ad  popuUim,  esset  forma 
democratica  gubernium  Ecclesice  ;  si  ad  alios  Episcopos, 
esset  forma  aristocratica  ;  si  ad  Reges,  pertineret  ad  ipsos 
gubernium  Ecclesioe.  Ergo  ad  solos  SS.  Pontifices  hoc 
spectare  debet.     Insuper,  auctoritas  Ecclesiae  debet  esse 

una  ;  ergo  omnis  subordinata  auctoritas  a  suprema  de- 
rivari  debet. 

NoTA.  Aliud  est  eligere  Episcopum,  aliud  eum  ap- 
probare  et  jurisdictionem  ei  conferre.  Primum  potest 
exerceri  vel  a  populo,  vel  ab  aliis  Episcopis,  vel  etiam, 
ex  concessione,  a  principibus  ;  approbatio  autem  et  col- 
latio  jurisdictionis  pertinet  ad  solum  S.  Pontificem,  quod 
jus  vel  per  se  exercere  potest,  ut  nunc  fit,  vel  per  alios, 
ut  olim  passim  fiebat.  Ordo  quidem  Episcopatus  valide 
conferri  potest  ab  aliis  Episcopis,  etiam  invito  S.  Pon- 
tifice,  quia  est  sacramentum  a  Christo  institutum  ;  ast 
de  jurisdictione  non  idem  dici  potest.  Qui  invito  S. 
Pontifice  in  Episcopum  ordinatus  est,  charactere  quidem 
Episcopus  est,  sed  non  Episcopus  talis  dioeceseos,  nul- 
lumque  actum  jurisdictionis  valide  exercere  valet. 

CoROLLARiA.  1°.  Ergo  solus  Pontifcx  potest  deponerc 
Episcopum  a  jurisdictione. 

2°.  Ergo  Episcopus  in  exercitio  su^  jurisdlctionis  non 
pendet  a  civili  auctoritate. 

§  8.  PrOPOSITIO  V.  ECCLESIA  HABET  POTESTATEM 
JUDICIALEM  INDEPENDEN  lEM. 

Probatur.  Potestas  judicialis  pertinet  necessario  ad 
omnem  societatem  independentem.  Talis  est  Ecclesia. 
Si  enim  Ecclesia  independens  est,  etiam  in  exercitio  sui 
juris  independens  esse  debet  ;  ergo  et  ipsa  debet  posse 
invigilare  ut  leges  quas  ipsa  fert  exsecutioni  mandentur. 
Ergo  etiam  judicare  potest  seu  causas  huc  spectantes 
cognoscere,  atque  quod  justum  est  decernere.  Omnia 
ergo  quae  pertinent  ad  finem  Eccles'ae,  ipsius  jurisdic- 
tioni  subjecta  sunt,  quidquid  in  contrarium  agat  auctori- 
tas  civilis. 

PrOPOSITIO  VI.      ECCLESIA  habet   jus  puniendi   eos 

QUI  LEGES  SUAS  VIOLAXT,  NOM  SOLUM  PGENIS  SPIRITUA- 
LIBUS,  SED  E  ITAM   PCENIS  EXTERNIS. 

Probatur.  Omnis  societas  jus  habet  ad  ea  media 
adhibenda  qux  ipsi  ad  sui  conservationem  sunt  neces- 
saria  ;  ergo  potiori  titulo  Ecclesia,  qu?e  est  societas  a 
Deo  ipso  instituta.  Atqui  Ecclesice  necessaria  est  po- 
testas  coactiva  etiam  externa.  Etenim  ordo  spiritualis 
non  impetitur  sokimmodo  actibus  mere  internis,  sed  etiam 
externis  ;  hcxc  autem  violentia  s^pe  nonnisi  coactione 
externa  cohiberi  potest  ;  talis  autem  coactio  supponit 
poen;im  externam.     Ergo,  etc. 

PrINCIPIA   AD  SOLVENDAS  DIFFICULTATES.        1°.    Eccle- 

sia  est  societas  spiritualis  ex  fine  quem  intendit  ;  ast 
componitur  non  spiritibus,  sed  hominibus,  qui  sensibus 
et  passionibus  saepe  abripiuntur  ;  unde  etiam  poenae  ex- 
ternae  necessariae  sunt. 

2°.  Non  est  necesse  ut  haec  poena  sit  poena  carceris, 
quia  et  ali^  poenae  externae  adhiberi  possunt.  Attamen 
non  repugnat  per  se  ut  Ecclesia  talem  poenam  decernere 
possit. 

3°.  Potest  politica  potestas  punire  delicta  externa  ;  sed 
absurdum  est  obligare  Ecclesiam  ut  semper  ad  talem  po- 
testatem  recurrat,  quia  hoc  eam  dependentem  aliquo 
modo  faceret  a  potestate  civili.  Qui  enim  ad  alium 
recurrere  debet  ut  ordo  violatus  restauretur,  profecto 
non  est  sibi  sufficiens  ac  propterea  neque  omnino  inde- 
pendens. 

4°.  Ecclesia  infligendo  poenas  externas  non  fit  societas 
politica  ;  nam  istae  ])cena3  ordinantur  ad  restaurandum 
ordinem  soiritualem,  etsi  indirecte  etiam  tcndant  ad  re- 
parandum  ordinem  externum. 

§  9.   Quod   spectat  qusestionem,  num   Ecclcsia  habeat 

jus  quempiam  ad  mortem  condemnandi,  responderi  po- 
test  Ecclesiam  ut  societatem  religiosam  nunquam  hoc  jus 
exercuisse,  sed  potius  semper  valde  alienam  fuisse  a 
pocna  mortis  infligenda.  Hseretici  qui  morte  mulctati 
sunt,  a  potestate  civili  hac  poena  plectebantur,  quia  tunc 
temporis  hceresis  totam  societatem  labefactabat,  ideoque 
erat  delictum  sociale  morte  dignum.  Sacerdotibus  lici- 
tum  non  est  in  causis  capitalibus  judicio  interesse. 
Certe  Ecclesia,  cujus  Caput  morti  se  tradidit  ad  homines 
salvandos,  non  vult  peccatorum  mortem,  sed  vitam  et 
emendationem,  quae  i'n  omnibus  poenis  ab  ipsa  inflictis 
semper  intenditur.  Attamen  multi  probati  auctores 
asserunt  Ecclesiam  etiam  habere  jus  mortis  poenam  in- 
fligendi. 

§  10.  PrOPOSITIO  VII.  ECCLESIA  JUS  HABET  POSSI- 
DENDI    RES    MATERIALES    ET    CAPAX    EST    DOMINII. 

Probatur.  Ecclesia  est  societas  independens.  Talis 
autem  societas  jus  habet  ad  ea  media  quse  ad  sui  con- 
servationem  sunt  necessaria.  Atqui  ad  Ecclesioe  con- 
servationem  requiruntur  etiam  media  materialia  ;  talia 
ergo  adhibere  potest.  Sed  ea  media  si  Ecclesiae  inser- 
viunt,  aliis  usibus  non  possunt  esse  destinata.  Ergo 
Ecclesia  habet  jus  alios  excludendi,  adeoque  dominii  est 
capax.  Ecclesiam  autem  egere  rebus  materialibus  ita 
evidens  est,  ut  nulla  opus  sit  probatione.  Qui  muhia 
ec^  lesiastica  obeunt  non  sunt  spiritus,  sed  homines,  qui 
egent  rebus  materialibus  ad  victum,  etc;  requiruntur 
aedificia  sacra,  scholae,  etc;  cultus  externus  sine  rebus 
materialibus  non   potest  existere,  etc 

CoROLLARiA.  1°.  Ergo  Ecclcsia  potest  bona  mate- 
rialia  acquirere,  eaque  legitime  |)Ossidere. 

2°.   Ergo  non  potest  civilis  potestas  impedire  quominus 


Dc  Juribus  Ecclcsice.  383 

fideles  Ecclesix  bona  sua  relinquant.  Leges  ergo  contra 
testamenta  aut  donationes  in  favorem  Ecclesia^,  aut  re- 
ligionis  promovendre  causa  facta^,  sunt  injustce. 

3°.  Ergo  Ecclesia  potest  sua  bona  administrare. 
Etenim  ex  una  parte  dominium  eorum  habet ;  ex  altera, 
optime  cognoscit  quae  sibi  sunt  necessaria.  Si  autem 
bona  sua  administrare  non  posset,  id  esset  aut  quia  de- 
pender.s  esset  ab  auctoritate  civili,  aut  quia  incapax  esset 
administrationis  propter  defectum  cognitionis  ;  atqui  istse 
duce  rationes  sunt  absurdx.      Ergo,  etc. 

4°.  Ergo  iniquus  est  agendi  modus  guberniorum  qu?e 
sibi  arrogant  jus  administrandi  bona  Ecclesiae.  Pejus 
utique  faciunt  qui  eam  spoliant. 

Prinxipia  ad  solvendas  difficultates.  i°.  Etsi 
Christus  non  habuerit  bona  stabilia,  voluit  tamen  ut  Ec- 
clesia  ea  possideret  ;  quia  postquam  stabilita  fuit,  neces- 
saria  omnino  ipsi  erant. 

2°.  Xon  est  timendum  ne  Ecclesia  nimis  dives  fiat  ; 
nam  bona  Ecclesiae  non  solum  inserviunt  ad  servitium 
aharis,  sed  in  usum  pauperum  et  pro  bono  societatis  ; 
eorum  ope  instituuntur  et  aluntur  scholae,  hospitia,  noso- 
comia,  ita  utbona  ipsius  Ecclesiae  revera  sint  in  favorem 
totius  societatis.  In  casu  necessitatis  Ecclesia  scraper 
etiam  necessitatibus  reipubHcae  providebat,  ut  patet  ex 
historia,  quae  etiam  manifeste  ostendit  nullam  ex  nationi- 
bus  qure  Ecclesiam  spoliarunt,  inde  emohimentum  per- 
cepisse. 

3°.  Bona  Ecclesioe  non  sunt  bona  nationalia  ita  ut  de- 
beant  ab  auctoritate  civili  administrari.  Ecclesia  utitur 
bonis  in  emolumentum  fidelium,  qui  constituunt  nationem  ; 
sed  sicuti  Ecclesia  non  est  natio,  sic  bona  Ecclesi?e  non 
sunt  nationalia. 

4°.   Bona  ecclesiarum  particularinm  pertinent  quidem 

ad  ecclesias  particulares,  sed  generalis  ordinatio  eorum 
bonorum  spectat  ad  supreniam  auctoritatem  Ecclesiae, 
quLe  ea  dirigit  ad  finem  propter  quem  ipsi  data  fuere. 
Animadvertas  aliud  esse  ordinare  ea  bona,  aliud  eis  uti 
et  ea  consumere. 

